
LETTRES  DE  HENRI  IV 


14  MARS  1597 

Extrait.  —  Public  Record  Office  :  State  papers,  France,  bundie  118. 


J'ay  perdu  ma  ville  d'Amiens,  par  le  plus  grand  malheur  du 
monde,  mardy  xi™"  de  ce  moys,  entre  huict  et  neuf  heures  du 
matin,  les  habitans  estans  au  sermon,  la  porte  du  costé  de  Dour- 
lans  estant  saysie  par  quinze  ou  ving  soldatz  habillez  en  paysans 
faysant  marcher  devant  eux  une  ou  deux  chartées  de  paille, 
qu'ilz  aresterent  dans  la  porte,  affin  d'en  empescher  la  closture, 
et  furent  incontinent  suyvis  de  deux  à  troys  cens  chevaux  jusqu'à 
quinze  cens  hommes,  qui  poursuyvirent  leur  advantage  si  chau- 

1.  M.  de  la  Fontaine  écrit,  le  23  mars,  à  M.  Cecil  : 
«  Monsieur, 

«  Je  vous  envoyé  nn  extmict  des  lettres  de  Sa  Majesté,  lesquelles  j'ay  rc- 
ceue»  ce  matin,  affin  de  los  communiquer,  s'il  vous  plaist,  à  Sa  Serenissime 
Majesté,  et  sur  icclles  vous  yray   saluer,  quand  il  vous  plaira,  affin  d'y  res- 

pondre  au  plustost,  selon  le  commandement  que  j'en  ay  pour  tin »  (Pul)lic 

Record  Office  :  State  papers.  Franco,  bundie  118.) 

dément,  qu'ilz  ne  donnèrent  loysir  à  mon  cousin,  le  conte  de 
Saint-Paul,  ny  aus  ditz  habitans  de  se  rallier  et  prendre  les  dictes 
armes,  et,  s'ostans  randus  maistres  des  portes  et  places,  contrai- 
^niirent  le  dict  conte  de  la  quitter;  dont  je  fus  adverty  à  Paris  le 
lendemain  et  en  partis  le  jourmesmes,  pour  accourir  icy  essayer 
à  recouvrer  ma  perte,  que  j'estime  et  déplore  plus  que  je  ne  puis 
escripre,  du  moings  empescher  qu'il  n'arive  pis,  ayant  trouvé  le 
peuple  et  les  villes  très  effrayez,  et  croy  que,  sans  ma  présence, 
ilz  eussent  pris  des  resolutions  très  périlleuses,  à  quoy  j'esperes 
que  Dieu  me  fera  la  grâce  de  remédier;  mais  en  vérité,  j'ay  bon 
besoing  d'estre  mieux  asisté  de  mes  voysins  que  je  n'ay  esté  jus- 
ques  à  présent,  principallemcnt  en  cestc  province  de  Picardie, 
que  je  tiens  comme  perdue  du  tout,  si  nous  demeurons  sur  la 
deflensive  et  n'attaquons  l'ennemy  vifvement  et  puissamment. 
J'ay  perdu,  en  la  dicte  ville,  les  canons  et  munitions  quej'avois 
assemblez  avec  beaucoup  de  peine  pour  assaillir  les  villes  de  l'en- 
nemy :  ce  qui  augmente  ma  porte,  que  je  n'en  recouvriray  d'au- 
tres facillement,  si  bien  que  je  crains  que  mon  ennemy  gaigne 
cest  année  un  très  grand  advantage  sur  moy,  s'il  n'est  dyverty 
par  mes  voysins.  Toutefois,  je  mettray  ensemble  mes  forces  dans 
deux  jours  et  feray,  si  je  puis,  des  bloqus  contre  la  dicte  ville, 
pour  la  brider  et  m'ouvrir  un  chemin  de  mieux  faire.  J'avois 
mandé  l'ambassadeur  d'Angleterre,  affm  d'en  tirer  quelque  con- 
solation, mais,  je  ne  l'ay  peu  voir  encores,  et  semble  que  chacun 
regarde  ma  ruyne,  sans  considérer  qu'elle  sera  suyvie  de  celle 
des  autres  et  que  je  suis  agité  de  toutes  pars  de  torens  impé- 
tueux, pour  m'entrainer,  par  considération  de  la  nécessité  où  je 
suis,  là  où  je  n'ay  nulle  envie.  Les  refus  precedens  de  ce  qui 
estoit  nécessaire  me  mettent  comme  en  desespoir  du  lieu  où  vous 
estes  :  donnez-moi  advis  de  leur  resolutions.  La  dicte  ville  d'A- 
miens a  esté  prise  sans  intelligence,  les  ennemys  y  traictant  les 
habitans  très  cruellement,  car,  ayant  sacagé  leurs  biens,  ilz  les 
contraignent  de  rachapter  leurs  vies  et  familles  à  prix  d'argent, 
et,  quand  ilz  en  auront  tiré  ce  qu'ilz  auront  peu,  ilz  les  massa- 
creront et  chasseront  de  leurs  maisons  et  possessions,  dont  j'ay 
grand  compassion  ;  mais,  s'ilz  eussent  voulu  permettre  à  douze 
cens  Suisses,  que  je  leur  avois  envoyez  exprès  pour  cela,  de  loger 

dans  leurs  faulxbourgs  et  faire  garde  tous  les  jours  aux  portes 
de  leur  ville,  ilz  ne  fussent  tombez  en  cest  accident,  quy  cuyra 
longtemps  à  la  France  commjc  à  eux,  de  sorte  que  je  puis  dire 
qu'ilz  sont  cause  de  leur  mal  avec  leur  nonchalance  et  présomp- 
tion, car  ilz  s'estimoyent  invincibles.  Le  gouverneur  de  Dourlans 
a  conduictet  exécuté  l'entreprise,  fortifié  des  garnisons  voysines, 
jusqu'à  celles  de  Calais  et  Ardres.  Hz  font  semblant  de  vouloir 
espargner  Tevesque  et  les  prestres ,  mais  je  pense  qu'à  la  fin  ilz 
les  traicteront  comme  les  autres.  Au  reste,  je  renvoyray  bientost 

le  sieur  de  Reaux,  priant  Dieu,  etc 

De  Beauvais,  ce  xnii®  mars. 


26    NOVEMBRE    1597 

Orig.  —  Public  Record  Office  :  State  papers,  France,  bundle  119. 

.       A     LA     REINE    d'aNGLETEHRE 

Très  haulte,  très  excellente  et  très  puissante  princesse,  nostre 
très  chère  et  très  amée  bonne  scur  et  cousine,  Ayans  esprouvé 
voz  bons  offices  en  diverses  occasions,  nous  estimons  avoir  d'aul- 
tant  plus  de  subject  d'en  rechercher  la  continuation,  que  nous  les 
avons  roceuz  d'ime  main  favorable  et  tousjours  aussi  prompte  à 
nous  en  gratifficT  que  nous  avons  esté  à  l'en  requérir.  C'est  pour- 
quoy,  ayans  besoing  de  faire  encor  venir  de  vostre  royaume  jus- 
ques  à  six  mil  habitz  composez  de  chausses  et  mandilles  pour  noz 
gens  de  guerre,  nous  avons  donné  la  charge  à  David  (ihamborlan 
d'en  faire  achcpter  en  vostre  dict  royaume  pareille  quantité,  dont 
nous  vous  prions  afl'ectucusement  de  voulloir  permetre  la  traicle 
et  en  faire  expédier  au  dict  David  les  passeportz  et  sauf-conduietz 

ncccssaircs,  vous  asscurjxns  que,  s'il  y  a  chose  par  deçà  de  quoy 
nous  puissions  user  de  revenche,  nous  le  ferons  d'entière  affec- 
tion, ainsi  que  le  sieur  de  Maisse',  conseiller  en  nostre  conseil 
d'Estat,  vous  fera  particullieremeni  entendre.  Priant  Dieu,  Très 
haulto,  très  excellente  et  très  puissante  princesse,  nostre  très 
chère  et  très  amée  bonne  seur  et  cousine,  qu'il  vous  ayt  en  sa 
saincte  et  digne  garde.  Escript  à  Paris,  le  xxvi**  jour  de  novembre 
1597. 

Vostre  bon  frère  et  cousyn 

HENRY. 

DE    NEUFVILLK. 


22  AVRIL  1598 

Copie.  —  Public  Record  Office  :  State  papers,  France,  bundle  121. 
A    LA    REINE    d'aNGLETERRE 

Madame  ma  bonne  sœur,  Je  vous  remercye  de  tout  mon  cœur 
de  l'envoyet  communication  que  vous  m'avez  faict  de  voz  petites 
mais  très  fîdelles  tablettes,  lesquelles,  je  vous  asseure,  m'ont 
esté  très  agréables,  tant  pour  avoir  apris  par  icelles  le  secret  de 
vostre  cœur,  que  pour  les  avoir  trouvées  dignes  d'icelluy.  Je  vous 
prometz  aussy  que  j'y  escriray  le  mien,  avec  aultant  de  confiance 
que  le  mérite  nostre  amityé  et  sa  loyauté,  comme  vous  cognois- 
trez  à  son  retour.  Et,  quant  aux  articles  des  lettres  interceptés, 
que  vostre  ambassadeur  m'a  communiquées  et  dont  il  s'est  plainct 
à  moy,  avec  plus  de  véhémence  et  passion  de  vostre  part  et  de  la 
sienne  que  la  confiance  que  vous  debvez  avoir  en  moy  ne  mérite, 


1.  M.  de  Maisse  écrit  à  M.  Cecil,  au  sujet  de  ces  «  habitz  completz  »,  le 
17  décembre  1597.  (Public  Record  Office  ;  State  papers,  France,  bundle  119.) 

je  vous  diray,  ma  bonne  sœur,  que  vous  n'avez  occasion  de  vous 
en  mettre  en  peine,  car,  je  vous  asseure  que  tant  s'en  fault  que 
j'aye  parlé  de  vous  et  de  mes  aultres  alliez  en  ceste  paix  par  ma- 
nier d'acquit,  que  j'ay  tousjours  déclaré  et  protesté  n'y  vouUoir 
entendre  sans  vous,  de  quoy  souvent  Monsieur  le  légat  et  le  gê- 
nerai des  Gordelliers  n'ont  pas  esté  trop  contentz.  Et  qu'il  ne  soit 
ainsy,  considérez,  je  vous  prye,  avec  quelle  pacience  et  incomo- 
dité  de  mes  affaires  j'ay  attendu  vostre  volunté  sur  l'ouverture 
de  la  dicte  paix,  depuis  vous  en  avoir  advertye,  et  quel  soing  j'ay 
eu  de  recouvrer  et  attendre  le  pouvoir  nécessaire  pour  vous  y 
comprendre,  lequel  nos  gens  m'ont  mandé  estre  à  présent  arrivé 
à  Vervins,  comme  j'ay  faict  dire  à  vostre  ambassadeur.  Davan- 
tage, si  mes  gens  ont  parlé  de  resouldre  et  signer  les  articles  de 
la  dicte  paix,  ainsy  qu'il  est  porté  par  les  dictes  lettres,  toutes- 
fois,  il  est  certain  qu'ilz  n'avoyent  garde  de  passer  oultre,  comme 
je  vous  asseure,  Madame,  qu'ilz  n'ont  fait,  car  il  ne  leur  estoit 
commandé  :  les  choses  aussy  sont  par  ce  regard  en  leur  entier, 
comme  j'ay  dit  à  vostre  ambassadeur.  Mais,  Madame,  elles  ne 
peuvent  demeurer  plus  longtemps  en  telle  incertitude,  estant 
mesmes  la  saison  si  advancée  qu'elle  est,  pour  plusieurs  raisons 
qui  vous  sont  cogneues  comme  à  moy,  qui  désire  plus  que  jamais 
conserver  vostre  unyon,  tant  pour  les  plaisirs  que  j'ay  receuz  de 
vous,  que  parce  que  je  cognois  qu'elle  est  très  utille  et  nécessaire 
pour  vostre  bien  et  le  mien,  comme  j'ay  dict  à  vostre  dict  ambas- 
sadeur ;  sur  lequel  me  remettant  de  ce,  je  prye  Dieu,  Madame  ma 
bonne  sœur,  vous  avoir  en  sa  saincte  gard.  Escript  à  Anscnnis, 
le  xxH*^  jour  de  avril  1598. 

HENRY. 

Copie.  —  Public  Record  Office  :  State  papers,  France,  bundle  121. 
A     LA    REINE    d'aNGLETERRE 

Madame  ma  bonne  seur,  Vostrc  ambassadeur  s'en  retourne 
devers  vous.  Il  vous  rendra  si  bon  conte  de  tout  ce  qui  s'est  passé 
icy,  que  ce  seroit  faire  tort  à  sa  fidellité  et  suffisance  de  vous 
entretenir  par  ma  lettre.  Je  vous  diray  seulement,  Madame  ma 
bonne  seur,  que,  si  les  offres  qu'il  m'a  faictes  pour  contynuer  la 
guerre  eussent  esté  faictes  au  sieur  de  Maisse,  quand  il  fust  de- 
vers vous,  j'eusse  mis  peine  d'accommoder  mes  affaires  à  voz 
conseils,  suyvant l'ouverture  qu'il  vous  en  feit  de  ma  part;  mais, 
ayant  aprins  par  ce  qu'il  me  rapporta  de  la  vostre,  que  je  ne 
pouvois  espérer  de  vous  l'assistance  en  la  guerre,  qui  m'estoit 
nécessaire  pour  l'abréger  et  en  delyvrer  mes  pauvres  subjects  las 
de  supporter  le  fais  d'icelle,  je  commençay  dès  lors  à  penser  aux 
moiens  qui  m'estoient  présentés  de  les  en  garrantir  et  descharger 
par  aultre  voye.  Et  comme  j'ay  tousjours  désiré  et  désire  encores 
conserver  nostre  unyon,  aultant  en  la  paix  qu'en  la  guerre,  j'ay 
longtemps  attendu  vostre  ambassadeur  et  par  luy  vostre  dernière 
volonté,  sans  m'engager  plus  avant  en  la  dicte  paix,  combien  que 
j'en  fusse  fort  pressé  de  toutes  pars,  ayant  cependant  facyllité, 
aultant  qu'il  m'a  esté  possible,  les  moyens  de  vous  y  comprendre, 
par  le  pouvoir  qui  a  esté  apporté  d'Espagne  pour  traicter  avec 
vous,  lequel  mes  ambassadeurs  qui  sont  à  Vervyns  ont  veu  et 
trouvé  en  bonne  forme,  ainsi  que  j'ay  dict  à  vostre  ambassa- 
deur, estimant  faire  chose  qui  ne  vous  seroit  moins  agréable  que 
utile.  Toutesfois,  vostre  ambassadeur  a  jugé  nécessaire  de  retour- 
ner vers  vous,  pour  recevoir  sur  ce  voz  commandemens,  devant 
que  de  passer  oultre,  luy  ayant  dict  que  mes  affaires  estoient  mal 
préparées  et  la  saison  trop  avancée  pour  bien  faire  la  guerre  ceste 
année  et  mépriser  les  conditions  de  la  paix  qui  me  sont  offertes. 

qui  sont  celles-là  mesnies  que  je  vous  feis  entendre  par  le  dict 
sieur  de  Maisse,  il  y  a  six  mois.  Madame  ma  bonne  seur,  les 
choses  estans  en  tels  termes,  je  vous  prye  de  trouver  bon  que  je 
poursuyve  ce  chemin,  que  la  nécessité  de  mon  Estât  et  l'incerti- 
tude des  volontés  de  mes  confédérés  et  voisins  m'ont  forcé  de 
prendre,  ayant  promis  à  vostre  dict  ambassadeur  d'en  différer 
la  finale  resolution,  en  tant  que  les  affaires  me  le  pourront  per- 
metre,  pour  vous  donner  loisir  de  prendre  et  me  faire  sçavoir  la 
vostre,  selon  ce  que  vous  dira  aussi  plus  particulièrement  le  bon 
La  Fountaine,  vous  pryant  croire,  Madame  ma  bonne  seur,  que 
vostre  contentement  me  sera  tousjours  aussi  cher  que  le  mien 
propre  et  que  je  defauldray  plustost  à  moy-mesmes,  quoy  que  je 
face  et  devienne,  que  à  l'amitié  que  je  vous  ay  vouée,  ce  que  j'ay 
pryé  vostre  dict  ambassadeur  de  tellement  graver  en  voz  tablet- 
tes, qu'il  n'en  puisse  jamais  estre  effacé,  afin  qu'il  vous  soit  aussi 
souvent  ramentu  qu'il  vous  sera  confirmé  par  les  actions  de 

Vostre  très  humble  frère  et  serviteur 

HENRY. 

Ce  24™c  d'appril  1598,  à  Nantes. 


30    SEPTEMBRE    1598 

A    LA    REINK     D    AXiiLKTKHUK 


Très  haulte,  très  excellente  et  très  puissante  princesse,  nostre 
très  chère  et  très  amée  bonne  seur  et  cousine,  Si  nous  avons 
tardé  longtemps  à  vous  envoyer  un  ambassadeur,  pour  résider 


1.  Cette  lettre  a  déjà  ëtë  publiée  dans  le  tome  V  du  Recueil  des  Lettres 
missives,  p.  3"). 


8  PIÈCES  JUSTIFICATIVES. 

de  nostre  part  près  de  vous  et  faire  tous  offices  convenables  à 
l'cntretenement  et  affermissement  de  nostre  commune  amitié  et 
bonne  inlelligonce,  nous  estimons  maintenant  avoir  faict  choix 
pour  cest  effect  de  personne  qui  compensera,  par  sa  prudence  et 
bons  deportemens,  la  longueur  du  temps  que  ceste  place  a  vac- 
qué  et  la  remplira  très  dignement  :  c'est  le  sieur  de  Boissize,  con- 
seiller en  nostre  conseil  d'Estat,  que  nous  avons  rendu  porteur 
de  ceste  lettre,  par  laquelle  nous  vous  prions  de  le  recevoir  do- 
resnavant  à  traicter  noz  affaires  près  de  vous,  en  qualité  de  nostre 
ambassadeur,  le  veoir  et  ouyr  benignement  et  lui  adjouster  en 
toutes  choses  pareille  foy  et  créance  qu'à  nous-mesmes;  vous 
asseurans  que,  comme  nous  sommes  bien  informez  de  la  parfaicte 
amitié  que  vous  nous  portez,  nous  essayerons  d'y  correspondre 
par  tous  les  sincères  effectz  que  vous  debvez  attendre  de  la 
nostre,  ainsi  que  le  dict  sieur  de  Boissize  vous  fera  plus  ample- 
ment entendre;  sur  lequel  nous  remectans,  nous  prierons  Dieu, 
Très  haulte,  très  excellente  et  très  puissante  princesse,  nostre 
très  chère  et  très  amée  bonne  seur  et  cousine,  qu'il  vous  ayt  en 
sa  très  saincte  et  digne  garde.  Escript  à  Monceaux,  le  xxx°  jour 
de  septembre  1598. 

Vostre  bon  frère  et  cousyn 
HENRY. 

DE    NEUFVILLE. 


30     SEPTEMBRE     1598 

A    LA    REINE    d'aNGLETERRE 

Madame  ma  sœur,  Ce  porteur,  que  j'ay  choisy  de  ma  main 
et  que  je  vous  envoyé,  est  mon  serviteur  très  fidel  et  comme 
tel  je  vous  prie  le  recevoir,  en  luy  adjouxtant  pareille  foy  que 

vous  feriez  à  moy-mesme,  mesmement  quand  il  vous  asseurera 
de  la  continuation  de  mon  amitié  très  constente,  laquelle, 
Madame  ma  bonne  sœur,  ne  vous  defaudra  jamais;  car,  plus 
Dieu  me  donnera  de  prosperitez,  le  désir  de  vous  tesmoi- 
gner  par  effectz  dignes  des  plaisirs  que  j'ay  receus  de  vous 
ceste  mienne  affection  m'augmentera.  Croiez-le  ainsy  et  l'es- 
prouvez,  je  vous  prie,  Madame  ma  sœur,  et  vous  trouverez  que 
la  paix,  laquelle  vous  avez  eu  oppinion  me  debvoir  desunir 
d'avec  vous,  comme  elle  m'a  donné  plus  de  moyen  de  me  revan- 
cher  de  l'assistance  que  j'ay  receue  de  vous,  estreindra  et  fera 
prospérer  nostre  antienne  et  bien  fondée  amitié  plus  que  jamais. 
C'est  pour  cela  que  je  vous  envoyé  mon  ambassadeur,  chargé  de 
faire  les  offices  qu'il  vous  dira  de  ma  part,  dont  je  me  promectz 
qu'il  s'acquictera  fidellement,  comme  fera  éternellement  de 
l'affection  singulière  que  vous  a 

Vostre 

HENRY. 

DK   NEUFVILLE. 


30     SEPTEMBRE     1598 

AU    COMTE    d'eSSEX 

Mon  cousin,  J'ay  commandé  au  sieur  de  Boissize,  que  j'en- 
voyc  devers  la  Iloyne,  ma  bonne  sœur,  pour  demeurer  mon 
ambassadeur  auprès  d'elle,  de  vous  veoir  de  ma  part,  vous 
asseurer  de  ma  bienveillance  et  vous  en  offrir  les  effectz,  en  tout 
ce  qui  se  présentera  pour  vostre  contentement.  Partant,  donnez- 
luy  créance  entière  et  le  favorisez  en  sa  légation,  afin  qu'elle  ne 
soit  moins  agréable  et  utille  à  la  Royne,  ma  sœur,  qu'à  moy- 
mesme;  car,  en  vérité,  c'est  mon  intention,  et  l'est  aussy,  mon 

cousin,  que  vous  preniez  toute  fiance  de  moy,  ainsy  que  vous 
dira  ledit  sieur  de  Boissize,  sur  lequel  me  remectant,  je  vous 
rocommanderay  à.  Dieu.  De 

HENKY. 

DK    NKUFVILLK. 


6     OCTOBRE     1598 

Copie.  —  Bibl.  nat.,  Ms.  fr.  4128,  fol.  21  v». 

A    MONSIEUR    DE    BOISSISE 

CONSKILLKR   EN   MON    CONSEIL  d'eSTAT   ET  MON   AMBASSADEUR  EN  ANGLETERRE 

Monsieur  de  Boissize,  Les  déprédations  que  les  Anglois  con- 
tinuent de  faire  en  mer  sur  mes  subjectz,  mesmes  de  ceux  de 
Sainct-Malo,  me  font  escrire  présentement  à  la  royne  d'Angle- 
terre, ma  bonne  sœur,  pour  leur  en  faire  faire  raison,  avec  def- 
fense  à  tous  ses  subjectz  de  plus  rien  attenter  contre  les  miens, 
comme  verrez,  par  la  coppie  de  ma  lettre  cy-enclose,  que  je  vous 
prie  luy  présenter  et  suyvant  icelle  luy  faire  instance  et  la  re- 
quérir, de  ma  part,  de  satisfaire  à  la  prière  que  je  luy  faictz,  en 
faisant  faire  à  mes  dits  subjectz  restitution  des  dites  dépré- 
dations ou  de  leur  juste  valleur,  avec  deffense  à  tous  ses  dits 
subjectz  de  plus  empescher  les  miens,  luy  remonstrant  le  sin- 
gulier désir  que  j'ay  de  demeurer  en  nostre  mutuelle  amityé  et 
en  l'observation  de  noz  traittez  et  intelligence,  remectant  sur 
vous  à  y  apporter  tout  ce  que  jugerez  estre  propre  pour  le  bien 
de  mon  service  et  de  mes  dits  subjectz,  que  je  say  qu'avez  en 
toute  recommandation.  Sur  ce,  je  supplie  le  Créateur,  Mon- 
sieur de  Boissize,  vous  avoir  en  sa  saincte  garde.  Escript  à  Mon- 
ceaulx,  le  vi''  jour  d'octobre  1598. 

HENRY. 

DK    NEUFVILLE. 

6  OCTOBRE  1598 

Copie.   —   Bibl.  nat.,  Ms.  fr.  4128,  fol.  22. 

A    LA    REINE    d'aNGLETERRE 

Très  haulte,  très  excellente  et  très  puissante  princesse,  nostre 
très  chère  et  très  amée  bonne  sœur  et  cousine,  salut.  Les  con- 
tinuelles plainctes,  que  nous  recepvons  de  noz  subjectz,  des  pil- 
leries  et  déprédations  qui  leur  sont  journellement  faictes  en  mer 
par  voz  subjectz,  nous  a  faict  donner  charge  au  sieur  de  Boissize, 
nostre  conseiller  et  ambassadeur  par  delà,  de  vous  en  faire 
instance  de  nostre  part,  affm  de  faire  rendre  ce  qui  aura  esté 
depredé  et  adviser  aux  moyens  d'asseurer  la  liberté  du  com- 
merce et  traffic,  pour  empescher,  à  l'advenir,  que  telles  dépré- 
dations ne  se  commectent  plus;  et,  pour  ce  que  les  habitans  de 
Sainct-Malo,  en  Bretaigne,  lesquelz  voyagent  souvent  en  Espagne, 
Terres-Neufves,  Barbarie,  Levant  et  autres  lieux,  ont  particu- 
lièrement, depuis  trois  mois,  receu  de  grandes  pertes,  à  cause  des 
dites  déprédations,  chose  contraire  à  la  bonne  amityé  et  intel- 
ligence d'entre  nous,  noz  royaumes  et  subjectz,  nous  vous  prions 
affectueusement,  par  la  présente,  de  leur  en  faire  raison  et 
prompte  justice,  avec  restitution  ou  la  juste  valeur  de  ce  qui  se 
trouvera  avoir  esté  pris,  et  outre  faire  faire  deffenses  très  expres- 
ses à  tous  voz  subjectz  de  ne  plus  rien  faire  ny  attenter  à  ren- 
contre des  vaisseaux,  navires  et  habitans  du  dit  Sainct-Malo,  en 
quelque  route  et  voyage  qu'ilz  puissent  faire,  comme  aussy  de 
tous  noz  autres  subjectz,  ainsy  que  j'escris  présentement  au  dit 
sieur  de  Boissize  vous  faire  plus  amplement  entendre,  vous 
priant  croire  ce  qu'il  vous  en  dira  de  nostre  part,  qui  prions 
Dieu,  Très  haulte,  etc 

Escript  à  Monceaux,  le  vi"  jour  d'octobre  1598. 

HENRY- 
DE    NEUFVILLK. 

6    OCTOBRE    1598 
Copie.  —  Bibl.  nat.,  Ms.  fr.  4128,  fol.  22  v». 

A    MONSIEUR    DE    BOISSISE 

Monsieur  de  Boissize,  J'escris  à  la  royne  d'Angleterre,  ma 
bonne  sœur,  les  lettres  desquelles  je  vous  envoyé  la  coppie,  avec 
la  présente,  que  je  vous  prie  luy  présenter,  et,suyvant  icelles,  luy 
faire  instance  et  la  requérir,  de  ma  part,  de  faire  raison  et  justice 
à  Guillaume  Jonchée,  sieur  de  Fougeray,  Jacques  Porée  Gatrevast 
et  François-Martin  Ghappelle,  bourgeois  et  marchans  de  ma  ville 
de  Sainct-Malo,  de  la  poursuitte  faicte,  depuis  trois  mois,  par  ung 
navire  anglois  mis  en  mer  par  maistre  Davy,  de  Londres,  d'ung 
vaisseau  d'Iveuse  (?),  nommé  la  Fortune,  de  cl  tonneaux,  qu'ilz 
avoientfreté,etrevenoitdeGalix,en  Espaigne,  chargé  de  vi^escuz 
en  reaux,  lx  tonneaux  de  sel,  viii  bottes  de  vin  et  autres  mar- 
chandises, et  deux  autres  petitz  vaisseaux  du  dit  Sainct-Malo 
revenus  d'Irlande,  pillez  par  autres  navires  anglois;  remonstrant 
à  ma  dite  bonne  sœur  que  je  n'ay  rien  de  plus  cher  que  de  con- 
server la  bonne  amityé  et  intelligence  d'entre  nous,  noz 
royaumes,  pais  et  subjectz,  à  quoy  les  dites  déprédations  sont 
du  tout  contraires;  y  apportans,  de  vostre  part,  pour  le  bien  de 
mon  service  et  de  mes  subjectz,  tout  ce  que  sçaurez  bien  juger 
y  estre  nécessaire,  ainsy  que  je  l'espère  de  vous;  priant  Dieu, 
Monsieur  de  Boissize,  qu'il  vous  ayt  en  sa  saincte  garde.  Escript 
à  Monceaux,  le  vi'' jour  d'octobre  1598. 

HENRY. 

DE    NEUFVILLE. 

6    OCTOBRE     1598 


Bibl.  nat.,  Ms.  fr.  4128,  fol.  22  vo. 


A    LA     REINE    D   ANGLETERRE 


Très  haulte,  très  excellente  et  très  puissante  princesse,  nostre 
très  chère  et  très  amée  bonne  seur  et  cousine,  salut.  Il  nous  a 
esté  remonstré  et  faict  plaincte,  de  la  part  de  Guillaume  Jonchée, 
sieur  de  Fougeray,  Jacques  Porée  Gontrevast  et  François-Martin 
Ghapelle,  bourgeois  et  habitans  de  ma  ville  de  Sainct-Malo,  en 
Bretagne,  de  ce  que,  depuis  trois  mois  en  ça,  ung  navire  anglois 
mis  en  mer  par  maistre  Davy,  l'ung  des  principaux  habitans  de 
vostre  ville  de  Londres,  auroit  pris  ung  vaisseau  d'Iveuse  (?),  nom- 
mé la  Fortune,  du  port  de  cent  cinquante  tonneaux,  dont  Jacques 
Saiget  estoit  maistre,  qu'ilz  avoient  fretté  et  équipé,  et  avoit, 
par  le  bénéfice  de  la  paix,  faict  le  voïage  de  Galix,  en  Espaigne, 
au  quel  lieu  il  avoit  chargé  jusques  à  six  mil  escuz  en  reaulx, 
soixante  tonneaux  de  sel,  huict  bottes  de  vin  et  autres  marchan- 
dises de  grand  valleur,  en  intention  d'aller  en  Terre-Neufve  re- 
cueillir des  morues,  que  Jehan  Grosnier,  leur  facteur,  avoit 
acheptées  d'aucuns  marchans  particulliers,  en  vostre  païs  d'An- 
gleterre, pour  en  estre  faict  la  livraison  par  leurs  navires  pes- 
cheurs  estans  à  la  dite  Terre-Neufve;  et  oultre,  autres  navires 
anglois  auroient  encorcs  pillé  deux  petis  vaisseaux  du  dit  Sainct- 
Malo,  qui  revenoient  d'Irlande;  et  d'aultant  que  les  dits  mar- 
chans de  Sainct-Malo  ont  envoyé  de  delà,  à  la  poursuite  du 
recouvrement  de  leurs  dites  marchandises,  dont  ilz  ne  peuvent 
avoir  justice  :  à  ceste  cause,  nous  vous  faisons  la  présente,  en 
leur  faveur,  en  vous  priant,  aultant  afîectueusemont  (ju'il  nous 
est  possible,  de  faire  faire  raison  et  justice  aus  dits  marchans  de 
Sainct-Malo  des  dites  prises  et  déprédations,  en  leur  faisant  au 
plus  lost  rendre  et  restituer  les  dits  vi"  escuz,  sel,  vin  et  autres 

marchandises,  et  le  dit  navire  au  dit  maistre,  sinon,  la  juste  val- 
leur  d'iceulx,  sans  les  laisser  consommer  en  une  longue  poursuite, 
avec  grans  fraiz  ot  despens,  ainsi  que  la  bonne  amytié  et  intelli- 
gence d'entre  nous,  noz  royaumes,  pais  et  subjectz  le  requiert  et 
que  vous  en  désireriez  de  nous,  en  pareil  cas,  croyant  au  surplus 
ce  que  le  sieur  de  Boissize,  nostre  conseiller  et  ambassadeur 
près  vous,  vous  en  dira  plus  particullierement  de  nostre  part;  sur 
lequel  nous  remectans,  nous  prierons  Dieu,  Très  haulte,  très 
excellente  et  très  puissante  princesse,  nostre  très  chère  et  très 
amée  bonne  seur  et  cousine,  vous  avoir  en  sa  très  saincte  et  digne 
garde. 

Escript  à  Monceaux,  le  vi''  jour  de  octobre  1598. 

HENRY. 

DE    NEUFVILLE. 


27  NOVEMBRE  1598 

Copie.  —  Bibl.  nat.,  Ms.  fr.  4128,  fol.  6  v». 

A    MONSIEUR     DE    BOISSISE 

Monsieur  de  Boissize,  Vostre  lettre  du  if  de  ce  mois  fust 
receue  en  cette  ville  le  xnii''  et  me  fut  envoyée  à  Monceaux,  où 
j'estoys  encores  le  xv^  J'ay  apprins  par  icelle  le  bon  accueil  que 
vous  a  faict  la  royne  d'Angleterre,  ma  bonne  sœur  et  cousine, 
les  propoz  qu'elle  vous  a  tenuz,  en  vostre  première  audience, 
qui  tesmoignent  encores  son  mescontentement  des  choses  pas- 
sées, avec  ceulx  que  vous  luy  avez  respondus  et  tout  ce  qui  s'est 
passé  entr'elle  et  vous  sur  ce  subject;  sur  quoy  je  ne  puis  vous 
dire  autre  chose,  sinon  que  je  suis  bien  satisfaict  de  la  façon  de 
laquelle  vous  vous  y  estes  gouverné  :  car,  comme  je  désire  luy 

porter  tout  le  respect  et  honneur  qu'il  m'est  possible,  tant  pour 
sa  qualité  et  son  sexe,  que  pour  les  plaisirs  que  j'ay  receus 
d'elle  en  mes  nécessitez,  vous  ferez  chose  qui  me  sera  très 
aggreable,  de  supporter  doulcement  et  patiemment,  comme 
vous  avez  très  bien  commencé,  ses  plaintes  et  l'asseurer  tousjours 
de  la  bonne  volonté  que  j'ay  de  me  revancher  par  effect  de  ses 
assistances,  espérant  luy  donner  occasion,  avec  le  tempz,  de 
perdre  l'oppinion  qu'elle  s'est  imprimée  de  la  paix  que  j'ay 
faitte,  de  laquelle  vous  m'avez  fait  plaisir  de  luy  dire  que  je 
seray  très  ayse  qu'elle  reçoive  autant  de  bien  et  advantage  que 
moy-mesme.  Mais,  après  que  vous  luy  aurez  dit  la  dernière  res- 
ponce,  que  le  président  Richardot  a  faicteàLa  Boderye,  surceste 
prolongation  de  traitter  qu'elle  a  demandée,  dont  le  sieur  de 
Yilleroy  vous  a  adverty,  abstenez-vous  de  luy  parler  de  la  dite 
négociation,  si  elle  ne  vous  en  ouvre  le  propoz  la  première,  aflin 
qu'elle  ne  pense  pas  que  je  veuille  l'embarquer  au  dit  traitté, 
si  elle  n'en  a  bonne  envie,  ny  que  je  l'affectionne,  sinon  autant 
qu'elle  le  désirera;  car,  je  say  quelle  est  sadeffiance,  en  laquelle 
ses  serviteurs  prennent  souvent  plus  de  plaisir  de  l'entretenir 
que  de  l'en  tirer.  Vous  avez  oppinion  que  son  desseing  est  de 
traitter  sans  mon  entremise,  dont  vous  mettrez  peine  d'estre 
mieux  esclaircy  ;  car,  en  vérité,  je  seroys  très  marry  que  cela 
advint,  pour  les  raisons  que  vous  pouvez  très  bien  comprendre; 
et  faut  que  je  vous  die  que  j'estime  que  c'est  chose  qui  sera  très 
difficile;  car,  j'entens  que  ce  jeune  roy  d'Espaigne  a  plus  grand 
envie  de  l'attacquer  que  n'eut  jamais  son  père,  lequel  aussy,  à 
sa  mort,  luy  a  recommandé  la  guerre  d'Angleterre  plus  que  toute 
autre,  de  sorte  qu'il  faut  que  la  dite  dame  ait  quelque  autre  but, 
lequel  je  me  prometz  que  vous  ne  tarderez  gueres  à  descouvrir. 
Nous  avons  adviz,  du  costé  de  Flandres,  que  l'armée  espaignoUe 
a  ja  gaignc  de  grans  advantages  sur  les  Ilollandois,  ayant  pris 
Grol  depuis  Berck,  avec  plusieurs  autres  fortz.  Faittes  naistre  Toc- 
casion  de  mettre  la  royne  d'Angleterre  sur  ce  propoz,  pour  des- 
couvrir son  advis  et  intention  sur  les  affaires  de  ce  costé  là,  luy 
remonstrant,  comme  de  vous-mesmes,  quel  sera  l'advantage  que 
tirera  le  roy  d'Espaigne  du  bon  sucrez  de  ceste  guerre,  si  ceste 
prospérité   dure,   comme  vous  luy  direz  qu'il  adviendra  sans 

double,  si  les  dits  Hollandois  ne  sont  soustenus  et  assistez 
d'autres  forces  et  moyens  que  des  leurs,  et  me  mandez  ce  qu'elle 
vous  respondra;  mais,  prenez  garde  qu'elle  ne  cognoisse  que  je 
vous  aye  commandé  de  luy  tenir  ce  langage,  car  elle  en  seroit 
plus  retenue.  Parlez-en  aussi  au  comte  d'Essex  et  secrétaire  Gecill 
à  diverses  fois  et  continuez  à  me  faire  savoir  ce  qu'ilz  auront 
descouvert.  Aucuns  ont  dit  que  le  roy  d'Escosse  a  esté  chargé 
par  les  dits  prisonniers,  mais  je  ne  le  croy  pas,  puisque  ne  m'en 
avez  rien  escript,  joinct  qu'on  m'a  mandé  de  Flandres,  qu'ilz  ont 
de  nouveau  envoyé  en  Espaigne  le  comte  Bothwel,  sur  ce  qu'il 
leur  a  proposé  d'entamer  le  royaume  d'Angleterre  par  l'Escosse, 
pour  ruyner  le  dit  roy  d'Escosse  avec  la  dite  dame  Ce  sera  tout 
ce  que  je  vous  escriray  polir  le  présent,  après  vous  avoir  asseuré 
de  mon  entière  convalescence,  et  prie  Dieu,  Monsieur  de  Bois- 
size,  qu'il  vous  ait  en  sa  saincte  et  digne  garde.  Escript  à  Paris, 
le  xxvii^  jour  de  novembre  1598. 

HENRY. 

DE    NEUFVILLK. 


4    DÉCEMBRE    1598 

Copie.  —  Bibl.  nat.,  Ms.  fr.  4128,  fol.  10  v». 

A    MONSIEUR    DE    BOISSISE 

Monsieur  de  Boissize,  Je  receus  hier  seulement  vostre  lettre 
du  xv!!*"  de  novembre.  Vous  aurez  depuis  seu  la  responce  que  le 
conseil  de  l'archiduc  Albert  demeuré  à  Bruxelles  a  faitte  à  La 
Boderye,  sur  celle  que  la  Royne,  ma  bonne  sœur,  m'avoit  prié 
de  leur  faire  entendre  sur  ceste  prolongation  de  traicter;  mais, 
si  l'advis,  que  nous  a  donné  le  dit  La  Boderye,  d'une  autre  nego- 
tiation,  que  Ton  a  faict  faire  par  ung  nommé  Gumans,  natif 

d'Anvers,  est  véritable,  on  ne  se  serviroit  de  mon  nom  et  entre- 
mise que  pour  couvrir  celle-là  ;  ce  qu'il  fault  mettre  peine  de  des- 
couvrir. A  ceste  fin,  j'ay  commandé  au  sieur  de  Yilleroy  vous 
escripre  les  particularitez  du  dit  adviz ,  encores  que  je  n'y  voye 
pas  grand  fondement  :  mais  il  ne  faut  rien  négliger.  Cependant, 
vous  ferez  bien  de  continuer  à  flatter  la  dite  dame  sur  la  def- 
fiance  qu'elle  continue  d'avoir  de  la  donation  des  Pays-Bas, 
puisque  elle  y  prend  plaisir,  encores  que  personne  n'en  face 
doubte  et  que  je  me  laisse  aller  à  l'opinion  commune.  En  tout 
cas,  la  dite  dame  faict  très  bien  et  sagement  de  s'en  esclaircir, 
devant  que  de  s'engager  plus  avant  à  traitter.  Je  suis  bien  ayse 
aussy  qu'elle  ayt  bien  pris  les  propoz  que  vous  luy  avez  tenu,  de 
ma  part,  sur  les  affaires  d'Irlande  et  que  vous  ayez  eu  esgard,  en 
faisant  cest  office,  au  désir  du  comte  d'Essex,  affin  de  ne  luy 
faire  préjudice  ;  car,  c'est  mon  intention  de  le  favoriser  en  toutes 
choses,  sçachant  n'y  avoir  personne  par  delà  plus  capable  de 
servir  la  Royne  en  la  dite  guerre  que  luy.  Yray  est-il  qu'il  me 
semble  qu'il  ne  debvroit  retirer  de  Zelande  et  Hollande  les  sol- 
dalz  qui  y  sont;  car  cela  affoiblira  tousjours  les  Estatz  des  Pays- 
Bas,  lesquelz  n'ont  desja  que  trop  de  besoing  d'estre  assistez  et 
favorisez  ;  car  nous  debvons  désirer  que  les  ditz  Estatz  se  rédui- 
sent plustost  par  ung  bon  accord  avec  l'archiduc  Albert  que  par 
la  voye  des  armes  ou  par  nécessité  :  de  quoy  vous  pouvez  jecter 
quelques  traitz  à  la  dite  dame,  comme  de  vous-mesmes,  quand 
vous  la  trouverez  à  propoz;  mais,  vous  en  pourrez  discourir  plus 
ouvertement  avec  le  dit  comte  d'Essex,  car  j'estime  qu'il  ne  de- 
sire  pas  la  perte  et  ruine  des  dits  Estatz.  L'on  m'a  escript  de 
Bruxelles  que  le  comte  de  Bothwel  a  eu  de  l'argent  du  Cardinal, 
pour  passer  en  Espaigne,  et  qu'il  s'y  est  acheminé  par  mer,  et 
que  c'est  pour  proposer  un  moyen  de  faire  la  guerre  à  l'Angle- 
terre par  la  porte  d'Escosse;  et  estime  l'on  qu'il  sera  bien  receu 
de  ce  nouveau  Roy,  pour  le  désir  qu'il  a  d'imiter  la  i)ie(c  ou 
opiniastreté  d(;  son  i)ere  contre  ceux  de  contraire  religion.  Tou- 
tesfois,  il  semble  que  ilz  ne  s'entendent  bien  avec  le  roy  d'Escosse 
et  que  c'est  par  le  moyen  du  Pape  que  ceste  intelligence  s'entre- 
tient, dont  vous  pourrez  aussy  dire  ung  mot  au  dit  comte  d'Es- 
sex, affin  de  descouvrir  ce  qu'il  en  pense.  Je   suis   bien  ayse 

(|ue  la  dite  duiiio  ayt  bien  pris  rouvorturc  ({ue  vous  luy  avez 
faille  contre  les  déprédations  et  seray  encores  plus  conlenl , 
(juand  je  verray  que  les  efïeclz  s'en  ensuyvront.  Parlant,  vous  en" 
ferez  la  poursuitle  avec  dilli^^ence  et  me  donnerez  advis'de  ce 
qui  s'y  advancera,  priant  Dieu  qu'il  vous  ayt,  Monsieur  de  Bois- 
size,  en  sa  saincle  garde.  Escript  à  Saincl-Germain-e-n-Laye,  le 
iiij°  jour  de  décembre  1598. 

HKiNRY. 

1)K    M::UF  VILLIi. 


13    DÉCEMBRE    1598 

Copie.  —  Bibl.  nut.,  Ms.  Ir.  4128,  fol.  lo. 

A   MONSIEUR   DE   BOISSISE 

Monsieur  de  Boissize,  Vous  verrez,  par  la  lettre'  que  j'escris  à 
la  royne  d'Angleterre,  madame  ma  bonne  sœur  et  cousine,  l'ins- 
tance que  je  luy  fays,  pour  la  restitution  d'ung  vaisseau  appar- 
tenant à  quelques  marchans  de  ma  ville  de  Marseille,  lequel,  il  y 
a  environ  sept  ans ,  fut  prins  par  une  robergo  d'Angleterre  et 
mené  à  Porseume.  Ce  porteur  va  vous  trouver  exprès,  avec  ma 
dite  lettre,  de  laquelle  je  vous  envoyé  le  double,  vous  priant 
vous  employer  de  telle  sorte,  pour  la  restitution  du  dit  vaisseau 
et  des  marchandises  dont  il  estoit  chargé,  ou  de  la  juste  valleur 
d'icelles,  que  les  dits  marchans,  qui  en  ont  faict  longue  pour- 
suitle en  mon  conseil  d'Estat,  estans  satisfaitz  par  delà,  n'ayent 
plus  d'occasion  de  m'en  faire  nouvelle  plaincte,  et  vous  me  ferez 
service  très  aggreable;  priant  Dieu,  Monsieur  de  Boissize,  qu'il 


1.  La  lettre  à  la  reine  d'Angleterre,  que  M.  de  Boissise   devait  lui  pré- 
senter, a  été  imprimée  dans  le  Recueil  des  Lettres  missives  (V,  11). 

vous  ait  en  sa  très  saincte    et  digne  garde.  Escript  à  Sainct- 
(lermain-en-Laye,  le  xiii'' jour  de  décembre  1598. 

HENRY. 

DE    .N  KUFVILLK. 


17    DÉCEMBRE    1598 

Copie.  —  Bibl.  nat.,  Ms.  fr.   il28,  loi.  16. 

A    MONSIEUR    DE    liOISSlSE 

'   Monsieur  de  Boissize,  J'ay  estimé  debvoir  tesmoigner  à  la 
royne  d'Angleterre,  ma  bonne  sœur,  lajoye  que  j'ay  receue  de 
l'adviz,  que  vous  m'avez  donné,  de  la  justice  qu'elle  a  faitte  do 
ces  deux  malheureux,  qui  avoyent  entrepris  de  l'empoisonner, 
pour  tousjours  lui  donner  plus  grande  asseurance  de  la  conti- 
nuation de  mon  amityé.  Je  vous  envoyé,  pour  ce  faire,  la  lettre 
escripte  de  "ma  main,  que  vous  recepvrez  avec  celle-cy,  laquelle 
vous  luy  présenterez  et  l'accompaignerez  des  propoz  que  vous 
jugerez  convenables  à  mon  intention.  Je  receus  hier  la  vostre  du 
iiu"  de  ce  mois,  maiz  je  n'ay  encores  veu  ceUe  du  xxix*^  du  passé, 
dont  elle  faict  mention.  Je  n'ay  pas  laissé  pour  cela  de  demeurer 
très  satisfaict  de   la  bonne  justice    que  vous  avez  mandé  par 
ceHe-cy  avoir  receue  de  ma  dite  sœur,  sur  les  plainctes  que  vous 
luy  avez  faictes  des  pyratteries  commises  par  ses  subjectz  sur  les 
miens,  et  que   ses  officiers  se  monstrent  maintenant,   à  son 
exemple  et  par  son  commandement,  plus  traictables  et  équi- 
tables en  cela  qu'ilz  ne  soulloyent,  dont  je  vous  asscure  avoir 
aussy  lost  faict  une  bonne  despescbe  aux  officiers  de  mon  adnii- 
raulté,  aflin  que,  de  leur  costé,  ilz  rendent  bonne  et  brefve  jus- 
tice aux  Anglois;  mais  je  suis  bien  de  cest  adviz  qu'il  ne  faull 
pas  laisser  pour  cela  la   poursuytte  de  la  loy  contre  les  dites 


20  PIÈCES  JUSTU'IGAÏIVES. 

piratteries,  que  vous  avez  eu  charge  de  proposer,  afliii  d'en  tirer 
(juelque  resolution  qui  soyt  certaine,  avec  ampliation  ou  décla- 
ration de  l'article  du  traitté  de  Tan  1596,  qui  faict  mention  du 
traffic,  à  ce  que  mes  subjectz  puissent  librement  commercer  en 
Espaigne,sans  estre  fouillez  ni  destournez  à  ce  faire  par  les  siens; 
car,  c'est  chose  qu'il  me  semble  qu'elle  ne  nous  peut  refuser, 
sans  faire  brèche  à  mon  amityé,  laquelle  ne  m'oblige  de  priver 
mes  subjectz  du  dit  trafiic,  que  la  paix  que  j'ay  faicte  avec  le  roy 
d'Espagne  leur  donne,  soubs  prétexte  des  deftcnces,  qu'elle  a 
faictes  en  son  pays,  de  porter  des  vivres  et  munitions  en  ceux  du 
dit  Roy.  Partant,  faictes-en  instance  et  m'advertissez  de  l'ordre 
qu'elle  y  donnera,  luy  faisant  entendre  et  à  ses  conseillers  que, 
si  elle  refusoit  à  mes  subjectz  ceste  liberté  et  seureté,  elle  me 
donneroit  très  grande  occasion  de  me  plaindre  de  son  amityé  et 
qu'il  n'en  pourroit  naistre  que  tout  mal,  au  lieu  qu'elle  et  ses 
subjectz  peuvent  avoir  part  à  l'utilité  que  nous  tirerons  du  dit 
commerce,  duquel  aussy  je  donneray  bon  ordre  que  mes  dits 
subjectz  n'abusent  point,  et  ne  porteront  aux  pays  du  dit  Roy 
aulcunes  munitions  de  guerre ,  comme  vous  luy  direz  ,  conti- 
nuant à  me  donner  adviz  soigneusement  de  ce  qui  se  passera  par 
delà.  A  tant  je  prie  Dieu,  Monsieur  de  Boissize,  qu'il  vous  ayt  en 
sa  sainctc  garde.  Escript  à  Sainct-Germain-en-Laye,  le  xvii''  jour 
de  décembre  1598. 

HEiNRY. 

DE   NEUFVILLE. 

17    DÉCEMBRE    1598 

Copiei.  —  Bibl.  nat.,  Ms,  h\  4128,  loi.  16  vo. 

A    LA     REINE    d' A  NGLETERR  E 

Madame  ma  bonno  sœur,  Ayant  sceu  la  grâce  que  Dion  vous 
a  faicte  d'avoir  de  nouveau  descouvert  et  chastié  une  malheu- 
reuse conspiration  faitte  contre  vostre  personne,  comme  j'en  ay 
remercié  Sa  Majesté  divine  du  meilleur  de  mon  cœur,  j'ay  bien 
voulu  aussy  m'en  conjouir  avec  vous,  comme  celuy  qui  estime 
avoir  après  vous  plus  de  part  que  tout  autre  à  ce  qui  vous  con- 
cerne. Madame  ma  sœur,  ceux-là  sont  les  mieux  gardez,  qui  le 
sont  de  la  main  de  Dieu,  comme  vous  et  moy  avons  mieux 
esprouvé  que  nuls  autres  ;  mais  je  ne  croiray  jamaiz  que  les 
auteurs  et  fauteurs  de  semblables  trahisons  prospèrent,  car 
elles  sont  trop  indignes  d'un  chrestien  et  aliénées  de  toute 
humanité.  Rejouissons-nous  donc  ensemble,  en  la  possession  et 
jouissance  du  bénéfice  que  nous  recepvons  de  la  protection  de 
sa  divine  bonté,  et  de  veoir  que  nostre  félicité  serve  de  honte  et 
de  crevecœur  à  ceux  qui  l'ont  enviée  et  ont  souillé  leur  con- 
science et  réputation  de  l'infamie  de  telz  maléfices,  en  conser- 
vant et  mesnageant  chèrement  nostre  commune  et  réciproque 
amityé,  à  laqueUe  je  vous  prie  de  croire,  Madame  ma  bonne 
sœur,  que  ne  manquera  jamais,  ainsy  que  vous  dira  mon  am- 
bassadeur, 

Vostre 

HENRY. 

1.  L'orifrinal  était  de  la  main  du  Roi. 

29    DÉCEMBRE    1598 

Copie.  —  I3il)l.  nat.,  Ms.  fr.  4128,  fol.  20. 

A    MONSIEUR    DE    ROISSISE 

Monsieur  do  Boissize,  J'ay  receu,  lo  xxiifi"  jour  de  ce  mois, 
vostre  lettre  du  xii''  et,  le  xxvii",  celle  du  xvii^.  Puisque  la  royne 
d'Angleterre,  ma  bonne  seur,  continue  àavoir  opinion  que  le  trans- 
port, que  le  feu  roy  d'Espaigne  a  faict  des  Païs-Bas  à  l'archiduc 
Albert  et  à  l'Infante,  sa  fdle  aisnce,  ni  leur  mariage  no  s'effectue- 
ront point,  il  faut  attendre  que  le  temps  l'en  esclaircisse  davan- 
tage, et  trouve  bon  que  vous  ne  luy  parliez  plus  du  traitté  de  paix 
avec  les  Espagnolz,  jusques  à  ce  que  nous  voyions  si  le  dit 
mariage  se  fera  ou  non,  encores  que,  pour  mon  regard,  je  n'en 
doubte  aucunement,  puis  mesmesquele  Pape  en  a  faict  les  espou- 
sailles  do  sa  main,  le  duc  de  Sesse  représentant  la  personne 
de  l'Infante,  au  mesme  temps  que  Sa  Saincteté  a  faict  celles 
du  roy  d'Espagne,  le  dit  Archiduc  représentant  la  personne  du 
dit  Roy;  mais,  je  croy,  comme  vous,  que,  si  le  dit  Archiduc  et  la 
dite  Infante  s'establissent  aux  Pays-Bas,  la  dite  dame  fera  ce 
qu'elle  pourra  pour  s'accorder  avec  eux  sans  moy,  àquoy  il  vous 
faut  prendre  garde.  Cependant,  vous  la  pouvez  asseurer  que, 
si  j'apprens  quelque  certitude  de  l'armement,  que  l'on  dit  que  le 
dit  roy  d'Espaigne  prépare  contre  elle,  je  l'en  advertiray  par  vous, 
envoyant  présentement  ung  homme  en  Espagne  exprès  pour 
m'en  donner  adviz,  ainsy  que  vous  luy  direz  :  mais,  elle  faict  très 
sagement  d'armer  de  son  costé,  aftin  de  n'estre  surprise,  combien 
que  j'estime  que  le  bruict  de  la  dite  armée  des  Espagnolz  sera 
plus  grand  que  l'effect,  et  me  semble  que  le  comte  d'Essex  ne 
doibt  pour  iceluy  rompre  son  voyage  d'Irlande,  auquel  il  sera  très 
utille  et  partant  acquerra  grand  honneur  et  crédit.  Edmont  nous 
a  dit  aussy  que  le  dit  comte  a  résolu  faire  le  dit  voyage,  ayant 
esté  satisfaict  par  la  Royne  de  tout  ce  qu'il  a  demandé  pour 

iceluy,  et,  si  la  dite  armée  espag:nolle  va  avant,  il  en  sera  tousjonrs 
adverty  à  temps,  pour  retourner  auprès  de  la  dite  Royne  et  la 
servir  contre  icelle,  dont  l'expérience  qu'il  acquerra  en  Irlande 
le  rendra  tousjours  plus  capable.  Mais  je  ne  puis  deffendre  à  mes 
subjectz  de  trafficquer  aux  pays  du  dit  roy  d'Espaigne,  ny  d'y 
transporter  des  graines,  ou  empescher  que  ceux  du  Roy  n'en 
viennent  prendre  et  enlever  en  mon  royaume,  sans  contrevenir 
ouvertement  au  dernier  traitté  de  paix  que  j'ay  faict  avec  luy  et 
faire  autant  de  tort  à  mes  dits  subjectz,  à  cause  de  l'abondance 
des  grains  qu'ils  ont  et  la  pénurie  d'argent  en  laquelle  ilz  se 
trouvent,  de  laquelle  ilz  ne  peuvent  sortir  que  par  le  moyen  d'ung 
commerce  et  la  vente  de  leurs  dits  grains.  C'est  pourquoy,  je  ne 
désire  pas  que  la  dite  Royne,  ma  sœur,  me  prie  d'empescher 
l'ung  et  l'autre  et  moins  encore  qu'elle  permette  à  ses  subjectz 
de  ce  faire,  sous  prétexte  de  la  crainte  qu'elle  monstre  avoir  de  la 
dite  armée  espagnolle.  Pour  ceste  cause,  continuez  à  poursuyvre 
le  reiglement  pour  la  seureté  de  la  navigation,  que  vous  avez 
proposé  par  mon  commandement,  affin  d'en  tirer  quelque  reso- 
lution, leur  faisant  entendre  que,  s'ilz  entreprennent  d'empescher 
ou  controller  mes  dits  subjectz,  en  la  jouissance  du  dit  commerce 
d'Espagne,  par  voye  de  faict,  ilz  violleront  nostre  amityé,  contre 
mon  espérance,  et  ne  l'endureray  pas;  mais,  ne  faictes  difficulté 
d'accorder  l'establissement  des  juges,  pourvuidersouverainement 
les  procez  des  piratteries  qui  se  feront  cy-après;  car,  j'en  feray 
bien  passer  la  commission  aux  parlemens,  y  employant,  comme 
j'ay  délibéré  faire,  les  premiers  présidents  avec  trois  des  princi- 
paux conseillers  d'iceux  ;  mais,  je  crains  bien  que  l'admirai  de  delà 
tire  en  longueur  ceste  resolution,  pour  son  particulier  interest, 
encores  que  l'on  y  employé  son  lieutenant,  ayant  remarqué,  par 
vnslKî  dernière  lettre,  comme  il  reculle  à  respondre  aux  articles 
du  dit  reiglement  de  la  dite  navigation,  que  vous  luy  avez  baillez, 
et  la  difliculté  qu'il  vous  a  proposée  des  maires,  eschevins  et 
magistratz  des  villes,  pour  la  seureté  de  ladite  navigation.  Néant- 
moins,  je  n*ay  pas  laissé  d'escripre  et  commander  partout  que 
l'on  traitte  favorablement  les  Anglois,  suyvant  voz  précédentes; 
mais,  souvenez-vous  encores  ung  coup  de  ne  vous  arrester  aux 
parolles  que  vous  donnera  le  dit  admirai  et  pressez  ceux  du  Con- 

seil  do  remédier  aux  remises  et  deffaictes  d'iceluy.  Je  loue  roffice 
que  vous  avez  faict  envers  la  dicte  Royne  en  faveur  des  sieurs 
des  Eslatz  du  Pays-Bas,  mais  je  suis  marry  que  la  nécessité,  en 
laquelle  la  dite  Royne  se  dit  ostre,  la  contraigne  de  les  traitter 
comme  elle  faict.  Il  est  vray  que,  comme  j'espère,  l'armée  espa- 
gnolle  commandée  par  l'admirai  d'Arragon  a  faict  et  jette  main- 
tenant ses  plus  grands  offortz,  il  sera  facile  aussy  aux  dits  Estalz 
de  se  maintenir  contre  icellc,  comme  ilz  ont  très  bien  commencé, 
m'ayant  esté  escript  de  Flandres  que  leur  armée  est  fort  dimi- 
nuée et  qu'elle  sera  bientost  desbandée  du  tout,  si  elle  n'est  au- 
trement secourue  d'argent  qu'elle  n'a  esté,  depuis  le  partement 
du  dit  Archiduc.  Je  suis  marry  de  quoy  le  nom  du  roy  d'Escosse 
se  trouve  meslé  en  la  conspiration  de  Stanlay  :  continuez  à  m'ad- 
vertir  de  ce  que  vous  en  apprendrez.  Le  dit  roy  d'Escosse  a  envoyé 
devers  moy  ung  maislre  des  Requestes,  pour,  avecques  l'eves- 
que  de  Glasco,  son  ambassadeur,  demander  le  renouvellement 
et  la  confirmation  des  anciens  traittez  d'alliance  faictz  par  les 
roys,  mes  prédécesseurs,  avec  ceux  d'Escosse,  dont  je  n'ay  pas 
délibéré  l'esconduire,  estant  chose  que  je  doibs  à  l'ancienne 
amityé  qui  a  tousjours  esté  entre  ces  deux  couronnes  et  au  soing 
que  je^doibs  avoir  du  bien  de  mes  subjectz,  ainsy  que  vous  direz 
à  la  dite  Royne,  ma  bonne  sœur  et  cousine,  si  elle  vous  parle  de 
la  venue  du  dit  maistre  des  Requestes  et  vous  mette  en  propoz  de 
sa  commission  :  autrement,  vous  ne  luy  en  parlerez  point;  mais, 
mettez  peine  de  descouvrir  son  opinion  sur  le  renouvellement 
dos  dits  traittez,  soit  par  le  moyen  du  dit  comte  d'Essex,  ou  par 
autre,  affin  de  m'en  advertir,  comme  vous  continuerez  de  faire 
de  toutes  autres  occurrences;  et  je  vous  asseureray,  pour  fin  de 
la  présente,  de  la  continuation  de  ma  bonne  santé,  priant  Dieu, 
Monsieur  de  Boissize,  qu'il  vous  ayt  en  sa  saincte  garde.  Escript 
à  Paris,  le  xxix'^  jour  de  décembre  1598. 

HENRY. 

DE    NEUFVILLE. 

12   JANVIER    1599 

Copie.  —  Bibl.  nat.,  Ms.  IV.  4128,  fol.  23. 

A    MONSIEUR    DE    BOISSISE 

Monsieur  de  Boissize,  J'ai  ouy  dire  que  la  royne  d'Angleterre, 
ma  bonne  sœur  et  cousine,  s'est  trouvée  mal,  dont  je  suis  en 
peine,  et  mesmes  de  n'en  avoir  esté  adverty  par  vous;  car,  vous 
savez  que  sa  santé  m'est  aussy  chère  que  la  mienne  propre. 
Esclaircissez  m'en  doncques  au  plus  tost  et  faictes  que  je  ne 
demeure  plus  si  longtempz  à  recepvoir  de  voz  lettres,  que  j'ay 
fait  depuis  celles  du  xvu®  du  mois  passé,  qui  sont  les  dernières 
que  nous  avons  de  vous,  ausquelles  je  feis  response,  le  xxix'',  par 
le  messager  Gavelier.  Je  vous  avoys  escript  auparavant,  vous 
addressant  une  lettre  de  ma  main  pour  ma  dite  sœur,  dont 
j'attens  response,  comme  je  faicts  celle  qu'ilz  vous  auront  donnée 
aux  deux  pointz,  que  vous  leur  avez  proposez  contre  les  pyratte- 
ries,  desquelz  je  reçoy  tous  les  jours  quelque  nouvelle  plaincte. 
Pareillement,  je  désire  sçavoir  quelle  resolution  ilz  auront  prise 
avec  vous  sur  le  commerce  d'Espaigne,  aflin  que  je  prenne  la 
mienne  et  sorte  de  l'incertitude,  en  laquelle  les  procédures  des 
officiers  de  ma  dite  sœur  m'ont  tenu  jusques  à  présent.  J'en  ay 
faict  parler  par  deçà  à  Edmont,  qui  m'asseure  tousjours  qu'il  y 
sera  pourvou  à  mon  contentement;  de  quoy  je  croiray  ce  que 
vous  me  manderez.  Il  avoit  esté  proposé  en  mon  conseil  de  def- 
fendre  l'apport  et  l'entrée  des  manufactures  des  draps  de  soye  et 
do  laines  et  autres  cstoffes  estrangeres,  tant  pour  les  remectre  en 
iceluyet,  ence  faisant,  occuper  et  donner  à  vivre  à  une  multitude 
très  grande  de  pauvre  peuple,  qui  est  oysif,  que  pour  empescher 
le  transport  de  l'or  et  de  l'argent,  que  les  estrangers  tirent  de 
nous  en  trrs  grande  quantité,  qui  appauvrit  grandement  mon 
Estât.  Le  dit  Edmont,  en  ayant  eu  lèvent,  a  présenté  la  requeste, 
dont  je  vous  envoyé  la  coppie,  laquelle  il  a  accompaigné  de 

])lusieurs  autres  raisons  importantes  au  bich  dos  afFaircs  do  ma 
dite  sœur  et  à  son  rontentomont,  jusquos  à  protester  d'infraction 
des  traittez  que  j'ay  faitz  avec  elle,  si  je  passoys  outre  aus  dites 
defîenses,  qui  a  esté  cause  que  j'ay  commandé  à  ceux  de.  mon 
conseil  de  revoir  les  dits  traittez,  pour  m'esclaircir  de  ce  dernier 
poinct.  Or,  je  vous  envoyé  ung  extraict  des  articles  des  dits  traittez, 
qui  font  mention  du  commerce  de  nos  subjectz,  où  vous  verrez 
(jue  je  ne  suis  obligé  par  iceulx  à  souffrir  l'apport  en  mon 
royaume  des  dits  drapz  manufacturez  h  mon  dommage,  encores 
que,  par  l'ung  d'eux,  il  ayt  esté  accordé  que  les  Anglois  auront  en 
France  ung  magazin  et  estappe,  bansse  ou  fondic  de  draps  et 
laynes  d'Angleterre,  ou  autres  marcbandises,  qui  ontaccoustumé 
d'estre  apportées  de  là  en  estappe,  comme  ilz  avoyent  en  Anvers, 
Berges  et  Bruges,  au  lieu  dont  il  sera  convenu;  car,  nous  ne 
voyons  point  que  depuis  on  soit  tumbé  d'accord  du  dit  lieu, 
qu'il  ayt  esté  faict  aulcun  reiglement  pour  ce  regard,  ny  que  la 
dite  estappe  ayt  esté  dressée,  de  sorte  que,  les  dits  traittez  n'ayans 
esté  exécutez  en  cela,  l'on  ne  peut  dire  que  je  les  violle,  si  jefai^ 
de  présent  les  dites  deffenses;  et,  quand  on  m'y  vouldroit  ad- 
straindre  sur  ce  fondement,  il  seroit  raisonnable  aussy  que  la  dite 
Royne  et  ses  officiers  accomplissent  de  leur  part  les  dits  traittez, 
lesquelz  ilz  n'observent  aulcunement,  comme  j'ay  faict  dire  au 
dit  Edmont,  lequel  avoit  si  bien  accoustumé  de  me  faire  passer 
par  tout  ce  qu'il  me  souloit  dire  estre  de  la  volonté  et  du  service 
de  sa  maistresse,  durant  mes  nécessitez,  qu'il  en  conserveroit 
encores  bien  vollontiers  la  possession,  si  je  le  vouloys  laisser  faire; 
mais  il  n'est  pas  raisonnable.  Je  doibs  avoir  autre  soing  de  mes 
pauvres  subjectz,  lesquelz  ont  esté  jusques  à  présent  la  proye  de 
toutes  les  autres  nations,  et  comme  vous  savez  qu'il  n'y  a  rien  qui 
entretienne  mieux  l'amityé  que  quand  cbascun  a  son  compte,  il 
fault  que  la  Royne  et  ses  officiers  observent  de  leur  part  les  dits 
traittez,  s'ilz  m'y  veulent  adstraindre,  comme  j'ay  faict  dire  au  dit 
Edmont,  affin  qu'il  en  advertisse  sa  maistresse.  Cependant,  vou- 
lant tesmoigner  à  ma  dite  sœur  ma  gratitude  et  le  pouvoir  qu'a 
sur  moy  le  bien  de  ses  affaires  et  son  contentement,  j'ay  délibéré 
de  surseoir  les  dites  deffenses  de  l'entrée  des  dits  drapz  etestoffes 
de  layne  quelque  tempz,  dans  lequel  nous  pourrons  convenir  et 

résoudre  ensemble  ce  que  nous  aurons  à  faire,  pour  asseurer  et 
favoriser  le  commerce  qui  doibt  cstre  entre  noz  subjectz,  sur  le 
faict  du  dit  commerce,  à  nostre  commune  utillité,  estant  certain 
que  nostre  amityé,  que  je  désire  affermir  plus  que  jamais,  en 
pâtira  à  la  fin,  si  nous  ne  y  pourvoyons  par  effectz  dignes  d'icelle, 
comme  vous  luy  remonstrerez.  Vous  prendrez  aussy  advis  des 
marchans  françois,  qui  trafficquent  par  delà,  de  ce  qu'il  con- 
viendra faire  en  ce  faict  et  de  quelle  façon  ilz  y  sont  traittez,  vous 
envoyant  ung  mémoire  de  certains  tortz  et  griefs,  que  j'ay  appris 
avoir  esté  représentez  autresfois  aux  rois,  mes  prédécesseurs, 
lesquelz  j'ay  entendu  estre  depuis  tellement  accreus,  qu'ilz  sont 
insupportables.  Enfin,  il  faut  que  cette  occasion  nous  serve  à 
donner  tel  ordre  et  reiglement  à  toutes  choses,  que  nous  et  noz 
subjectz  jouissions  des  fruictz  de  nostre  dite  amityé,  autrement 
qu'ilz  n'ont  faict  depuis  dix  ans;  chose  dont  elle  a  encores  plus 
grand  besoing  que  moy,  puisque  le  traffic  est  interdit  à  ses  sub- 
jectz quasi  en  tous  autres  lieux;  joinct  qu'il  semble  que  le  roy 
d'Espagne  se  prépare  plustost  à  luy  continuer  la  guerre  qu'à 
s'accorder  avec  elle;  et  vous  diray,  à  ce  propoz,  que  La  Boderye 
m'a  escript,  par  ses  lettres  du  ii°  de  ce  mois,  que  les  Espagnolz 
avoienteu  advis  que  le  dit  Roy  vouloit  revocquer  la  donation  des 
Pays-Bas  et  loger  sa  sœur  en  Portugal,  qui  seroit  bien  ung  grand 
signe  de  sa  volonté  à  la  guerre,  à  quoy  il  semble  que  les  prospe- 
ritez  des  rebelles  d'Irlande  le  convient;  mais  j'estime  qu'il  n'y  a 
rien  qui  le  puisse  tant  destourner,  que  s'il  voit  que  ma  dite  sœur 
et  moy  soyons  bien  uniz  et  que  noz  subjectz  vivent  et  se  compor- 
tent ensemble,  comme  bons  voisins  et  amiz  doibvent  faire. 
Traittez  donc  ce  faict  avec  elle,  affm  qu'elle  reçoive  mon  intention, 
selon  son  poids  et  mérite,  et  m'advertissez  de  sa  response;  priant 
Dieu,  Monsieur  de  Boissize,  qu'il  vous  ayt  en  sa  saincte  garde. 
Escript  à  Paris,  le  xii'jour  de  janvier  1599. 

HENRY. 

DE   NEUFVILLK. 

Très  haulte,  très  oxcollontc  et  très  puissante  princesse,  nostre 
très  chère  et  très  amée  bonne  seur  et  cousine,  L'on  nous  a  faict 
plainte  qu'un  marchand  de  noz  subjectz,  nommé  La  Porte,  al- 
lant voicturé  du  bled  en  notre  ville  de  Bordeaux,  auroit  esté,  par 
la  force  delà  tempeste,  porté  en  la  coste  de  Portugal,  oii,  ayant 
esté  rencontré  par  le  cappitaine  Arce,  l'un  de  voz  subjectz,  il 
auroit  prins  le  navire  du  dit  marchant  et  l'auroict  jecté,  avec  ses 
mariniers,  dedans  la  mer  et  emmené  le  dit  navire  en  la  ville  de 
Pleymouth,  où  il  auroit  faict  descharger  le  bled  et  d'icelluy  faict 
son  proffict,  comme  s'il  l'eust  prins  sur  des  ennemys  :  de  quoy 
nous  envoyons  présentement  au  sieur  de  Boissize,  conseillier  en 
notre  conseil  d'Estat  et  notre  ambassadeur  résident  près  de  vous, 
l'enqueste  et  information  qui  en  a  esté  faicte,  affm  qu'il  ayt  plus 
de  subject  de  vous  en  demander  la  justice  et  réparation,  la- 
quelle nous  vous  prions  affectueusement  commander  luy  estre 
faicte  et  ne  souffrir  qu'un  acte  si  inhumain  demeure  impuny,  au 
mespris  de  la  liberté  du  commerce  et  des  traictez  d'amitié  qui 
sont  entre  nous,  noz  royaumes,  pais  et  subjectz,  ainsi  que  le  dit 
sieur  de  Boissize  vous  fera  plus  amplement  entendre  :  sur  lequel 
nous  remectans,  nous  prierons  Dieu,  Très  haulte,  très  excellente 
et  très  puissante  princesse,  notre  très  chère  et  très  amée  bonne 
seur  et  cousine,  qu'il  vous  ayt  en  sa  très  sainte  et  digne  garde. 

Escript  à  Paris,  le  xiiu*' jour  de  janvier  1599. 

Votre  bon  frère  et  cousyn, 
HENRY. 

DE  NEUFVILLE. 

Monsieur  de  Boissize,  Voz  dernières  sont  du  xviiHlc  décembre, 
ausquelles  je  feis  response  le  xxix^  du  dit  mois,  par  le  messager 
Cavellier;  depuis,  je  vous  ay  escript,  le  xii^  du  présent,  par  Le 
Clerc,  et  suis  fort  estonné  de  n'avoir  eu  lettres  de  vous  :  j'en 
accuse  les  ventz,  mais  je  ne  laisse  pas  d'en  estre  en  peine.  Le 
sieur  de  la  Boderye  m'a  adverty,  par  sa  dernière  du  xv°  de  ce 
mois,  que  ce  marchant  d'Anvers,  que  je  vous  ay  ci-devant  escript 
debvoit  passer  en  Angleterre,  pour  parler  de  la  paix  à  la  Royne, 
de  la  part  du  cardinal  d'Austriche,  s'y  est  acheminé,  ainsy  que 
le  président  Richardot  mesmes  luy  a  dit,  et  qu'ilz  l'ont  chargé 
d'une  lettre  de  créance  addressante  à  la  dite  Royne,  pour  la 
convier  à  traitter  :  partant,  vous  mettrez  peine  de  sçavoir  ce 
qui  en  succédera,  affin  de  m'en  advertir.  Parlez-en  au  comte 
d'Essex  et  m'en  mandez  son  advis.  Faittes  aussy  cognoistre  à  la 
dite  Royne,  que  le  dit  Richardot  a  voulu  que  je  sceusse  ceste 
recerche  et  que  je  m'attends  qu'elle  vouldra  que  je  soys  informé 
de  la  response  qu'elle  y  fera,  continuant  à  luy  faire  offre  de 
mon  intervention,  si  elle  estime  qu'elle  luy  soit  utille;  mais,  je 
voy  bien  que  le  dit  Cardinal  et  ceux  qui  manient  les  affaires  du 
dit  Archiduc  au  Pays-Bas  sont  entrez  en  deffiance  de  moy  pour 
ceste  négociation,  estimans  qu'ilz  en  auroyent  meilleur  compte 
sans  moy  que  avec  mon  ayde,  et  me  doubte  que  la  dite  Royne 
s'accordera  vollonticrs  en  cela  avec  eux.  Nous  avons  adviz  de 
tous  costez  que  le  roy  d'Espagne  arme  et  que  c'est  contre  l'An- 
gleterre :  les  Espaignolz  mesmes  le  publient  tant  qu'ilz  peuvent, 
ce  qui  me  faict  croire  que  c'est  plus  pour  estonner  la  royne 
d'Angleterre  et,  en  ce  faisant,  l'attirer  plus  tost  î\  la  paix,  (jue 
pour  desseing  et  pouvoir  qu'ilz  ayent,  ayant  apposté  et  depesché 

devers  elle  le  dit  marchant,  ainsy  que  luy  pourrez  dire,  la  trou- 
vant à  commodité;  mais,  faittes  le  comme  de  vous-mesmes,  allin 
qu'elle  no  pense  pas  que  ce  soyt  un^^  office  affectô,  pour  se  divertir 
de  la  dito  paix,  de   laquelle  il   ne  faut  point  doubler  que  le  dit 
Archiduc  n'ayt  très  grand  on\'u\  d'autant  qu'il  a  moins  d'espé- 
rance d'avoir  la  raison  des  Kslatz  du  Pays-Bas  par  la  force  et  par 
l'interdiction  du  commerce  qu'il  n'avoit,  il  y  a  six  mois,  parce 
que  son  armée  affoiblist  tous  les  jours,  avec  peu  d'espérance  de 
pouvoir  la  renforcer  et  maintenir,  et  que  les  rigueurs  dont  ilz 
ont  usé  envers  les  dits  Estatz  les  ont  plus  irritez  et  animez  contre 
eux  que  estonnez.  C'est  pourquoy  maintenant  ilz  recourent  au 
traitté  de  la  dite  royne  d'Angleterre,  estimans,  la  gaignant  et 
séparant  des  dits  Estatz,  parvenir  par  ce  moyen  à  leur  but;  mais 
je  croy  quilz  se  tromperont  en  cela,  comme  ilz  ont  faictau  reste  ; 
car,  je  n'estime  pas  que  la  dite  Royne  s'accorde  avec  eux,  qu'elle 
ne  voye  l'Infante  maior  et  le  dit  Archiduc  bien  establiz  dans  le 
dit  pays  et  hors  des  mains  des  Espaignolz;  et  si  je  ne  croy  pas 
qu'elle  leur  rende  Flessingue,  ny  les  autres  places  qu'elle  tient 
des  dits  Estatz,  sans  quoy  il  n'y  a  pas  apparence  qu'ilz  traittent 
avec  elle  :  toutesfois,  vous  m'advertirez  de  ce  que  vous  appren- 
drez. Yous  avez  esté  adverty  que  le  roy  d'Escosse  me  recerche 
de  renouveller  l'antienne  alliance,  qui  est  entre  noz  couronnes 
depuis  Gharlemaigne  jusques  à  présent,  dont  je  ne  le  puis  hon- 
néstement  esconduire;  mais,  au  lieu  de  la  bastir  sur  l'inimityé 
des  Anglois,  comme  ont  esté  les  précédentes,  nous  la  fonderons 
sur  la  conservation  de  nostre  commune  amityé  et  consyderation 
avec  la  dite   Royne,  dont  vous  l'advertirez,  affin   qu'elle  n'en 
conçoive  autre  opinion,  me  donnant  adviz,  le  plus  tost  que  vous 
pourrez,  de  sa  response.  Voyez  aussy  le  dit  comte  d'Essexsur  ce 
subject  :  il  semble  qu'il  favorise  le  dit  roy  d'Escosse;  toutesfoiz 
aucuns  ont  opinion  que  ses  desseings  tendent  ailleurs,  de  quoy 
je  seray  très  ayse  d'estre  esclaircy,  et  croyez  que  vous  me  ferez 
service  très  aggreable  et  utile  d'y  pouvoir  pénétrer,  et  si  pour  ce 
vous  jugez  qu'il  soit  bon  de  donner  asseurance  plus  grande  au 
dit  comte  de  ma  protection  et  de  mon  assistance,  je  vous  prometz 
de  le  faire;  car  je  l'ayme  et  affectionne  tant  son  bien,  que  je  le 
favoriseray  tousjours  de  tout  mon  pouvoir.  Usez  de  ce  comman- 

dément  à  l'acivantage  de  mon  service  et  me  donnez  adviz  de  ce 
qui  en  réussira;  priant  Dieu,  Monsieur  de  Boissizc,  qu'il  vous 
ayt  en  sa  saincte  garde.  Escript  à  Paris,  le  xxiiii"  jour  de  jan- 
vier 1599. 

HENRY. 

DK    NEUFVILLK. 

Monsieur  de  Boissize,  Sur  l'adviz,  que  Ton  m'a  donné,  qu'en 
Angleterre  l'on  a  arrestc  ung  navire  d'OUonne,  nommé  le  Ca- 
tkolicqae,  appartenant  à  aucuns  de  mes  serviteurs,  ausquelz  il  a 
esté  pris  en  la  mer  par  des  pyrates  sur  Jehan  Mau^ars,  mesme- 
ment  puis  la  paix  faicte,  et  désirant,  autant  qu'il  me  sera  pos- 
sible, y  apporter  quelque  secours,  je  vous  fay  ce  mot,  pour  vous 
dire  que  me  ferez  service  très  aggreable  d'assister  de  tout  vostre 
pouvoir  le  dit  Maugars,  qui  va  exprès  par  delà,  pour  la  poursuytte 
et  recouvrement  du  dit  navire,  à  ce  qu'il  luy  soyt  remis  entre 
les  mains;  car  c'est  chose  que  j'affectionne,  principallement 
puisqu'il  y  va  de  la  conservation  de  mon  alliance  avec  la  Hoyne, 
ma  bonne  sœur,  et  du  bien  de  mes  subjectz.  Sur  ce.  Dieu  vous 
ayt,  Monsieur  de  Boissize,  en  sa  garde.  Ce  xxvii*' janvier,  à  Paris. 

HENRY. 

A    MONSIEUR    DE    BOISSISE 

Monsi(Mir  do  Boissize,  Ma  dernière  a  esté  du  xxiiii''  du  mois 
passé,  qui  vous  a  esté  envoyée  par  Galaiz.  Depuis,  j'ay  rcceu  les 
vostres  du  vi%  xvin'',  xxv"°  et  dernier  du  dit  mois,  par  les  mains 
de  ceux  qui  les  ont  apportées.  Je  commenceray  à  y  respondre 
parla  dernière,  parce  que  c'est  celle  qui  me  touche  le  plus  au 
cœur,  pour  les  propoz  trop  indiscretz  et  audacieux  que  j'ay 
appriz  par  icelle  vous  avoir  esté  tenus,  sans  fondement  et  contre 
vérité,  par  le  secrétaire  Gecil;  et  fault  que  je  vous  die,  que  je 
n'eusse  pas  pensé  qu'il  se  fust  tant  oublié  que  d'en  passer  si  avant 
qu'il  a  faict,  pour  s'estre  tousjours  monstre  plein  de  respect  et 
d'afîection  en  mon  endroict  et  pouvoir  aussy  mieux  respondre  et 
tesmoigner  que  nul  autre,  comme  de  faict  j'ay  sceu  qu'il  a  faict, 
à  son  retour  de  France,  de  quelle  foy  et  sincérité  je  me  suis 
conduit  envers  la  Roync,  sa  maistresse,  sur  le  traitté  de  paix  que 
j'ay  faict  avec  le  roy  d'Espagne.  Vous  avez  très  bien  faict  de 
n'endurer  ceste  indignité  et  injure,  et  d'y  avoir  respondu  si  ver- 
tueusement que  vous  avez  faict,  et  mesmes  de  vous  en  estre 
plaint  à  ladite  dame,  ainsy  que  vous  avez  faict,  laquelle  en  eust 
usé  plus  sagement  qu'elle  n'a  faict,  si,  au  lieu  de  vous  res- 
pondre des  injures  ou  reproches,  comme  elle  a  faict,  elle  eust 
faict  chastier  ou  du  moins  mis  peine  d'excuser  son  secrétaire; 
mais,  elle  est  femme  et,  comme  telle,  il  en  faut  supporter,  ainsy 
que  j'ay  faict  souvent,  autant  pour  son  bien  que  pour  le  mien; 
mais,  je  ne  veux  pas  endurer  de  ses  ministres  et  officiers  comme 
d'elle  :  c'est  pourquoy  je  vous  repeteray,  que  vous  m'avez  faict 
plaisir  et  service  très  aggreable,  de  vous  y  estre  gouverné  comme 
vous  avez  faict.  Le  dit  Gecil  m'a  faict  représenter  ce  qui  s'est 
passé  tout  autrement  que  vous  n'avez  faict  :  c'est  qu'il  a  honte 

d'advouer  sa  faute  et  voudroit  pouvoir  s'en  descharger  çur  vous  ; 
mais,  j'ay  trop  de  fiance  en  vous  et  vostre  prudence  et  modestie, 
pour  m'y  arrester.  Partant,  ayez  vostre  esprit  en  repoz  pour  ce 
regard  et  croyez  que  je  suis  très  content  de  vous  et  de  voz  ac- 
tions; mais,  d'autant  que  je  recongnoy  bien  que  la  dite  Royne 
n'est  pas  en  volonté  de  me  faire  autre  raison  de  l'indiscrétion  du 
dit  Gecil,  le  plus  expédient  sera  d'assoupir  ce  faict  et  que  vous 
n'en  parliez  plus  par  delà  à  la  dite  Royne,  ny  à  autre.  Quand 
Edmond,  qui  a  charge  de  m'en  parler,  lefera,  jeluyendiray  mon 
adviz,  selon  mon  ressentiment,  qui  n'est  pas  petit,  dont  vous 
serez  adverty.  Si  leur  coUere  procède  de  la  prospérité  de  mes 
affaires,  comme  il  n'y  a  que  trop  d'apparence  de  le  croire,  je 
doibs  estre  moins  marry;  en  vérité,  ceste  considération  me  re- 
tiendra aucunement;  mais,  s'ilz  continuent  à  voiler  mes  subjectz 
et  à  leur  desnier  justice,  je  ne  l'endureray  pas,  et  non  seulement 
je  deffendray  l'entrée  en  mon  royaume  des  drapz  de  laine,  comme 
j'ay  faict  ceux  de  soye,  n'ayant  sursis  l'autre  que  pour  le  respect 
de  la  dite  dame,  mais  aussy  je  rompray  toute  sorte  de  commerce 
avec  elle  et  ses  subjectz,  affin  que  les  miens  se  gardent  deux 
comme  d'ennemiz  et  qu'ilz  n'ayent  occasion  de  se  plaindre, 
comme  ilz  ont,  que  je  connive  à  leur  ruine,  en  dissimulant  et 
endurant,  comme  je  fais,  les  pyratteries  et  injustices  que  l'on 
leur  faict  journellement.  Toutesfoiz,  je  veux  esviter  encores  ceste 
rupture,  si  je  le  puis  faire,  pour  les  inconveniens  que  je  prevoys 
qui  en  adviendroyent,  non  tant  à  mes  dits  subjectz  qu'au  préju- 
dice des  affaires  publicques  et  mesmes  à  ma  réputation.  Car, 
comme  chascun  a  veu  que  la  royne  d'Angleterre  m'a  assisté  en 
mes  nécessitez,  bien  que  je  n'aye  trop  de  suject  de  croire  qu'elle 
l'a  faict  plus  pour  sa  considération  que  pour  la  mienne,  neant- 
moins  il  seroit  mal  sceant  et  mal  receu  et  interpretté,  si,  me 
trouvant  hors  d'affaires  comme  je  suis,  grâces  à  Dieu,  j'usois  de 
telle  rigueur  envers  elle  et  ne  condonois  quelque  chose  au  des- 
plaisir qu'elle  a  de  la  paix,  que  j'ay  faicte  sans  elle,  sur  les  me- 
naces qu'on  luy  faict  des  armes  des  Espagnolz  et  la  peine  en 
laquelle  elle  se  trouve  du  costé  d'Irlande.  C'est  pourquoy,  il  faut 
que  nous  continuions  plustost  à  recercher  les  moyens  d'adoucir 
les  choses,  en  pourvoyant  le  mieux  que  l'on  pourra  ù  leurs  pirat- 

leries,  ainsy  que  vous  avez  sagement  commencé,  qu'à  se  vanger 
du  passe  et  désespérer  de  l'advenir.  Vous  v(;rrez  ma  volonté  à 
part  sur  les  articles  du  reiglement  de  la  mer,  que  vous  leur 
avez  proposez,  et  la  response  qu'ilz  vous  y  ont  faicte  :  partant, 
je  ne  vous  en  feray  reditte  par  la  présente;  mais,  vous  sçaurez, 
pour  leur  dire  par  delà,  que  je  ne  voy  pas  que  l'armée  de  mer, 
que  l'on  disoit  que  debvoit  faire  le  roy  d'Espagne,  soit  si  advan- 
cée  que  l'on  nous  a  faict  entendre,  ny  que  la  dite  Royne  la  doive 
craindre,  du  moins  ceste  année;  car,  on  me  mande  de  nouveau 
qu'elle  doibt  servir  plustost  à  deffendre  les  costes  d'Espagne  et 
de  Portugal  et  à  asseurer  leurs  flottes  contre  les  Anglois  et  Hol- 
landois,  que  à  entreprendre  contre  eux,  et  je  le  croy  ainsy;  car, 
ce  jeune  Roy  est  volontaire  et  conduit  ses  affaires  avec  plus  de 
chaleur  que  de  constance  :  davantage,  l'argent  luy  manque  et  ne 
le  mesnage  et  employé  pas  si  bien  que  faisoit  son  père.  Il  partit 
de  Madrid,  lexxi*"  du  mois  passé,  accompaigné  de  sa  sœur,  pour 
s'acheminer  à  Valence,  où  doibvent  arriver  sa  femme  et  l'Archi- 
duc, du  partement  desquelz  de  Milan  pour  aller  à  Gènes  je  n'ay 
eu  toutesfoiz  encor  certitude.  Et  faut  que  la  dite  Royne  croye 
que  j'affectionne  tant  sa  conservation  que,  quand  je  cognoistray 
que  le  transport  des  grains  en  Espaigne  luy  apportera  préjudice 
si  avant,  que  ce  soit  cause  de  dresser  une  armée  puissante  pour 
l'assaillir,  je  y  donneray  tel  ordre,  qu'elle  aura  occasion  de  s'en 
louer;  de  quoy  je  désire  qu'elle  se  repose  sur  moy,  comme  vous 
luy  avez  desja  dit  et  veux  que  vous  luy  répétiez,  l'asseurant 
qu'elle  tirera  de  moy,  par  telle  démonstration  de  confiance,  plus 
d'effectz  de  mon  amitié  que  par  toute  autre  voye.  J'ay  délibéré 
de  renouveller,  ung  de  ces  jours,  les  deffenses  de  transporter  hors 
de  mon  royaume  les  munitions  de  guerre,  affm  qu'il  n'en  soit 
abusé;  mais,  je  les  feray  generalles,  aultant  pour  les  ungs  que 
pour  les  autres,  pour  la  conséquence,  et  chastieray  sévèrement 
ceulx  qui  y  contreviendront  ;  mais,  il  n'est  pas  raisonnable  que  les 
subjectz  de  la  dite  Royne,  rencontrans  en  mer  les  miens,  entre- 
prennent de  les  aborder  et  fouiller,  sous  prétexte  des  dites  def- 
fenses, à  cause  des  inconveniens  qui  en  arriveront,  comme  vous 
leur  avez  bien  remonstré,  à  la  charge  que  s'ilz  descouvrent  que 
aulcuns  d'eux  contreviennent  aus  dites  deffenses,  que  j'en  feray 

une  punition  si  rigoureuse,  qu'eRe  servira  d'exemple  à  tous 
autres.  Tant  y  a  que  vous  avez  faict  ce  que  vous  debviez,  de  leur 
avoir  refusé  le  consentement  que  du  commencement  ilz  vous 
demandoyent,  pour  arrester  mes  ditz  subjectz  portans  des  bledz 
en  Espagne.  Et  quand  à  la  grande  confiance,  que  la  dite  Royne 
vous  a  dit,  que  le  roy  d'Espaigne  a  en  l'amityé  qu'il  a  contractée 
avec  moy,  je  ne  sçay  de  qui  elle  en  tient  l'adviz;  mais,  il  est  cer- 
tain qu'il  n'a  encores  ratiffié  la  dite  paix,  ny  déclaré  son  inten- 
tion sur  icelle,  combien  que  je  ne  doubte  point  qu'il  ne  satisface 
à  l'ung  et  à  l'autre  dans  peu  de  temps:  mais,  j'estime  qu'il  est  si 
empesché  à  recueillir  sa  nouvelle  succession  et  recepvoir  sa 
femme,  qu'il  n'a  pensé  à  autre  chose,  depuis  la  mort  de  son 
père.  Mais  si,  après  avoir  sceu  sa  volonté,  je  reconnois  qu'il  soyt 
bon  que  je  face  quelque  office  envers  luy,  qui  puisse  servir  à  le 
destourner  d'entreprendre  contre  la  dite  Royne,  je  n'en  perdray 
l'occasion.  Je  vous  ay  escript  l'adviz,  que  La  Roderye  m'a  donné, 
du  voyage  par  delà  d'un  marchant  d'Anvers,  pour  parler  de  la 
paix  :  c'est  chose  si  certaine,  qu'il  n'en  faut  point  doubter;  car 
le  président  Richardot  en  a  adverty  exprès  le  dit  La  Roderye  ; 
je  prens  à  mauvaiz  signe  qu'ilz  ne  vous  en  ayent  rien  dit  davan- 
tage ;  ce  renvoy  d'Espagne  des  prisonniers  anglois,  duquel  vous 
m'avez  donné  adviz,  augmente  mon  soupçon;  ilz  ont  depuis 
licentié  trois  gentilzhommes  espagnolz,  qu'ilz  tenoient  prison- 
niers, lesquelz  nagueres  sont  passez  par  icy  en  poste,  retournans 
en  Espagne.  Je  sçay  bien  que  je  ne  puis  empescher  la  royne 
d'Angleterre  de  traitter  avec  le  roy  d'Espagne  sans  moy,  s'ilz  le 
veullent  faire  ;  je  n'entendz  pas  aussy  leur  donner  occasion  de 
croire  que  j'en  aye  jalousie,  et  ce  que  je  vous  en  escris  aussy 
n'est  que  pour  vous  ayder  à  descouvrir  ceste  prattique  et  me 
donner  adviz  de  ce  qui  s'y  advancora,  et  non  pour  leur  parler 
ny  rien  reprocher  par  delà.  J'ay  entendu  que  le  dit  Cardinal  a 
envoyé  quérir  son  frère,  le  marquis  de  Burgo,  en  intention  de  le 
mener  avec  luy  en  leur  armée,  pour  y  commander  ensemble  et 
déposséder  l'admirante  d'Arragon,  tant  pour  s'auctorizer  tous- 
jours  davantage,  (|ue  pour  appaiser  les  Allcmans,  (jue  le  dit 
admirai  a  traitiez  indignement,  et  contanter  les  Flamends,  qui 
supportent  impatiemment  la  domination  espagnolle  :  nous  ver- 

rons  ce  qui  en  succédera,  dont  je  vous  donneray  adviz.  Mais 
aucuns  estiment  que  le  dit  Cardinal  et  son  frère  ont  des  desseings 
à  part  de  l'Archiduc  favorisez  de  l'Empereur,  lequel  a  monstre 
ung  grand  ressentiment  des  desordres  faitz  sur  les  terres  de 
l'empire  par  les  dits  Espagnolz.  C'est  sans  doubte  que  la  royne 
d'Angleterre  a  voulu  vous  parler  de  l'ambassadeur  d'Escosse, 
quand  elle  vous  a  dit  que  l'on  m'avoit  parlé  de  son  ancien  aage 
et  qu'elle  est  valétudinaire,  encor  qu'il  ne  m'ayt  tenu  telz  pro- 
poz;  mais,  c'est  sa  coustume  de  croire  et  affermer  tout  ce  qu'elle 
soupçonne  ou  qu'on  luy  mande.  Mon  desplaisir  est  qu'elle  ayt 
occasion  de  doubler  de  l'amityé  du  roy  d'Escosse,  ainsy  que  j'ay 
appris,  par  l'adviz  que  m'avez  donné  de  ce  que  a  dit  Stanlay. 
Son  ambassadeur  poursuyt  le  renouvellement  de  nostro  alliance, 
dont  je  ne  doubte  point  que  la  royne  d'Angleterre  ne  soyt  bien 
advertye  :  toutesfoiz,  puisque  vous  ne  luy  en  avez  encores  parlé, 
vous  vous  en  abstiendrez,  jusques  à  ce  que  je  vous  le  mande; 
mais,  advertissez  moy  de  ce  que  vous  apprendrez  qu'elle  en  dira. 
J'ay  achevé  le  mariage  de  ma  sœur,  au  contantement  des  par- 
ties, dont  je  suis  très  satisfaict.  Je  faiz  compte  de  la  conduire 
jusques  à  Chaalons,  allant  en  son  mesnage,  et  de  là  aller  visiter 
ma  frontière  et  donner  jusques  à  Calaiz,  d'où  je  vous  escriray; 
mais  je  ne  partiray,  que  je  n'aye  faict  vérifier  et  publier  au  Par- 
lement l'edict,  que  j'ay  faict  en  faveur  de  mes  subjectz  de  la 
Religion  prétendue  reformée,  affm  qu'ilz  puissent  vivre  contens 
et  en  repoz,  comme  je  le  désire  et  le  mérite  leur  fidélité.  Je  prie 
Dieu,  

HENRY. 

DE   NEUFV1LI,E. 

Copie.  —  Bibl.  nat.,  Ms.  fr.  4128,  fol.  36. 

A    MONSIEUR    DE    BOISSISE 

Monsieur  de  Boissize,  Je  feiz  response,  le  xi*"  de  ce  moiz,  à  voz 
lettres  du  yi%  xvni^  xxv*'  et  dernier  de  celuy  de  janvier,  par  le 
messager  Le  Clerc.  DepuizJ'ay  receu  celles  du  iiii^  ethuictiesme 
du  présent  et  ay  entendu  avec  plaisir,  par  la  dernière,  les  propoz 
que  ma  bonne  sœur  et  cousine  vous  a  voullu  tenir  sur  ceux  qui 
s'estoyent  passez  entre  vous  et  son  secrétaire,  et  la  response  que 
vous  y  avez  faitte  ;  car,  je  ne  veulx  point  de  querelle  avec  elle, 
ny  luy  enchérir  mon  amityé,  ses  affaires  et  les  miennes  estans  en 
Testât  qu'elles  sont.  Ce  me  sera  doncques  assez  qu'elle  donne 
ordre  que  ses  ministres  et  officiers  me  portent  l'honneur  et  res- 
pect que  j'entendz  que  luy  portent  les  miens,  qui  est  deu  à  noz 
dignitez  et  mesmes  à  nostre  antienne  amityé,  et  qu'elle  face 
pourvoir  aux  piratteries,  qui  remplissent  mes  subjectz  dé  plainctes 
contre  les  siens  et  par  lesquelles  seules  nostre  amityé  peut  estre 
altérée  ;  car,  elles  sont  si  fréquentes  et  suyvies  de  tant  d'injus- 
tices, qu'il  est  nécessaire  ou  qu'elle  y  donne  ordre  ou  que  je  soys 
contrainct,  (véritablement  à  mon  grand  regret)  de  rompre  tout 
commerce  avec  elle  et  ses  ditz  subjectz;  car  leurs  procédures  en 
cela  ne  se  peuvent  plus  supporter.  Je  ne  puis  plus  aussy  conni- 
ver  aux  plainctes  et  clameurs  que  m'en  font  mes  dits  subjectz, 
comme  j'ay  faict  jusques  à  présent,  pour  l'espérance  que  j'ay  eue 
qu'elle  y  donneroit  ordre,  comme  souvent  eRe  et  ses  officiers 
vous  l'ont  promiz.  Partant,  continuez  d'en  faire  instance  et  dittes 
à  la  dite  Royne  et  à  ses  officiers  que,  s'ilz  désirent  que  ce  qui 
s'est  nagueres  passé  par  delà  serve  plustost  d'accroissement  que 
de  diminution  de  nostre  amityé,  ainsy  que  la  dite  dame  vous  a 
dit  désirer,  qu'ilz  pourvoyont  donc  à  ce  poinct,  de  façon  que 
nous  et  noz  subjectz  Jouissions  ensemble  en  seurcté  des  efFeetz 

de  nostre  dite  aniityé,  al'lin  (lu'elle  dure.  C'est  son  bien  coniine 
le  mien  et  comme  je  ne  luy  fays  demander  pour  cela  qui  ne  soyt 
juste  et  utille  à  elle  comme  à  moy,  si  j'en  suiz  esconduit,  je 
seray  justement  descharge  envers  Dieu  et  les  hommes  de  ce  qui 
en  succédera,  et  m'asseure  qu'elle  en  sçaura  quelque  jour  très 
mauvaiz  gré  à  ses  conseillers,  qui  auront  empesché  le  reigle- 
ment  que  vous  leur  avez  proposé  :  ce  que  je  veux  que  vous  luy 
faciez  entendre  et  à  son  dit  conseil,  en  telz  termes  et  si  sérieuse- 
ment, qu'elle  et  eux  croyent  que  c'est  d'abondance  d'affection  et 
à  bon  escient  que  vous  leur  en  parlerez,  affm  qu'ilz  preignent 
en  bonne  part  la  déclaration  que  vous  leur  en  ferez  et  n'estiment 
qu'elle  soyt  frivolle  et  faitte  par  acquit,  comme  il  semblent 
qu'ilz  ayent  pris  les  remonstrances  que  vous  leur  en  avez  faictes 
sur  ce  subject,  jusques  à  la  dispute  que  vous  avez  eue  avec  le 
secrétaire  Cecyll  ;  faisant  cognoistre  à  la  dite  dame  et  à  ceux  à 
qui  vous  en  parlerez,  et  principallement  au  comte  d'Essex,  que 
j'auray  grand  regret,  et  vous  aussy,  s'il  fault  que  j'aye  recours 
aux  remèdes  extraordinaires  contre  les  dites  déprédations;  mes- 
mes,  à  présent  que  la  dite  dame  est  menacée  ducosté  d'Espaigne 
et  travaillée  en  Irlande,  je  desireroys  luy  tesmoigner,  et  à  toute 
la  Chrestienté,  par  toutes  sortes  de  bons  offices,  combien  son 
amityé  et  prospérité  me  sont  recommandées.  Monsieur  de  Bois- 
size,  il  fault  les  presser  du  dit  reiglement  plus  que  devant;  car, 
comme  c'est  la  coustume  des  Anglois  de  ne  rien  faire  que  par 
nécessité,  j'ay  opinion  que  vous  aurez  meilleur  compte  d'eux, 
après  cette  aigreur,  que  vous  n'eussiez  eu  devant,  joinct  l'ap- 
préhension que  la  Royne  a  du  costé  d'Espagne,  dont  je  n'ay  eu 
aucunes  nouvelles  depuiz  mes  dernières,  et  ne  croy  pas  en  vérité 
que  l'orage  soyt  si  prest  et  grand  qu'ilz  se  le  persuadent  par 
delà.  Enfin,  il  fault  avoir  le  dit  reiglement,  sur  lequel,  vous  ayant 
escript  ma  vollonté  par  ma  dernière  depesche,  je  n'ay  rien  à 
adjouster,  sinon  que,  puisqu'ilz  ne  veulent  que  les  magistratz  et 
corpz  des  villes  respondent  des  cautions  que  doibvent  bailler  les 
maistres  des  navires,  au  moins  qu'ilz  obligent  tellement  les 
officiers  de  l'admiraulté  aies  recepvoirde  la  qualité  requise,  que, 
s'ilz  y  font  faulte,  l'on  s'en  puisse  prendre  à  eux  en  leurs  propres 
et  privez  noms  ;  car  c'est  le  vray  moyen  d'arrester  le  cours  des 

dites  piratteries,  ce  que  je  vous  prie  de  continuer  à  poursuyvre, 
comme  vous  avez  bien  commencé.  J'ai  bien  consyderé  la  res- 
ponse,  que  la  dite  Royne  vous  a  faicte,  aux  propoz  que  luy  avez 
tenuz  de  la  negotiation  dont  La  Boderye  nous  a  donné  adviz,  et 
croy  qu'il  ne  luy  en  fault  plus  parler,  affm  qu'elle  ne  pense  que 
j'en  aye  jalousie;  mais,  mettez  peine,  avec  l'agent  des  Estatz,  à 
descouvrir  ce  qui  s'en  fera.  Pareillement,  j'ay  bien  consyderé 
la  response  de  la  dite  dame,  sur  le  renouvellement  de  l'alliance 
d'Escosse  :  je  veux  que  vous  luy  disiez  sur  cela  que  je  porte  tant 
de  respect  à  sa  personne  et  à  son  contentement,  que,  ayant  sceu 
l'opinion  qu'elle  a  de  la  dite  alliance,  j'ay  desliberé  d'en  surseoir 
et  remettre  à  ung  autre  tempz  la  resolution,  encores  que  je  n'aye 
jamais  eu  intention  d'y  entendre  à  son  dommage,  ainsy  que  je 
vous  ay  escript,  et  si  je  ne  me  suis  point  apperceu  que  le  roy 
d'Escosse  l'ayt  eue,  en  ceste  poursuitte,  de  faire  chose  qui  soit 
seulement  desaggreable  à  la  dite  dame,  la  conservation  de  l'a- 
mitié de  laquelle  je  reconnois  m'estre  trop  plus  utille  que 
l'autre.  Et,  debvez  croire  aussy  que  je  suiz  sans  jalousie  de  la 
rc'union  de  ces  deux  royaulmcs,  à  laquelle  le  roy  d'Escosse 
adspire,  n'ignorant  la  consequense  d'icelle;  maiz,  s'il  ne  se  pre- 
sriiic  (»u  prépare  par  delà  quelque  moyen,  par  lequel  on  puisse 
('.sp(  rcr  de  pouvoir  empescher  la  dite  reunion,  quand  l'occasion 
s'en  présentera,  comme  jusques  à  présent  il  n'en  apparoist 
point,  il  me  semble  que  je  seroys  mal  conseillé  de  rejetter  l'amityé 
du  roy  d'Escosse  recerchant  la  mienne,  comme  il  faict.  C'est 
pourquoy  j'ay  advisé,  pour  le  aontanter,  au  lieu  de  renouveller 
p.ii  iiii<;  traitté  nouveau  mon  antienne  alliance,  d'accorder  seul- 
lenuMit  aux  Escossoiz  la  confirmation  de  l'exemption  du  droict 
d'aulbeyne,  qui  leur  a  esté  cy-devant  octroyé  par  les  rois,  mes 
prédécesseurs,  dont  ilz  ont  longuement  jouy,  et  celle  du  paye- 
ment de  l'imposition  foraine  en  Normandie,  qui  n'est  que  de 
douze  deniers  pour  livre,  ayant  considéré  que,  comme  ces  deux 
pi  ivilcges  regardent  plus  la  nation  ({ue  leur  roy,  le  renouvelle- 
ment de  roctroy  d'iceluy  ne  tourneroit  à  telle  conséquence  que 
feroit  ccluy  du  traitté  de  la  dite  alliance.  Partant,  vous  direz  à  la 
dil«'  d;iMi<'  (juc  je  me  suiz  restraint  aus  dites  déclarations,  .sans 
I   iii.-ini/  1)1  .iMigrr  de  promesse  de  ne  passer  outre,  parce  que 

j'ostime  qu'il  ne  sera  que  bien  à  propoz  de  la  tenir  en  haleine  et 
jalousie  du  renouvellement  de  la  dite  alliance;  maiz,  j'auray  à 
plaisir  de  scavoir  ce  que  le  comte  d'Essex  vous  aura  dit  sur  ce 
subject,  estimant  que  vous  luy  en  pouvez  parler  plus  librement 
que  à  un  autre,  encore  qu'il  face  profession  d'affectionner  le  roy  - 
d'Escosse,  parce  qu'il  me  semble  qu'il  n'y  ait  personne  en  Angle- 
terre capable  de  s'opposer  à  la  dite  reunion  que  luy.  Toutesfoiz, 
gouvernez-vous  y  avec  discrétion  et  prudence,  affin  de  ne  rien 
faire  à  mon  préjudice  ni  au  sien.  Si  l'ambassadeur,  que  envoyé 
par  deçà  la  royne  d'Angleterre,  offre  à  mes  subjectz  de  la  Religion 
prétendue  reformée  son  assistance,  j'espère  qu'ilz  seront  si  sages 
et  bien  conseillez,  qu'ilz  m'en  advertiront  et  la  rejecteront  : 
toutesfoiz,  la  royne  d'Angleterre  ne  me  rendra,  en  ce  faisant,  les 
offices  d'amityé  et  de  respect  qu'elle  reçoit  de  moy,  de  quoy 
j'attendray  à  me  plaindre,  lorsque  je  y  verray  plus  clair  :  cepen- 
dant, vous  ferez  bien  de  continuer  à  m'advertir  de  ce  que  vous 
en  apprendrez  et  j'espère  que  le  dit  ambassadeur  trouvera 
l'exécution  de  l'edict,  que  j'ay  faict  en  faveur  de  ceux  de  la 
dite  Religion,  si  bien  acheminé,  qu'il  aura  honte  de  tenter  leur 
loyaulté;  car,  lo  dit  edictdoibt  estre  publié  au  Parlement  aujour- 
d'huy  ou  jeudy  ;  cela  faict,  j'envoyeray  des  commissions  partout, 
pour  le  faire  exécuter.  Je  prie  Dieu,  

HENRY. 

DK    NEUFVILLE. 


8  MARS  1599 

Copie.  —  Bibl.  nat.,  Ms.  fr.  4128,  fol.  39  v». 
A    MONSIEUR    DE    BOISSISE 

Monsieur  de  Boissize,  Je  vous  ay  escript,  par  le  messager 
Pernelle,  le  compte  que  Edmont  m'a  rendu,  par  le  commande- 

ment  de  la  Royne,  sa  maistresse,  de  la  negotiation  de  Cumans. 
Depuis,  j'ay  receu  vostre  lettre  du  xvii®  de  febvrier,  par  laquelle 
j'ay  appriz  le  semblable,  et  La  Boderye  m'a  mandé  que  le  dit 
Cumans  a  rapporté,  à  son  retour  à  Bruxelles,  quasi  la  mesme 
chose,  de  sorte  que  nous  voyons  que  tout  cela  se  rapporte  : 
mais,  la  question  est  de  sçavoir  s'il  y  a  rien  de  caché  sous  ceste 
belle  apparence.  Le  dit  sieur  de  la  Boderye  m'a  escript  avoir  re- 
vocqué  que  l'on  luy  a  parlé  par  delà  de  la  dite  negotiation  moins 
ouvertement  et  confidemment,  depuiz  le  retour  du  dit  Cumans, 
soit  qu'ilz  soyent  de  nouveau  entrez  en  deffiance  de  moy,  à  cause 
de  quelque  levée  de  gens  de  guerre,  que  on  leur  a  rapporté  se 
faire  en  mon  royaume,  pour  passer  en  Hollande,  ou  qu'ilz  en 
usent  ainsy,  par  l'adviz  et  conseil  que  en  a  donné  la  dite  Royne, 
devers  laquelle  le  dit  Cumans  a  dit  au  dit  La  Boderye  que  l'on  le 
debvoit  renvoyer,  et  toutesfoiz  le  président  Richardotluy  a  celé. 
Toutesfoiz,  tout  bien  considéré,  je  n'estime  pas  que  la  royne 
d'Angleterre  s'engage  en  ce  faict  plus  avant  que  l'Archiduc  et 
l'Infante  ne  soyent  en  Flandres  ;  mais,  elle  se  contentera,  pour 
ceste  heure,  de  le  tenir  en  espérance  et  mesmes  de  le  mettre  en 
jalousie  de  moy,  à  quoy  servira  une  certaine  entreprise  sur  la 
ville  de  Cambray,  qu'ilz  ont  dit  au  dit  La  Boderye  avoir  des- 
couvert, que  menoit  le  mareschal  de  Balagny,  pour  laquelle  ilz 
ont  fait  exécuter  deux  ou  troiz  personnes,  combien  que  en  vérité 
je  n'en  aye  rien  sceu  et  que  j'estime  qu'ilz  y  ont  trouvé  plus  de 
soupçon  que  de  fondement.  Davantage,  j'ay  sceu  qu'ilz  se  sont 
allarmé  d'une  course,  que  j'ay  dit  voulloir  faire  en  Picardie,  pour 
visiter  ma  frontière  :  or,  je  puis  difficillement  les  deslivrer  du 
tout  de  la  crainte  et  deffiance  qu'ilz  monstrent  avoir  de  moy, 
maiz,  je  les  garentiray  facilement  du  mal  qu'ilz  augurent,  pour- 
veu  qu'ilz  se  gouvernent  envers  moy,  comme  ilz  doibvent,  et 
qu'ilz  ne  molestent  mes  amys  et  alliez,  lesquelz  je  ne  veux  pas 
laisser  perdre.  J'ay  receu  des  lettres  de  Sancerre,  que  j'ay  en- 
voyé en  Espaigne,  par  lesquelles  il  m'est  mandé  qu'ilz  sont  là 
en  telle  allarme  des  armementz  de  mer,  qu'ilz  croyant  que  la 
dite  Royne  et  les  Estatz  font  contre  eux,  que  tous  les  preparatifz 
ne  sont  que  pour  deffendre  leur  pays.  Ce  jeune  Roy,  possédé  par 
ung  particulier  inexpérimenté  aux  affaires  du  monde,  outre  qu'il 

est  très  mal  pourveu  d'argent,  pense  plus  à  se  donner  du  bon 
temps  que  à  ses  affaires.  J'ay  adviz  que  sa  femme  et  le  dit  Ar- 
chiduc s'embarquèrent  à  Gènes,  le  xyi"  du  moiz  passé;  partant, 
ilz  doibvent  estre  arrivez  de  présent  <\  Vallence,  où  le  dit  Roy 
les  estoit  allé  attendre.  Le  duc  de  Savoye  a  derechef  renvoyé 
devers  moy  son  secrétaire,  Honcas,  pour  obtenir  permission  de 
me  venir  trouver,  m'asseurant  qu'il  me  donnera  contantement. 
Quand  j'auray  resollu  la  response  que  je  luy  feray,  je  vous  en 
advertiray;  mais,  j'ay  sceu  qu'il  a  descouvert  que  le  roy  d'Es- 
paigne  et  l'Archiduc  n'ont  pas  grand  envie  de  le  soustenir,  en 
l'usurpation  du  marquisat  de  Saluées,  et  d'ailleurs  il  recognoist 
y  avoir  si  peu  de  droict,  qu'il  redoubtè  le  jugement  du  Pape. 
C'est  la  cause  pour  laquelle  il  recerche  de  me  voir  et  d'entraitter 
avec  moy,  soyt  qu'il  me  veuille  obliger,  en  me  rendant  volon- 
tairement ce  qui  m'appartient,  ou  qu'il  espère  amender  sa  con- 
dition par  quelque  bon  accord.  Je  vous  tiendray  adverty  de  tout, 
comme  je  désire  estre  au  plus  tost  de  ce  que  vous  aura  dict  la 
dite  Royne,  quand  vous  luy  aurez  parlé  des  deux  poinctz  que  je 
vous  ay  escript,  par  mes  dernières,  avoir  accordé  aux  Escossois, 
au  lieu  de  renouveller  l'antienne  alliance  de  la  France  avec 
l'Escosse;  car,  je  seray  très  aysed'en  estre  esclaircy,  devant  que 
d'en  deslivrer  l'expédition  à  l'ambassadeur  du  roy  d'Escosse,  qui 
en  faict  la  poursuitte,  et  aussy  que  j'ay  desliberé  d'envoyer  vi- 
siter le  dit  Roy,  ne  l'ayant  encor  faict,  depuis  mon  règne,  non  que 
je  veuille  déférer  à  l'adviz  de  la  royne  d'Angleterre  l'expédition 
susdite,  ni  l'envoy  du  dit  ambassadeur  :  partant,  luy  en  parlant, 
ne  luy  donnerez  argument  de  prendre  ceste  opinion  là,  mais 
affm  de  pourveoir  à  l'une  et  à  l'autre  avec  plus  déconsidération. 
J'ay  appris,  par  les  lettres  du  dit  de  la  Boderye,  que  le  cardinal 
d'Austriche  va  retirer  des  terres  de  l'empire  leur  armée,  ayant 
sceu  que  les  Allemands  s'en  remuoyent,  espérant  par  ce  moyen 
les  appaiser,  et  semble  que  le  dit  Cardinal  ayt  desliberé  d'entrer 
dez  à  présent  dans  le  pays  des  dits  Estatz,  pour  les  prévenir.  Je 
prie  Dieu,  Monsieur  de  Boissize,  

HENRY. 

DE    NEUFVILLE. 

17  MARS  1599 

Copie.  —  Bibl.  nat.,  Ms.  fr.  4J28,  fol.  44. 

A    MONSIEUR    DE    BOISSISE 

Monsieur  de  Boissize,  Voz  lettres  du  in''  de  ce  mois,  que  j'ay 
receues  le  xn*',  m'ont  contante,  ayant  eu  confirmation  par  icelles 
de  l'adviz,  que  m'avoit  ja  donné  le  secrétaire  Edmont,  de  la  publi- 
cation des  deffenses  faictes  par  la  Royne,  ma  bonne  sœur  et 
cousine,  à  ses  subjectz  d'arrester  en  mer  les  miens,  encores  que, 
les  ayant  faict  generalles,  il  semble  qu'eRe  ayt  voullu  en  con- 
tanter  d'autres  aussy  bien  que  moy  :  toutesfois,  je  ne  me  plain- 
dray  de  la  forme,  pourveu  que  les  effectz  s'en  ensuyvent  ;  mais, 
je  suis  de  vostre  adviz,  qu'il  ne  fault  pas  pour  cela  laisser  à  faire 
lereiglement,  que  vous  avez  proposé,  pour  asseurer  le  commerce 
et  mieux  obliger  la  dite  dame  et  ses  officiers  à  punir  ceux  qui  le 
violleront;  au  moyen  de  quoy  vous  en  continuerez  la  pour- 
suitte,  mais  vous  userez  de  l'instruction  que  je  vous  ay  envoyée 
sur  cela,  ainsy  que  vous  jugerez  estre  pour  le  mieux;  car  j'ay 
toute  fiance  en  vous.  J'en  parleray  h  l'ambassadeur  de  la  dite 
Royne,  si  tost  qu'il  sera  arrivé,  et  feray  cognoistre  au  dit  Edmont 
que  c'est  chose  que  j'ay  h  cœur,  aflin  qu'il  le  rapporte  à  la  dite 
dame,  quand  il  sera  auprès  d'elle.  Mais,  je  n'ay  pas  jugé  à  propoz 
de  faire  publier  encores  les  mesmes  deffenses,  que  je  n'aye  ouy 
ledit  ambassadeur;  moins  ay-je  estimé  debvoir  comprendre  en 
icelles  le  transport  des  armes,  d'aultant  qu'il  faut  que  j'en  ac- 
corde tous  les  jours  aux  serviteurs  de  la  dite  Royne,  qui  en  de- 
mandent, lesquelz  je  suis  contrainct,  faisant  les  dites  deffenses, 
de  refuser  d'ores  en  avant,  aflin  d'observer  esgallement  la  loy 
(|ue  j'en  aurois  faitte  ainsy  generalle;  et  me  semble  que  la  dite 
dame  se  doibt  contenter  que  la  prohibition  du  dit  transport  aye 
lieu  pour  tous  les  autres,  comme  elle  a  et,  vous  asseure,  aura  cy- 
après,  ainsy  que  vous  luy  direz.  La  Boderyc  m'a  escript,  du 

vu*"  de  ce  mois,  que  le  cardinal  André  vouloit  renvoyer  vers  la 
dite  dame  son  negoliateur  Gumans,  pour  poursuyvre  sa  poincte, 
dont  il  escript  que  le  président  Richardotne  luy  a  parlé,  comme 
il  feit  la  première  fois,  soyt  qu'ilz  soyent  entrez  en  jalousie  de 
moy  au  dit  pays,  ou  que  le  conseil  en  soyt  venu  de  la  dite  dame 
ou  de  ses  serviteurs,  et  surtout  du  secrétaire  Cecil;  car  il  a  son 
addresse  à  luy.  En   tout  cas,   vous   ne  ferez  paraistre  à  la  dite 
dame,  ny  aux  siens,  avoir  eu  aulcun  adviz  de  ces  deux  voyages, 
pour  voir  si  elle  le  vous  communicquera,  mesme  quand  elle  vous 
en  parleroit  la   première  :  seullement  vous  mettrez  peine  de 
descouvrir  la  vérité  de  sa  négociation,  pour  m'en  donner  adviz. 
J'ay  bien  notté  le  langage  que  vous  a  tenu  la  dite  dame,  sur  le 
subject  de  mon  voyage  de  Calais,  et  auray  h  plaisir  que  luy  faciez 
cognoistre,  si  elle  vous  en  reparle  et  non  autrement,  que  je  n'ay 
pas  moins  envie  de  la  voir  qu'elle  ;  mais,  vous  ne  m'y  engagerez 
pas  plus  avant  que  cela,  comme  il  est  certain  qu'il  a  esté  faict 
autre  fois;  mais  c'a  esté  en  ung  teîîipz  que  j'eusse  bien  entrepris 
volontiers  chose  plus  difficile  et  hazardeuse,  pour  en  tirer  faveur; 
mais,  si  je  fay  le  dit  voyage,  j'en  donneray  adviz  à  la  dite  dame 
et  je  vous  asseure   que   ce   ne  sera   au  moings  sans  l'envoyer 
visiter  et  l'asseurer  par  homme  exprès  de  mon  amityé.  Je  n'ay 
point  receu  encores  adviz,  qui  soyt  bien  certain,  de  l'armement 
que  faict  le  roy  d'Espaigne,  car  je  ne  m'arreste  pas  à  ce  qu'en  a 
dit  au  commandeur  de  Chastes  ung  certain  Alfîer,  Espaignol,  qui 
fut  contrainct  d'abborder  à  Dieppe,  il  y  a  huict  ou  dix  jours; 
toutesfoiz,  je  vous  envoyé  la  coppie  du  recueil  de  ses  propoz,  qui 
sont  si  peu  vraysemblables,  que  je  prens  argument  de  croire,  de 
ce  qu'il  a  tant  magnifié  le  dit  armement,  que  son  maistre  a  plus 
de  peur  que  d'envie  de  mal  faire,  de  sorte  que  je  continue  à 
croire  qu'il  se  contantera  de  defîendre  ceste  année  ses  costes. 
Je  n'ay  point  encores^eu  de  nouvelles  du  Roy,  depuis  la  mort  de 
son   père,   de  quoy  je  me  donne  peu  de  peine,  aymant  mieux 
l'amityé  de  mes  anciens  alliez  que  acquérir  la  sienne.  Le  lant- 
grave  Maurice  de  Hesse  a  envoyé  devers  moy  ung  de  ses  conseil- 
lers, pour   m'asseurer  que  les  princes   allemans,   qui   sont  en 
jalousie  des  Espaignolz,  arment  à  bon  escient  contr'eux  et  qu'il 
y  paroistra  bien  tost  :  toutesfoiz,  comme  le  dit  cardinal  André 

est  allé  à  Mastric,  exprès  pour  retirer  l'armée  des  terres  de 
l'Empire,  j'estime  que  les  dits  princes  se  contanteront  de  cela, 
pourveu  que  les  effectz  s'en  ensuyvent;  ce  qui  ne  se  fera,  à  mon 
adviz,  sans  difficulté,  d'aultant  que  les  dits  Espaignolz  ne  vou- 
dront abandonner  les  passages  sur  le  Rhin  qu'ilz  ont  conquis, 
pour  estre  chose  qui  leur  est  trop  nécessaire,  pour  poursuyvre 
leurs  desseins  et  nourrir  leur  armée.  Par  ainsy,  si  les  dits  princes 
sont  bien  résolus  de  ne  poser  les  armes,  ainsy  que  m'a  dit  le 
député  du  dit  lantgrave,  qu'ilz  n'ayent  faict  sortir  de  toutes  les 
villes  et  terres  de  l'Empire  les  dits  Espagnolz,  ilz  ne  desarme- 
ront pas  si  tost;  auquel  cas,  les  dits  princes  pourront  faire 
quelque  bel  exploict,  qui  arrivera  bien  à  propoz  aux  Estatz, 
devers  lesquelz  le  sieur  de  la  Noue  passera,  au  premier  jour,  sa 
suitte  ayant  ja  gaigné  le  devant.  Je  suis  fort  pressé  du  duc  de 
Savoye,  de  luy  permettre  de  me  venir  trouver  par  deçà,  et  a 
renvoyé  devers  moy  son  secrétaire  Roncas  exprès  pour  cela; 
mais  je  ne  puis  bonnement  m'y  résoudre,  que  je  ne  soys  d'ac- 
cord avec  luy  de  la  restitution  de  mon  marquisat  de  Saluées, 
affin  que  je  n'aye  rien  à  débattre  avec  luy,  comme  j'auray  éter- 
nellement, jusques  à  ce  que  j'aye  mon  compte,  c'est-à-dire  ce 
qui  m'appartient;  priant  Dieu,  Monsieur  de  Boissize,  

HENRY. 

DE    NEUFVILLE. 


27  MARS  1599 

Copie.  —  Bibl.  nat.,  Ms.  fr.  4128,  fol.  48. 
A   MONSIEUR    DE    BOISSISE 

Monsieur  de  Boissize,  Je  vous  envoyé  un  extraict  des  der- 
nières lettres  que  j'ay  receues  d'Espaigne,  dont  vous  direz  la 

substance  à  la  Iluyne,  ma  bonne  sœur  et  cousine,  au  comte 
d'Essex  et  au  secrétaire  Gecill,  sans  toutesfois  leur  en  rien  bailler 
par  escript  ;  et  comme  ceux  du  conseil  de  la  dite  dame  ont  divers 
butz,  je  ne  veux  pas  qu'ilz  puissent  faire  leur  proflict  des  dits 
advis  à  mon  desadvantage,  comme  ilz  pourroyent  faire,  s'ilz  les 
faisoyent  tumber  aux  mains  des  Espaignolz.  J'ay  escript  à  San- 
cerre,  qui  m'a  donné  les  dits  adviz,  qu'il  envoyé  exprès  par  tous 
les  portz  d'Espaigne,  pour  tant  mieux  descouvrir  la  vérité  de 
leurs  armemens,  et,  pour  dire  la  vérité,  puisqu'ilz  ne  font  aucunes 
levées  de  gens  de  guerre  en  Italye  ny  en  Espaigne,  il  n'y  a  pas 
grande  apparence  de  raison  de  croire  qu'ilz  ayent  volonté  de  faire 
ung  grand  effort  ceste  année.  J'estime  aussy  qu'ilz  se  contente- 
ront d'en  faire  courre  le  bruict,  comme  ilz  ont  commancé,  pour 
estonner  le  monde  et  tenir  leurs  voisins  en  jalousie;  de  quoy  il 
me  semble  toutesfoiz  que  vous  debvez  parler  à  la  dite  dame  et  à 
ses  ministres,  sinon  au  comte  d'Essex,  si  sobrement  qu'elle  et 
eux  n'ayent  occasion  de  croire  que  vous  leur  donnez  les  dits 
adviz,  pour  les  divertir  d'entendre  à  la  paix  ;  car,  je  m'apperçoy 
bien  que  tout  ce  qui  leur  vient  de  moy  leur  est  suspect,  et  puis 
leur  naturel  est  de  se  bander  à  faire  la  paix,  dont  ils  estiment 
que  je  les  veuille  dissuader.  Je  vous  ay  donné  adviz  du  renvoy 
de  Gumans,  qui  vous  aura  porté  des  lettres  de  la  Boderye,  ainsy 
qu'il  m'a  escript  :  je  ne  pense  pas  que  ses  voyages  servent  d'autre 
chose  que  pour  descouvrir  les  voUontez  de  la  dite  royne  d'Angle- 
terre à  la  paix  et  ses  moyens  à  la  guerre,  pour  en  informer  l'ar- 
chiduc Albert,  à  leur  retour  en  Flandres,  où  je  ne  voy  pas  qu'ilz 
puissent  arriver  devant  le  mois  de  juillet  ;  toutesfoiz,  laissez  la 
dite  royne  d'Angleterre  en  la  créance  qu'elle  en  veut  avoir  et  ne 
leur  faictes  paroistre  aucunement  que  je  la  veuille  divertir  d'en- 
tendre à  la  dite  paix,  et  vous  gouvernez  de  mesme  envers  le  dit 
secrétaire  Gecill.  Gar,  j'ay  bien  considéré  l'adviz  que  vous  avez 
donné  de  la  diminution  de  la  santé  et  disposition  de  la  dite 
dame  :  en  vérité,  je  serois  très  marry  qu'il  en  mesadvinst  ;  car, 
encores  qu'elle  ayt  souvent  des  oppinions  contraires  aux  miennes, 
neantmoins  je  ne  puis  pas  croire  qu'elle  haysse  ma  personne, 
de  laquelle  et  de  mon  royaume  seuUement  elle  redouble  l'accrois- 
sement. Toutesfoiz,  estans  noz  affaires  aux  termes  qu'elles  sont, 

il  fault  que  nous  nous  maintenions  en  bonne  intelligence.  Conti- 
nuez à  m'advertir  du  progrez  de  sa  santé  et  faire  envers  le  comte 
d'Essex,  avec  prudence,  les  offres  que  je  vous  ay  commandez  par 
mes  précédentes  ;  car,  je  juge  bien  que  son  amityé  me  peult  estre 
utille  ;  mais,  il  fault  aussy  qu'il  mesnage  celle  de  laRoyne  contre 
les  inventions  de  ses  malveuillans.  Il  a  passé  ung  courrier  espai- 
gnol  allant  en  Flandres,  qui  a  apporté  adviz  de  la  venue  de  ce 
comte  de  Neive,  par  lequel  ilz  me  doibvent  donner  adviz  de  la 
mort  du  feu  roy  d'Espaigne.  Vous  serez  adverty  de  ce  qu'il  appor- 
tera; mais,  vous  pourrez  hardiment  dire  à  la  Royne  que  tant 
s'en  fault  qu'il  soit  passé  en  Espaigne  la  quantité  de  grains  qu'elle 
vous  a  dicte,  que  j'ay  adviz  de  tous  costez,  par  ceux  que  j'ay 
commis  pour  lever  une  imposition  nouvelle,  que  j'ay  mis  exprès 
sur  les  dits  grains  qui  sortent  de  mon  royaume,  pour  en  tenir  le 
contreroolle,  qu'ilz  en  reçoivent  et  tirent  fort  peu  de  chose. 
Toutesfoiz,  vous  la  pourrez  asseurer  que  j'y  feroy  prendre  garde 
de  plus  près  que  jamais.  Le  dit  courrier  espaignol  a  publié  que 
la  flotte  estoit  arrivée  en  Espaigne,  mais  le  dit  Sancerre  ne  m'en 
escript  rien  :  toutesfoiz,  je  croy  qu'elle  ne  peut  pas  tarder  lon- 
guement là,  elle  est  à  demy  consommée.  Quelle  apparence  y  a-il 
aussy  de  croire  que  les  Espaignolz  se  veuillent  servir  des  vais- 
seaux françois  pour  leur  traffic  des  Indes,  dont  ilz  sont  si  jaloux, 
qu'ilz  ne  veuUent  pas  seullement  que  personne  qu'eux  en  ayt 
connoissance.  Ce  sont  toutes  inventions  dont  on  s'ayde,  pour 
tenir  tousjours  la  Royne  en  umbrage  de  moy,  lesquelles  sont 
neantmoings  si  foibles,  que  je  ne  puis  croire  qu'elle  en  face 
compte.  Les  deux  déclarations  pour  les  Escossois,  dont  je  vous 
ay  donné  adviz  par  mes  précédentes,  ont  esté  depeschées  et  leur 
seront  deslivrées  dans  quattre  jours,  de  quoy  je  ne  double  point 
que  la  Royne  ne  vous  parle,  quand  elles  sortiront  en  public. 
Edmont  poursuyt  la  descharge  du  droict  d'aubeine  pour  les 
Anglois;  mais,  j'estime  qu'il  le  faictde  luy-mesme  et  sans  charge. 
Je  prie  Dieu,  Monsieur  de  Boissize,  

HENRY. 

DE  NEUFViLLE. 

13    AVRIL    1599 

Copie.—  Bibl.  nat.,  Ms.  fr.  4128,  fol.  49  vo. 

A  MONSIEUR    DE    BOISSISE 

Monsieur  de  Boissize,  J'ay  bien  considéré  ce  que  vous  m'avez 
escript  par  vostre  lettre  du  xxvi^  du  mois  passé,  que  j'ay  receue 
le  ni''  du  présent,  sur  le  retour  de  Gumans  et  la  forme  de  laquelle 
le  secrétaire  Gecill  traicte  avec  luy,  ensemble  vostre  considéra- 
tion sur  la  communication  que  le  dit  Gumans  vous  a  faict  paroislre 
désirer  avoir  avec  vous;  neantmoins,  je  suis  d'adviz  que  vous  ne 
délaissiez  pas  de  le  voir  et  conférer  avec  luy,  s'il  s'y  présente, 
pour  tousjours  mieux  descouvrir  le  fonds  de  sa  négociation,  de 
laquelle  je  n'estime  pas,  ainsy  que  vous  ay  escript,  qu'il  sorte 
de  présent  aucun  effect,  principallement  que  l'archiduc  Albert 
et  l'Infante  ne  soyent  en  Flandres,  non  pas  faute  de  bonne  vo- 
lonté de  part  et  d'autre,  mais  à  cause  de  la  naturelle  deffiance 
et  longueur  de  la  dite  dame.  Je  ne  puis  croire  que  ceux  qui 
mettent  en  besoigne  le  dit  Gumans  tendent  de  présent  à  tromper, 
parce  qu'il  est  certain  qu'ilz  tireront  ung  grand  advantage  d'ung 
accord  avec  la  dite  dame  contre  les  Estats  :  mais,  je  pense  bien 
que,  s'ils  avoyent  vaincu  ceux-cy,  ilz  feroyent  après  peu  de 
compte  de  l'amityé  de  la  royne  d'Angleterre,  à  laquelle  vous 
debvez  continuer  à  parler  de  la  dite  négociation  sobrement, 
comme  vous  avez  commancé,  affm  qu'elle  ne  croye  que  vous  en 
voulliez  trop  sçavoir,  et,  quand  elle  vous  en  mettra  en  propos, 
respondez  luy  en  de  façon  qu'elle  ne  puisse  dire  que  vous  luy 
ayez  conseillé  l'ung  plus  que  l'autre  et  ce  qu'elle  ne  s'excuse 
sur  vous  de  ce  qu'elle  fera  sans  vous,  ny  se  prenne  à  vous  de  ce 
qui  en  arrivera.  Je  vous  ay  donné  adviz,  par  mes  dernières,  des 
termes  ausquelz  je  me  trouve  avec  le  duc  de  Savoye,  pour  le  faict 
du  marquisat  de  Salluces,  et  est  bien  certain  que,  si  le  duc  ne  m'en 
faict  la  raison  par  doulceur,  il  faudra  que  nous  nous  battions  ; 

mais,  j'espère  qu'il  ne  me  donnera  occasion  d'en  venir  là  et  ay 
délibéré  de  m'approcher  deluy,  pour  m'en  esclaircir  davantage, 
comme  l'a  esté  de  mon  innocence  et  intention  le  cardinal  André 
et  le  conseil  de  Bruxelles,  sur  ceste  prétendue  entreprise  de 
Gambray,  de  sorte  que  j'estime  qu'ilz  en  sont  demeurez  contans, 
comme  l'a  esté  la  royne  d'Espaigne  et  le  dit  Archiduc  du  bon 
accueuil  qui  leur  a  esté  faict,  en  la  coste  de  Provence,  par  mon 
nepveu  le  duc  de  Guyse,  et  par  mon  commandement,  ainsy  que 
vous  verrez  par  l'extraict  des  lettres  qu'il  m'en  a  escriptes,  que 
je  vous  envoyé.  Jehan-Baptiste  Tassis  doibt  se  rendre  dans 
quinze  jours  auprès  de  moy,  pour  y  exercer  la  charge  d'ambas- 
sadeur du  roy  d'Espaigne,  ainsy  qu'il  a  dict  à  La  Boderye,  et  le 
comte  de  Nieva  y  arrivera  bientost  après  luy,  pour  s'acquitter 
des  compliments  et  offices  que  les  occasions  survenues  depuis 
nostre  traitté  de  paix  requièrent  qu'ilz  facent,  ausquelz  je  cor- 
respondray  après,  comme  il  convient.  Mais,  je  n'espère  aulcun 
fruict  de  la  belle  levée  de  bouchers  des  AUemans,  tant  à  cause 
de  la  mauvaise  intelhgence  qui  est  entr'eux,  pour  le  crédit  qu'a 
l'Empereur  envers  les  docteurs  qui  les  conseiHent.  La  dite  dame 
a  bien  envoyé  devers  eux  ung  ambassadeur,  comme  vous  avez 
sceu,  mais  c'a  esté  plus  pour  remettre  le  traffic  d'Allemaigne 
interdit  aux  Anglois,  à  cause  de  leurs  piratteries,  que  pour  aul- 
cune  chose,  si  bien  qu'il  ne  faut  pas  faire  grand  estât  de  l'assis- 
tance ny  des  armes  des  dits  Allemans  :  vray  est  qu'ayans,  sur 
ceste  occasion,  refusé  à  l'Empereur  les  contributions  qu'il  souloit 
tirer  d'eux  pour  la  guerre  de  Hongrie,  il  en  sera  incommodé.  Je 
vous  envoyé  l'ordonnance,  que  j'ay  advisé  de  faire  publier,  pour 
la  Hberté  et  seureté  du  commerce,  en  contreschange  de  celle 
que  la  dite  Royne  a  faitte,  laquelle  sera  envoyée  par  tous  les 
portz  et  havres  de  mon  royaume  et  observée  de  bonne  foy,  ainsy 
que  vous  direz  à  la  dite  dame  et  à  ses  officiers,  leur  faisant  yeoir 
la  dite  ordonnance,  en  laquelle  je  n'ay  faict  mention  du  transport 
des  armes  et  munitions  de  guerre,  pour  les  raisons  que  je  vous  ay 
cy-devant  escriptes;  et,  s'il  fault  revocquerles  lettres  de  manjue 
expédiées,  comme  ilz  demandent  par  delà,  il  est  raisonnable 
aussy  qu'il  soit  convenu  qu'à  faute  de  faire  justice  des  torts 
pour  lesquelz   elles   ont  esté    accordées   dans    certain    lempz 

il  en  sera  expédié  de  nouvelles.  Toutesfoiz,  je  remectz  ce  poinct 
à  vostre  jugement,  comme  je  faictz  celuy  du  doublement  des 
cautions  et  tous  les  autres  qui  doibvent  estre  compris  au  rei- 
glementqui  a  esté  proposé,  duquel  vous  continuerez  à  poursuyvre 
la  conclusion,  affin  que  nous  soyons  reiglez  et  que  chascun  l'ob- 
serve. J  ay  appris  par  vostre  lettre  l'advis  que  vous  m'avez  donné 
des  offres  de  Sainct-DenysMailloc,  dont  je  n'avoysrien  sceu  aupa- 
ravant ;  mais,  je  croy  que  son  desseing  s'esvanouira  et  rompra 
de  luy-mesme,  sans  que  j'y  mette  la  main  :  toutesfoiz,  j'y  feray 
prendre  garde  et  scray  bien  ayse  aussi  que  vous  continuiez  à 
m'advertir  de  ce  que  vous  en  apprendrez  ;  priant  Dieu,  Monsieur 
de  Boissize,  

HENRY. 

DE   NEUFVILLE. 


29  AVRIL  1599 

Copie.  —  Ribl.  nat.,  Ms.  fr.  4128,  fol.  57  vo. 
A    MONSIEUR    DE    BOISSISE 

Monsieur  de  Boissize,  J'ay  apprins,  par  vostre  lettre  du  xiii'' 
de  ce  mois,  que  j'ai  receu  le  xxi%  comment  Gumans  s'est  com- 
porté en  vostre  endroict,  au  dernier  voyage  qu'il  a  faict  par 
delà,  ce  que  le  secrétaire  Gecill  vous  a  dit  de  sa  negotiation,  qui 
est  conforme  au  compte  que  m'en  avoit  ja  rendu  Edmont  :  j'ay 
bien,  considéré  aussy  ce  que  vous  en  a  dit  la  Royne,  et  pareille- 
ment le  comte  d'Essex,  avec  vostre  adviz  et  jugement  sur  le  tout, 
que  j'ay  esté  très  ayse  d'entendre.  La  Boderye  m'a  escript  que 
le  dit  Gumans  Ta  veu  à  son  retour,  qui  l'a  asseuré  avoir  laissé  la 
dite  Royne  et  ceux  de  son  conseil  très  enclins  à  la  paix,  de  sorte 
qu'ilz  ont  tous  bonne  espérance  qu'elle  se  fera;  mais,  comme 
vous  dittes,  ilz  se  contanteront  des  deux  costez  de  m'en  faire  par- 

1er  et  à  mes  ministres,  en  termes  généraux,  pour  la  biensceance, 
de  quoy  je  ne  veux  me  formaliser  davantage  ;  car,  plus  je  leur 
feroys  cognoistre  n'approuver  leurs  procédures  et  leurs  fins,  plus 
j'en  advancerois  la  conclusion,  et  s'en  cacheroyent  de  moy.  Je 
ne  m'y  puis  opposer  aussy  qu'inutillement  ;  partant,  il  faut  s'y 
conduire  comme  vous  avez  très  bien  commancé,  qui  est  de  leur 
faire  cognoistre,  que  je  trouvcray  tousjours  bon  tout  ce  que  la 
dite  Royne  fera,  qui  luy  pourra  apporter  honneur  et  utillité, 
m'asseurant  tant  de  son  amityé,  qu'elle  ne  fera  jamais  rien  aussy 
à  mon  préjudice,  non  plus  que  je  vouldrois  faire  au  sien  :  neant- 
moins,  je  ne  puis  croire  que  ceste  négociation  produise  autre 
chose  que  du  bruict,  que  l'Archiduc  ne  soit  arrivé  en  Flandres, 
et  si  j'estime  que  la  dite  dame  et  les  siens  seroyent  plus  difficiles 
et  malaysoz  à  contanter,  quand  il  sera  question  de  serrer  le  mar- 
ché, qu'elle  se  monstre  à  présent,  mesmes  si  la  condition  des 
Estatz  des  Provinces-Unies  n'empire  point  ceste  année,  et,  en  ce 
cas,  elle  ne  vouldra  perdre  leur  amityé  ny  la  créance  qu'elle 
peut  avoir  parmy  eux  ;  mais,  s'il  leur  arrive  quelque  disgrâce, 
sans  doubte  elle  les  abandonnera  ou  elle  s'efforcera  de  les  porter 
à  la  paix,  qui  est  le  poinct  sur  lequel  il  faut  que  vous  veilliez. 
Les  ditz  Estatz  ont  nagueres  faict  publier  ung  placart  contre 
tous  ceux  qui  trafficquent  aux  pays  du  roy  d'Espaigne  et  du  dit 
Archiduc,  sans  en  reserver  aucun,  duquel  je  suis  très  mal  con- 
tent, car  ilz  l'ont  faict  sans  m'en  advertir  et  vois  mes  subjectz 
comprins  en  leur  deffense,  comme  les  autres,  contre  ce  que  je 
les  avoys  priez  de  faire  et  m'estoys  promis  qu'ils  feroyent  ;  tous 
mes  subjectz  en  sont  très  scandalisez  et,  s'ilz  n'y  apportent 
quelque  changement,  il  en  arrivera  plus  de  mal  que  de  bien. 
Toutesfoiz,  vous  n'en  parlerez  point  à  la  dite  Royne,  ny  à  ses 
ministres,  et,  s'ilz  vous  en  mettent  en  propos,  ne  leur  descouvrez 
le  mescontentement  que  j'en  ay,  car  ilz  en  seroyent  très  ayscs, 
et  me  faictes  sçavoir  ce  qu'ilz  vous  en  diront.  J'ay  veu  la  res- 
ponso  dernière,  que  vous  avez  tirée  d'eux,  pour  le  reiglement 
de  la  mer,  laquelle,  à  mon  adviz,  apportera  peu  de  fruict  ;  il 
s<'ml)l('  aussy  qu'ilz  se  soyent  laissez  vaincre  aux  poursuittcs  que 
vous  en  avez  faictes,  plus  pour  vous  contanter  que  pour  vollonlé 
([u'Ilz  ayent  de  remédier  aux  desordres  et  volleries  que  font 

leurs  gens.  Il  est  certain  aussy  qu'ilz  ont  couché  l'article  vi", 
ainsy  qu'il  est,  malitieusement,  affin  de  m'obliger  à  offenser  les 
Espaignolz  et  s'en  prevalloir  à  mon  dommage  ;  car,  bien  qu'ilz 
vous  ayent  accordé  que  la  deffense  du  transport  des  munitions 
de  guerre  sera  faicte  generalle,  ainsy  que  vous  en  avez  cscript 
au  sieur  de  Villeroy,  toutesfois  Edmont  poursuit  qu'elle  soyt 
faicto  jouxte  la  dite  response,  laquelle  il  faut  faire  estât  qu'ilz 
publieront;  or,  puisque  nous  avons  faict  de  part  et  d'autre  les 
deffenses  d'entreprendre  contre  les  navires  et  marchandises  de 
noz  alliez,  qui  traffiquent  par  la  mer,  il  me  semble  qu'il  faut  se 
contanter  de  cela  pour  ceste  heure.  Aussy  bien  ont-ilz  desclaré, 
pour  leur  dite  response,  n'avoir  accordé  les  dits  articles  que  par 
manière  de  provision  seulement,  avec  une  restrinction  d'iceux 
aux  antiens  traittez,  qui  rend  les  dits  articles  doubteux  et  comme 
inutilles  ;  mais,  je  cognoy  bien  que  vous  avez  tiré  tout  ce  que 
vous  avez  peu,  comme  de  mauvais  payeurs,  et  que  vous  n'avez 
peu  faict  d'avoir  obtenu,  pour  la  seureté  du  traffic  de  mes  dits 
subjectz,  le  placcard  qu'ilz  ont  publié,  auquel  j'ay  correspondu 
par  celuy  duquel  je  vous  ay  envoyé  le  double,  avec  ma  dernière 
depesche.  Je  ne  refuse  pas  encor  de  renouveller  la  deffense  du 
transport  des  munitions  de  guerre,  pourveu  qu'elle  soyt  faitte 
generalle  et  sur  autres  fondemens  que  celuy  qui  est  porté  par  le 
dit  article  vi*"  de  la  dite  response  ;  quand  aux  autres  poinctz,  s'il 
faut  en  dresser  quelques  articles  en  forme,  il  vaut  mieux  que 
vous  les  esbauchiez  par  delà  avec  eux,  que  si  nous  les  dressions 
icy  sans  eux,  car  ilz  y  trouveroyent  tousjours  quelque  chose  à 
redire,  comme  gens  qui  ne  marchent  rondement  ny  nettement 
en  besongne,  lesquelz  font  profession  de  destruire  et  ediffier  par 
ung  mesme  escript  ce  qu'ilz  ont  accordé.  Partant,  puisque  vous 
avez  pourveu  à  la  seureté  du  traffic  de  mes  dits  subjectz,  j'estime 
qu'il  ne  fault  les  presser  du  reste,  mais  attendre  qu'ilz  nous 
poursuyvent  ;  sur  quoy  j'auray  à  plaisir  que  vous  me  mandiez 
vostre  advis.  Au  demeurant,  vous  direz  à   la  Royne  que  j'ay 
desliberé  m'acheminer  bientost  du  costé  de  Lyon,  pour  favoriser, 
par  ma  présence,  la  poursuitte  que  je  faictz  faire  à  Rome  pour  le 
marquisat  de  Salluces,  ayant  sceu  que  le  duc  de  Savoye,  appuyé 
du  roy  d'Espaigne,  n'a  pas  grande  envie  de  le  me  rendre,  si  bien 

qu'il  y  a  grande  apparence  que  nous  en  viendrons  bientost  aux 
prises  ensemble  ;  car,  je  n'ay  pas  desliberé  de  luy  laisser  ceste 
plume  de  mon  royaume,  qu'il  a  tirée  de  l'aisle  d'icelluy,  soubz 
prétexte  d'amityé,  et  qu'il  retient  trop  injustement,  l'asseurant 
que  je  la  tiendray  advertye  de  tout  ce  qui  en  succédera,  comme 
celle  que  j'estime  avoir  part  à  tout  ce  qui  me  concerne  ;  mais, 
observez  bien  ce  qu'elle  vous  dira  sur  ce  subject,  affm  de  remar- 
quer quel  goust  elle  prendroit  au  renouvellement  d'une  guerre 
contre  les  dits  roy  d'Espaigne  et  duc  de  Savoye,  affm  de  m'en 
donner  adviz.  Quand  aux  pilottes  qu'ilz  ont  arrestez,  soubs  pré- 
texte d'avoir  voulu  sonder  les  portz  d'Angleterre,  s'ilz  trouvent 
que  celuy  qui  est  mon  subject  y  ait  trempé,  j'auray  à  plaisir 
qu'il  soyt  chastié  plus  rudement  que  les  autres,  ainsy  que  vous 
leur  avez  respondu  ;  mais  aussy,  ne  permettez  qu'il  soyt  mal 
traitté,  s'il  n'est  trouvé  coulpable,  sachant  qu'ilz  font  coustume 
par  delà  de  croire  assez  legierement  à  semblables  accusations. 
Je  vous  envoyé  ma  response  à  la  lettre  du  comte  d'Essex,  auquel 
je  souhaitte  toute  bonne  fortune,  pour  le  service  de  sa  souve- 
raine et  l'accroissement  de  la  réputation  et  fortune  du  dit  comte, 
duquel  j'auray  à  plaisir  que  vous  me  mandiez  souvent  des  nou- 
velles ;  priant  Dieu,  Monsieur  de  Boissize,  qu'il  vous  ayt  en  sa 
saincte  garde. 

HENRY. 

DE    NEUF  VILLE. 


12  MAI  1599 

Copie.  —  Bil)l.  nat.,  Ms.  fr.  4128,  fol.  60  v. 
A    MONSIEUR   DK    BOISSISE 

Monsieur  de  Boissizo,  J'ay  receu  vostre  lettre  du  vingt-qual- 
Iriesme  du  mois  passé,  le  cinquicsme  du  présent.  J'ay  von  par 

icelle  le  jugement  que  vous  continuez  à  faire  do  la  négociation 
de  Gumans,  laquelle  je  ne  voy  point,  pour  mon  regard,  avoir 
encores  oultrepassé  les  termes  généraux  d'une  très  bonne  volonté 
déclarée  de  part  et  d'autre  ;  car,  les  Anglois  et  surtout  la  royne 
d'Angleterre  n'ont  pas  accoustumé  prendre,  en  leurs  affaires,  des 
resolutions  si  entières  et  soudaines  et  retiennnent  tousjours  à 
dire  et  à  faire  quelque  chose,  comme  vous  n'esprouvez  que  trop, 
en  ce  que  vous  négociez  avec  eux.  Le  poinct  de  la  restitution 
ou  deslaissement  des  places  que  la  dite  dame  tient  en  Zelande 
nepeut  pasestre  si  tostvuidé;  davantage,  je  connois  bien,  comme 
vous  dittes,  qu'elle  craint  que  je  n'embrasse  la  protection  des 
Estatz  et  qu'ilz  se  jettent  entre  mes  bras  :  en  tout  cas,  il  faut 
tenir  pour  certain  que  le  marché  ne  se  conclurra  point,  que 
l'Archiduc  et  l'Infante  ne  soyent  aux  Pays-Bas.  L'on  m'a  escript 
d'Espagne  qu'ilz  debvoyent  s'embarquer,  dedans  la  fin  du  mois 
passé,  au  mesme  lieu  où  la  royne  d'Espaigne  est  descendue  et 
sur  les  mesmes  gallaires  :  toutesfoiz,  telles  choses  ne  se  font 
ordinairement  à  poinct  nommé  et  serez  adverty  de  ce  que  j'en 
entendray.  Mais,  j'ay  grand  subject  de  soupçonner  que  la  dite 
dame  mesnage  ainsy  la  négociation  du  dit  Gumans  exprès, 
comme  l'on  dit,  pour  avoir  deux  cordes  à  son  arc,  gaigner  le 
tempz  et  veoir  quel  succez  aura  la  guerre  de  Hollande  et  celle 
d'Irlande,  et  selon  cela  prendre  party  :  en  quoy,  je  prevoy 
toutesfois  qu'elle  attendra  si  tard  à  faire  son  choix,  qu'il  y  a 
apparence  que  les  autres  luy  sçauront  peu  de  gré  de  ce  qu'elle 
faict;  car,  c'est  le  salaire  ordinaire  de  ceux  qui  jouent  au  plus 
fin  et  ne  vont  rondement  en  besongne.  Cependant,  j'estime  qu'elle 
aura  esté  bienayse  du  placcard  publié  par  les  dits  Estatz,  duquel 
je  vous  envoyé  le  double,  et  me  suis  estonné  que  vous  n'en 
avez  faict  aucune  mention  par  vos  dites  lettres;  car,  il  fut  fait 
le  II''  d'apvril,  et  n'y  a  pas  d'apparence  qu'ilz  l'ayent  fait  sans  le 
sceu  et  conseil  de  la  dite  Royne,  pour  estre  de  telle  importance 
qu'il  est.  Aussy  le  sieur  de  Buzanval  m'a  escript  que  l'armée  de 
mer  des  dits  Estatz  debvoit  faire  voille,  le  premier  de  may,  et  se 
trouver  soubs  les  dunes  d'Angleterre,  à  laquelle  il  ne  faut  point 
doubter  que  ne  se  joignent  tous  les  pirates  du  dit  royaume,  qui 
ne  sont,  comme  vous  sçavez,  en  petit  nombre,  lesquelz  sacca- 

geront  toute  la  mer,  soubs  le  nom  des  dits  Estatz,  de  sorte  qu'il 
ne  faultpas  espérer  qu'ilz  observent,  à  l'endroit  de  mes  subjectz, 
les  delïenses  de  n'entreprendre  contre  eux,  que  vous  avez  eu  tant 
de  peine  à  obtenir,  quoy  qu'ilz  vous  ayent  promis  et  promectent 
encores.  Toutesfoiz,  jene  suis  pas  d'adviz  que  nous  nous  en  plai- 
gnions, ny  que  vous  leur  faciez  connoistre  que  vous  doubtiez 
sur  ce  de  l'observation  des  dites  deffenses,  que  nous  n'ayons 
occasion  de  le  faire.  Continuez  à  m'advertirde  ce  qui  surviendra, 
et  mesmes  du  costé  d'Irlande.  Je  doibs  donner  aujourd'huy 
audience  à  l'evesquedeModena,  nunce  du  Pape,  au  sieur  Jehan- 
Baptiste  de  Tassis,  ambassadeur  du  roy  d'Espagne  et  au  cheva- 
lier Breton,  ambassadeur  du  duc  de  Savoye,  arrivez  depuis  peu 
de  la  part  de  leurs  maistres.  Et  sur  ce,  je  prie  Dieu,  Monsieur  de 
Boissize,... 

HENRY. 

DK    NEUFVILLE. 


29  MAI  1599 

Copie.  —  Bibl.  uat.,  Ms.  fr.  4128,  fol.  66  yo. 
A    MONSIEUR    DE    BOISSISE 

.Monsieur  de  Boissize,  Le  sieur  de  Nevil,  ambassadeur  de  la 
Royne,  ma  bonne  sœur  et  cousine,  a  esté  receu  de  moy,  en  sa 
première  audience,  en  la  forme  et  avec  les  cérémonies  accoustu- 
mées  :  ce  fut  à  Fontainebleau,  le  xxi®  de  ce  mois,  où  il  luy  fust 
donné  à  disner  et  amené  à  l'audience  par  mon  cousin,  le  duc  de 
Biron,  l'ayant  envoyé  quérir  jusques  à  Moret  par  le  sieur  de  Lus- 
san,  à  présent  cappitaine  de  la  compaignie  escossoise  de  mes 
gardes.  II  me  présenta  les  deux  lettres  de  ma  dite  sœur,ausquelles 
jeferay  response  une  autre  fois;  mais,  vous  luy  direz  que  ce  m'a 

esté  ung  très  grand  plaisir  d'avoir  sceu,  par  ce  gentilhomme,  sa 
bonne  disposition  et  la  continuation  de  son  amityé,  que  je  désire 
avec  autant  de  passion  que  j'ay  jamais  faict,  comme  celuy  qui 
reconnoist  tenir  d'elle  une  bonne  partie  de  son  bonheur  et 
estime  encores  sa  félicité  si  conjoincte  avec  la  mienne,  que  l'une 
ne  peut  estre  esbranlée,  que  l'autre  ne  s'en  ressente.  J'ay  encores 
peu  négocié  avec  le  dit  ambassadeur,  car  ceste  audience  a  esté 
employée  en  compliments  plustost  que  en  affaire  ;  toutesfois,  je 
l'ay  trouvé  très  modeste  et  sage  gentilhomme,  duquel  j'estime 
que  la  dite  dame  sera  bien  servie  et  moy  très  contant  aussy  :  l'un 
ne  peut  estre  que  l'autre  n'advienne,  tant  je  désire  le  bien  de  la 
dite  dame,  comme  elle  cognoistra  en  tout  ce  qui  se  présentera.  Je 
doibs  revoir  après  demain  le  dit  ambassadeur,  pour  traitter  d'af- 
faires; je  n'oublieray  à  me  plaindre  à  luy  des  injustices  que 
reçoivent  mes  subjectz  par  les  officiers  de  la  dite  Royne,  contre 
tant  d'espérances  et  promesses  faictes  par  elle  et  ses  ministres  et 
ledebvoirde  nostre  amityé,  dont  vous  avez  très  bien  faict  de  vous 
estre  addressé  à  elle-mesmes  ;  car,  je  croy  que  ceux  qui  parti- 
cipent à  telz  larcins  luy  en  desguisent  la  vérité  et  qu'elle  n'en- 
tend pas  que  sa  foy  et  réputation  soyent  prostituées,  comme 
elles  sont  en  cecy  trop  honteusement  et  dommageablementpour 
elle  et  le  gênerai  de  ses  subjectz,  à  l'appétit  de  quelques  parti- 
culiers trop  accoustumez  à  proffiter  de  la  ruine  et  du  bien  d'au- 
truy  :  aussy  avez-vous  bien  congnu,  quand  il  a  esté  question  d'y 
apporter  quelque  ordre  et  reiglement,  qu'ilz  ont  plus  cerché  à 
disputer  que  à  résoudre  et  .à  conclurre  les  choses,  voulans  appa- 
roistre  désirer  le  bien  et  en  effect  couvrans  et  connivans  le  mal 
par  des  subtilitez  trop  grossières  et  des  ambiguitez  si  descou- 
vertes, que  les  uns  et  les  autres  en  sont  ridicules  et  descouvrent 
tant  de  malice  que,  si  je  n'estois  retenu  du  respect  que  je  porte, 
premièrement  à  la  personne  de  ma  dite  sœur,  secondement  au 
bien  de  la  cause  commune,  j'aurois  ja  rompu  avec  eux,  comme 
ont  faict  quasy  toutes  les  nations  du  monde,  tant  leur  foy  se 
monstre  infidelle  et  leur  amityé  volage  et  incertaine.  Mais,  ce 
seroit  applanir  le  chemin  à  ceux  qui  cerchent  nostre  commun 
dommage,  comme  je  vous  ay  tousjours  escript;  c'est  pourquoy, 
je  ne  sçay  bonnement  quel  commandement  je  vous  doibs  faire, 

ny  quelle  resolution  je  doibs  prendre,  sur  la  persévérance  des 
injustices  et  iniques  traittemens  que  vous  m'avez  escript,  par 
voz  lettres  du  vu*"  et  xxi*'  de  ce  mois,  qu'ilz  font  à  mes  subjectz; 
car,  d'ung  costé,  ilz  sont  insupportables  et  recepvrions  peut-estre 
moindre  mal  de  leur  inimityé  que  nous  ne  faisons  maintenant, 
d'autant  que  nous  nous  deflierions  et  revancherions  d'eux,  ce  que 
nous  ne  pouvons  faire,  vivant  avec  eux  comme  nous  faisons; 
mais  d'ailleurs,  je  considère,  si  je  prens  ce  chemin,  que  je  feray 
les  affaires  des  Espaignols,  soit  qu'ilz  continuent  à  voulloir  faire 
la  guerre  à  la  royne  d'Angleterre,  ou  désirent  la  mènera  la  paix; 
car,  ceste  mienne  resolution  et  déclaration  l'affoibliroit  de  répu- 
tation et  de  tout  le  demeurant,  et  l'exciteroit  et  l'excuseroit  d'en- 
tendre à  la  dite  paix.  Partant,  je  concludz  qu'il  vault  mieux 
encores  temporiser  et  patienter  avec  elle,  pour  quelque  tempz, 
et  d'autant  plus  que  l'interest  et  la  consequance  d'ung  tel  chan- 
gement ne  tumberoit  pas  seulement  sur  elle,  mais  desfavoriseroit 
aussi  grandement  les  Estatz  des  Pays-Bas,  lesquelz  n'ont  besoing 
ny  méritent  ceste  desfaveur.  Je  suis  doncques  de  vostre  advis, 
qu'il  faut  rédiger  par  escript  les  articles,  desquelz  vous  estes  de- 
meuré d'accord  avec  eux,  quand  ilz  ne  debvroyent  servir,  comme 
vous  dittes,  que  à  favoriser  et  à  fortiffier  la  justice  de  noz  plainctes 
et  amuser  le  monde;  puis,  selon  qu'elle  se  gouvernera,  tant 
envers  les  dits  Estatz  que  avec  le  roy  d'Espagne  et  l'Archiduc, 
nous  nous  conduirons  envers  elle  ;  car,  encores  que  les  siens  et 
elle-mesme  facent  paroistre  voulloir  s'accorder  avec  le  roy  d'Es- 
paigne  et  le  dit  Archiduc,  et  qu'en  effect  ce  soit  leur  désir  et  but, 
toutesfois,  il  ne  fault  point  doubter  qu'elle  ne  se  trouve  fort 
combattue  d'infinies  difficultez  qui  se  représenteront  et  de  son 
irrésolution  naturelle,  quand  il  faudra  franchir  le  saut.  Davan- 
tage, sçachez  que  le  conseil  du  roy  d'Espagne  est  si  lier  et  irrité 
contre  la  dite  dame,  que  j'entens  qu'il  choisira  plustost  le  party 
de  la  guerre  avec  elle  ;  à  quoy  il  est  fomenté  du  Pape  et  peut-estre 
si^ engagé  de  parolle,  que  à  peine  s'en  peut-il  desdire.  De  faict, 
j'ay  sceu  que  le  conseil  de  Bruxelles,  qui  incline  du  tout  i\  la 
paix,  comme  il  ne  fault  point  doubter  que  le  dit  Archiduc  ne 
face,  aflin  de  séparer  du  tout  ladite  dame  d'avec  les  Estatz,  pour 
achever  de  désespérer  ceux-cy,  a  depesché  Cumans  en  Espagne 

pour  débattre  les  raisons  de  la  dite  paix  et  obtenir  du  dit  Roy 
que  Ton  y  entende;  car,  il  n'y  a  esté  fleschy  et  semble  que  le 
jeune  Roy  veuille  reserver  ceste  querelle,  exprès  pour  employer 
ses  premières  armes.  Toutesfois,  il  est  certain  que  ce  ne  peutestre 
pour  ceste  année,  car  il  n'a  armé  ny  arme  que  pour  la  defîensive, 
surl'advis  qu'il  a  de  l'armée  holendoise,  à  laquelle  il  estime  que 
les  pirates  anglois  se  doibvent  joindre,  du  sceu  et  consentement 
de  la  dite  Royne,  laquelle  a  haut  loué  le  placart  que  les  dits 
Estatz  ont  publié,  comme  celle  qui  voudroit  que  chascun  fust 
privé  dutraffic,  comme  elle  est,  etqui,pourestre  forte  sur  mer  et 
accoustumée  à  la  piratterie,  s'attend  de  tirer  plus  de  proffit  de  la 
confusion  qui  s'en  ensuyvra  que  nul  autre.  Or,  je  verray  ce  que 
l'ambassadeur  de  la  dite  dame  me  dira,  tant  de  son  chef  que 
sur  les  plaintes  que  je  luy  feray  des  dites  injustices;  puis,  je 
vous  manderaysi  vous  aurez  à  mettre  en  forme  le  dit  reiglement 
et  tout  ce  que  j'estimeray  estre  à  propos  que  vous  faciez  pour  le 
bien  de  mon  service.  Mandez  moy  ce  que  aura  traitté  l'ambassa- 
deur du  duc  Charles  de  Suéde  et  surtout  ce  que  vous  apprendrez 
du  costé  d'Irlande.  Le  sieur  de  Bethune  partira,  dans  deux  jours, 
pour  aller  en  Escosse  visiter  le  roy  du  dit  pays,  ainsyqueje  vous 
ay  escript.  La  plus  expresse  charge  que  je  luy  donneray  sera 
d'exhorter  le  dit  Roy  à  tousjours  honorer  et  aymer  la  dite  dame 
Royne,  ma  bonne  sœur  et  cousine,  comme  il  doibt  faire,  ainsy 
que  vous  luy  direz  ;  mais,  advisez  s'il  seroit  à  propoz  qu'au  retour 
du  dit  pays  il  revinst  par  Angleterre  et  que  je  luy  commande 
faire  l'office  de  ceste  acceptation  de  l'ordre  de  la  Jarretière, 
qu'il  est  besoing  que  je  face,  et,  en  ce  cas,  vous  informer  en  quelle 
forme  doibt  estre  faitte  ceste  acceptation,  et  avec  quelles  céré- 
monies et  complimentz,  aflin  que  je  l'en  instruise  et  luy  donne 
moyen  d'y  satisfaire.  Le  dit  sieur  de  Bethune  est  gentilhomme 
de  maison  et  de  mon  conseil,  lequel  s'acquittera  fort  bien  de  tout 
ce  qui  luy  sera  commandé,  et  il  ne  doibt  séjourner  au  dit  pays 
d'Escosse  que  deux  ou  trois  mois  et  s'y  rendre  par  mer  :  mandez- 
moy  donc  vostre  adviz  au  plus  tost.  Je  prie  Dieu,  Monsieur  de 
Boissize,... 

HENRY. 

DE    NEUFVILLE. 

3   JUIN    1599 

Copie.  —  Bibl.  mat.,  Ms.  fr.  4128,  fol.  69  v». 

A   MONSIEUR    DE    BOISSISE 

MonsieurdeBoissize,  Je  VOUS  envoyé  lo  double d'ung  mémoire, 
que  m'a  présenté  l'ambassadeur  de  la  royne  d'Angleterre,  ma 
bonne  sœur  et  cousine,  en  sa  seconde  audience,  avec  la  response 
que  j'ay  faitte  à  iceluy,  affin  que  vous  en  puissiez  respondre  par 
delà.  Le  dit  ambassadeur  eust  bien  voulu  que  je  luy  eusse  pro- 
mis faire  payer,  dès  ceste  année,  à  la  dite  dame  une  bonne  somme 
de  deniers  sur  ce  que  je  luy  doibs,  outre  les  vingt  mil  escus 
desquelz  il  est  faict  mention  par  ma  dite  response;  mais,  je  luy 
ay  faict  dire  qu'il  m'estoit  impossible  de  le  faire,  estant  encore 
fort  en  arrière  en  mes  finances,  tant  la  paix  et  la  guerre  en  ont 
consommé  :  de  quoy  ledit  ambassadeur  a  faict  démonstration  de 
n'estre  content;  mais,  quand  il  seroit  question  de  la  conservation 
de  mon  Estât,  je  ne  pourrois  faire  mieux  et  serois  marry  que  la 
dite  dame  creust  que  j'eusse  faute  en  cecy  de  bonne  volonté  de 
la  contanter,  plustost  que  de  pouvoir.  Partant,  si  elle  ou  les 
siens  vous  en  parlent,  deffendez  mes  excuses  ei  respondez  de 
mon  intention.  J'ay  faict  dire  au  dit  ambassadeur,  qu'il  est 
besoing  non  seulement  de  faire  rédiger  par  escript  et  signer  le 
reiglement  que  vous  avez  accordé  avec  la  dite  dame  et  ceux  de 
son  conseil,  pour  la  liberté  et  seureté  de  ceux  de  la  navigation, 
mais  aussy  donner  ordre  qu'il  soit  suyvy  et  exécuté,  afûn  que 
nos  subjectz  jouissent  des  effectz  de  nostre  bonne  amityé  et  con- 
ffîderation,  autrement  qu'ilz  n'ont  faict  jusques  à  présent,  si 
nous  voulons  conserver  la  dite  amityé;  luy  ayant  faict  entendre 
(jMc  mes  subjectz  sont  si  mal  traitiez  par  ceux  de  la  dite  dame  et 
rnesmes  par  ses  officiers  ou  commissaires  ordonnez  pour  leur 
faire  justice,  que  j'en  reçois  tous  les  jours  quelque  nouvelle 
plaincte  et  que  vous  avez  esté  contrainct  fraischement  de  vous 

en  addresser  de  rechef  à  la  dite  dame,  affin  qu'elle  y  pourveust, 
chose  qu'elle  vous  avoit  promis  de  faire,  et  pareillement  le  dit 
admirai  et  le  secrétaire  Cecil,  dont  j'attendois  les  cffectz  en 
bonne  dévotion,  pour  n'ostre  contraint  d'avoir  recours  à  d'autres 
remèdes,  pour  faire  raison  à  mes  dits  subjectz  des  vioUences  et 
injustices  qui  leur  estoyent  faittes;  adjoustant  que  je  sursoiray 
la  publication  de  la  deffense  du  commerce  des  armes,  munitions 
et  matériaux  de  guerre,  de  laquelle  il  a  faict  tant  d'instance, 
jusques  à  ce  que  le  dit  reiglement  soit  escrit  et  signé  de  part  et 
d'autre,  comme  il  doibtestre,  et  que  je  voye  mes  dits  subjectz 
en  chemin  d'obtenir  justice  de  leurs  pertes.  Le  dit  ambassadeur 
approuve  que  le  dit  reiglement  soit  mis  en  forme,  pour  estre 
exécuté  et  gardé;  excuse  et  deffend  les  commissaires  ordonnez 
par  delà  pour  rendre  justice,  disant  qu'ilz  sont  gens  de  bien,  et 
ne  croit  qu'ilz  refusent  d'en  faire  leur  debvoir;  demande  que  l'on 
luy  baille  ung  mémoire  des  plainctes  que  vous  en  avez  faictes  et 
adjouste  des  récriminations  en  gênerai,  que  je  luy  ay  faict  dire 
n'estre  recepvables,  et  qu'il  faut  venir  au  particulier,  dont  j'ay  offert 
luy  faire  faire  justice.  Vous  travaillerez  doncques  par  delà,  avec 
ceux  du  conseil  de  la  dite  dame,  à  mettre  en  forme  le  dit  reigle- 
ment, puis,  vous  le  m'envoirez,  affm  que  je  le  signe,  etjelevous 
renvoyray  après,  à  ce  que  vous  le  présentiez  et  deslivriez  par 
delà  à  la  dite  Royne,  au  mesme  tempz  que  son  ambassadeur  me 
présentera  icy  celuy  qu'elle  aura  signé.  Vous  dresserez  aussy 
ung  estât  des  plainctes  de  mes  dits  subjectz,  que  vous  me  en- 
voyerez,  encores  que  j'aye  dit  au  dit  ambassadeur  que  on  se 
debvoit  contanter  que  il  fust  représenté  par  vous  à  la  dite  dame 
et  à  ceux  de  son  conseil.  J'ay  commandé  aussy  la  depesche,  pour 
faire  sortir  de  Calais  ce  Colefford,  subject  de  la  dite  Royne, 
qu'elle  dit  s'y  estre  retiré,  et  la  pouvez  asseurer  qu'elle  recepvra 
de  moy,  en  toutes  occasions,  tous  offices  de  vraye  et  parfaitte 
amityé  et  gratitude  qu'elle  en  doibt  attendre.  Au  reste,  j'ay  col- 
ligé  des  propoz  du  dit  ambassadeur,  que  sa  maistresse  seroit  bien 
ayse  que  les  traittez  d'alliance  et  confédération  d'entre  nos 
couronnes  fussent  renouveliez  et  aussy  que  je  la  feisse  visiter 
par  quelque  personnage  de  quallité,  qui  eust  charge  de  faire 
l'office  de  ceste  acceptation  de  l'ordre  de  la  Jarretière,  qu'elle 

attend  de  moy;  sur  quoy,  je  vous  diray  que  je  n'ay  pas  moindre 
envie  de  satisfaire  en  cela  à  la  dite  dame  qu'elle-mesmes  ;  car 
enfin,  c'est  mon  intention,  comme  aussy  le  bien  commun  de  nos 
affaires,  d'estraindre  plus  que  jamais  nostre  susdite  confédéra- 
tion, pour  en  recueillir  le  fruict,  duquel  les  guerres  passées  nous 
ont  privez.  Partant,  si  delà  il  vous  font  connoistre  désirer  que 
nous  renouvellions  les  dits  traittez  et  que  nous  mettions  la  main 
à  bon  escient  à  Texecution  d'iceux,  et  aussy  que  nous  y  adjous- 
tions  encores  quelque  chose  qui  puisse  affermir  davantage  nostre 
dite  confédération  et  la  rendre  plus  utille  à  nous  et  à  noz  subjectz, 
dictes  leur  que  j'auray  bien  aggreable  d'y  entendre  et  d'y  con- 
tribuer tout  ce  qui  dépendra  de  moy;  mesmes,  je  trouve  bon  que 
vous  leur  en  secouyez  la  bride,  avec  prudence  et  discrettion 
toutesfois,  affm  de  les  attirer  à  ce  party  par  la  représentation  et 
asseurance  de  la  bonne  volonté  que  j'y  apporteray  et  par  la  con- 
sidération du  bien  qui  nous  en  résultera.  Je  sçay  bien  qu'il  faut 
craindre  qu'ilz  recerchent  par  delà  ceste  ostentation,  plus  pour 
s'en  prevalloir  envers  les  Espaignolz  que  pour  envie  qu'ilz  ayent 
de  se  unir  et  lier  plus  estroittement  avec  moy;  toutesfois,  comme 
il  me  semble  qu'il  ne  me  peut  advenir  mal  de  leur  faire  connois- 
tre, en  ceste  occasion  et  saison,  ma  bonne  volonté,  je  concluds 
qu'il  est  mieux  et  plus  honorable  pour  moy  de  les  conforter  en  ce 
désir,  que  de  les  en  desgouter  :  au  moyen  de  quoy  conduisez-vous 
y  de  façon  qu'ilz  ayent  occasion  de  se  louer  de  ma  franchise  et 
droitte  intention,  et  m'advertissez  de  ce  qu'ilz  vous  en  diront. 
J'ayreceuvostre  lettre  du  xxnij^  du  mois  passé  et  seray  très  ayse 
de  sçavoir  si  le  roy  de  Dannemarch  sera  arrivé  en  Escosse  ;  mais, 
vous  les  pouvez  bien  asseurer  par  delà  que  la  charge  que  j'ay 
donnée  au  sieur  de  Bethune  n'a  rien  de  commun  avec  la  venue 
au  dit  pays  du  dit  Roy  et  qu'elle  a  pour  principal  but  de  conforter 
le  dit  roy  d'Escosse  en  l'amityé  et  reverance  qu'il  demonstre 
porter  à  la  dite  Royne,  ainsy  que  je  vous  ay  escrit  par  mes  der- 
nières. Je  prie  Dieu,  Monsieur  de  Boissize,... 

HENRY. 

UE   NEUK  VILLE. 

7   JUILLET    1599 
Copie.  —  Bibl.  nat.,  Ms.  fr.  4128,  fol.  76  v". 

A    MONSIEUR    DE    BOISSISE 

Monsieur  de  Bois.size,  Si  je  ne  vous  ay  escrit,  depuis  le  m"  du 
mois  passé,  c'est  parce  que  j'ay  tousjours  esté  par  les  champz, 
sans  m'arrester  en  aucun  lien,  pour  mieux  et  plus  commodément 
jouir  du  plaisir  de  la  chasse,  en  ceste  belle  saison.  J'ay  receu  voz 
lettres  des  xi  et  xxn*"  du  dit  mois,  celles-là  le  xxi*"  et  celles-cy 
hier  seulement,  vi"  du  présent.  J'ay  esté  bien  ayse  d'entendre  la 
bonne  santé  de  la  Royne,  ma  bonne  sœur  et  cousine,  laquelle 
sera  asseurée  aussy  de  la  mienne,  comme  de  la  continuation  de 
mon  amityé.  Je  m'apperçoy  bien  que  la  dite  dame  a  crainte  que 
j'aye  opinion  que  sa  paix  avec  le  roy  d'iî^spaigne  et  l'Archiduc  et 
l'Infante  soit  plus  advancée  qu'elle  ne  nous  a  faict  dire,  car  son 
ambassadeur  nous  en  parle  souvent;  mais,  je  luy  ay  tousjours 
respondu  en  termes  generaulx,  comme  ont  faict  mes  serviteurs. 
Il  veut  que  je  croye  que  sa  maistresse  se  conduira  par  mon  con- 
seil et  ne  s'y  engagera  davantage,  sans  me  le  faire  sçavoir  :  de 
quoy  je  luy  ay  faict  paroistre  prendre  toute  fiance,  ainsy  que 
vous  ferez  de  vostre  costé  envers  la  dite  dame  et  ses  conselliers, 
ayant  toutesfois  tousjours  l'œil  au  guet,  pour  descouvrir  ce  qui 
s'en  traittera,  affm  de  m'en  advertir,  comme  je  m'attends  de 
l'estre,  par  vostre  première,  de  ce  que  aura  faict  ung certain  com- 
missaire sufFragant  de  Gumans,  que  La  Boderye  et  depuis  le 
sieur  de  Vie  m'ont  mandé  estre  passé  en  Angleterre,  pour  entre- 
tenir la  pratticque  du  dit  Gumans,  durant  son  voyage  d'Espagne. 
Il  n'est  encores  repassé,  et  ay  quelque  opinion  qu'il  aura  suyvy  le 
dit  Archiduc,  lequel,  ayant  passé  à  la  veue  de  ma  coste  de  Pro- 
vence, il  y  a  quelques  jours,  doibt  estre  de  présent  arrivé  à  Mil- 
lau. L'ambassadeur  d'Espaigne  s'attend  qu'il  arrivera  à  Bruxelles 
dans  la  fin  du  mois  d'aoust  et  qu'il  prendra  le  chemin  d'AUemai- 

gne.  Ce  sera  à  son  arrivée  que  s'eschaulîera  à  bon  escient  le 
traitté  de  la  dite  paix,  s'ilz  y  ont  peu  faire  résoudre  le  dit  roy 
d'Espaigne,  qui  s'en  est  monstre  aliéné  jusques  à  présent,  tant 
pour  les  offenses  qu'il  dict  avoir  receuesdes  Anglois,  depuis  qu'il 
est  roy,  que  pour  complaire  au  Pape,  lequel,  de  son  costé,  va  allon- 
geant la  décision  de  ce  différent  que  j'ay  avec  le  duc  de  Savoye, 
de  façon  que  je  prevoy  que  je  seray  contrainct  à  la  fin  de  recer- 
cher  d'autres  moyens,  pour  y  pourveoir  ;  car,  je  n'ay  pas  desliberé 
d'endurer  que  le  dit  duc  triomphe  longtempz  de  son  usurpation, 
à  ma  honte  et  au  desadvantage  de  mon  Estât.  Je  m'advanceray 
doncques  vers  Moulins  et  Lyon,  exprès  pour  cela,  selon  que  je 
verray  qu'il  sera  nécessaire,  et  l'eusse  ja  faict,  suyvant  ma  pre- 
mière délibération;  mais,  ayant  esté  contrainct,  pour  contanter 
Sa  Saincteté,  de  prolonger  le  terme  de  nostre  compromis,  pour 
plus  de  tempz  que  je  n'avoys  desliberé,  c'eust  esté  chose  inutille. 
Le  patriarche  de  Gonstantinople  est  encores  icy  pour  ce  subject, 
mais,  j'estime  qu'il  se  licentiera  bientost.  Je  feray  repasser  par  l'An- 
gleterre le  sieur  de  Bethune,  quand  il  reviendra  d'Escosse,  et  luy 
donneray  charge  de  prendre  possession  de  ma  place,  en  lachap- 
pelle  de  l'ordre  de  la  dite  dame,  suyvant  l'extraict  des  statutz 
d'iceluy,  que  vous  m'avez  envoyé.  Voilà  mon  intention  sur  vostre 
première  lettre.  Quand  à  l'autre,  je  vous  diray  que,  si  la  dite 
Royne  lisoit  dans  mon  cœur  et  connoissoit  l'envie  que  j'ay  de 
conserver  son  amityé  et  me  revancher  des  plaisirs  que  j'ay  receus 
d'elle,  elle  n'auroit  si  mal  pris  ma  response  première,  que  j'ay 
faicte  à  son  ambassadeur,  quand  il  m'a  demandé  le  rembourse- 
ment des  deniers  qu'elle  m'a  prestez,  que  j'ay  appris  par  vostre 
lettre  qu'elle  a  faict.  Vous  avez  respondu  très  sagement  à  la 
plaincte  qu'eUe  et  ses  conseillers  vous  ont  faicte  et,  quand  les 
miens  seront  rassemblez  près  de  moy,  ce  qu'ilz  doibvent  faire  à 
Orléans,  dans  la  sepmaine  jirochaine,  j'adviseray  avec  eux  ce 
qu'on  pourra  faire  pour  la  contanter;  mais,  à  vous  dire  la  vérité, 
je  prevoy  qu'il  sera  très  difficile  que  j'adjouste  quelque  chose 
aux  vingt  mil  escus,  que  nous  avons  faict  estât  luy  payer  ceste 
année;  car,  il  ne  me  reste  ungescu  à  départir  et  assigner  de  tout 
mon  revenu  d'icelle,  et  comme  les  expéditions  du  département 
des  dites  assignations  ont  esté  deslivrées  aux   parties  (jui  les 

doibvent  recepvoir,  elles  sont  hors  de  ma  disposition,  de  sorte 
que  je  ne  puis  pas  les  retirer  et  revocquer,  quand  je  le  voudrois 
faire,  pour  conlanter  la  dite  Iloyno.  Je  foray  tout  ce  que  je  pour- 
ray,  pour  luy  conlirnier  par  efl'ect  ma  bonne  volonté,  car  je  désire 
la  contanter  et  conserver  son  amityé  ;  je  connois  aussy  qu'elle  a 
besoing  d'assistance,  puisque  la  guerre  d'Irlande  doibt  estre  lon- 
gue, et  suis  marry  de  ceste  mauvaise  rencontre  qu'y  a  eue  le 
comte  d'Essex,  encores  que  la  perte  ne  soit  grande  ;  car,  les  pre- 
miers coupz  doublent  tousjours,  quand  ce  ne  seroit  que  pour 
gaigner  la  réputation  à  l'enfournement  de  telles  entreprises,  car 
c'est  chose  qui  importe  grandement.  Or,  j'espère  tant  du  bon- 
heur de  la  Royne  et  de  la  conduitte  du  dit  comte,  que  cela  sera 
bientost  reparé,  dont  j'auray  à  plaisir  d'estre  adverty,  et  pareil- 
lement de  ce  que  produira  le  desplaisir,  qu'on  estime  que  aura 
receu  le  comte  d'Essex,  du  département  des  charges  que  la  dite 
dame  a  faict,  depuis  son  partement.  L'ambassadeur  de  la  dite 
dame  m'avoit  ja  faict  ouverture  du  renouvellement  des  traittez 
d'entre  noz  couronnes,  disant  qu'ilz  sont  finis,  d'autant  qu'ilz 
n'ont  esté  confirmez  par  moy,  depuis  mon  règne,  comme  ilz  deb- 
voyent  estre,  ainsy  qu'il  est  porté  par  celuy  qui  fut  faict  l'an 
1572,  article  troisiesme,  adjoustant  que,  par  le  dernier  que  j'ay 
faict  avec  la  dite  Royne,  encores  qu'il  soyt  relatif  des  precedens, 
comme  s'ilz  debvoyent  avoir  lieu,  toutesfois,  pour  n'avoir  esté  au- 
paravant confirmez,  comme  ilz  debvoyent  estre,  l'on  peut  dire 
qu'ilz  sont  expirez  et  partant  estre  nécessaire  de  les  renouveller, 
quand  ce  ne  seroit  que  pour  les  faire  exécuter.  Je  luy  ay  res- 
pondu  que  je  seray  tousjours  très  prest  et  disposé  de  faire,  pour 
ce  regard,  tout  ce  qui  sera  jugé  à  propos,  non  seulement  pour 
confirmer  mais  aussy  pour  amplifier  et  estraindre  davantage  les 
dits  traittez  d'alliance,  quand  il  plairra  à  la  dite  dame,  et,  puis- 
qu'elle vous  en  a  faict  parler  par  ceux  de  son  conseil,  ainsy  que 
vous  m'avez  escrit  par  vostre  dite  dernière  lettre,  je  trouve  bon 
que  vous  leur  déclariez  ma  bonne  volonté  et  que  vous  entendiez 
et  apreniez  d'eux  ce  qu'ilz  prétendront  faire,  pour  m'en  donner 
advis.  Mais,  vous  prendrez  garde,  ce  faisant,  de  ne  leur  donner 
occasion  d'espérer  qu'en  ce  faisant  je  sois  pour  faire  préjudice 
au  dernier  traitté  que  j'ay  faict  avec  le  roy  d'Espaigne,  sans 

toulesfois  leur  faire  paroistre  que  j'aye  opinion  qu'ilz  ayent 
dessein  de  me  forcer  à  cela,  d'autant  que  ces  deux  traitiez  ne 
sont  incompatibles  et  peuvent  estre  observez,  en  mesme  tempz, 
par  ceux  qui  y  ont  interest.  Enfln,  je  trouve  très  bon  que  nous 
renouvellions  les  ditz  traittez  et  qu'il  soyt  passé  outre  à  l'exécu- 
tion d'iceux,  le  plus  tost  que  faire  se  pourra,  car,  ce  sera  le  bien 
commun  de  noz  subjectz;  mais,  cela  ne  debvoit  empescher  le 
reiglement  pour  la  mer,  qu'ilz  vous  ont  accordé,  comme  vous 
leur  avez  remonstré,  et  me  desplaist  que  vous  n'y  ayez  rien 
gaigné.  Toutesfois,  je  ne  suis  pas  d'advis  que  vous  les  en  pressiez, 
autrement  que  par  rencontre  et  quand  il  viendra  à  propos  :  mais, 
si  sur  cela  leurs  gens  pillent  mes  subjectz,  je  veux  bien  qu'ilz 
sçachent  que  je  m'en  revancheray  sur  les  leur,  et  si  je  ne  le  puis 
faire  en  mer,  par  faute  de  navires  de  guerre,  je  le  feray  en  terre 
à  belles  représailles  et  par  leur  interdire  le  commerce  de  mon 
royaume;  car,  je  ne  veux  point  de  société  avec  ceux  qui  viollent 
la  loy  des  gens,  et  d'autant  plus  que  je  sçay  bien  que  la  dite 
dame  n'a  subject  de  se  plaindre  du  transport  des  bledz,  duquel 
ses  gens  font  tant  de  bruit,  ny  de  croire  qu'il  se  dresse  en  Espai- 
gno  une  armée  de  mer  suffisante  pour  luy  mal  faire,  de  sorte 
qu'il  semble  que  les  siens  ne  recercbent,  par  telle  hoguignerie, 
que  ung  prétexte  de  me  fascher  et  quereller.  Peut-estre  estiment- 
ilz  obtenir  de  moy  ce  qu'ilz  désirent,  plus  facillement  par  ce  moyen 
que  autrement,  mais,  ilz  s'abusent  fort,  car  je  ne  fais  rien  par 
force,  que  de  me  roidir  contre  ceux  qui  en  usent.  Je  verray  donc- 
ques  comme  ilz  s'y  comporteront  :  toutesfois,  quand  je  seray 
assisté  de  mon  conseil,  je  feray  expédier  la  commission  néces- 
saire, pour  faire  faire  justice  des  piratteries  desquelles  ilz  se  plai- 
gnent, suyvant  vostre  adviz,  et  feray  parler  à  leur  ambassadeur 
de  celles  qui  sont  portées  par  le  mémoire  que  vous  m'avez  envoyé. 
Je  prie  Dieu,  Monsieur  de  Boissize,  qu'il  vous  tienne  en  sa  saincle 
garde.  Escript  à  Paris,  le  vu"  jour  de  juillet  1599. 

HENRY. 

DE   NEUF  VILLE. 

21    JUILLET    1599 
Copie.  —  Bibl.  nat.,  Ms.,  fr.  4128,  fol.  82  vo. 

A    MONSIEUR    DE    ROISSISE 

Monsieur  de  Boissize,  Je  feis  response  à  voz  lettres  du  xxnu® 
du  mois  passé  le  wi"  du  présent,  par  la  voye  de  Calais;  depuis, 
j'ay  receu  celle  du  im"'.  J'approuve  vostre  délibération,  assavoir 
de  ne  les  presser  par  delà  davantage  de  ce  reiglement  de  la  mer, 
puisqu'ilz  revocquent  en  doubte  ce  qu'ilz  vous  en  avoyent  ac- 
cordé :  de  quoy  j'ay  faict  dire  icy  ung  mot  à  leur  ambassadeur, 
mais  plus  en  passant  que  autrement;  car,  il  me  semble  que  il 
faut  ainsy  negotier  avec  eux,  ayant  remarqué  qu'ilz  font  cous- 
tume  de  faire  naislre  des  difficultez  en  tout  ce  qu'ilz  connoissent 
que  j'affectionne,  comme  si  je  vouUois  les  decepvoir,  à  quoy  je 
ne  pense  aucunement,  ou  s'ilz  me  vouloyent  faire  achepter  ce 
dt)nt  ilz  estiment  que  j'aye  besoing,  de  quoy  je  veux  plus  accu- 
ser l'air  du  pais  et  le  naturel  de  ceux  sur  lesquelz  la  Royne,  ma 
bonne  sœur  et  cousine,  se  repose  de  ses  affaires,  que  sa  bonne 
volonté.  Vous  ferez  bien  de  vous  contanter  d'assister  mes  sub- 
jectz  en  leurs  poursuites,  pour  avoir  justice  des  piratteries  qui 
leur  sont  faittes.  J'ai  faict  depescher  la  commission  nécessaire, 
pour  faire  le  semblable  aux  subjectz  de  ma  dite  sœur,  ainsy  que 
vous  verrez  par  le  double  que  je  vous  en  envoyé.  Le  premier 
président  du  parlement  de  Rouen  doibt  estre  icy  demain,  au- 
quel j'en  recommanderay  l'exécution,  de  quoy  j'ay  aussy  escrit 
à  mon  admirai,  affm  qu'il  y  donne  ordre  de  son  costé,  de  façon 
que  ma  dite  sœur  et  ses  subjectz  ayent  occasion  de  s'en  louer, 
comme  j'ay  dit  au  dit  ambassadeur,  lequel  a  voulu  nous  faire 
croire  que  leur  remise  et  surseance,  pour  le  regard  du  dit  rei- 
glement,  n'a  procédé  que  de  nostre  longueur  à  establir  à  Rouen 
la  dite  chambre  de  justice;  mais,  je  croy  que  ce  n'est  qu'un  pré- 
texte, qui  leur  mancquera  maintenant,  par  le  dit  establissement. 

Davantage,  le  dit  ambassadeur  ne  se  monstre  plus  si  eschauffé, 
qu'il  faisoit  au  commencement,  au  renouvellement  de  noz 
traittez,  dont  il  m'avoit  faict  ouverture,  ainsy  que  vous  a  faict 
par  delà  le  secrétaire  Gecil;  il  insiste  seulement  que  les  Anglois 
jouissent  en  mon  royaume  de  l'exemption  du  droict  d'aubeyne 
accordée  par  le  traitté  de  157:2;  à  quoy  je  luy  ay  faict  dire  que 
la  dite  Royne  face  exécuter  de  sa  part  ce  qui  est  porté  par  le  dit 
traitté  :  à  quoy  le  dit  ambassadeur  respond  qu'il  ne  sera  faict 
difficulté,  ainsy  qu'ilz  vous  doibvent  dire  par  delà.  Partant, 
vous  les  orrez  parler  et  attendrez  venir,  sans  les  recercher  de 
ceste  provision  ;  mais,  s'ilz  vous  parlent  de  renouveller  les  dits 
traittez,  ou  d'en  faire  ung  plus  exprès,  vous  leur  déclarerez  qu'ilz 
me  trouveront  tousjours  prest  à  leur  faire  paroistre,  en  ceste 
occasion  et  en  toutes  autres,  combien  je  prise  l'amityé  de  la  dite 
Royne  et  veux  l'estraindre  et  affermir,  par  tous  moyens  qui 
seront  en  ma  puissance,  vous  instruisant  de  leur  conception, 
pour  m'en  advertir.  Il  n'y  a  rien  de  quoy  leur  ambassadeur  face 
plus  grande  démonstration  de  s'offenser,  pour  sa  maistresse,  que 
quand  on  luy  dit  que  la  paix  d'Espaigne  avec  elle  est  plus  ad- 
vancée  qu'il  ne  m'a  dit  de  sa  part,  de  sorte  que  je  n'ay  pas  desli- 
beré  de  leur  en  parler  davantage,  comme  vous  ne  ferez  de  vostre 
costé  à  la  dite  Royne  ny  à  ses  ministres,  vous  contantant  d'es- 
couter  et  leur  faire  paroistre  que  vous  croyez  ce  qu'ilz  vous  en 
diront;  joinct  que  j'estime  que  la  guerre  des  Pays-Bas  sera  ce 
qui  reiglera  en  cela  sa  volonté,  autant  et  plus  que  tout  autre 
chose,  dont  nous  serons  mieux  esclairciz,  à  l'arrivée  au  dit  pays 
de  rArchiduc  et  de  l'Infante,  lesquelz  debvoyent  faire  leur  entrée 
à  Milan,  le  iiii''  de  ce  mois,  et  y  séjourner  trois  sepmaines  ou  ung 
mois,  pour  y  recepvoir  ung  légat  du  Pape  et  les  visites  et  com- 
plimentz  des  autres  princes  d'Italie.  Hz  ne  sont  sans  peine  du 
chemin  qu'ilz  tiendront  pour  se  rendre  aus  dits  pays,  à  cause  de 
la  contagion,  qui  est  grandement  accreue  en  Piedmont  des  ar- 
mées des  Allemans  et  du  carriage  qui  les  suit,  de  sorte  que  je 
no  pense  pas  qu'ilz  seyant  à  Bruxelles  plus  tost  qu'en  octobre  : 
vray  est  que  l'on  dict  que  le  dit  Archiduc  a  ((uehiue  envie  de 
gaigner  le  devant  par  les  postes,  ou  en  petite  compaignie,  mais 
d'autres  croyent  qu'il  n'abandonnera  son  infante,  quelque  be- 

soing  que  les  affaires  du  dit  pays  ayant  de  sa  présence,  lesquelles 
sont  roduictes  à  très  mauvais  termes,  par  faute  tant  de  conduitte 
(jue  d'argent.  De  quoy  estimant  que  vous  estes  à  plein  informé, 
je  ne  vous  particulariseray  rien  par  la  présente,  à  laquelle 
j'adjousteray  que  le  dit  ambassadeur  m'a  de  nouveau  faict  une 
instance  extraordinaire,  pour  estre  payé  ou  bien  assigné  de  ce 
que  je  doibs  à  ma  dite  sœur,  et  combien  que  je  luy  aye  repré- 
senté mes  nécessitez  et  que  je  luy  aye  dict  qu'elles  m'ostoyent 
tout  moyen  de  le  contanter,  du  moins  ceste  année,  de  façon  que 
je  ne  doubte  point  qu'il  n'en  ait  donné  l'allarme  à  ma  dite 
sœur,  de  laquelle  ce  sera  à  vous  à  soustenir  l'assault;  mais,  je 
m'asseure  que  vous  le  sçaurez  bien  faire,  fortiffié  de  vostre  pru- 
dence et  affection  à  mon  service  ;  et,  voyant  qu'il  ne  pouvoit  ob- 
tenir de  moy  autre  chose,  pour  la  présente  année,  il  a  demandé 
que  je  l'asseurasse  du  moins  dès  à  présent  de  ce  que  j'en  pairois 
la  prochaine  ;  mais,  je  luy  ay  dit  que  c'estoit  chose  de  laquelle 
je  ne  pouvoys  le  résoudre,  que  je  n'eusse  fait  Testât  de  mes 
finances  de  la  dite  année,  n'ayant  encores  arresté  quelz  seroyent 
les  deniers  que  je  tireray  de  mon  peuple  durant  icelle,  à  cause 
de  la  pauvreté  d'iceluy,  à  laquelle  la  raison,  mais  encores  plus 
la  misère  m'obligent  d'avoir  esgard,  et  que  je  commanderois  à 
ceux  de  mon  conseil  d'y  adviser;  que  j'avoys  très  bonne  volonté, 
non  seulement  de  rendre  à  la  Royne  l'argent  qu'elle  m'avoit 
preste  au  besoing,  mais  aussy  de  l'assister  et  servir  de  tout  mon 
possible,  en  ce  qui  se  presenteroit  pour  son  contantement.  Pour 
conclusion,  je  n'ay  peu  contanter  le  dit  ambassadeur,  quoy  que 
je  luy  aye  peu  dire  :  il  veut  de  l'argent  et  je  n'ay  moyen  quel- 
conque de  faire  payer  ceste  année  plus  que  les  xx  mil  escus,  qui 
ont  esté  assignez  dès  le  commancement  d'icelle,  et  vous  asseure 
que,  si  je  pouvois  faire  mieux,  je  ne  l'espargneroys  pas,  comme 
vous  direz  à  la  dite  Royne,  luy  remonstrant  qu'en  me  pressant 
de  faire  plus  que  je  ne  puis  elle  me  contrainct  aussy  d'avoir  re- 
cours aux  excuses,  au  lieu  de  la  contanter,  dont  je  désire  qu'elle 
croye  que  je  suis  très  marry.  Je  le  suis  aussy  du  peu  d'affection 
qu'elle  monstre  avoir  des  actions  du  comte  d'Essex  et  des  riottes 
qui  se  passent  entre  elle  et  le  roy  d'Escosse,  lequel  on  dict  que 
le  roy  de  Dannemarch  a  visité.  Continuez  à  m'advertir  de  tout 

ce  que  vous  apprendrez  des  choses  susdites.  J'ay  commandé 
qu'il  fust  pourveu  au  faict  de  Thomas  Grey  \  suyvant  vostre  adviz, 
pour  contanter  la  dite  Royne  et  son  admirai,  qui  vous  en  a  faict 
instance,  et  serez  adverty  de  ce  qui  en  succédera;  priant  Dieu, 
Monsieur  de  Boissize,  qu'il  vous  ayt  en  sa  saincte  garde. 

HENRY. 

DE    NEUFVILLE. 


6  AOUT  1599 

Orig.  —  British  Muséum  :  Bibl.  Lansdowne,  Ms.  148,  fol.  234. 


A  TnrS  n.VULTE,  TRKS  excellente  KT  TRES  PUISSANTE  PRINCESSE,  NOTRE  TRES  CHKRR 
ET  TRÈS  AMÉE  BONNE  SEUU  ET  COUSINE, 

LA     REYNE     d'aNGLE  TERRE 

Très  haulte,  très  excellente  et  très  puissante  princesse,  notre 
très  chère  et  très  amée  bonne  seur  et  cousine.  Nous  estimions 

i.  Le  4  juillet,  M.  de  Boissisc  écrivait  au  Roi  : 

«  Sire,  Le  sieur  admirai  d'Angleterre  m'a  prié  d'escrire  à  Vostre  Majesté,  en 
faveur  de  Thomas  Grey,  principal  maistrc  des  vaisseaux  de  la  Royne,  à  ce 
qu'il  plaise  à  Vostre  Majesté  commander  restitution  estre  faicte  au  dit  Grey 
de  deux  vaisseaux,  qui  luy  sont  de  longtempz  retenus  à  Dieppe  et  au  Havre- 
de-Grace,  l'ung  desquelz  nommé  la  Prime  Rose,  porta  les  soldats  que  le  mil- 
lord  Willougby  mena  au  secours  de  Vostre  Majesté,  et  fut  pris  au  retour  par 
ceux  qui  tenoyent  le  Treport  contre  vostre  service  et,  depuis  la  dite  ville  do 
Treport  rcduittc  en  vostre  obéissance,  le  dit  navire  auroit  esté  rcbasty  et  tous- 
jours  employé  à  vostre  service.  Le  dit  Grey  m'a  dit  que  Monsieur  de  Beauvoir, 
par  vostre  commandement,  luy  auroit  offert  mil  escuz  do  recompense  qu'il 
auroit  relîusez,  espérant  recouvrer  le  dit  navire,  et  à  prosent  les  vouldroit 
tenir.  Il  fauldra,  s'il  plaist  à  Votre  Majesté,  s'informer  du  faict  et,  s'il  est  tel, 
faire  raison  au  dit  Grey.  L'autre  vaisseau  a  nom  le  Thomas  et  est  retenu  par 
qui'lques  habitans  du  Havre,  pour  represaille  d'unfî  navire  pris  sur  eux  par 
les  Anglois.  Pour  ce  regard,  la  justice  vcult  que  A'otre  Majesté  ordonne  aux 
habitans  du  Havre  de  venir  dans  ung  mois  ou  autre  terme  dj-niander  justice  et 
restitution  de  Irur  navire  icy  et,  à  faulte  de  ce,  qu'ilz  soyent  conlrainctz  do 
rendre  le  dit  navire  au  dit  Grey,  lequel  ilz  n'ont  deu  arrestcr  tl'auctorité 
privée.  »  (Bibl.  nat.,  Mh.  fr.  4128,'  f(d.  7Î).) 

qu'apri»s  l'instance  que  le  sieur  de  Boissize,  conseiller  en  notre 
conseil  d'Estat  et  notre  ambassadeur  près  de  vous,  a  faicte  par 
delà,  pour  la  restitution  de  deux  vaisseaux  d'01lonne,rung  nommé 
le  Catkolicque,  appartenant  à  Jehan  Maugars,  et  l'autre  la  Marie, 
appartenant  à  Jehan  Boucher,  nos  subjccts,ces  pauvres  gens  re- 
cueilleroyent  quelque  fruict  de  son  intercession  ;  mais,  tant  s'en 
fault  qu'elle  leur  aye  esté  utile,  qu'elle  les  a  seullement  constituez 
en  despense,  sans  en  avoir  rapporté  aucun  advantage  :  de  quoy 
nous  escrivons  de  rechef  au  dit  sieur  de  Boissise,  pour  vous  en 
parler,  etàceulx  de  votre  conseil,  vous  prians  affectueusement  de 
leur  commander  de  mètre  ceste  poursuite  en  consideracion,  pour 
en  faire  faire  raison  à  nos  dits  subjects,  selon  que  nous  l'atten- 
dons de  votre  affection  à  l'entre tcnemcnt  de  notre  amitié  et  sou- 
lagement de  nos  communs  subjects  ;  et  nous  y  correspondrons, 
de  notre  part,  en  toutes  autres  occasions  qui  se  présenteront, 
ainsy  que  le  dit  sieur  de  Boissize  vous  fera  plus  amplement  en- 
tendre; priant  Dieu,  Très  haulte,  très  excellente  et  très  puissante 
princesse,  notre  très  chère  et  très  amée  bonne  sœur  et  cousine, 
qu'il  vous  ayt  en  sa  très  saincte  et  digne  garde.  Escript  à  Bloys, 
le  vi^'jour  d'aoust  1599. 

Votre  bon  frère  et  cousyn, 
HENRY. 

DE   NEUFVILLK. 


6  AOUT  1599 

Copie.  —  Bibl.  nat.,  Ms.  fr.  4128,  fol.  86. 
A    MONSIEUR    DE    BOISSISE 

Monsieur  de  Boissize,  Je  suis  très  marry  du  mescontantement 
de  la  Royne  et  plus  encores  de  n'avoir  meilleur  moyen  d'y  remé- 
dier, car  sans  doubte  je  la  contanterois,  sa  demande  estant  juste 

et  sçachant  combien  il  m'importe  de  ce  faire.  Son  ambassadeur 
ne  modère  point  ses  poursuittes  pour  le  payement  de  ses  debtes, 
quoy  que  je  luy  aye  dit  et  faict  dire.  Nous  verrons,  quand  je 
dresseray  Testât  de  mes  finances  de  l'année  prochaine,  ce  que  je 
pourray  faire,  de  quoy  vous  serez  incontinent  adverty;  cela  se 
pourra  résoudre  dans  ung  mois  ou  six  sepmaines;  mais,  il  m'est 
du  tout  impossible  de  payer  davantage,  ceste  année,  que  les  vingt 
mil  escus  assignez,  comme  j'ay  faict  dire  au  dit  ambassadeur,  et 
suis  bien  d'advis  que  vous  n'en  parliez  plus  à  la  Royne,  si  elle  ne 
vous  en  parle;  auquel  cas  vous  continuerez  à  l'asseurer  de  ma 
bonne  volonté  et  m'excuser  sur  mon  impuissance,  qui  procède 
de  celle  de  mon  peuple,  et  vous  luy  direz  vérité.  Le  dit  ambas- 
sadeur m'a  parlé  de  rechef  du  renouvellement  du  traité  de  l'an 
1572  :  je  luy  ay  dit  estre  tout  disposé  et  ay  commandé  à  ceux 
de  mon  conseil  de  l'ouir,  mais,  d'avoir  esgard  à  l'advis  que  vous 
m'avez  donné  sur  cela  par  vostre  dite  lettre  ;  car,  comme  vous 
dictes,  il  est  raisonnable  que  les  choses  soyent  reciprocques,  et 
désire  que  vous  me  mandiez  là  dessus  ce  qu'il  vous  semble  que 
je  vous  doibs  demander;  et,  comme  il  n'est  pas  raisonnable  que 
le  dit  traitté  face  préjudice  à  leurs  debtes,  aussy  ne  doibs-je  rien 
accorder  qui  contrevienne  au  traitté  de  paix,  que  j'ay  faict  avec 
le  roy  d'Espaigne,  de  sorte  que  je  ne  puis  approuver  le  dernier 
des  deux  articles  nouveaux,  qu'ilz  ont  proposez,  comme  vous 
leur  avez  très  bien  dict,  mais  aussy  je  ne  fais  difficulté  du  pre- 
mier. Quant  au  sixiesme  du  dit  traitté,  faisant  mention  des  ban- 
nières haultes,  qu'ilz  prétendent  reformer,  je  ne  puis  estre  de 
leur  advis;  car,  s'il  leur  estoit  loisible  d'abborder  et  fouiller  les 
navires  de  mes  subjectz,  je  sçay  qu'il  seroit  impossible  de  les 
garantir  du  pillage,  quelque  ordre  qu'ilz  offrent  d'y  donner,  ce 
qui  sera  remonstré  icy  à  leur  ambassadeur,  quand  il  traittera  ce 
poinct.  Le  dit  ambassadeur  veut  que  je  croye  qu'il  n'y  aura  diffi- 
culté à  l'expédition  du  reiglement  pour  la  mer,  que  vous  avez 
fait  par  delà  avec  eux,  mais  j'en  croiray  ce  que  vous  m'en  es- 
criprez.  C'est  leur  coustume  de  changer  voUontiers  d'advis, 
comme  il  e.st  advenu  en  ce  faict  et  en  celuy  qui  concerne  le 
sieur  de  Bethune;  et,  puisqu'ilz  ne  désirent  pas  que  je  luy  donne 
la  charge  de  prendre  ma  place  de  l'ordre,  il  faudra  y  envoyer 


72  PIÈCES   JUSTIFICATIVES. 

ung  autre,  mais  aussy,  il  faudra  qu'il  revienne  sans  passer  par 
Anf^loicrre;  car  il  seroit  honteux,  ayant  esté  proposé  pour  faire 
toi  office,  qu'il  ne  le  feist  point,  par  faute  de  qualité  et  d'estre 
aggreable  à  la  Iloyne,  dont  toutesfois  vous  ne  leur  direz  rien. 
Le  dit  ambassadeur  m'a  parlé  de  ce  vaisseau  marseillois,  duquel 
aussy  la  dite  Iloyne  m'a  escript  :  nous  adviserons  ce  que  nous  y 
ferons,  dont  vous  serez  adverty;  car,  il  m'a  demandé  une  sur- 
seance  de  l'exécution  de  certaines  lettres  de  marque  dépêchées 
cy-devant  contre  les  Anglois,  pour  estre  exécutée  à  Bayonne, 
qui  leur  a  esté  accordée.  Je  vous  en  envoyé  le  mémoire,  affin 
que  vous  sçachiez  que  c'est.  Je  ne  doubte  point  qu'elle  ne  veuille 
faire  paix  avec  le  roy  d'Espaigne  et  l'Archiduc  et  que  ceux-cy 
n'y  soyent  aussy  disposez.  On  publie  aussy  que  le  dit  Archiduc 
et  l'Infante  ont  permission  et  volonté  de  faire  sortir  des  villes 
des  Pays-Bas  les  Espaignolz  qui  y  sont,  s'il  ne  tient  qu'à  cela  que 
les  Hollandois  ne  soyent  contans;  de  quoy  je  prevoy  que  la 
royne  d'Angleterre  se  prévaudra  envers  les  Estatz,  pour  les  es- 
bransler  à  l'acccompaigner  au  dit  traitté,  à  quoy  vous  prendrez 
garde.  11  y  a  deux  jours  que  je  feis  escrire  au  sieur  de  Vie,  pour 
vous  advertir  que  j'avois  entendu  que  le  roy  d'Espaigne  avoit 
son  armée  de  mer  preste,  composée  de  cent  cinquante  voilles, 
et  que  l'on  disoit  que  partie  d'icelle  debvoit  aller  en  Irlande  ; 
mais,  il  passa  hier  par  icy  ung  courrier  venant  d'Espaigne,  qui 
porte  advis  que  la  dite  armée  estoit  commandée  d'aller  aux 
Canaries,  sur  la  nouvelle  qu'ilz  avoyent  eue  que  celle  de  Hol- 
lande sestoit  emparée  de  la  grande  isle  des  dites  Canaries  et 
avoit  pris  la  ville  et  la  forteresse,  dont  toute  l'Espagne  estoit 
fortesmeue,  de  sorte  que  les  Irlandois  seront  pour  ce  coup  privez 
du  dit  secours,  dont  je  pense  que  la  dite  Royne  ne  sera  marrie. 
Vous  luy  en  direz  la  nouvelle,  si  elle  ne  la  sçait.  Le  roy  d'Es- 
pagne estoit  retourné  par  mer  à  Valence,  au  lieu  d'aller  à  Sara- 
gosse,  et  dit-on  qu'il  y  passera  l'esté,  la  peste  estant  respandue 
par  toute  l'Espaigne,  et  principallement  en  Castille,  de  sorte  que 
je  ne  sçay  quel  chemin  pourra  prendre  mon  ambassadeur,  pour 
se  rendre  auprès  de  luy.  Les  dits  Archiduc  et  Infante  partirent 
de  Milan,  le  ^i''  du  mois  passé;  ilz  preignent  le  chemin  de 
Suisse  et  du  Comté  et  pourront  arriver  à  Bruxelles,  dans  le  mois 

de  soptombre.  La  peste  est  tousjours  très  grande  en  Piedmont, 
et  les  affaires  du  marquisat  de  Salluces  ne  changent  point  en- 
cores  de  face,  à  quoy  j'espère  que  le  tempz  pourvoira,  ayant  de 
présent  entrepris  la  poursuitte  de  la  dissolution  de  mon  ma- 
riage, que  j'ay  plus  à  cœur  que  toute  autre.  Continuez  à  me 
donner  advis  de  ce  qui  surviendra,  mesmes  du  costé  d'Irlande, 
où  l'ambassadeur  d'Angleterre  m'a  dict  les  affaires  prospérer  à 
souhait,  pour  le  service  de  sa  maistresse,  dont  vous  vous  resjoui- 
rez  de  ma  part  avec  elle.  Je  prie  Dieu,  Monsieur  de  Boissize,... 

HENRY. 

DK    NEUF  VILLE. 


14  AOUT  1599 

Copie  1.  —  Bibl.  nat.,  Ms.  fr.  4128,  fol.  88. 
A    MONSIEUR    DE    BOISSISE 

Monsieur  de  Boissize,  Monsieur  de  Villeroy  ayant  faict  passer 
ce  courrier  par  icy,  j'ay  veu  la  depesche*  qu'il  vous  faict,  sur 
quoy  je  n'adjousteray  aucune  chose,  sinon  que  vous  conduisiez 
en  ce  faict  avec  vostre  prudence  accoustumée  et  à  faire  valloir 
cet  adviz,  comme  la  chose  le  vault.  J'estoys  venu  en  ceste  ville 
faire  ung  tour,  pour  quelques  affaires  qui  m'y  appelloyent,  ayant 
laisse'*  mon  conseil  à  Bloys.  Je  pars  demain  d'icy,  pour  les  re- 
tourner trouver,  et  espère  y  estre  mardy  de  bonne  heure.  A 
Dieu,  Monsieur  de  Boissize.  Ce  Dimanche,  xiv"  aoust,  à  Paris. 

HENRY. 

1.  Cotte  lettre  était  autof^'raplu». 

2.  Lettre  do  M.  do  Villeroy  à  M.  de  Boissise,  du  13  août.  —  Bihl.  nnt.,  Ms. 
fr.  4128,  fol.  88. 

17  AOUT  1599 

Copie  1.  —  Bibl.  nat.,  Ms.  Ir.  4128,  fol.  90. 
A    MONSIEUU    DE    BOISSISE 

Monsieur  de  Boissize,  Depuis  ma  dernière  par  du  Boys,  cour- 
rier, par  laquelle  je  vous  donnois  advis  comme  une  caravelle 
d'Espaigne  estoyt  arrivée  à  Brest,  où  celuy  qui  y  commandoit 
avoit  demandé  sy,  au  cas  que  l'armée  de  mer  d'Espaigne  avoit 
besoing  de  rafTraischissemens  et  de  mouiller  l'anchre,  si  comme 
estans  mes  alliez  l'on  ne  leur  permettroit  pas,  affm  que,  suyvant 
celle  que  vous  escriroit  Monsieur  de  Yilleroy  sur  ce  subject-là, 
vous  eussiez  à  vous  conduire  envers  la  Royne,  ma  bonne  sœur, 
en  le  luy  faisant  entendre  de  ma  part,  j'ay  receu  lettres  du  sieur 
commandeur  de  Chattes,  qui  commande  à  Dieppe  pour  mon  ser- 
vice, par  laquelle  il  me  donne  advis  comme  une  autre  caravelle 
y  est  arrivée,  laquelle  a  passé  au  Havre,  ayant  fait  la  mesme 
requeste  aus  dits  lieux,  ce  qui  me  faict  croire,  veu  les  autres 
propos  que  celuy  qui  y  commandoit  luy  a  tenus,  comme  s'il  n'a- 
voit  pas  nouvelle  que  l'armée  d'Espaigne  qui  estoit  à  Bomel  en 
estoit  partye  et  arrivée  à  Dunquerque  et  Gravelines,  que  tout  cela 
n'est  que  pour  faire  peur  et  tascher  de  donner  quelque  umbrage 
à  la  Royne,  affin  que  Gumans,  qui  est  arrivé  il  y  a  quelques  jours 
en  Flandres  et  s'en  retourne  en  Angleterre,  pour  parachever  sa 
negotiation,  le  puisse  faire  plus  facillement  et  les  conditions  de 
son  maistre  plus  advantageuses.  Car,  comme  vous  sçavez,  tous 
ces  gens-là  se  servent  de  mines,  pour  couvrir  leur  jeu,  dequoy  je 
vous  ay  bien  voulu  advertir,  affin  que,  suyvant  cela,  vous  ayez  à 
faire  valloir  à  la  Royne  mon  amityé.  Aussy,  la  perte  que  les  Espa- 
gnol ont  faitte  de  la  grande  isle  des  Canaries  et  le  thresor  que 
les  Hollandois  ont  rapporté   de  l'Orient  feront  que  le  roy  d'Es- 

1.  Cette  lettre  était  autographe.  ,      •       - 

paigne  aura  assez  à  faire  de  songer  à  ses  affaires,  sans  penser  de 
faire  mal  à  personne,  et  seulement  à  se  conserver.  C'est  là  le 
subject  de  la  mienne,  que  je  n'estandray  davantage  que  pour 
prier  Dieu,  Monsieur  de  Boissize,  vous  avoir  en  sa  garde.  Ce  xv!!*" 
aoust,  à  Paris. 

HENRY. 


22  AOUT  1599 

Copie.  —  Blbl.  nat.,  Ms.  fr.  4128,  fol.  96. 
A    MONSIEUH    DE    BOISSISE 

Monsieur  de  Boissize,  Vous  avez  esté  adverty,  par  le  courrier 
qui  vous  a  esté  depesché,  de  l'advis  de  la  venue  de  ceste  armée 
de  mer  espaignolle,  qui  m'avoit  esté  donné  par  le  sieur  de  Sour- 
deac,  lequel  vous  eust  esté  envoyé  plus  tost,  si  plus  tost  je  l'eusse 
receu.  Le  commandeur  de  Chastes  et  le  sieur  de  Vie  m'ont  ad- 
verty vous  avoir  aussi  faict  sçavoir  ceux  qui  se  sont  addressez  à 
eux,  dont  j'estime  que  vous  avez  faict  part  incontinent  et  lidelle- 
meiit  à  la  Royne,  ma  bonne  sœur.  Je  n'en  ay  rien  appris  et  des- 
couvert depuis,  qui  mérite  luy  estre  mandé,  et  vous  diray  qu'il 
semble  que  tels  bruits  se  refroidissent,  plustost  ([u'ilz  ne  s'es- 
chauffent,  et  qu'ilz  ayentesté  publiés  à  poste,  autant  pour  inti- 
mider que  pour  envie  et  moyen  que  l'on  ait  de  luy  mal  faire. 
Car,  à  quoy  bon  de  s'estre  ainsy  addressez  à  mes  serviteurs, 
comme  ilz  ont  faict,  par  personnes  interposées,  soubs  coulleur 
de  s'asseurer  de  leur  assistance,  et  ne  m'en  avoir  pas  fait  dire 
ung  seul  mot  par  son  ambassadeur  résidant  auprès  de  moy.  Y  a- 
il  apparence  de  penser,  qu'ilz  ayent  creu  (pi'ilz  tireroyent  d'eux 
ceste  faveur,  à  mon  desceu  et  sans  mon  commandement.  Le 
dernier  traitté  de  paix,  que  j'ay  faict  avec  eux,  ne  m'oblige  pas 

d'onduror  qu'ils  oppriment  les  alliez  de  ma  couronne;  je  leur  ay 
trop  faict  connoistre  aussi,  devant  et  depuis  la  dite  paix,  n'y 
m'estre  accordé  avec  eux,  pour  abandonner  mes  amis  et  leur 
donner  moyen  de  les  endommager.  Hz  peuvent  bien  entreprendre 
de  le  faire  sans  moy,  mais,  s'ilz  ont  espéré  de  le  faire  avec  mon 
gré  et  mon  assistance,  ilz  se  sont  fort  abusez.  J'ay  escrit  à  mon 
admirai  et  à  tous  les  gouverneurs  des  provinces  et  villes  mari- 
times, qu'ils  se  gardent  bien  de  permettre  à  ceux  de  la  dite  armée 
de  tirer  de  mon  royaume  aucun  raffraichissement  et  secours  de 
vivres,  de  munitions  et  de  mariniers,  et  autres  choses  quelcon- 
ques, ny  de  leur  donner  aucune  retraicte  en  mes  ports  et  havres, 
sans  mon  exprès  commandement;  davantage,  si  j'apprens  que 
la  dite  armée  comparoisse  en  nostre  mer,  j'ay  desliberé  moy- 
mesmes  de  m'approcher  de  ma  coste,  pour  estre  plus  près  de  la 
Royne,  ma  bonne  sœur,  pour  l'assister  et  favoriser  de  tout  mon 
pouvoir  :  car,  je  luy  suis  trop  obligé  et  ay  outre  cela  trop  grand 
interest  à  sa  conservation,  pour  demeurer  les  bras  croisez  et 
endurer  que  l'on  l'opprime.  Vous  verrez,  par  le  double  que  je 
vous  envoyé,  la  lettre  que  j'ay  voulu  luy  escrire  sur  ce  subject, 
laquelle  vous  luy  présenterez,  incontinent  que  vous  l'aurez 
receue,  et  luy  confirmerez  de  ma  part  ce  que  je  luy  mande  par 
icelle,  adjoustant  que  je  retarderay  mon  voyage  vers  Moulins  et 
Lyon,  exprès  pour  la  pouvoir  mieux  et  plus  promptement  assister, 
si  elle  a  besoing  de  moy.  Je  désire  en  vérité  qu'elle  n'en  ait  que 
faire,  mais,  si  l'occasion  s'en  présente,  elle  connoistra  par  effect 
qu'elle  n'a  semé  les  plaisirs,  que  je  ay  receus  d'elle,  en  terre 
ingrate  et  que  j'affectionne  plus  son  bien  qu'il  n'a  esté  en  ma 
puissance  de  luy  en  rendre  de  preuve  jusques  à  présent,  ny  que 
aucuns  de  ses  serviteurs  mesmes  n'ont  désiré  qu'elle  creust. 
Geste  armée  ne  peut  estre  composée  que  de  huict  ou  dix  mil 
hommes  au  plus,  gens  ramassez  de  divers  endroicts,  comme  de 
leurs  garnisons  d'Affricque,  de  ceux  qui  estoyent  à  Blavet,  qui 
sont  en  petit  nombre,  et  d'autres  qu'ilz  ont  attiré  de  Flandres; 
le  reste,  ce  sont  gens  nouveaux,  besongneux,  encore  conduicts 
par  gens  qui  n'ont  jamais  commandé  ni  faict  aucun  exploit  ou 
acte  de  guerre,  principallement  en  terre  :  aussy,  ne  l'avoyent-ilz 
préparé  que  pour  deffendre  leurs  costes  et  asseurer  leur  flotte,  et 

faut  croire  qu'ilz  se  sont  résolus  de  l'employer  àroffensive,  quand 
ilz  se  sont  veuz  deslivrez  de  la  flotte  hollandoise  et  qu'ilz  ont 
connu  que  les  principalles  forces  de  la  Royne  estoyent  engagées 
en  Irlande  et  qu'elle  n'avoit  rien  préparé  contre  eux  par  la  mer, 
ayant  estimé  la  pouvoir  surprendre.  Toutesfois,  s'ilz  se  sont 
fondez  sur  cela,  il  semble  qu'ilz  ne  debvoyent  se  conduire  envers 
mes  serviteurs  comme  ilz  ont  faict,  ny  tant  tarder  à  comparoistre 
et  faire  leur  effect,  car  ilz  ont  donné  tout  loisir  à  ma  dite  sœur 
de  se  préparer  et  pourvoir  à  ses  affaires.  Ce  que  je  crains  le  plus 
est  qu'ilz  ayent  intelligence  dans  le  pays,  principallement  du 
costé  de  Cornouaille  et  Nordaille,  où  l'on  dit  qu'ilz  doibvent  des- 
cendre ;  car,  en  ce  cas,  ilz  pourroyent  incommoder  et  travailler 
grandement  ma  dite  sœur;  mais,  je  veux  croire  qu'elle  y  aura 
donné  bon  ordre.  Pcut-estre  aussy  se  contanteront-ilz  de  secourir 
les  Irlandois,  pour  entretenir  et  faire  durer  ce  feu,  qui  consomme 
les  moyens  et  les  forces  de  ma  dite  sœur  et  de  son  royaume  ; 
car,  je  ne  voy  point  qu'il  y  ait  au  Pays-Bas,  du  costé  de  Dun- 
querque,  aucunes  forces  prestes  ny  vaisseaux  capables  de  l'en- 
dommager, ainsy  que  le  dit  sieur  de  Vie  m'a  dit  vous  avoir 
mandé.  L'armée  des  Archiducs  est  allée  du  costé  du  Rhin,  pour 
s'opposer  à  celle  des  princes  allemands,  qui  ont  repris  Rets  et 
faisoyent  contenance  de  voulloir  attacquer  Berg  et  les  autres 
places  de  l'Empire  que  les  Espaignols  ont  prises,  ayans  laissé, 
dans  le  fort  qu'ilz  ont  basty  en  Bommel-Wert,  trois  ou  quatre 
mil  hommes,  pour  le  conserver;  mais,  il  faut  croire  que  le  prince 
Maurice  ne  demeurera  oisif  avec  son  armée,  l'autre  estant  esloi- 
gnée,  soit  qu'il  la  suyve  ou  qu'il  les  attacque  par  quelque  autre 
endroit  :  partant,  je  ne  voy  pas  que  la  dite  armée  de  mer  puisse 
tirer  de  celle  du  dit  Pays-Bas  aucun  renfort  digne  de  considé- 
ration, pour  assaillir  la  Royne  par  la  Tamise.  Davantage,  seroit- 
11  possible  que  l'Archiduc  et  sa  femme  voulussent  favoriser  ung 
tel  desseing  contre  elle,  la  faisant  rechercher  de  paix,  comme 
vous  sçavez  qu'ilz  font,  mesmes  à  leur  entrée  et  advenement  au 
dit  pays  :  je  ne  le  puis  croire,  car  il  me  semble  qu'ilz  feroyent 
trop  grand  tort  à  leur  réputation  et  à  leur  foy.  Je  sçay  bien  que 
les  Ks[)aignolz  no  font  conscience  d'user  de  telles  voyes,  comme 
la  dite  dame  a  mir'ux  csprouvé  que  tous  autres,  estimans  tout  ce 

qui  peut  leur  proflilor  et  apporter  advantage  leur  estre  loisible, 
mesmos  contre  personnes  de  contraire  relli^ion;  mais,  les  dits 
Archiducs  seront  très  mal  conseillez,  s'ilz  les  imitent  en  ce  style, 
ayant  à  faire  à  parties  telles  et  si  fortes  qu'ilz  ont.  Hz  ont  passé 
par  la  Lorraine  en  grande  dilligence,  jusques  à  ne  reposer,  le  jour 
mesmes  qu'ilz  ont  faict  leurs  pasques,  sollicitez  et  pressez  par 
ceux  de  leur  conseil  qui  sont  à  Brusselles,  de  sorte  qu'ilz  sont  de 
présent  arrivez  à  Luxembourg  et  ne  tarderont  plus  gueres  à  se 
rendre  à  Brusselles,  ou  en  leur  armée,  qui  a  tout  besoing  de  leur 
présence,  tant  elle  est  pleine  de  division  entre  les  chefs,  de 
nécessité  entre  les  soldats  et  de  mescontentement  en  toutes 
choses.  Ma  sœur,  la  duchesse  de  Bar,  les  a  recueillis  et  festoyez, 
ung  jour  à  Nancy,  avec  son  mary,  en  l'absence  de  mon  frère,  le 
duc  de  Lorrayne,  qui  n'estoit  encores  revenu  des  baingsde  Spa  : 
l'Infante  a  rendu  à  ma  dite  sœur  l'honneur  qu'elle  en  a  receu, 
de  façon  qu'elle  s'en  loue  grandement,  ainsy  qu'elle  m'a  mandé 
par  La  Varenne,  qui  s'est  trouvé  auprès  d'elle  en  ce  passage,  où 
il  a  veu  le  dit  Archiduc  suyvi  seulement  de  ceux  de  sa  maison, 
sans  aucunes  forces  nouvelles  et  peu  d'argent,  ayant  consommé 
par  les  chemins  une  grande  partie  des  trois  cens  mil  escus  que  le 
roy  d'Espaigne  leur  donna  à  leur  partement,  pour  adjouste  du 
compte,  comme  ilz  parlent  au  dit  pays;  si  bien  que  je  pense,  que 
leur  arrivée  ne  consolera  pas  beaucoup  ceux  qui  l'attendent, 
principallement  les  dits  gens  de  guerre.  Pour  ceste  cause,  j'es- 
time qu'ilz  butteront  plustost  à  faire  la  paix  avec  la  dite  Royne 
et,  s'ilz  peuvent,  avec  les  Estatz,  qu'à  fomenter  ou  continuer  la 
guerre  contre  eux.  Aussy,  plusieurs  ont  opinion  que  le  dit  roy 
d'Espaigne  fait  monstre  de  la  dite  armée  de  mer,  plus  pour  favo- 
riser son  accord  avec  la  dite  Royne  que  pour  autre  occasion,  de 
quoy  le  temps  nous  esclaircira;  désirant  que  vous  m'advertissiez 
soigneusement  de  ce  que  vous  apprendrez  de  la  dite  armée, 
comme  de  la  santé  de  ma  dite  sœur  et  de  l'ordre  qu'elle  donne  à 
ses  affaires,  et  pareillement  de  ce  qu'elle  désire  de  moy  en  ces 
occasions,  et  suis  bien  en  peine  de  ce  que  vous  ne  m'en  avez 
donné  aucun  advis  jusques  à  présent;  car,  vostre  dernière  est 
seuUement  du  ii"  de  ce  mois,  que  j'ay  receue  le  xnii%  à  laquelle 
il  n'eschet  autre  réponse.  Mandez-moi  aussy  si  la  dite  dame  aura 

renvoyé  quérir,  sur  ceste  occasion,  le  comte  d'Essex  et  le  sieur 
Wer;  car,  il  me  semble  qu'elle  a  besoing  de  chefs  de  guerre,  et 
je  vous  asseure  que  les  miens  ne  luy  seront  point  espargnez,  si 
cecy  passe  plus  outre  et  connoisse  qu'elle  en  ait  besoing.  Donnez 
moy  doncques  advis  de  toutes  choses  et  faictes  valloir  à  la  dite 
Royne  ma  bonne  intention,  comme  elle  mérite.  Je  prie  Dieu, 
Monsieur  de  Boissize,  qu'il  vous  ayt  en  sa  saincte  et  digne  garde. 
Escript  à  Blois,  le  xx!!*^  jour  d'aoust  1599. 

HEiNRY. 

DE   NEUFVILLE. 


28  AOUT  1599 

Copie  1.  —  Bibl.  nat.,  Ms.  fr.  4128,  fol.  98. 
A    LA    REINE    d' A NGLETERRE 

Madame  ma  bonne  sœur,  Si  c'est  à  bon  escient  que  l'on  vous 
attacque,  comme  l'on  en  faict  courre  le  bruit,  je  vous  offre  ma 
personne,  mon  royaume  et  tout  ce  qui  en  despend;  car,  je  n'ay 
rien  de  si  cher,  que  je  n'expose  volontiers  pour  le  service  de  ma 
bonne  sœur  comme  poyrle  mien  propre.  Je  vous  prie  de  prendre 
ceste  asseurance  là  de  moy  et  en  attendre  les  effectz,  si  vous  en 
avez  besoing.  Mais  il  ne  se  voit  pas  ordinairement  que  ceux,  qui 
font  tant  de  remuement  et  menacent  de  si  loing,  facentde  grands 
exploicts.  Où  sont  les  cappitaines  ou  les  forces  et  les  moyens 
pour  exécuter  ung  tel  desseing  contre  une  royne  si  puissante,  si 
prévoyante  et  vigilante,  honorée,  aymée  et  obeye  d'ung  peuple 
si  courageux  que  vous?  estes  L'entreprise  seroit  plus  téméraire 
que  bien  considérée  et  croy  en  vérité  que  le  repentir  suyvroit  de 

1.  Cette  lettre  était  autographe. 

près  le  péché.  Toutesfois,  vous  ne  debvcz  rien  négliger  de  vostre 
costé,  comme  je  vous  prie  croire  que  je  ne  feray  du  mien.  Peut- 
estre  pensent-ilz  que  vous  soyez  desgarnie  de  forces,  de  cappi- 
taines  et  de  moyens  de  vousdeffendre,  mesmement  à  ceste  heure, 
qu'ilz  savent  les  meilleurs  estre  employez  en  Irlande,  qu'ilz  espè- 
rent aussi  trouver  en  vostre  royaume  des  personnes  qui  leur 
tendent  la  main  et  les  favorisent.  Je  m'asseùre  que  vous  sçaurez 
bien  remédier  à  tout  cela,  comme  j'espère  donner  bon  ordre,  de 
ma  part,  qu'ilz  ne  tireront  de  mon  royaume  forces  ni  assistance 
à  vostre  dommage,  ainsi  que  vous  dira  mon  ambassadeur,  sur 
lequel  remettant  le  surplus,  je  prie  Dieu,  Madame  ma  sœur,  qu'il 
vous  conserve  en  bonne  santé  et  vous  donne  le  contentement  que 
vous  désire. 

Vostre 

HENRY. 


28  AOUT  1599 

Copie.  —  Bibl.  liât.,  Ms.  fr.  4128,  fol.  100. 
A    MONSIEUR    DE    BOISSISE 

Monsieur  de  Boissize,  Vous  aurez  cognu,  par  les  lettres  que 
vous  aurez  receues  de  nous,  depuis  m'avoir  escript  les  vostres  des 
dix  et  xvi*'^  de  ce  mois,  que  j'ai  sceu  le  dernier  l'advis  apporté  à 
Brest,  touchant  ceste  armée  de  mer  dressée  en  Espagne,  et  vous 
asseure  que,  s'il  me  fust  arrivé  plus  tost,  plus  tost  l'eussiez  vous 
eu.  Vous  debvez  croire  aussi  que  si  Sancerre,  qui  est  en  Espaigne 
pour  mon  service,  m'eust  mandé  que  la  dite  armée  se  fust  pré- 
parée et  assemblée,  j'en  eusse  adverty  la  Royne,  ma  sœur;  mais, 
tant  s'en  fault  qu'il  m'ait  mandé  cela,  qu'il  m'a  tousjours  asseuré, 
par  toutes  ses  lettres,  qu'ilz  n'armoyent  en  Espaigne  que  pour  la 
dcffensive  contre  les  Anglois  et  Hollandois,  et  luy  ayant  quelques 

fois  escrit  qu'il  se  trompoit  et  que  j'avois  appris  d'ailleurs  qu'il 
s'y  dressoit  une  forte  armée,  pour  sortir  contre  l'Angleterre,  il 
m'a  tousjours  respondu  qu'il  y  voyoit  plus  clair  que  ne  faisoyent 
ceux  qui  me  donnoyent  telz  advis;  et  y  a  plus  de  six  sepmaines 
que  je  n'ay  receu  lettres  de  luy,  n'estant  plus,  comme  j'estime, 
à  la  suytte  du  roy  d'Espaigne,  par  ce  que  le  dit  Roy  fuit  la  peste, 
à  cause  de  la  contagion.  J'ay  veu  icy  le  prince  d'Orange,  que 
l'Archiduc  et  l'Infante  passans  à  Nancy  ont  envoyé  vers  moy  pour 
me  visiter,  lequel  m'a  asseuré,  quand  ilz  sont  partis  d'Espaigne, 
qu'on  n'y  parloit  aucunement  de  la  dite  armée,  et  ne  peut  encores 
croire  qu'elle  soit  telle  que  l'on  publie  :  or,  nous  serons  bientost 
esclaircis  de  ce  qui  en  sera  et  m'avez  faict  service  très  aggreable 
d'avoir  offert,  en  ceste  occasion,  à  la  Royne,  ma  dite  sœur,  tout 
ce  qui  dépend  de  moy,  sans  avoir  attendu  mes  commandemens  ; 
car,  c'est  bien  ma  volonté  et  resolution  de  ne  rien  espargner  de 
tout  ce  qui  est  en  ma  puissance  pour  sa  conservation  et  luy  tes- 
moigner  combien  elle  m'est  chère,  ainsy  que  je  vous  ay  escript 
par  mes  dernières,  avec  les  commandemens  que  j'ay  faictz  en 
suitte  de  cela  par  tous  les  ports  de  mon  royaume;  et  comme 
l'ambassadeur  d'Espaigne  ne  m'a  jamais  dit  ung  seul  mot  de  la 
dite  armée  ni  du  desseing  d'icelle,  voire  mesmes  qu'il  en  a  faict 
l'ignorant  et  l'esbahy  à  ceux  qui  luy  en  ont  parlé,  j'avois  aussy 
estimé  ne  luy  en  debvoir  rien  dire  et  me  contanter  de  porter  les 
deux  mains  au  secours  de  ma  dite  sœur,  comme  je  vous  asseure 
que  je  feray  de  très  bonne  volonté;  mais,  puisqu'elle  désire  que 
je  face  sçavoir  au  dit  roy  d'Espaigne  ce  que  j'en  ay  sur  le  cœur, 
j'en  feray  dès  aujourd'huy  une  depesche  au  dit  Sancerre  et  désire 
que  ma  dite  sœur  croye  que  son  bien  m'est  aussy  cher  que  le 
mien.  Or,  j'espère  avec  elle,  moyennant  l'ayde  de  Dieu,  que  ceste 
entreprise,  faicte  à  mon  jugement  très  inconsidérément,  n'appor- 
tera que  honte  et  donmiage  à  ceux  qui  l'ont  faicte  et  conseillé. 
Je  commanderay  à  monsieur  de  Vie,  par  ce  mesme  messager,  qu'il 
en  envoyé  à  la  Corongne;  car,  je  n'ay  aucim  advis,  du  costé  de 
Normandie,  de  la  dite  armée,  et  me  semble  (jue  la  raison  veut 
qu'elle  soit  allée  plustost  au  secours  des  Canaries,  contre  celle 
des  Hollandois,  que  venue  du  costé  de  deçà.  En  tout  cas,  ma  dite 
.sœur  a  bien  faict  de  s'armer  et  donner  si  bon  ordre  ù  ses  atTaires, 

que  vous  m'avez  escrit  par  vostre  dernière  qu'elle  a  faict.  Es- 
cripvez  moy  souvent  ce  qui  succédera,  car  je  ne  seray  en  repos, 
tant  que  je  sois  asseuré  que  ma  dite  sœur  y  soit.  J'ay  bien  con- 
sidéré ce  qu  elle  vous  a  dit  du  roy  d'Escosse  et  du  voyage  du 
sieur  de  Bethune,  duquel  vous  luy  avez  respondu  la  vérité  :  je 
ne  voudrois  aussy  aucunement  la  luy  desguiser  ;  je  ne  suis  que 
marry  qu'elle  n'a  autant  de  fiance  en  moy  qu'elle  en  a  d'occa- 
sion; à  quoy  j'espère  que  le  tempz  et  mes  comportemens  en  son 
endroit  remédieront.  Je  prie  Dieu,  Monsieur  de  Boissize,... 

HENRY. 

DE    NKUFVILLE. 

A    LA    REINE    d'aNGLETERRE 

Très  haulte,  très  excellente  et  très  puissante  princesse,  nostre 
très  chère  et  très  amée  bonne  seur  et  cousine,  Nous  vous  avons 
cy-devant  escript,  en  faveur  de  Michel  Lanne,  marchant  de  notre 
ville  de  S*-Malo,  et  ses  associez,  lesquelz,  dès  l'an  XVIIII'"'  unze, 
par  l'intercession  de  nostre  ambassadeur  près  de  vous,  obtindrent 
congé  et  licence  de  prendre  en  voz  magazins  le  nombre  de  vingt 
pièces  d'artillerie  de  fer,  pour  s'en  servir  en  un  vaisseau,  qu'ilz 
avoyent  faict  construire  do  neuf,  lequel  vaisseau  ils  envoyèrent 
en  Dannemark,  et  fut  employé  à  vostre  service,  soubz  la  charge 
du  baron  de  Gomberland,  l'espace  d'un  an  entier,  après  qu'il  fut 
de  retour  de  son  voyage,  et  avec  icelluy  fut  prise  la  riche  ca- 
racque  de  Portugal  ;  et  cela  faict,  fretterent  le  dit  vaisseau  pour 
Venize,  où  ils  furent  contrainctz  de  le  vendre,  avec  ses  munitions, 
à  certains  marchands  venetiens,  ne  pouvant  fournir  à  la  nourri- 
ture de  cent  matelotz  angloys,  qu'ilz  renvoyèrent  à  leurs  des- 
pens  en  Angleterre.  Or  le  dit  Lanne  et  ses  associez  ayans, 
quelque  temps  après,  esté  accusez  par  leurs  malveuillans  d'avoir, 

contre  les  loix  de  vostre  royaume,  transporté  les  dits  vingt  pièces 
d'artillerie  hors  icelluy  et  vendu  leur  dit  vaisseau,  pretendans  se 
justifier,  donnèrent  caution  d'en  respondre  en  justice;  et,  ayans 
demouré  en  Angleterre  l'espace  de  deux  ans,  sans  que  leurs  dits 
ennemys  malveuillans  eussent  faict  aucun  exploict  de  justice,  les 
dits  Michel  Lanne  et  ses  associez  s'estans  retirez  en  leurs  mai- 
sons, leurs  dits  ennemys  poursuivirent  la  cause,  en  leur  absence, 
et  les  feirent  condampner  en  la  somme  de  trois  mil  quatre  cens 
escuz,  et,  en  vertu  de  ceste  sentence,  veullent  ruiner  trois  mar- 
chandz  de  Londres,  qu'ilz  ont  baillé  pour  cautions  :  sur  quoy, 
nous  vous  avons  cy-devant,  par  nos  dites  lettres,  instamment 
prié  de  faire  surceoir  l'exécution  de  la  dite  sentence  sur  les  dites 
cautions,  jusques  à  ce  que  la  cause  eust  esté  revue  et  mieulx 
considérée  par  les  juges  du  pais  ;  et,  d'aultant  que  les  dits  cau- 
tions sont  derechef  pressées  et  poursuivies  par  les  malveuillans 
du  dit  Lanne,  qui  ne  les  veullent  laisser  joyr  de  la  revision,  qui, 
dès  l'an  XV  1111""  quinze,  leur  fut  octroyée,  nous  vous  en  avons 
bien  de  rechef  voulu  escrire  ceste  lettre,  pour  vous  prier  affec- 
tueusement, comme  nous  faisons,  de  trouver  bon  que  la  cause 
soit  encores  reveue  et  examinée  par  les  juges  de  vostre  royaume, 
et  jugée  selon  les  loix  et  constitutions  d'icelluy,  et  l'exécution  de 
la  dite  sentence  surcize  jusques  alors,  dont  nous  vous  prions 
croire  que  nous  recevrons  tout  contentement  et  userons  de  pa- 
reille revanche,  à  l'endroict  de  voz  subjectz,  en  toutes  autres 
occasions  où  vous  désirerez  le  tesmoignage  de  nostre  sincère 
correspondance  à  rentretenement  de  nostre  commune  amitié  et 
de  la  liberté  du  commerce,  ainsi  que  vous  cognoistrez  par  effect 
et  que  le  sieur  de  Boissize,  conseiller  en  nostre  conseil  d'Estat  et 
nostre  ambassadeur  près  de  vous,  vous  fera  plus  amplement 
entendre;  priant  Dieu,  Très  haulte,  très  excellente  et  très  puis- 
sante princesse,  nostre  très  chère  et  très  amée  bonne  seur  et 
cousine,  qu'il  vous  ayt  en  sa  très  sainte  et  digne  garde.  Escript  à 
Bloys,  le  premier  jour  de  septembre  1599. 

Votre  bon  frère  et  cousyn, 
HENRY. 

DE   NKUFVILLE. 

Copie.  —  Bibl.  nat.,  Ms.  fr.  412S,  fol.  101  vo. 

A    MONSIEUR    DE    BOISSISE 

Monsieur  de  Boissize,  Suyvant  la  promesse,  que  j'ay  faitte  à  la 
roync  d'Angleterre,  ma  bonne  sœur  et  cousine,  de  m'approcher 
d'elle,  aux  premiers  advis  que  je  recepvrois  de  la  venue  de  ceste 
armée  de  mer  espaignolle,  les  sieurs  de  Chastes  et  de  Vie  m'ayans 
faict  sçavoir,  par  leurs  lettres  du  iiij^  et  y*"  de  ce  mois,  ce  qu'ilz 
vous  ont  escrit  en  mesme  tempz,  de  quoy  ayant  aussi  eu  confir- 
mation par  celles  du  mareschal  de  Brissac,  mon  lieutenant  gê- 
nerai en  Bretaigne,  du  vi*"  de  ce  mois,  et  du  sieur  de  Sourdeac, 
du  i",  je  me  suis  résolu  à  l'instant  de  tourner  visage  du  costé  de 
Paris.  Mais,  ce  qui  m'y  a  fait  pluR  encores  resouldre  a  esté  l'ar- 
rivée icy  d'ung  gentilhomme  du  sieur  de  Grammont,  gouverneur 
de  Bayonne,  qui  en  est  party  le  vin*'  de  ce  mois,  qui  m'a  asseuré 
que  l'adelantado  a  faict  voille  de  Ferol,  le  xxvii*'  ou  xxviii"  du 
passé,  avec  neuf  ou  dix  mil  hommes  chargez  sur  plusieurs  gal- 
laires  et  autres  vaisseaux,  dont  il  ne  dit  le  nombre,  et  qu'ung 
nommé  le  cappitaine  Ligoret,  Biscaïn,  qui  a  servy  long  temps  la 
Ligue  dans  Paris,  s'allant  embarquer  avec  les  autres,  a  dit  que  la 
dite  armée  doibt  descendre  en  Angleterre,  ayant  pour  ce  faire 
plusieurs  batteaux  plats  faictz  exprès  pour  entrer  commodément, 
abborder  et  mettre  en  terre  leurs  gens.  Je  partiraydoncques  dez 
demain  d'icy,  pour  m'acheminer  en  là  et  iray  jusques  au  Havre- 
de-Graceou  à  Calais,  si  j'apprens  que  la  dite  armée  s'advance  ou 
comparoisse;  car,  à  vous  dire  la  vérité,  je  ne  puis  croire  qu'elle 
soit  telle  que  portent  les  dits  advis  et  estime  que  ce  ne  sont  que 
les  gallaires  de  Federic  Spinola,  qui  doibvent  servir  à  Dunquer- 
que,  Gravelines  et  Niewport,  que  nous  avons  esté  advertis,  il  y  a 
longtemps,  qu'il  a  entrepris  d'armer;  car,  la  saison  me  semble 
trop  advancée  et  n'estime  pas  aussi  que  ces  neuf  mil  hommes 
soyent  bastants  pour  exécuter  une  telle  entreprise,  mesmement 

estant  la  Royne  préparée  par  terre  et  par  mer  et  si  bien  as- 
sistée qu'elle  est,  et  dirois  comme  vous  que  Dieu  aveugle  bien  le 
roy  d'Espaigne  et  son  conseil  et  veut  chastier  à  bon  escient  l'or- 
gueil de  la  nation,  s'il  permet  qu'ilz  s'engagent  plus  avant  en  ce 
desseing,  mesmes  estans  incertains,  comme  ilz  sont,  de  mon  assis- 
tance et  d'avoir  retraitte  aux  portz  de  mon  royaume.  Ce  gentil- 
homme venu  de  Rayonne  adjouste  qu'ilz  avoyent  bien  préparé 
et  mis  ensemble  quinze  ou  seize  mil  hommes,  ayans  tiercé  c'est- 
à-dire  prins  de  trois  personnes  l'une  en  chascune  province,  mais 
que,  la  peste  s'estant  mise  parmy  eux,  ilz  n'avoyent  peu  en  em- 
barquer plus  grand  nombre  que  j'ay  dit  cy-devant,  et  qu'ilz  ont 
respandu  dans  le  pays  et  non  licencié  le  reste,  comme  si,  après 
les  avoir  rafraischis ,  ilz  debvoyent  faire  ung  second  embarque- 
ment :  à  quoy  je  feray  prendre  garde.  En  tout  cas,  il  me  semble 
que  ma  dite  sœur  ne  peut  mieux  ny  moins  faire  que  de  se  tenir 
preste  parterre  et  par  mer  pour  les  recepvoir,  s'ilz  se  présentent, 
ainsy  que  vous  luy  direz,  affm  de  n'cstre  surprise,  et  prendray 
plustost  la  poste,  que  je  ne  me  trouve  à  temps  à  la  coste,  si  j'ap- 
prends que  la  dite  armée  en  approche  et  que  ce  soit  à  bon  escient 
qu'elle  vienne,  dont  j'ay  donné  ordre  que  je  seray  adverty  à 
poinct  nommé.  Cependant  je  m'achemineray  tousjours  de  ce 
costé  là,  voulant  bien  que  l'ambassadeur  d'Espaigne  sçache , 
comme  je  luy  ay  fait  dire  soubs  main,  que  j'ay  prins  ceste  sou- 
daine resolution  exprès  pour  favoriser  ma  dite  sœur  et  non  pour 
crainte  que  j'aye  de  la  dite  armée,  ny  qu'elle  puisse  faire  mal.  Il 
ne  m'a  dit  jusques  icy  une  seule  parolle  de  la  venue  de  la  dite 
armée  et  j'ay  aussi  estimé  ne  luy  en  debvoir  parler  aucunement; 
car,  s'il  est  vray  qu'elle  marche,  ce  que  je  luy  en  dirois  ne  l'ar- 
resteroit  pas,  n'ayant  pouvoir  de  le  faire,  et  ne  serviroit  qu'à  le 
r<Mi(lr<'  ])lus  fier,  et,  si  l'advis  est  faux,  il  interpreteroit  peut-estre 
à  (  raint(.'  la  plaincte  que  je  luy  en  ferois.  Mais,  j'ay  escript  à  San- 
cfTre,  qui  est  en  Espagne,  que  si  la  dite  armée  n  estoit  partie, 
(|uand  il  recepvra  ma  lettre,  qu'il  die  au  dit  roy  d'Espaigne  et  à 
ses  ministres,  que  j'assisteray  ma  dite  sœur  de  toute  ma  puis- 
sance, si  elle  est  assaillie  en  son  royaume,  et  vous  repeteray  que 
j'rstime  que  ce  mien  commandement  arrivera  î\  tempz  au  dit 
Sancerre,  pour  servir  au  désir  de  ma  dite  sœur.  Car,  quoy  que 

Ton  public  et  die,  je  persiste  à  croire  que  ceste  rumeur  et  levée 
de  bouclier  s'esvanouira  et  ne  produira  que  de  la  honte  et  une 
despense  inutille  au  dit  roy  d'Espagne,  lequel  a  esté  contrainct  à 
la  fin  de  venir  à  Sarragosse,  où  il  est  de  présent,  les  Estatz  d'Ar- 
ragon  ayans  protesté,  s'il  n'y  venoit,  qu'ilz  ne  reconnoistroyent 
plus  ses  officiers  ny  ses  mandemens.  Hz  luy  demandent  trois 
choses,  assavoir  qu'il  face  revoir  les  procès  faitz  par  le  feu  Roy, 
son  père,  contre  le  pays,  lorsqu'il  feit  mourir*  leur  justice,  sous- 
tenant  que  ce  fut  injustement,  contre  leurs  privilleges,  et  la  der- 
nière, qu'il  face  desmolir  les  citadelles  et  fortz  bastiz  par  le  dit 
Roy,  sur  les  occasions  susdites,  ou  bien  qu'il  en  donne  la  garde  à 
ceux  du  pays  et  qu'il  en  tire  les  estrangers,  suyvant  les  dits  pri- 
vilèges, pour  la  conservation  desquelz  ilz  veulent  tout  exposer. 
L'on  adjouste  que,  si  le  dit  Roy  leur  accorde  leur  demande,  ilz 
luy  donneront  ung  million  d'or.  Or,  soit  qu'il  leur  pourvoye  par 
contraincte  ou  par  argent,  pour  éviter  pis,  j'estime  que  telle 
procédure  laissera  aux  cœurs  des  ungs  et  des  autres  des  restes  de 
mescontentement  et  jalousie,  qui  pourront  avec  le  temps  engen- 
drer des  effectz  plus  périlleux  que  ceux  qu'ilz  auront  esvitez,  et 
d'autant  plus  que  j'entens  que  toute  l'Espagne  est  ja  très  mal 
ediffiéedu  gouvernement  du  dit  Roy  et  de  l'auctorité  que  usurpe 
le  marquis  de  Dénia.  Au  demeurant,  j'ay  sceu,  par  vostre  lettre 
du  1"  de  ce  mois,  comment  vous  avez  exécuté  envers  la  Royne, 
ma  dite  sœur,  les  commandements  que  je  vous  avoys  faicts  par 
mes  précédentes,  et  de  quelle  façon  elle  les  a  receus,  dont  j'ay 
occasion  d'estre  très  contant,  et  me  desplaist  de  n'avoir  autant 
de  moyen,  que  j'ay  de  bonne  volonté,  de  mieuxtesmoignerà  ma 
dite  sœur  ma  gratitude  des  plaisirs  que  j'ay  receus  d'elle  et  com- 
bien j'affectionne  tout  ce  qui  la  concerne,  voulant  que  vous  con- 
tinuyez  à  faire  pour  ce  regard  tous  les  meilleurs  offices  dont  vous 
pourrez  vous  adviser,  luy  levant  l'opinion,  qu'elle  vous  a  dict 
avoir,  que  je  n'ay  plus  besoing  d'elle;  car,  je  désire  qu'elle  sçache 
et  croye  que  je  prise  plus  son  amityé  que  jamais,  non,  grâces  à 
Dieu,  par  nécessité,  mais  par  debvoir  et  pour  le  respect  que  je 
luy  porte,  ce  que  j'aurois  à  plaisir  de  luy  pouvoir  déclarer  de  ma 

1.  Il  doit  manquer  quelques  mots  dans  la  copie. 


LETTRES  DE  HENRI  IV.  87 

propre  bouche,  et  partant,  si  l'occasion  s'en  présente,  je  ne  la 
perdray  pas.  Toutesfois,  vous  ne  m'y  engagerez  pas  plus  avant 
que  cela,  car  je  m'y  doibs  conduire  par  la  considération  du  bien 
de  mon  Estât.  Mais,  vous  luy  direz,  si  elle  vous  parle  de  rechef 
du  marquisat  de  Salluces,  que  j'espère  en  vérité  que  le  Pape  pro- 
noncera à  la  fin  en  ma  faveur,  car  il  ne  peut  faire  autrement 
justement,  mais  que  je  connois  bien,  devant  que  d'en  venir  là,  il 
continuera  à  tenter  toutes  sortes  de  moyens,  comme  il  a  com- 
mancé,  pour  m'en  faire  prendre  recompense  :  à  quoy  luy  direz 
que  je  n'ay  volonté  aucune  d'entendre,  toutesfois  que  je  me  con- 
duiray  en  cela  par  les  conseilz  que  le  tempz  et  les  occurrences 
me  donneront,  dont  vous  serez  journellement  adverty.  Il  sera  bon 
que  la  dite  royne  d'Angleterre  et  les  siens  croyent  que  je  sortiray 
de  ce  faict  quand  je  vouldray,  affin  qu'ilz  n'estiment  qu'il  soit 
pour  me  remettre  à  la  guerre  contre  ma  volonté;  car,  j'estime 
qu'ilz  ont  opinion  que  je  recerche  à  contanter  maintenant  la  dite 
royne  d'Angleterre,  plus  par  prévoyance,  meu  de  l'appréhension 
que  j'ay  de  la  dite  guerre,  que  de  bonne  volonté,  jugeant  peut- 
estre  de  mon  naturel  par  le  leur,  de  quoy  j'auray  à  plaisir  qu'ilz 
soyent  esclairciSjSans  toutesfois  leur  faire  paroistreque  j'aye  con- 
ceu  telle  opinion  de  la  leur.  J'approuve  aussi  ce  que  vous  leur 
avez  représenté  sur  le  renouvellement  de  nostre  traicté,  affin  de 
rendre  les  choses  egalles;  mais,  prenez  garde  à  ne  luy  donner 
trop  grande  espérance,  touchant  le  payement  que  je  leur  doibs 
faire  l'année  prochaine,  affin  qu'ilz  ne  vous  reprochent  que  nous 
leur  ayons  mancqué,  s'ilz  n'en  reçoivent  l'effect  que  ilz  se  se- 
royont  promis;  car,  je  ne  sçay  pas  encores  ce  que  mes  affaires 
me  ptinit'l Iront  de  faire;  partant,  continuez  à  leur  en  parler  en 
termes  généraux,  ainsy  qu'il  a  esté  fait  icy  à  leur  ambassadeur 
et  vous  ay  escript  par  mes  précédentes  :  en  somme,  parlez  leur 
en  le  moins  et  le  plus  sobrement  que  vous  pourrez.  Je  ne  lais- 
seray  d'adviser  à  faire  ce  que  je  pourray  pour  la  contanter,  et,  si 
la  dite  royne  d'Angleterre  continuoit  à  vouloir,  sur  ces  alarmes, 
revocquer  les  forces  angloises  qui  sont  en  Hollande,  représentez 
luy  le  grand  préjudice  que  cela  apportera  aux  affaires  public- 
ques,  pourl'affoiblissementqueenrecepvront  les  Estais  du  Pays- 
Bas,  le  support  desquels  importe  tant  à  sa  conservation,  et  à  celle 

des  Estatz,  que  j'ose  dire  qu'elle  en  doibt  estre  plus  jalouse  que 
de  nulle  autre  chose.  Car,  si  les  Espagnols  n'estoyent  retenus  et 
occupez,  comme  ilz  sont  de  ce  costé-là,  ilz  pourroyent  disposer 
des  moyens  et  forces  que  possèdent  les  dits  Estais  :  comment 
pourroit-on  arrester  le  cours  de  leur  ambition  ?  Je  m'asseure  que 
ma  dite  sœur  est  si  prudente,  qu'elle  connoist  mieux  que  nul 
autre  combien  cela  luy  importe  :  toutesfois,  remonstrez  luy  de 
ma  part  ce  que  je  vous  en  mande,  si  vous  jugez  qu'il  soit  néces- 
saire. Advertissez-moy  aussi  plus  particulièrement  du  succez  de  la 
guerre  d'Irlande,  car  je  désire  fort  en  entendre  les  particularitez 
des  combats  et  rencontres  que  a  eu  le  comte  d'Essex  et  des 
hommes  qu'il  y  a  perdus,  et  pareillement  ce  que  vous  appren- 
drez de  ses  desseings;  que  je  sçache  aussy  ce  que  aura  faict 
Cumans  et  apprendrez  cy-après  du  costé  d'Escosse,  car  le  sieur 
de  Bethune  sera  maintenant  party,  qui  me  gardera  de  faire  res- 
ponse  au  pacquet  que  vous  m'avez  envoyé.  Je  prie  Dieu,  Mon- 
sieur de  Boissize,... 

HENRY. 

DE   NEUFVILLE. 


2    OCTOBRE    1599 

Copie.—  Bibl.  nat.,  Ms.  fr.  4128,  fol.  106. 

A   MONSIEUR    DE   BOISSISE 

Monsieur  de  Boissize,  J'ay  receu,  par  ce  porteur,  vostre  lettre 
du  xi*"  du  mois  passé,  trois  jours  devant  celles  du  vi^,  celle-là 
m'ayant  esté  présentée  le  xviii''  et  celle-cy  le  xxI^  J'ay  receu 
aussy  la  lettre  que  ma  bonne  sœur  et  cousine  m'a  escripte,  par 
laquelle,  comme  par  les  vostres,  j'ay  sceu  qu'elle  a  receu  con- 
tantement  des  tesmoignages  de  mon  amityé,  que  j'ay  mis  peine 
de  luy  rendre,  en  ces  dernières  occasions;  de  quoy  je  veux  que 

vous  l'asseuriez  que  je  ne  suis  pas  marry  qu'elle  n'ait  eu  besoing 
de  faire  l'essay,  combien  que  je  n'aye  jamais  doublé  de  sa  vic- 
toire,  advenant  qu'elle  fust  assaillie,  veu  la  grandeur  de  son 
courage,  le  bon  ordre  qu'elle  avoit  donné  à  ses  affaires  et  la 
foiblesse  et  mauvaise  conduicte  de  ceux  qui  la  menassoyent, 
joinct  que  Dieu  a  tousjours  monstre  avoir  d'elle  ung  singulier 
soing;  mais,  ayant  desliberé  de  se   trouver   en  personne  à  la 
descente  de  ses  ennemis,  j'eusse  tousjours  esté  en  crainte  trop 
grande  de  sa  conservation,  laquelle  je  chéris  comme  je  doibs  : 
elle  n'importe  pas  moins  aussy  à  ses  bons  amis  et  voisins  qu'à 
ses  propres  subjectz.  Vous  sçavez  que  je  n'ay  jamais  creu  que 
ceste  armée  deust  estre  employée  contre  elle,  quoy  qu'il  en  ait 
esté  publié  :  toutesfois,  elle  a   très   bien  fait   d'en  avoir   usé 
comme  elle  a  faict,  et  veux  croire  que  ce  qui  s'est  passé  l'aura 
moins  contentée  que  estonné  ses  ennemis,  pour  avoir  congnu 
qu'elle  ayt  peu,  en  si  peu  de  tempz,  dresser  des  armes  par  terre 
et  par  mer  plus  que  suffisantes  pour  combattre  celles  que  l'on 
avoit,  avec  tant  de  temps,  de  despense  et  de  peine,  assemblées 
pour  luy  courre  sus.  Vous  vous  resjouirez  donc  avec  elle  de  ce 
qui  est  advenu,    en   attendant  que  je  face  response  à  sa  dite 
lettre,  dont  je  ne  perdray  l'occasion,  quand  je   la  jugeray  à 
propos.  Cependant, -le  commandeur  de  Chastes  m'ayant  adverty 
avoir  esté  requis  par  le  secrétaire  Cecill,  au  nom  de  ma  dite 
sœur,  d'envoyer  exprès  jusques  à  la  Corongne,  pour  sçavoir  au 
vray  qu'est  devenue  la  dite  armée  et  ce  qui  s'y  prépare  pour 
l'année  prochaine,  je  luy  ay  mandé  qu'il  me  fera  service  très 
aggreable  de   contanter  et   servir  en  cela  et  en  toutes  autres 
choses  ma  dite  sœur,  dont  j'estime  que  le  sieur  de  Nevil,  son 
ambassadeur,  l'advertira.  La  Chambre   pour  la   punition  des 
piratteries  a  aussy  esté  eslablie  en  ma  ville  de  Rouen,  suyvant 
la  commission  dont  je  vous  ay  ci-devant  envoyé  le  double;  mais, 
le  premier  presidfmt  m'a  escript  qu'il  ne  s'y  est  présenté  jusques 
icy  aucunes  plainctes,  dont  je  ne  suis  marry,  et  voudrois  de 
l)on  cœur  que  mes  subjectz  n'eussent  pas  plus  d'occasion  d'im- 
portuner la  leur.  Je  vous  envoyé  ung  extraict  d'une  lettre  que 
le  sieur  de  Sourdeac  m'a  escript,  affin  que  vous  sçachiez  les 
advis  qu'il  a  tirez  des  gens  qui  se  sont  trouvez  sur  le  navire  qui 

a  esté  contrainct  d'abborder  en  son  gouvernement,  dont  vous 
ferez  part  à  ma  dite  sœur,  laquelle  en  fera  tel  jugement  qu'il 
luy  plairra  ;  mais,  j'estime  qu'elle  fera  sagement  de  veiller  et  se 
tenir  tousjours  en  garde,  encor  qu'on  luy  parle  de  la  paix,  non 
que  j'aye  opinion  que  les  Archiducz  ny  mesme  le  roy  d'Espagne 
soyent  allienez  de  la  dite  paix;  car,  au  contraire,  je  croy  que  les 
premiers  en  ont  tel  besoing,  qu'ilz  feront  tout  ce  qu'ilz  pourront 
pour  la  faire  ;  neantmoins,  plus  ma  dite  sœur  monstrera  estre 
préparée  à  toutes  fins,  plus  elle  sera  recerchée  et  améliorera  ses 
conditions.  J'ay  bien  considéré  ce  qu'elle  vous  a  fait  dire  de  la 
dite  paix  par  Edmont,  dont  je  veux  que  vous  la  remerciyez  dere- 
chef en  mon  nom,  outre  ce  que  vous  en  avez  dit  au  dit  sieur 
Edmont.  Je  croy  certainement  que  ce  sera  son  honneur  et  son 
bien,  qu'elle  s'y  conduise  ainsy  qu'elle  vous  a  faict  dire,  comme 
sagement  vous  luy  avez  respondu  ;  je  ne  double  point  aussy  que 
les  dits  Archiducz  ne  me  prient  de  m'en  mesler,  quand  ce  ne 
seroit  que  pour  s'en  prevalloir  envers  les  Estatz,  lesquelz  ils  es- 
péreront esbranler  plus  facilement,  leur  faisant  voir  que  je  m'en- 
tremetz  de  ce  traitté,  que  si  je  ne  m'en  meslois  point.  Et  faut 
que  vous  nottiez,  que  la  dite  royne  d'Angleterre  ne  craint  pas 
moins  que  les  dits  Estatz,  se  voyans  abandonnez  d'elle,  se  jectent 
entre  mes  bras  et  que  je  les  empiecte,  que  les  Archiducz  désirent 
que  j'embrasse  leur  accord  et  reconcihation,  ou  que  je  les  aban- 
donne avec  la  dite  royne  d'Angleterre,  avec  laquelle  je  sçay  que 
le  dit  roy  d'Espagne  et  eux  feroyent  conscience  de  traitter,  s'ilz 
n'esperoyent  d'en  tirer  l'ung  ou  l'autre  advantage.  Il  ne  faut  pas 
dire  ces  choses  à  la  dite  Royne  ;  car,  désirant  la  dite  paix,  comme 
elle  faict,  avec  ceux  qui  la  conseillent,  elle  les  interpreteroit  en 
autre  sens  que  ne  mérite  ma  franchise  :  vous  vous  contanterez 
doncques  de  l'escouter  et  l'asseurer,  en  termes  généraux,  de  ma 
bonne  volonté,  sans  m'engager  davantage,  et,  quand  elle  vous 
parlera  des  dits  Estatz,  ou  que  vous  jugerez  estre  à  propos  que 
vous  les  luy  recommandiez,  faictes  le  aussy  en  termes  gene- 
raulx  et  par  forme  de  remonstrance  fondée  sur  l'interest  qu'elle 
a  d'avoir  soing  de  leur  conservation,  soit  qu'elle  face  la  paix  ou 
non;  mais,  mettez  peine  de  descouvrir  si  elle  entend  les  porter 
à  la  paix  avec  elle,  ou  si  elle  entend,  la  resolvant  sans  eux,  que 

nous  advisions  ensemble  ce  que  nous  pourrons  faire  pour  leur 
ayder  à  se  conserver.  J'ay  plustost  opinion  qu'elle  vise  au  pre- 
mier but  que  au  dernier  et  qu'elle  m'y  veut  engager  avec  elle, 
pour  en  venir  à  bout  plus  facilement,  ou  pour  la  jalousie  qu'elle 
a  de  leur  union  plus  estroitte  avec  moy.  Ne  m'obligez  point 
aussy  d'assister  au  dit  traitté  par  mes  députez,  ny  de  donner  le 
lieu  en  mon  royaume,  pour  faire  leur  assemblée;  car,  le  ditEd- 
mont  vous  a  seulement  dit  que  la  dite  royne  d'Angleterre  me 
prieroit  de  députer,  et  peut-estre  adviendra-il  qu'elle  changera 
d'advis,  devant  que  d'en  venir  là,  non  que  je  veuille  refuser  tel 
office,  si  j'en  suis  requis,  comme  il  convient;  au  contraire,  je  juge 
très  bien,  comme  vous,  que  ce  sera  mon  advantage  qu'il  en  soit 
usé  ainsy;  mais,  je  ne  veux  m'y  obliger,  devant  le  tempz,  car  je 
scay  bien  que  les  officiers  de  la  dite  royne  d'Angleterre  s'en 
prevaudroyent  envers  les  dits  Estatz.  Contentez-vous  doncques 
de  les  escouter,  comme  je  vous  ay  dit,  les  asseurez  de  ma  bonne 
volonté  et  louez  leur  procédure,  quand  ilz  continueront  à  suyvre 
le  chemin  que  vous  a  dit  Edmont,  et  vous  chargez  de  m'advertir 
de  leur  propositions,  sans  leur  faire  paroistre  que  vous  encliniez 
plus  à  la  guerre  qu'à  la  paix,  ny  à  celle-cy  qu'à  l'autre.  Aucuns 
ont  voulu  mettre  en  ce  propoz  de  la  dite  paix  l'ambassadeur  de 
ma  dite  sœur,  pour  le  faire  parler  et  descouvrir  ce  qui  luy  en  a 
esté  mandé;  mais,  soit  qu'il  ne  luy  en  ait  esté  rien  escript  ou- 
qu'il  ayt  eu  charge  de  se  tenir  couvert,  il  a  déclaré   n'en  avoir 
aucune  cognoissance,  et  celuy  d'Espaigne  en  parle  quasi  aussy 
retenu   que  l'autre,  encores  qu'il   die  souvent  qu'il  faut  que 
j'oblige  à  moy  ces  nouveaux  princes,  en  leur  aydant  à  jouir  en 
paix  des  pays  qui  leur  ont  esté  donnez.  Mais,  si  autre  que  le 
cardinal  André  ne  traitte  la  dite  paix,  elle  ne  se  fera  pas  bientost; 
car,  il  s'est  retiré  en  son  evesché  (ce  dit-on),  assez  mal  contant 
des  dits  Archiducz.  Je  l'ay  veu,  mais  une  heure  seulement,  car  il 
a  pris  son  chemin  par  mon  royaume,  travesty,  dont  je  fus  adverty, 
estant  à  la  chasse  dans  la  forest  d'Orléans,  en  la  maison  du  sieur 
de  Vitry  appellée  Le  Rallier,  où  il  me  vint  trouver,  ayant  esté 
adverty  que  je  serois  très  ayse  de  le  voir.  Tout  se  passa  en  com- 
pliments et  propos  communs  et  généraux,  et  voulus!  monter  en 
poste  au  dit  lieu,  pour  aller  gaigner  le  chemin  de  Lyon,  jus(|ues 

oùjel'aylaict  conduire;  mais,  j'ay  bien  reconnu  que,  s'il  ne 
change  bientost  d'advis,  il  ne  retournera  pas  si  tost  aux  Pays- 
Bas  :  aussy,  n'aura-on  pas  grand  besoing  de  luy  maintenant, 
puisque  les  dits  Archiducz  sont  arrivez  au  pays,  qui  ont  tout  pou- 
voir de  traitter.  Je  ne  vous  escriray  rien  du  passage  des  six 
galleres,  sinon  qu'elles  auront,  à  mon  advis,  plus  estonné  les  dits 
Estatz  qu'elles  ne  les  endommageront  àTadvenir;  mais,  estans 
arrivées  contre  l'hyver,  le  nouveau  gênerai  de  la  Mer  oceane  ne 
se  gloriffiera  pas  fort  d'avoir  faict  ce  chemin  si  librement,  à  la 
veue  de  toute  l'Angleterre  armée  et  advertie  et  des  navires  hol- 
landois.  Mandez-moy  ce  qui  s'en  dira  par  delà;  continuez  aussy 
à  m'advertir  de  ce  qui  se  passe  en  Irlande  et  de  l'expédition 
qu'aura  eue  l'ambassadeur  du  roy  d'Escosse.  Je  prie  Dieu,  Mon- 
sieur de  Boissize, 

HENRY. 

DE    NEUFVILLE. 


5    OCTOBRE    1599 

Copie.  —  Bibl.  nat.,  Ms.  fr.  4128,  fol.  ill  vo. 

A    MONSIEUR    DE    BOISSISE 

Monsieur  de  Boissize,  Depuis  avoir  faict  response  à  voz  lettres 
des  VI''  et  xi"  du  mois  passé,  par  le  courrier  par  lequel  vous 
m'aviez  envoyé  les  dernières,  qui  partit  d'icy  le  un''  de  ce  mois, 
je  receus,  le  mesme  jour,  celles  du  xxv*"  du  dit  mois  passé,  et 
l'ambassadeur  de  la  royne  d'Angleterre,  ma  bonne  sœur  et  cou- 
sine, m'envoya,  mardy  dernier,  par  son  secrétaire,  la  lettre  dont 
je  vous  envoyé  le  double,  par  laquelle  vous  verrez  comme  elle 
me  demande  les  ïrlandois  qui  estoyent  sur  le  navire  abbordé  en 

Bretaigne,  suyvant  ce  qu'elle  vous  avoit  dit  qu'elle  feroit  :  à 
quoy  j'ay  estimé  debvoir  faire  la  response  que  vous  recepvrez 
avec  la  présente,  suyvant  laquelle  je  désire  que  vous  luy  faciez 
trouver  mes  excuses  et  raisons  bonnes,  comme  elles  sont.  Car, 
avec  quel  droict  puis-je  arrester  et  luy  livrer  ces  gens-là,  que  la 
tourmente  de  la  mer  a  jettez  en  mon  royaume,  qui  sont  à  la 
solde  et  au  service  d'ung  prince  avec  lequel  je  suis  en  paix  et 
qui  sont  descendus  en  terre  avec  ma  permission?  Je  ne  me  puis 
persuader  qu'elle  ayt  considéré  l'incivillité  et  la  conséquence 
d'une  telle  instance,  quand  elle  l'a  commandée;  car,  d'ung 
costé,  l'effect  d'icelle  ne  luy  peut  pas  apporter  grand  advantage, 
ne  reconnoissant  desja  que  trop  d'ailleurs  quelz  sont  les  moyens 
et  forces  qu'ont  ses  rebelles  d'Irlande  de  luy  continuer  la  guerre 
et  de  qui  ilz  sont  fomentez  et  favorisez,  et  de  l'autre,  je  ferois 
une  telle  playe  à  ma  foy  et  réputation,  que  personne  ne  se 
fieroit  plus  à  moy,  et  ne  puis  comprendre  les  raisons  de  ceux  qui 
baptizent  ceste  action  du  nom  de  neutralité,  ainsy  qu'il  est  porté 
par  les  lettres  de  la  dite  Royne  ;  mais,  je  croy  que  telles  personnes 
ont  eu  pour  but  de  la  picquer  et  altérer  contre  moy,  quand  ilz 
l'ont  confortée  à  faire  telle  demande,  mesmement  estant  d'ac- 
cord avec  les  Irlandois,  ainsy  que  j'ay  apprins  par  vostre  lettre. 
Priez  la  doncques,  de  ma  part,  de  se  contanter  de  tirer  preuves 
de  mon  amitié,  en  choses  qui  luy  soyent  plus  utilles  et  ne  me 
soyent  si  honteuses  et  dommageables  que  seroit  celle-cy,  luy 
disant  que  je  ne  me  plaindray  jamais,  quand  elles  seront  hazar- 
dousos,  mpsmes  pour  ma  personne  et  mon  Estât,  tant  je  désire  me 
revanrhrr  des  plaisirs  que  j'ay  receus  d'elle  et  la  favoriser  et 
assister  en  toutes  ses  affaires.  Davantage,  estant  à  la  veille, 
comme  elle  est,  de  faire  la  paix  avec  le  dit  roy  d'Espagne,  est-il 
raisonnable  et  honneste  que  je  l'offense  et  luy  donne  occasion  de 
se  plaindre  que  je  aye  viollé  la  foy  que  je  luy  ay  donnée.  Je 
soray  très  ayse  de  favoriser  ma  dite  sœur  sur  ce  Iraitté,  autant 
qu'il  me  sera  possible,  affin  qu'elle  amende  ses  conditions;  car, 
<»lle  ne  les  obtiendra  jamais  si  advantageuses  que  je  les  luy 
désire  ;  mais,  je  m'assfeure  tant  de  son  amityé,  qu'elle  seroit  très 
marrye  que  ce  fust  aux  despensde  ma  réputation,  pour  laqu(dle 
j'ay  tant  travaillé  et  si  souvent  combattu,  liriez  la  doncques  de 

se  contanter  de  ma  response*,  iie  luy  disant  toutesfois  des  rai- 
sons susdites  que  ce  que  vous  jugerez  estre  à  propos;  car,  il  me 
suffit  que  vous  descouvriez  leur  cœur  et  ce  que  je  me  suis  repré- 
senté sur  ce  subject,  estant  asseuré  que  vous  sçaurez  mesnager 
le  tout,  de  façon  que  vous  remettrez  et  contanterez  la  diteroyne 
d'Angleterre,  car  c'est  là  mon  but  et  non  de  la  fascher.  Cumans 
est  retourné  par  delà,  par  lequel  La  Boderye  vous  a  escript.  11 
s'est  vanté,  en  partant  de  Bruxelles,  qu'après  son  retour  ceste 
négociation  se  traittera  h  descouvert  et  qu'il  ne  doubte  point 
que  la  paix  ne  s'en  ensuyve.  Mettez  peyne  de  descouvrir  les 
conditions  d'icelle  et  d'observer  ce  qui  s'y  advancera,  pour  m'en 
donner  advis;  que  je  sçache  aussi  si  la  paciffication  d'Irlande 
est  fâitte  et  à  quelles  conditions.  Prenez  garde  pareillement  à  ce 
qui  se  passera  entre  la  dite  Royne  et  le  roy  d'Escosse  et  com- 
ment elle  se  séparera  d'avec  les  Estatz;  car,  je  ne  puis  croire 
qu'elle  les  abandonne,  ny  qu'elle  puisse  retenir  les  villes,  s'ac- 
cordant  avec  les  Arcliiducz.  Vous  verrez,  par  la  lettre  que  l'am- 
bassadeur d'Angleterre  a  escripte  au  sieur  de  Villeroy,  que  j'ay 
commandé  vous  estre  envoyée,  l'office  qu'il  fait  touchant  le  père 
Benoist,  capuchin,  dont,  si  la  dite  Royne  vous  parle,  vous  luy 
direz  que  je  fay  si  peu  de  compte  de  ce  qui  s'est  passé  et  dict, 
touchant  ceste  femme  demoniacque  qui  estoit  à  Paris,  que  je  ne 
désire  pas  d'en  sçavoir  plus  que  j'en  sçay,  affin  que  par  delà  ilz 
ne  mettent  en  peine  et  ne  travaillent  davantage  ce  pauvre 
homme  sur  ce  subject;  mais,  vous  ne  laisserez  à  m'advertir  de  ce 
qu'ilz  auront  tiré  de  luy,  tant  sur  iceluy  que  sur  tous  autres, 
comme  de  toutes  occurrances.  Et  jeprieray  Dieu,  qu'il  vous  ayt. 
Monsieur  deBoissize,  en  sa  saincte  garde. 

HENRY. 

DE    NEUFVILLE. 


1.  La  lettre  que  le  Roi  adresse,  le  même  jour,  à  Elisabeth,  a  été  publiée 
par  M.  Berger  de  Xivrey,  dans  le  Recueil  des  Lettres  missives  (V,  168). 

26    OCTOBRE    1599 

Copie.  —  Bibl.  nat.,  Ms.  fr.  4128,  fol.  H 4. 

A    MONSIEUR    DE    BOISSISE 

Monsieur  de  Boissize,  Mes  dernières  sont  du  vi"  de  ce  mois  et 
les  vostres  des  iiii''^  et  xiii".  J'ay  appris  par  celle-cy  le  retour  du 
comte  d'Essex  et  l'accueil  qu'il  a  receu,  dont  je  suis  très  marry, 
et  me  semble  que  ses  peines  et  services  meritoyent  ung  œil  plus 
favorable.  La  guerre  d'Irlande  a,  jusques  à  présent,  plus  incom- 
modé et  consommé  l'Angleterre,  qu'elle  n'a  apporté  d'honneur 
et  d'avantage  à  la  Royne,  ma  bonne  sœur  :  partant,  si  elle  en 
refuse  l'accommodement,  elle  y  aura  regret  à  l'advenir  et  me 
semble  que  le  dit  comte  n'a  pas  faict  peu  d'y  disposer  le  comte 
de  Tyron.  J'estime  aussi  que  la  dite  Royne  le  consyderera  et 
qu'elle  se  modérera  à  la  fin  envers  luy  :  en  quoy  je  intervien- 
drois  volontiers,  si  je  pensoysque  cela  servist  au  dit  sieur,  autant 
que  je  crains  qu'il  feist  le  contraire,  veu  les  humeurs  qui  régnent 
par  delà.  Toutesfois,  mandez  m'en  incontiment  vostre  advis,  et, 
s'il  est  possible,  je  depescheray  exprès  quelcun  vers  la  dite  dame 
en  sa  faveur,  tant  je  désire  luy  faire  plaisir  et  estime  aussi  qu'il 
importe  àla  réputation  de  ma  dite  sœur,  et  à  son  service,  qu'elle 
conserve  ce  gentilhomme.  J'ay  considéré  les  propos  que  Gumans 
vous  a  tenus  et  vostre  response,  que  j'ay  approuvée.  Continuez 
à  m'advertir  du  progrez  de  sa  négociation,  en  laquelle  je  seray 
très  ayse  que  la  dite  dame  employé  mon  intervention  et  amityé, 
tant  pour  la  réquisition  que  pour  empescher  qu'il  n'en  advienne 
pis,  mesmes  à  ceux  des  Estatz,  desquelz  je  suis  en  grand  soucy, 
combien  que  je  sois  adverty  qu'ilz  n'ayent  pas  faute  de  courage. 
Partant,  si  la  dite  dame  ou  les  siens  vous  font  connoistre  m'y 
voulloir  engager  par  vostre  moyen,  ne  les  en  rebuttez  pas,  mais 
conduisez-vous  y  de  façon  que  l'envie  de  ce  faire  leur  en  aug- 
mente. Je  croy  que,  pour  ce  faire,  il  fault  plustost  qu'ilz  croyent 

que  la  chose  m'est  indifférente,  sinon,  pour  faire  plaisir  à  la  dite 
dame,  qu'ilz  découvrent  que  je  Taffectionne  :  toutesfois,  jeremetz 
le  tout  à  vostre  prudence  et  prie  Dieu,,.. 

liKNRY. 

UK    NEUF  VILLE. 


3    NOVEMBRE    1599 

Copie    —  Bibl.  nat.,  Ms.  fr.  4128,  fol.  120  vo. 

A    MONSIEUR    DE    BOIS  SI  SE 

Monsieur  de  Boissize,  Je  suis  très  marry  que  la  royne  d'An- 
gleterre, ma  bonne  sœur  et  cousine,  n'a  mieux  pris  les  raisons 
que  luy  avez  représentées,  par  mon  commandement,  pour 
lesquelles  je  n'ay  peu  faire  arrester  les  Irlandois  abbordez  en 
Bretagne,  dans  ce  navire  de  l'armée  du  roy  d'Espagne,  que  la 
tourmente  y  avoit  jette  :  toutesfois,  j'estime  que,  les  ayant  exa- 
minées de  plus  près,  elle  aura  changé  d'adviz  et  reconnu  la  sin- 
cérité et  justice  d'icelles,  de  sorte  que  je  ne  suis  pas  d'advis  que 
vous  luy  en  parliez  davantage  ;  joinct  qu'il  s'offrira  quelque  jour 
occasion  plus  licite  de  luy  tesmoigner  mon  amityé  et  ma  grati- 
tude des  choses  passées  :  du  moins,  j'en  conserveray  la  volonté, 
telle  que  je  la  doibs  avoir,  quand  ce  ne  seroit  que  pour  me  con- 
tanter  moy-mesme  ;  et,  comme  les  propoz  que  la  dite  dame  vous 
a  tenuz  sur  ce  subject  tiennent  plus  de  la  colère  que  ilz  ne  sont 
fondez  en  raison,  je  ne  y  veux  respondre,  et  d'autant  plus  que 
j'estime  qu'elle  estoit  lors  esmeue  et  altérée  d'autres  causes  et 
fins,  comme  me  le  tesmoigne  par  trop  le  renouvellement  qu'elle 
vous  a  faict  des  plainctes  passées  de  la  paix,  que  j'ay  faicte  avec 
le  dit  roy  d'Espagne,  avec  ce  qu'elle  vous  a  dict  tant  de  la  nego- 
tiation  de  Gumans  que  de  la  trefve  d'Irlande  contre  le  comte 

d'Essex,  de  la  personne  duquel  je  suis  en  très  grand  peyne.  Le 
courroux  de  la  dite  dame  contre  luy  dure  trop  et  a  ja  passé  trop 
avant,  les  princes  n'ayant  accoustumé  d'offenser  à  demy  per- 
sonne de  telle  estoffe,  mesme  sans  subject,  comme  il  semble 
qu'elle  a  faict  envers  le  dit  comte,  la  vertu  duquel  luy  cause  ce 
malheur,  tant  pour  l'envie  que  Ton  luy  porte  que  pour  la  jalou- 
sie que  l'on  a  de  la  bienveillance  publicque,  qu'elle  luy  a  acquise. 
Je  l'assisterois  très  volontiers  en  ce  besoing,  ainsy  que  je  vous 
ay  escrit  par  ma  dernière,  mais  je  crains  faire  plus  de  mal  que 
de  bien,  la  dite  dame  estant  en  telle  humeur  qu'elle  est;  et,  faut 
que  je  vous  die,  que  je  pense  qu'elle  a  pris  le  prétexte  susdit  des 
Irlandois,  pour  se  courroucer  exprès,  pour  éviter  ma  recomman- 
dation en  faveur  du  dit  comte  et  s'excuser  de  me  descouvrir  la 
negotiation  du  sieur  Gumans,  et  m'employer  en  icelle,  comme 
elle  vous  avoit  faict  dire  par  Edmont.  Vous  ne  luy  ferez  toutes- 
fois  aucune  démonstration,  si  vous  ne  jugez  que  cela  puisse  ser- 
vir au  dit  comte  et  estre  pris  en  bonne  part  de  la  dite  dame, 
avec  laquelle  il  fault  patienter  et  dissimuler,  jusques  à  ce  que 
vous  connoissiez  que  le  bien  de  mes  affaires  vous  oblige  d'en 
user  autrement;  mais,  mettez  peyne  de  descouvrir  ce  qu'elle 
entend  faire  des  places  qu'elle  tient  et  garde  en  Zelande  :  les 
Archiducz  les  demandent  et  elle  les  veut  retenir  sur  luy  de  con- 
trariété. On  propose  que  la  dite  dame  continue  à  les  garder, 
mais  comme  neutres,  c'est-à-dire  que  les  serviteurs  et  vassaux 
des  dits  Archiducz  y  auront  retraicte  comme  ceux  des  Estats, 
chose  qui  leur  seroit,  à  ce  que  j'entens,  très  préjudiciable.  Conti- 
niK'z  à  m'advertir  de  toutes  choses,  et  mesmes  de  ce  que  devien- 
dra le  dit  comte  d'Essex,  et  de  ce  que  vous  aurez  appris  de  la 
depesche  du  dit  Gumans,  laquelle  je  voids  que  l'on  me  desguise 
et  cache,  aussi  bien  en  Flandres  qu'en  Angleterre.  Je  prie  Dieu, 
Monsieur  de  Boissize,  qu'il  vous  ayt  en  sa  saincte  et  digne  garde. 
Escript  à  Sainct-Germain-en-Laye,  le  m"  jour  de  novembre  1599. 

HENRY. 

DE   NEUFVILLK. 

12    NOVEMBRE    1599 

Copie.  —  Bibl.  nat.,  Ms.  fr.  4128,  fol.  121  v». 

A    MOiNSIEUR    DE    BOISSISE 

Monsieur  de  Boissize,  Je  suis  très  marry  de  la  contintialion 
du  mescontentement  de  la  Royne,  ma  bonne  sœur  et  cousine,  et 
que  ce  n'est  pour  chose  de  laquelle  je  la  puisse  satisfaire,  ainsy 
que  vous  luy  direz,  si  elle  vous  remet  sur  ce  propoz,  mais  non 
autrement.  Surseoyez  aussi  à  luy  parler  de  la  paix  qu'elle  veut 
faire,  car,  je  croy  qu'elle  ne  tiendra  pas  son  cœur  à  la  fin  et 
qu'elle  en  vouldra  user  envers  moy,  comme  j'ay  faict  envers  elle. 
J'ay  trouvé  fort  estranges  les  propos  que  Gumans  vous  a  tenus, 
mais  très  sage  la  response  que  vous  luy  avez  faicte  :  c'est  ung 
marchand  meslé  qui  débite  diverse  marchandise,  selon  l'opinion 
de  ceux  ausquelz  il  s'adresse.  Il  a  dit  à  La  Boderye,  que  le  grand 
thresorier  et  Richardot  seront  députez  par  la  Royne  et  par  ces 
princes,  pour  traitter,  et  que  ce  seraàBolongne,  où  je  doibz  estre 
prié  faire  trouver  quelcun  de  ma  part,  et  que  la  dite  Royne  luy 
a  dit  qu'elle  a  depesché  Garonvers  les  Estats,pour  les  persuader 
d'entrer  en  la  dite  paix  avec  elle,  mais  qu'elle  la  fera  sans  eux, 
s'ilz  n'y  veulent  entendre,  au  quel  cas  il  faudra  aussy  qu'elle  leur 
rende  les  places  qu'ilz  luy  ont  déposées,  d'autant  que  sa  foy  y 
est  engagée  ;  et  le  dit  Gumans  a  adjousté  que  les  Archiducz  ne 
laisseront  pour  cela  de  traitter  avec  elle,  tant  pour  le  roy  d'Hes- 
pagne  que  pour  eux,  tant  ceux-cy  sont  nécessiteux  et  ont  peu 
de  moyen  de  soustenir  la  guerre  et  l'autre  crainct  que  les 
Angloix  luy  rompent  avec  ces  Hollandois  le  commerce  des  Indes, 
duquel  despend  sa  monarchie,  et  je  croy  qu'il  a  dit  vray,  de  sorte 
qu'il  fault  faire  estât  que  la  dite  paix  sera  bientost  faicte.  J'ay 
eu  plaisir  d'apprendre,  par  vostre  lettre  du  xxvni''  du  passé,  que 
j'ay  receu  le  viii°  du  présent,  la  substance  des  lettres  que  les  dits 
Archiducz  ont  escriptes  à  la  royne  d'Angleterre  et  de  la  response 

qu'elle  leur  a  taicte,  ensemble  les  propoz  qui  se  sont  passez  entre 
le  secrétaire  Gecill  et  le  dit  Gumans,  pareillement  ceux  que  la 
dite  dame  a  tenus  au  dit  Garon,  lesquelz  ne  me  semblent  que 
bons  ;  et  croy  qu'à  la  fin  la  dite  dame  sera  bien  ayse  de  ne  rompre 
avec  eux,  mais  autant  peult-cstre  par  jalousie  qu'elle  a  qu'ilz 
s'attachent  à  moy  que  pour  affection  qu'elle  leur  porte  ny  pour 
autre  considération  :  toutesfois,  il  ne  fault  pas  faire  semblant  de 
connoistre  cela,  mais  doulcement  la  seconder  et  fortiffier  en  ses 
bonnes  intentions  ;  car,  encor  qu'ilz  soyent  peu  secourus  depuis 
dix  ans,  neantmoins  il  leur  importe  fort  d'estre  bien  avec  elle, 
quand  ce  ne  seroit  que  pour  contenir  et  contanter  leurs  peuples. 
Vous  tiendrez  doncques  la  main  à  ce  but,  de  façon  que  la  dite 
dame  et  son  secrétaire,  lesquelz  font  profession  de  se  mesfier  de 
tout  ce  qui  procède  de  moy  et  de  la  France,  ne  connoissent  que 
vous  ayez  charge  de  la  faire,  ny,  s'il  est  possible ,  que  ce  soit 
vostre  advis.  L'ambassadeur  de  la  dite  Royne,  ma  bonne  sœur, 
demande  que  je  donne  pouvoir  aux  commissaires,  que  j'ay  dépu- 
tez à  Rouen  pour  juger  souverainement  des  pyratteries  dont  ilz 
se  plaignent,  de  connoistre  de  toutes  celles  des  autres  parle- 
mens.  Je  luy  ay  faict  dire  estre  contant  de  le  faire  pour  ceulx  qui 
sont  du  département  de  l'admirauté  de  France,  mais  que  j'esta- 
blirois  d'autres  commissaires  àBourdeaux,  pour  le  département 
de  l'admirauté  de  Guyenne,  affin  qu'eux  et  mes  subjectz  eussent 
la  justice  sur  les  lieux  et  plus  commodément  ;  car,  ce  seroyt  une 
trop  grande  longueur,  peyne  et  despense,  s'il  falloit  juger  à 
Rouen  les  procez  des  dites  pyratteries,  ausquelz  mes  subjectz  de 
Guyenne,  de  La  Rochelle  et  Poictou  sont  partyes,  ainsy  que  vous 
remonstrerez  par  delà,  s'ilz  vous  en  parlent.  Le  dit  ambassadeur 
poursuyt  aussy  que  je  luy  desclare  quelle  sera  la  partie  que  je 
feray  payer  ceste  année  à  la  Royne  [et]  l'année  prochaine,  sur  ce 
que  je  luy  doibs,  de  quoy  je  ne  l'ay  peu  cncores  resouldre,  d'aul- 
tant  que  je  n'ay  arresté  Testât  de  mes  finances  de  la  dite  année,  ce 
que  vous  luy  respondrez  par  delà,  en  cas  qu'ilz  vous  en  parlent, 
mais  non  autrement.  Je  prie  Dieu,  Monsieur  de  Boissize,  

HENRY. 

UK   NEUFVILLK. 

24    NOVEMBRE    1599 

Copie.  —  Bibl.  nat.,  Ms.  fr.  4128,  fol.  123. 

A    MOiNSIEUR    DE    BOISSISE 

Monsieur  de  Boissize,  Ayant  receu  et  bien  considère  vostre 
lettre  du  xi*"  de  ce  mois,  je  n'ay  pas  estimé  debvoir  escrire  à  la 
royne  d'Angleterre,  ma  bonne  sœur  et  cousine,  en  faveur  du 
comte  d'Essex,  craignant  que  ma  recommandation  maintenant 
luy  feist  plus  de  mal  que  de  bien,  à  cause  du  courroux  auquel  la 
dite  dame  demonstre  s'entretenir  encores  contre  luy  et  pour  la 
dernière  querelle  que  vous  sçavez  qu'elle  m'addresse  et  sa  façon 
de  procéder  avec  moy,  tant  sur  le  faict  de  la  paix  que  le  traicté 
avec  les  Espaignols  qu'en  toutes  autres  choses,  monstrant  avoir 
conceu  de  moy  telle  jalousie  et  meffiance,  qu'elle  ne  se  contente 
pas  seulement  de  la  descouvrir,  en  ce  qui  se  passe  entre  elle  et 
moy,  qu'elle  s'en  déclare  partout  et  pousse  les  autres  à  faire  le 
mesme.  Elle  a  faict  dire  aux  Estats  qu'elle  desiroit  les  places 
qu'elle  tient  d'eux  en  garde,  de  peur  qu'elles  tumbent  entre  mes 
mains  et  qu'ilz  me  les  engagent,  plus  que  pour  autres  considé- 
rations. Pareillement,  elle  a  appris  aux  Archiducs  à  se  passer  et 
se  cacher  de  moy,  en  la  poursuytte  et  negotiation  de  leur  accord, 
de  sorte  qu'ilz  ne  m'en  communicquent  plus  que  par  manière 
d'acquit,  ainsy  qu'elle  faict  de  son  costé  ;  et  neantmoins,  vous 
sçavez  si  je  luy  ay  donné  subject  d'en  user  ainsy.  Jamais  elle 
n'aura  ung  meilleur  et  plus  asseuré  amy  et  voisin  que  moy,  qui 
ne  veux  toutesfois  que  vous  luy  portiez  ma  plaincte,  ny  luy  faciez 
connoistre  que  je  la  ressens  comme  je  fais,  car  je  ne  désire  me 
faire  defeste  avec  elle  et  suffira  que  vous  continuyez  à  luy  con- 
firmer les  asscurances  de  mon  amityé,  aux  occasions  qui  se  pré- 
senteront, luy  faisant  connoistre  que  je  ne  veux  scavoir  la  dite 
negotiation  et  de  ses  autres  affaires  que  ce  qu'elle  voudra,  et  que 
ce  m'est  assez  qu'elle  en  soit  satisfaicte.  Bien  luy  pouvez  dire 

qu'elle  ne  fera  jamays  amityé  ny  alliance  avec  prince  qui  procède 
plus  rondement  ny  de  meilleure  foy  avec  elle,  ny  qui  affectionne 
davantage  son  bien  que  je  fais  et  désire  continuer,  tant  qu'il  me 
sera  possible,  et  si  vous  recognoissez  que  mon  nom  et  entremise 
puisse  favoriser  le  dit  comte  d'Essex,  soit  par  forme  de  remons- 
trance  fondée  sur  le  bien  des  affaires  de  la  dite  dame,  comme 
vous  m'avez  proposé  par  vostre  lettre,  ou  par  supplication  ou 
recommandation,  je  vous  promets  de  l'employer;  car,  je  désire 
fort  assister  le  dit  comte  d'Essex,  non  moins  pour  le  service  de 
la  dite  dame,  auquel  je  reconnois  qu'il  peut  estre  encores  i^tile, 
que  pour  ses  vertuz  et  mérites,  et  en  reconnoissance  des  services 
que  je  receus  de  luy,  par  le  commandement  de  sa  souverayne, 
quand  il  passa  en  ce  royaume,  durant  le  siège  de  Rouen,  auquel 
il  perdit  ung  frère  et  fut  blessé  ;  mais,  si  vous  entreprenez  de 
tenter  cest  office ,  prenez  garde  que  ce  soyt  si  à  propoz,  qu'il 
soyt  bien  receu. 

Je  suis  très  marry  de  la  continuation  de  l'arrest  du  comte 
d'Essex,  tant  pour  le  service  de  la  Royne,  ma  dite  bonne  sœur, 
que  pour  sa  considération  particulière  ;  mais  j'espère  tant  de  sa 
probité,  non  moings  que  de  la  bonté  de  la  dite  dame,  que  l'issue 
n'en  sera  à  la  fin  que  honorable  pour  luy,  et  auray  à  plaisir  que 
vous  m'advertissiez  de  ce  qui  en  adviendra,  ainsy  que  des  affaires 
d'Irlande.  L'on  m'a  mandé  de  Hollande  que  la  dite  dame  a  de- 
mandé que  les  Estatz  du  Pays-Bas  luy  deslaissent  la  garde  des 
places  qu'elle  tient,  pour  les  conserver  comme  neutres,  mais 
qu'ilz  n'y  veulent  entendre.  Bien  pense  l'on  qu'ilz  accorderont 
qu'elle  les  garde  encores,  pour  gage  de  ce  qu'ilz  luy  doibvent, 
mais  à  la  charge  que  leurs  ennemis  n'y  auront  aucun  accez  et 
que  les  Estatz  s'en  ayderont  et  prevauldront,  comme  ilz  ont  faict 
jusques  à  présent  :  qui  ne  sera  ung  petit  advantage  î\  la  dite 
dame,  car,  elle  pourra  tousjours  tenir  en  bride  les  dits  Estatz, 
par  lo  moyen  des  dites  places,  et  se  faire  aussy  respecter  davan- 
tage par  les  dits  Archiducz,  lesquelz  ont  si  grand  besoin  de  la 
paix,  qu'ilz  ne  laisseront  de  la  faire  pour  cela;  mais  je  désire 
fort  descouvrir,  par  vostre  dilligence,  si  la  dite  Royne  ne  fera 
point  quelque  traitté  secret  avec  les  Estats;  car,  j'ay  opinion 
qu'elle  ne  s'en  feindra  pas,  comme  chose  qui  luy  pfMil  npporter  plus 

de  seurctô  quo  la  foy  des  Hespagnolz.  Doncques,  mettez  peyno 
de  sçavoir  ce  qui  en  est,  aflin  de  m'en  advertir.  Le  duc  de  Savoye 
n'a  peu  partir,  pour  me  venir  trouver,  si  tost  qu'il  esperoit,  mais 
son  ambassadeur  m'a  asseuré,  ce  jourd'huy,  qu'il  partira  sans 
faute  dans  la  fin  de  ce  mois.  Vous  serez  adverty  du  succez  de 
son  voyage,  comme  je  désire  estre  de  tout  ce  qui  s'offrira  par 
delà  ;  mais,  il  ne  fault  pas  que  les  Anglois  s'attendent  que  les 
Espaignolz  leur  permettent  jamais  le  traffic  des  Indes,  soubs 
quelque  couleur  que  ce  soit,  car  c'est  ung  point  duquel  ilz  sont 
par  trop  jaloux,  comme  estant  le  fondement  de  leur  Estât, 
auquel,  s'ilz  estoyent  troublez,  leur  monarchie  ne  pourroit  sub- 
sister. Ja  le  dit  roy  d'Hespagne  est  en  très  grande  peyne  du 
retardement  de  la  Hotte  de  ceste  année  jusques  à  la  prochayne 
et  ne  s'entretient  aujourd'huy  que  des  dons  et  présents  que  luy 
font  les  villes  et  provinces  de  son  obéissance,  sur  son  nouvel 
advenement  à  la  couronne.  Je  prie  Dieu,  Monsieur  de  Bois- 
size,  

HENRY. 

DE   NEUF  VILLE. 

A   MONSIEUR    DE    BOISSISE 

Monsieur  de  Boissize,  Vous  avez  très  bien  faict  d'avoir  pris 
l'occasion  de  visiter  la  Royne,  ma  bonne  sœur,  estant  à  la  chasse 
près  Richement,  ainsy  que  vous  m'avez  escript,  par  vostre  lettre 
du  xxi*'  du  mois  de  novembre,  que  j'ay  receue  le  premier  du  pré- 
sent; car,  comme  ses  choleres  et  plainctes  sont  soudaines  et  sou- 
vent mal  fondées,  il  faut  aussy  les  avaller  et  passer  quelques  fois 
doulcement,  quand  ce  ne  seroit  que  pour  le  respect  que  nous 

debvons  porter  à  son  sexe  et  moy  en  particulier  à  sa  personne, 
pour  les  plaisirs  que  j'en  ay  receus.  J'ay  bien  notté  les  propoz  qui 
se  sont  tenuz  entre  elle  et  vous,  et  mesmes  ceux  qu'elle  vous  a  dict 
que  le  comte  du  Lude  a  tenuz  à  l'Infante  archiduchesse,  touchant 
mon  mariage,  que  j'estime  avoir  esté  inventez  par  ceux  qui  les 
luy  ont  rapportez;  car,  le  dit  comte  n'avoyt  esté  chargé  d'en 
parler  si  avant.  Ce  n'est  pas  aussy  la  coustume  de  la  dite  Infante 
de  s'enquérir  si  Ubrement  de  semblables  choses,  mesmes  en  la 
présence  d'autres  que  de  son  Archiduc  :  tant  y  a,  que  la  response 
que  vous  avez  sur  ce  faicte  à  la  dite  Royne  m'a  esté  très 
aggreable  :  aussy  est-elle  véritable  ;  mays,  comme  j'espère  que 
les  commissaires,  que  le  Pape  m'a  donnez  pour  juger  la  nullité 
de  mon  premier  mariage,  en  prononceront  la  sentence,  dedans 
huict  ou  dix  jours,  c'est  bien  mon  intention  aussy  de  penser  dores- 
navant  à  bon  escient  à  me  remarier,  pour  donner  ceste  consola- 
tion à  mes  bons  subjectz,  autant  et  plus  que  pour  me  contanter 
moy-mesmes  ;  mais,  vous  serez  tousjours  adverty  des  premiers  de 
ce  qui  s'y  advancera,  affm  d'en  informer  ma  dite  sœur,  car  je  ne 
veux  faire  ce  marché,  sans  en  consulter  avec  elle  et  luy  commu- 
nicquer.  Vous  faictes  très  bien  aussy  de  ne  luy  parler  du  traitté 
qu'elle  faict  avec  le  roy  d'Hespagne  que  bien  sobrement,  car 
moins  elle  vous  en  verra  curieux,  plus  elle  s'en  descouvrira  à 
vous,  joinct  que  je  n'estime  pas  qu'elle  fust  pour  changer  d'advis, 
tant  en  la  forme  qu'en  la  matière,  pour  tout  ce  que  vous  luy  en 
diriez.  Je  n'estime  pas  que  mon  entremise  et  recommandation  en 
son  endroict,  en  faveur  des  Estats,  peust  amender  leur  condi- 
tion avec  elle  :  au  contraire,  je  suis  adverty  de  tous  costez  que 
la  jalousie,  qu'elle  ha  du  soing  que  j'ay  eu  d'eux  jusques  à  présent, 
la  rend  plus  difficile  et  dure  envers  eux  :  tant  y  a,  qu'ilz  ont 
arresté  de  luy  laisser  les  places  qu'elle  tient  et  de  s'accommoder 
à  ses  volontcz,  affin  de  ne  rompre  avec  elle.  Il  semble  aussy  qu'elle 
ne  veut  pas  rompre  avec  eux,  et,  combien  qu'elle  les  face  convier 
d'entrer  en  la  dite  paix,  si  est-ce  qu'elle  n'a  pas  envie  qu'ils  le 
facent  :  aussy  sera-elle  plus  respectée  des  ungs  et  des  autres,  les 
choses  demeurant  en  Testât  qu'elles  sont  et  elle  maistresse  des 
dites  places.  Le  pis  sera,  pour  les  dits  Estats,  si,  avec  cela,  elle 
veult  estre  remboursée  des  deniers  qu'elle  leur  a  prestez  et 

empescher  qu'ilz  liront  de  son  pays  des  gens  de  guerre.  Conti- 
nuez à  m'advertir  de  ce  que  vous  en  apprendrez,  et,  quand  vous 
la  trouverez  en  bonne  humeur  et  disposée  à  bien  considérer  et 
prendre  noz  remonstrances,  faictes  luy  peser  combien  il  nous, 
importe  à  tous  de  conserver  noz  antiennes  amityez  et  intelligences, 
pour  achever  le  reste  de  noz  jours  en  repos  et  ne  donner  prise 
sur  nous  à  noz  antiens  ennemis,  l'asseurant  qu'elle  me  trouvera 
tousjours  très  disposée  à  ce  faire,  avec  la  bonne  foy  et  cordialité 
qu'elle  doibt  attendre  de  moy,  et,  puisqu'elle  envoyé  Edmont  en 
Flandres,  c'est  signe  qu'elle  advancera  bientostson  marché,  dont 
j'auray  à  plaisir  de  sçavoir  ce  que  vous  en  apprendrez,  comme 
du  succez  de  la  paix  ou  de  la  guerre  d'Irlande.  Je  vous  ay  escript, 
par  mes  dernières,  comme  l'ambassadeur  du  duc  de  Savoye 
m'avoit  asseuré  de  nouveau  de  la  venue  de  son  maistre  ;  toutes- 
fois,  depuis  je  n'en  ay  rien  appris,  sinon  des  préparatifs  qu'il 
faict  pour  comparoistre  plus  sumptueusement;  mais,  soyt  qu'il 
vienne  ou  non,  je  n'ay  pas  desliberé  de  changer  de  langage,  pour 
ce  que  nous  avons  à  demesler  ensemble,  sans  grande  raison  et 
utilité  :  qui  sera  ce  vous  en  direz  par  delà,  si  on  vous  en  parle. 
Au  demeurant,  il  est  très  certain  que  l'adelantado  est  de  retour 
en  Hespagne,  avec  le  reste  de  son  armée  si  fracassée,  que  de  long 
tempz  il  ne  pourra  revoler.  Hz  n'ont  aussy  aucune  nouvelle  de  la 
flotte  des  Indes  et  sont  en  grand  peyne  de  ce  que  sera  devenue 
celle  des  Hollandois.  Gela  est  cause  qu'ilz  ont  de  présent  en  Hes- 
pagne telle  pénurie  d'argent  comme  de  grains,  que  l'ung  et 
l'autre  sont  très  chers,  de  quoy  sans  faute  se  ressentiront  les 
Archiducz.  Le  Portugais,  qui  est  allé  par  delà  débiter  ses  prophé- 
ties sur  la  résurrection  du  roy  dom  Sebastien,  les  avoit  estalées 
icy,  mais  avec  si  peu  d'apparence  de  son  dire,  que  je  n'ay  pas 
estimé  en  debvoir  faire  compte.  Je  suis  très  marry  de  la  conti- 
nuation de  la  détention  du  comte  d'Essex,  mesmes  après  la  verif- 
fication  et  déclaration  de  son  innocence,  et  crains  que  l'issue  en 
soyt  plus  mauvaise  que  ne  se  promettent  ceux  qui  l'ayment. 
Continuez  à  m'advertir  de  ce  qui  en  succédera,  comme  de  toutes 
autres  occurrences;  priant  Dieu,  Monsieur... 

HENRY. 

DE   NEUFVILLE. 

A    MONSIEUR    DE   BOISSISE 

Monsieur  de  Boissize,  Je  n'ay  receu  vostre  lettre  du  xxv''  du 
mois  passé  que  le  xv!*"  du  présent,  à  cause  du  mauvais  tempz 
qu'il  a  faict  sur  la  mer,  comme  m'a  escript  le  maistre  de  la  poste 
de  Calais.  J'ay  eu  à  plaisir  d'entendre  par  icelle  la  bonne  santé  de 
la  royne  d'Angleterre,  ma  bonne  sœur  et  cousine,  à  laquelle  je 
souhaicte  autant  de  félicité  qu'à  moy-mesme,  et  avez  bien  faict 
de  vous  estre  trouvé  à  sa  venue  à  Londres,  pour  luy  faire  hon- 
neur et  luy  tesmoigner  en  toutes  occasions  ma  bonne  volonté. 
J'ay  considéré  les  propoz  que  le  secrétaire  Cecill  et  le  grand  thre- 
sorier  vous  ont  tenuz.  La  plaincte  que  le  premier  vous  a  faict  de 
La  Boderye  n'est  pas  grande  :  il  me  semble  que  vous  luy  avez 
très  bien  respondu.  Hz  se  monstrentaussy  trop  jaloux  de  leur  paix, 
de  ne  se  contanter  pas  de  me  celer  ce  qui  en  est,  comme  ilz  font, 
mais  ne  vouloir  seulement  que  mes  serviteurs  en  parlent.  J'ay 
bien  plus  grande  occasion  de  me  doulloir  de  celuy  que  la  dite 
Royne  a  de  nouveau  faict  son  ambassadeur  à  la  Porte  du  Grand 
Seigneur,  lequel  a  esté  si  téméraire  et  imprudent  que  de  tenir  le 
langage  que  vous  verrez,  par  ung  extraict  que  je  vous  envoyé  de 
la  lettre  que  le  sieur  de  Brèves,  mon  ambassadeur,  m'en  a 
escripte,  dont  vous  ferez  plaincte  à  ma  dite  sœur,  luyremonstrant 
combien  telz  langages  sont  indignes,  non  seulement  de  ministres 
et  officiers  desquelz  leurs  maistres  font  profession  d'amitié  et 
aHiance,  mais  de  ceux  mesmes  qui  seroyent  ennemiz  déclarez  : 
aus.sy  ont-ilz  esté  très  mal  receus  et  fort  blasmez  de  ceux  qui 
les  ont  ouis,  et,  tant  s'en  faut  qu'ilz  ayent  servy  à  advancer  les 
affaires  de  la  dite  Royne  et  qu'elle  en  reçoive  utUité,  que  j'espère 
qu'il  en  adviendra  tout  le  contrairo.  Le  dit  de  Brèves  m'a  escript 
aussy  que  les  Anglois,  qui  traflicquent  de  ce  costé-là,  font  cous- 

tumo  do  voiler  ot  jettor  on  mor  mos  subjoctz,  où  ilz  los  roncon- 
trent  plus  foiblosqu  eux.  Davantage,  le  médecin  de  l'Isle,  qui  a  de- 
meur(^  longtemps  en  Faix  et  Marocques,  d'où  il  est  revenu  depuiz 
quinze  jours,  m'a  adverty  que  les  dits  Anglois  en  font  autant  de 
ce  costé-là,  de  sorte  qu'il  semble  que  les  dits  Angloix  ayent  charge 
de  ce  faire,  partout  où  ilz  rencontrent  mes  dits  subjectz  :  à  quoy, 
oncores  que  je  ne  m'attende  plus  que  ladite  dame  ny  ses  officiers 
remédient,  quoy  que  vous  leur  en  disiez,  toutesfois  vous  ne 
laisserez  de  leur  en  faire  plaincte  et  leur  remonstrer  les  inconve- 
niens  qui  en  peuvent  arriver  avec  le  tempz,  sans  toutesfois  les 
en  presser  davantage  d'y  pourveoir  ;  car,  il  faut  que  j'en  cherche 
la  raison  par  autre  voye,  si  je  la  veux  avoir.  Pareillement,  ce  que 
vous  avez  repondu  au  dit  Gecill,  quand  il  vous  a  parlé  de  la  pro- 
tection des  Estatz  des  provinces  unies  des  Pays-Bas  et  de  l'élec- 
tion d'un  roy  des  Romains  a  esté  très  à  propos,  comme  ce  que 
vous  avez  dict  au  dit  grand  thresorier,  sur  la  demeure  en  Flan- 
dres des  Espaignols;  mais,  il  fault  mettre  peine  de  descouvrir  au 
vray  quel  sera  le  marché  que  la  dite  royne  d'Angleterre  fera 
avec  les  dits  Estatz,  car  je  tiens  pour  certain  qu'elle  voudra 
conserver  quelque  créance  avec  eux,  jaçoit  qu'elle  face  conte- 
nance du  contraire.  Que  je  sçache  aussi  ce  que  aura  rapporté 
Caron,  de  la  part  des  dits  sieurs  des  Estatz,  etsi  Edmont  sera  passé 
en  Flandres,  comme  il  m'a  esté  dit.  Au  demeurant,  vous  sçaurez 
comme  les  déléguez  de  Nostre  Sainct-Pere  pour  juger  la  validité 
de  mon  mariage  ont  donné  leur  sentence,  par  laquelle  ilz  l'ont 
déclaré  nul  et  m'ont  mis  en  liberté  et  estât  de  me  pouvoir 
marier,  dequoy  je  veux  que  vous  vous  resjouissiez  avec  la  dite 
Royne,  ma  sœur;  car,  m'aymant  comme  elle  faict,  je  suis  asseuré 
qu'elle  participera  très  volontiers  à  ce  mien  contantement, 
comme  je  feray  tousjours  aux  siens.  Vous  sçaurez  aussi  que  le  duc 
de  Savoye  arriva  hier  en  ce  lieu,  mais  il  me  prévint,  car  s'estant 
desrobé  des  siens  mesmes,  il  s'est  rendu  icy,  avec  quatre  ou 
cinq  chevaux  de  poste,  de  sorte  que  je  l'ay  receu  seulement  au 
pied  de  l'escalier.  Nous  avons  esté  encores  si  peu  ensemble,  que 
nous  n'avons  parlé  d'affaires  ;  mais,  il  demonstre  avoir  tant  d'affec- 
tion de  me  avoir  pour  amy  et  me  contanter,  que  j'ay  jusques  à 
présent  toute  occasion  de  m'en  louer.  Vous  sçaurez  cy-après  ce 

qui  se  passera,  comme  je  désire  faire  quel  sera  à  la  fin  le  succez 
des  affaires  du  comte  d'Essex,  de  la  fortune  duquel  j'ay  grand 
compassion,  entendant  par  voz  lettres  le  peu  de  compte  que  l'on 
en  faict.  Je  prie  Dieu,  Monsieur  de  Boissize, 

HENRY. 

DE    NEUFVILLE. 

A   MONSIEUR    DE    BOISSISE* 

Monsieur  de  Boissize,  L'office  que  j'ay  sceu,  par  vostre  lettre 
du  XIII*'  de  décembre,  que  j'ay  receue  le  dernier  du  dit  mois,  que 
vous  avez  faicte,  en  mon  nom,  envers  la  royne  d'Angleterre,  ma 
bonne  sœur  et  cousine,  en  faveur  du  comte  d'Essex,  m'a  esté 
très  aggreable  :  aussy,  ne  pouvoit-il  estre  faict  plus  sagement 
que  vous  l'avez  accomply,  et  bien  que  je  n'apporte  au  dit  comte 
l'allégement  que  je  luy  désire,  ce  me  sera  toutesfois  quelque  sa- 
tisfaction de  m'estre,  en  ce  faisant,  acquitté  d'une  partye  de  ce 
que  je  doibs  à  l'amityé  de  ma  dite  sœur,  aux  mérites  du  dit 
comte  et  à  la  justice  de  sa  cause,  et  suis  très  ayse  qu'eUe  l'ayt  si 
bien  pris  que  vous  m'avez  escript;  mais  aussy,  je  n'estime  pas 
m'en  debvoir  entremettre  plus  avant,  ayant  esté  dict,  ainsi  que 
l'on  m'ba  escript,  que  vostre  remonstrance  avoit  plus  nuyt 
qu'aydé  au  dit  comte,  comme  si  je  vous  eusse  commandé  la  faire, 
plus  pour  obliger  à  moy  le  dit  comte  et  ceux  qui  l'ayment,  que 
pour  le  respect  de  la  dite  lloyne,  ny  mesmes  obtenir  la  deslivrance 


1.  Le  Recueil  des  lettres  missives  renferme  une  lettre  du  Roi  à  Elisabeth, 
(luléedeco  jour,  au  »ujet  d'un  acte  do  piraterie  commis  par  les  Anglais.  (V,  200). 

du  dit  comte.  Vous  sçavez  ce  qui  en  est,  comme  je  faicts  de  mon 
costé,  de  sorte  que  je  ne  me  mets  en  peync  des  opinions  et  mau- 
vais jugemens  de  telz  interprètes  de  mes  intentions,  comme  je 
fais  d'avoir,  en  ce  faisant,  plustost  faict  mal  que  bien  à  qui  je 
souhaicte  toute  prospérité,  comme  je  faictz  à  la  dite  Royne  et, 
pour  la  considération  du  bien  de  ses  affaires,  au  dit  comte,  duquel 
je  m'attendois  qu'elle  me  feroit  dire  quelque  mot,  mesmes  après 
la  susdite  remonstrance  que  vous  luy  avez  faicte  ;  mais,  son  am- 
bassadeur ne  m'en  a  parlé  aucunement,  par  où  je  recognois 
qu'elle  n'a  pas  aggreable  que  j'en  sçache  ny  m'en  entremette 
plus  avant.  Je  veiz  le  dit  ambassadeur,  dimanche  dernier,  lequel 
ne  me  parla  que  de  l'exécution  de  la  commission  émanée  pour 
faire  justice  des  pyrateries,  de  la  punition  de  quelques-ungs  de 
mes  subjectz,  qui  servent  leurs  ennemis  sur  la  mer  et  qui  ont 
après  accez  et  retraitte  en  mon  royaume,  et  du  payement  de  ce 
que  je  doibs  à  la  dite  Royne,  après  m'avoir  remercié  de  la  desli- 
vrance  que  j'avois  faict  faire  des  vaisseaux  et  subjectz  de  la  dite 
dame,  que  les  Espagnolzavoyent  pris  et  amenez  à  Brest,  en  venant 
quérir  leurs  gens  de  guerre,  que  la  tourmente  y  avoit  jettez.  Je 
feis  response  au  dit  ambassadeur  que  il  meist  entre  les  mains 
du  sieur  de  Villeroy  ung  mémoire  de  ce  qu'il  desiroit  de  moy,  et 
que  je  commanderois  à  ceux  de  mon  conseil  d'y  pourvoir  le  plus 
favorablement  qu'ilz  pourroyent;  adjoustant  que  je  vouUois  que 
mes  subjectz,  qui  assistoyent  ceux  qui  leur  faisoyent  la  guerre, 
revenans  en  mon  royaume,  fussent  arrestezet  chastiez,  et  pareil- 
lement que  la  commission  pour  la  punition  des  dites  pyratteries 
fust  exécutée;  mais,  quant  à  payer  les  dites  debtes,  que  c'estoit 
chose  de  laquelle  je  ne  pouvois  encores  la  contanter,  comme 
j'esperois  faire  avec  le  temps,  à  cause  des  despens  dont  j'estoys 
chargé  et  ausquelz  j'estoys  contrainct  de  fournir,  ceste  année  ; 
toutesfois,  que  je  ferois  le  mieux  que  je  pourrois.  Vous  ne  par- 
lerez aucunement  à  ma  dite  sœur  de  tout  ce  que  dessus,  qu'elle 
ne  vous  en  parle  la  première.  Le  dit  ambassadeur  ne  me  dit  rien 
du  voyage  d'Edmont,  ny  de  leur  negotiation  de  paix  :  aussy,  je  ne 
m'en  cnquis  pas  plus  avant,  car  je  voy  qu'ilz  veulent  faire  leurs 
^affaires  sans  moy,  qui  n'est,  à  mon  advis,  le  meilleur  conseil  que 
la  dite  Royne  puisse  prendre  :  toutesfois,  ne  luy  en  faictes  aucun 

semblant,  ny  aux  siens,  que  je  ne  le  vous  mande.  Si  leur  ambas- 
sadeur leur  a  escript  que  j'avois  deffendu  l'entrée  et  débit,  en 
mon  royaume,  des  draps  de  laine  estrangers,  il  leur  a  donné  une 
baye,  car  il  n'en  a  esté  desliberé  ny  parlé,  depuis  que  les  draps 
de  soye  ont  esté  deffendus,  et  si,  au  lieu  de  leur  donner  advis  de 
s'abstenir  de  faire  justice  à  mes  subjectz  depredez,  jusques  à  ce 
que  la  commission  susdite  fust  exécutée,  il  m'eust  demandé  rai- 
son des  longueurs  et  difficultez  qui  s'y  faisoyent,  il  me  semble 
qu'il  eust  mieux  faict  ;  car  je  y  eusse  pourveu  à  son  contentement, 
comme  il  a  esté  faict  depuis.  Mais,  vous  diriez  qu'ilz  recherchent 
querelles  de  toutes  parts;  toutesfois,  je  ne  m'en  altereray  aucu- 
nement, espérant  que  la  dite  dame  sera  conseillée  quelque  jour 
de  changer  d'advis.  J'ay  encor  receu  vostre  lettre  du  1"  de  ce 
mois,  par  laquelle  vous  m'avez  donné  advis  du  voyage  du  dit 
Edmont  et  de  l'opinion  que  vous  avez  que  la  dite  dame  vouldra 
conserver  avec  les  Estats  l'intelligence  et  alliance  qu'elle  y  a, 
quelque  paix  qu'elle  face  avec  les  Archiducz  :  toutesfoiz,  pour 
tout  cela,  elle  ne  laissera  pas  de  pre*hdre  leur  argent;  or,  je  croy 
que  les  dits  Estats  font  très  sagement  de  l'entretenir.  Au  reste, 
j'ay  considéré  la  proposition  que  vous  m'avez  faicte,  par  vostre 
dite  dernière  lettre,  pour  bonnifier  ma  ville  de  Calais  '  :  je  la  trouve 
très  bonne  et  suis  contant  d'y  entendre;  partant,  traictez  en 

1.  Le  1er  janvier,  ^j.  de  Boissise  avait  écrit  au  Roi  : 

«  Sire,  Ayant  bien  considéré,  depuis  que  je  suis  en  ce  pays,  l'opportunité  de 
vostre  ville  de  Calais,  lestât  de  celles  d'Anvers,  de  Hollande  et  Zelande,  et 
mesmes  ce  que  les  Arcliiducz  ont  nagucres  faict  jjasser  à  leurs  subjectz,  tou- 
chant les  garnisons  hespagnolles,  il  m'a  semblé  qu'il  n'y  avoit  rien  plus  com- 
mode au  monde  pour  recueillir  leur  traffic  des  dits  pays  que  la  dite  ville  de 
Calais,  en  laquelle  opinion  j'ay  esté  confirmé  par  quelques  personnes  bien 
entendues  au  faict  du  dit  commerce,  qui  m'ont  asscuré  davantage  que  bonne 
partie  des  Flaraends  et  Walons,  qui  sont  icy  vexez  et  travaillez  en  plusieurs 
façons  par  les  Angloix  et  apprehcndans  le  decez  de  la  Royne,  s'y  retireroyent 
volontiers,  et  les  Anglois  mesmes,  le  dit  cas  advenant,  si  ceux  qui  s'y  voul- 
droyent  habituer  estoyent  asseurez  d'y  avoir  exercice  libre  de  leur  religion. 
A  quoy  j'auroy  rcspondu  qu'il  y  avoit  liberté  de  la  dite  Religion,  par  tout 
vostre  royaume  et  demandé  quelles  autres  choses  seroyent  nécessaires,  ilz 
m'auroycnt  advcrty  que  la  fortiffication  de  la  place,  réparation  du  port  et 
donner  passage  à  toutes  marchandises  estrangercs  par  vostre  royaume,  en 
payant  un  impost  modéré,  fors  que  celles  qui  s'y  arrcsteroyont  le  payeroyent 
ainsy  qu'il  est  accoustumë,  seroyent  les  principaux  moyens  d'y  attirer  lo  traf- 

avec  ceux  qui  vous  offrent  de  prendre  ce  party  et  m'esclaircissez 
plus  particulièrement  de  ce  qu'ilz  désirent  de  moy,  car  j'auray  h 
plaisir  d'y  pourvoir.  Pour  lin  de  la  présente,  vous  scaurez  que  le 
duc  de  Savoye  est  encores  icy,  sans  que  nous  ayons  peu  cncores 
nous  accorder  du  faict  du  marquizat  de  Saluées,  parce  qu'il 
insiste  que  je  luy  laisse,  offrant  de  m'en  donner  bonne  recom- 
pense :  sur  quoy  il  m'a  faict  certaines  ouvertures,  que  je  n'ay 
trouvées  raisonnables  et  dignes  d'estre  acceptées.  Cependant, 
nous  passons  le  tempz  ensemble  doucement,  et  ne  tiendra  qu'à 
luy  que  nous  ne  nous  accordions,  devant  qu'il  parte,  affin  que 
nous  demeurions  bons  amiz  ;  car  je  ne  luy  demande  que  ce  qui 
m'appartient  et  de  luy  rendre  le  sien,  de  sorte  que,  si,  de  son 
costé,  il  veut  y  satisfaire,  comme  la  raison  veult  qu'il  face,  je 
feray  le  semblable  du  mien,  tellement  que  nous  aurons  occasion 
de  nous  louer  l'ung  de  l'autre,  qui  est  le  but  auquel  j'adspire, 
comme  celluy  qui  ne  veut  vivre  qu'en  paix  avec  tous  ses  voisins. 
Et  sur  ce,  je  prie  Dieu,  Monsieur 

HENRY. 

DE    NEUF  VILLE. 

Copie.  —  Bibl.  nat.,  Ms.  fr.  4128,  fol.  136  v«. 

A    MONSIEUR    DE    BOISSISE 

Monsieur  de  Boissize,  J'ay  bien  notté  les  propos  que  vous  a 
tenus  la  royne  d'Angleterre,  ma  bonne  sœur  et  cousine,  sur  la 
dissolution  de  mon  mariage  et  voz  responses.  Par  celle-cy  j'ay 

fie.  Sur  quoy  Vostre  Majesté  advisera,  s'il  luy  plaist,  et,  selon  qu'elle  me  com- 
mandera, je    m'instruiray   plus  particulièrement  de  cest  affaire, »  (Bibl. 

nat.,  Ms.  fr.  4128,  fol.  133  vo.) 

recognu  le  soing-  que  vous  avez  eu  de  la  rendre  capable  de  la 
justice  de  ma  cause  et  procédure,  et  par  les  autres  je  n'ay  que 
trop  remarqué  le  peu  de  satisfaction  que  la  dite  dame  a  de  tout 
ce  qui  concerne  mon  bien  et  contantement;  de  quoy,  comme  je 
sçay  en  ma  conscience  ne  luy  avoir  donné  aucune  occasion,  je 
me  promectz  aussy  que  le  temps  luy  fera  changer  de  conseil  : 
partant,  je  ne  veux  pas  que,  pour  cela,  vous  luy  faciez  paroistre 
qu'il  m'en  demeure  aucun  mescontantement.  Mais  ,  soyez  asseuré 
que  la  susdite  procédure  a  esté  faicte  à  chaux  et  à  sable,  comme 
l'on   dict,    et  en  la  forme  qu  elle  doibt  estre.  Le  cardinal   de 
Joyeuse,  le  nunce  du  Pape  et  Tarchevesque  d'Arles,  de  nation 
italienne,  en  ont  esté  les  juges,  par  devant  lesquelz  les  faictz 
justifficatifs  de  la  nullité  du  dit  mariage  ont  est^  deuement  et 
clairement  prouvez  et  veriffiez,  de  façon  qu'il  ne  s'y  est  trouvé 
aucune  difficulté;  et  faut  que  ladite  Royne  et  tous  autres  croyent 
que,  si  j'aysceu  respecter  la  royne  Marguerite,  devant  la  dite  dis- 
solution, n'ayant  receu  de  moy  je  ne  diray  aucun  mauvais  traic- 
tement  mais  seullement  une  seulle  menace  de   indignation  et 
rigueur,  à  présent  que  Dieu  nous  a  séparez  de  corpz,  j'auray 
plus  de  soing  d'elle  et  la  favoriseray  plus  volontiers  et  librement 
que  je  ne  faisois,  comme  j'ay  desjà  commancé,  doqt  j'espère 
qu'elle  demeurera  si  contante,  que  la  dite  royne  d'Angleterre,  qui 
fait  contenance  d'en  avoir  compassion,  aura  plus  grande  occa- 
sion de  louer  ma  bonté  qu'elle  ne  l'a  de  déplorer  sa  fortune.  Je 
vous  diray  doncques  une  autre  fois  que  vous  avez  bien  faict  de 
luy  avoir  tenu  sur  ce  subject  le  langage  que  vous  m'avez  escript, 
par  vostre  lettre  du  ix  de  ce  mois,  que  j'ay  receue  le  xvI^  Vous 
avez  bien  faict  aussy  de  luy  déclarer  que  je  n'endureray  que 
l'auctorité  de  ma  bannière  à  la  Porte  du  Grand  Seigneur  soit  di- 
minuée par  les  capitulations  qu'elle  prétend  faire  avec  luy,  des- 
quelles le  sieur  de  Brèves  m'a  escript  par  ses  dernières  qu'elle  a 
esté  esconduilte;  mais,  n'estimez  pas  qu'elle  no  refroidisse  ou 
change  sa  poursuytte,  pour  chose  que  vous  luy  remonstriez, 
comme  j'ay  esprouvé  en  .semblables  cas,  depuis  deux  ans  que  je 
luy  en  ay  faict  plaincte  et  instance,  de  sorte  qu'il  faut  que  je  y 
donne  ordre  sans  elle,  comme  je  mottray  peine  de  faire  ;  car,  je 
sçay  combien  il  importe  à  ma  réputation  et  à  mes  subjects,  que 

je  conserve  mon  auctorité  susdite  et  feray  sçavoir  au  dit  de  Brèves 
ce  que  vous  m'en  avez  escript.  Edmont  n'estoit  encores  arrivé  à 
Bruxelles,  le  xi"  de  ce  mois,  mais  il  y  estoit  attendu  en  bonne  dé- 
votion, ainsi  que  m'a  escript  La  Bodorye,  par  sa  lettre  datée  du 
dit  jour,  me  mandant  que  Ton  y  discouroit  déjà  diversement  du 
lieu  où  l'assemblée  des  députez  de  la  dite  Royne  et  des  dits  Ar- 
chiducz  se  pourroit  faire;  qu'aucuns  avoyent  proposé  qu'il  la 
falloit  faire  au  Liège,  mais,  comme  ce  seroit  trop  loing  de  la  dite 
Royne, que  les  dits  Archiducz  estoyent  conseillez  par  d'autres  de  me 
requérir,  que  la  dite  assemblée  se  feist  en  mon  royaume  et  mesmes 
d'y  envoyer  mes  députez.  Je  ne  sçay  si,  après  avoir  ouy  le  dit 
Edmont,  ilz  s'arresterontàce  dernier  advis,  mais,  si  la  dite  dame 
ou  autre  vous  en  parle,  remettez  les  à  en  sçavoir  ma  volonté  et 
m'advertissez  de  ce  qui  vous  en  sera  dict,  sans  rien  promettre 
en  mon  nom  sur  cela.  Le  dit  La  Boderye  m'a  escript  aussy  que 
les  dits  Archiducz  ont  desliberé  de  requérir  la  dite  Royne,  au  nom 
du  roy  d'Espaigne  et  les  leurs,  traictant  avec  elle,  de  permettre  en 
son  royaume  l'exercice  de  la  Religion  catholique,  encor  qu'ilz 
n'estiment  pas  l'obtenir;  mais,  ils  espèrent,  en  ce  faisant,  premiè- 
rement de  faire  chose  aggreable  au  Pape,  lequel  je  sçay  leur  en 
avoir  faict  parler,  comme  il  a  faict  à  moy,  qui  m'en  suis  excusé, 
et  secondement  qu'ilz  obligeront  à  eux  les  Gatholicques  d'Angle- 
terre, leur  tesmoignant,  par  telle  instance,  le  soing  qu'ilz  ont 
d'eux,  pour  s'en  prevalloir  en  tempz  et  lieu  :  de  quoy  il  ne  sera 
que  bien  à  propos  que  vous  faciez  sentir  quelque  chose  par  delà, 
sans  toutesfois  que  l'on  descouvre  que  l'advis  sorte  de  vous.  Vous 
sçavez  quel  est  leur  défenseur  et  me  seroit  préjudiciable  à  Rome, 
si  on  sçavoit  que  tel  advis  eust  esté  donné  par  mon  commande- 
ment et  par  mon  ambassadeur  :  conduisez-vous  y  doncques 
avec  vostre  discrétion  accoustumée.  L'on  adjouste  encor  à  cela, 
que  Ton  doibt  mettre  en  avant,  par  le  dit  traicté,  le  mariage 
d'Arbelle  avec  l'archiduc  Mathias,  pour  priver  le  roy  d'Escosse 
de  la  succession  du  royaume  d'Angleterre,  et  dit-on  que  telle 
proposition  doibt  estre  favorisée  par  ceux  qui  ont  maintenant 
plus  de  part  et  d'auctorité  auprès  de  la  dite  dame,  soit  qu'ilz  le 
facent  de  son  sceu  ou  autrement,  de  quoy  vous  ferez  aussi  vostre 
proffit.  Au  demeurant,  les  affaires  que  j'ay  avec  le  duc  de  Savoye, 

qui  est  encores  icy,  sont  encores  aux  mesmes  termes  ausquelz 
elles  estoyent,  quand  je  vous  ay  escrit  ma  dernière  ;  car,  il  insiste 
tousjours  pour  le  marquisat  de  Saluées,  et  je  ne  puis  accepter 
les  recompenses  qu'il  a  offertes  jusques  icy,  parce  que  je  ne  les 
estime  raisonnables  ;  en  quoy,  s'il  arrive  quelque  changement,  je 
vous  en  advertiray,  comme  je  le  désire  estre  tousjours  par  vous 
des  occurrences  de  delà,  et  particulièrement  du  succez  des  affaires 
du  comte  d'Essex  et  d'Irlande  ;  priant  Dieu,  

HENRY. 

DE    NEUFVILLK. 


8    FÉVRIER    1600 

Copie.  —  Bibl.  uat.,  Ms.  ïv.  4128,  fol.  141  v". 

Monsieur  de  Boissize,  Quand  je  vous  ay  escrit  l'opinion,  que 
aucuns  avoyent  eue,  que  la  remonstrance  et  prière  que  vous 
avez  faicte  de  ma  part  à  la  royne  d'Angleterre,  ma  bonne  sœur 
et  cousine,  en  faveur  du  comte  d'Essex,  luy  avoit  plus  nuy  que 
proffité,  je  ne  l'ay  faict  pour  croire  qu'il  en  soit  ainsy  advenu, 
ny  pour  eslre  marry  de  ce  que  vous  en  aviez  faict,  mais  seule- 
ment pour  vous  informer  de  ce  qui  s'en  disoit,  affin  d'y  inter- 
poser vostre  jugement  et  vous  servir  de  lumière  en  voslre 
conduicte,  joinct  que  je  tiens  pour  certain  avec  vous,  si  ma  dite 
sœur  eust  mal  receu  vostre  office,  qu'elle  ne  vous  l'eust  pas  celé, 
car  sans  double  elle  vous  en  eust  dit  sur  le  champ  son  advis; 
mais,  pourquoy  eusl-elle  trouvé  mauvais  C(»  dobvoir  de  vraye 
amitié  accompli  avec  tant  de  modération  et  déclaration  de  bonne 
volonté  que  vous  l'avez  exécuté;  or,  quand  bien  j'eusse  preveu 
et  sceu  qu'elle  ne  l'eust  pas  eu  aggreable,  toutesfois  je  n'eusse 

pas  laissé  pour  cela  de  le  faire,  pour  ne  mancquer  de  ce  que  je 
doibs  à  ma  dite  sœur,  à  la  justice  de  la  cause  et  au  mérite  du  dit 
comte.  Pourtant,  quand  vous  coo^noistrez  que  une  recharge  et 
nouvelle  instance  sera  bien  receue  et  proflitable  au  dit  comte 
d'Essex,  faictes  la  telle  et  si  expresse  que  vous  l'estimerez  propre 
3t  nécessaire,  sans  attendre  autre  commandement  de  moy  :  vous 
erez  chose  qui  me  sera  très  aggreable,  car  j'ay  grande  compas- 
sion de  la  fortune  du  dit  comte  et  ay  plus  grand  regret  encores 
de  ne  luy  pouvoir  estre  plus  utille,  joinct  que  j'estime  que  ce  sera 
le  bien  et  service  delà  dite  dame  qu  elle  le  deslivre  depeyne  et  le 
remette  en  sa  grâce.  J'ay  pris  plaisir  d'entendre  les  bons  propos 
que  la  Royne  vous  a  tenus  en  l'audience,  de  laquelle  vous  m'avez 
rendu  compte,  par  vostre  lettre  du  xxv''  janvier,  que  j'ay  receue 
le  iiii''  du  présent,  et  prens  à  bon  augure  quelle  ait  voulu  parler 
favorablement  de  moy  et ,  comme  elle  vous  a  dit,   plaider  ma 
cause  à  ce  commancement  d'année;  car,  je  veux  croire  qu'elle 
continuera  à  faire  le  semblable,  le  reste  d'icelle.  Du  moins  veux- 
je  que  vous  rasseuriez,àtoutes  occasions,  que  je  ne  luy  donneray 
point  subject  d'en  user  autrement,  et,  affin  qu'elle  sçache  qu'en 
me  séparant  d'avec  la  royne  Marguerite  je  l'ay  faict  avec  sa  bonne 
grâce  et  son  contantemenl,  j'ay  commandé   vous  estre  envoyé 
ung  double  de  la  dernière  lettre,  qu'elle  m'a  escritte  par  le  sieur 
de  Beaumont,  filz  du  premier  président  de  ce  Parlement,  par 
lequel  je  l'ay  faict  visiter,  depuis  nostre  desmariage,  pour  la  luy 
faire  veoir,   et  veux  que  vous  luy  disiez  que  j'honore  trop  les 
dames,  pour  défaillir  d'ung  seul  poinct  de  ce   que  je  doibs  à 
celle-cy,    comme   chascun    cognoistra,  par  le   bon   traittement 
qu'elle  recepvra  tous  les  jours   de  moy   plus  favorable  et  ho- 
norable. Mais  je  vous  sçay  bon  gré  d'avoir  dict  à  la  dite  Royne, 
comme  de  tous  les  autres  princes  je  suis  le  plus  antien  de  ses 
amis,  que  aussi  n'en  trouvera-elle  jamais  ung  qui  luy  soit  plus 
fidelle  que  moy,  encores  que  son  ambassadeur  ayt  dit,  ces  jours 
passés,  à  ung  de  mes  serviteurs  que,  tant  que  la  dite  dame  avoit 
conservé  l'alliance  de  Bourgongne,  elle  avoit  prospéré  et  qu'elle 
avoit  tiré  peu  d'advantage   et   commodité  de  celle  de  France, 
comme  si,dem'avoir  aydé  à  recouvrer  mon  royaume  et  m'avoir 
acquis  pour  amy  avec  tant  d'obligation,  elle  n'en  debvoit  espérer 

gloire  ny  utilité  aucune,  ainsy  qu'il  luy  a  esté  respondu  par  celuy 
auquel  il  tenoit  ce  langage,  duquel  toutesfois  vous  ne  ferez  aucun 
semblant  par  delà.  Mais,  je  vous  envoyé  ung  mémoire  contenant 
plusieurs  choses,  sur  lesquelles  j'ay  entendu  que  les  Estais  ont 
commandé  au  sieur  Garon  de  s'esclaircir  de  l'intention  de  la  dite 
dame,  affm  que  vous  mettiez  peyne  de  sçavoirce  qu'elle  luy  aura 
dict  :  toutesfois^  gardez  bien  que  le  dit  Garon  ny  autre  descouvre 
que  le  dit  mémoire  vous  ait  esté  envoyé,  car  celapourroit  nuire 
et  estre  reproché  à  celuy  qui  me  l'a  baillé.  Le  penultiesme  du 
mois  passé,  Edmont  n'avoit  encores  esté  depesché  par  les  Archi- 
ducs, lesquelz  n'ont  peu  faire  trouver  bon  à  l'ambassadeur  du 
roy  d'Espaigne  d'aller  traicter  en  Angleterre,  comme  insistoit  le 
dit  Edmont,  de  sorte  que  je  ne  sçay  pas  encores  à  quoy  ils  se  seront 
résolus.  Le  nunce  du  Pape,  résidant  auprès  des  dits  princes, 
s'estoit  joint  au  dit  ambassadeur  d'Espaigne  en  ce  faict,  ce  qui 
faict  croire  qu'il  sera  difficile  de  leur  faire  changer  d'advis;  quoy 
advenant,  le  sort  pourroit  bien  tomber  sur  Boulogne,  comme 
vous  m'avez  escript.  Toutesfois,  si  on  vous  en  parle  par  delà, 
remettez  les  à  moy  et  les  mettez  en  doubte  de  ma  volonté,  affm 
de  leur  oster  l'opinion  qu'ilz  ont  que  j'affecte  ceste  gloire.  Quand 
au  duc  de  Savoye,  il  est  encores  icy,  mais  faisant  contenance, 
depuis  trois  jours  seulement,  d'estre  délibéré  de  me  rendre  mon 
marquisat  de  Saluées,  de  quoy  j'ay  grand  contantement  ;  car  je 
n'ay  rien  tant  à  cœur  que  de  recouvrer  ce  qui  m'appartient  si 
justement  que  faict  le  dit  marquisat  et  de  vivre  en  bonne  paix  et 
amitié  avec  tous  mes  voisins.  Gontinuez  à  m'advertir  des  com- 
portemens  du  roy  d'Escosse  et  de  ce  qui  se  passera  par  delà  en 
sa  faveur,  comme  de  toutes  autres  occurrences;  priant  Dieu, 
Monsieur  de  Boissize, 

HENRY. 

I)K    NKIFVILLE. 

Copie.  —    Bibl.  uat.,  Mr..  fr.  4128,  loi,   14G. 

A    MONSIEUR    DE    hOISSlSE 

Monsieur  do  Boissize,  Le  sieur  Edmont,  n'ayant  peu  obtenir 
des  Archiducs,  vers  lesquelz  la  royne  d'Angleterre,  ma  bonne 
sœur  et  cousine,  l'avoit  envoyé,  que  les  députez  du  roy  d'Es- 
pagne et  d'eux,  pour  traicter  la  paix  qu'ilz  veulent  faire,  pas- 
sassent en  Angleterre,  tout  ainsy  que  feirent  ceux  de  la  dite 
Royne,  du  costé  de  deçà,  l'an  mil  V*'  IIII''''  huict,  à  cause  de  la 
difficulté  que  en  a  faicte,  plus  que  nul  autre,  l'ambassadeur  du 
roy  d'Espagne,  il  m'est  venu  trouver,  avec  une  lettre  de  sa 
maistresse,  du  xxnii*^  du  mois  de  décembre,  dont  je  vous  envoyé 
ung  double,  et  m'a  prié  de  trouver  bon  que  la  dite  assemblée 
et  conférence  se  face  en  ma  ville  de  Boulogne,  dont  j'ay  aussy 
esté  requis  de  la  part  des  dits  Archiducz,  chose  que  j'ay  volon- 
tiers consentie  et  accordée,  ainsi  que  vous  verrez,  par  le  double 
que  je  vous  envoyé  de  la  response*,  que  j'ay  faicte  àla  dite  lettre, 
que  j'ay  baillée  au  dit  Edmont,  suyvant  laquelle  vous  visiterez 
ma  dite  sœur  de  ma  part,  après  que  le  dit  Edmont  sera  arrivé, 
pour  luy  offrir  de  nouveau  la  dite  ville,  pour  y  faire  la  dite  as- 
semblée, avec  tout  ce  qui  despend  de  moy  qu'elle  estimera  pou- 
voir advancer  le  bien  de  ses  affaires  et  son  contantement.  J'ay 
sceu  que  les  dits  Archiducz  ont  depesché  devers  la  dite  dame, 
avec  Gumans,  l'audiencier  et  secrétaire  Werreichen,  lequel  fut 
employé  par  eux  au  traitté  de  Vervins,  pour  luy  confirmer  leur 
bonne  volonté  à  la  paix  et  arrester  le  tempz  que  la  dite  assem- 
blée se  fera,  encores  que  le  dit  Edmondes  m'ait  dit  l'avoir  ac- 
cordé au  xviii''  du  mois  prochain;  mais,  j'ay  entendu  qu'ilz  ont 
depesché,  principallement  pour  descouvrir,  s'il  est  possible,  quel 

\.  La  réponse  du  Roi  a  été  publiée  dans  les  Letlves  missives  (V,  203). 

effect  et  advantage  le  dit  roy  dEspagne  et  les  dits  Archiducz 
peuvent  espérer  de  la  dite  royne  d'Angleterre  faisant  la  dite 
paix.  Sur  tout,  ilz  désirent  sçavoir  ce  qu'elle  prétend  faire  des 
places  qu'elle  tient  en  gage  des  Estats,  si  elle  les  rendra  aux  dits 
Estats  ou  à  eux,  ou  si  elle  entend  les  retenir  et  garder,  s'ilz  y 
auront  accez,  comme  les  dits  P^stats,  et  comme  elle  en  voudra 
user;  pareillement,  si  la  dite  Royne  entend  pas  revocquer  les 
gens  de  guerre  de  sa  nation  qui  servent  les  dits  Estats  et  s'abs- 
tenir de  tout  commerce  et  de  toute  correspondance  avec  eux; 
et  semble,  à  ouir  parler  l'ambassadeur  d'Espaigne,  qu'ilz  ne 
s'attendent  pas  de  tirer  grande  utillité  de  la  dite  paix,  si  la  dite 
Royne  ne  les  contante  sur  ces  trois  poinctz.  Toutesfois,  je  n'ay 
pas  opinion  qu'ilz  laissent  pour  cela  de  traicter  et  s'accorder, 
car  les  affaires  des  ditz  Archiducz  sont  en  si  mauvais  estât,  faute 
de  conduicte,  d'argent  et  de  toutes  autres  choses,  qu'ilz  ne 
peuvent  subsister,  s'ilz  ne  font  la  dite  paix,  avec  laquelle  ilz 
espèrent  mettre  en  desespoir  les  peuples  qui  obéissent  aus  dits 
Estats,  en  quoy  consiste  aujourd'huy  leur  dernière  et  principalle 
anchre,  laquelle  venant  à  leur  mancquer,  ilz  courront  la  fortune 
en  laquelle  ilz  cherchent  de  précipiter  les  autres.  Une  partie  de 
leur  armée  est  mutinée  et  les  dits  ?]stats  ont  de  nouveau  sur- 
pris en  Gheldres  la  ville  de  Wactendonk,  avec  les  chasteaux  de 
Well  et  de  Bliembeck,  et  n'ont  aucun  moyen  d'y  pourvoir;  car, 
on  n'a  encores  asseuré  en  Elspaigne  aucune  provision  d'argent 
pour  eux,  tant  ilz  en  sont  mal  garnis,  tant  au  dit  pays  comme 
ailleurs,  à  cause  du  retardement  de  leurs  flottes,  de  sorte  que  je 
prevoys  qu'ilz  se  trouveront  ceste  année  en  grande  perplexité,  si 
les  dits  Estats  se  peuvent  maintenir  et  si  la  dite  dame  ne  traicte 
à  leurs  despens,  comme  je  ne  puis  croire  qu'elle  face.  Toutesfois, 
ceux  qui  la  conseillent  maintenant  ont  si  grande  envie  de  relever 
la  maison  de  Bourgongne  et  de  s'y  attacher,  comme  s'ilz  ne 
pouvoyent  trouver  ailleurs  du  salut,  mesmes  depuis  la  prison  du 
comte  d'Essex,  qu'ilz  feront  co  qu'ilz  pourront  pour  favoriser  les 
dits  Archiducz,  Edmont  s'estant  laissé  entendre  à  quelcun,  qu'il 
n'estoit  pas  raisonnable  que  l'obstination  et  dureté  des  Estats 
tint  en  peyne  le  reste  de  la  Chrestienté.  Observez  doncques  dili- 
gemment les  pas  qu'ilz  feront  pour  parvenir  à  la  dite  paix,  au 

traicté  de  laquelle  ny  les  uns  ny  les  autres  ne  m'ont  prié  d'inter 
venir,  comme  par  honneur  il  semble  qu'ilz  debvroyent  faire, 
I)uisqu'ilz  m'ont  prié  de  mectre  le  tapis  :  ce  qui  augmente  mon 
soupçon,  dont  toutesfois  vous  ne  leur  ferez  aucun  semblant.  Au 
demeurant,  je  ne  sçay  encores  si  je  tumberoy  d'accord  avec  le 
duc  de  Savoye,  devant  qu'il  parte  d'icy,  car  il  persiste  en  ses 
difficultez,  et  je  n'ay  pas  desliberé  d'y  céder,  ayant  la  raison  de 
mon  costé,  puisque  je  ne  luy  demande  que  ce  qui  m'appartient; 
ne  voulant  accorder  le  party  d'eschange  qui  luy  a  esté  proposé, 
il  faudra  que  je  me  gouverne,  selcn  la  resolution  que  nous  pren- 
drons sur  ce  faict;  car,  s'il  ne  me  contante,  j'ay  desliberé  de  le 
suyvre  du  costé  de  Lyon,  de  si  près,  que  je  y  arriveray  aussi  tost 
qu'il  fera  en  ses  pays.  Je  n'auray  aussy  l'esprit  en  repos,  que  je 
n'aye  raison  de  ce  faict  :  en  ce  cas,  je  ne  sçay  si  j'auray  loisir  de 
faire  le  voyage  de  Picardie,  duquel  je  vous  ay  donné  advis,  car  il 
faut  courir  au  plus  nécessaire.  Je  vous  en  esclairciray  par  mes 
premières,  comme  j'auray  à  plaisir  de  l'estre  souvent  par  les 
vostres  de  toutes  occurrences,  et  mesmes  de  Testât  auquel  se  re- 
treuvejit  les  affaires  du  comte  d'Essex,  dont  je  n'augure  rien  de 
bon,  puisqu'elles  traînent  tant  qu'elles  font.  Je  prie  Dieu,  Mon- 
sieur  

HENRY. 

DK    NEUFVILLE. 

A    MONSIEUR    DE    BOISSISE 

Monsieur  de  Boissize,  J'ay  esté  bien  ayse  de  voir,  par  vostre 
lettre   du  xn''  de   febvrier,  que  j'ay  receue  le  xxiiii%  vous    ne 

m'ayez  confirmé  l'advis,  que  vous  m'aviez  donné  par  celles 
du  premier,  que  j'avois  receue  le  xviii'',  du  jugement  arresté 
contre  le  comte  d'Essex;  car,  s'il  eust  esté  véritable,  je  m'as- 
seure  que  vous  l'eussiez  faict.  L'ambassadeur  de  la  Royne, 
ma  bonne  sœur  et  cousine,  m'a  dit  aussi  qu'il  ne  luy  en  a  estj 
rien  mandé  et  ne  croit  pas  que  les  affaires  du  dit  comte  soyent 
en  si  mauvais  termes  ny  si  advancées.  Toutesfois,  il  semble 
aussy  qu'il  est  difficile  qu'elles  demeurent  long  tempz  en  Testât 
auquel  elles  sont,  et  je  ne  puis  que  je  ne  luy  en  souhaitte  toute 
bonne  issue,  tant  pour  le  service  de  la  Royne,  ma  dite  bonne 
sœur,  que  pour  son  mérite.  Je  vous  ay  donné  advis  de  la  venue 
icy  du  secrétaire  Edmont  et  de  ce  qu'il  y  a  négocié  et  obtenu, 
pour  le  service  et  contantement  de  ma  dite  sœur.  Depuis  son 
partement,  j'ay  conclud  mon  accord  avec  le  duc  de  Savoye,  par 
lequel  il  est  porté  qu'il  me  rendra  mon  marquizat  de  Salluces, 
dedans  le  mois  de  may  prochain,  pour  en  jouir  et  user  comme 
faisoyent  les  roys,  mes  prédécesseurs,  ou  bien  me  baillera,  en 
eschange  d'iceluy,  dedans  le  dit  temps,  le  pays  de  Bresse,  depuis 
la  rivière  de  la  Saune  jusques  à  celle  du  Dain,  Barcellonnette 
avec  son  vicariat,  le  val  de  Sture,  qui  ouvre  le  chemin  de  Pied- 
mont  pour  aller  à  Gental,  le  val  de  La  Perouze,  avec  ce  qui  en 
despend,  qui  ouvre  aussy  celuy  de  la  ville  de  Pignerol,  laquelle 
pareillement  il  accorde  de  me  bailler,  avec  son  territoire.  Davan- 
tage, soit  qu'il  me  restitue  le  dit  marquizat,  ou  qu'il  me  deslivre 
le  dit  eschange,  il  me  doibt  rendre  les  places  de  Gental,  Demont 
et  Rocquespervieres  avec  Chasteau-Daulphin,  et  doibt  faire 
dosmollir  ung  fort,  qu'il  a  construict  durant  la  guerre,  à  la  fron- 
tière du  dit  pays  de  Daulphiné,  nommé  Beche-Daulphin,  m'ayant 
donné  sa  foy  et  parolle  d'effectuer  Tung  ou  l'autre  des  deux 
jiartis,  dans  le  susdit  tempz,  sans  faulte.  Je  l'ay  voulu  gratiflier 
de  luy  donner  le  choix  d'iceux,  en  considération  de  la  peyne 
(ju'il  a  prise  de  me  venir  trouver,  pour  composer  ce  différend, 
sur  la  très  grande  instance  qu'il  m'en  a  faicte.  Il  doibt  partir 
aiijourd'huy  ou  demain  de  ceste  ville,  i)our  s'en  retourner,  et  ay 
desliberé  de  le  suyvre  de  près,  aflin  de  faciliter  par  ma  présence 
l'exécution  du  dit  accord,  (pii  importe  tant  à  ma  rcpulalion  et  à 
mon  royaume,  qu(;  je  ne  veux  espargner  ma  personne  ny  chose 

qui  despende  de  moy,  pour  en  recueillir  le  fruict,  de  sorte  que  je 
ne  sçay  si  je  pourray  faire  le  voyage  de  Picardie,  comme  j'avoys 
desliberé,  joinct  que  je  n'aurois  à  grand  plaisir  ni  contantement 
de  veoir  les  rigueurs  qu'exercent,  sans  respect  contre  mes  sub- 
jectz,  ces  navires  de  Hollande,  depuis  ung  mois  qu'ilz  ont  com- 
mencé d'arrester  les  vaisseaux  marchands,  qui  vouloyent  entrer 
dedans  le  havre  de  la  ville  de  Calais,  soubz  prétexte  de  leur  faire 
payer  le  droict  de  licence;  dont  je  suis  très  indigné,  comme  j'en 
ay  très  grande  occasion,  et  vous  asseure  que,  s'ilz  ne  reparent 
ceste  injure,  je  m'en  revencheray  si  vertement  qu'il  y  paroistra; 
car,  je  veux  encores  moins  endurer  de  mes  amis  que  de  mes 
ennemis.  Mais  encores  que  je  ne  face  le  dit  voyage,  je  ne  lais- 
seray  d'envoyer  visiter  ma  dite  sœur,  quand  il  sera  tempz  d'ac- 
complir l'office  auquel  son  ordre  m'adstrainct,  ainsi  que  je  vous 
ay  escrit  par  mes  dernières.  Au  demeurant,  j'ay  esté  très  ayse 
d'entendre  les  autres  poinctz  desduictz  par  vostre  lettre  du 
l^'  de  ce  moys,  et  si  vous  apprenez  que  la  Royne  face  quelque 
signe  de  faveur,  pour  ce  qui  regarde  sa  succession,  à  aucun  de 
ceux  qui  y  prétendent,  advertissez  m'en  et  continuez  à  me  faire 
sçavoir  ce  qui  se  présentera.  Je  désire  aussi  de  sçavoir  quelz 
seront  ceux  qu'elle  envoyera  à  la  conférence  de  Boulongne, 
comment  elle  aurareceu  l'audientier  Werreichen,  que  les  Archi- 
ducz  ont  envoyé  devers  elle,  et  de  quelle  façon  elle  se  conduira 
envers  les  Estats,  sur  l'occasion  du  dit  traicté,  et  aussi  comment 
se  comporte  envers  elle  le  roy  d'Escosse,  parce  qu'il  s'en  parle 
diversement.  Je  prie  Dieu,  Monsieur  de  Boissize,  

HENRY. 

DE   NEUFVILLE. 

A    MONSIEUR    DE    BOISSISE 

Monsieur  de  Boissize,  La  royne  d'Angleterre,  ma  bonne  sœur 
et  cousine,  faict  bien  cognoistre  n'avoir  pas  grande  envie  de 
favoriser  le  comte  d'Essex,  s'estant  si  peu  esmeue  qu'elle  a  faict 
de  la  dernière  remonstrance  que  vous  luy  avez  faicte  en  sa  re- 
commandation, ainsy  que  j'ay  appris  par  vostre  lettre  du  xx!*" 
du  mois  passé,  que  j'ay  receue  le  dernier;  de  quoy  je  suis  très 
marry,  car  je  crains  que  l'issue  en  soit  mauvaise  pour  luy.  J'ay 
encores  occasion  de  croire  qu'elle  estime  bien  peu  mon  amityé, 
puisqu'elle  faict  si  peu  de  compte  de  ce  qui  luy  est  recommandé 
de  ma  part,  se  confiant,  à  mon  advis,  en  la  paix  qu'elle  espère 
faire  avec  le  roy  d'Espaigne  et  les  Archiducz,  laquelle  je  ne 
double  point  qu'elle  n'obtienne,  à  telles  conditions  qu'elle 
voudra,  tant  les  dits  Archiducz  en  ont  besoing  et  se  promettent 
aussy  qu'elle  leur  sera  utile  contre  les  Estatz.  Edmont  me  pria 
de  leur  prester  ma  ville  de  Boulongne,  pour  s'y  assembler, 
laquelle  je  luy  accorday  incontinent,  comme  je  vous  ay  escript, 
et  vous  asseure  que  je  n'ay  aucune  intention  de  traverser  la 
dite  paix,  laquelle  ne  me  peult  estre  dommageable,  estant  mon 
royaume  en  Testât  qu'il  est.  J'ay  composé  aussy  le  différend  du 
marquizat  de  Salluces,  ainsy  que  je  vous  ay  escrit,  et  encores  je 
n'ay  plus  besoing  que  de  prendre  une  femme,  qui  me  donne 
bientost  des  enfans,  au  souhaict  de  mes  bons  serviteurs  et  sub- 
jectz.  J'espère  que  Dieu  me  fera  la  grâce  d'y  pourvoir,  de  façon 
que  mes  bons  amis,  comme  mes  dits  subjectz,  auront  occasion 
de  participer  à  la  consolation  que  j'en  recepvray;  de  quoy  vous 
serez  adverty,  à  mesure  qu'il  s'y  advancera  quelque  chose, 
comme  je  le  désire  estre  de  ce  qui   surviendra  par  delà;  priant 

Dieu,  Monsieur  de  Boissize,  

HENRY. 

DK    NKl'FVILLF. 

A    MONSIEUR    DE    BOISSISE 

Monsieur  do  Boissize,  Il  est  certain  que  l'advantagc  et  com- 
modité que  la  Royne  et  ses  subjectz  espèrent  de  la  paix,  tant  au 
commerce  que  en  la  guerre  d'Irlande,  comme  aussy  à  traverser 
la  prospérité  de  mes  affaires,  dont  ils  monstrent  qu'ilz  ont  plus 
de  jalousie  qu'ilz  n'en  ont  de  subject,  les  portent,  les  yeux  bandez 
et,  comme  l'on  dit,  à  bride  abbatue,  à  la  dite  paix,  de  laquelle 
les  autres  sont  de  leur  costé  très  affamez,  croyans  qu'ilz  pour- 
ront, par  le  moyen  d'icelle,  non  seulement  recouvrer  les  pro- 
vinces de  Hollande  et  Zelande,  avec  celles  qui  leur  sont  unies, 
et  se  délivrer  de  la  despence  qu'ilz  sont  contrainctz  de  faire, 
pour  assurer  leurs  costes  et  leurs  flottes  des  Indes,  mais  aussy 
qu'elle  leur  ouvrira  le  chemin  d'avoir  part  à  la  succession  du 
royaume  d'Angleterre,  soit  par  le  moyen  de  leurs  prétentions, 
ores  qu'elles  soyent  mal  fondées,  ou  en  favorisant  l'establisse- 
ment  d'ung  tiers.  A  ceste  fin,  ilz  s'efforceront  de  gaigner  l'a- 
mityé  de  la  dite  dame,  par  toute  sorte  d'applaudissemens  et 
flatteries,  et  ne  faut  point  doubter  qu'ilz  ne  s'accommodent  aux 
conditions  de  la  dite  paix  qu'elle  opiniastrera,  espérant,  comme 
vous  m'avez  escript  avec  jugement,  par  vostre  lettre  du  xxvii*' 
du  passé,  que  j'ay  receu  le  vu''  du  présent,  que,  avec  le  tempz, 
il  naistra  tel  différend  entre  elle  et  les  Estats,  qu'ilz  se  divise- 
ront, pour  les  raisons  desduittes  en  vostre  lettre,  ausquefles  je 
ne  doubte  point  qu'ilz  ne  tumbent  :  car,  la  nécessité  augmen- 
tera tellement  la  deffiance  et  le  desespoir  des  ungs,  qu'elle  les 
forcera  de  faire  plusieurs  choses,  que  la  dite  dame  ne  vouldra 
endurer,  estant  attachée  comme  elle  sera  aux  commoditez  pré- 
sentes et  mesprisant  les  accidens  futurs,  qui  seront  toutesfois 
inévitables,  advenant  que  les  dits  Estats  périssent,  soit  par  force 

ou  par  une  volontaire  obéissance  inopinée  ou  préméditée.  Ja,  les 
Jésuites  recommancent  à  dresser  des  mémoires,  pour  justiffier 
les  droictz  et  prétentions  à  la  couronne  d'Angleterre  de  la 
maison  d'Austriche  :  je  vous  envoyé  des  pièces  et  fragmens,  qui 
ont  été  tirez  de  l'ung  d'iceux  non  encores  mis  en  lumière.  Les 
députez  des  dits  princes  ne  fauldront  pas  aussy  de  faire  instance 
à  la  dite  dame,  quand  ilz  traicteront,  qu'elle  veuille  avoir  com- 
passion d'ung  grand  nombre  de  Gatholicques,  ses  subjectz,  qui 
sont  vexez  et  tourmentez  induement,  à  cause  de  la  religion, 
comme  s'ilz  machinoyent  contre  sa  personne  et  son  Estât,  ores 
que  ilz  soyent  du  tout  innocens  et  n'ayent  autre  volonté  que 
d'exposer  leurs  vies  pour  la  conservation  de  l'une  et  de  l'autre, 
les  dits  princes  se  promettans,  soit  que  la  dite  dame  accorde 
quelque  faveur  ausdits  Gatholicques  ou  non,  de  les  obliger  à 
eux  de  ceste  dite  intercession  ;  et  sçay  certainement  que  c'est 
une  partie  faicte  de  longue  main,  qui  est  favorisée  et  sollicitée 
de  divers  endroictz,  car  on  s'en  est  adressé  à  moy-mesmes; 
mais,  le  respect  et  l'affection  que  je  porte  à  la  dite  dame  m'ont 
empesché  d'y  entendre,  joinct  que  je  ne  suis  meu  ny  chatouillé 
de  mesme  vanité  et  convoitise  fondée  sur  des  droictz  imagi- 
naires, comme  sont  les  autres.  Davantage,  je  suis  adverty  que 
le  roy  d'Espaigne  est  conseillé  d'entendre  à  une  proposition,  qui 
leur  a  esté  faicte  par  aucuns,  qui  offrent  de  dresser  une  armée 
de  mer  en  Espaigne  composée  de  cent  navires,  de  trois  mille 
charges  chascune,  et  de  grand  quantité  de  gallions,  à  leurs  des- 
pens,  moyennant  qu'il  leur  accorde  ung  privilège  de  pouvoir 
eux  seuls  faire  l'escargaison  des  Indes,  sans  toutesfois  faire 
payer  plus  de  naulage  que  à  l'accoustumée  ou  apporter  plus 
grande  despense  aux  avaries,  sur  lesquelz  ils  s'obligeront  de 
tenir  ordinairement  40.000  soldatz,  outre  les  mariniers  et  l'artil- 
lerie, et  mesmes  naviguer  avec  le  tiers  moins  de  charge  que  de 
coustume,  pour  pouvoir  mieux  manier  la  dite  artiUerie  sans 
embarassement;  desquelz  cent  navires,  cinquante  iront  et  les 
autres  viendront  tousjours  des  Indes,  et  les  cinquante  gallions 
demeureront  en  la  coste  d'Espaigne  ou  Portugal,  pour  estre, 
avec  les  cinquante  navires  qui  seront  tousjours  au  dit  pays  et  les 
autres  qui  s'y  trouveront  ordinairement  en  grand  nombre,  faict 

une  grosse  et  puissante  arnriée  preste  à  entreprendre,  quand  et 
où  il  plairra  au  ditroy  d'Espaigne,  tant  pour  assaillir  que  pour  se 
deffendre,  adjoustant  ceste  particulière  considération  que,  quand 
la  mort  de  la  dite  Royne  sera  arrivée,  le  dit  roy  d'Espaigne 
pourra  malaysement,  avec  la  dite  armée,  envahir  l'Angleterre  ou 
faire  seigneur  d'icelle  h  qui  il  luy  plairra  faire  ceste  faveur,  qui 
est  ja  briguée  par  plusieurs,  qui  y  employent  des  religieux, 
comme  il  est  porté  par  l'advis  qui  m'en  a  esté  donné;  l'exécution 
duquel  desseing  l'on  espère  en  Hespaigne  que  la  paix,  que  l'on 
va  faire  avec  la  dite  dame,  favorisera  grandement,  à  cause  des 
pratticques  et  menées  qu'ilz  avoyent  moyen  de  faire  au  dit  pays 
d'Angleterre,  soubs  prétexte  de  liberté  au  commerce.  Véritable- 
ment, il  fault  bien  présumer  que,  si  les  dits  Espaignolz  et  les 
Jésuites  pour  eux  ont  faict  ce  qu'ilz  ont  peu,  durant  la  guerre, 
pour  avoir  accez  en  Angleterre,  y  pratticquer  et  esmouvoir  les 
Catholiques  contre  la  personne  de  la  Royne,  son  auctorité  et  la 
tranquillité  de  son  Estât,  au  péril  de  leurs  vies,  redoubleront 
leurs  pratticques,  tousjours  soubs  le  mesme  prétexte  de  la  reli- 
gion, avec  lesquelz  ceste  nation  a  jusques  a  présent  estimé  pou- 
voir impunément,  voire  injustement,  exercer  ses  passions  aux 
despens  de  tout  le  monde,  chose  que  les  dits  Espaignolz,  et  ceux 
qui  les  confortent  à  ce  faire,  croiront  pouvoir  par  mesme  raison 
continuer  en  Angleterre,  aussi  légitimement  en  paix  qu'en 
guerre,  tant  que  la  dite  Royne  fera  profession  d'autre  religion 
que  de  la  catholicque,  apostolicque  et  romaine;  de  sorte  que 
ceux-là  s'abusent  grandement  en  ces  espérances  du  fruict  et 
commodité  qu'ilz  tireront  de  la  dite  paix,  sur  l'exemple  et  la 
mémoire  des  advantages  receus  autres  fois  de  l'alliance  de  la 
maison  de  Bourgongne;  car,  les  Estatz  et  forces  d'icelles  estans 
tumbez,  comme  elles  sont,  entre  les  mains  de  celle  d'Austriche, 
a  changé  non  seulement  de  nature  pour  le  regard  des  princes, 
mais  aussy  de  conduicte  et  de  procédure,  pour  despendre  en- 
tièrement de  ceste  nation  espaignolle,  les  mœurs  de  laquelle 
sont  autant  incompatibles  que  sa  convoitise  est  infinie  et  insa- 
tiable. Je  sçay  en  vérité  que  l'Infante  s'ennuye  où  elle  est,  re- 
grettant l'Espaigne  qu'elle  a  laissée,  où  elle  estoit  grandement 
honorée,  aymée  et  vivoit  en  grand  repos,   pour  espouser  ung 

pays  auquel,  pour  le  dire  en  uug  mot,  elle  trouve  tout  le  con- 
traire; mais,  je  sçay  aussy  que  les  Espaignolz  regrettent  encor 
davantage  la  domination  des  ditz  pays  qu'ilz  ont  quictée,  et  que 
leur  desseing  et  espoir  est  d'y  rentrer,  ou  par  une  porte  ou  par 
autre,  c'est-à-dire  par  la  reunion  de  ces  pays  à  la  couronne  d'Es- 
paigne,  ou  par  une  succession  légitime  et  comme  il  adviendroit, 
si  le  dit  roy  d'Espaigne  mouroit  sans  enfans  ou  la  dite  Infante, 
dont  on  dict  qu'ilz  ne  sont  que  trop  menacez  par  les  astres  et 
par  les  opinions  communes  des  hommes,  ou  par  recompense  que 
la  nécessité  ou  l'ennuy  forceront  la  dite  Infante  d'en  prendre  : 
quoy  advenant,  la  dite  royne  d'Angleterre  doibt  considérer,  par 
sa  prudence,  que  l'erreur  dernière  seroit  pire  que  la  première, 
et  que  les  inconveniens  futurs  seroyent  plus  à  craindre  que  les 
passez,  mesmes  si  les  Estais  succomboyent  entre  les  deux;  car, 
quelle  seroit  la  puissance  qui  pourroit  résister  à  celle-là  par  mer 
et  par  terre?  Geste  mesme  maison  d'Austriche  s'augmente  en- 
cores  grandement  en  Allcmaigne,  tant  par  le  bon  heur  qui  ac- 
compaigne  l'Empereur  du  costé  de  la  Hongrie  et  par  la  conqueste 
de  Transylvanie,  que  le  Vayvoda  de  Valachie  a  nagucres  faicte 
soubs  son  nom,  que  par  la  mauvaise  intelligence  qui  est  entre 
les  autres  princes  de  la  Germanie  et  la  hardiesse  que  ceux  de  la 
dite  maison  prennent  de  renverser  les  loix  du  Landfrid,  c'est- 
à-dire  de  la  paix  et  liberté  publicque,  principallement  contre 
ceux  de  la  religion  contraire  à  celle  de  laquelle  ilz  font  profes- 
sion, qui  sont  molestez  ouvertement  par  l'archiduc  Ferdinand 
en  ses  pays,  desfavorisez  et  affoiblis  par  l'Empereur  partout  où 
il  le  peut  faire  ;  choses  que  je  vouldrois  que  la  dite  dame  voulust 
considérer  et  peser,  comme  elles  méritent,  sur  la  resolution 
qu'elle  veult  prendre,  non  pour  la  divertir  de  la  paix  ([u'clle 
prétend  faire,  car  vous  luy  protesterez  que  ce  n'est  point  mon 
intention  de  ce  faire,  puisqu'elle  juge  qu'elle  luy  est  nécessaire, 
mais  affm  de  m'acquitter,  par  cestc  rcmonstrance»  de  l'amityé 
(|ue  je  luy  porte  et  confesse  luy  debvoir,  et  ne  desfaillir  aussy  à 
l'interest  que  je  y  puis  avoir,  avec  les  autres  i)rinces  cliresticns, 
la  priant  du  moings  de  considérer  que  je  souhaitte  que  ses 
affaires  ny  celles  de  ses  bons  voisins  n'en  dépérissent.  Ja  dict-on 
que,  à  la  faveur  de  la  dite  paix,   les   Espaignolz  renforceront 

Fcderic  Spinola  de  vingt  ou  trente  galleres,  avec  quoy  ils  tien- 
dront cestemer  en  telle  subjection,  que  l'on  ne  pourra  plus  navi- 
guer que  à  leur  mercy.  Le  comte  de  Fuentes,  qui  vient  com- 
mander à  Milan,  a  mené  avec  luy  quatre  ou  cinq  mil  Espagnolz, 
pour  passer  en  Flandres,  pour  renforcer  ceux  qui  ysont,lesquelz 
se  monstrent  plus  jaloux  et  soigneux  d'y  conserver  et  accroistre 
leur  pouvoir,  soit  dedans  les  places  ou  en  l'armée,  qu'ilz  n'ont 
jamais  faict,  se  vantans  publicquement  d'y  estre  à  l'advenir  plus 
auctorisez  que  jamais.  Exhortez  doncques  la  dite  dame  de  se 
conduire  au  faict  de  la  dite  paix,  avec  sa  prudence  et  providence 
accoustumée,  et  l'asseurez  qu'elle  n'aura  jamais  ung  meilleur, 
plus  loyal  ny  plus  asseuré  frère,  amy  et  voisin  que  moy.  Je  suis 
très  àyse  de  l'ameliorement  des  affaires  du  comte  d'Essex,  car  je 
voy  que  celles  de  la  Royne  s'en  ressentiront,  et  désire  que  vou 
continuyez  à  me  mander  ce  qui  en  succédera,  comme  de  ce  que 
vous  apprendrez  du  costé  d'Irlande  et  d'ailleurs,  avec  vostre  ac- 
coustumée diligence.  Au  demeurant,  les  Estats  des  provinces 
unyes  des  Pays-Bas  se  sont  enfin  résolus  de  relascherles  navires, 
qu'ilz  avoyent  arrestez  à  l'entrée  du  havre  de  ma  ville  de  Calais, 
et  de  ne  donner  plus  d'empeschement  à  l'advenir  aux  autres, 
dont  j'ay  grand  contantement;  car,  s'ilz  eussent  continué,  j'eusse 
esté  contrainct  de  faire  des  choses  pour  y  remédier,  contre  ma 

volonté.  Je  prie  Dieu,  

HENRY. 

DE    NEUF  VILLE. 


20  MARS   1600 

Copie.  —  Bibl.  nat.,  Ms.  fr.  4128,  fol.  156. 

A    MONSIEUR    DE    BOISSISE 

Monsieur  de  Boissize,  J'ay  eu  à  plaisir  d'entendre,  par  vostre 
lettre  du  vi'^  de  ce  mois,  que  j'ay  receue  le  xviii",  les  propos  qui 

se  sont  passez  entre  la  royne  d'Angleterre,  ma  bonne  sœur  et 
cousine,  et  vous,  tant  sur  le  commandement  que  je  vous  avois 
faict  de  luy  offrir  ma  ville  de  Bonlongne,  et  telle  autre  de  mon 
royaume  que  bon  luy  sembleroit,  pour  faire  l'assemblée  et  con- 
férence de  la  paix  qu'elle  veult  traicter  avec  le  roy  d'Espaigne  et 
les  Arclîiducz,  que  sur  l'arrivée  par  delà  de  l'audiencier  Verrei- 
chen,  avec  lequel  je  ne  doubte  point  qu'ilz  ne  facent  tout  ce  qui 
sera  possible,  pour  advancer  les  affaires  et  les  conduire  jusques 
au  poinct  de  la  conclusion.  Neantmoings,  je  sçay  qu'ilz  atten- 
dent d'Espaigne  ung  auditeur,  nommé  Fernando  Garille,  qui 
apporte  les  intentions  et  pouvoirs  du  roy  d'Espaigne,  sans  quoy 
je  n'estime  aussi  qu'ilz  résolvent  aucune  chose.  J'entends  aussi 
que  la  dite  assemblée  est  remise  jusques  après  Pasques  et  croy, 
comme  je  vous  ay  escrit  par  mes  dernières,  qu'ilz  y  trouveront 
plus  de  difficultez  qu'ilz  ne  se  sont  proposez,  mesme  au  faict  du 
traffic,  du  moins  s'ilz  veulent  traicter  en  Espagne  les  subjectz  de 
la  Royne,  après  la  paix,  comme  les  miens  en  leur  traffic  d'Es- 
pagne. Car,  soubs  prétexte  de  la  correspondance  que  mes  dits 
subjectz  ont  avec  les  Hollandois  et  Zelandois,  non  seulement  ilz 
les  contraignent  de  baiRer  caution  de  ne  descharger  en  Hollande 
et  Zelande,  mesmes  en  Angleterre,  les  marchandises  qu'ilz  tirent 
d'Hespagne,  mais  aussi,  comme  ilz  arrivent  au  dit  pays,  ilz 
saisissent  souvent  leurs  marchandises  et  navires,  soubs  prétexte 
de  la  dite  correspondance,  qu'ilz  leur  imposent  d'avoir  avec  les 
dits  HoRandois  et  Anglois,  sans  en  pouvoir  avoir  justice,  encores 
que  moy-mesmes  je  m'en  sois  plainct  au  dit  roy  d'Espagne;  et 
vous  diray  que,  s'ilz  ne  m'en  font  raison,  à  l'arrivée  de  par  delà 
de  mon  ambassadeur,  qui  partira  incontinent  après  Pasques,  pour 
s'y  acheminer,  il  faudra  que  je  y  pourvoye  par  autre  voye.  Mais 
j'estime  que  la  Royne,  ma  dite  sœur,  et  ses  ofliciers  seront  si 
prevoyans  et  advisez,  qu'ilz  sçauront  bien  pourvoir  à  cela,  fai- 
sant la  dite  paix,  affin  de  n'en  tumber  en  la  peyne  en  laquelle  je 
m'en  trouve.  Vous  sçavez  ce  que  je  vous  ay  escrit  par  ma  der- 
nière, sur  le  subject  de  la  dite  paix,  que  je  crains  estre  receu  et 
interprété  de  la  dite  Royne  en  autre  sens  que  ne  mérite  la  sincé- 
rité de  mon  intention,  recognoissant  par  ses  actions  et  langages, 
et  niesmes  par  celuy  des  Arclîiducz  et  de  leurs  ministres,  qu'ilz 


128  PIÈCES  JUSTIFICATIVES. 

ont  opinion  que  je  veux  traverser  la  dite  paix,  en  sorte  que  je 
continue  à  désirer,  si  vous  avez  à  leur  parler  de  ces  choses,  que 
ce  soit  comme  do  vous-mosmos,  par  forme  do  discours.  Il  est 
certain  que  la  flotte  des  Indos  est  arrivée  on  Espaigne  chargée  de 
quatorze  millions  d'or.  Il  y  on  a  cinq  millions  au  compte  du  roy 
d'Espaigne,  ce  qui  a  esté  cause  qu'ilz  ont  arrosté  de  faire  payer 
en  quatre  mois  le  million  d'or  qu'ilz  avoycnt  destiné  pour  Flan- 
dres, lequel  ne  le  debvoit  estre  que  en  six.  Hz  ont  advancé  aussi 
le  partement  du  comte  de  Fouentes  pour  Milan,  auquel  ilz  ont 
donné  ung  pouvoir  extraordinaire,  assavoir  do  commander  h 
toutes  les  forces  qu'ilz  ont,  tant  au  duché  do  Milan  que  en  les 
autres  estats  d'Italye,  et  l'accompaignent  de  quatre  ou  cinq  mil 
hommes  de  pied  et  d'ung  fonds  d'ung  million  ou  doux  d'or,  ainsi 
qu'ilz  disent.  C'est  pourquoy  j'estime  d'autant  plus  nécessaire 
que  je  m'achemine  du  costé  de  Lyon,  pour  faciliter  l'exécution 
du  traicté  que  j'ay  fait  avec  le  duc  de  Savoye,  ainsy  que  j'espère 
faire,  et,  par  mesme  moyen,  veoir  si  mon  approchement  de  ce 
costé-là  pourra  favoriser  le  mariage  qu'on  vérité  j'ay  tousjours 
désiré  faire  avec  la  niepce  du  duc  de  Florence,  lequel  n'est  pas 
encores  plus  advancé  que  cela,  quoy  que  vous  ayt  dit  la  dite 
dame,  laquelle  en  sçait  ce  que  son  ambassadeur  luy  escrit  de  ce 
qu'il  s'en  dit  par  la  ville  ;  mais  je  seray  bien  ayse  de  sçavoir  pour- 
quoy et  comment  ilz  vouldroyent  traverser  le  dit  mariage  :  par- 
tant mettez  peyne  d'en  descouvrir  les  particularitoz,  pour  m'en 
advertir.  Mais,  laRoynovous  a  dit  vérité  sur  le  faictdes  Jésuites*, 
et  faut  bien  s'attendre  de  voir  ung  grand  changement  aux  affaires 
du  monde,  puisqu'elle  et  moy,  qui  n'avons  jamais  aymé  l'hu- 


1.  Le  6  mars,  M.  de  Boissise  écrivait  au  Roi,  en  lui  rendant  compte  d'une 
conversation  qu'il  avait  eue  avec  Elisabeth  : 

«  La  dite  dame  me  dit  aussy,  que  Vostre  Majesté  vouloit  remettre  les  Jé- 
suites en  son  royaume  et  qu'il  failloit  se  deffier  d'eux,  comme  elle  feroit  de  l'Ar 
chiduc,  qu'elle  avoit  entendu  estre  jésuite  en  l'ame.  Je  luy  diz  que  l'on  ne 
m'avoit  rien  mandé  louchant  les  dits  Jésuites,  lesquelz,  à  la  vérité,  tenoyent 
une  opinion  dangereuse  pour  beaucoup  de  princes,  assavoir  que  la  Chrestienté 
ne  scroit  jamais  paisible  ny  bien  gouvernée,  qu'elle  ne  fust  reduitte  soubz  une 
seule  monarchie,  de  laquelle  ilz  estimoycnt  le  seul  roy  d'Espagne  digne,  et,  pour 
l'interest  que  l'Archiduc  pouvoit  avoir  en  sa  grandeur,  il  pourroit  bien  estre 
de  l'avis  des  Jésuites.  »  (Bibl.  nat.,  Ms.  fr.  4128,  fol.  152.) 

meur  de  telles  gens,  commançons  à  les  voulloir  restablir  et 
favoriser,  elle  d'une  façon,  par  la  paix  qu'elle  veut  faire  avec 
l'Archiduc,  qui  a  pris  nourriture  avec  eux,  et  moy  d'une  autre, 
pour  contanter  le  Pape,  auquel  j'ay  très  grande  obligation. 
Toutesfois,  les  choses  n'en  sont  pas  encores  plus  advancées  de 
mon  costé  que  cela,  et  en  feray  ce  que  Dieu  me  conseillera,  tant 
pourl'advancement  de  sa  gloire  que  pour  le  bien  de  mes  affaires. 
Continuez  à  m'advertir  de  ce  qui  surviendra,  et  mesmes  du  faict 
du  comte  d'Essex,  la  submission  duquel  envers  la  Royne  ne  luy 
a  deu  estre  desaggreable,  luy  ayant  de  tout  tempz  voué  et  rendu 
tant  de  fidélité  et  service  qu'il  a  fait,  encores  que  son  innocence 
l'en  deust  avoir  excusé  ;  mais,  qu'il  faille  qu'il  obtienne  sa  liberté 
par  l'entremise  de  ses  ennemis  ou  haineux,  c'est  une  espèce  de 
punition  dure  à  supporter  à  ung  cœur  généreux  et  innocent,  tel 
que  est  celuy  du  dit  comte,  lequel  toutesfois  fera  très  sagement 
de  s'accommoder  en  tout  et  par  tout  à  la  volonté  de  sa  souve- 
rayne.  Je  prie  Dieu,  Monsieur  de  Boissize,  

HENRY. 

DE  neufvillb:. 

Copie.  —  Bibl.  nat.,  Ms.  IV.  4128,  fol.  158  v». 

A   MONSIEUR    DE    BOISSISE 

Monsieur  de  Boissize,  J'ay  appris,  par  vostre  lettre  du  xv*'  et 
xxii"  de  cji  mois,  le  bon  accueil  et  traictement  que  a  receu  par 
delà  l'audientier  Verreichen,  avec  ce  que  vous  avez  peu  descou- 
vrir de  sa  négociation,  et,  combien  qu'il  semble  qu'ilz  soyent 
<*ncor  loing  de  compte  pour  s'accorder  et  que  je  ne  doibve  faire 
grand  fondement  de  ce  qui  a  esté  traicté,  neantmoins  nous  ])ou- 

vons  recognoistre  et  juger,  par  tel  eschantillon,  quel  est  le  but 
des  contractans.  (3r,  la  Royne  ne  peut  consentir  et  accorder  que 
leur  alliance  soit  offensive  et  deffensive,  qu'elle  ne  s'oblige  à 
faire  la  guerre  contre  les  Estats,  ny  que  je  n'aye  juste  occasion 
de  m'en  plaindre  et  remuer,  encores  que  je  sois  en  paix  avec  les 
uns  et  les  autres,  s'il  n'est  expressément  escript,  par  le  traitté 
qu'ilz  feront,  que  ce  sera  sans  préjudice  des  traittez  et  alliances 
qu'ilz  ont  contractées  avec  moy  et  ma  couronne  :  partant,  il  sera 
bon  d'y  penser  d'heure  et  de  s'en  esclaircir,  mesmes  avec  la  dite 
dame.  Vous  luy  pourrez  dire  que  vous  avez  esté  adverty  de  la 
demande  que  en  a  faicte  le  dit  Verreichen,  laquelle  l'ambassa- 
deur de  la  dite  dame,  lequel  est  député  pour  se  trouver  en  leur 
assemblée,  nous  a  dit  estre  véritable;  mais,  il  a  voulu  quand  et 
quand  me  faire  croire  que  sa  maistresse  se  gardera  bien  de  s'y 
engager,  ny  de  rien  faire  au  préjudice  de  ses  antiens  amis  : 
toutesfois,  faictes  la  parler  sur  ce  poinct,  affm  qu'elle  n'aye  occa- 
sion de  s'excuser  de  ce  qu'elle  fera,  par  faulte  d'avoir  esté 
advertie  de  mon  interest  à  tempz.  Mais  comment  peut-elle  pro- 
mectre  de  rendre  l'entrée  du  port  de  Dunquerque  libre,  sans  faire 
la  guerre  aux  Estats?  Je  ne  puis  croire  que  la  dite  dame  s'oublie 
tant  que  de  le  faire,  d'autant,  comme  vous  dittes  sagement,  qu'elle 
se  mettroit  la  corde  au  col  et  faciliteroit  sa  ruine.  Il  me  semble 
aussy  que  je  ne  luy  ay  donné  tantd'argumens  d'umbrage,  qu'elle 
doibve  se  précipiter  de  ceste  manière,  et  veux  espérer  qu'elle 
prendra  meilleur  conseil,  quand  il  sera  question  de  fondre  la 
cloche  :  il  est  vray  que  j'ay  grande  deffiance  de  ses  ministres  et 
conseillers,  car  ilz  se  monstrent  trop  partiaux  pour  la  dite  paix, 
peult-estre  avec  plus  de  passion  que  de  jugement.  Le  dit  ambas- 
sadeur d'Angleterre  m'a  bien  dit  que  la  dite  dame  avoit  renvoyé 
Edmont  à  Bruxelles,  mais  il  ne  m'en  a  dit  le  subject,  ny  plus 
particulièrement  ce  que  a  traitté  Verreichen  :  toutesfois,  j'estime 
qu'il  sera  difficille  que  les  Espaignolz  et  les  Anglois  s'accordent, 
si  ung  tiers  ne  s'en  mesle,  estans  ces  deux  nations  du  naturel 
qu'elles  sont.  Continuez  à  m'advertir  de  ce  que  vous  en  appren- 
drez. Partout  où  les  Angloix  rencontrent  maintenant  en  mer  mes 
subjectz,  ils  les  rançonnent  ou  les  jectent  dedans  la  mer,  mesmes 
en  la  mer  de  Levant,  dont  j'ay  de   nouveau  receu  plusieurs 

plainctes,  dont  toutesfois  je  ne  suis  pas  d'advis  que  vous  faciez 
grand  bruit  par  delà;  car  aussy  bien  ne  vous  en  feroit-on  justice, 
et  n'ay  voulu,  pour  ceste  considération,  en  faire  parler  icy  au  dit 
ambassadeur  :  peult-estre  que  le  tempz  me  donnera  quelque 
moyen  d'y  pourveoir.  Vous  m'avez  escrit  ce  que  ont  faict  les 
Vénitiens,  dont  toutesfois  le  sieur  de  Villiers  ne  m'a  rien  escrit, 
par  sa  dernière  depesche,  qui  est  assez  fraische.  Mais,  c'est  bien 
une  imposture  et  malice  très  grande  d'avoir  dit  à  l'anibassadeur 
du  roy  d'Escosse  ce  que  vous  m'avez  escript,  par  vostre  première 
susdite  lettre;  car,  il  est  certain  que  c'est  chose  à  laquelle  je  n'ay 
jamais  pensé,  et,  comme  vous  luy  avez  très  bien  respondu,  luy  a 
esté  dit  exprès,  pour  abuser  son  maistre  :  j'estime  aussy  qu'il  en 
fera  peu  de  compte.  Continuez  à  m'advertir  des  deportemens  du 
dit  roy  d'Escosse,  et  pareillement  des  discours  et  jugemens  com- 
muns que  l'on  faict  par  delà  de  la  susdite  paix,  et  sur  quoy  se 
fondent  ceux  qui  ont  opinion  qu'elle  engendrera  une  guerre 
civille.  Je  ne  fay  pas  estât  d'envoyer  enAngleterre,  pour  l'ordre  de 
la  Jarretière,  suyvant  l'advis  que  vous  avez  donné  par  deçà  : 
toutesfois,  si  vous  estimez  qu'il  soit  à  propos  que  j'advance  ce 
compliment,  mandez  le  moy  et  voz  raisons  sur  ce.  C'est  chose 
que  je  feray  volontiers,  si  vous  l'estimez  nécessaire,  pour  les 
affaires  du  comte  d'Essex;  car,  je  l'affectionne  tant,  que  je  n'es- 
pargneray  rien  pour  le  favoriser;  mais  aussy,  prenez  garde  que 
je  ne  luy  face  plus  de  mal  que  de  bien,  et  m'en  escripvez  bien 
particulièrement  vostre  advis.  Lendit  ambassadeur  de  la  dite  Koyne 
m'a  faict  deux  plainctes  contre  ceux  de  La  Rochelle,  sur  les  deux 
ordonnances  dont  je  vous  envoyé  des  dupplicata,  avec  la  pré- 
sente. J'ay  commandé  estre  escript  aux  magistratz  de  la  dite 
ville,  pour  sçavoir  pourquoy  ilz  ont  faict  les  dites  ordonnances, 
affin  d'en  ordonner  après  avec  plus  de  lumière.  Ce  sera  tout  ce 
que  vous  escripray  par  la  présente,  priant  Dieu,  Monsieur  de 
Boisi?ize, 

HENRY. 

DE    NEUFVILLK. 

14   AVRIL   1600 

Copie.  —  Bibl.  nat.,  Ms.  fr.  4128,  fol.  161  v». 

A   MONSIEUR   DE   BOISSISE 

Monsieur  de  Boissize,  J'ay  considéré  les  propoz  que  vous  a 
tenuz  le  sieur  Gecil,  sur  les  propositions  de  l'audientier  Verrei- 
chen,  que  vous  m'avez  représentez  par  vostre  lettre  du  dernier 
jour  du  mois  de  mars,  que  j'ay  receue  le  x*'  du  présent,  ensemble 
la  response  que  vous  y  avez  faicte,  que  j'ay  trouvée  très  bonne 
et  l'opinion  que  vous  avez  du  succez  du  traicté  de  paix,  que  le 
roy  d'Espaigne  et  les  Archiducz  prétendent  faire  avec  la  royne 
d'Angleterre,  ma  bonne  sœur  et  cousine,  l'ambassadeur  de  la- 
quelle me  vint  trouver,  il  y  a  quatre  jours,  lequel  me  dit  le 
mesme  de  la  négociation  du  ditVerreichen,  que  a  faict  à  vous  le 
dit  Gecyl.  Après,  il  me  parla  du  payement  des  deniers,  que  je 
doibs  à  samaistresse,  et  du  renouvellement  des  traictez,  que  la 
couronne  de  France  a  avec  celle  d'Angleterre,  prétendant  que 
celuy  qui  fut  faict  du  tempz  du  feu  roy  Charles,  l'an  1572,  n'est 
en  vigueur,  tant  pour  n'avoir  esté  depuis  accomply  et  observé, 
que  pour  ce  que  je  n'ay  dénoncé  à  la  dite  dame,  dedans  l'an  de 
la  mort  du  feu  Roy  dernier  decedé,  par  lettres  expresses  ny  par 
mon  ambassadeur,  d'accepter  le  dit  traicté  et  le  voulloir 
observer,  comme  il  est  porté  par  le  iii'^  article  d'iceluy.  Il  me 
requit  aussy  de  defîendre  à  mes  subjectz  d'aller  servir  les  enne- 
mis de  ma  dite  sœur,  et  pareillement  de  transporter  de  France 
et  d'ailleurs  en  Espaignedes  armes,  munitions,  artillerie,  pouldre 
et  autres  choses  semblables,  disant  qu'il  desiroit  estre  esclaircy 
de  ma  volonté  sur  ce  que  dessus,  affm  d'en  rendre  compte  à  la 
dite  dame  et  à  ceux  de  son  conseil,  qu'il  debvoit  trouver  à  Bo- 
longne,  où  sa  souveraine  luy  avoit  commandé  de  se  rendre,  au 
tempz  que  Edmont  conviendroit  avec  les  Archiducz,  pour  assister 
en  la  négociation  de  la  paix  qui  s'y  debvoit  faire,  en  qualité  de 

député  de  sa  part ,  et,  comme  il  n'attendoit  plus  que  des  nou- 
velles du  dit  Edmont  pour  partir,  qu'il  estimoit  debvoir  arriver 
d'heure  à  autre,  il  me  supplioit  luy  déclarer  au  plus  tost  ma 
volonté  sur  les  dits  poinctz,  me  monstrant  que  la  dite  dame 
jugeroit  de  Testât  qu'elle  debvoit  faire  de  mon  amitié  par  ma 
response,  pour  se  conduire  après  selon  icelle  au  traicté,  duquel 
elle  estoit  poursuyvie  par  les  dits  roy  d'Espaigne  et  Archiducz, 
du  succez  duquel  il  me  donna  assez  d'occasion  de  penser  qu'il 
n'avoit  pas  trop  bonne  opinion.  Je  luy  dis  sur  le  champ  plusieurs 
choses,  pour  luy  donner  occasion  de  s'asseurer  de  l'affection 
que  je  porte  à  sa  maistresseet  au  bien  de  ses  affaires,  fondée  sur 
les  obligations  que  je  recongnois  luy  avoir,  desquelles  je  luy  dis 
que  je  ne  perdrois  jamais  la  mémoire,  et  sur  nostre  commun  et 
réciproque  interest  àl'entretenement  de  nostre  amityé  et  alliance, 
pour  laquelle  je  luy  avois  souvent  dit,  comme  je  vous  avois'aussy 
commandé  par  plusieurs  fois  de  le  déclarer  à  sa  maistresse,  que 
je  serois  tousjours  prest,  non  seulement  de  raffraischir  noz  antiens 
traictez,  mais  aussi  de  les  augmenter  et  rendre  plus  favorables  et 
exprès,  pour  le  commun  bien  de  noz  affaires,  quand  elle  trou- 
veroit  bon  de  le  faire  ;  que  je  luy  confirmois  encores  cela  mesmes 
et  que  je  m'efforcerois  luy  donner,  aux  autres  poinctz  qu'il  m'a- 
voit  représentez,  tout  le  contantement  qu'il  me  seroit  possible, 
adjoustant  que  si  elle  cognoissait  que  la  paix  avec  les  dits  roy 
d'Espagne  et  Archiducz  luy  debvoit  estre  utille,  que  je  serois  très 
ayse  qu'elle  se  feist  et  la  favoriserois  volontiers  de  tout  mon  pos- 
sible; seullement,  je  desirois  que  sa  maistresse  et  luy  creussent 
qu'elle  ne  contracteroit  jamais  amityé  avec  prince  duquel  elle 
receust  plus  de  fraternité  et  de  service  qu'elle  fera  de  moy,  tant 
que  je  vivray;  et,  pour  conclusion,  je  dis  au  dit  ambassadeur 
(ju'il  baillast  ung  mémoire  au  sieur  de  Villeroy  des  poinctz  qu'il 
m'avoit  proposez,  affm  de  les  mieux  considérer;  lequel  il  luy 
porta  deux  jours  après,  en  la  forme  que  vous  verrez,  parla  coppie 
d'iceluy  que  je  vous  envoyé,  et  luy  répéta  quasi  les  mesmes 
propoz  qu'il  m'avoit  tenuz.  Le  dit  sieur  de  Villeroy  luy  demanda 
s'il  proposoit  les  dits  poinctz,  mesmes  celuy  du  renouvellement 
des  dits  traictez,  seulement  de  luy-mesmes,  pour  estre  i^sclaircy 
de  mon  intention,  ou  avec  charge  de  sa  maistresse,  d'autant  que 

l'on  no  vous  en  avoit  point  parlé  par  delà.  Il  luy  déclara  que  c"os- 
toit  par  connnandoment  exprès,  qu'il  luy  en  avoit  esté  faict  de  la 
part  de  la  dite  dame,  et  vouUut  aussy  faire  cognoistre  au  dit  sieur 
de  Villeroy,  comme  il  avoit  faict  à  moy,  que,  si  le  dit  roy  d'Es- 
paigne  et  Archiducz  ne  moderoyent  les  demandes  que  Verrei- 
chen  avoit   proposées  et  ne  s'accommodoyent  aucunement  à 
celles  de  la  dite  dame,  il  ne  falloit  pas  espérer  qu'ilz  tumbassent 
d'accord.  Or,  quand,  d'ung  costé,  je  considère  le  peu  de  compte 
que  la  dite  dame  et  les  siens  ont  faict  de  mon  amitié,  au  contraire, 
la  jalousie  qu'elle  a  monstre  avoir  de  moy  et  de  la  prospérité  de 
mes  affaires,  non  seulement  depuis,  mais  encores  devant  la  paix 
de  Vervins,  j'ay  occasion  de  croire  que  le  dit  ambassadeur  ne 
m'a  tenu  ce  langage  que  pour  me  faire  parler  et  se  prevalloir  de 
ma  response,   pour  favoriser,  ou  pour  causer  et  couvrir  le  dit 
traicté,  qu'elle  pretendoit  faire  avec  les  autres,  mesme  voyant 
qu'elle  ne  vous  en  a  rien  dit  ny  faict  dire  par  delà,    et  aussy 
qu'elle  et  les  siens  ont  mesprisé,  comme  vous  sçavez,  depuis  un 
an,  le  renouvellement  des  ditz  traittez.  D'ailleurs  aussy,  quand 
je  considère  et  examine  les  interestz  que  a  la  dite  dame  en  ce 
traicté,  les  difficultez  des  conditions  d'iceluy  et  l'incertitude  de 
l'observation  des  dites  conditions,  quand  ilz  seront  d'accord,  les 
périls  où  se  met  la  dite  dame  sur  ses  vieux  jours,  en  abandon- 
nant lesEstatset  changeant  d'alliance,  pour  s'attacher  à  la  maison 
d'Espaigne  desguisée   et  couverte  du  nom  de  celle   de  Bour- 
gongne  (car,  on  tient  aujourd'huy  pour  tout  certain  que  le  dit 
roy  d'Espagne  n'aura  point  d'enfans  et  mesme  qu'il  ne  vivra  pas 
longtempz),  le  peu  d'utilité  que  la  dite  dame  tirera  du  dit  accord, 
mesmes  pour  le  commerce  de  ses  subjectz,  à  cause  de  la  diver- 
sité de  la  religion,  joinct  qu'il  n'y  a  rien  qui  presse  la  dite  dame 
de  faire  ce  marché,  ayant  la  France  pour  amye,  comme  elle  a,  et 
s'en  peut  encores  asseurer  davantage,  en  tenant  en  pied  les  dits 
Estats,  je  m'imagine  volontiers  qu'elle  pourroit,   comme   elle 
debvroit,  avoir  changé  d'advis  en  mon  endroict,  d'autant  plus 
qu'elle  void  les  affaires  des  dits  Archiducz  au  Pays-Bas  prendre 
un  assez  mauvais  chemin.  Sur  cela,  je  veois  discourant  le  bien 
et  advantage  que  ce  nous  seroit,  à  tous  deux,  de  nous  rallier  et 
joindre  ensemble  mieux  que  jamais,  pour  asseurer  noz   Estats 

et  fortunes,  et  combien,  en  ce  faisant,  nous  seroit  facile  de  nous 
passer  de  l'amityc  des  autres,  soyt  que  nous  voulions  entretenir 
ou  faire  la  paix  avec  eux,  car  ilz  nous  en  estimeroyent  davan- 
tage :  ce  qui  m*a  transporté  si  avant,  que  j'ay  voulu  vous  com- 
mander, par  la  présente,  de  vous  esclaircir  avec  la  dite  dame  de 
ses  intentions  sur  les  dites  propositions,  luy  disant,  si  elle  vous 
en  a  donné  subject,  que,  si  elle  veut  que  nous  contractions  à 
bon  escient  ensemble  une  nouvelle  alliance,  je  suis  tout  prest 
d'y  entendre  et  luy  donner  occasion  d'estre  contante  de  moy  et 
de  s'y  fier  plus  que  jamays,  estant  résolu,  selon  sa  responce,  de 
vous  envoyer  ung  pouvoir  pour  ce  faire  et  mesme  faire  passer 
par  delà  ung  personnage  de  qualité,  pour  auctoriser  davantage 
le  dit  traicté;  mais,  je  seroys  marry  qu'elle  prist  opinion  que  je 
misse  cecy  en  avant,  pour  rompre  celuy  qu'elle  prétend  faire 
avec  les  autres,  car,  en  vérité,  ce  n'est  mon  but,  encores  que  je 
ne  vous  veuille  celer  que  je  ne  suis  content  de  la  recherche  que 
a  faicte  le  dit  Yerreichen  de  la  susdite  alliance  offensive  et 
deffensive,  qu'il  a  proposée  de  par  delà,  sur  les  antiennes  faictes 
entre  la  maison  d'Angleterre  et  de  Bourgongne,  d'autant  qu'il 
me  semble  que  cela  me  regarde  plus  que  nul  autre,  de  sorte  que 
je  me  sens  fort  attenu  à  la  dite  dame  de  la  responce  qu'elle  luy  a 
faicte,  et,  quand  elle  ne  s'accordera  avec  eux,  je  ne  m'en  plain- 
dray  à  personne  ;  et  d'autant  plus  me  suis-je  senty  offensé  de  la 
dite  proposition  des  dits  Archiducz,  qu'ilz  me  l'ont  celée;  car,  il 
me  semble  qu'il  n'estoit  pas  raisonnable  qu'ilz  le  feissent, 
mesmes  si  freschement  après  en  avoir  contracté  une  avec  moy, 
laquelle  ilz  protestent  tous  les  jours  de  voulloir  observer. 
Doncques,  je  désire  que  vous  parliez  de  cecy'à  la  dite  dame,  de 
telle  sorte  qu'elle  reçoipve  ma  bonne  volonté  et  l'interprette 
comme  elle  mérite,  qui  y  est,  soit  qu'elle  rompe  ou  non  avec  les 
autres,  que  je  suis  prest  de  traicter  avec  elle  quand  elle  vouldra. 
J'ay  advisé,  faisant  le  dit  renouvellement,  que  nous  pourrions 
resouldre  et  convenir  aussy  de  la  forme  ot  des  termes  du  rem- 
boursement de  l'argent  que  je  luy  doibs  et,  par  ce  moyen,  l'en 
rendre  asseurée,  et  vous  diray  que,  en  ce  cas,  je  ne  feroy  difti- 
culté  de  m'obligor  à  luy  payer,  par  chascun  an,  jusques  à  cin- 
quante, voire  jusques  à  cent  mil  escuz,  à  deux  ou  trois  termes, 

jusques  au  remboursement  entier  de  la  dite  debte.  Monsieur  de 
Boissizo,  je  vous  descouvre  et  confie  le  tout,  à  mon  honneur  et 
advantage,  comme  je  vous  prie  de  faire  et  me  faire  sçavoir  au 
plus  tost  la  resolution  de  la  dite  dame.  Je  faiz  compte  de  faire 
passer  vers  elle  le  commandeur  de  Chastes,  pour  satisfaire  à  ce 
que  je  doibz,  pour  l'ordre  de  la  Jarretière,  duquel  je  pourrois 
me  servir  avec  vous  à  faire  le  dit  traicté;  ou  bien,  pour  honorer 
davantage  la  dite  dame,  je  deputerois  encores  quelque  autre  de 
plus  grande  qualité,  dont  vous  me  manderez  vostre  adviz 
promptement,  affin  que  je  le  recoipve,  devant  que  je  m'eslongne 
de  ce  pays,  duquel  je  fais  estât  de  partir,  le  vi*'  du  mois  prochain, 
pour  m'acheminer  à  Lyon.  Continuez  aussy  à  m'escrire  des  nou- 
velles du  comte  d'Essex  et  de  la  guerre  d'Irlande,  et  vous  res- 
jouissez  avec  elle  du  bon  succez  d'icelle.  Je  prie  Dieu,  Monsieur 
de  Boissize, 

HENRY. 

DE    NEUFVILLE. 


19    AVRIL    1600 

Copie.  —  Bibl.  nat.,  Ms.  fr.  4128,  fol.  166  vo. 

A   MONSIEUR   DE   BOISSISE 

Monsieur  de  Boissize,  Vous  aurez  appris,  par  la  depesche  que 
je  vous  ay  faicte  par  le  courrier  Picault,  l'élection  que  j'avois 
faicte  du  commandeur  de  Chastes,  pour  s'acheminer  par  delà  et 
satisfaire  à  ce  que  l'on  y  désire  de  moy,  pour  le  faict  de  l'ordre 
de  la  Jarretière,  de  sorte  que  la  chose  n'estoit  plus  en  son  entier, 
quand  j'ay  receu  la  vostre  du  xu^  de  ce  mois  par  ce  porteur, 
joinct  que  le  tempz  eust  esté  trop  brief,  pour  faire  préparer  et 
partir  celuy  duquel  vous  avez  escript  au  sieur  de  Villeroy,  que 

l'on  eust  esté  bien  ayse  par  delà  que  je  me  fusse  servy  en  ceste 
occasion,  pour  s'y  rendre  au  temps  prefix  par  vostre  dite  lettre. 
Partant,  ce  sera  le  dit  commandeur  qui  l'exécutera,  auquel  j'en- 
voyeray,  dès  demain,  la  depesche  nécessaire  \  affm  qu'il  ne  face 
faulte  de  se  rendre  par  delà,  ung  jour  ou  deux  devant  la  feste  de 
la  sainct  Georges  :  de  quoy  vous  advertirez  la  Royne,  ma  bonne 
sœur  et  cousine ,  affm  qu'elle  donne  ordre  qu'il  y  soit  receu 
dignement.  J'ay  trouvé,  avec  l'extraict  des  statuts  du  dit  ordre, 
que  vous  nous  avez  ci-devant  envoyé,  une  forme  de  serment  que 
les  chevaliers  doibvent  faire,  et,  parce  que  j'en  feiz  ung,  quand  je 
receus  le  dit  ordre,  je  n'estime  pas  qu'il  soit  besoing  que  le  dit 
commandeur  en  face  ung  nouveau  pour  moy,  et  d'autant  plus 
que  l'article  des  dits  statuts,  que  vous  m'avez  envoyé,  n'en  fait 
aucune  mention.  En  tout  cas,  je  vous  envoyé  ung  double  du  dit 
serment  que  je  feiz,  lorsque  je  receus  le  dit  ordre,  pour  le  repré- 
senter par  delà,  affm  de  me  descharger  d'en  faire  ung  second, 
s'il  est  possible,  sinon,  vous  reigler  sur  iceluy,  si  c'est  la  cous- 
tume  de  prester  encores  ung  autre  serment,  affin  d'y  faire  com- 
prendre les  exceptions  portées  par  le  premier,  pour  la  descharge 
de  ma  conscience  et  la  conservation  de  ma  dignité,  dont  vous 
traicterez  et  conviendrez,  avec  les  officiers  et  suppostz  du  dit 
ordre,  sans  attendre  l'arrivée  du  dit  commandeur,  affm  qu'il 
trouve  ceste  difficulté  vuidée.  Je  l'advertiray  du  commandement 
que  je  vous  en  fais  et  luy  envoyeray  des  doubles  de  l'ung  et 
l'autre  serment,  et  pareillement  de  l'article  des  dits  statutz  que 
vous  nous  avez  envoyé  ;  mais,  je  vous  repeteray  que  je  n'estime 
pas  qu'il  soit  nécessaire  de  réitérer  le  dit  serment ,  s'il  n'est 
expressément  ordonné  par  leurs  dits  statutz  :  c'est  chose  aussy 
que  nous  ne  pratticquons  en  l'ordre  de  Sainct-Michel,  ny  en  celuy 
du  Sainct-Esprit.  Vous  advertirez  par  lettres  le  dit  commandeur 
de  tout  ce  que  vous  jugerez  estre  bon  qu'il  sache  et  face,  pour 
accomplir  sa  charge  plus  honorablement,  en  attendant  que  vous 
le  voyiez,  et  vous  recommande  ceste  action,  comme  chose  (pii 
importe  à  mon  honneur  et  à  ma  dignité.  Après  avoir  faict  partir 


1.  La  lettre  du  Roi,  qui  accrédite  lo  gouverneur  de  Dieppe  auprt»8  d'Élisa- 
»)eth,  ent  du  20  avril  et  a  été  publiée  dans  le  Reruril  des  lettres  missives  (V,  222). 

le  dit  courrier  Picaut,  je  feiz  tenir  à  l'ambassadeur  do  la  dite 
dame,  par  le  dit  sieur  de  Villeroy,  les  mesmes  propoz  que  je  vous 
ay  escriptz  par  luy,  pour  responce  à  la  proposition  qu'il  m'avoit 
faicte,  sans  toutesfois  luy  spociffior  la  somme  de  cinquante  ou 
cent  mil  escuz,  mentionnée  par  ma  dite  lettre,  ny  autre,  mais 
seulement  qu'il  seroit  advisé  et  convenu,  entre  ceux  que  la  dite 
Iloyne  et  moy  commettrions  pour  traitter  le  renouvellement  de 
nostre  alliance,  quelle  somme  ,de  deniers  seroit  celle  que  je  luy 
payerois,  par  chascun  an  et  à  quelz  termes,  sur  ses  debtes,  jusques 
au  payement  entier  d'icelles.  Le  dit  ambassadeur  fit  contenance 
et  déclaration  d'estre  fort  content  de  ma  dite  responce,  pour  le 
regard  du  dit  renouvellement,  et  de  la  forme  d'asseurer,  par  le 
traicté  qui  seroit  faict  d'iceluy,  le  dit  remboursement,  mais  il 
eust  voulu  que  je  l'eusse  esclaircy,  dès  à  présent,  quelle  somme 
j'ay  desliberé  faire  payer  ceste  année  à  la  dite  dame,  sans  le 
remectre  à  la  conclusion  du  dit  traicté,  m'ayant  représenté  sur  ce 
plusieurs  raisons  et  considérations  importantes  au  contantement 
de  sa  maistresse  et  à  ses  affaires,  que  j'ay  jugées  en  vérité  si  per- 
tinentes, que,  si  j'avoys  moyen  de  luy  faire  fournir  quelque  notable 
somme,  aussy  bien  que  je  ne  l'ay  pas,  je  y  eusse  volontiers 
acquiescé  et  satisfaict;  mais,  estant  combattu  de  l'impossibilité, 
laquelle  certes  est  sans  fard  et  desguisement,  j'ay  advisé  de  luy 
faire  dire,  sur  la  recharge  et  instance  qu'il  en  a  faicte,  de  bouche 
et  encores  par  escript,  ainsy  que  vous  verrez  par  le  double  d'ice- 
luy que  je  vous  envoyé,  que  je  désire  avoir  responce  àladespeche 
que  je  vous  ay  faicte,  par  courrier  exprès,  sur  la  proposition  qu'il 
m'avoit  faicte  de  renouveller  nos  dits  traictez,  devant  que  de 
m'eslargir  davantage  sur  ce  poinct,  et  ay  pris  cest  expédient, 
pour  ne  l'esconduire  du  tout,  ou  pour  n'avoir  de  quoy  mieux 
faire,  dont  j'ay  estimé  vous  debvoir  advertir,  affin  que  vous 
sçachiez  comme  il  en  va.  A  quoy  j'adjousteray,  parlant  à  vous 
confidemment,  comme  à  mon  serviteur  très  fidelle,  que,  si  la 
royne  d'Angleterre  s'attend  de  tirer  de  moy  quelque  somme 
notable  comptant,  en  faisant  le  susdit  traicté,  et  qu'elle  ne  le 
veuille  conclurre  sans  cela,  il  me  sera  impossible  de  le  faire  pré- 
sentement, tant  je  suis  surchargé  de  despenses  extraordinaires, 
ceste  année,  et  ay  besoing  de  penser  à  mes  affaires,  principalle- 

ment  jusques  à  ce  que  le  duc  de  Savoye  ayt  effectué  nostre  ac- 
cord, dont  l'on  parle  incertainement  et  diversement,  encores  que 
ses  gens  qui  sont  icy  continuent  m'asseurerque  il  nemancquera 
à  ce  qu'il  m'a  promis.  Or,  Monsieur  de  Boissize,  vous  adviserez 
à  vous  conduire  envers  la  dite  Royne,  en  ceste  occasion,  le  mieux 
que  vous  pourrez,  pour  le  bien  de  mon  service,  qui  requiert,  en 
vérité,  que  je  m'asseure  de  Tamityé  de  la  dite  Royne  plus  tost  que 
plus  tard,  pour  les  raisons  que  je  vous  ay  escriptes  par  le  dit 
Picault,  mais  non  que  je  m'oblige  à  payer  ceste  année  la  dite 
somme  notable,  car  je  n'ay  moyen  de  le  faire,  sans  m'incommo- 
der  par  trop.  Voilà  tout  ce  que  je  vous  escriray  pour  ce  coup, 
priant  Dieu,  Monsieur  de  Boissize,  

HENRY. 

DE   NEUFVILLE. 


6  MAI  1600 

Copie.  —  Bibl.  nat.,  Ms.  fr.  4128,  fol.  170  v». 
A   MONSIEUR    DE    BOISSISE 

Monsieur  de  Boissize,  Vous  ne  pouviez  mieux  ny  plus  sage- 
ment, selon  mon  intention,  représenter  à  la  royne  d'Angleterre, 
ma  bonne  sœur  et  cousine,  lescommandemensque  je  vous  avoys 
faictz,  par  mes  précédentes  lettres,  que  vous  avez  faict,  ainsy  que 
j'ay  veu  par  les  vostres  des  xvi°  et  xxvi°du  moisd'apvril,  que  j'ay 
reccues,  assavoir  la  première  le  dit  xxvi'  et  la  dernière  le  premier 
jour  du  présent,  et  si  sa  response  à  vostre  première  remonstrance 
m'a  deu  contanter,  comme  véritablement  elle  a  faict,  celle  qu'elle 
a  faicteà  l'autre  a  fait  tout  le  contraire,  et,  me  doublant  aucune- 
ment de  cela,  j'avois  exprès  attendu  ceHe-cy,  devant  que  vous 
escriro  mon  advis  sur  l'autre;  car,  j'ay  depuis  quelques  années 

remarqué  tant  de  variété  et  d'inconstance  aux  volontez  et  lan- 
gages de  la  dite  Royne,  en  tout  ce  qui  m'a  concerné,  que  je  n'y 
ay  peu  asseoir  aucun  fondement  solide;  et  plus  j'ay  demonstré 
chérir  son  amityé,  moings  elle  a  faict  de  compte  de  la  mienne, 
ayant  pris  ma  franchise  pour  desguisement ,  mesprisé  toutes 
choses  venantes  de  moy  et  souvent  blasmé  mon  silence  et  ma 
longanimité,  quand  j'en  ay  voullu  user,  pour  ne  la  fascher  et 
importuner.  Elle  commança  de  se  conduire  ainsy,  après  qu'elle 
m'eust  envoyé  son  ordre,  l'an  1596,  ayant  icy  pour  ambassa- 
deur Mildemay,  lequel  faisoit  profession  d'interpréter  ma  bonne 
foy  selon  son  sens.  Il  me  souvient  qu'estant  à  Rouen,  la  dite 
année ,  je  luy  feis  voir  l'original  d'une  depesche  du  feu  roy 
d'Espaigne  addressante  au  duc  de  Sesse,  son  ambassadeur  à 
Rome,  qui  estoit  tombée  entre  mes  mains  et  avoit  esté  deschif- 
frée par  Ghoirin,  par  laquelle  nous  descouvrismes  que  le  dit  Roy 
estoit  dès  lors  resollu  de  faire  la  paix  avec  moy  et  plustost  me 
rendre  toutes  mes  villes,  s'il  ne  pouvoit  l'obtenir  autrement, 
tant  il  recognoissoit  qu'elle  luy  estoit  nécessaire  ;  et  je  luy  feiz 
dire  que  je  n'avois  aucune  envie  d'entendre  à  la  dite  paix,  si  sa 
maistresse  vouloit  que  nous  feissions  ensemble  à  bon  escient  la 
guerre  aux  Pays-Ras,  pour  en  chasser  les  Espagnolz,  et,  pour  ce 
faire,  que  nous  joignissions  noz  forces  et  moyens  ensemble, 
affin  que  nous  peussions  faire  de  plus  grands  exploictz,  comme, 
en  vérité,  il  nous  eust  esté  facile  de  faire;  mais,  le  dit  Mildemay 
s'imagina  que  la  dite  lettre  estoit  supposée,  pour  abuser  sa  mais- 
tresse,  de  quoy  il  abbreuva  la  dite  Royne,  de  façon  que  non  seul- 
lement  elle  mesprisa  l'advis,  mais  aussy  reffusa  du  tout  la  con- 
jonction de  noz  forces  et  employa  le  comte  d'Essex  ailleurs.  Sur 
cela,  la  ville  d'Amyens  fut  surprise,  la  perte  de  laquelle,  avec  les 
munitions  de  guerre  qui  estoyent  dedans,  m'osta  le  moyen  de 
pouvoir  entreprendre  autre  chose  que  le  recouvrement  d'icelle. 
J'envoyay  lors  feu  Foucquerolles  vers  la  dite  Royne,  par  lequel 
je  luy  feiz  offre,  si  elle  voulloit  m'ayder  de  son  armée,  qui  estoit 
lors  preste  à  faire  voille,  pour  reprendre  la  dite  ville  d'Amyens, 
que  je  m'obligerois  à  elle  de  luy  ayder  après  à  reprendre  la  ville 
de  Calais,  et,  icelle  prise,  luy  en  deslaisser  la  garde,  par  forme 
d'engagement,  jusques  à  l'entier  remboursement  de  tout  ce  que 

je  luy  debvois;  à  quoy  elle  refusa  encores  d'entendre  et  se  con- 
tanta  de  renforcer  quelques  compaignies  de  gens  de  guerre  à 
pied,  qu'elle  avoit  envoyées  à  mon  secours,  pour  m'assister  au 
siège  de  la  dite  ville  ;  après  lequel,  estant  poursuyvy  et  pressé 
de  la  part  du  Pape,  et  pareillement  de  la  pauvreté  et  nécessité 
publicque  de  mon  royaume,  d'entendre  à  la  dite  paix,  j'en  ad- 
vertiz  la  dite  Royne,  de  laquelle  je  ne  peux  tirer  que  toutes 
incertitudes,  et,  d'autant  que  vous  sçavez  comment  je  me  suis 
comporté  envers  elle  et  ses  serviteurs  sur  ceste  occasion,  je  ne 
vous  en  feray  reditte.  Enfin,  je  luy  avois  réservé  place  en  la  dite 
paix,  si  dès  lors  elle  eust  voulu  y  entendre,  et  ne  me  suis  obligé 
par  icelle  d'abandonner  son  amityé  ;  au  contraire,  j'ay  tousjours 
desclaré  ouvertement  que  je  voulois  la  conserver  chèrement  et, 
quand  on  a  estimé  qu'elle  debvoit  estre  assaillie,  je  luy  ay  faict 
offre  de  mon  assistance  et  ay  voulu  que  le  roy  d'Espaigne  et  ses 
ministres  le  sceussent,  tellement  que  je  puis  dire  l'avoir  exceptée 
par  effect  des  obligations  du  dit  traicté,  ne  l'ayant  peu  faire  par 
escript,  puisqu'elle  estoit  en  guerre  ouverte  avec  le  dit  roy 
d'Espaigne  et  qu'elle  ne  voulloit  estre  comprise  en  iceluy  :  qui 
est  tout  ce  qu'elle  pouvoit  justement  attendre  de  moy,  dont  je 
suis  très  marry  qu'elle  n'est  mieux  ediffiée.  Depuis  la  dite  paix, 
il  m'a  esté  souvent  parlé  par  son  ambassadeur,  et  à  vous  par  delà 
par  ses  ministres,  de  renouvellernoz  traictez,et  sçavez  avec  quelle 
challeur  et  affection  je  m'y  suis  tousjours  disposé  et  pareillement 
ce  qui  en  a  retardé  et  empesché  l'exécution.  Son  ambassadeur 
m'en  ayant  nagueres  renouvelle  le  propos,  j'estimois  faire  chose 
qui  luy  fust  aggreable,  de  l'embrasser  des  deux  mains,  comme 
j'avois  faict  :  toutesfois,  je  reconnois,  à  mon  grand  regret,  que, 
au  lieu  de  faire  de  mesme,  elle  attribue  le  tout  à  art,  comme  si 
j'en  avois  ainsy  usé,  pour  m'excuser  de  luy  payer  ce  que  je  luy 
doibs.  C'est  l'opinion  que  luy  a  donnée  son  ambassadeur,  la- 
quelle a  facillement  trouvé  place  en  son  esprit  ja  préoccupé  de 
semblables  :  certes,  j'en  suis  très  desplaisant,  tant  pour  l'affec- 
tion que  je  luy  porte,  que  pour  recognoistre  combien  il  nous 
importe  de  nous  maintenir  en  bonne  intelligence  et  confédé- 
ration. Je  confesse  aussy  que  je  doibs  recognoistre  les  plaisirs 
qu'elle  m'a  faictz  en  ma  nécessité  et  surtout  la  faire  rembourser 

de  l'argent  qu'elle  m'a  preste  ;  je  le  veux  faire  aussy  de  bonne 
foy  et  n'ay  rien  plus  à  cœur  que  d'y  satisfaire,  mais  je  ne  puis 
faire  l'impossible,  ny  obmettre  à  faire  ce  que  je  doibs  à  la  con- 
servation de  mon  Estât,  pour  la  contanter;  moings  encore  m'y 
resouldrois-je,  à  force  de  reproches  et  de  mespris,  quand  elle  m'y 
vouldroit  porter  par  telles  voyes.  Si  elle  estime  si  peu  mon  ami- 
tyé,  qu'elle  n'en  attende  autre  fruict  que  celuy  du  commerce, 
que  doibs-je  espérer  de  la  sienne,  mes  subjectz  estans  si  mal 
traictez  par  les  siens,  par  tout  où  ilz  les  trouvent  et  abbordent  en 
mer  et  en  terre?  Je  couvre  et  dissimule,  tant  que  je  puis,  leurs 
plainctes,  quoy  que  justes  et  pitoyables,  non  pour  autre  consydc- 
ration  que  pour  ne  donner  prise  à  personne  contre  ma  gratitude 
et  la  bonne  volonté  que  je  porte  à  la  dite  dame.  Vous  sçavez  ce 
qui  en  est  :  au  contraire,  elle  et  les  siens  recherchent  et  embras- 
sent toutes  sortes  d'occasions  de  querelles  avec  moy,  et  m'avez 
mandé  qu'elle  s'est  de  nouveau  plaincte  à  vous  des  injustices  que 
recoipvent  ses  subjectz  en  mon  royaume;  à  quoy  j'eusse  pourveu, 
si  son  ambassadeur  m'en  eust  parlé,  encores  que  j'aye  toute 
occasion  de  me  doulloir  et  ressentir  du  traictement  que  vous 
sçavez  qu'ilz  font  aux  miens.  Mais,  il  semble  que  le  dit  ambas- 
sadeur réside  icy,  plustost  pour  espier  les  occasions  d'irriter  sa 
maistresse  contre  moy  et  altérer  nostre  bonne  intelligence,  que 
la  mesnager  et  entretenir,  encores  qu'il  veuille  que  je  croye  le 
contraire;  mais,  je  recognois  bien  que  c'est  luy  qui  l'a  altérée  et 
esmeue,  sur  la  dernière  proposition  que  vous  avez  eu  charge  de 
luy  faire.  J'ay  veu  aussy  le  mémoire  de  Gonstantinople  qu'elle 
vous  a  baillé,  du  contenu  duquel  ung  secrétaire  de  mon  ambas- 
sadeur résidant  en  Levant,  arrivé  icy  depuis  huict  jours,  avec  ung 
de  mes  drogmans,  m'a  déclaré  n'avoir  rien  sceu,  quand  il  estparty 
du  pays  :  toutesfoiz,  je  ne  laisseray  de  faire  sçavoir  à  mon  dit 
ambassadeur  ce  qui  m'en  semble,  et  veulx  croire  aussy  que  la 
dite  Royne  contiendra  celluy  qui  la  sert  par  delà  en  tout  debvoir  ; 
car,  s'il  continue  à  mal  parler  de  moy  et  à  voulloir  entreprendre 
sur  ma  bannière,  je  ne  l'espargneray  aucunement,  si  la  dite 
dame  n'en  faict  justice,  comme  je  l'en  ay  faict  requérir;  car,  je 
n'endureray  point  que  telles  gens  s'oublient  ainsy  en  mon  en- 
droict.  Mais,  pour  revenir  à  nostre  poinct^  je  vous  diray  doncques 

que  j'ay  observé  que,  plus  j'ay  recerché  d'ainityé  la  dite  royne 
d'Angleterre,  plus  elle  s'y  est  monstrée  difficille,  non  que  je  croye 
qu'elle  veuille  rompre  avec  moy,  pour  les  raisons  que  voussçavez 
qui  la  doibvent  divertir  de  ce  faire,  mais  parce  qu'elle  et  son  con- 
seil sont  ainsy  irrésolus  en  toutes  choses.  Considérez  comment  la 
dite  dame  vit  et  se  gouverne  avec  tous  ceux  avec  lequelz  elle  faict 
profession  d'amityé,  ou  de  la  voulloir  faire?  Or,  je  suis  d'adviz 
que  vous  la  laissiez  reposer  et  dormir,  sur  l'ouverture  que  vous 
luy  avez  faicte,  combien  qu'il  m'est  impossible,  ceste  année,  de 
trouver  de  l'argent  pour  la  contanter,  car  j'ay  destiné  tout  celuy 
que  je  doibs  recepvoir  ceste  année.  Davantage,  tant  que  je  seray 
incertain  des  effectz  de  la  volonté  du  duc  de  Savoye,  il  fault  que 
je  contregarde  les  moyens  que  j'ay,  pour  m'en  servir  en  ceste 
occasion ,  si  je  suis  contrainct  de  me  prevalloir  d'autres  ,  que 
ceux  desquelz  je  suis  tombé  d'accord  avec  luy.  Il  fault,  outre 
cela,  que  je  renouvelle  l'alliance  des  Ligues,  de  laquelle  si  je 
faulx  ceste  année  de  m'asseurer,  j'y  recouvriray  après  difficile- 
ment. Davantage,  je  suis  en  termes  de  me  marier,  ce  qui  me 
constituera  en  de  très  grands  frais,  qui  doibvent  estre  tous  pre- 
sens,  et  les  commoditez  que  je  doibs  espérer  du  dit  mariage  ne 
sont  ny  si  présentes  ny  encores  si  asseurées,  que  j'en  puisse  dis- 
poser pour  le  présent.  Je  voulois,  en  renouvellant  noz  traictez, 
m'obligera  payer  mes  debtes  par  termes,  ainsy  et  pour  les  som- 
mes que  je  vous  ay  escriptes  :  c'estoit  sa  seureté ,  comme  vous 
luy  avez  sagement  remonstré,  laquelle  elle  a  refusée,  à  mon 
advis,  pour  celuy  de  son  dit  ambassadeur.  Si  elle  veut  renou- 
veller  nostre  dite  alliance,  sans  qu'il  soit  faict  mention  du  dit 
remboursement,  je  le  trouve  très  bon,  et  luy  direz,  quand  elle 
vous  en  parlera,  que  je  suis  tout  prest  d'y  entendre  ;  mais,  ne  l'en 
pressez  pas  davantage  et,  comme  vous  avez  dit  à  Gecil,  une 
déclaration  sur  cela  ne  seroit  suffisante.  Il  fault  doncques,  puis 
qu'ilz  m'y  ont  convié,  que  nous  traiclions  de  nouveau,  ou  bien 
que  les  choses  demeurent  en  Testât  qu'elles  sont;  car,  il  fault 
pourveoir  à  noz  marchans,  qui  trafficquent  par  delà,  lesquelz 
sont,  par  le  traicté  de  l'an  1572,  traictez  trop  inegallement,  au 
respect  des  siens.  Je  ne  trouve  pas  bon  aussy  que  nous  traictions 
secrettement  et  par  noz  ambassadeurs,  comme  il  vous  a  esté 

proposé,  parce  qu'il  sert  à  la  dite  dame,  comme  àmoy,  que  noz 
voisins  sçachent  la  continuation  etasseurance  de  nostre  alliance, 
affm  qu'ilz  en  prisent  et  estiment  davantage  la  nostre.  Si  donc- 
ques  la  dite  dame  a  envie  d'y  entendre,  faictes  luy  connoistre 
que  je  désire  que  nous  y  procédions  par  députez,  et  l'asseurez 
que  je  ne  feray  difficulté  de  faire  passer  la  mer  aux  miens,  pour 
aller  traicter  auprès  d'elle,  comme  ont  faict  les  Espaignolz  : 
toutesfois,  il  ne  sera  que  bon  que  nous  esbauchions  devant  les 
affaires  par  noz  ambassadeurs,  afiin  de  ne  nous  engager,  que  nous 
ne  sçachions  par  où  nous  en   pourrons  sortir.  Je  vous  avois 
escript  que  je  m'efforcerois  de  payer  à    la  dite   dame    cent 
mil  escuz  par  an,    en   renouvellant  nostre   dite    alliance  :   je 
vous  asseure  que  c'est  tout  ce  que  je  puis  faire,  soyt  que  je 
m'y  oblige  par  traicté  ou  par  promesse  particulière,  l'ung  ou 
l'autre  m'estans  indifferens,  encores  que  je  n'ignore  le  desad- 
vantage  de  la  première  forme;  mais,  je  désire  tant  contanter  la 
dite  dame  et  me  bien  rallier  avec  elle,  que  je  passeray  par  dessus 
cela,  pour  avoir  sa  bonne  grâce  et  si,  avec  ce  moyen  ou  sans 
iceluy,  vous  ne  pouvez  espérer  de  traicter  avec  elle,  advisez 
d'en  entretenir  doucement  la  pratticquc,  en  attendant  ce  qu'elle 
fera  avec  les  autres,  et  si  je  pourray  point  recouvrer  quelques 
autres  meilleurs  moyens  de  luy  complaire,  lesquelz  je  recher- 
cheray  cependant,  tant  qu'il  me  sera  possible  ;  car,  en  vérité,  je 
n'ay  aucune  envie  de  rompre  avec  elle,  quand  ce  ne  seroit  que 
pour  nostre  commune  réputation.  11  fault  que  je  parte  ce  mois, 
pour  me  rendre  à  Lyon  au  commancement  de  l'autre,  à  cause 
du  marquizat  de  Salluces;  car,  encores  que  les  gens  du  duc  de 
Savoye  m'asseurent  qu'il  me  contantera,  toutesfois  je  m'entien- 
dray  certain  que  je  n'aye  mon  compte.  Mon  desplaisir  sera  de 
m'esloigner  de  ces  quartiers,  devant  la  conclusion  du  traicté  qui 
se  doibt  faire  à  Bolongne  et  d'avoir  renouvelle  le  mien  avec  la 
dite  dame;  mais,  je  n'y  puis  remédier,  puisque  c'est  chose  qui 
despend  de  sa  volonté  comme  de  la  mienne.  J'ay  bien  considéré 
ce  que  vous  m'avez  représenté,  par  l'une  de  vos  dites  lettres,  sur 
l'establissement  d'ung  successeur  à  la  dite  dame,  et  recognois 
que  vous  avez  raison  de  désirer  et  me  conseiller  que  je  y  aye 
part,  comme  j'espère  qu'il  succédera,  moyennant  que  je  remette 

et  maintienne  mon  royaume  en  Testât  qu'il  doibt  estre,  sans 
qu'il  soit  besoing  nyque  je  veuille  pour  cela  faire  des  pratticques, 
ny  aller  au  devant  de  la  marchandise  ;  mais,  je  trouve  bon,  si 
nous  traictons,  que  ce  soit  aussy  bien  avec  le  royaume  que  avec 
la  Royne,  pour  les  raisons  que  vous  m'avez  escriptes  :  partant, 
il  faudra  en  avoir  souvenance  ,  quand  nous  en  viendrons  là. 
Continuez  cependant  à  observer  les  actions  des  ungs  et  des 
autres  et,  sans  vous  déclarer  partial,  sinon  contre  la  menée  en 
cela  de  la  maison  d'Austriche,  asseurez  de  mon  amityé  et  assis- 
tance le  party  qui  aura  la  justice  pour  luy,  prenant  garde  à  vous 
gouverner  en  telz  cas,  qui  sont  très  chatouilleux,  de  façon  que 
la  dite  dame  n'ayt  occasion  de  s'en  offenser  et  de  croire  que  je 
veuille,  comme  les  autres,  bastir  sur  son  tombeau  ;  car,  aussy, 
n'est-ce  point  mon  intention ,  luy  souhaittant  autant  de  santé  et 
longue  vie  que  pour  moy-mesmes.  Prenez  garde  pareillement 
aux  mouvemens,  qui  se  prépareront  et  feront  dedans  son 
royaume,  en  cas  qu'elle  face  la  paix  aux  Hespaignolz;  car,  j'ay 
bien  opinion  que  ce  changement  en  engendrera  d'autres,  qu'elle 
ne  peut  maintenant  prévoir  ny  pourra  éviter  à  l'advenir,  et  vous 
souvenez  de  me  mander  ce  que  faict  le  comte  d'Essex,  et  com- 
ment il  se  sera  traicté.  Je  m'attens  sçavoir,  par  voz  premières,  quel 
accueil  ilz  auront  faict  par  delà  au  commandeur  de  Chastes,  et 
comment  il  se  sera  acquicté  de  sa  charge,  n'ayant  obmis  de  prendre 
et  porter  icy  la  Jarretière  le  jour  de  la  sainct  George  ;  mais,  parce 
que  j'estois  encores  en  ma  diette,  je  feiz  faire  le  service  en  ma 
salle,  à  portes  ouvertes.  Il  s'est  aussy  passé  icy  une  conférence 
ou  disputte  entre  l'evesque  d'Evreux  et  le  sieur  du  Plessis,  suy- 
vant  les  defliz  et  sommations  qu'ilz  s'estoyentfaitzlung  à  l'autre, 
laquelle  je  n'ay  peu  esviter,  pour  y  avoir  par  eux  esté  engagé, 
avec  ma  réputation,  plus  avant  que  je  n'eusse  désiré.  P]n  vérité, 
il  est  très  mal  succédé  au  dit  sieur  du  Plessis,  comme  vous  ver- 
rez par  le  procez-verbal  très  véritable  qui  en  sera  dressé,  que  je 
vous  envoyeray,  au  premier  jour;  et  si,  m'estant  trouvé  embarqué 
en  cecy,  j'ay  désiré,  comme  j'ay  faict,  ({uo  la  vérité  fiist  cogiiuo, 
sans  supercherie  ny  advantage  de  part  ny  d'autre,  il  me  semble 
que  j'en  ay  deub  user  ainsy,  vous  asseurant  que  je  n'y  ay  ap- 
porté autre  passion  et  affection  que  celle-lù,  connue  j'estime  que 

tesmoigneront  tous  ceux  qui  y  ont  assisté,  qui  favorisoyent 
mesmes  le  dit  sieur  du  Plessis,  ainsy  que  vous  apprendra  le  dit 
procez-vorbal  et  leur  direz  par  delà,  s'ilz  vous  jectent  en  ce  pro- 
poz.  Je  prie  Dieu,  Monsieur  de  Boissize,  

HENRY. 

DE    NEUFVILLE. 


20  MAI  1600 

Copie.  —  Bibl.  nat,  Ms.  fr.  4128,  fol.  173  v». 
A   MONSIEUR    DE   BOISSISE 

Monsieur  de  Boissize,  J'ay  eu  à  plaisir  d'avoir  sceu,  parvostre 
lettre  du  xii"  de  ce  mois,  que  j'ay  receue  le  xvii%  le  bon  accueil 
qui  a  esté  faict  par  delà  au  commandeur  de  Chastes  et  surtout 
que  la  Royne,  ma  bonne  sœur  et  cousine,  a  eu  aggreable  l'office 
faict  par  le  dit  commandeur  ;  car,  ce  a  esté  mon  principal  but 
que  de  la  contanter  et  faire  cognoistre  à  tout  le  monde  l'estime 
que  je  faiz  de  son  amityé.  J'avoys  bien  preveu  que  les  Espaignolz, 
comme  vous  a  dit  le  sieur  Gecyl,  prendroyent  jalousie  du  voyage 
du  dit  commandeur,  mais  aussy  je  ay  creu  que  la  dite  dame  et 
ses  ministres  n'en  seroyent  pas  marriz,  voire  que  c'estoit  leur 
but  que  cela  advint,  et  c'est  pourquoy  j'ai  faict  faire  le  voyage, 
tant  je  désire  complaire  à  la  dite  dame  et  favoriser  ses  intentions 
et  affaires.  Son  ambassadeur  faict  estât  de  partir  lundy  prochain, 
pour  se  rendre  à  Bolongne,  le  xxvi''  de  ce  moys,  où  se  doibvent 
trouver  aussy  les  députez  d'Espaigne  et  des  Pays-Bas,  et  ne 
doubte  pas  qu'ilz  n'entrent  en  débat  pour  la  préséance,  car  j'ay 
esté  prié  par  le  dit  ambassadeur  de  faire  trouver  en  ma  dite 
ville  un  de  mes  fourriers,  pour  départir  les  logis  et  obvier  à 
toutes  contentions  qui  pourroyent  naistre  entre  eux,  à  cause  de 

l'assiette  d'iceux  ;  ce  que  je  luy  ay  accordé,  pour  le  respect  de  la 
dite  Royne,  car  les  Espaignolz  n'en  ont  faict  instance.  Mais, 
pour  toutes  ces  difficultez-là,  j'estime  qu'ilz  ne  laisseront  de 
s'accorder,  d'autant  qu'il  semble  que  les  dits  Archiducz  ayent 
maintenant  fondé  leurs  principalles  espérances  sur  la  dite  paix, 
tellement  qu'ilz  s'accorderont  à  tout  ce  que  la  dite  royne  d'An- 
gleterre vouldra  opiniastrer,  et  fauldra  que  les  dits  Espaignolz 
en  facent  autant,  pour  sauver  les  autres  ;  à  quoy  la  reddition  du 
fort  de  Sainct-André  les  précipitera  toujours  davantage,  et  comme 
la  dite  dame  aura  par  ce  moyen  son  compte,  je  ne  doubte  point 
aussy  qu'elle  ne  s'accommode  au  reste  :  mais,  je  pense  bien  que 
les  ungs  et  les  autres  seront  deceus  aux  advantages  qu'ilz  espèrent 
tirer  de  leur  accord,  comme  l'expérience  leur  fera  connoistre.  Je 
ne  croy  pas  que  la  dite  dame  s'oppiniastre  pour  le  commerce 
des  Indes,  car  c'est  chose  que  les  dits  Espaignolz  n'accorderont 
jamais,  et  la  dite  dame  ne  voudra  pour  cela  perdre  les  autres 
commoditez,  qu'elle  attend  de  la  dite  composition,  pour  laquelle 
j'ay  trouvé  ung  peu  estrange  qu'elle  n'ayt  faict  passer  la  mer  à 
quelques-uns  de  son  conseil.  Plusieurs  ont  auguré  par  cela 
qu'elle  n'avoit  volonté  de  la  conclurre,  mais  seulement  d'en 
entretenir  la  pratticque,  de  quoy  le  tempz  nous  fera  sages. 
L'ambassadeur  de  la  dite  dame  me  présenta,  en  sa  dernière 
audience,  la  lettre  de  sa  maistresse,  dont  je  vous  envoyé  le 
double,  avec  celuy  de  la  responce  que  j'y  ay  faicte,  et  me  déclara 
qu'elle  estoit  preste  d'entendre  au  renouvellement  de  noz  traic- 
tez,  quand  je  vouldrois  vous  envoyer  pouvoir  d'en  resouldre 
avec  elle,  adjoustant  qu'elle  n'estimoit  à  propoz  d'envoyer  par 
delà  autre  personnage  que  vous  pour  ce  faire,  d'autant  que  cela 
ne  serviroit  que  à  faire  parler  le  monde  et  jecter  en  umbrage 
ceux  qui  ne  l'estoyent  desja  que  trop  de  la  continuation  de 
l'amityé  ;  puis,  il  me  parla  du  payement  de  ce  que  je  doibz  à  la 
Royne,  n'approuvant  que  ce  faict  fust  traicté  conjoinctement 
avec  celuy  du  renouvellement  des  dits  traictez,  comme  il  vous  a 
esté  dit  par  delà.  Monsieur  de  Boissize,  J'ay  espéré  jusques  à 
présent,  comme  je  l'ay  aussy  tousjours  désiré,  pouvoir  donner 
quelque  contantement  à  la  dite  dame,  touchant  le  payement 
des  dites  debtes,  et  vous  asseure  avoir  recherché  tous  nioy«Mis 

d'y  satisfaire  ;  mais,  comme  les  affaires,  qui  me  sont  survenues 
en  cesle  annexe,  m'ont  engagé  en  des  despenses  forcées,  que  je 
n'avoys  proveues,  au  commencement  d'icelle,  sans  que  j'aye  peu, 
je  ne  diray  augmenter,  mais  seulement  faire  valloir  le  fondz  de 
ma  recepte,  sur  le  pied  duquel  j'avois  dressé  mon  estât,  je  me 
suis  trouvé  bien  loing  du  compte  que  j'avois  faict  proposer  icy 
au  dit  ambassadeur,  et  vous  avois  aussy  mandé  faire  le  semblable 
à  la  dite  dame,  alfm  de  gaigner  quelque  tempz.  Mais,  comme 
elle  n'a  trouvé  bon  mon  ouverture  et  qu'elle  insiste  tousjours 
que  je  luy  déclare  ce  que  je  veux  faire  en  cela,  j'ay  advisé  de 
vous   commander  de   luy  déclarer  ouvertement,   ou  luy  faire 
comprendre,  ainsy  que  vous  jugerez  estre  pour  le  mieux,  qu'il 
m'est  du  tout  impossible  de  luy  faire  payer  ceste  année  aucune 
partie  des  dites  debtes,  à  cause  des  despenses  qu'il  faut  que  je 
face,  premièrement  pour  rentrer  en  la  possession  du  marquizat 
de  Salluces,  tant  pour  les  recompenses  qu'il  faut  que  je  donne, 
pour  faciliter  la  dite  restitution,  à  ceulx  qui  ontfortiffié  et  gardé 
les  places  qu'il  fault  que  je  rende  au  dit  duc,  que  pour  pourveoir 
celles  du  dit  marquizat  des  munitions,  vivres  et  gens  de  guerre; 
secondement,  au  renouvellement  de  nostre  alliance  avec  les 
sieurs  des  Ligues,  qui  ne  me  coustera  moings  de  treize  cens  mil 
escuz,  à  cause  des  grandes  sommes  de  deniers  que  je  leur  doibs, 
qui  reviennent  à  plus  de  douze  millions  d'or,  estant  certain  que, 
si  je  faux  ceste  année  de  resouldre  la  dite  alliance,  laquelle  est 
maintenant  expirée,  je  sçay  qu'il  me  sera  difûcille  d'y  parvenir 
cy-après,  à  cause  des  pratticques  que  font  parmy  eux,  pour  les 
desgouter  d'icelle,  les  ennemys  de  la  grandeur  et  prospérité  de 
ma  couronne  ;  tiercement,  ayant  accordé  mon  mariage  avec  la 
princesse  Marye,  duquel  j'ay  desliberé  de  faire  la  célébration  en 
ceste  année,  il  faut  que  j'advance  de  grandes  sommes  de  deniers, 
pour  faire  les  préparatifs  qui  sont  nécessaires,  tellement  que  ce 
sera  tout  ce  que  je  pourray  faire,  que  de  trouver  moyen  de  four- 
nir aux  frais  qu'il  faut  que  je  face  en  ces  trois  occasions,  lesquelles 
toutesfois  je  ne  puis  différer  ny  retarder,  sans  faire  trop  de  pré- 
judice à  ma  réputation  et  à  mon  Estât,  et  mesmes  à  ma  propre 
personne  :  comme  je  désire  que  vous  représentiez  à  la  dite  dame, 
en  la  priant  de  s'accommoder  aux  raisons  et  nécessitez  susdites, 

qui  m'ostent  le  moyen  de  m'acquitter  envers  elle  de  ce  que  je 
recognois  luy  debvoir,  Fasseurant  que  j'amenderay  ci-après  ce 
mancquement,  de  façon  qu'elle  aura  occasion  de  s'en  louer  ;  car 
en  vérité,  je  désire  grandement  recognoistre  les  plaisirs  que  j'ay 
receus  d'elle  et  conserver  son  amityé,  et  luy  confirmerez  en  cela 
l'asseurance,  que  vous  luy  avez  ja  donnée,  de  ma  volonté  pour  le 
renouvellement  de  nostre  dite  alliance.  Et,  d'aultant  qu'il  me 
semble  qu'ilz  vous  ont  parlé  par  delà  d'en  traicter  autrement 
que  ne  me  l'a  proposé  l'ambassadeur  de  la  dite  dame,  il  faut  que 
vous  vous  esclaircissiez  avec  eux  comme  ilz  entendent  qu'il  en 
soyt  usé  ;  car,  j'ay  colligé  de  voz  lettres  qu'ilz  parloyent  de  donner 
pouvoir  à  leur  ambassadeur  d'en  traicter  icy  avec  moy  et  que  je 
vous  en  envoyasse  ung  autre,  pour  faire  le  semblable  avec  eux 
par  delà,  et  toutesfois  il  semble  maintenant  qu'ilz  désirent  que 
le  tout  soyt  négocié  par  vous  auprès  de  la  dite  Royne,  pour 
tousjours  tirer  le  drap  de  leur  costé.  Vous  tirerez  donc  claire- 
ment leur  intention  sur  cela,  pour  m'en  advertir,  avec  vostre 
advis  sur  le  tout;  puis,  je  vous  manderay  ce  que  vous  aurez  à 
faire.  Je  veux  encore  vous  advertir  que  j'ay  différé  jusques  à  pré- 
sent de  désespérer  la  dite  royne  d'Angleterre  du  payement  en 
ceste  année  de  partie  des  dites  debtes  :  c'a  esté  pour  ne  luy  don- 
ner ce  subject  de  couvrir  et  fonder  la  paix,  qu'elle  veult  faire  à 
Bolongne,  recognoissant  qu'elle  s'en  vouldroit  prevallôir,  affin 
que  vous  preniez  garde  s'il  sera  bon,  pour  la  mesme  consydera- 
tion,  attendre  encores  à  luy  faire  la  dite  déclaration,  jusques  à 
ce  que  l'on  voye  que  produira  la  dite  assemblée.  Je  me  remccts 
du  tout  à  vous,  pour  en  faire  ainsy  que  vous  adviserez  estre  pour 
le  mieux,  ayant  voulu,  pour  vous  mesnager  ceste  liberté,  qu'il 
en  ait  esté  parlé  à  l'ambassadeur  de  la  dite  dame  incertainoment, 
m'estant  contante  de  luy  faire  représenter  les  despenses  susdites, 
qu'il  fault  que  je  face,  de  luy  faire  dire  qu'elles  m'osteroyent 
tout  moyen  d'en  faire  d'autres.  Quand  à  mon  dit  mariage,  le 
contract  en  a  esté  passé  à  Florence,  le  xxv'du  mois  passé, 
comme  vous  direz  h  la  dite  Royne,  mais  comme  de  vous-mesmes, 
car  j'ay  desliberé  de  luy  en  escrire  une  lettre  de  ma  main,  au 
premier  jour  :  cependant,  j'auray  à  plaisir  do  sçavoir  quelz  pro- 
poz  elle  vous  aura  tenus  sur  iceluy,  quand  vous  luy  en  parlerez. 

Je  fais  compte  de  partir  d'icy,  à  la  fin  de  ce  mois,  pour  arriver  à 
Lyon  au  commencement  de  l'autre;  car,  j'iray  par  les  postes, 
affin  de  recepvoir  le  dit  marquizat,  que  les  gens  du  duc  de 
Savoye  m'asseurent  tous  les  jours  qu'il  me  rendra  sans  faulte  : 
mesmes,  ilz  m'ont  dit  qu'il  me  viendra  trouver  en  la  dite  ville  de 
Lyon,  pour  m'en  faire  déclaration  et  remise  en  personne,  et  je 
leur  ay  déclaré  qu'il  y  sera  très  bien  venu.  Je  prie  Dieu,  Monsieur 
de  Boissize, 

HENRY. 

DE    NEUFVILLE. 


4  JUIN  1600 

Copie.  —  Bibl.  nat.,  Ms.  fr.  4128,  fol.  176  vo. 
A    MONSIEUR    DE    BOISSISE 

Monsieur  de  Boissize,  L'indisposition  du  commandeur  de 
Chastes  ne  luy  a  permis  de  passer  la  ville  de  Rouen,  pour  me 
venir  trouver;  mais,  j'ay  sceu,  par  le  compte  qu'il  m'en  a  rendu, 
l'honneur  que  la  Royne,  ma  bonne  sœur,  luy  a  faict.  J'ay  receu 
aussy  la  lettre  qu'elle  m'a  escripte  par  luy,  à  laquelle  j'ay  advisé 
de  faire  la  responce  que  je  vous  envoyé,  que  vous  luy  présente- 
rez, la  remerciant  des  faveurs  qu'elle  a  faictes  au  dit  comman- 
deur, dont  vous  luy  déclarerez  que  j'ay  receu  grand  contante- 
ment,  l'asseurant  que  je  rechercheray  toutes  occasions  de  m'en 
revanger.  Pour  ceste  cause,  je  vouldrois  estre  de  retour  du  voyage 
qu'il  fault  que  je  face  ;  car,  comme  elle  a  desclaré  au  dit  com- 
mandeur qu'elle  desiroit  que  nous  peussions  nous  entrevoir, 
vous  l'asseurerez  aussy  que  je  n'en  ay  pas  moindre  envie  et  que, 
quand  ce  bon  heur  m'arrivera,  ce  sera  l'accomplissement  de 
l'ung  des  plus  grands  désirs  et  souhaictz  que  j'aye  jamais  faictz. 

Jay  trois  choses  à  faire,  en  ce  voyage,  lesquelles  estans  parache- 
vées me  donneront  plus  de  moyen  non  seulement  de  rechercher 
ce  contantement,  mais  aussy  de  la  servir  et  mesmes  la  contanter 
sur  ce  que  je  luy  doibs.  La  première,  et  celle  qui  me  presse  le 
plus,  est  le  recouvrement  de  mon  marquizat  de  Saluées,  que  le 
duc  de  Savoye  debvroit  avoir  commancé  à  me  rendre,  ou  bien 
l'eschange  duquel  nous  avons  convenu,  dez  le  premier  jour  de 
ce  mois  ;  à  quoy  je  ne  voy  point  encores  qu'il  se  prépare,  com- 
bien qu'il  m'ait  de  nouveau  asseuré,  par  lettres  qu'il  m'a  escriptes 
de  sa  main,  du  xv^  du  mois  passé,  et  par  la  bouche  de  son  am- 
bassadeur, qu'il  accomplira  ce  qu'il  m'a  promis  ;  que  si  ce  n'est 
précisément  dedans  le  terme  accordé,  que  ce  sera  devant  que  le 
mois  d'icelluy  soit  passé  ;  toutesfois,  il  ne  m'a  encores  déclaré 
auquel  des  deux  partis  il  entend  se  tenir;  mais,  je  m'attends 
d'estre  bientost  esclaircy  et,  selon  cela,  me  conduire  en  son 
endroict,  bien  résolu  d'avoir  mon  compte,  à  quelque  prix  que 
ce  soit.  La  seconde  afYaire,  que  je  pretens  terminer  en  ce  voyage, 
est  le  renouvellement  de  mon  alliance  avec  les  sieurs  des  Ligues 
de  Suisse,  qui  m'importe  tant,  que  j'entens  que  c'est  ung  des 
principaux  fondemens  et  des  plus  nécessaires  pour  asseurer  mon 
Estât,  lequel,  si  les  roys,  mes  prédécesseurs,  ont  esté  soigneux 
d'acquérir  et  conserver,  je  doibs  encores  l'avoir  à  cœur  plus 
qu'eux,  à  cause  des  grandes  sommes  de  deniers  dont  ceste  cou- 
ronne leur  est  redebvable,  que  ceste  nation  est  aujourd'huy  plus 
puissante  et  peuplée  que  jamais  et  que  les  envieux  de  la  prospé- 
rité de  mon  royaume  font  ce  qu'ilz  peuvent  pour  les  pratticquer, 
les  unir  avec  eux  et  les  debauscher  de  mon  amityé  :  à  quoy 
j'espère  i)ourveoir.  Il  est  vray  que  ce  ne  sera  sans  respandre  à 
bon  escient  du  sang  de  ma  bourse  et  quelque  incommodité,  pour 
cslrc  encores  très  mal  garny  d'argent  et  mon  dit  royaume  très 
pauvK;;  mais,  comme  l'on  dit  communément  qu'ung  bon  ma- 
riage doibt  ayder  à  payer  nez  vieilles  debtes,  dites  à  ma  bonne 
sœur  que  c'est  la  troisième  affaire  que  j'ay  entrepris  en  ce  voyage, 
m'estant  resollu  à  prendre  à  femme  la  princesse  Marye  de  Tos- 
cane, par  le  moyen  duquel  mariage  j'espère  que  Dieu  me  fera  la 
grâce  de  mettre  la  pierre  angulaire  au  bastiment  du  repos  de 
mon  royaume,  pour  lequel  je  travaille,  il  y  a  si  long  tempz.  Vous 

luy  direz  doncquos  les  articles  du  contract  du  dit  mariage  avoir 
esté  accordez  à  Florence  et  que  je  fais  estât  d'en  faire  les  nopces, 
devant  que  revenir,  en  ma  ville  de  Marseille,  à  la  fin  du  mois  de 
septembre,  me  promettant  de  recopvoir  tout  contantement  de  la 
dite  princesse,  pour  les  vertus  et  bonnes  qualitez  que  j'entens 
qui  l'accompaignent  ;  de  quoy  je  m'asseure  que  la  Royne,  ma 
dite  sœur,  ne  se  resjouiramoings  que  moy,  qui  ay  voulu,  en  ceste 
occasion,  donnera  mes  subjectz  la  consolation  qu'ilz  ont  désirée 
de  moy,  tellement  que  je  puis  dire  que  je  me  marie  aultant  pour 
eux  que  pour  moy.  Je  sçay  aussy  que  ma  dite  sœur  a  tousjours 
aymé  le  Grand  Duc,  lequel,  de  son  costé,  l'a  pareillement  grande- 
ment.honorée.  Davantage,  j'ay  estimé,  effectuant  le  dit  mariage, 
tesmoigner  aulcunement  ma  gratitude  envers  le  dit  duc,  à  cause 
des  plaisirs  qu'il  m'a  faicts  en  mes  nécessitez.  Pour  fin,  vous 
direz  à  la  Royne,  ma  dite  sœur,  qu'elle  aura  tousjours  telle  part 
qu'il  luy  plaira  à  toutes  les  bénédictions  et  prosperitez  que  Dieu 
me  despartira  procédantes  du  dit  mariage  ou  d'ailleurs,  comme 
celle  qui  a  jecté  les  premiers  fondemens  de  ma  bonne  fortune. 
Monsieur  de  Boissize,  Vous  accompaignerez  cest  office  de  tous 
les  ornemens,  que  vous  jugerez  estre  plus  propres,  pour  le  faire 
recueillir  plus  favorablement  et  mieux  représenter  la  bonne  inten- 
tion avec  laquelle  je  le  fais.  Je  n'ay  rien  appris  de  l'assemblée  de 
Bolongne  que  farrivée  en  la  dite  ville  des  députez;  mais.  Ton 
m'a  mandé  de  Rome  que  le  Pape  a  nagueres  conféré  l'archeves- 
ché  de  la  ville  de  Dublin,  en  Irlande,  à  un^  religieux  espaignol, 
à  la  sollicitation  de  l'ambassadeur  d'Hespaigne,  nonobstant  les 
oppositions  de  tous  les  religieux  et  prebstres  irlandois,  qui  sont 
en  la  dite  ville  de  Rome,  dont  il  me  semble  qu'il  ne  sera  hors  de 
propos  que  ma  dite  sœur  soyt  advertye,  neantmoings  avec  vostre 
discrétion  accoustumée.  Mais,  j'ay  occasion  de  me  plaindre  des 
advis  que  sqn  ambassadeur  leur  donne  par  delà,  qu'il  ne  peut 
avoir  justice  des  pyratteries  qu'il  prétend  estre  faictes  aux  subjectz 
de  ma  dite  sœur;  car,  il  ne  m'a  requis  d'aucune  provision  pour 
ce  faire  qu'il  ne  l'ayt  obtenue,  et  me  semble  qu'il  debvoit  m'ad- 
dresser  ses  plainctes  et  m'en  demander  raison,  avant  que  d'en 
informer  ainsy  sa  maistresse.  J'ay  grande  occasion  de  croire  que 
c'est  chose  faicte  à  poste,  pour  couvrir  les  injustices  que  vous 

sçavez  qu'ilz  font  par  delà  à  mes  pauvres  subjectz  :  partant,  reti- 
rez ung  mémoire  des  plainctes  du  dit  ambassadeur  signé  de  ceux 
du  conseil  de  ma  dite  sœur,  et  me  l'envoyez,  affin  que  je  vous 
esclaircisse  de  la  vérité  d'icelles,  pour  en  respondre  plus  claire- 
ment et  seurement  à  ma  dite  sœur  ;  car  il  est  du  tout  impossible 
de  conserver  nostre  commerce  et  amityé,  si  telles  piratteries 
continuent  d'estre  authorizées  au  lieu  d'estre  chastiées,  comme 
elles  debvroyent  estre.  Je  prie  Dieu,  Monsieur  de  Boissize,  

HENRY. 

DE    NEUFVILLE. 


16  JUIN  1600 

Copie.  —  Bibl.  nat.,  Ms.  l'r.  4128,  fol.  180  v». 
A    MONSIEUR    DE    BOISSISE 

Monsieur  de  Boissize,  Je  suis  très  marry  que  la  royne  d'Angle- 
terre, ma  bonne  sœur  et  cousine,  n'a  mieux  pris  mes  excuses 
et  raisons,  sur  le  retardement  du  payement  de  ce  que  je  luy 
doibs,  que  vous  luy  avez  très  b^en  et  sagement  représentées, 
ainsy  que  je  l'ay  veu,  par  vostre  lettre  du  vi*'  de  ce  mois,  que  j'ay 
receue  par  vostre  nepveu,  le  xii%  et  certes  je  ne  pensoys  pas  qu'elle 
en  deubst  estre  si  indignée,  ayant  trop  recognu  ma  franchise  et 
bonne  volonté,  elle  respect  que  je  luy  porte,  pour  en  concepvoir 
l'impression  qu'elle  vous  a  déclarée  et  mettre  en  tel  nonchaloir 
mon  amityé  et  alliance,  qu'elle  a  faict  paroistre  faire  en  ceste 
occasion,  ayant,  ce  me  semble,  outrepassé  les  bornes  de  lacon- 
liance  et  révérence  que  l'amityé,  de  laquelle  nous  avons  tousjours 
faict  profession,  et  noz  propres  intcrestz  veulent  que  nous  nous 
«'utreporlions;  et  ne  faull  point  que  le  secrétaire  Cecyl  die,  ny 
autre  aussy,  que  j'aye  promis  sur  ce  à  leur  ambassadeur  autre 

choso  que  ce  que  je  vous  ay  escript,  comme  il  vous  a  dit,  en  la  pré- 
sence de  la  dite  Royne  ;  car,  c'est  chose  qui  n'a  esté  faicte,  et  si,  dès 
le  commancement  de  l'année,  j'eusse  creu  asseurement  ne  pou- 
voir mieux  contanter  la  dite  Royne,  je  l'en  eusse  dez  lors  advertye 
franchement;  mais,  le  désir  que  j'ay  eu  de  la  contanter  m'a  faict 
espérer  pouvoir  faire  en  cecy  plus  que  Testât  de  mes  affaires 
ne  me  pouvoit  permettre,  ce  qui  m'a  gardé  d'en  désespérer  du 
tout  la  dite  Royne  et  son  dit  ambassadeur  jusques  à  présent; 
toutesfois,  elle  et  luy  ont  bien  peu  recognoistre,  par  nostre  lan- 
gage et  procédure,  qu'ilz  n'en  debvoyent  pas  faire  grand  estât  : 
or,  je  ne  puis  faire  l'impossible,  comme  en  vérité  je  vouldrois 
pouvoir  faire  pour  la  contanter,  car,  je  sçay  que  je  suis  obligé 
de  le  faire,  tant  pour  les  plaisirs  que  j'ay  receus  d'elle,  que 
pour  les  autres  raisons  que  vous  sçavez,  qui  m'y  doibvent 
convier.  C'est  pourquoy  je  ne  me  courrouceray  de  tout  ce 
qu'elle  vous  a  dit,  ny  de  ce  qu'elle  me  pourra  escrire  ou  faire 
dire,  et  penseray  plustost  à  trouver  moyen  de  l'appaiser  et  con- 
soler, que  à  l'aigrir  davantage  contre  moy,  ny  à  m'alterer  contre 
elle,  et  désire  que  vous  en  usiez  de  mesmes.  Je  n'ay  encores  receu 
la  lettre,  qu'elle  vous  a  dit  me  vouUoir  escrire  sur  ce  subject  ; 
cependant,  vous  aurez  receu  celle  que  je  vous  ay  addressée,  en 
response  à  la  sienne  apportée  par  le  commandeur  de  Chastes, 
laquelle  je  veux  croire  que  vous  n'aurez  laissé  de  luy  présenter, 
et  seray  très  aise  de  sçavoir  quelle  vertu  et  fortune  elle  aura  eue  : 
partant,  vous  m'en  informerez  par  voz  premières,  estimant,  si  vous 
cognoissez  que  la  dite  dame  persévère  en  son  courroux,  qu'il 
sera  bon  que  vous  vous  absteniez  de  lavoir,  jusques  à  ce  qu'ayant 
receu  sa  dite  lettre  et  aussy  de  voz  nouvelles  sur  ma  dernière, 
je  vous  mande  ce  que  vous  aurez  à  faire.  Le  premier  président 
de  Rouen  m'a  faict  sçavoir  le  peu  d'occasion  que  les  officiers  de 
la  dite  Royne  ont  de  se  plaindre  de  ma  justice  sur  leurs  préten- 
dues déprédations,  sur  une  lettre  que  son  ambassadeur  luy 
en  avoit  escripte,  de  laquelle  il  m'a  mandé  vous  avoir  envoyé 
ung  double  et  de  la  response  qu'il  luy  a  faicte,  comme  il  a  faict  à 
moy  :  partant,  je  ne  vous  diray  autre  chose  sur  cela,  sinon  qu'il 
semble  que  les  officiers  de  la  dite  dame,  malicieusement  ou  pour 
luy  complaire,  s'estudient  de  l'irriter  contre  moy  et  tout  ce  qui 

en  despend,  affin  de  nous  mettre  en  querelle  ;  mais,  je  patienteray 
encores,  jusques  à  ce  que  j'aye  trouvé  moyen  de  convenir  avec 
elle  du  payement  de  mes  dites  debtes,  à  ce  qu'il  ne  soit  dit  que  je 
me  meuve  plus  pour  m'en  descharger  que  pour  juste  occasion  que 
l'on  m'en  donne,  joinct  que  je  ne  voy  pas  que  ce  soit  son  advan- 
tage  de  rompre  avec  moy,  en  l'aage  où  elle  est,  ny  en  Testât 
auquel  se  retrouve  son  royaume,  et  pareillement  les  affaires  de 
noz  voisins  et  de  mon  royaume.  Toutesfois,  comme  elle  vous  a  dit 
que  les  femmes  ont  naturellement  plus  de  vivacité  d'esprit  que 
de  jugement,  aussy  sont-elles  tenues  d'estre  plus  vindicatives  que 
considérées  :  il  fault  que  vous  observiez  diligemment  ses  actions 
et  surtout  que  vous  mettiez  peyne  de  descouvrir  ce  qu'elle  traictera 
avec  le  roy  d'Espaigne  et  les  Archiducz;  car,  je  n'ay  occasion  de 
me  fier  d'iceux,  ayant  de  nouveau  descouvert  qu'ils  dissuadent 
tant  qu'ilz  peuvent  le  duc  de  Savoye  de  tenir  et  accomplir  nostre 
dernier  accord,  et  sçaurez  qu'il  a  nagueres  sur  cela  renvoyé  son 
secrétaire  Roncas  vers  moy,  pour  me  proposer  de  nouveaux 
moyens  de  nous  accorder,  au  lieu  de  m'envoyerpar  luysa  décla- 
ration sur  le  choix  des  deux  partis  convenus,  comme  il  avoit 
promis  de  faire,  dans  le  premier  de  ce  mois.  J'ay  rondement 
rejecté  les  dites  ouvertures  et  ay  déclaré  au  dit  Roncas  que  je 
n'entendrays  jamais  à  aulcun  traicté  avec  son  maistre,  qu'il  n'eust 
premièrement  satisfaict  par  effect  au  dernier  que  nous  avions 
faict  ensemble,  adjoustant  que  je  vouloys  estre  esclaircy  de  sa 
resolution,  à  mon  arrivée  en  ma  ville  de  Lyon,  qui  seroit  à  la  fin 
de  ce  mois,  sans  aucune  remise;  autrement,  que  je  prendroy 
celle  que  Dieu  me  conseilleroit,  pour  ma  réputation  et  le  bien 
de  mes  affaires,  comme  je  vous  asseure  que  je  suis  bien  desliberé 
de  faire,  sans  marchander.  Vous  pouvez  juger  si,  sur  telles  incer- 
liludcs,  je  doibs  reserver  si  peu  de  moyens  qui  me  restent,  pour 
m'en  ayder  aux  occasions  qui  me  menacent,  et  rien  espargner 
pour  renouveller  mon  alliance  avec  les  Suisses  et  m'asseurer  de 
leur  amityé.  Quand,  par  faute  de  ce  faire,  il  m'en  arriveroit  mal, 
la  dite  royne  d'Angleterre  feroit  encores  moings  de  compte  de 
mon  amityé  que,  l'ayant  remarqué  en  mes  nécessitez  passées, 
(lu'elle  m'a  souvent  secouru  plus  pour  empescher  ma  ruine,  qui 
la  debvoit  apn>s  accabler,  que  pour  charité  ny  affection  qu'elle 

ait  eu  de  ma  restauration  entière,  telle  qu'il  a  pieu  à  Dieu  me 
la  donner;  tellement  que  je  ne  veux  plus  la  tentera  ce  prix-là  et 
ayme  mieux  exciter  son  envie  que  sa  pityé.  Ses  subjectz  con- 
tinuent à  depreder  les  miens  impunément,  partout  où  ilz  les 
rencontrent,  ce  que  je  dissimule,  pour  la  seule  considération  de 
sa  personne;  mais,  c'est  chose  qui  ne  peut  durer.  J'acheveray  le 
voyage  que  j'ay  entrepris  et  si,  entre  cy  et  là,  on  n'y  donne 
ordre,  j'y  mettray  la  main  à  mon  retour,  par  une  voye  ou  autre, 
et  m'attens  bien,  si  elle  n'accorde  avec  le  dit  roy  d'Espaigne  et 
les  ditz  Archiducz ,  qu'ilz  feront  pis  que  jamays  contre  mes  dits 
subjectz.  Pour  cela,  je  n'ay  pas  desliberé  d'importuner  davantage 
la  dite  dame  d'y  faire  pourvoir,  ny  du  renouvellement  de  nostre 
alliance,  après  les  déclarations  du  mespris  qu'elle  vous  en  a  faict  : 
toutesfois,  s'ilz  vous  en  parlent,  vous  leur  ferez  cognoistre  que  je 
n'ay  point  changé  d'advis  pour  les  dits  propos,  et  que  je  suisaussy 
prest  que  jamays  d'y  entendre,  quand  je  sçauray  que  la  dite  dame 
y  sera  résolue.  L'on  m'a  escript  de  Bolongue  que  leurs  députez  ne 
sont  encores  entrez  en  matière,  tant  ilz  ont  eu  de  débats  à  vuider 
sur  leurs  honneurs  et  préséance;  mais,  je  ne  doubte  point  que,  à 
la  fm,  ilz  ne  s'accordent,  veu  l'envie  que  la  dite  dame  en  a  et  le 
besoing  qu'en  ont  les  autres,  principallement  les  dits  Archiducz; 
mais,  je  ne  m'attens  pas  que  les  uns  et  les  autres  en  tirent  grande 
utillité  et  auray  à  plaisir  que  vous  m'advertissiez  des  mouve- 
mens  que  ce  traicté  excitera  entre  les  subjectz  de  la  dite  royne 
d'Angleterre,  et  pareillement  comment  se  conduira  envers  elle  le 
roy  d'Escosse,  et  comme  se  r'habillerale  malentendu  qui  est  entre 
elle  et  celuy  de  Dannemarch,  et  fmallement  comme  elle  se  com- 
portera envers  les  Estats,  comme  de  toutes  autres  occurrences  ; 
priant  Dieu,  Monsieur 

HENRY. 

DE   NEUFVILLE. 

A    LA    REINE     d'aNGLETERRE 

Très  haulte,  très  excellente  et  très  puissante  princesse,  nostre 
très  chère  et  très  amée  bonne  seur  et  cousine,  Nous  avons  com- 
mandé au  sieur  de  Boissize,  conseillier  en  nostre  conseil  d'Estat 
et  nostre  ambassadeur  ordinaire  près  de  vous,  de  vous  faire 
plainte  de  la  prise,  qui  a  esté  nagueres  faicte  par  un  vaisseau  de 
guerre  angloys,  sur  un  navire  nommé  le  Charles  de  Roscou,  de 
quelque  quantité  de  pacquetz  [de]  crées*  de  Lheon,  appartenans  à 
aucuns  marchands  de  nostre  ville  de  Yictré  et  autres  de  nostre  païs 
et  duché  de  Bretagne,  lesquelz  ilz  avoyent  faict  charger  sur  le 
dit  navire,  pour  transporter  en  Espagne,  se  fians  sur  la  liberté 
du  commerce  permise  à  noz  subjectz  avec  ceulx  du  dit  païs  :  de 
quoy  nous  vous  avons  bien  voulu  aussi  escrire  caste  lettre,  pour 
vous  prier,  comme  nous  faisons,  de  commander  que  justice  soit 
rendue  aus  dits  marchands  de  la  prise  et  injuste  détention  de 
leurs  dites  marchandises,  et,  non  seullement  que  restitution  leur 
en  soit  faicte,  mais  aussi  qu'ilz  puissent  estre  satisfaictz  des  inte- 
retz  qu'ilz  ont  receuz  en  la  prise  des  dits  thoilles,  de  quoy  nous 
ne  vous  ferons  la  présente  plus  expresse  et  vous  asseurerons 
seullement  qu'outre  que  vous  ferez  chose  conforme  à  l'équité  et 
digne  de  la  justice  qui  est  en  vous,  elle  servira  grandement  à  la 
continuation  de  la  liberté  du  commerce,  pour  le  commun  bien 
de  noz  Estalz,  païs  et  subjectz,  ainsi  que  le  dit  sieur  de  Boissize 
vous  fera  plus  amplement  entendre;  priant  Dieu,  Très  haulte,  très 
excellente  et  très  puissante  princesse,  nostre  très  chère  et  très 
amée  bonne  seur  et  cousine,  qu'il  vous  ayt  en  sa  très  sainte  et 
digne  garde.  Escript  à  Fontainebleau,  le  xvij°  jour  de  juin  1600. 

Votre  bon  frère  et  cousyn, 
HEiNRY. 

DE    NEUFVILLK. 

Copie.  -    Bibl.  nat.,  Ms.  fr.  4128,  fol.  18o  v». 

A    MONSIEUR    DE    BOISSISE 

Monsieur  de  Boissize,  J'ay  sceu,  par  vostre  lettre  du  xvii'^  du 
mois  passé,  ce  qui  est  advenu  au  comte  d'Essex.  Plus  il  le  suppor- 
tera avec  patience,  il  augmentera  sa  réputation  et  asseurera  sa 
fortune  ;  car,  jamais  personne  ne  se  trouva  bien  de  ragasser  avec 
son  souverain  :  davantage,  estant  la  royne  d'Angleterre  en  l'aage 
et  Testât  auquel  elle  se  trouve,  il  semble  que  le  temporiser  luy 
doibve  estre  plus  utille  que  dommageable  :  partant,  il  doibt  con- 
server sa  personne,  par  préférence  à  toute  autre  chose.  Mais,  je 
suis  fort  scandalizé  de  la  perfidie  de  ce  Bacon,  qui  a  receu  de 
luy  tant  de  grâces  :  il  est  vray  que,  ayant  vescu  comme  l'on 
dit  qu'il  a  tousjours  faict,  le  dit  comte  d'Essex  ne  debvoit  en 
attendre  autre  recompense,  car  j'ay  ouy  dire  qu'il  a  esté  autres- 
fois  accusé  de  sodomie.  Mais,  comme  vous  dictes,  les  Espaignolz 
ne  seront  marris  de  la  cheute  du  dit  comte  d'Essex,  pour  estre 
la  royne  d'Angleterre  privée,  par  icelle,  de  l'assistance  d'ung  si 
digne  serviteur.  Or,  il  semble  qu'elle  croye  n'en  debvoir  plus 
avoir  besoing,  à  cause  de  la  paix  qu'elle  faict  avec  eux,  laquelle 
on  dit  estre  plus  advancée  qii'ilz  ne  monstrent  à  BolongnC; 
comme  si,  en  contestant  publicquement  de  leurs  préséances, 
ilz  n'avoyent  laissé  de  convenir  secrettement  du  principal  :  de 
quoy  il  sera  difficille  que  nous  n'ayons  bientost  quelque  lumière, 
et  vous  prie  d'y  veiller  de  vostre  costé;  car,  j'ay  grande  occasion 
de  me  deffîer  de  la  resolution  qu'il  s'y  prendra,  me  cachans  et 
desguisans  leurs  actions,  comme  ilz  font;  veu  aussy  le  langage 
que  la  royne  d'Angleterre  vous  a  tenu  et  les  injustices  qu'ilz  font 
journellement  à  mes  subjectz.  Je  n'ay  point  eu  de  lettres,  ny  de 
nouvelles  de  la  royne  d'Angleterre,  depuis  son  altération:  je  n'ay 
pas  délibéré  aussy  de  l'importuner  des  miennes  :  toutesfois,  si 

vous  pouvez  vous  rapatrier  avec  elle,  faictes  le,  sans  luy  faire 
paroistre  aulcun  ressentiment  du  passé.  Je  commance  à  descou- 
vrir que  le  duc  de  Savoye  n'a  aucune  volonté  de  satisfaire  à 
nostre  dernier  accord  et  qu'il  se  promet  beaucoup  de  faveur  de 
la  dite  paix  de  Boloigne,  estimant  qu'elle  restablira  les  affaires 
des  Pays-Bas  en  faveur  des  Archiducz  et  qu'elle  apportera  aussy 
quelque  altération  entre  moy  et  la  dite  royne  d'Angleterre  ;  mais, 
j'espère  que  ses  espérances  mal  fondées  advanceront  plustost 
la  ruine  de  ses  desseings  qu'elles  ne  les  favoriseront.  Toutesfois, 
il  fault  prendre  garde  à  tout,  et  doibs,  en  ce  cas,  plus  craindre  les 
moyens  que  a  la  dite  Royne  de  m'incommoder  que  la  prospérité 
des  dits  Archiducz,  lesquelzont  d'ailleurs  assez  de  besoigne  taillée 
pour  les  divertir  et  occuper,  sans  s'attaquer  à  moy.  Sur  cela,  deux 
choses  m'ont  esté  proposées,  la  première,  de  interdire  l'entrée 
en  mon  royaume  de  toutes  sortes  de  drapz  de  laine  estrangers, 
sans  excepter  ceux  d'Angleterre,  voire  rompre  tout  commerce 
avec  les  Angloix,  soubs  prétexte  de  leurs  piratteries  et  injustices  ; 
et  l'autre,  de  rechercher  l'amityé  du  roi  d'Escosse,  pour  tenir  en 
bride  la  dite  royne  d'Angleterre,  comme  ont  faict  les  rois,  mes 
prédécesseurs,  et,  pour  ce  faire,  envoyer  devers  luy  ung  ambassa- 
deur ordinaire.  Je  vous  prie  me  mander  vostre  advis  sur  l'une  et 
l'autre  ouverture.  Je  remarque  assez  les  inconveniens  qui  peu- 
vent advenir  d'icelles,  tant  à  présent  que  cy-après  :  toutesfois, 
comme  aux  affaires  du  monde  il  ne  fault  pas  avoir  tant  d'appré- 
hension des  choses  futures  que  l'on  obmette  a  pourveoir  aux 
présentes,  partant,  je  vous  diray  que  j'estime  que  si  je  ne  puis 
avoir  autre  asseurance  de  l'amityé  de  la  dite  royne  d'Angleterre, 
que  celle  que  j'en  ay,  et  qu'elle  continue  à  refuser  de  renouveller 
et  confirmer  nostre  alliance,  qu'il  ne  sera  hors  de  propos  de 
deffendre  en  gênerai  l'entrée  en  mon  royaume  des  drapz  de 
laine  estrangers  et  de  tenir  ung  ambassadeur  auprès  du  dit  roy 
d'Escosse,  et  demeurer  en  garde  du  costé  de  la  dite  Royne,  sans 
passer  plus  outre,  pour  le  présent,  et  me  conduire  après  envers 
elle,  selon  les  occasions.  Car  il  est  certain  que  souvent  la  crainte 
sert  autant  à  conserver  la  paix  entre  nous  que  les  debvoirsd'ami- 
tyé,  ny  les  traictcz  d'alliance  :  toutesfoiz,  je  auray  trop  plus 
aggrcablc  d'en  user  autrement  envers  la  dite  royne  d'Anglelerre, 

si  elle  y  vouloit  correspondre  de  bonne  foy,  car  mon  naturel  est 
de  l'honorer  et  aymer,  et  aussy  qu'elle  m'oblige  à  elle  par  son 
assistance  ;  partant,  il  fault  tenter  ceste  voye,  tant  qu'elle  nous 
durera  ouverte,  mais  aussy,  comme  je  doibs  préférer  la  conser- 
vation de  mon  Estât  à  tout  autre  respect  et  consyderation,  si 
Yous  n'en  pouvez  chevir,  je  ne  veux  obmectre  à  faire  ce  que  je 
doibs,  pour  me  passer  d'elle,  comme  elle  fera  de  moy.  Pensez-y 
doncques  et  m'en  mandez  vostre  advis,  et  prenez  garde  cependant 
à  ses  actions,  pour  en  advertir  mes  serviteurs  sur  la  frontière, 
affin  qu'ilz  ne  tumbent  en  surprise,  durant  mon  absence  ;  car, 
toutes  sortes  d'armements  qui  se  feront  de  ce  costé  me  doibvcnt 
doresnavant  estre  suspectz,  autant  et  plus  que  d'ailleurs.  Aquoy 
j'adjousteray  que  je  remarque  que  aucuns  de  mes  subjectz  de 
la  Religion  prétendue  reformée  ne  seroyent  peult-estrc  marris 
d'exciter  quelque  nouveau  remuement  en  mon  royaume,  non  pas 
faulte  de  seureté  publicque  ny  privée,  car  ilz  jouissent  de  mes 
edictz  très  paisiblement,  et  ay  autant  de  volonté  de  les  bien 
traiter  et  gratiffier  que  jamais,  mais,  poussez  de  certaines  envies 
et  passions  plus  ambitieuses  que  religieuses  :  à  quoy  j'espère 
très  bien  remédier,  par  la  prudence  et  fidélité  des  plus  sages  de 
la  dite  Religion  mesme,  dont  le  nombre  surpasse  encore  de 
beaucoup  celuy  des  autres.  Aussy,  je  ne  vous  donne  le  présent 
advis,  sinon  affin  que  vous  ayez  l'œil  sur  les  actions  d'ung  chas- 
€un,  pour  y  apporter  le  jugement  et  le  remède  que  besoing  sera, 
pour  mon  service.  Au  reste,  je  partiray  dedans  deux  jours  pour 
aller  à  Lyon,  affin  d'estre  plus  près  du  duc  de  Savoye,  résolu, 
s'il  ne  me  satisfaict,  comme  il  m'a  promis,  de  me  satisfaire  à  ses 
despends,  sans  le  marchander  ny  plus  me  repaistre  de  parolles  ny  de 
remises,  et  serez  adverty  de  ce  qui  en  succédera,  comme  j'auray 
à  plaisir  de  l'estre  par  vous  de  la  correspondance  que  la  dite 
royne  d'Angleterre  continuera  à  conserver  avec  les  Estats,  après 
qu'elle  se  sera  accordée  avec  les  autres,  comme  de  toutes  autres 
occurrences;  priant  Dieu,  Monsieur 

HENRY. 

DE   NEUFVILLE. 

A   MONSIEUR    DE   BOISSISE 

Monsieur  de  Boissize,  J'ay  esté  bien  aise  desçavoir,  par  vostre 
lettre  du  xxviii^  juing,  que  j'ay  receue  le  xii^  du  présent,  que  la 
mienne  pour  la  Royne,  ma  bonne  sœur,  du  4*'-du  dit  mois  de 
juing,  ayt  rencontré  meillheure  fortune  que  la  précédente,  que 
vous  luy  aviez  présentée;  ce  que  je  doibs,  premièrement  à  son 
bon  naturel,  que  j'ay  souvent  esprouvé,  puis  à  vostre  industrie 
excitée  de  la  dévotion  que  vous  avez,  non  seulement  de  me  con- 
tanter  et  bien  servir,  mais  aussy  de  nous  maintenir  ensemble  en 
bonne  amityé  ;  de  quoy  je  vous  sçay  tout  bon  gré  et  me  ferez 
laisir  de  continuer  d'avoir  soing.  Vray  est  que,  si  elle  ne  fait 
cesser  les  piratteries  que  ses  subjectz  exercent  tous  les  jours  sur 
les  miens  impunément  de  toutes  partz,  il  sera  difficille  que  nous 
ayons  contantement  l'ung  de  l'autre,  car  ce  sont  choses  qui  sont 
insupportables.  Plus  elle  me  promet  d'y  pourvoir,  plus  aussy  je 
metz  peine  de  faire  raison  aux  siens.  Les  miens  en  sont  plus  mal 
traittez  et,  si  elle  se  laisse  aller  aux  rapports  et  persuasions 
de  ses  officiers  et  ministres,  ilz  preignent  plaisir,  de  leur  costé,  à 
luy  desguiser  ce  qui  se  passe  et  l'irriter  contre  moy,  de  quoy  je 
suis,  à  bon  droit,  très  mal  contant.  J'attends  vostre  advis  sur  la 
proposition  que  je  vous  ay  faicte  sur  cela,  par  ma  dernière  du 
"-l"  de  ce  moys,  me  [)romettant  que  si  vous  estimez  que  je  puisse  y 
applicquer  ung  meilleur  remède,  que  vous  n'aurez  failly  de  me 
l'enseigner,  car  je  sçay  que  leurs  rigueurs  et  injustices  vous  sont 
aussy  griefves  que  à  moy,  estans  mesmes  accompaignées  du 
mespris  qu'ilz  y  apportent;  mais,  j'espère  queCeluy  qui  m'a  pré- 
servé contre  cesle  mauvaise  femme,  (jui  a  esté  exécutée  à  Paris, 
devant  mon  parlement,  dont  vostre  dite  lettre  falot  mention,  me 
aydera  aussy  à  pourvoir  aus  dits  desordres.  Quoy  que  ce  soit,  je 

suis  obligé  à  la  Royne  des  bons  propos  qu'elle  vous  a  tenus,  tant 
sur  le  subject  de  la  dite  femme  que  sur  celuy  de  mon  mariage; 
et  véritablement  ce  seroit  bien  le  comble  de  mon  contantement, 
si  elle  s'y  pouvoit  trouver,  en  la  sorte  qu'elle  vous  a  propose  ;  mais, 
je  ne  désespère  pas,  cela  ne  pouvant  estre,  que  je  ne  luy  présente 
quelque  jour  les  mariez,  pour  avoir  sa  bénédiction,  après  avoir 
receu  à  Marseille  celle  du  Pape,  parles  mains  de  son  nepveu,  qui 
s'y  doibt  trouver.  Il  est  vray  que,  si  le  duc  de  Savoye  ne  change 
de  langage,  les  dites  nopces  seront  plus  militaires  que  solem- 
nelles;  car,  au  lieu  de  satisfaire  à  nostre  traitté  de  Paris,  comme 
il  m'avoit  tousjours  donné  espérance  de  faire,  depuis  la  conclu- 
sion d'iceluy,  il  m'a  envoyé  demander  l'infeodationdumarquizat 
de  Saluées  pour  ung  sien  filz,  affm,  ce  dit-il,  de  terminer  toutes 
noz  disputes  tout  d'ung  coup;  mais,  ce  bel  expédient,  que  le 
marquis  de  Lullin,  par  lequel  il  me  l'a  fait  proposer,  accompaigné 
du  secrétaire  Roncas,  a  fort  magniffié  et  extollé,  m'a  semblé  si 
incivil,  que  je  l'ay  pris  au  poinct  d'honneur,  avec  certains  lan- 
gages que  le  dit  duc  a  tenus  de  ce  qui  s'est  passé  à  Paris,  comme 
s'il  avoit  esté  contrainct  d'accorder  le  dit  traicté  pour  asseurer 
sa  vie,  de  sorte  que  j'ay  prins  resolution  de  ne  m'attendre  plus  à 
la  foy  ny  aux  prommesses  du  dit  duc,  mais  de  pourveoir  à  mes 
affaires,  comme  Dieu  me  conseillera;  qui  est  la  response  que  je 
fèis  devant  hier  aux  députez  du  dit  duc,  de  laquelle  le  dit  Roncas 
partit  hier  pour  l'advertir;  et,  comme  je  ne  m'attens  pas  qu'il 
change  d'advis,  vous  orrez  aussi  dire  bientost  que  nous  serons 
aux  prises  bien  avant  l'ung  contre  l'autre,  en  quuy  s'il  advient 
que  le  roy  d'Espagne  l'assiste,  comme  il  s'en  vante,  j'en  seray 
très  marry,  mais  je  ne  laisseray  pas  de  passer  outre  pour  cela, 
fortiffié  de  la  justice  de  ma  cause.  Or,  j'attens  en  bonne  dévotion 
de  voz  nouvelles  sur  la  victoire  du  prince  Maurice,  affin  de  sça- 
voir  comment  elle  aura  esté  receue  de  la  royne  d'Angleterre, 
non  seulement  extérieurement,  mais,  s'il  est  possible,  en  son  cœur; 
car,  à  vous  dire  la  vérité,  j'ay  opinion  qu'elle  en  aura  esté  plus 
marrie  que  resjouie,  par  la  jalousie  qu'elle  a  de  la  prospérité  de 
tous  ses  voisins,  mesmes  pour  ma  considération,  tellement  que 
j'estime  que  ce  coup  advancera  plustost  qu'il  ne  retardera  la 
paix  de  Bolongne;  car,  la  nécessité  contraindra  les  autres  de  la 

contanter,  et,  s'il  advient  d'ung  costé  qu'elle  s'accorde  avec  le  roy 
d'Espaigne  et  de  l'autre  que  je  rompe  avec  eux,  je  prevoy  que 
j'auray  quasi  autant  à  me  garder  de  la  dite  dame  que  de  l'autre, 
soit  que  du  commencement  elle  dissimule  avec  moy  ou  non  ;  et, 
d'autant  plus  auray-je  cause  de  ce  faire,  que  elle  prétend  nostre 
alliance  estre  expirée,  ayant,  comme  vous  sçavez,  rejette  le  renou- 
vellement d'icelle,  et  le  faict  de  ses  debtes  luy  fournissant  tous- 
jours  tel  subject  de  quereller  qu'elle  vouldra  :  car,  s'il  fault  qUe 
je  face  la  guerre,  j'auray  moins  de  moyen  de  les  payer  que  devant. 
Au  moyen  de  quoy,  j'aurois  à  désirer  que  quelque  bon  amy  ren- 
versast  leur  accord  et,  s'il  se  faict,  il  faudra  veiller  sur  ses  ac- 
tions et  adviser  si  je  me  pourray  prevalloir  de  l'Escosse,  pour  la 
tenir  en  bride,  ou  ce  que  j'auray  à  faire,  pour  m'asseurcr  d'elle  et 
la  divertir  d'attenter  sur  Calais,  comme  je  crains  qu'elle  soit  sol- 
licitée de  faire,  tant  de  l'opportunité,  me  voyant  engagé  par  deçà, 
que  de  sa  jalousie  ordinaire  :  sur  quoy  j'auray  à  plaisir  que  vous 
me  mandiez  vostre  advis.  Je  prie  Dieu,  Monsieur 

Monsieur  de  Boissize,  Comme  je  vouloys  signer  la  présente, 
j'ay  reccu  la  vostre  du  xi*"  de  ce  moys  et  ay  eu  à  plaisir  de  sçavoir 
ce  que  vous  m'avez  mandé  par  icelle  ;  et,  puisque  la  Royne,  ma 
bonne  sœur,  a  commencé  à  faire  assister  les  Estats,  en  permet- 
tant qu'ilz  soyent  rafraischis  de  ses  subjectz.  je  pense  qu'elle 
vouldra  continuer.  Je  me  resjouis  aussy  de  l'ordre,  que  vous 
avez  escript  au  sieur  de  Villeroy,  que  ses  officiers  ont  commencé 
à  donner  aux  piratteries  que  font  ses  dits  subjectz,  et  désire  que 
cela  dure,  et  pouvez  l'asseurer  que  je  y  correspondray  de  très  bon 
cœur,  comme  à  tout  ce  que  je  cognoistray  qui  pourra  servir  à 
conserver  et  accroistre  nostre  amityé.  Faict  à  Lyon,  le  xxii"  juil- 
let 1600. 

HENRY. 

DE    .NETFVILLK. 

A   MONSIEUR   LE    BOISSISE 

Monsieur  de  Boissize,  Les  raisons  que  vous  m'avez  représen- 
tées, par  vostre  lettre  du  xv''  du  mois  passé,  que  j'ay  receue  le 
xxvj",  sur  ce  que  je  vous  avois  escript  par  la  mienne  du  ii%  méri- 
tent toute  bonne  considération  :  je  les  ay  aussy  receues  en  très 
bonne  part;  neantmoins,  silaroyne  d'Angleterre  ne  fait  cesser 
les  volleries,  que  font  ses  subjectz  sur  les  miens,  et  continue  à 
mespriser  mon  alliance,  je  ne  voy  pas  que  je  puisse  vivre  long 
tempz  en  paix  avec  elle,  ny  me  fier  de  son  amityé.  Je  considère 
bien  que  son  aage  ne  luy  doibt  pas  faire  désirer  des  ennemis  et 
davantage  qu'elle  doibve  plus  chérir  et  priser  mon  amityé  que 
toute  autre,  comme  celle  de  laquelle  par  raison  elle  doibt  prendre 
plus  d'asseurance,  tant  pour  la  preuve  qu'elle  en  a  faicte  et  pour 
l'obligation  que  je  luy  ay,  que  pour  le  respect  de  sa  religion,  qui 
l'empeschera  tousjours  de  se  fier  aux  autres;  mais,  fauldra-il 
que  je  connive  tousjours  à  telles  piratteries,  qui  s'exercent  et  re- 
tentissent partout;  €ar,  la  mer  de  Levant  en  est  plaine,  comme 
celle  de  delà.  Vous  m'avez  mandé,  par  vostre  précédente,  que 
ses  officiers  vous  avoyent  donné  quelque  espérance  d'y  pourveoir, 
mais,  je  n'apprens  point,  par  la  dernière,  que  cela  ayt  eu  suitte. 
Je  suis  bien  de  vostre  advis  que  le  meilheur  seroit  que  je  me 
feisse  fort  par  mer,  pour  me  faire  craindre  et  me  revancher; 
mais,  c'est  chose  que  je  ne  puis  faire  que  avec  le  tempz  : 
ce  pendant,  faudra-il  que  ma  patience  descouvre  tousjours  mon 
impuissance.  Adjoustant  à  cela  le  subject  qu'elle  a  de  n'estre 
payée  de  ce  que  je  luy  doibs,  dont  sa  dissimulation  accroist  plus- 
tost  qu'elle  ne  diminue  le  soupçon  que  je  doibs  avoir  d'elle,  con- 
sidérez aussy  la  jalousie  qu'elle  a  de  ma  prospérité,  à  laquelle 
elle  se  laisse  tant  aller,  qu'elle  en  oublie  la  sienne,  en  préférant 

l'amityé  de  ses  antiens  et  immortels  ennemis  à  Famityé  qui  luy 
est  très  asseurée  ;  davantage,  m'a-elle  pas  faict  dire  qu'elle  tient 
nostre  alliance  pour  expirée,  ayant  refusé  de  la  renouveller  : 
toutes  ces  raisons  m'admonnestent  de  penser  à  moy,  ce  pendant 
que  j'ay  moyen  de  le  faire  ;  car,  si  je  me  trouvois  en  affaires,  je  ne 
sçay  ce  qui  m'en  adviendroit.  En  tout  cas,  c'est  tousjours  im- 
prudence de  se  confier  d'une  personne,  qui  dit  estre  offensée  de 
nous  et  monstrer  mespriser  nostre  amityé,  principallement  quand 
nous  cognoissons  qu'elle  a  moyen  de  nous  nuire.  Neantmoins, 
je  loue  le  conseil  que  vous  m'avez  donné,  par  vostre  dite  lettre, 
de  voir  l'issue  de  la  négociation  de  Bolongne,  devant  que  de  rien 
rien  innover,  spécialement  au  commerce  des  drapz.  Mais  pour- 
quoy  differeray-je  d'envoyer  en  Escosse?  Elle  ne  traicte  pas  en 
ennemy  le  roy  du  dit  pays.  Si  elle  en  prend  jalouzie,  elle  ne  craind 
pas  de  me  faire  connoistre  qu'elle  mesmes  la  prend  de  moy,  ny 
de  me  la  donner,  en  traittant  avec  ceux  desquelz,  à  bon  droict,  je 
la  doibs  avoir,  ny  de  rejecter  ouvertement  mon  alliance.  Vous 
dictes  que  cela  la  hastera  de  se  lier  du  tout  avec  le  roy  d'Espai- 
gne  :  je  diz  que  je  pense  qu'il  en  arrivera  autrement;  car,  plus  je 
monstreray  faire  cas  de  l'amityé  du  dit  roy  d'Escosse,  plus  elle 
craindra  de  perdre  la  mienne.  C'est  le  naturel  des  femmes,  joinct 
que  je  puis  faire  ceste  recherche,  avec  tant  de  déclaration  de  sub- 
mission et  de  respect  envers  la  dite  royne  d'Angleterre,  que,  si 
elle  en  a  martel,  elle  ne  pourra  honnestement  le  manifester  et 
moings  désespérer  de  mon  amityé  :  ce  pendant,  j'auray  acquis 
ce  moyen  de  tenir  en  bride  la  dite  Royne,  duquel  les  rois,  mes 
prédécesseurs,  se  sont  autresfois  très  bien  trouvez  et  servis.  Je 
concluds  doncques  que  il  ne  me  peult  estre  que  honorable  et  utile 
d'envoyer  et  tenir  ung  ambassadeur  ordinaire  en  Escosse,  veu 
mesmes  la  fortune  que  court  ce  prince-là,  laquelle,  si  je  ne  doibs 
favoriser,  je  ne  doibs  aussi  négliger,  quand  ce  ne  seroit  que  pour 
estre  advertyde  ses  deportemens  et  les  observer,  pour  m'en  pre- 
valloir,  selon  le  conseil  que  le  tempz  me  donnera.  Or,  Monsieur 
de  Boissize,  je  vous  représente  ces  choses  avec  confiance,  pour 
en  consulter  avec  vous  et,  en  vous  descouvrant  mon  but,  vous 
donner  addresse  en  vostre  conduicte,  pour  m'y  servir  aux  occa- 
sions qui  se  présenteront,  avec  vostre  accoustumée  discrétion  et 

prudence.  Car,  il  fault  que  je  vous  répète  que  je  ne  me  puis  fier 
et  asseurer  de  la  volonté  de  la  royne  d'Angleterre,  comme  je 
debvrois,  tant  que  elle  et  les  siens  se  gouverneront  envers moy  et 
mes  subjectz,  comme  ilz  font  :  je  suis  contant  de  le  dissimuler 
et  d'en  endurer  encores,  pour  les  raisons  que  vous  m'avez 
escriptes;  mais,  il  me  semble  que  je  ne  doibs  obmettre  pour  cela 
l'envoy  du  dit  ambassadeur.  Partant,  vous  y  penserez  de  vostre 
costé,  comme  je  feray  du  mien,  en  me  donnant  souvent  advis 
de  quelle  façon  la  dite  Royne  vit  avec  le  dit  roy  d'Escosse,  et  ce 
que  fera  aussy  le  dit  comte  d'Essex.  Au  reste,  vous  verrez,  par  le 
double  de  la  déclaration  qu'enfin  le  duc  de  Savoye  m'a  faict  faire 
par  ses  ambassadeurs,  le  party  qu'il  a  pris  :  à  quoy  nous 
estimons  que  deux  causes  l'ont  faict  resouldre,  la  première,  la 
crainte  de  mes  armes,  et  l'autre,  l'incertitude  du  secours  d'Es- 
paigne;  car,  le  comte  de  Fuentes  est  arrivé  en  Italye,  accompai- 
gné  seulement  de  sa  maison,  parce  que  la  peste  s'est  trouvée  sur 
les  galères,  qui  debvoyent  passer  ses  gens  de  guerre,  et  si  il  se  dit 
que  le  roy  d'Espaigne  a  monstre  n'avoir  pas  grande  envie  d'espou- 
zer  la  guerre  pour  le  dit  duc.  Toutesfois,  quand  il  a  esté  question 
de  convenir  avec  ses  gens  de  la  forme  et  du  tempz  de  l'exécution 
du  dit  party,  ilz  n'ont  rien  voulu  conclurre,  combien  qu'ilz  eus- 
sent pouvoir  de  ce  faire,  sans  l'en  advertir;  ce  qui  m'a  mis  en 
soupçon  de  la  volonté  du  dit  duc,  comme  s'il  avoit  fait  la  dite  de" 
claration,  plus  pour  continuer  à  m'endormir  et  gaigner  le  tempz, 
que  pour  envie  qu'il  ayt  de  l'effectuer  candidement  :  de  quoy  je 
doibs  estre  esclaircy,  dans  le  cinquiesme  ou  sixiesme  de  ce  moys, 
que  son  secrétaire  Roncas  doibt  revenir  icy  et  m'apporter  son 
dernier  mot,  duquel  je  vous  tiendray  adverty.  Ce  pendant,  je 
m'arme  tousjours  le  plus  diligemment  que  je  puis,  pour  estre 
prest  à  tous  evenemens.  Je  prie  Dieu,  Monsieur  de  Boissize,  qu'il 
vous  tienne  en  sa  saincte  et  digne  garde.  Escript  à  Lyon,  le  ii"  jour 
d'aoust  1600. 

HENRY. 

DE    NEUFVILLE. 

Monsieur  de  Boissize,  Je  m'attendois  que  le  duc  de  Savoye 
recompenseroit,  par  une  prompte  exécution,  le  retardennent  de 
sa  déclaration  sur  le  choix  des  deux  partis  convenus  par  nostre 
accord,  qu'il  m'avoit  faitte  le  xxvii''  de  juillet,  au  lieu  qu'il  y  deb- 
voit  satisfaire  dès  le  l*""  jour  de  juing,  ainsy  que  vous  aurez  veu 
par  l'acte  d'icelle,  que  je  vous  ay  envoyé,  avec  ma  depesche  du 
II*"  du  présent;  mais,  tant  s'en  fault  qu'il  ayt  voulu  me  donner  ce 
contantement,  qu'il  a  rejette  les  articles,  desquelz  mes  députez 
estoyent  tumbez  d'accord  avec  les  siens,  sur  la  forme,  l'ordre  et 
le  tempz  de  la  dite  exécution,  et,  sans  me  renvoyer  Roncas,  qui 
luy  avoit  porté  les  dits  articles,  a  faict  sçavoir  au  marquis  de 
Lullin  et  à  l'archevesque  de  Tarantaise,  son  ambassadeur  ordi- 
naire, qui  estoyent  demeurez  icy,  qu'il  ne  pouvoit  suyvre  les  dits 
articles,  pour  des  raisons  si  frivoles  et  mal  fondées,  que  le  reste 
de  l'espérance,  que  je  pouvois  avoir  encores  de  sa  foy,  m'est  tombé 
du  tout  du  cœur,  tellement  que  je  me  suis  résolu,  à  l'heure 
mesmes,  d'avoir  recours  à  mes  armes,  sans  temporiser  ny  mar- 
chander davantage  :  de  quoy  vous  advertirez  ma  bonne  sœur,  la 
royne  d'Angleterre,  en  luy  présentant  la  lettre  que  je  luy  escris, 
de  laquelle  vous  verrez  la  substance,  par  le  double  qui  l'accom- 
paigne,  la  priant  de  croire  de  moy  que  je  suis  si  amy  de  la  paix 
de  la  Ghrestienté,  que,  si  j'eusse  peu  honorablement  sortir  de 
ce  faict  par  voye  amiable,  je  l'eusse  très  volontiers  embrassé; 
mais,  le  dit  duc  ne  m'en  a  donné  aucun  moyen  ny  argument,  et 
ne  seroit  honneste  qu'ungroy  de  Franco  receust  la  loy  d'ung  duc 
de  Savoye,  ny  qu'il  fust  dit  que  l'apprehention  de  l'assistance 
d'Espaigne,  de  laquelle  le  dit  duc  se  vante  et  fait  fort,  m'eust 
empesché  de  faire  ce  que  je  doibs  h  mon  honneur  et  à  mon  Kstat, 

espérant  que  Dieu  favorisera  la  justice  de  mes  armes,  desquelles 
vous  direz  à  ma  dite  sœur  que  je  me  tiendray  bien  plus  asseuré, 
s'il  luy  plaist  les  favoriser  aussy  du  jugement  que  j'attens  de  son 
equanimité  et  bienveillance.  Vous  luy  direz  aussy  que  j'ay  en- 
tendu que  le  patriarche  de  Gonstantinople ,  qui  a  tousjours 
séjourné  auprès  du  dit  duc,  depuis  qu'il  est  party  de  France, 
revient  maintenant  vers  moy,  pour  essayer  à  composer  ces  affai- 
res; mais,  j'estime  qu'il  les  trouvera,  à  son  arrivée,  en  tel  estât, 
qu'il  y  fauldra  applicquer  d'autres  remèdes  que  ceux  qui  y  ont 
esté  jusques  à  présent  employez  :  car,  quand  j'auray  une  fois 
commencé  la  guerre,  je  ne  la  fîniray  si  facilement,  que  Ton  m'a 
dit  que  le  dit  duc  s'est  imaginé  que  je  feroys,  quand  j'en  vien- 
drois  là.  Vous  serez  adverty  de  ce  qui  en  succédera.  Au  demeu- 
rant, ainsy  que  j'escripvois  la  présente,  j'ay  receu  la  vostre,  du 
dernier  du  moys  de  juillet,  et  parce  que  jay  esté  adverty  que 
Edmont  est  retourné  de  rechef  en  Angleterre,  sur  le  refus  qu'ont 
faict  les  Espaignolz  de  s'accommoder  pour  leurs  rangs,  je  seray 
attendant  advis  de  vous  du  commandement  que  luy  fera  sur  cela 
sa  maistresse,  quand  elle  le  renvoyera;  car,  j'estime  qu'il  donnera 
la  loy  à  la  négociation  de  la  dite  paix,  de  laquelle  il  me  semble 
que  les  dits  Espaignolz  monstrent  avoir  trop  peu  d'envye,  puis 
qu'ilz  sont  si  obstinez  à  conserver  leurs  vanitez.  Je  désire  aussy 
sçavoir  ce  que  vous  aurez  depuis  appris  du  voyage  des  sieurs 
Gobham  et  Ralleg,  dont  l'on  discourt  diversement,  comme  de 
toutes  autres  occurrences;  priant  Dieu,  Monsieur 

HENRY. 

DE    NEUFVILLE. 

Monsieur  de  Boissize,  Il  fault  dissimuler  les  injustices,  qui 
continuent  à  se  faire  par  delà  à  mes  subjectz,  jusques  à  ce  que 
j'aye  moyen  d'y  donner  ordre  par  la  voye  de  la  force,  puis  qu'ilz 
nous  desnient  la  justice  et  que  ma  considération  ny  voz  re- 
monstrances  ne  sont  suffisantes  pour  y  faire  changer  de  conseil, 
non  plus  que  la  compassion  qu'ilz  debvroyent  avoir,  comme 
chrestiens,  de  tant  de  pauvres  gens  innocens,  qui  en  sont  des- 
truictz  et  inhumainement  traittez,  de  quoy  il  me  semble  que 
vous  leur  debvez  parler  cy-après  plus  sobrement  que  vous  n'avez 
faict;  car,  j'estime  que  ce  silence  fera  plus  de  bruit  que  la  conti- 
nuation de  vostre  poursuitte  :  du  moins  l'ung  sera  moins  hon- 
teux que  l'autre.  Mais,  dressez  de  bons  mémoires  et  procez- 
verbaulx  des  griefz  et  plainctes  de  mes  dits  subjectz  et  des 
injustices  des  autres,  pour  nous  en  servir,  en  tempz  et  lieu,  et  ne 
laissez  pour  cela  de  vous  bien  entretenir  avec  la  Royne,  ma 
bonne  sœur  et  cousine,  pour  me  conserver  son  amityé  le  plus 
doucement  que  vous  pourrez,  estant  bien  de  vostre  advis,  qu'elle 
renouera  et  conclurra,  si  elle  peut,  son  traitté  avec  le  roy  d'Es- 
paigne  et  les  Archiducs,  et  principallement  avec  les  derniers,  et 
aussi  qu'elle  mettra  peine  d'y  porter  et  faire  entrer  les  Estats, 
comme  ça  tousjours  esté  son  but  et  celuy  de  ses  conseiUers. 
C'est  aussy  celuy  des  dits  Archiducz,  lesquelz  n'ont  esté  retenus 
jusques  à  présent  à  ce  faire  que  du  conseil  d'Espaigne,  et  comme 
ceux-cy  ne  sentent  les  incommoditez  ou  perplexitez  des  autres, 
facilement  aussy  se  laissent-ilz  emporter  au  vent  de  leur  or- 
gueil, qui  est  si  violent,  qu'ilz  oublient  tous  debvoirs,  pour  y 
servir.  Il  a  eu  tant  de  pouvoir  sur  eux,  que,  pour  certaines  pon- 
tilles  et  certaines  formalitez  très  légères,  ausquelles  ilz  se  sont 

heurtez,  ilz  n'ont  encores  juré  l'observation  de  la  paix  de  Ver- 
vins,  encores  que  j'aye  envoyé  le  comte  de  la  Rochepot,  pour 
les  en  requérir  et  assister  de  ma  part  à  la  prestation  d'iceluy  : 
de  quoy  je  ne  suis  pas  contant;  mais,  je  croy  qu'ilz  font  pour 
moy  d'en  user  ainsy,  s'ilz  veulent  secourir  contre  moy  le  duc  de 
Savoye,  car  j'ayme  mieux  les  avoir  pour  ennemis  descouvertz 
que  couverts.  Nous  verrons  à  quoy  ilz  se  résoudront,  quand  le 
courrier,  que  le  sieur  de  la  Rochepot  avoit  depesché  vers  moy, 
pour  sçavoir  sur  ce  ma  volonté,  sera  de  retour  vers  luy,  et  con- 
noistrons  encores  mieux  leurs  intentions,  en  l'assistance  que 
donnera  au  dit  duc  de  Savoye  le  comte  de  Fuentes,  qui  est  de 
présent  arrivé  en  Italye.  Ce  pendant,  je  dresseray  et  establiray 
mes  affaires  en  ceste  province,  le  mieux  que  je  pourray,  pour 
bien  recepvoir  le  dit  duc  avec  ses  adherens,  quand  il  s'y  présen- 
tera, et  verrez,  par  le  mémoire  que  je  vous  envoyé,  ce  que  nous 
y  avons  advancé,  depuis  mes  dernières  ;  et  auray  à  plaisir  de 
sçavoir  avec  quel  visage  la  dite  dame  recepvra  ces  miennes 
prosperitez  et  ce  que  les  siens  en  diront  :  car,  par  le  langage  des 
ministres  et  conseillers  des  princes,  on  descouvre  souvent  plus 
facilement  et  certainement  les  opinions  et  volontez  d'iceux  que 
par  eux-mesmes.  J'ay  remarqué  sa  curiosité,  aux  propos  qu'elle 
vous  a  tenus  de  ma  sœur  et  de  son  mary,  ausquelz  vous  avez 
sagement  respondu,  et  désire  que  vous  luy  tranchiez  court, 
quand  elle  vous  parlera  cy-après  de  semblables  matières,  sans 
luy  donner  toutesfois  subject,  que  le  moins  que  vous  pourrez, 
d'estimer  que  je  me  deffie  d'elle,  ny  luy  veuille  rien  cacher  de 
ce  qui  me  concerne.  Au  reste,  je  ne  puis  croire  que  les  Estais 
suyvent  sa  cornette  au  dit  traicté  :  ilz  traitteroyent  plus  tost  et 
plus  advantageusement  sans  elle  que  avec  elle.  J'estime  aussy 
que  ce  que  en  a  mandé  par  delà  le  sieur  de  Barnavelt  a  esté  plus 
pour  donner  martel  à  la  dite  dame,  que  envie  qu'ilz  ayent  de 
contracter  avec  ceux  de  Bruxelles  :  toutesfois,  il  faut  tousjours 
prendre  garde  soigneusement  à  ce  qu'ilz  feront,  dont  je  me 
repose  sur  vous,  priant  Dieu,  Monsieur 

HENRY. 

DE   NEUFVILLE. 

Copie.  —  Bibl.  nat.,  Ms.  fr.  4128,  fol.  204  v». 

A    MONSIEUR    DE    BOISSISE 

Monsieur  de  Boissize,  Depuis  mes  dernières,  ayant  assiégé  le 
fort  de  Charbonnières,  qui  commande  à  l'entrée  de  la  vallée  de 
la  Moryanne,  je  Tay  réduit  en  mon  obéissance,  ainsy  que  vous 
verrez,  par  le  mémoire  que  vous  recepvrez  avec  la  présente. 
Gela  faict,  je  suis  venu  en  ceste  ville,  pour  me  reposer  et  purger, 
et  ay  envoyé  à  Chambery  monsieur  le  chancelier  et  ceux  de 
mon  conseil,  pour  donner  ordre  à  l'administration  de  la  justice 
et  des  finances  du  duché  de  Savoye.  J'ay  commandé  aussy  au 
sieur  de  Lesdiguieres  d'achever  de  nettoyer  la  dite  Moryanne  et 
passer  après  en  la  Tarantaise,  pour  faire  le  semblable,  ayant 
sceu  que  le  duc  y  a  faict  couller  quelques  trouppes,  lesquelles 
je  luy  ay  ordonné  de  charger,  s'il  les  peut  joindre.  Le  duc  de 
Biron  a,  de  son  costé,  achevé  de  conquérir  tout  le  pays  d'entre 
la  Saône  et  le  Rhosne  appartenant  au  dit  duc,  jusques  à  Pierrc- 
Ghastel,  lequel  s'est  aussy  rendu  ;  il  va  maintenant  à  l'Escluse, 
affin  d'ouvrir  le  chemin  de  Genefve  et  s'approcher  du  fort  Sainctc- 
Gatherine,  qui  tient  la  dite  ville  de  Genefve  en  subjection.  Ce 
pendant,  je  fais  assembler  les  provisions  et  munitions  néces- 
saires pour  assaillir  le  chasteau  de  Montmelyan  et  tiens  la  cita- 
delle de  Bourg  blocquée  de  si  près,  que  j'espère  en  avoir  bon 
compte  avec  le  tempz.  Sur  cela,  le  patriarche  de  Constantinople 
m'est  venu  trouver,  pour  me  proposer,  de  la  part  du  Pape,  une 
cessation  d'armes,  dont  je  me  suis  excusé,  pour  ne  vouloir 
donner  loisir  à  mon  cnnemy  de  se  fortiffier  davantage,  à  mon 
dommage.  Le  comte  de  Fouentes  est  bien  arrivé  en  Italye,  mais 
il  semble  qu'il  n'ayt  pas  charge  si  expresse  de  secourir  le  dit  duc 
qu  il  :i  j)ublié,  de  quoy  nous  ne  tarderons  plus  gueres  que  nous 
ne  soyons  esclaircis;  car,  la  saison  estant  si  advancée  qu'elle  est, 

s'il  fault  que  le  dit  duc  soit  secouru  ceste  année,  il  est  meshuy 
tempz  de  mettre  la  main  à  la  besongne  :  vous  serez  adverty  de 
ce  qui  en  adviendra.  Vostre  lettre  du  xvu''  aoust  est  la  dernière 
des  vostres  que  j'ay  receue.  J'ay  eu  à  plaisir  de  sçavoir  les  parti- 
cularitez,  que  vous  m'avez  représentées  par  icelle,  et  suis  de 
vostre  advis,  que  la  négociation  de  Bolongne  n'a  esté  que  inter- 
mise et  que  l'on  la  verra  bientost  renouer,  du  moins  entre  la 
royne  d'Angleterre;  mais,  je  no  croy  pas  qu'ilz  y  attirent  les 
Estats,  car  ils  n'y  sont  aucunement  disposez,  et  si  je  crois  que  la 
guerre  que  je  fais  de  deçà  les  en  allienera  tousjours  davantage, 
pour  l'espérance  qu'ilz  prendront  qu'elle  en  engendre  une  autre 
contre  le  roy  d'Espaigne,  ou  du  moins  qu'elle  consommera  une 
bonne  partye  des  forces  et  moyens  dont  le  dit  Archiduc  seroit 
assisté.  J'ay  bien  considéré  et  pris  vostre  advis  sur  la  recherche 
du  roy  d'Escosse  et  l'interdiction  de  l'entrée  en  mon  royaume 
des  drapz  d'Angleterre,  dont  je  vous  ay  cy-devant  escript  :  par- 
tant, je  surseoiray  encores  l'effect  de  l'ung  et  de  l'autre  et 
useray  plustost  du  remède  de  représailles,  si  l'occasion  s'en  pré- 
sente, que  des  deux  autres;  mais,  en  vérité,  j'auroys  bien  plus 
aggreable  d'avoir  subject  de  me  louer  de  leur  amityé  et  justice. 
Le  sieur  de  Nevil  a  laissé  icy  ung  secrétaire,  qui  poursuit  très 
asprement  la  revocquation  de  l'arrest  donné  en  mon  conseil, 
portant  reiglement  sur  la  vente  des  drapz  angloys;  mais,  je  n'ay 
pas  esté  conseillé  d'y  toucher,  puisqu'il  a  esté  jugé  raisonnable 
et  utille  ;  seulement,  j'ay  trouvé  bon  que  l'on  change  la  peine  de 
confiscation  en  amende,  pour  les  contanter;  toutesfois,  il  ne  sera 
rien  dit  icy  au  secrétaire,  et  sera  le  tout  remis  à  vous,  pour  en 
user,  comme  vous  jugerez  estre  à  propos.  Ce  que  le  secrétaire  de 
l'agent  a  publié  par  delà  s'accorde  très  mal  avec  ce  que  mon 
ambassadeur  m'en  a  escrit,  car,  il  m'a  asseuré  que  le  dit  agent  y 
est  veu  de  très  mauvais  œil  et  qu'il  n'y  a  aucun  crédit.  Et  pour 
le  regard  de  l'advis  que  vous  m'avez  donné  de  Tevesque  de  Bo- 
longne ^  sachez  qu'il  s'est  accosté  de  ceux  dont  vostre  lettre  fait 

1.  Le  17  août,  M.  de  Boissise  avait  écrit  au  Roi  : 

«Sire,  L'evesque  de  Bolongne  a  fait  bonne  chère  aux  députez,  mais  je  ne 
sçay  si  Vostre  Majesté  aura  esté  advertie  qu'il  a  cy-devant,  par  le  sieur  Ed- 
mont,  offert  son  service  à  la  Royne.  J'entens  aussy  qu'il  a  de  bonnes  addresses 

mention,  pour  me  servir  et  par  mon  commandement,  dont  je 
m'asseure  qu'il  n'abusera  point  :  toutesfois,  je  vous  sçay  bon  gré 
de  ce  que  vous  m'en  avez  mandé  ;  car,  il  fault  avoir  l'œil  sur 

tous.  Je  prie  Dieu,  Monsieur  de  Boissize, 

A  Grenoble,  le  xiiii''  septembre  1600. 

HENRY. 

DE    NEUFVILLE. 


28    SEPTEMBRE    1600 

Copie.  —  Bibl.  nat.,  Ms.  fr.  4128,  fol.  205  vo. 

A    MONSIEUR   DE    BOISSISE 

Monsieur  de  Boissize,  J'ay  eu  à  plaisir  d'entendre,  par  vostre 
lettre  du  m*"  de  ce  mois,  que  j'ay  receue  le  xxii%  que  la  royne 
d'Angleterre,  ma  bonne  sœur,  ayt  si  bien  receu  ma  dernière 
lettre  que  vous  m'avez  escriptpar  la  vostre,  qu'elle  ayt  approuvé 
la  resolution  que  j'ay  prise  contre  le  duc  de  Savoye  et  qu'elle 
ayt  monstre  tant  de  resjouissance  et  de  contantement  des  advan- 
tages  que  Dieu  m'a  ja  donnez  sur  iceluy,  lequel  s'est  tant  confié 
en  ses  finesses  et  desguisemens,  qu'  en  pensant  me  decepvoir 
s'est  trompé  plus  que  moy.  Ainsy,  la  justice  divine  chastie  ceux 
(jui  usent  de  mauvaise  foy  et  présument  d'eux  plus  qu'ilz  ne 
doibvent.  J'ay,  depuis  mes  dernières  escriptes  le  xiiii"  de  ce 
mois,  continué  à  pousser  ma  fortune  assez  heureusement;  car, 
du  costé  de  Savoye,  j'ay  achevé  de  nectoyer  la  Moryanne  jusques 

au  Pays-Bas  et  promet  de  donner  advis  à  la  dite  dame  do  ce  qui  s'y  passera, 
de  sorte  qu'il  s'est  fait  estroitte  amityé  entre  luy  et  le  sieur  de  Nevil.  Je  n'es- 
crih  cecy  à  Votre  Majesté  pour  soupçonner  rien  de  sinistre  de  luy,  mais  affln 
qu'elle  commande  à  quelcun  d'y  avoir  l'œil.  »  (Bibl.  nat.,  Ms.  fr.  -4128, 
fol.  197,  vo.) 

au  pied  du  mont  Senis  ;  j'ay  depuis  faict  passer  mon  armée  en 
la  Tarantaise,  laquelle  est  de  présent  logée  à  Moustiers,  siège  de 
l'archcvesque  du  dit  pays,  après  avoir  forcé  deux  barricades  ou 
retranchemens,  que  l'ennemy  gardoit  entre  Gonflans  et  la  dite 
ville  de  Moustiers  :  ilestvray  qu'il  est  demeuré  encores  quelques 
gens  en  un  roc  situé  près  de  l'une  des  dites  barricades,  qui  est 
inaccessible,  mais  j'espère  les  en  desloger  bientost.  Du  costé  de 
Bresse,  le  duc  de  Biron,  après  la  reddition  de  Picrre-Ghastel,  est 
allé  au  passage  de  l'Escluze,  qui  luy  a  esté  rendu  aussy  facile- 
ment que  les  autres  ;  il  est  de  présent  aux  environs  du  fort  de 
Saincte-Gatherine,  basty  par  ledit  duc  de  Savoye  pour  blocquer 
la  ville  de  Genefve,  où  je  luy  ay  commandé  de  se  rendre  maistre 
de  certains  chastaux,  qui  sont  proches  du  dit  fort,  par  le  moyen 
desquelz  je  incommoderay  tellement  ceux  qui  le  gardent,  que 
j'espère  le  réduire  à  la  raison  et,  par  ce  moyen,  deslivrer  la  dite 
ville  de  Genefve  de  la  subjection  qu'elle  en  a  receuè  jusques  à 
présent,  en  le  mettant  par  terre.  Il  y  a  encores  ung  autre  fort  au 
duché  de  Ghablays,  que  fait  garder  le  dit  duc,  nommé  Les 
Alinges,  duquel  aussy  j'estime  que  j'auray  bon  compte,  dedans 
peu  de  jours,  car  ceux  qui  le  gardent  parlent  ja  de  composer  ; 
mais  mon  principal  desseing  est  d'attacquer,  à  force  ouverte,  la 
forteresse  de  Montmelyan,  pour  m'en  rendre  maistre,  si  je  puis, 
devant  que  les  neyges  me  chassent  de  ce  pays.  La  place  est 
très  forte,  assize  en  lieu  advantageux  pour  ceux  qui  la  gardent  et 
très  incommode  pour  les  assiegeans  ;  elle  est  munie  de  toute 
sorte  d'artillerye  et  d'autres  provisions  de  guerre  en  quantité, 
bastie  sur  ung  rocher  qui  n'a  qu'une  advenue,  qui  est  bien  for- 
tiffiée  et  très  difficile,  tellement  que  j'auray  de  la  peine  d'en 
venir  à  bout  si  Dieu  ne  m'y  assiste,  comme  il  luy  a  pieu  faire 
jusques  à  présent.  Je  n'en  puis  commancer  le  siège  plus  tost 
que  le  douze  ou  quinze  d'octobre;  mais,  comme  je  ne  puis  as- 
seurer  ce  que  j'ay  conquis  en  ce  pays,  si  je  ne  me  rends  maistre 
d'icelle,  je  ne  veux  rien  espargner  pour  l'avoir  :  c'est  pourquoy 
je  me  suis  résolu  d'y  porter  toutes  mes  forces.  La  citadelle  de 
Bourg-en-Bresse  ne  me  peut  fuyr,  si  l'autre  tumbe  entre  mes 
mains,  et,  comme  j'ay  pris  quasi  tous  les  passages,  par  lesquelz 
le  dit  duc  peut  entrer  en  ce  pays  avec  une  armée,  il  aura  peine 

à  secourir  et  sauver  la  dite  place,  sy  le  temps  me  favorise;  tou- 
tcsfois ,  je  suis  adverty  qu'il  s'y  dispose  et  prépare  tant  qu'il 
peut,  et  dit-on  que  le  comte  de  Fouentes  le  doibt  secourir  des 
Espaignolz  qu'il  a  amenez,  outre  lesquelz  ils  lèvent  à  Naples  et  à 
Milan  quatre  regimens  de  trois  mil  hommes  de  pied  chascun; 
mais,  j'estime  qu'il  sera  difficille  que  les  dites  levées  soyent 
prestes  assez  tost,  pour  servir  le  dit  duc  en  ceste  occasion.  Neant- 
moins,  l'ambassadeur  d'Espaigne,  qui  est  icy,  continue  à  m'as- 
seurcr  que  son  maistre  blasme  le  dit  duc  et  n'approuve  sa  pro- 
cédure, en  laquelle  il  ne  peut  croire  qu'il  le  veuille  favoriser  ny 
soustcnir,  m'exhortant  tousjours  à  la  paix,  à  laquelle  je  continue 
aussy  à  luy  déclarer  que  je  suis  aussy  disposé  que  jamais,  comme 
l'on  cognoistra  par  eflect,  quand  ceux  qui  la  troublent  se  gou- 
verneront comme  ilz  doibvent.  J'ay  sceu  que  le  dit  comte  de 
Fouentes  a  demandé  au  dit  duc  qu'il  envoyé  en  Espaigne  son 
filz  aisné,  avec  le  troiziesmc,  et  sa  fille  aisnée,  pour  estre  nourrys 
auprès  du  dit  roy  d'Espaigne,  et  qu'il  baille  Garmaignolles  en 
garde  aux  Espagnolz,  avec  les  villes  d'Ast,  Verseil  et  Gony,  qui 
sont  les  principales  villes  de  Piedmont,  après  Thurin,  dont  le  dit 
duc  n'est  pas  trop  contant;  et  toutesfois,  il  est  si  oultré  de  deses- 
poir et  mal  conseillé,  qu'il  veut  prendre  ces  fers,  pour  voiler 
contre  moy.  Ce  que  j'en  trouve  le  meilleur  est  qu'il  semble  que 
les  dits  Espaignolz  n'ayent  pas  grande  envie  de  passer  les  Alpes, 
ceste  année,  et  qu'ilz  se  contanteront  de  m'empescher  d'en  faire 
de  mesme  sur  eux,  comme  s'ilz  avoyent  desseing,  après  avoir 
bien  bridé  le  dit  duc  (de  la  foy  duquel  ilz  ne  sont  gueres  mieux 
satisfaictz  que  moy,  et  certes  non  sans  cause),  de  trouver  moyen 
de  paciffier  les  affaires.  A  Ceste  fin,  ilz  sollicitent  le  Pape,  tant 
qu'ilz  peuvent,  d'envoyer  vers  moy  un  légat,  et,  s'il  est  possible, 
le  cardinal  Aldobrandin,  son  nepveu,  pour  traitter  ung  accord; 
en  quoy  je  ne  doubte  point  que  Sa  Saincteté,  qui  affectionne 
sur  toutes  choses  la  paix  publicque,  ne  les  contante  volontiers, 
ce  que  je  ne  puis  ny  veux  aussy  cmpescher;  mais,  je  n'ay  pas 
deslibcré  pour  cela  de  quicter  mes  armes  ny  mes  entreprises, 
si  la  dite  royne  d'Angleterre,  qui  a  esprouvé  la  foy  des  dits  Es- 
paignolz, ne  me  conseille  de  ce  faire,  ainsy  que  vous  luy  direz, 
en  l'usseurant  que  toutes  mes  prosperitez  seront  tousjours  em- 

ployéesà  la  servir  et  honorer,  comme  offrandes  deues  aux  effectz 
que  j'ay  receus  de  son  amityé,  avec  lesquelz  j'ay  recouvert  ce 
mien  sceptre,  qui  ne  sera  jamais  espargné,  aux  occasions  qui  se 
présenteront  de  luy  tesmoigner  ma  gratitude.  Le  secrétaire  de 
son  ambassadeur,  qui  est  icy,  m'a  fait  demander  quand  et  où 
se  feront  mes  nopces  :  j'estime  que  c'est  parce  qu'elle  a  desliberé 
d'y  faire  trouver  quelcun  de  sa  part.  Je  luy  ay  fait  dire  que  je 
faisois  tousjours  estât  que  ce  seroit  en  ma  ville  de  Marseille, 
entre  le  xx''  et  dernier  jour  du  moys  d'octobre;  mais,  il  faut  que 
vous  sachiez  que,  si  le  dit  duc  de  Savoye  passe  les  montz,  pour 
secourir  le  dit  Montmelyan,  ou  si,  pour  me  divertir  le  siège,  il 
entre  en  mon  royaume,  par  le  costé  d'Essilles,  ainsy  que  je  suis 
adverty  qu'il  propose  de  faire,  il  sera  difficile  que  je  me  trouve 
en  la  dite  ville  de  Marseille,  au  dit  tempz;  car,  en  ce  cas,  je  ne 
vouldrois  abandonner  mon  armée,  sçachant  que  mon  ennemy, 
qui  m'a  jusques  à  présent  plus  faict  la  guerre  par  ses  artifices 
que  par  ses  armes,  s'en  prevaudroit  trop  avant  pour  ma  réputa- 
tion. Partant,  je  ne  puis  encores  parler  certainement  du  tempz 
et  lieu  des  dites  nopces  :  toutesfois,  vous  ne  ferez  paroistre  ceste 
incertitude  à  la  dite  Royne,  en  termes  qu'elle  prenne  opinion  que 
je  veuille  destourner  la  venue  de  celuy  qu'elle  vous  a  dit  vouloir 
envoyer  à  mes  dites  nopces;  car,  en  vérité,  j'auray  à  plaisir  de 
recepvoir  d'elle  ce  tesmoignage  d'amityé,  en  une  telle  occasion. 
Quand  l'ambassadeur  Neville  vous  a  dit  que  j'avois  fait  deffense 
à  mes  subjectz  d'aller  au  secours  des  Estats,  il  l'a  fait  comme 
personne  très  mal  informée  de  la  vérité,  mais  qui  vouldroit 
m'avoir  faict  faire  quelque  déclaration  publicque  contre  mes 
subjectz  qu'il  dit  servir  le  roy  d'Espaigne,  qui  peut  offenser  le 
dit  Roy  et  luy  augmenter  le  désir  et  le  besoing  de  s'accorder  avec 
sa  souveraine,  recherchant  plus,  en  ce  faisant,  l'apparence  que  les 
effectz  d'une  vraye  et  sincère  amityé,  telle  qu'est  celle  que  je 
porte  à  la  dite  dame,  comme  vous  luy  avez  très  bien  respondu. 
J'ay  depuis  receu  vostre  lettre  du  vin**  et,  avec  icelle,  les  mé- 
moires des  déprédations  et  impostz  dont  ilz  se  plaignent,  et  de 
mandent  qu'il  en  soit  faict  raison,  suyvant  les  traictez,  qu'ilz 
font  toutesfois  valloir,  quand  et  ainsy  qu'il  leur  plaist.  Il  sera  bon 
que  nous  facions,  de  nostre  costé,  mettre  par  escript  aussy  noz 

plainctes  et  griefs,  affin  que  le  tout  soit  considéré  et  resollu 
ensemble,  n'estant  pas  conseillé  de  revocquer  l'arrest  donné  en 
mon  conseil,  sur  le  reiglement  des  drapzde  leur  pays,  ayant  esté 
faict  avec  considération  et  raison,  mais  seulement  d'ordonner, 
comme  j'ay  faict,  que  la  peine  de  confiscation  portée  par  iceluy 
sera  commuée  en  celle  de  l'amende,  comme  j'estime  vous  avoir 
ja  escript  ;  ayant  remarqué  que  les  ministres  de  la  dite  dame  luy 
desguisent  et  cachent  les  pyratteries  et  injustices  qu'ilz  font  à 
mes  subjectz  et  la  justice  que  les  siens  reçoipvent  en  mon 
royaume,  et  davantage  qu'ilz  ne  font  démonstration  de  me  voul- 
loir  contanter  que  quand  ilz  veulent  tirer  de  moy  quelque  pro- 
vision, qui  leur  est  nécessaire;  puis,  quand  ilz  l'ont  obtenue,  ilz 
ne  tiennent  compte  d'effectuer  ce  qu'ilz  ont  promis,  comme  vous 
avez  esprouvé  pour  le  reiglement  qu'ilz  avoyent  proposé,  de- 
battu  et  accordé,  pour  arrester  le  cours  des  dites  piratteries. 
C'est  pourquoy  je  veux  estre  doresnavant  plus  difficile  et  retenu 
que  je  n'ay  esté,  en  semblables  occasions.  Leurs  pirates  infestent 
les  mers  de  Levant,  comme  les  autres,  et  ont  retraicte,  pour  ce 
faire,  ez  portz  du  roy  de  Fez  et  de  Marrocques,  ce  qui  a  engendré 
l'intelligence  qui  est  entre  la  dite  dame  et  le  dit  Roy,  lequel  re- 
doubtant,  comme  il  faict,  la  puissance  du  roy  d'Espaigne,  favo- 
rise les  Angloys  en  leurs  piratteries  :  j'entens  mesme  qu'il  en 
tire  commodité  avec  eux.  Je  vous  envoyé  ung  mémoire  de 
Brèves,  pour  response  à  celuy  de  l'agent  de  la  dite  dame  en 
Levant,  que  vous  m'envoyastes,  il  y  a  quelque  tempz,  par  lequel 
vous  serez  informé  de  ce  qui  s'est  passé  ;  toutesfois,  je  ne  suis 
pas  d'advis  que  vous  leur  en  parliez  le  premier  par  delà,  car  les 
plainctes  que  nous  leur  faisons  sur  choses  semblables  sont  inu- 
tiles. L'evesque  de  Bolongne  est  venu  icy  et  a  amené  avec  luy 
ung  certain  Anglois  jusques  à  Lyon,  qu'il  dit  avoir  servy  autre- 
fois le  comie  d'Essex  de  secrétaire,  mcsmes  qu'il  estoit  en 
Irlande,  et  voulloir  parler  à  moy,  pour  me  descouvrir  plusieurs 
choses  d'importance,  sans  autrement  se  laisser  entendre  de 
(pielle  part  il  vient  :  il  n'a  point  de  lettres.  Le  dit  evesque  dit 
(piil  est  fort  habile  homme  et  nourry  aux  affaires.  Une  fois,  il  dit 
que  il  croit  que  c'est  la  royne  d'Angleterre  qui  l'envoyé  par 
deçà,  puisqu'il  vient  de  la  part  du  comte  d'Essex.  Enfin,  je  croy 

que  c'est  quelque  bon  espion,  qui  est  plus  lin  que  le  dit  evesque, 
et,  comme  tel,  je  le  recepvray  et  orray,  la  première  fois,  et  vous 
advertiray  de  ce  que  j'en  apprendray.  Je  loue  la  response  que  le 
comte  d'Essex  a  faicte,  sur  la  déclaration  de  sa  liberté,  et  serois 
très  ayse  qu'il  peust  regaigner  la  bonne  grâce  de  sa  maistresse. 
Je  loue  Dieu  de  tout  mon  cœur  de  celle  qu'il  a  faicte  au  roy 
d'Escosse,  l'ayant  préservé  miraculeusement  de  la  trahison  qui 
avoit  esté  brassée  contre  sa  personne,  ainsi  que  j'ay  appris  par 
le  discours  que  vous  m'avez  envoyé,  duquel  je  désire  fort  de 
sçavoir  la  vérité,  car  on  en  parle  desja  diversement.  Que  je 
sçache  aussy  quelle  opinion  en  a  la  dite  Royne,  ce  que  les  siens 
en  dyent,  si  elle  l'a  envoyé  visiter  sur  ceste  occasion  et  si  les 
ministres,  qui  affectionnoyent  le  comte  de  Gourye,  sont  accusez 
d'avoir  sceu  et  fomenté  son  desseing,  et  ce  qui  en  succédera. 
Continuez  aussy  àm'advertir  de  ce  que  vous  apprendrez  du  costé 
de  Hollande,  où,  s'il  est  vray  qu'ilz  soyent  si  discordans  que  l'on 
dit,  il  y  arrivera  bientost  quelque  changement  notable,  de  quoy 
je  suis  en  peyne.  Le  comte  de  Harembergue  est  venu  icy,  de  la 
part  des  archiducz  de  Flandres,  pour  se  conjouir  de  mon  ma- 
riage, m'asseurer  de  la  continuation  de  leur  amityé  et  déclarer 
qu'ilz  ne  participent  point  aux  conseilz  du  duc  de  Savoye,  ny  de 
ceux  qui  le  fomentent  contre  moy,  dont  ilz  veulent  que  je  croye 
qu'ilz  sont  très  mal  contans.  Hz  m'ont  envoyé  aussy  ung  nommé 
Darala,  pour  résider  et  faire  leurs  affaires  auprès  de  moy,  affin 
d'en  descharger  l'ambassadeur  d'Espaigne.  A  vous  dire  la  vérité, 
telles  nouveautez  et  démonstrations,  sur  les  occasions  qui  se 
présentent,  me  sont  suspectes  et  me  font  croire  qu'ilz  sçavent 
que  le  roy  d'Espaigne  a  envie  de  secourir  ouvertement  le  duc  de 
Savoye,  voulant  se  tirer  de  la  presse,  pour  ce  que  leurs  affaires 
ne  requièrent  pas  qu'ilz  s'en  meslent.  Toutesfois,  j'ay  bien  re- 
cueilly  le  dit  comte  et  le  dit  agent,  et  ne  debvez  faire  cognoistre 
par  là  que  j'aye  doubte  de  la  volonté  des  dits  Archiducz,  au  con- 
traire déclarer  que  j'ay  tout  subject  d'en  estre  fort  contant.  Je 
prie  Dieu,  Monsieur 

HENRY. 

DE    NEUFVILLE. 

21    OCTOBRE    1600 

Copie.  —  Bil)l.  nat.,  Ms    IV.  H28,  fol.  210  v». 

A    MONSIEUR    DE    BOISSISE 

Monsieur  do  Boissize,  Il  n'eschot  pas  grande  responce  à  voz 
lettres  du  xi"  et  dernier  du  mois  de  septembre,  que  j'ay  receue, 
la  première  le  xxix''  du  dit  mois  et  l'autre  le  xvii®  du  présent.  Je 
loue  Dieu  de  la  bonne  disposition  de  la  Royne,  ma  bonne  sœur 
et  cousine,  que  vous  m'avez  confirmée  par  vostre  dernière,  mais 
je  dis  que  vous  n'estes  pas  bon  chasseur,  de  ne  m'avoir  escript  si 
elle  prit  et  feit  mourir  le  cerf,  que  vous  m'avez  mandé  qu'elle 
courut  six  heures  durant.  Continuez  à  l'asseurer  de  mon  amityé 
et  luy  dites  que  je  suis  bien  privé  en  ce  pays  du  dit  exercice  ; 
mais,  j'espère  que  ceux  qui  en  sont  cause  le  payeront.  Vous  ver- 
rez, par  le  mémoire  qui  accompaigne  la  présente,  ce  que  j'y  ay 
advancé,  depuis  mes  dernières,  dont  vous  luy  ferez  part.  Je  fais 
estai  de  partir  d'icy  demain',  pour  aller  rencontrer  jusques  à 
Marseille  la  Royne,  ma  femme,  qui  y  doibt  arriver  le  xxv®  ou 
XXVI"'  de  ce  mois,  nos  noces  ayant  esté  célébrées  à  Florence  le 
cinquiesme,  par  les  mains  du  cardinal  Aldobrandin,  faict  légat 
de  Sa  Saincteté  à  cest  effect.  Je  ne  m'attends  pas  que  le  voyage 

1.  Par  le  même  courrier,  qui  lui  portait  la  lettre  du  Roi,  M.  de  Boissisc 
recevait  la  dépêche  suivante  de  Villeroy  : 

«  Monsieur,  Comme  le  Roy  vouloit  partir,  pour  s'acheminer  à  Marseille, 
il  a  ou  advis  que  le  duc  de  Savoyc  se  preparoit  et  faisoit  advancer  les  forces 
desquelles  le  comte  de  Fuentes  l'a  assisté  pour  secourir  la  forteresse  de  Mout- 
mclyan,  ce  qui  luy  a  fait  changer  de  desseing,  craignant,  s'il  abandonnait 
l'armée,  que  le  dit  duc  secourust  la  dite  place;  car,  sans  douhte,  son  armée  se 
fust  grandement  affoiblie,  tant  par  l'absence  de  sa  per.sonne  que  parce  que 
toute  la  noblesse,  qui  est  icy  en  grand  nombre,  se  fust  desbandée,  outre  les 
princes,  qui  eussent  suy vi  Sa  Majesté.  La  voicy  doncqucs  arrestéc  icy,  de  quoy 
je  no  suis  marry,  car,  en  vérité,  j'apprchendois  fort  son  esloignement.  Quand 
nous  aurons  asseuré  nostre  conqueste,  nous  pourrons  aller  «lanser  i\  nostre  aise 
et  en  seuretë  d'esprit  et  de  corps.  »  (Ribl.  nat.,  Ms.  fr.  '»128,  fol.  211.) 

dure  plus  do  quinze  jours,  car  je  ne  veux  estre  hors  de  mon  ar- 
mée plus  longtempz  que  cela  :  ce  pendant,  j'en  laisse  la  charge 
à  mon  cousin,  le  comte  de  Soissons,  assisté  comme  il  doibt  estre, 
et  si  j'oys  dire  que  le  duc  de  Savoye  s'esbranle,  pour  venir  par 
deçà,  je  m'y  rendray  bientost.  Le  Pape  fait  passer  jusques  icy  le 
dit  cardinal  Aldobrandin,  pour  me  parler  d'accord  avec  le  dit 
duc,  et  vient  en  poste  exprès  pour  s'y  rendre  plus  tost.  Je  ne 
doubte  point  que  Sa  Saincteté  ne  soit  mené  à  ce  faire  de  son 
zèle  ordinaire  au  bien  et  repos  de  la  Ghrestienté,  mais  j'ay  quelque 
occasion  de  me  plaindre  que  mes  ennemis  ayent  eu  tant  de  pou- 
voir que  de  faire  resouldre  la  dite  légation,  pour  arrester  le 
cours  de  mes  armes,  personne  ne  s'estant  remué  en  ma  faveur, 
durant  tant  de  tempz  que  le  dit  duc  a  usurpé  mon  marquizat. 
Je  verray  ce  que  le  dit  cardinal  me  dira  et  je  prendray  conseil, 
avec  Dieu  et  la  justice  de  ma  cause,  de  ce  que  j'auray  à  luy  res- 
pondre.  Ce  pendant,  je  pousseray  ma  fortune  tant  que  je  pourray, 
ainsi  que  j'ay  commencé,  et  vous  diray  que,  si  j'estois  aussy 
asseuré  de  la  délibération  et  volonté  de  la  dite  royne  d'Angle- 
terre à  continuer  nostre  unyon  contre  ceux  qui  envient  nostre 
prospérité,  que  j'ay  occasion  d'en  doubter,  comme  vous  sçavez, 
je  traitterois  avec  le  dit  cardinal  du  dit  accord  encores  plus 
retenu  que  je  ne  feray  ;  mais,  vous  sçavez  quel  fondement  je 
puis  faire  des  intentions  de  la  dite  dame,  laquelle  monstre  avoir 
telle  envie  de  la  paix  avec  le  roy  d'Espaigne  et  les  Archiducz, 
que  cela  est  cause  qu'ilz  font  moindre  compte  d'elle  :  toutesfois, 
je  la  tiens  comme  resollue,  dont  nous  serons  tost  esclaircis  ;  or, 
je  suis  d'advis  que  vous  continuiez  à  luy  en  parler  sobrement, 
car  nous  ne  gaignerons  rien  d'en  user  autrement.  J'entens  qu'elle 
a  envoyé  Garon  vers  les  Estatz,  pour  leur  communicquer  les 
offres  que  l'ambassadeur  de  Marrocques  luy  avoit  faictes  contre 
le  dit  roy  d'Espaigne,  affin  qu'ilz  advisent  s'ilz  pourront  s'en  pre- 
valloir,  et  qu'elle  continue  à  leur  faire  dire  qu'elle  n'a  moyen  de 
les  secourir  ;  toutesfois,  elle  s'efforce  de  se  conserver  tousjours 
en  bonne  intelligence  avec  eux,  comme  je  croy  qu'elle  vouldra 
faire  avec  moy  :  partant  il  fault  continuer  à  mesnager  son  inten- 
tion. Ainsi  que  je  faisois  escriré  la  présente,  j'ay  receu  la  vostre 
du  cinquiesme  de  ce  mois,  qui  m'a  confirmé  en  la  créance  que 

j'avois  de  la  prompte  conclusion  de  la  dite  paix,  de  laquelle  les 
dits  Estats  sont  très  bien  advertis  comme  je  le  désire  estre  de  la 
vérité  de  ce  qui  est  advenu  en  Escosse,  sur  la  mort  des  comtes 
de  Gourye;  car  on  en  parle  diversement.  Mandez  moy  aussy 
comment  se  gouverne  le  comte  d'Essex  et  s'il  y  a  espérance  qu'il 
rentre  en  grâce.  Je  prie  Dieu,  Monsieur 

HENRY. 

DK    NEUFVILLE. 


16    NOVEMBRE    1600 

Copie.  —  Bibl.  nat.,  Ms.  Ir.  4128,  fol.  215  v». 

A   MONSIEUR    DE    BOISSISE 

Monsieur  de  Boissizo,  Je  vous  fais  ceste  lettre,  seulement 
pour  vous  advertir  que  ce  jourd'huy  le  chasteau  de  Montmclyan 
a  esté  remis  en  mes  mains  par  le  comte  de  Brandix,  suyvant  la 
capitulation  que  j'en  avois  arrestée  avec  luy,  dès  le  xviii"  du 
moys  passé.  Cest  effect  m'estant,  par  la  grâce  de  Dieu,  si  heureu- 
sement reussy,  je  pars  présentement,  avec  la  meilleure  partie  de 
mes  forces,  pour  aller  rencontrer  le  duc  de  Savoye,  que  l'on  dit 
estre  descendu  à  la  Tarantaise,  avec  son  armée,  par  le  mont  du 
petit  Saint-Bernard,  sur  l'espérance  qu'il  avoit  de  secourir  ceste 
jdace,  par  le  moyen  de  laquelle  mes  affaires  ayans  receu  grand 
advantage,  je  me  prometz  que  ce  progrez  sera  encores  suyvi  de 
meilleurs  succez,  do  quoy  vous  serez  adverty  ;  priant  Dieu,  Mon- 
sieur de  Boissize,  

HENRY. 

DE    NEUFVILLE. 

28    NOVEMBRE    1600 

Copie.  —  Bibl.  nat,  Ms.  fr.  4128,  fol.  216. 

A    MONSIEUR    DE    BOISSISE 

Monsieur  de  Boissize,  J'estois  en  peyne  de  ne  recepvoir  de 
voz  lettres,  quand  celles  du  dernier  d'octobre  et  du  vu"  du  pré- 
sent sont  arrivées,  le  xxu  et  xx!!!**  d'iceluy,  par  lesquelles  j'ay  eu 
à  plaisir  d'estre  faict  certain  de  la  continuation  de  la  bonne 
santé  et  bienveillance  envers  moy  de  la  royne  d'Angleterre,  ma 
bonne  sœur  et  cousine,  à  laquelle  je  souhaitte  aussy  toute  pros- 
périté. Je  vous  ay  donné  advis,  le  xvi®  de  ce  mois,  de  la  reddition 
qui  m'a  esté  faitte  du  chasteau  de  Montmeillan,  et  vous  verrez, 
par  ung  petit  mémoire  qui  va  avec  la  présente,  ce  à  quoy  j'ay 
depuis  employé  le  tempz,  vous  asseurant  que,  si  je  n'eusse  esté 
combattu  des  neiges,  qui  ont  couvert  et  fermé  le  haut  des  mon- 
taignes,  le  duc  de  Savoye  n'en  eust  esté  quitte  à  si  bon  marché 
qu'il  a  esté  ;  mais,  elle  m'ont  contrainct  de  me  retirer,  me  voyant 
inutille  où  j'estois.  Toutesfois,  je  y  ay  laissé  le  sieur  de  Lesdi- 
guieres,  avec  quatre  mil  hommes,  avec  lesquelz  j'espère  qu'il 
empeschera  le  duc  de  passer  les  lieux  où  il  est  campé,  qui  sont 
assis  au  pied  du  petit  Sainct-Bernard,  où  les  vivres  commancent 
fort  à  lui  mancquer.  J'entens  qu'il  y  attend  d'autres  forces,  qui 
auront  peine  de  le  joindre,  et,  quand  elles  l'auront  faict,  elles  luy 
seront  peu  utilles.  Ce  pendant,  j'ay  faict  entrer  dans  le  val  de 
Maire,  qui  est  du  marquizat  de  Saluées,  deux  mil  hommes  de 
pied  et  deux  cens  chevaux,  soubs  la  charge  du  sieur  d'Auriac, 
lequel  a  surpris  avec  le  pétard  le  fort  d'Asseil,  que  faisoit  garder 
le  dit  duc,  et  m'a  rendu  maistre  du  dit  val,  qui  m'ouvrira  le  che- 
min, pour  entrer  plus  avant  dedans  le  Piedmont ,  et  faitz  estât 
de  partir  d'icy  dès  demain,  pour  aller  recognoistre  le  fort  de 
Saincte-Gatherine,  que  je  tiens  à  demy  investy,  il  y  a  quelques 

mois,  et  voir  quel  advantage  je  y  pourray  gaigner.  De  là,  je  me 
rendray,  par  la  rivière  du  Rhosne,  en  ma  ville  de  Lyon,  oii  la 
Royne,  ma  femme,  doibt  faire  son  entrée,  jeudy  prochain,  aflin 
de  consommer  et  achever  nostre  mariage,  où  le  cardinal  Aldo- 
brandin  m'a  offert  de  se  trouver.  A  son  arrivée,  il  me  pria  de 
donner  des  passeports  aux  députez  que  le  duc  de  Savoye  luy 
avoit  dit  vouUoir  depescher  devers  moy,  pour  traitter  de  sa  recon- 
ciliation avec  moy  :  je  les  luy  feis  deslivrer  sur  le  champ,  sur 
lesquels  les  dits  députez  arrivarent  hier  en  ceste  ville,  et  j'ay 
commis  les  sieurs  de  Sillery  (nagueres  revenu  de  Rome)  et  le 
président  Janin,  pour  traitter  avec  eux,  en  la  présence  du  dit 
légat,  qui  demeurera,  pour  ce  faire,  en  ceste  ville,  durant  le 
voyage  que  je  feray  au  fort  de  Saincte-Catherine.  Vous  serez  ad- 
verty  de  ce  qui  en  succédera  :  ce  pendant,  je  veux  que  vous 
sachiez  que,  comme  je  n'ay  pris  les  armes  pour  envahir  et  usur- 
per le  bien  d'autruy,  si  le  dit  duc  me  faict  raison  du  mien  et  que 
je  reconnoisse  de  la  seureté  à  traitter  avec  luy,  j'auray  à  plaisir 
d'y  entendre,  aymant  mieux  fortiffier  mes  affaires  de  la  justice 
d'une  bonne  cause  que  de  tout  autre  advantage,  comme  tout 
prince  chrestien  doibt  faire.  Quand  aux  propos  que  la  Royne 
vous  a  tenus,  touchant  les  draps  d'Angleterre,  et  ceux  qui  se 
sont  passez  entre  vous  et  ceux  du  conseil  de  la  dite  dame,  tant 
sur  ce  subject  que  sur  leurs  piratteries,  je  ne  sçay  plus  que  dire, 
sinon  que,  s'ilz  ne  se  mettent  en  autre  debvoir  de  faire  raison  à 
mes  subjectz  et  me  tesmoigner  par  effect  leur  amityé,  il  fauldra 
que  je  y  pourvoie,  par  les  moyens  que  je  jugeray  estre  plus  con- 
venables. Ce  pendant,  faictes  leur  cognoistre  que  je  ne  suis 
satisfaict  de  telles  procédures  et  que,  puis  que  voz  poursuittes 
sont  inutilles,  vous  avez  desliberé  de  vous  en  désister  et  laisser 
la  barque  comme  elle  pourra,  espérant  toutesfois  que  Dieu  inspi- 
rera tellement  quelque  jour  la  dite  dame,  qu'elle  y  apportera  le 
rcuicde  et  ordre  que  l'amityé  que  je  luy  porte  et  veux  continuer 
mérite  ;  et,  s'ilz  vous  parlent  encor  d'argent,  respondez  leur  en 
froidement,  comme  vous  avez  commancé,  et  neantmoins,  faictes 
leur  cognoistre  que  je  no  mancquoray  d'afl'ection  envers  la  dite 
dame,  mais  que  je  suis  marry  qu'il  n'y  a  meilleure  intelligence 
«ntre  nous,  pour  nostre  commun  bien,  sans  les  presser  d'autre 

chose;  car,  quand  je  le  ferois,  je  n'y  gaignerois  rien,  comme 
nous  n'avons  que  trop  esprouvé,  tenant  pour  certain  que,  si  les 
Archiducz  veulent  traitter  avec  elle  et  la  laisser  vivre  avec 
les  HoUandois,  comme  elle  faict,  elle  s'y  accommodera  et  que 
enfin  ilz  accorderont  en  une  sorte  ou  autre,  de  quoy  vous  conti- 
nuerez à  me  mander  ce  que  vous  apprendrez.  J'ay  veu  ce  que 
vous  m'avez  escript  de  Wotton  ;  il  s'en  est  retourné,  avecl'evesque 
de  Bologne,  et  ay  sceu  qu'il  n'y  avoit  rien  à  gaigner  avec  luy. 
Entretenez  doucement  le  sieur  Sherley  en  la  dévotion  qu'il  dit 
avoir  de  me  faire  service,  que  vous  m'avez  escript,  affin  de  m'en 
pouvoir  prevalloir,  s'il  fault  que  je  rompe  avec  le  roy  d'Espaigne, 
de  quoy  vous  serez  adverty  en  son  tempz.  Je  loue  l'office  que 
vous  avez  faict,  à  la  requeste  de  ceux  du  clergé  du  diocèse  de 
Sainct-Malo,  et  l'assistance  que  vous  avez  donnée  à  mon  cousin 
de  Rohan,  et  verrez,  par  l'extraict  que  je  vous  envoyé  d'une 
lettre,  qui  m'a  esté  escripte  par  deçà,  l'advis  que  l'on  me  donne 
de  la  négociation  de  l'ambassadeur  de  Marroc,  affin  que  vous  le 
confrontiez  avec  ceux  qui  vous  ont  esté  donnez,  pour  en  tirer 
quelque  lumière.  Je  seray  très  ayse  aussi  de  sçavoir  à  qui  ilz  ont 
desliberé  de  donner  la  charge  des  affaires  d'Irlande,  s'ilz  en 
retirent  le  sieur  Montjoye,  comme  d'estre  adverty  de  toutes 
autres  occurrences.  Je  prie  Dieu,  Monsieur  de  Boissize,  qu'il 
vous  ayt  en  sa  saincte  et  digne  garde.  A  Ghambery,  le  xxvm®  jour 
de  novembre. 

HENRY. 

DE    NEUFYILLE. 

A    MONSIEUR    DE    BOISSISE 

Monsieur  de  Boissize,  Vous  avez  bien  faict  de  m'envoyer  ce 
messager,  exprès  pour  m'advertir  du  retour  du  sieur  de  Nevil  et 
de  la  charge  qui  luy  a  esté  donnée,  comme  de  ce  qui  s'est  passé 
entre  ceux  du  conseil  de  la  royne  d'Angleterre,  ma  bonne  sœur 
et  cousine,  et  vous,  tant  sur  le  renouvellement  ou  confirmation 
du  traitté  de  nostre  alliance,  que  sur  le  reiglement  de  la  marine 
et  la  punition  des  pirateries,  dont  vous  leur  avez  si  souvent  faict 
instance.  Vous  sçavez  que  j'ay  tousjours  désiré  conserver  et 
estraindre  nostre  dite  alliance  et  amityé,  l'estimant  utille  et 
nécessaire  pour  nostre  commun  bien  et  l'affectionnant,  outre 
cela,  avec  recognoissance  d'obligation,  pour  avoir  esté  nourry  en 
l'amityé  de  la  dite  Royne  et  en  avoir  tiré  plusieurs  bons  effectz, 
desquelz  je  auray  à  jamais  bonne  souvenance  ;  je  vous  asseure 
que  je  continue  encores  en  ce  mesme  désir  et,  combien  que  je 
me  sois  abstenu,  depuis  quelque  tempz,  d'en  faire  la  démonstra- 
tion que  je  faisois  auparavant,  ce  n'a  esté  que  je  m'en  sois 
refroidy,  mais  parce  que  j'ay  cognu  que  la  dite  Royne  et  les 
siens  n'y  prenoyent  plaisir,  n'ayant  voulu  interrompre  leurs 
autres  desseings,  ny  faire  cognoistre  à  la  dite  dame  que  j'eusse 
en  cela  autre  but  qu'elle,  ainsy  que  vous  luy  direz,  l'asseurant 
(|u'elle  me  trouvera  tousjours  très  véritable  et  accompaigné  de 
toute  franchise  et  bonne  foy;  mais,  je  ne  désire  pas  qu'elle  pense 
que  la  crainte  ou  le  subject  de  la  guerre  de  Savoye  ou  d'Espaigne 
me  face  tenir  ce  langage,  car  vous  sçavez  que  j'ay  tousjours 
ainsy  parlé,  devant  et  depuis  la  paix  de  Vervins,  et  qu'il  n'a  tenu 
qu'à  elle  et  ses  ministres  qu'elle  n'en  ait  veu  les  effectz,  c'est-à- 
dire  que  nous  n'ayons  rafraischy,  confirmé,  voire  amplifié  le  dit 
(raicté.  Davantage,  il  ne  tiendra  qu'à  moy  que  je  n'asseure  la 

paix  que  j'ay  avec  le  dit  roy  d'Kspaij?ne,  en  finissant  la  j^uerre 
de  Savoye,  en  laquelle  Dieu,  qui  est  juste  ju^e  des  intentions  et 
actions  des  princes,  m'a,  par  sa  saincte  grâce,  donné  tel  advan- 
tage,  que  je  puis  dire  avoir  entre  les  mains  l'eslection  de  la  paix 
ou  de  la  guerre,  avec  autant  d'honneur,  utillité  et  seureté,  en 
l'une  et  en  l'autre,  que  ont  eu  les  roys,  mes  prédécesseurs, 
depuis  quarante  ans  ;  et  vous  diray  ingenuement,  pour  le  faire 
entendre  à  la  dite  dame,  que  de  mon  naturel  je  incline  bien 
autant  au  repos  que  au  continuel  travail  des  armes  ;  car,  encores 
que,  pour  y  avoir  esté  nourry,  j'en  aye  faict  comme  une  habi- 
tude, qui  me  le  rend  moins  difficile  à  porter  que  à  tout  autre, 
neantmoins,  quand  je  considère,  comme  prince  chrestien,  les 
calamitez  qui  sont  inséparables  de  la  guerre,  quelque  ordre  que 
l'on  y  puisse  apporter,  je  la  fuis  et  veux  fuir,  aultant  que  ma 
réputation  et  le  soing  que  je  doibs  avoir  de  mon  royaume  me  le 
permettront.  Je  vous  ay  donné  advis  de  la  poursuitte  que  fait 
pour  cela  le  Pape,  par  l'entremise  du  cardinal  Aldobrandin, 
son  nepveu,  et  comme,  partant  de  Chambery,  j'avois  laissé 
auprès  de  luy  mes  députez,  oi^i  estoyent  aussy  ceux  du  duc  de 
Savoye,  pour  en  traicter  :  à  quoy  il  a  esté  peu  advancé,  et  fault 
que  je  vous  die  que  le  cardinal  se  monstre  si  désireux  de  favori- 
ser et  espargner  mon  ennemy,  que  je  n'en  suis  pas  contant.  J'ay 
commancé  la  guerre  par  nécessité ,  ne  pouvant  conserver  en- 
semble la  paix  et  ma  réputation  ;  je  ne  veux  pas  estre  tousjours 
subject  aux  bisarreries  et  à  la  mauvaise  foy  du  dit  duc  de  Savoye, 
ayant  pour  arc-boutantla  force  d'Espaigne;  partant  je  veux  non- 
seulement  avoir  mon  compte,  qui  est  ce  qui  m'appartient  juste- 
ment et  entièrement,  mais  aussi  l'avoir  et  en  jouir  avec  seureté 
telle  que  il  convient,  affin  que  le  dit  duc  ne  puisse  à  l'advenir 
regimber  contre  le  respect  qui  m'est  deub  et  sa  foy  :  c'est  ung 
breuvage  qu'il  luy  fasche  fort  d'avaller,  mais,  puisqu'il  a  faict  la 
follie,  il  fault  qu'il  la  boive  et  qu'il  serve  d'exemple  à  ses  sem- 
blables. Le  dit  cardinal  Aldobrandin  doibt  arriver  en  ceste  ville, 
dedans  trois  ou  quatre  jours,  pour  continuer  et  advancer  sa 
poursuitte,  et  serez  adverty  de  ce  qui  en  succédera,  affin  d'en 
rendre  compte  à  la  dite  dame.  Ce  pendant,  vous  l'asseurerez, 
soit  que  je  face  la  paix  ou  que  je  continue  la  guerre,  que  je  seray 

tout  prest  de  rcnouveller,  confirmer,  voire  arapliffîer  nostre 
alliance,  quand  elle  le  vouldra  faire,  et  plus  encores  par  vrais 
et  sincères  effectz  que  en  papier  et  par  escrits.  Vous  sçavez  quelle 
a  esté  la  patience  que  j'ay  eue  de  l'injustice  qui  a  esté  faicte  à 
mes  pauvres  subjectz  de  tant  de  piratteries  que  l'on  a  faict  sur 
eux,  et  le  debvoir  auquel  je  m'en  suis  mis  de  faire  raison  aux 
siens  de  celles  desquelles  ilz  ont  demandé  justice,  affin  de  la 
convier  d'user  de  revanche,  et  le  peu  que  tout  cela  et  voz  pour- 
suittesy  ont  advancé  ;  de  quoy  je  accuse  plus  ses  officiers  que  la 
volonté  de  la  dite  dame  ;  et  telz  larrecins  aussy  ne  servent  que  à 
enrichir  quelques  particuliers,  aux  despens  du  public,  de  la 
réputation  et  du  service  de  ceux  qui  les  tollerent.  J'ay  considéré 
la  forme  de  confirmer  le  dit  traicté  d'alliance,  que  ceux  de  son 
conseil  vous  ont  proposée,  à  laquelle  je  ne  feray  difficulté  de 
m'accommoder  :  car,  d'y  procéder  par  déclaration  ou  par  ung 
nouveau  traicté  il  m'est  indiffèrent,  pourveu  que  chascun  ayt 
son  compte,  c'est-à-dire  qu'il  y  ait  de  l'égalité  et  de  la  seureté 
pour  nos  subjectz,  en  ce  qui  sera  traicté.  Il  ne  faut  point  aussy 
que  nous  obmettions  à  faire  en  cecy  ce  qui  est  nécessaire  pour 
le  respect  du  roy  d'Escosse  ny  d'autres,  et  moins  pour  espargner 
la  despense  ;  car,  pourquoy  le  dit  Roy  trouveroit-il  mauvais  que 
la  dite  dame  et  moy  vivions  en  paix,  confirmions  et  ampliffions 
nos  traittez,  pour  le  commung  bien  de  nos  dits  subjectz  et  pays? 
Nous  ne  voulons  rien  faire  à  son  dommage  et  quand,  par  mauvais 
conseil,  il  en  prendroit  autre  opinion,  ce  que  je  ne  pense  pas  qu'il 
face,  cela  ne  nous  doibt  garder  de  faire  ce  que  nous  jugerons 
estre  juste  et  utille  à  noz  subjectz  ;  et,  quand  à  la  despense,  ce 
n'est  chose  digne  de  considération ,  pour  faict  de  telle  impor- 
fance.  Toutesfois,  je  suis  contant,  comme  je  vous  ay  ja  dit,  d'en 
user  en  la  forme  qui  a  esté  proposée,  par  laquelle  toutesfois  je 
juge  bien  qu'ilz  pensent  bien  autant  î\  fuir  le  bruit  et  l'ostenta- 
tion (jue  la  despense,  pour  la  raison  remarquée  en  vostre  dite 
lettre;  mais,  il  ne  m'en  chault,  pourveu  que  nous  jouissions  des 
effectz  d'une  vraye,  sincère,  csgalle  et  mutuelle  alliance,  telle 
que  nous  ayons  occasion  d'estre  contans  de  part  et  d'autre. 
Mais,  comme  vous  sçavez  que  le  traitté  de  l'an  1572  donne  de 
grands  advanlages  aux  subjectz  de  la  dite  dame  en  mon  royaume, 

qui  ne  sont  accordez  aux  miens  dedans  le  sien,  j'estime  que  c'est 
pour  cela  qu'ilz  ne  veulent  faire  autre  chose  que  une  déclaration 
sur  iceluy  ;  car,  faisant  des  traittez  h  part,  tant  pour  le  faict  de 
l'admirauté  que  pour  le  payement  de  ce  que  je  doibz  à  la  dite 
dame,  à  quoy  véritablement  je  seray  très  empesché  de  donner 
ordre,  mesme  s'il  faut  que  je  continue  à  faire  la  guerre,  de  quoy 
je  pourray  estre  esclaircy  devant  que  le  dit  sieur  de  Nevil  arrive, 
ce  ne  sera  remédier  à  la  dite  inégalité,  pour  le  regard  du  traffic. 
Je  sçay  bien  que  le  dit  traitté  de  72  fut  accordé,  ainsy  qu'il  est, 
pour  donner  occasion  et  moyen  à  la  dite  dame  de  se  retirer  du 
tout  de  l'amityé,  correspondance  et  commerce  d'Espaigne  et  des 
Pays-Bas,  et  se  rallier  avec  la  France  ;  mais,  la  dite  dame  estant 
à  la  veille  de  la  renouveller,  comme  elle  est,  il  n'y  auroit  raison 
d'affecter  la  dite  inégalité.  Vous  le  remonstrerez  à  la  dite  dame 
et  à  ses  serviteurs,  comme  il  sera  faict  icy  au  dit  sieur  de  Nevil, 
leur  disant  que,  si  la  dite  dame  veut  se  rallier  et  unir  à  moy 
entièrement,  sans  s'accommoder  ny  faire  la  paix  avec  les  autres, 
en  ce  cas,  non  seulement  je  confirmeray  le  dit  traitté  de  72,  en 
sa  forme,  et  pourvoiray  à  l'exécution  d'iceluy,  affin  qu'elle  et 
ses  subjectz  en  jouissent,  et  donnerons  ordre  ensemble  au  rè- 
glement de  la  mer,  suyvant  les  ouvertures  qui  en  ont  esté  faictes, 
mais  aussy  ferons,  si  elle  veut,  une  plus  estroitte  alliance,  qui 
sera  à  l'utilité  et  advantage  de  nous  et  de  nos  royaumes  et  sub- 
jectz. Il  est  vray  que,  s'il  fault  que  je  continue  la  guerre,  il  me 
sera  très  difficile  de  payer  ce  que  je  doibs  à  la  dite  dame,  ainsy 
que  j'ay  ja  dit;  partant,  il  fauldroit  qu'en  ce  cas  elle  eust  pa- 
tience. Je  vous  en  advertiray,  non  pour  le  dire  à  la  dite  dame 
ainsi  cruement,  car  je  sçay  qu'elle  s'en  picqueroit,  mais  affin 
que  vous  sçachiez  ce  que  je  puis  faire  en  cela,  pour  vous  reigler 
et  conduire  en  ce  que  vous  aurez  à  traicter  avec  la  dite  dame,  à 
laquelle  aussi  il  me  semble  qu'il  ne  fault  faire  ouverture,  prin- 
cipallement  en  mon  nom,  de  nostrc  susdite  unyon  et  intrinsèque 
alliance,  si  vous  ne  cognoissez  qu'elle  soit  désespérée  du  traitté 
qu'elle  monstre  vouloir  faire  avec  ceux  d'Espaigne  et  de  Flandres  ; 
car,  je  craindrois  qu'elle  s'en  prévalut  envers  eux,  comme  j'ay 
encores  quelque  opinion  qu'elle  veult  faire  de  ceste  dernière 
démonstration  et  déclaration  qu'elle  faict,  de  désirer  confirmer 

le  dit  traitté  de  7:2,  sinon  que  nous  debvions  attribuer  ceste  pro- 
cédure à  son  esprit  fluctuant  et  irrésolu,  tel  qu'il  s'est  tousjours 
monstre.  Je  me  remectz  à  vostre  jugement,  me  contantant  vous 
descouvrir  mon  intention,  affm  de  la  mesnager  et  mettre  en 
œuvre,  ainsy  que  les  occasions  vous  donneront  subject  de  le 
faire,  estant  certain  qu'il  faut  se  conduire  délicatement  avec 
ceste  princesse  et  les  siens,  à  cause  de  leur  naturelle  deffiance  en 
toutes  choses  et  surtout  de  la  France,  laquelle  a  tant  de  pouvoir 
sur  eux,  que  toutes  les  propositions  qui  leur  sont  faittes  de  ma 
part,  encor  qu'elles  leur  soyent  évidemment  utilles  et  advanta- 
geuses,  neantmoins  leur  sont  si  suspectes,  que  souvent  ilz  les 
rejectent,  sans  autrement  les  examiner;  et  vous  advertiray  à 
propos  de  ce  que  je  feray  avec  le  cardinal  Aldobrandin,  avec 
lequel  j'auray  bientost  fait  ou  failly  la  paix,  car  je  ne  puis  ni  ne 
veux  estre  incertain  de  ce  que  je  doibz  faire.  Le  duc  de  Savoye 
est  toujours  campé  au  pied  du  petit  Sainct-Bernard,  avec  son 
armée,  qui  se  diminue  tous  les  jours  :  je  n'ay  point  d'advis 
encores  qu'il  se  soit  esbranlé  pour  secourir  le  fort  de  Saincte- 
Gatherine,  qui  me  doibt  estre  rendu  dimanche,  tellement  que  je 
croy  qu'il  endurera  que  la  capitulation  soit  effectuée,  comme  il 
a  faict  celle  de  Montmelyan.  Gela  faict,  je  donneray  si  bon  ordre 
à  la  citadelle  de  Bourg,  que  j'espère  qu'elle  ne  m'eschappera, 
non  plus  que  les  autres.  Ge  pendant,  je  suis  venu  en  ceste  ville, 
pour  consommer  mon  mariage,  comme  j'ay  fait  heureusement, 
avec  une  princesse  de  laquelle  j'espère,  en  vérité,  de  recepvoir  à 
l'advenir,  comme  j'ay  commencé,  tout  contantement  ;  de  quoy 
vous  vous  conjouirez  de  ma  part  avec  la  dite  Royne,  ma  bonne 
sœur  et  cousine,  de  laquelle  vous  continuerez  à  me  mander  des 
nouvelles,  comme  du  succès  de  la  guerre  d'Irlande  et  de  toutes 
autres  occurrences.  Au  reste,  j'ay  veu  la  plaincte  que  vous  a  faict 
le  secrétaire  Gecill  de  mon  ambassadeur  résidant  en  Levant  et  la 
respon.sc  qne  vous  luy  avez  faicte,  qui  est  telle  que  il  la  debvoit 
attendre,  puisqu'il  avoit  faict  si  peu  de  coniptc  de  chastier  le 
facteur  ou  agent  que  la  dite  dame  tient  au  dit  pays,  sur  l'instance 
que  luy  en  avez  faicte,  lequel,  y  ayant  eu  accez  et  place  par  la 
faveur  des  rois,  mes  prédécesseurs,  et  mienne,  a  ausé  depuis 
entreprendre  de  s'y  advantager,  au  préjudice  de  mon  auclorilé, 

niesmes  de  l'honneur  de  ma  personne  ;  de  quoy  vous  estant 
plainct  à  la  dite  dame  et  à  ses  serviteurs  par  mon  commande- 
ment, tant  s'en  faut  qu'ilz  y  ayent  donné  ordre,  que  leur  dit  fac- 
teur s'en  est  monstre  plus  fier  et  insolent.  Or,  vous  ne  leur  en 
parlerez  point  davantage  que  vous  avez  fait,  s'ilz  ne  vous  en 
donnent  occasion  ;  mais,  s'ilz  le  font,  vous  leur  direz  que,  comme 
ilz  sont  cause  de  la  mauvaise  intelligence  qui  est  entre  nos  mi- 
nistres, il  faut  que  ilz  la  reparent  par  efl'ectz  qui  me  contantent, 
s'ilz  veulent  que  je  commande  au  mien  de  changer  de  stille 
avec  le  leur,  son  impudence  estant  insupportable.  Je  prie  Dieu, 
Monsieur 

HENRY. 

A    MONSIEUR    DE    BOISSISE 

Monsieur  de  Boissize,  Le  fort  de  Saincte-Gatherine  me  fut  rendu, 
le  XVII*'  de  ce  mois,  suyvant  la  capitulation  que  je  vous  ay  escript, 
par  ma  lettre  du  6%  que  j'avois  faicte  avec  ceux  de  dedans.  En 
suitte  et  conséquence  d'icelle,  ceux  qui  gardoyent  celuy  des 
Alinges,  assis  au  balliage  de  Ghablais,  l'ont  depuis  remis  aussy 
en  mon  obéissance.  Il  n'est  gueres  moins  fort  et  important  que 
Vautre  ;  par  ainsy,  il  ne  reste  plus  de  place  en  Savoye  que  je  ne 
possède,  grâces  à  Dieu,  excepté  les  bourgs  et  villages  non  for- 
tiffiez  assis  au  pied  du  petit  Sainct-Bernard,  où  le  duc  est  campé, 
il  y  a  plus  de  six  semaines,  sans  s'estre  advancé  d'ung  pas.  Plu- 
sieurs estiment  qu'il  n'en  partira,  que  le  cardinal  Aldobrandin  ne 

nous  ayt  accordé,  ou  perdu  tout  espoir  de  le  faire,  et  d'autres 
qu'il  y  attend  encor  ung  renfort  de  Suisses  et  de  Napolitains, 
avec  lequel  il  fait  estât  d'entrer  en  ce  pays,  quand  mon  armée 
sera  retirée  ;  mais  j'espère,  s'il  prend  ce  dernier  party,  qu'il  s'en 
trouvera  mal,  puisqu'il  n'a  point  d'artillerie,  qui  soit  suffisante 
pour  forcer  les  places  que  j'ay  prises,  lesquelles,  je  me  prometz, 
seront  mieux  deffendues  par  mes  gens,  qu'elles  n'ont  esté  par 
les  siens.  Il  aura  peyne  aussy,  s'il  s'advance,  de  faire  vivre  son 
armée,  le  pays  estant  mangé  et  ruiné,  comme  il  est.  Quand  à  la 
négociation  du  dit  cardinal,  elle  achemine  assez  lentement  jus- 
ques  à  présent,  mais  j'en  veux  estre  résolu  dedans  Noël.  A  pré- 
sent, il  m'offre  de  me  rendre  mon  marquisat  de  Saluées,  sans 
condition  ny  reserve  de  prétention,  mais  je  ne  veux  l'accepter, 
destruict  comme  il  est,  sans  recompense  tant  des  fruictz  et 
deniers  qu'il  en  a  tirez,  depuis  son  usurpation,  que  des  degastz 
qu'il  y  a  faictz  :  davantage,  je  demande  qu'il  paye  les  frais  de 
la  guerre,  qu'il  m'a  contrainct  de  faire,  qu'il  me  laisse  le  chas- 
teau  de  Montmeillan,  pour  quelque  tempz,  en  gage  de  sa  foy  et 
de  me  faire  raison  des  droictz  et  prétentions  que  j'ay  sur  les  pays 
du  dit  duc,  ainsy  qu'il  est  porté  par  les  traittez  de  l'an  1559  et 
autres  faictz  avec  luy,  en  conséquence  d'icelluy.  Voilà  où  j'en 
suis  avec  le  dit  cardinal,  lequel  fait  contenance  de  n'avoir  pou- 
voir de  pourveoir  aux  susdites  demandes,  desquelles  neantmoins 
je  vous  asseure  que  je  rabbattray  peu  de  chose  ;  car,  je  ne  veux 
plus  me  fier  au  dit  duc,  et  ne  veux  qu'il  soit  en  sa  puissance  de 
me  remettre  à  la  guerre,  quand  il  vouldra,  qu'il  n'ayt  du  moins 
occasion  de  se  ressouvenir  de  la  faute  qu'il  a  faicte,  de  m'avoir 
contrainct  ceste  fois  d'y  entrer.  Vous  serez  adverty  de  ce  qui  en 
succédera,  comme  j'ay  esté  très  ayse  de  l'avoir  esté  de  la  bonne 
santé  de  la  Royne,  ma  bonne  sœur  et  cousine,  par  vostre  lettre 
du  âS*"  de  novembre,  que  j'ay  receu  icy  le  17®  de  ce  mois.  J'ai 
remarqué  les  propos  qne  vous  m'escrivez,  par  icelle,  vous  avoir 
esté  tenus  par  l'admirai,  sur  la  guerre  dç  Savoye,  laquelle  il  a 
opinion  debvoir  attirer  celle  d'Hcspaigne.  Je  vous  diray  sur  cela 
«pie,  si  nous  pouvions  engager  la  royne  d'Angleterre  en  la  dite 
guerre  avec  moy,  en  cas  qu'elle  ayt  lieu,  ce  seroit  ung  grand 
bien  :  partant,  adviscz  si  vous  l'y  pourrez  induire.   Si  b»  roy 

d'Espaigne  me  coniniance  la  guerre,  il  faudra  que  les  archiducz 
de  Flandres  dansent,  soit  pour  contanter  et  seconder  le  roy  d'Es- 
paigne contre  moy,  ou  que  je  sois  conseillé  de  les  assaillir  et  me 
ruer  sur  eux,  pour  divertir  les  forces  et  desseings  du  dit  roy 
d'Espaigne  :  en  ce  cas,  je  desirerois  y  porter  la  royne  d'Angle- 
terre et  luy  faire  bonne  part  des  advantages  que  j'acquerrois  de 
ce  costé-là.  Considérez  si  l'offre  de  ce  partage  pourroit  la  cha- 
touiller :  pour  moy,  j'en  doubte  fort,  cognoissant  sa  jalousie  et 
son  naturel;  toutesfois,  aucuns  ont  opinion  que,  estant  mal 
satisfaicte  de  la  procédure  des  Espaignols  et  Archiducz,  elle  en- 
tendra volontiers  à  ce  parti  ;  car,  il  ne  fault  pas  qu'elle  croye 
que  ces  derniers  se  séparent  des  autres  pour  traitter  avec  elle, 
ainsy  que  peult-estre  elle  desireroit,  car  ilz  ne  l'oscroyent.  Par- 
tant, elle  aura  tousjours  meilleur  et  plus  seur  compte  de  se 
rallier  et  bien  unir  avec  moy,  que  de  s'attendre  aux  autres  :  or, 
je  remets  à  vostre  jugement  d'user  de  ceste  ouverture  et  diver- 
sité d'advis,  ainsi  que  vous  cognoistrez  estre  utille  pour  mon  ser- 
vice; mais,  s'il  faut  que  vous  vous  en  descouvriez,  faictes  le 
comme  si  c'estoit  de  vous-mesmes  et  par  forme  de  discours,  luy 
représentant  que,  encores  que  je  n'aye  aucune  inclination  d'en- 
trer en  guerre  avec  le  roy  d'Espaigne,  et  moins  avec  les  Archi- 
ducs, neantmoins  vous  prévoyez,  si  celle  de  Savoye  dure,  qu'elle 
allumera  les  autres,  en  despit  que  nous  en  ayons  de  part  et 
d'autre,  pour  l'assistance  que  reçoit  le  dit  duc  d'eux,  de  laquelle 
il  est  certain  qu'ilz  ne  se  désisteront,  et  bastissez  sur  cela  vostre 
proposition,  de  façon  que  de  prime  face  elle  n'estime,  ou  ceux 
ausquels  vous  en  parlerez,  que  vous  ayez  charge  de  moy  de  le 
faire.  Au  reste,  vous  avez  très  bien  fait  de  vous  estre  conduit 
ainsy  que  vous  avez  faict,  sur  la  prétention  de  l'ambassadeur  de 
Moscovie,  de  laquelle  la  dite  dame  et  ses  ministres  ne  debvoyent 
pas  seulement  permettre  que  vous  eussiez  aucune  cognoissance, 
tant  elle  est  ridicule  et  mal  fondée.  Continuez  à  m'advertir  de 
toutes  occurrences  et  mesmes  de  ce  qui  se  passe  en  Escosse,  où 
j'entens  que  le  Roy  est  très  mal  avec  la  Royne,  sa  femme,  et 
grande  partie  de  ses  sujectz,  et  aussi  en  Irlande,  où  je  souhaicte 
toute  prospérité  à  ma  dite  sœur,  que  vous  continuerez  à  salluer 
de  ma  part,  l'assurant  tousjours  du  contantement  particulier  que 

j'ay  de  la  Royne,  ma  femme,  laquelle  ayme  autant  que  moy  les 
exercices  de  la  chasse  et  ceux  qui  me  sont  les  plus  aggreables. 
Je  prie  Dieu,  Monsieur  de  Boissize,  

HENRY. 

DE    NEUF  VILLE. 


5    JANVIER    1601 

Copie.  —  Bibl.  nat,  Ms.  ir.  4128,  fol.  228. 

A   MONSIEUR    DE    BOISSISE 

Monsieur  de  Boissize,  Je  vous  escris  la  présente,  plus  pour  vous 
advertir  de  la  réception  des  vostres,  du  vi''  et  xvi*'  de  décembre, 
que  pour  autre  subject  que  j'aye  de  ce  faire;  car,  quand  l'ambas- 
sadeur de  la  Royne,  ma  bonne  sœur  et  cousine,  sera  arrivé  et 
qu'il  m'aura  exposé  sa  charge,  je  prendray  lors  conseil  de  ce  que 
j'auray  à  luy  respondre,  dont  vous  serez  adverty.  Ce  pendant, 
vous  avez  très  bien  faict  de  nous  avoir  envoyé  ung  mémoire  des 
injustices  qu'ilz  font  par  delà  à  mes  subjectz,  pour  m'en  plaindre 
au  dit  ambassadeur,  estant  desliberé,  quand  il  me  demandera  de 
l'argent  et  de  renouvellerle  traitté  de  l'an  1572,  de  luy  demander 
raison  des  dites  plainctes  et  non  me  contanter  qu'ilz  n'y  ayent 
satisfaict.  Il  est  certain  que  mes  dits  subjectz  ne  sont  pas  mieux 
traittez  en  Hespaigne,  tellement  qu'il  semble  qu'ilz  soyent  au- 
jourd'huy  en  proye  aux  uns  comme  aux  autres,  chose  que  je  ne 
puis  plus  endurer  :  aussy  n'est-elle  moins  honteuse  que  préjudi- 
ciable. Enfin,  le  duc  do  Savoye  m'a  quicté  et  du  tout  abandonné 
la  Savoye,  ayant  repassé  les  monts  avec  son  armée,  depuis  le 
xx°  décembre,  qu'il  partit  des  lieux  où  il  estoit  logé,  jusques  au 
XXII1I^  11  a  perdu,  en  sa  retraicte,  force  gens  et  grande  quantité 
d'armes,  à  cause  du  mauvais  tempz,  mais  il  aura  trouvé  en  IMcd- 
mont  trois  mil  Suisses  et  quatre  mil  Napolitains,  avec  quoy  il  a 
publié,  quand  il  est  deslogé,  qu'il  alloit  assaillir  la  Provence,  ce 
qui  a  esté  cause  que  je  y  ay  incontinent  envoyé  une  partye  de 

mon  armée,  et  espère  que  Dieu  me  fera  la  grâce  de  rendre  ses 
desseins  de  ce  costé  là  aussi  malheureux  que  ont  esté  les  autres. 
Ce  pendant,  ceux  qui  gardent  la  citadelle  de  Bourg  sont  reduictz 
à  telle  extrémité  de  leurs  vivres  et  autres  commoditez,  qu'il  leur 
est  impossible  qu'ilz  passent  ce  mois  sans  capituler  :  quoy  sça- 
chantle  cardinal  Aldobrandin  et  les  députez  du  dit  duc  qui  l'as- 
sistent, ilz  pressent,  plus  qu'ilz  ne  souloyent,  la  conclusion  de  la 
paix  qu'ilz  poursuyvent,  tellement  que  nous  ne  sommes  plus  en 
difîerend  que   de  la  démolition  du   fort  de  Saincte-Gatherine, 
laquelle  je  veux  estre  effectuée,  quoy  qu'il  en  puisse  arriver;  à 
quoy  les  autres  contredisent  tant  qu'ilz  peuvent,  et  principalle- 
ment  le  dit  cardinal,  à  cause  de  ceux  de  Genefve,  ausquelz  non 
seulement  il  ne  veut  consentir  estre  faict  aucune  grâce,  mais 
voudroit  aussy  m'empescher  de  continuer  ma  faveur  et  ma  pro- 
tection; en  quoy  il  ne  sera  pas  creu,  car  il  m'importe  trop  que  la 
dite  ville  soit  conservée  en  Testât  qu'elle  est.  Je  n'ay  pas  accous- 
tumé  aussy  d'abandonner  au  besoing  ceux  desquelz  moy  et  mon 
royaume  ont  tiré  assistance  et  plaisir,  aux  occasions  qui  s'en 
sont  présentées,  de  manière  que  j'ay  commandé  que  la  dite 
démolition  soit  faicte;  et,  d'autant  que  le  dit  cardinal  s'est  laissé 
entendre  sur  cela,  qu'il  se  retirera  sans  rien  conclurre,  si  elle 
avoit  lieu ,  je  demeure  incertain  encores  de  la  resolution  du 
dit  traitté  ;  mais,  vous  serez  adverty,  par  ma  première,  de  ce  qui 
en  succédera,  comme  je  désire  l'estre  par  le  menu  de  ce  qui  se 
passe  en  Irlande  et  de  la  suitte  du  traicté  commancé  entre  ladite 
dame  et  les  Archiducz,   duquel  la  conclusion  de  celuy  qui  se 
poursuyt  icy  pourroit  bien  accroistre  d'ung  costé  et  diminuer  de 
l'autre  l'envie,   pour  les  raisons  que   vous   pouvez  bien  com- 
prendre; tant  y  a  que  je  seray  bien  ayse  de  sçavoir  à  poinct 
nommé  ce  qui  s'y  advancera.  Escrivez  moy  pareillement  ce  que 
faict  le  comte  d'Essex  et  comment  la  Royne  le  traitte,  et  se  con- 
duit envers  elle.  Si  vous  apprenez  quelque  chose  du  costé  d'Es- 
cosse,  continuez  à  m'en  faire  part,  comme  de  toutes  autres 
occurrences.  Je  prie  Dieu,  Monsieur  de  Boissize,  

HENRY. 

DE    NEUFVILLK. 


( 


l 

20    FÉVRIER    1601 

Copie.  —  Bibl.  nat.,  Ms.  fr.  4128,  fol.  237. 

A    MONSIEUR    DE    BOISSISE 

Monsieur  de  Boissize,  Depuis  mon  retour  de  deçà,  j'ay  receu 
voz  deux  depesches,  du  xxviii°  du  passé  et  vii*^  du  présent,  etveu 
en  l'une  et  en  l'autre,  comme  il  vous  a  faillu  avoir  la  patience 
d'ouyr  blasmer  diversement  nostre  traitté  avec  le  duc  de  Savoye. 
C'est  une  liberté  qui  ne  se  peut  éviter,  que  de  parler  des  affaires 
d'autruy  à  safantaizie,  et  ceux  qui  le  font  ont  tousjours  pour  eux 
ceste  excuse,  si  c'est  inconsidérément,  qu'ilz  n'ont  pas  si  curieu- 
sement examiné  le  faict,  comme  s'ilz  y  estoyent  intéressez  en 
leur  particulier.  La  certitude  du  dit  traicté,  qui  sera  depuis 
arrivée,  leur  aura  peut-estre  fait  changer  d'advis ,  si  ce  n'est 
qu'ilz  jugent  plus  leurs  désirs  et  passions  que  la  qualité  de  la 
chose;  et,  sur  ce  propos,  le  meilleur  est  de  respondre  pour  le 
gênerai  qu'il  y  peut  avoir  des  raisons  qui  leur  peuvent  cstre 
incognues  et  n'attacquer  de  discours  que  sur  ce  qu'ilz  se  pour- 
royent  plaindre  y  avoir  esté  faict  contre  et  ati  préjudice  des 
traictez  qui  sont  avec  eux,  dont  il  ne  se  trouvera  qu'ilz  ayent 
aucun  subject,  non  plus  qu'il  y  a  eu  de  vouUoir  faire  trouver 
mauvais  à  ceux  des  Estats  le  passage,  qui  est  réservé  par  le  dit 
traitté  dans  les  terres  eschangées,  pour  passer  à  la  Franche- 
Comté;  car,  le  but  de  la  guerre  que  j'ay  entreprise  n'a  pas  esté 
pour  aller  combattre  leurs  ennemis  hors  de  mon  royaume  et 
empescher  qu'ilz  ne  vinssent  jusques  à  eux  :  ce  a  esté  pour  re- 
couvrer ce  qui  m'estoit  injustement  détenu  par  le  dit  duc  do 
Savoye;  mais  toutesfois,  ilz  y  ont  proffité  que  le  dit  passage  leur 
est  maintenant  plus  incommode  et  difficile  qu'il  ne  leur  cstoit 
auparavant;  car,  au  lieu  qu'il  leur  estoit  libre  par  toute  une 
province,  il  leur  est  à  présent  restrainct  à  une  lizierc  de  chemin, 
où  il  ne  leur  est  permis  d'avoir  ny  faire  aucune  forteresse,  de 

sorte  que  ceux  qui  en  jugeront  sainement  diront  que  ceux  dos 
dits  Estats  m'en  sont  fort  obligez  et  y  ont  receu  de  fort  bons 
offices,  comme  je  continueray  tousjours  de  leur  en  faire, 
aultant  que  je  pourray  et  qu'il  me  sera  permis  par  le  dit  traicté. 
Le  duc  de  Savoye  en  debvoit  envoyer  la  ratiffication,  dans  le 
xvi",  et,  pour  ce  qu'il  ne  l'a  voulu  faire  plus  tost  et  qu'il  ne  l'a 
pas  faict,  quelques-uns  ont  fait  conjecture  qu'il  ne  le  vouloit  pas 
faire;  et,  sur  le  bruit  qui  en  a  couru,  le  légat,  qui  estoit  encores 
en  Avignon,  qui  s'est  senti  picqué  que  l'on  ait  pensé  qu'il  ayt  peu 
estre  desadvoué  de  ce  qu'il  a  faict,  en  est  party  en  diligence  et 
en  colère,  pour  aller  trouver  le  dit  duc  de  Savoye,  m'ayant,  en 
partant,  depesché  le  comte  Octavio  Tassoni,  pour  me  supplier  de 
ne  faire  aucune  mauvaise  conjecture  du  dit  bruit  qui  avoit  couru, 
et  qu'il  s'asseuroit  qu'il  estoit  faux  et  que  cela  ne  serviroit  qu'à 
rendre  l'establissement  du  dit  traitté  plus  ferme  et  plus  solide, 
comme  il  s'acheminoit  expressément  à  cest  efTect.  Je  n'en  ay, 
pour  mon  regard,  pris  aucune  allarme,  n'y  voyant  apparence  ny 
fondement  ;  car  premièrement,  la  citadelle  de  Bourg  ne  se  peut 
sauver,  ceux  de  dedans  ne  vivans,  il  y  a  près  d'ung  mois,  que  de 
l'aumosne  qui  leur  est  faicte  par  ceux  qui  les  assiègent,  et  par 
conséquent  toute  la  Bresse  demeure  perdue  pour  le  dit  duc  de 
Savoye;  et,  au  paravant  qu'il  ayt  par  force  recouvert  la  Savoye, 
que  luy  rapporte  le  dit  traicté,  il  s'y  passera  beaucoup  de  tempz; 
et,  d'en  faire  la  represaille  ailleurs,  il  a  donné  trop  de  loisir  d'y 
pourveoir,  pour  y  pouvoir  faire  aucun  progrès  :  ainsy  rien  ne  le 
pourroit  précipiter  à  cela,  qu'ung  extresme  despit  et  chollere,  dont 
il  auroit  plus  de  loisir  de  se  repentir  que  de  moyens  d'y  remédier. 
Je  laissay  à  Lyon ,  en  partant,  mon  cousin  le  connestable  et  les 
sieurs  de  Yilleroy,  de  Sillery  et  Janin,  pour  pourveoir  à  l'exécu- 
tion du  dit  traitté,  quand  la  ratification  seroit  arrivée,  desquelz 
je  suis  attendant  advis,  si  le  dit  duc  de  Savoye  l'aura  envoyée 
dans  le  dit  xvi%  comme  il  l'avoit  promis,  ainsi  que  j'estime  qu'il 
l'aura  faict.  S'il  y  a  mancquéet  si  c'est  avec  quelque  froide  raison 
et  excuse,  ce  sera  lors  qu'il  y  faudra  donner  ordre  et  à  quoy  je 
ne  seray  point  surpris,  et  pourrez  respondre  à  ceux  qui  vous  en 
demanderont,  que  cela  ne  me  tient  en  aucune  peine,  mais  que  je 
suis  bien  resoUu,  s'il  m'y  faut  retourner,  de  me  faire  mieux  des- 

frayer  du  second  voyage,  que  je  n'ay  faictdu  premier.  J'ay  veu,  au 
reste,  en  vos  dites  depesches,  qu'il  n'a  pas  tenu  à  faulte  de  soing 
de  vostrepart,  que  mes  subjectz  n'ayent  meilleure  justice  par  delà 
des  déprédations  qui  sont  faictes  sur  eux  par  les  Angloix,  qui  s'y 
animent  et  encouragent  tousjours  davantage,  tant  s'en  faut  que 
les  deffenses  que  l'on  dit  leur  en  estre  faictes  sur  eux  les  en  re- 
priment ou  retiennent.  J'en  ay  eu  encor  de  nouvelles  plainctes, 
du  costé  de  la  Provence,  où,  depuis  nagueres,  ilz  ont  faict  plu- 
sieurs excez.  J'espère  qu'à  la  fin  de  ce  mal  il  en  adviendra  ung 
grand  bien  et  que  noz  costes  se  trouveront  d'ores  en  avant  ar- 
mées, en  sorte  qu'elles  pourront  vanger  telles  injures  ;  pour  le 
moins,  je  suis  asseuré  que,  dans  la  fin  de  ceste  année,  il  y  aura 
dix  galleres  au  port  de  Marseille,  en  bon  estât  de  servir,  qui 
pourront  recepvoir  les  Angloix,  s'ilz  continuent  de  visiter  ceste 
coste,  comme  ilz  ont  faict  depuis  quelque  tempz.  Ce  pendant,  il 
seroit  bon,  pour  retenir  tousjours  le  droict  et  la  justice  de  nostre 
costé,  de  faire  par  delà  instance  d'observer  le  reiglement,  que 
l'on  dit  avoir  ci-devant  esté  faict,  de  faire  bailler  caution  à  tous 
les  navires  armez  en  guerre  qui  iront  en  voyage,  pour  respondre 
des  piratteries  dont  ilz  seroyent  accusez.  Il  sera  bon  que  vous 
envoyiez  par  deçà  la  procédure,  qui  a  esté  faicte,  du  vaisseau  qui 
a  esté  jugé  de  bonne  prise,  pour  porter  du  bled  en  Hespaigne, 
pour  en  faire  ordonner  icy  la  represaille,  comme  il  est  trop  juste 
et  raisonnable.  C'est  tout  ce  que  j'ay  à  vous  dire,  pour  ceste  fois, 
sinon  que  vous  vous  pouvez  resjouir  de  ma  part  avec  la  royne 
d'Angleterre,  ma  sœur,  de  la  grossesse  de  la  Royne,  ma  femme, 
qui  est  tenue  icy  pour  bien  asseurée.  Sur  ce,  je  prie  Dieu,  Mon- 
sieur de  Boissize,  vous  conserver  en  sa  saincte  garde.  Escript  à 
Paris,  ce  xx"  jour  de  febvrier  1601. 

HENRY. 

FORGET. 

7    MARS    1601 
Copie.  —  Bibl.  nat.,  Ms.  fr.  4128,  fol.  243. 

A   MONSIEUR   DE    BOISSISE 

Monsieur  de  Boissize,  Ayant  receu  vostre  lettre  du  SO**  du 
passé,  où  estoit  le  premier  advis  de  ce  qui  estoit  advenu  à 
Londres,  je  me  doubtay  que  vous  ne  tarderiez  pas  à  faire  une 
seconde  depesche,  qui  expliqueroit  le  fait  plus  particulièrement 
qu'il  n'estoit  dans  la  première,  et,  pourceste  occasion,  j'ay  voulu 
différer  à  vous  renvoyer  vostre  courrier,  après  la  dite  seconde 
depesche,  laquelle  j'ay  eue  depuis  deux  jours  seulement,  et  ay 
veu  en  icelle  l'audience  que  vous  avez  eue  de  la  royne  d'Angle- 
terre, pour  vous  conjouir  de  ma  part  avec  elle  de  ce  qu'elle 
avoit  si  heureusement  esvité  cest  inconvénient,  et  les  propos 
qu'elle  vous  en  a  tenus,  par  lesquelz  jerecognois  que  les  affaires 
du  comte  d'Essex  et  des  autres,  qui  sont  de  son  party,  sont  en 
mauvais  estât.  Je  suis  bien  ayse  que  vous  ayez  faictpar  advance  ce 
compliment  avec  elle;  je  luy  en  fais  maintenant  ung autre,  sur  ce 
mesme  subject,  par  une  lettre  particulière  de  ma  main,  de  laquelle 
je  vous  envoyé  l'original  et  la  coppie,  affm  que  vous  puissiez 
former  sur  icelle  les  propos  que  vous  en  pourrez  avoir  avec  elle.  Je 
désire  bien  estre  informé  quelle  estoit  l'entreprise  du  dit  comte 
d'Essex,  quelle  en  debvoit  estre  la  forme  de  l'exécution,  quel  fon- 
dement il  pouvoit  avoir  d'estre  assisté  et  par  qui,  et  vous  prie  de 
vous  en  enquérir  curieusement,  pour  m'en  donner  ung  advis  le 
plus  exact  et  particulier  que  vous  pourrez.  Il  sera  aussy  à  propos 
que  vous  voyez  de  ma  partie  sieur  Gecil  et  les  autres  principaux 
du  Conseil,  sur  lesquels  pouvoit  estre  ce  desseing,  pour  leur 
faire  entendre  que  j'ay  esté  bien  ayse  qu'il  ayt  esté  descouvert 
et  que  je  l'ay  fort  condamné  et  blasmé,  tant  pour  celuy  qui  en 
estoit  l'aucteur,  pour  l'extresme  obligation  qu'il  avoit  à  la  Royne, 
que  de  ce  qu'il  estoit  fait  contre  eux,  qui  en  sont  les  principaux 

ministres  et  que  je  sçay  avoir  tousjours  esté  affectionnez  à  Ten- 
tretenement  de  la  bonne  amityé  et  intelligence  qui  est  entre  la 
Royne  et  moy,  particulièrement  le  dit  sieur  Cecil,  auquel  vous 
offrirez  mon  affection  et  bonne  volonté,  les  asseurant  tous  que, 
tant  s'en  faut  que  je  voulusse  en  cela  excuser  ou  prier  pour  le 
dit  comte  d'Essex,  que  je  serois  le  premier  à  le  condamner,  tant 
j'ay  en  horreur  la  faulte,  si  elle  est  telle  que  l'on  la  publie.  Je 
vous  feis  une  depesche'  du  20°  du  passé,  en  laquelle  vous  aurez 
trouvé  de  quoy  satisfaire  à  ceux  qui  veulent  discourir  sur  le 
traicté  de  paix  faicte  avec  le  duc  de  Savoye,  mesmes  sur  le  pas- 
sage qui  y  est  réservé  aux  Hespaignols  pour  aller  à  la  Franche- 
Comté;  je  vous  mandois  aussy  comme  la  ratiffication,  que  deb- 
voit  envoyer  le  dit  duc  de  Savoye,  du  xvi°  du  passé,  n'estoit  point 
encores  arrivée  et  comme  j'en  avois  prolongé  le  delay  encores 
pour  XV  jours,  lesquelz  sont  ja  expirez,  et  toutesfois  il  n'y  a 
pas  encores  esté  satisfaict;  et  l'excuse  qu'en  prend  le  dit  duc  de 
Savoye  est  qu'il  n'avoit  point  encores  veu  le  légat,  qui  avoit  eu 
si  mauvais  tempz  en  son  voyage,  qu'il  n'estoit  pas  arrivé  le  xxii° 
auprès  du  dit  duc,  ce  qui  est  bien  certain  ;  mais,  la  principalle 
raison  du  dit  retardement  est  qu'ilz  attendent  le  retour  d'ung 
courrier,  qu'ilz  ont  depesche  vers  le  roy  d'Hespaigne,  pour  avoir 
sa  resolution  sur  la  dite  ratiffication  de  la  paix,  laquelle  le  bruit 
tout  commun  est  en  Italye  que  le  duc  de  Savoye  et  le  comte  de 
Fuentes  ne  veulent  point,  l'ung  pour  le  désir  qu'il  auroit  de  se 
vanger  du  mauvais  traittement  qu'il  a  receu  et  recouvrer  la 
perte  de  sa  réputation  qu'il  y  a  faicte,  l'autre  pour  avoir  une  grande 
armée  à  commander  et  se  rendre  par  ce  moyen  formidable  à 
tous  les  princes  d'Italye;  et,  pour  embarquer  à  ce  desseing  le  roy 
d'Hespaigne,  ilz  hastent,  tant  qu'ilz  peuvent,  les  levées  qui 
avoyent  esté  ordonnées,  auparavant  le  dit  traitté  de  paix;  mais, 
par  les  lettres  que  j'ay  d'Hespaigne,  il  semble  qu'ilz  y  ont  une 
opinion  toute  contraire  et  que  le  duc  de  Lerme,  qui  possède  lo 
dit  roy  d'Hespaigne,  reconnoissant  bien  que  s'ilz  rentrent  en 
caste  guerre,  qu'elle  consommera  tout  ce  qu'il  y  a  de  moyens 
en  Hespaigne,  lesquelz  il  a  desseing  d'employer  ailleurs,  s'y 
oppose  formellement,  et,  ayant  la  raison  de  son  costé  et  l'hu- 
meur et  l'inclination  de  son  maistre,  il  y  a  apparence  qu'elle 

l'emportera  par  dessus  les  autres,  et  telle  en  est  la  commune  opi- 
nion en  la  court  du  dit  roy  d'Hespaigne.  C'est  aussy  celle  du  dit 
légat,  qui  a  escript  de  Gennes  qu'il  s'asseure  que,  si  tost  qu'il 
sera  arrivé  près  le  dit  duc  de  Savoye,  il  surmontera  tous  ces 
obstacles  et  fera  ratiffier  la  dite  paix.  J'en  suis  d'heure  à  autre 
attendant  des  nouvelles,  comme  je  m'asseure  que  je  les  auray, 
si  tost  que  le  dit  légat  aura  veu  et  conféré  avec  le  dit  duc  de 
Savoye  :  ce  pendant,  j'ay  pourvou  aux  frontières  de  Provence, 
Daulphiné  et  Languedoc,  et  à  ma  conqueste  de  Savoye,  en  sorte 
que  par  sçurprise  ilz  n'y  gaignerontrien,  et,  pour  y  venir  à  force 
ouverte,  ce  ne  peut  estre  que  nous  ne  les  voyons  venir  de  loing, 
et,  cela  estant,  je  m'asseure  que  je  y  arriveray  encor  plus  tost 
qu'eux.  Mais,  dès  ceste  heure,  il  leur  est  impossible  de  pouvoir 
plus  sauver  la  citadelle  de  Bourg,  laquelle,  n'estoit  que  je  ne 
veux  pas  rompre  le  premier,  j'aurois  desja  recouverte;  mais,  je 
sçay  qu'elle  ne  me  peut  faillir,  ne  vivant  ceux  de  dedans  que 
parl'aumosne  qui  leur  est  faitte  par  les  nostres.  C'est  Testât  où 
nous  en  sommes,  dont  je  vous  ay  vouUu  informer,  pour  en  res- 
pondre  où  il  sera  besoing,  et  n'ayant  d'ailleurs  autres  nouvelles 
à  vous  dire,  je  ne  vous  feray  ceste-cy  plus  longue,  priant  Dieu, 
Monsieur  de  Boissize,  

HENRY. 

FORGET. 


12    MARS    1601 

Copie.  —  Bibl.  nat.,  Ms.  fr.  4128,  fol.  246  v«. 

A   MONSIEUR    DE    BOISSISE 

Monsieur  de]  Boissize,  Il  y  a  quatre  jours,  que  je  vous  ren- 
voyay  le  courrier  qui  avoit  apporté  vostre  depesche  du  xx^febvrier, 

et  le  lendemain  je  receu  vostre  autre,  du  cinquiesme  decestuy-cy, 
où  j'ay  veu  le  jugement  du  comte  d'Essex,  et  ay  esté  bien  ayse 
que  vous  m'ayez  si  particulièrement  escript  la  forme  qui  a 
esté  tenue  en  icelluy.  Je  plains  extrêmement  sa  fortune,  mais 
je  ne  puis  excuser  sa  faulte  :  ce  retardement  de  l'exécution 
du  dit  jugement  donne  bien  quelque  subject  pour  luy  d'espérer 
quelque  diminution  de  peine,  mais  que  ce  soyt  pour  luy  sauver 
la  vie,  je  y  voy  peu  de  fondement,  d'aultant  que  ses  juges,  mesmes 
ceux  qu'il  a  déclarez  avoir  pour  suspects,  y  sont  trop  intéressez. 
Vous  aurez  eu,  en  mon  autre  pacquet,  ma  lettre  à  la  Royne,  pour 
la  conjouissance  de  cest  accident,  qu'elle  a  si  heureusement 
évité,  laquelle  je  m'asseure  que  vous  n'aurez  failly  de  luy  pré- 
senter incontinent  et  de  faire  les  autres  offices  que  je  vous  man- 
dois  par  ma  dite  depesche.  Je  voy,  par  les  advis  que  j'ay  des 
Pays-Bas,  qu'ilz  ont  opinion  que  la  royne  d'Angleterre  se  confir- 
mera encores  plus,  sur  ceste  occasion,  detraitteravec  l'Archiduc, 
que  je  recognoy  aussy  qui  s'y  attend  :  toutesfois,  pour  mon 
regard,  j'en  fais  tout  autre  jugement.  Il  ne  tardera  gueres  que 
cela  ne  se  descouvre,  dont  je  vous  prie  m'advertir  promptement, 
et  de  ce  que  vous  en  pourrez  apprendre.  Celuy  qui  a  apporté  ce 
dernier  pacquet  a  dit  que  l'ambassadeur  de  Nevil  estoit  party 
comme  luy,  pour  venir  de  deçà,  mais  qu'il  fut  contremandé,  et 
qu'il  y  avoit  conjecture  que  ce  ne  fust  pas  pour  son  advantage. 
Si  son  retour  estoit  retardé,  il  faudroit  presser  qu'ilz  don- 
nassent charge  et  instruction  au  secrétaire  qui  est  par  deçà, 
pour  respondre  aux  plainctes  qui  sont  faictes  de  la  continuation 
de  leurs  déprédations  et  de  traitter  pour  y  faire  quelque  reigle- 
ment  de  part  et  d'autre,  affin  que,  sur  ceste  occasion,  il  ne 
s'altère  rien  entre  nez  Estats  et  subjectz.  Vous  avez  veu,  par  mes 
précédentes  depesches,  comme  la  longueur,  qui  estoit  tenue  par 
le  duc  de  Savoye,  à  faire  la  ratiflication  du  traitté  faict  à  Lyon,  et 
les  grandes  levées  de  gens  de  guerre,  que  faisoit  faire  le  comte 
deFuentes,  fournissoyent  de  subject  à  tout  le  monde  de  discourir 
de  l'événement  du  dit  traitté,  à  la  rupture  duquel  la  pluspart 
concluoyent,  mesmes  on  Itallye.  Pour  moy,  j'ay  lousjours  estimé 
(ju'ilz  y  trouveroycnt  le  conseil  d'Hespaignc  contraire,  parce 
que  aussi  la  raison  le  voulloit,  ainsy  cela  doibt  estre  advenu  :  car, 

encores  que,  sur  l'instance  que  le  légat  m'avoit  faicte,  depuis 
qu'il  eut  conféré  avec  le  comte  de  Fuentes  et  comme  il  cstoit 
sur  le  poinct  de  voir  le  duc  de  Savoye,  j'eusse  accordé  une  nou- 
velle prolongation  de  quinze  jours,  outre  les  premiers  que  j'avois 
accordez,  lesquelz  derniers  n'expiroyent  que  le  dix-septiesme  de 
cestuy-cy,  toutesfois  le  mesme  Octavio  Tassoni,  que  le  dit  légat 
m'avoit  depesché  icy,  pour  obtenir  le  dit  premier  delay,  est 
arrivé  à  Lyon,  le  vm°  jour  de  ce  dit  mois,  depesché  par  le  dit 
légat,  et  a  apporté  la  ratiffication  du  dit  duc  de  Savoye,  ayant 
amené  avec  luy  ung  secrétaire  du  dit  duc,  pour  faire  prompte- 
ment  remettre  la  citadelle  du  dit  Bourg  et  satisfaire  à  tout  ce 
que  son  maistre  est  tenu  par  le  dit  traitté,  de  sorte  que  la  paix 
est  maintenant  bien  certaine  et  asseurée;  car,  en  l'exécution,  il 
n'y  peut  avoir  de  difficulté,  mesmes  ce  commanceant  par  la 
reddition  de  la  citadelle  de  Bourg,  que  je  tiens  dès  maintenant 
rendue.  Vous  pouvez  donner  ceste  nouvelle  à  la  Royne,  non  pas 
par  forme  de  conjouissance,  car  j'ay  tenu  tousjours  cela  pour 
indifferend,  voyant  plustost  en  la  rupture  advantage  pour  moy 
que  autrement,  et  en  debvez  respondre  ainsy,  quand  il  vous  en 
sera  parlé.  Les  discours,  qui  se  faisoyent  ci-devant  en  Italye  sur 
le  faict  de  la  dite  paix,  sont  maintenant  tournez  sur  ce  que  devien- 
dront les  forces  que  les  dits  duc  de  Savoye  et  comte  de  Fuentes  ont 
assemblées,  que  l'on  tient  estre  de  plus  de  vingt  mil  hommes,  dont 
les  princes  d'Itallye  sont  en  grande  appréhension;  mais,  je  croy 
que  ma  considération  les  préservera,  car  ilz  sont  tous  mes  amis, 
et  puis  l'alliance  que  j'ay  maintenant  faicte  avec  eux  est  suffi- 
sante conjecture  que  je  ne  les  abandonnerois  pas,  de  sorte  que, 
pour  ceste  fois,  j'estime  qu'ilz  en  seront  quictes  pour  la  peur  et 
que  la  pluspart  des  dites  forces  seront  envoyées  en  Flandres  et 
que  le  reste  se  licentiera;  ce  qui  se  rapporte  à  l'advis  de  l'opi- 
nion qui  en  est  en  Hespaigne,  où  l'on  ne  se  peut  plus  servir  des 
trouppes  que  l'on  y  avoit  amassées,  pensant  les  faire  embarquer 
et  envoyer  par  mer  en  Flandres  ;  car,  la  longueur  qui  a  esté 
tenue  au  dit  embarquement  y  a  attiré  une  telle  maladye,  entre  les 
dits  gens  de  guerre,  qu'il  en  est  mort  plus  delà  moytié  et  le  reste 
est  aussy  rendu  de  tout  inutille,  de  sorte  qu'il  n'y  a  pas  seulle- 
ment  apparence  mais  nécessité  qu'ilz  se  serviront,  pour  le  dit 

secours  de  l'Archiduc,  qu'ilz  sçavent  estre  fort  pressé,  des  dites 
forces  qui  sont  en  Savoye.  C'est  ce  que  j'ay  à  vous  dire  pour  ceste 
fois,  priant  Dieu,  Monsieur  de  Boissize,  

HENRY. 

FORGET. 


20    MARS    i601 

Copie.  —  Bibl.  nat.,  Ms.  fr.  4128,  fol.  247  v». 

A    MONSIEUR    DE    BOISSISE 

Monsieur  de  Boissize,  Vostre  depesche  du  vii^  a  esté  pares- 
seuse à  venir,  car,  il  n'y  a  que  deux  jours  que  je  l'ay  receue. 
Vous  aurez  depuis  eu  les  deux  miennes,  l'une  du  viii^  par  vostre 
courrier,  qui  avoit  apporté  celle  du  premier,  et  l'autre  du  xii% 
en  laquelle  je  vous  ay  donné  adviz  de  la  ratiffication  de  la 
paix  faicte  par  le  duc  de  Savoye,  plus  de  huict  jours  auparavant 
l'arrivée  de  vostre  dite  depesche.  Nous  avyons  icy  la  certitude  de 
l'exécution  du  comte  d'Essex,  en  la  mesme  forme  que  vous  me 
l'avez  escripte,  et,  depuis  quattre  jours,  le  commandeur  de 
Chastes,  qui  est  icy,  m'a  monstre  lettres  d'advis  qu'il  a,  que  le 
comte  de  Southampton  et  le  beau-perc  du  dit  comte  d'Essex  et 
quelques  autres  avoyent  aussyesté  exécutez,  et  que  la  recherche 
et  poursuitte  de  ceux  de  ceste  entreprise  se  faisoit  encores,  avec 
plus  grande  véhémence  qu'au  commancement.  Je  faictz  le  mesme 
jugement  que  vous,  que  la  grande  multitude  qui  s'y  en  retrou- 
vera leur  fera  pardonner  à  tous  et  que  l'on  se  contantera  do 
l'exécution  qui  en  a  esté  faicte,  pour  l'exemple.  J'attendz  de  voz 
nouvelles  sur  ce  qui  sera  advenu  du  traicté  de  l'Archiduc  et  si 
ccst  accident  l'aura  cschauffé  ou  rcfroidy  :  j'ay  advis  qu'ilz  s'atten- 
dent bien  en  Flandres  d'y  proffiter,  estimant  avoir  perdu  ung 
grand  ennemy  au  comte  d'Essex  ;  mais,  il  y  a  d'ailleurs  à  consi- 

derer  quo,  ayant  esté  imputé  publicquement  à  Gecil  qu'il  tcnoit 
le  party  d'Hespaigne,  il  est,  par  raison  et  pour  sa  justiffication, 
plustost  obligé  de  contredire  au  dit  traicté  que  de  le  soustenyr; 
et  si  la  royne  d'Angleterre  le  recherche  avec  plus  de  challeur 
que  de  coustume,  ce  sera  ung  grand  signe  qu'elle  aura  esté 
estonnée  de  ce  dit  dernier  accident;  mais,  tant  s'en  fault  à  mon 
advis  que  la  dite  paix  l'asseure  davantage  contre  les  mauvaises 
volontez  de  ses  subjects,  que  ce  sera  plus  de  moyen  aux  Espai- 
gnolz  d'y  continuer  leurs  pratticques  et  d'augmenter  la  division 
de  son  Estât  :  cela  se  jugera  par  l'événement.  J'ay  eu  advis  que 
ung,  que  la  royne  d'Angleterre  depeschoit  au  Grand  Duc,  s'est 
laissé  prendre  par  les  chemins  aux  Flamends,  et,  ayans  ses 
lettres  esté  deschiffrées,  l'on  a  veu  qu'elle  y  faisoit  de  grandes 
plainctes  de  moy  et  que  je  negligeois  maintenant  son  amityé, 
après  en  avoir  receu  beaucoup  de  fruict,  et  mesmes  que  je  ne 
luy  avois  rien  communicqué  de  mon  mariage,  sinon  depuis  qu'il 
a  esté  consommé.  Il  ne  sera  que  bien  àpropoz,  en  quelque  occa- 
sion que  vous  trouverez  commode,  de  luy  dire  que  je  suis  bien 
adverty  qu'elle  se  plainct  souvent  de  moy,  non  seuUement  à 
vous  et  aux  miens,  mais  aussy  ailleurs,  où  elle  escript  de  la 
diminution  de  mon  affection  en  son  endroict  et  comme  si  elle 
vouUoit  me  blasmer  d'ingratitude;  que  tout  ce  qu'il  luy  a  pieu 
dire  de  moy  aux  miens,  ou  me  faire  dire  par  les  siens,  que  je 
l'ay  tousjours  supporté  et  receu  plustost  par  advertissement  que 
pour  reproche,  mais  que  de  le  porter  ailleurs  et  s'en  plaindre 
aux  autres,  que  je  ne  le  puis  supporter  avec  la  mesme  patience 
et  que  je  vous  ay  donné  charge  de  luy  en  faire  ma  plaincte, 
la  priant  de  consyderer  qu'elle  n'a,  en  aucuns  de  mes  deportemens, 
trouvé  subject  de  me  donner  ceste  mauvaise  réputation,  et  que, 
si  je  ne  l'ay  servie  de  mes  moyens,  comme  elle  a  faict  des  siens, 
c'est  que  les  choses  ne  s'y  sont  pas  rapportées;  que,  Dieu 
mercy,  sa  nécessité  n'a  pas  esté  pareille  à  la  mienne,  ny  ma 
commodité  esgalle  à  la  sienne,  n'ayant  pas  encores  eu  loisir 
quasi  de  respirer,  depuis  la  cessation  de  la  guerre,  que  j'ay  tous- 
jours  eue  continuelle;  mais  pour  le  moins,  de  l'intention  elle  ne 
l'a  jamais  trouvée  que  disposée  à  luy  rendre  tous  les  offices 
d'amityé  qu'elle  en  peut  désirer.  Ainsy,  vous  conclurrez  ce  dis- 


LETTRES  DE  HENRI  IV.  205 

cours,  pour  la  prier  de  ne  prendre  pour  elle,  ny  donner  ailleurs, 
ceste  mauvaise  opinion  de  moy,  de  qui  vousluy  asseurerez  toute 
amityé,  respect  et  honneur.  J'ay  sceu  Tarrivée  par  de  là  du  comte 
de  Marre,  que  vous  me  mandez  qui  y  estoit  attendu  :  je  seray 
bien  ayse  de  sçavoir  quelle  estoit  l'ocasion  de  son  voyage  et  ce 
qu'il  a  eu  à  traicter  par  delà.  Il  s'est  dit  icy  qu'il  debvoit  presser 
la  Royne  de  nommer  ung  successeur,  mais  je  ne  le  croy  pas. 
Geluy  qui  faisoit  par  delà  les  affaires  pour  le  sieur  de  Sourdeac, 
porteur  de  celle-cy,  m'a  proposé  des  mémoires  pour  l'entretene- 
ment  de  douze  navires  de  guerre,  ce  qui  se  resould  en  des  im- 
positions particulières  sur  les  danrées  qui  seront  transportées 
par  les  estrangers  plus  grandes  que  sur  celles  dont  les  François 
font  eux-mesmes  le  transport  et  commerce,  et  que  c'est  chose  qui 
se  pratticque  par  delà  :  sur  quoy  je  seray  bien  ayse  d'avoir  vostre 
advis.  Et  n'ayant  subject  de  vous  faire  ceste-cy  plus  longue  pour 
ceste  fois,  je  prie  Dieu,  Monsieur  de  Boissize,  

HENRY. 

FORGET. 


20    MARS    1601 

Copie.  —  Bibl.  nat.,  Ms.  fr.  4128,  fol.  249. 

A   MONSIEUR    DE    BOISSISE 

Monsieur  de  Boissize,  Dom  Ghristofle,  filz  du  roy  dom  Antho- 
nio,  m'a  faict  entendre  comme,  ayant  entendu  que  le  roy  de 
Portugal,  dom  Sebastien,  que  Ton  pensoit  avoir  esté  tué  en  la 
bataille  qu'il  perdit  en  Affricque,  estoit  encores  vivant  et  qu'il  se 
retrouvoit  à  Venize,  où  il  avoit  esté  arresté  prisonnier,  se  resol- 
lut  d'y  aller  luy-mesme,  pour,  ayant  reconnu  si  c'estoit  luy,  le 
secourir  de  tout  son  pouvoir,  comme  la  proximité  du  sang  dont 
il  luy  appartient  et  la  charité  chrestienne  l'y  obligent,  et  que,  y 

estant  arrivé,  avec  quelques  autres  gentilz  hommes  portugais,  qui 
s'estoyent  joinctz  à  luy,  et  ayant  veu  le  dit  roy  dom  Sebastien, 
il  auroit  esté  reconnu  par  les  dits  Portugais,  qui  l'avoyent  cy- 
devant  veu,  pratticqué  et  servy  en  Portugal,  qu'il  estoit  à  la 
vérité  ce  mesme  roy  dom  Sebastien,  qui  a  cy-devant  régné  en 
Portugal,  et,  en  ceste  ferme  créance  qu'il  a  conceue,  il  s'est 
desliberé  de  visiter  les  principaux  princes  chrestiens,  pour  im- 
plorer d'eux  ayde  et  secours,  pour  remettre  ce  pauvre  prince 
en  son  Estât,  duquel  il  se  trouve  maintenant  spolié;  et,  s'estant 
addressé  à  moy,  pour  cest  effect,  je  luy  ay  accordé  que  cela  es- 
tant bien  veriffié  et  qu'il  se  trouve  que  ce  soit  le  vray  roy  dom 
Sebastien,  roy  de  Portugal,  que  je  l'ayderay  volontiers  à  la  res- 
titution en  son  Estât,  si  tant  est  qu'il  luy  soit  desnié  par  celluy 
qui  le  jouit  à  présent,  ayant  estimé  que  c'estoit  une  charité  et 
compassion  chrestienne,  à  laquelle,  par  dessus  tous  les  autres, 
les  roys  et  grands  princes  esloyent  particulièrement  obligez.  Et, 
ledit  dom  Ghristofle voulant,  à  mesme  effect,  passer  vers  laroyne 
d'Angleterre,  il  a  désiré  que  je  le  feisse  sçavoir  à  la  dite  dame, 
qu'elle  avoit  esté  la  response  que  je  luy  avois  faicte  et  que  je 
intercédasse  encores  envers  elle,  à  ce  qu'elle  le  voulust  assister, 
en  l'exécution  d'ung  si  louable  desseing  que  le  sien,  pour  tirer 
celluy  qu'il  croit  estre  son  prince  naturel  de  la  captivité,  où  l'on 
dit  qu'il  est  encores  maintenant  en  l'Estat  du  Grand  Duc  et  le 
remettre,  s'il  est  possible,  au  sien  de  Portugal  :  ce  que  je  ne  luy 
ay  pas  voulu  refuser,  et  c'est  le  subject  de  ceste-cy,  par  laquelle 
vous  sçaurez  que  je  désire  que,  vous  retrouvant  près  la  dite 
dame,  vous  luy  faciez  le  discours  cy-dessus,  y  adjoustant  qu'en- 
cores  que  je  sçache  que  son  inclination  naturelle  la  porte  assez 
à  secourir  les  affligez,  toutesfois  que  je  ne  laisseray  de  luy  dire 
que  l'information  estant  bien  faictC;,  que  ce  sera  une  charité 
digne  d'elle,  d'ayder  et  secourir  ce  pauvre  prince,  et  que,  de  ma 
part,  je  l'en  prie,  et  ferez  sur  cela  tout  bon  office  de  ma  part  au 
dit  dom  Ghristofle.  Et  n'estant  la  présente  à  autre  effect,  je  ne  la 
vous  feray  plus  longue,  priant  Dieu,  Monsieur  de  Boissize,  

HENRY. 

F  ORGE  T. 

12   AVRIL   1601 

Copie.  —  Bibl.  nat.,  Ms.  fr.  4128,  fol.  253  v«. 

A    MONSIEUR    DE    BOISSISE 

Monsieur  de  Boissize  ,  J'ay  esté  très  ayse  d'entendre ,  par 
vostre  lettre  du  xxiiii°  du  moys  de  mars,  que  j'ay  receue  le 
VIII"  du  présent,  que  la  Royne,  ma  bonne  sœur,  ayt  si  bien  reccu 
la  dernière  lettre  que  je  luy  ay  escripte  et  l'office  de  consolation 
et  resjouissance  que  je  vous  avoys  commandé  accomplir  envers 
elle,  sur  ce  qui  est  advenu  en  son  royaume ,  Dieu  l'ayant  vérita- 
blement grandement  favorisée  de  l'avoir  garantie  et  deslivrée  si 
heureusement  du  péril  qu'elle  a  couru,  par  ceste  conspiration 
indigne  en  vérité  de  tous  ceux  qui  s'en  sont  meslez,  mais  spe- 
ciallement  du  chef  d'icelle,  qui  en  a  aussy  receu  la  juste  puni- 
tion que  son  péché  meritoit,  de  sorte  que  encores  que  j'aye  eu 
grand  regret  de  sa  cheute,  toutesfois  la  faulte  a  esté  si  lourde  et 
son  exemple  importoit  tant  à  mes  semblables,  que  je  doibz  louer 
Dieu  et  me  resjouir  de  l'issue;  mais,  je  crains  que  la  queue  en 
soit  longue  et  fascheuse  pour  la  dite  dame,  à  laquelle  je  souhaitte 
toute  prospérité.  Le  secrétaire,  que  le  sieur  de  Nevil  a  laissé  icy, 
me  présenta^  lundy  dernier  les  deux  lettres  de  la  dite  Royne,  des- 
quelles je  vous  envoyé  des  doubles ,  ausquelles  je  attendray  à 
respondre  que  j'aye  trouvé  quelque  moyen  de  la  contanter;  tou- 
tesfois, estant  nouvellement  sorty  de  la  guerre  et  ayant  encores 
sur  les  bras,  avec  la  pauvreté  et  nécessité  de  mes  subjeclz,  le 
renouvellement  de  l'alliance  des  Suisses,  je  ne  sçay  comment 
j'y  pourray  satisfaire  ceste  année,  de  quoy  je  suis  en  grande 
peyne  :  partant,  vous  adviserez  de  luy  en  donner  quelque  atteinte, 
comme  de  vous-mesmes,  la  trouvant  à  propos ,  aflin  de  la  pn»- 
parer,  le  plus  doucement  que  vous  pourrez,  à  recopvoir  en  bonne 
part  mes  excuses ,  quand  elles  arriveront ,  sans  toutesfois  la 
désespérer  du  tout;  car  si,  dans  l'année,  je  puis  recouvrer  quel- 

que  moyen  de  la  contanter,  croyez  que  je  l'embrasseray  de 
meilleur  cœur  que  si  c'estoit  pour  moy-mesmes.  J'auray  à  plai- 
sir de  sçavoir  comment  Tadmiral  et  le  secrétaire  Gecil  auront 
receu  les  propos,  que  je  vous  ay  commandé  leur  tenir  :  partant, 
vous  m'en  advertirez,  désirant  que  vous  leur  donniez  occasion  de 
prendre  fiance  de  moy  et  se  prevalloir  de  ma  bonne  volonté  en 
toutes  occasions,  les  asseurant  qu'elle  ne  leur  deffaudra  jamais, 
quoy  qui  arrive,  m'aydant  à  conserver  la  bonne  amityé  de  la 
dite  dame  Royne,  leur  souveraine.  Je  désire  que  ce  langage  leur 
soit  tenu,  parce  que  j'ay  esté  adverty  qu'ilz  ont  opinion  que  je 
favorisois  et  affectionnois  tant  le  dit  comte  d'Essex,  que  je  suis 
pour,  me  ressentir  contre  eux  de  sa  cheutte  :  de  quoy  il  importe 
à  mon  service  de  les  destromper,  comme  vous  mettrez  peine  de 
faire ,  toutesfois  avec  toute  discrétion ,  comme  il  convient.  Il 
m'importe  aussy  de  descouvrir,  s'il  est  possible,  sur  qui  ilz  jette- 
ront doresnavant  les  yeux,  pour  la  succession  du  royaume  d'An- 
gleterre; car,  s'ilz  redoubtent  le  roy  d'Escosse,  comme  l'on  dit 
qu'ilz  font,  et  principallement  le  dit  Cecille,  pour  avoir  esté  son 
père  aucteur  et  conseiller  principal  de  la  mort  de  la  royne  d'Es- 
cosse, il  fauldra  qu'ilz  cherchent  ung  autre  appuy,  ce  qu'il 
semble  qu'il  leur  sera  difficille  de  trouver  en  leur  pays.  C'est 
pourquoy  l'on  a  eu  soupçon  que  le  dit  Gecylle  favorisoit  la  paix 
avec  les  Archiducz,  pour  mesnager  et  acquérir  leur  bienveillance 
et  protection,  et  la  préférer  à  toutes  autres,  après  le  decez  de  sa 
maistresse,  à  laquelle  toutesfois  je  croy  qu'ilz  craignent  tant  de 
desplaire,  qu'ilz  ont  tous  si  peu  de  pouvoir  de  dresser  une  telle 
partie,  ou  sont  si  mal  unis  en  ce  desseing,  qu'ilz  la  verront  mou- 
rir, devant  qu'ilz  ayent  loisir  ou  pouvoir  de  s'en  resouldre  :  au 
quel  cas,  je  ne  voy  point  que  le  dit  roy  d'Escosse  puisse  estre 
empesché  de  recueiUir  la  dite  succession,  et  partant  qu'il  ne 
devienne  ung  grand  et  puissant  prince,  s'il  veid.  Mandez  moy 
comment  la  dite  Royne  se  comporte  avec  luy  :  vous  m'avez  es- 
crit  qu'elle  n'avoit  encores  veu  le  comte  de  Marre;  mais  il  ne 
fault  juger  de  son  intention  par  telles  démonstrations  exté- 
rieures, car  je  ne  doubte  point  que  ceste  dernière  conjuration 
n'ayt  troublé  grandement  l'esprit  d'elle  et  de  ceux  qui  la  servent. 
Le  secrétaire  du  dit  Neufville  m'a  dit  que  Blunt  et  Davers  ont  esté 

exécutez,  depuis  les  deux  autres  dont  vostre  lettre  faictmentioD, 
et  qu'ilz  ont  confessé  et  descouvert  d'estranges  choses,  et  mesmes 
que  l'entreprise  du  dit  comte  d'Essex  avoit  esté  commancée,  dez 
quand  il  estoit  en  Irlande.  Continuez  à  m'advertir  de  ce  que 
vous  en  apprendrez  et  pareillement  du  progrès  de  la  négociation 
de  Flandres,  à  laquelle  j'estime  que  les  partyes  procéderont  plus 
froidement  que  devant,  l'une  par  faute  de  resolution  et  l'autre 
parce  que  le  roy  d'Espaigne  n'affectionne  gueres  le  dit  traicté, 
pour  estimer  qu'il  faict  tort  à  sa  conscience  et  grandeur  d'y  en- 
tendre et  qu'il  luy  doibt  estre  plus  honteux  que  utille,  puis  que 
la  dite  dame  ne  peut  y  amener  les  Estats  et  neantmoins  ne  veut 
les  abandonner,  ny  consentir  chose  qui  leur  soit  préjudiciable. 
11  est  certain  que  les  forces,  que  le  dit  roy  d'Espaigne  avoit  as- 
semblées pour  la  guerre  de  Savoye,  doibvent  estre  employées  au 
secours  des  dits  Archiducz  et  de  Ferdinand,  beau-frere  du  dit 
Roy;  mais  le  nombre  n'arrivera  au  bruit  qu'ilz  en  publient,  tant 
d'ung  costé  que  d'autre,  ayant  sceu  que  les  dites  forces  se  sont 
fort  diminuées,  depuis  qu'elles  sont  debout,  comme  il  advient 
ordinairement  de  celles  qui  sont  levées  dedans  l'hyver  et  sont 
mal  payées  et  employées,  comme  celles-cy  ont  esté,  encores 
qu'elles  ayent  cousté  bien  cher  au  dit  Roy,  tant  à  dresser  qu'à 
entretenir   en  Testât  qu'elles  sont.   Le   chemin,  par  lequel  il 
fauldra  que  passent  celles  qu'ilz  envoyeront  en  Flandres,  leur 
sera  doresnavant  fermé,  les  trois  parts  de  l'année,   tant  il  est 
incommode  depuis  le  pont  de  Gresin,  par  lequel  il  fauldra  qu'ilz 
passent  la  rivière  du  Rhosne,  suyvant  le  partage  que  nous  avons 
faict,  jusques  à  Sainct-Claude.  Davantage,  les  places  de  Savoye 
n'estans  encor  en  la  disposition  du  duc,  à  cause  dos  difficultez 
(ju'il  a  faictes  sur  l'exécution  de  ce  qui  a  esté  accordé  avec  ses 
députez,  il  faudra  du  tempz  pour  les  remettre,  avec  le  plat  pays, 
pour  y  dresser  des  estapos,  pour  nourrir  les  dits  gens  de  guerre  : 
ainsi,  j'estime  que  les  dites  forces  arriveront  bien  tard  aus  dits 
Pays-Bas,  pour  faire  de  grands  exploictz,  ceste  année,  joinct  qu'il 
semble  que  le  duc  de  Savoye  no  soit  pas  trop  bien  disposé  de 
favoriser  le  dit  passage,  estimant  (juc'  la  considération  du  bosoing 
(|uo  les  dits  Archiducz  avoyent  d'estre  secourus  a  mou  le  roy 
d'Espaigne  d'embrasser  la  paix,  comme  il  a  fait  contre  ce  qu'il 

desiroit,  tant  il  a  lousjours  esté  mal  conseillé;  car,  il  est  certain 
que  si  la  guerre  eust  continué,  qu'il  ne  pouvoit  éviter  son  entière 
ruine.  Au  demeurant,  je  ne  puis  gouster,  non  plus  que  vous, 
l'ouverture  que  le  dit  Gecil  vous  a  faicte,  d'oublier  les  injustices 
passées  faictes  à  mes  subjectz,  pour  faceliter  le  reiglement  de  la 
navigation  pour  l'advenir,  ainsy  qu'il  vous  a  proposé,  pour  la 
mesme  raison  qui  vous  a  retenu  de  vous  y  arrester.  Partant, 
j'adviseray,  en  mon  conseil,  quel  chemin  je  feray  tenir,  pour  faire 
raison  à  mes  dits  subjectz,  tant  du  passé  que  pour  éviter  qu'ilz 
n'en  soyent  en  pcyne  à  l'advenir,  ayant  receu  sur  ce  bien  à  pro- 
pos le  mémoire  des  responses  qu'ilz  ont  faictes  à  leurs  plainctes, 
pour  y  avoir  esgard,  quand  l'occasion  s'en  présentera;  priant 
Dieu,  Monsieur  de  Boissize, 

HENRY. 

DK    NEUFVILLE. 


3  MAI  1601 

Copie.  —  Bibl.  nat.,  Ms.  fr.  4128,  fol.  257 
A    MONSIEUR    DE    BOISSISE 

Monsieur  de  Boissize,  J'ay  aujourd'huy  célébré,  en  ce  lieu,  la 
cérémonie  de  l'ordre  de  la  Jarretière,  encores  que  la  feste  en  eust 
esté  faicte  en  nostre  eglize,  dès  la  sepmaine  de  Pasques;  mais, 
j'ay  voulu  la  réitérer,  pour  faire  paroistre  à  la  Royne,  ma  bonne 
sœur,  le  compte  que  je  fais  du  dit  ordre  et  de  son  amityé,  et 
m'avez  faict  plaisir  de  m'avoir  ramenteu  cest  office ,  par  vostre 
lettre  du  xi''  du  moys  d'apvril,  que  j'ay  receu  seuUement  le 
xxvii®.  J'ay  sceu  par  icelle  les  propos  que  vous  a  tenus  le  comte 
de  Marre,  en  vous  visitant  de  la  part  du  roy  d*P]scosse,  et  vostre 

response  que  j'ay  trouvée  très  bonne,  ensemble  que  vous  luy 
ayez  rendu  sa  Visitation  en  la  manière  que  vous  m'avez  escripte. 
Il  y  a  quelques  mois  que,  le  dit  roy  d'Escosse  m'ayant  envoyé 
des  chiens  courans  et  chevaulx  pour  la  chasse  du  hevre,  je  luy 
feiz  dire  que,  s'il  desiroit  quelque  chose  de  mon  royaume,  je  le 
prioys  de  m'en  advertir  et  que  je  serois  très  ayse  de  l'en  accom- 
moder, pour  me  revancher  de  sa  courtoisie  et  luy  tesmoigner 
mon  amityé.  Sur  cela,  il  me  feit  demander  quelques  muletz  de 
lictiere  et  chevaulx  de  manège,  lesquelz  je  n'ay  peu  luy  envoyer 
plus  tost  que  à  présent,  à  cause  de  mon  voyage  de  Savoye;  et, 
d'aultant  que  je  sçay  qu'ilz  considèrent  et  interprettent  diverse- 
ment par  delà  tout  ce  qui  se  fait  et  traitte  avec  le  dit  roy  d'Escosse, 
j'ay  voulu  vous  advertir  de  la  vérité  de  ce  faict,  pour  en  res- 
pondre  où  besoing  sera,  mais  je  ne  suis  d'advis  que  vous  en 
ouvriez  le  propos  à  la  Royne  ny  à  ses  conseillers,  s'ilz  ne  vous 
donnent  subject  de  le  faire  ;  car,  comme  ilz  sont  naturellement 
soupçonneux  et  haultains,  ilz  l'attribuent  à  art  ou  à  obhgation  et 
debvoir,  et  je  ne  veux  leur  donner  subject  de  faire  l'ung  ny  l'au- 
tre, joinct  que  celuy  qui  doibt  conduire  les  dits  presens  n'est 
encores  prest  à  partir,  et  serez  adverty  de  ce  qui  s'y  advancera. 
J'ai  vu  l'evesquedeBolongne,  qui  m'a  parlé  de  l'Escossois  nommé 
Gray,  qui  a  esté  envoyé  à  Bruxelles  pour  la  paix.  S'il  a  dit  vray 
au  dit  evesque,  ceste  besongne  n'est  pas  pour  estre  parachevée 
de  long  tempz,  les  partyes  s'y  conduisans  plus  par  industrie  que 
par  affection  ou  désir  qu'elles  ayent  de  la  terminer ,  non  que 
l'Archiduc  n'y  soit  très  disposé,  mais,  comme  il  dépend  du  con- 
seil d'Espaigne,  il  fault  qu'il  se  reigle  et  conduise  par  iceluy, 
et  je  sçay  que  le  dit  conseil  ne  désire  ny  affectionne  aucunement 
la  dite  paix  :  continuez  à  m'advertir  de  ce  que  vous  en  descou- 
vrirez. Ce  pendant,  vous  sçauroz  que  le  dit  roy  d'Espaigne  n'avoit 
pas  encores  juré  celle  de  Vervins,  le  n*'  du  mois  d'apvril,  combien 
qu'il  ait  souvent  donné  parolle  à  mon  ambassadeur  de  le  faire. 
A  mon  advis,  il  attendoit  que  les  villes  et  chastaux  de  Ghambery 
et  Montnieillan  fussent  rendus  au  duc  de  Savoye,  à  quoy  ayant 
esté  satisfaicl,  dez  le  xi'"  du  dit  mois  d'apvril,  je  m'attends  aussi 
(jn'il  aura  depuis  faict  le  dit  serment.  Le  comte  de  Foucntes 
commance  à  lever  le  masque  de  ses  desseings,  qui  ont  donné 

rallarmo  à  tout  le  inonde  ;  car,  le  Pape  m'a  escript  que  ses  forces 
vont  en  Hongrie,  pour  secourir  l'archiduc  Ferdinand  contre  le 
Turc,  et  semble,  par  l'advis  que  Sa  Saincteté  me  donne,  que  celuy 
de  Flandres  n'y  doibve  avoir  part;  mais,  je  ne  le  croypas,car  ses 
affaires  iroyent  très  mal,  estant  foible  comme  il  est.  J'ay  sceu 
aussy  qu'il  s'est  perdu  en  mer,  de  la  flotte  qui  alloit  ceste  année 
d'Espaigne  aux  Indes,  quatorze  grands  navires  chargez  de  mar- 
chandises, de  la  valleur  de  plus  de  deux  millions  d'or,  ce  qui  a 
depuis  causé  à  Seville  plusieurs  bancqueroutes,  chose  qui  incom- 
modera grandement  les  affaires  du  dit  Roy;  car,  cela  sera  cause 
que  leur  flotte  ne  viendra  l'année  prochaine,  d'autant  qu'il  leur 
est  impossible  de  regaigner  le  tempz  que  cest  accident  leur  a  faict 
perdre,  quand  bien  ilz  pourroyent  remettre  sus  pareille  quantité  de 
marchandises,  avec  les  vaisseaux  et  les  pilottes  et  mariniers  qu'ilz 
ont  perdus.  Aussi  dit-on  que  le  dit  Roy  a  recours  maintenant  à 
imposer  sur  ses  subjectz  de  nouvelles  dasses,  pour  faire  argent  au 
besoing  qu'il  en  a,  de  quoy  ses  dits  subjectz  ne  sont  trop  con- 
tants. J'ay  bien  considéré  et  pris  vostre  advis  sur  l'armement  de 
certain  nombre  de  navires,  qui  m'a  esté  proposé  pour  asseurer 
mes  costes  et  mes  subjectz  trafficquans  par  la  mer,  et  pareillement 
celuy  qui  concerne  le  traffic  d'Espaigne,  où  véritablement  mes 
subjectz  ont  esté  jusques  à  présent  traittez  trop  rudement;  mais, 
je  me  prometz  que  le  dit  roy  d'Espaigne  m'en  fera  raison,  sinon 
je  chercheray  les  moyens  de  l'avoir  par  autre  voye.  Ja  le  duc  de 
Savoye  m'a  rendu  Ghasteau-Daulphin  et  la  tour  du  Pont  et  a 
faict  desmollir  le  fort  de  Beche-Daulphin,  et  si  a  fourny  l'argent 
qu'il  debvoit  deslivrer,  tellement  que  c'est  à  présent  à  moy  à 
effectuer  tout  ce  qui  reste  de  nostre  traicté  de  Lyon;  à  quoy 
j'eusse  ja  satisfaict  entièrement,  sans  les  umbrages  que  le  dit 
comte  de  Fouentes  a  donnez  à  un  chascun,  avec  son  armée, 
joinct  que  j'ay  descouvert,  ces  jours  passez,  deux  entreprises 
dressées,  l'une  sur  ma  ville  de  Marseille  et  l'autre  sur  celle  de 
Metz,  le  conducteur  de  la  première  ayant  esté  pris  et  mis  en 
quartiers,  par  arrest  de  ma  cour  de  parlement  d'Aix,  après  avoir 
confessé  la  vérité  du  faict,  duquel  estoit  autheur  le  dit  comte  de 
Fouentes,  et  suis  après  à  approfondir  l'autre,  de  laquelle  le  comte 
de  Mansfeld,  gouverneur  du  duché  de  Luxembourg  se  trouve 

autheur,  par  commandement  du  dit  archiduc  Albert.  Toutesfois, 
je  n'en  veux  encores  parler  certainement,  comme  je  pourray 
faire  dedans  peu  de  jours,  dont  je  vous  feray  part.  Continuez 
aussy  à  m'advertir  de  toutes  occurrances,  et  je  prieray  Dieu , 
Monsieur  de  Boissize,  

HENRY. 

DE    NEUFVILLE. 


15  MAI  1601 

Copie.  —  Bibl.  nat.,  Ms.  fr.  4128,  fol.  260  v». 
A    MONSIEUR   DE    BOISSISE 

Monsieur  de  Boissize,  J'ay  esté  très  ayse  de  sçavoir,  par  vostre 
lettre  du  xxiiii''  du  mois  d'apvril,  que  j'ay  receue  le  vu''  du  pré- 
sent, les  propos  qui  se  sont  passez  entre  l'admirai,  Gecil  et  vous, 
vostre  jugement  sur  le  tout,  et  pareiHement  les  particularitez  de 
la  charge  du  comte  de  Marre,  le  traittement  que  l'on  luy  fait  par 
delà,  le  bruit  qui  y  court  du  voyage  du  sieur  Gecil  en  Escosse, 
vostre  advis  sur  iceUuy  et  speciallement  sur  la  succession  au 
royaume,  avec  les  considérations  que  je  doibs  avoir  sur  la  con- 
séquence et  suitte  de  la  dite  succession,  et  les  provisions  (fu'il 
vous  semble  que  je  doibs  faire,  pour  avoir  moyen  d'assister  mes 
amis,  en  ceste  occasion,  quand  eHe  se  présentera;  car,  cognois- 
sant  vostre  prudence  et  vostre  affection  à  mon  service,  j'ay  très 
grande  fiance  en  l'une  et  on  l'autre.  Il  me  semble  aussy  que  je 
ne  puis  mieux  faire,  pour  le  présent,  que  de  me  mettre  en  estât 
(!<»  pouvoir  avoir  part  au  succcz  de  la  dite  hérédité,  quand  il  la 
faudra  recueillir,  et  c'est  chose  que  je  reconnois,  comme  vous, 
(jui  aura  lieu,  si  je  m'arme  et  fortiflie  par  mer  :  partant,  c'est 
bien  ma  desliberalion  d'y  pourveoir,  le  plus  tost  qu'il  me  sera 

possiblo,  tant  pour  n'estre  surpris  de  ceste  occasion,  que  pour 
favoriser  la  navigation  de  mes  subjectz,  contre  les  rigueurs  et 
volleries  que  de  toutes  parts  l'on  exerce  sur  eux.  Mais,  il  faut  que 
vous  sçachiez,  sur  le  premier  poinct,  que  j'ay  descouvert  que 
l'Infante  prétend  à  la  dite  couronne,  après  la  mort  de  la  Royne  : 
vray  est  que,  comme  les  affaires  que  l'Archiduc  et  elle  ont  aux 
Pays-Bas  leur  diminueront  grandement  l'espérance  de  la  dite 
succession,  j'ay  sceu  aussy  que  le  roy  d'Hespaigne  et  eux  ont 
délibéré  de  favoriser  Arbelle,  en  la  mariant  à  quelcun  qui  soit  à 
leur  dévotion,  ne  voulant  se  confier  au  roy  d'Escosse,  qui  est  le 
desseing  que  l'on  estime  estre  aggreé  et  désiré  du  Pape  :  ce  que 
je  vous  escris,  non  pour  en  parler  par  delà,  ny  pour  ceste  heure 
faire  brigues  au  contraire;  car,  comme  ceste  nation  est  variable, 
legiere  et  subjecte  à  ses  interestz ,  nous  ne  debvons  descouvrir  à 
personne  nostre  opinion  sur  ce  faict  pour  prévention,  mais  seul- 
lement,  en  nous  armant  par  mer,  mettre  peine  de  sçavoir  les 
menées  et  fins  des  uns  et  des  autres  et,  s'il  est  possible,  celle  des 
dits  amiral  et  Gecil  ;  et,  si  cestuy-cy  va  en  Escosse,  il  pourra  bien 
tendre  aussi  tost  à  s'accommoder  avec  le  dit  roy  d'Escosse  que  à 
autre  chose  utille.  Ainsi  donc,  je  vous  prie,  continuez  à  m'ad- 
vertir  de  ce  que  vous  en  apprendrez,  et  mesmes  de  la  response 
que  l'on  fera  au  dit  comte  de  Marre.  Le  roy  d'Hespaigne  n'a 
encores  juré  la  paix  de  Yervins,  quoy  qu'il  eust  donné  parolle  à 
mon  ambassadeur  de  ce  faire,  si  tost  que  la  guerre  de  Savoye 
seroit  finie.  Plusieurs  estiment  qu'il  a  quelque  desseing  de  re- 
muer mesnage,  mais  j'apprens  qu'il  n'en  a  les  moyens  ny  le  cou- 
rage et  que  le  duc  de  Lerme,  qui  le  possède,  en  a  encores  moins 
d'envie;  toutesfois,  je  prendray  garde  de  si  près  à  ses  actions,  que 
j'espère  qu'il  ne  me  surprendra.  L'armée  de  Lombardie  a  com- 
mancé  à  se  séparer  et,  si  le  chemin  de  Savoye  estoit  libre,  ja  la 
partie  d'icelle  destinée  pour  passer  aux  Pays-Bas  eust  faict  che- 
min. A  vous  dire  la  vérité,  je  ne  suis  marry  de  ce  retardement, 
car  il  ne  sera  dommageable  aux  Estats,  d'aultant  qu'il  sera  diffi- 
cille  que  ce  renfort  arrive  aus  dits  pays,  pour  faire  grands  ex- 
ploictz  ceste  année.  J'apprens  aussy  que  le  dit  roy  d'Hespaigne 
n'est  pas  bien  disposé  de  traicter  avec  la  royne  d'Angleterre,  es- 
timant qu'il  feroit  tort  à  sa  conscience  et  à  sa  dignité  :  peut-estre 

aussy  qu'il  a  opinion  que  cela  diminueroit  sa  créance  envers  les 
Gatholicques  du  dit  royaume,  tellement  qu'il  y  a  apparence  que 
leur  accord  ne  se  conclurra  facilement;  toutesfois,  il  ne  fault  pas 
laisser  d'y  avoir  l'œil.  Je  prie  Dieu,  Monsieur  de  Boissize,  

HENRY. 

DE    NKUFVILLE. 


22  MAI  1601 

Copie.  —  Bibl  nat.,  Ms.  fr.  4128,  fol.  263. 
A    MONSIEUR    DE    BOISSISE 

Monsieur  de  Boissize,  Le  compliment  que  vous  avez  faict,  en 
mon  nom,  envers  la  royne  d'Angleterre,  ma  bonne  sœur  et  cou- 
sine, et  les  chevaliers  et  confrères  de  son  ordre,  après  la  célé- 
bration de  la  feste  et  cerimonie  d'iceluy,  m'a  esté  très  aggreable  ; 
car,  je  désire  que  l'asseurance  que  je  luy  ay  donnée  de  mon 
amitié  luy  soit  raffraischie  et  confirmée,  toutes  les  fois  que  l'oc- 
casion s'en  présentera,  comme  vous  avez  eu  soing  de  bien  faire, 
depuis  que  vous  me  servez  par  delà.  J'ay  pris  plaisir  aussy  à  la 
response  qu'elle  vous  a  faicte,  et  si  mes  affaires  me  permettent 
d'aller  visiter  ceste  année  ma  ville  de  Calais,  ainsy  que  j'ay  des- 
liberé,  comme  je  scray  plus  près  d'elle,  ce  ne  sera  sans  recher- 
cher les  moyens  de  luy  tesmoigner  de  plus  en  plus  mon  alfection 
et  gratitude.  Ce  a  esté  le  xx''  de  ce  moys  que  j'ay  reccu  vostre 
lettre  du  x'',  par  laquelle  j'ay  sceu  l'élection  de  ceux  qu'elle  a 
trouvé  bon  d'associer  au  dit  ordre,  avec  la  nomination  du  roy  d'Es- 
cosse  et  la  distribution  des  gouvernemens,  desquelz  il  est  faictmen- 
tion  par  icelle.  Nous  pourrons,  par  la  response  de  ladite  dame  au 
comte  de  Marre,  voir  sa  disposition  envers  le  roy  d'Escosse,  encores 
que  j'estime  que  elle  lu  dissimulera  tant  qu'i^lle  pourra ,  afiin  do 

ne  s'engager  legierement  :  mettez  peine  doncques  de  sçavoir 
quelle  sera  la  dite  response,  pour  m'en  donner  advis,  n'ayant 
rien  à  adjouster  à  ce  que  je  vous  ay  mandé  sur  ce  subject  par 
mes  dernières.  Continuez  aussy  à  m'advertir  du  progrès  que  fera 
la  pratticque  de  la  paix,  laquelle  vous  me  mandez  qu'ilz  veulent 
faire  revivre,  et  sçachez  quel  secours  la  royne  d'Angleterre  aura 
accordé  et  quelles  conditions  aux  Estais,  sur  l'instance  que  j'ay 
sceu  qu'ilz  luy  en  ont  faicte,  ou  si  elle  les  en  a  du  tout  esconduit, 
et  comment  elle  se  comporte  envers  eux.  J'ay  envoyé  à  ceux  de 
mon  conseil  le  mémoire  sur  le  faict  des  drapz  d'Angleterre,  que 
vous  avez  dressé,  affm  qu'ilz  y  ayent  tel  esgard  qu'ilz  jugeront 
raisonnable  ;  mais,  s'ilz  ne  veulent  faire  cesser  les  piratteries  et 
injustices,  qu'ilz  continuent  à  exercer  sur  mes  subjectz,  et  leur 
faire  raison  des  passées,  je  seray  contrainct  d'y  pourveoir  par  voye 
extraordinaire  ;  car,  je  leur  doibs  protection  et  sens  ma  conscience 
et  réputation  chargées  de  ma  trop  longue  patience  ou  connivence 
en  ce  faict.  C'est  pourquoy,  j'ay  volontiers  approuvé  le  dernier 
arrest  de  représailles  donné  en  mon  conseil,  en  faveur  de  Mar- 
tissant  de  Horgues,  habitant  de  Sainct-Jehan-de-Luz,  fondé  sur 
les  raisons  que  vous  coUigerez  du  discours  du  procez,  que  j'ay 
commandé  vous  estre  envoyé,  outre  le  double  du  dit  arrest  que 
vous  avez  receu  avec  ma  dernière,  encores  que  le  secrétaire  que 
l'ambassadeur  de  la  dite  dame  a  laissé  icy  s'en  soit  grandement 
formalisé,  comme  je  ne  doubte  point  que  l'on  ne  vous  en  face 
par  delà  une  grande  querelle;  mais,  s'ilz  estiment  leur  estre  loi- 
sible de  desnyer  la  justice  à  mes  dits  subjectz  contre  nos  traitiez, 
il  me  doibt  bien  estre  permis  de  la  leur  faire  suyvant  iceux,  et 
quand  ilz  se  plaindront  de  ma  resolution,  sans  me  faire  raison 
de  leur  procédure  en  cela,  comme  ilz  seront  causes  du  mal,  il 
faudra  qu'ilz  s'en  prennent  à  eux-mesmes  et  non  à  moy,  qui  n'en 
eusse  tant  et  si  long  tempz  enduré  que  j'ay  faict,  sans  le  respect 
de  la  dite  dame,  à  laquelle  je  sçay  que  l'on  desguisc  les  dites  in- 
justices et  vollerics,  comme  vous  n'avez  que  trop  reconnu,  depuis 
que  vous  estes  par  delà,  tellement  qu'il  semble  qu'il  soit  expé- 
dient qu'il  advienne  scandale  qui  luy  ouvre  les  yeux,  aflin  qu'elle 
voye  et  sçache  le  tort  que  font  à  sa  réputation  et  à  ses  meilleurs 
amis  les  aucteurs  et  fauteurs  des  dites   déprédations ,  lesquelz 

ont  trop  longtempz  abusé  de  ma  patience  et  de  sa  crédulité.  Je 
prie  Dieu  qu'il  vous  ayt,  Monsieur  de  Boissize,  en  sa  saincte 
garde. 

HENRY. 

DE    NEUFVILLE. 


19  JUIN  1601 

Copie.  —  Bibl.  nat.,  Ms.  fr.  4128,  fol.  268  v«. 
A    MONSIEUR    DE    BOISSISE 

Monsieur  de  Boissize,  Ayant  receu,  dez  le  xxii  du  moys  passé, 
vostre  lettre  du  xvni",  et  ceHe  du  xxviiiMe  vi**  du  présent,  je  vous 
eusse  dez  lors  fait  entendre  mon  intention  sur  icelles,  n'eust  esté 
que  je  desiroys  voir  quelle  resolution  nous  prendrions,  en  l'as- 
semblée que  je  vous  ay  escrit  que  j'avoys  convocquée,  pour  ad- 
viser  aux  moyens  de  remédier  aux  piratteries,  vexations  et  injus- 
tices que  les  Angloix  et  les  Espaignolz  faisoyent  à  mes  subjectz, 
aflin  de  vous  en  advertir;  mais,  ceste  délibération  a  tant  trainé 
que  La  Motthe  est  encore  arrivé  icy  à  tempz,  avec  vostre  lettre 
du  vi%  pour  y  contribuer  vostre  bon  advis;  et  commanceray  par 
vous  dire  qu'il  y  a  esté  très  bien  receu,  tant  pour  vostre  affection 
au  bien  public  de  mon  royaume  notoire  à  tous,  que  pour  avoir 
esté  trouvé  plein  de  raison  et  de  jugement;  aussy  m'a-il  esté 
très  aggreable ,  combien  que  ce  m'ait  esté  ung  grand  desplaisir 
d'entendre  que  les  conseillers  et  officiers  de  la  Royne,  ma  bonne 
sœur  et  cousine,  respectent  si  peu  l'amityé  et  le  respect  que  je 
porte  à  leur  souverayne,  et  mcsmes  ses  propres  volontez  et  com- 
mandemens,  qu'il  semble  qu'ilz  prennent  plaisir  à  désespérer 
mes  dits  subjectz  de  toute  justice».  Vous  s(;avez  quelle  a  esté  la 
l)atiencc  que  j'ay  eue  en  cela,  depuis  vostre  légation  ;  je  ne  lay 

pas  eue  moindre,  durant  le  service  de  ceux  qui  vous  ont  précédé  ; 
car,  plus  mon  affliction  a  esté  grande,  plus  on  a  mal  traitté  mes 
dits  subjects,  envers  lesquelz  la  misère  de  mes  affaires,  tant 
qu'elle  a  duré,  a  servy  de  quelque  excuse  et  descharge  de  re- 
mettre et  différer  les  provisions  qu'ilz  me  demandoyent  et  que  je 
leur  debvoys  donner;  mais,  il  a  fallu,  depuis  la  paix  do  mon 
royaume  (que  leurs  maux  ont  continué),  que  je  leur  aye  donné 
occasion  de  se  plaindre  de  ma  protection  et  justice,  pour  avoir 
voulu  respecter  la  dite  dame,  tousjours  me  promettant  qu'elle  et 
ses  officiers  feroyent  à  la  fin  cesser  et  reparer  telz  desordres,  et 
d'aultant  plus  qu'il  est  certain  qu'ilz  sont  très  préjudiciables  à  sa 
réputation  et  au  bien  public  de  son  royaume  :  toutesfois,  j'ay 
enfin  esprouvé  que  ma  patience  et  mon  espérance  m'ont  esté 
plus  heureuses  que  mes  afflictions,  mes  dits  subjectz  ayans  esté, 
depuis  la  dite  paix,  plus  mal  traittez  des  pirattes  et  des  officiers 
angloix  que  devant.  Quoy  estant,  j'ay  resoUu,  sans  plus  différer, 
accorder  et  faire  expédier  des  lettres  de  représailles  sur  les  dits 
Angloix  à  tous  mes  dits  subjectz,  ausquels  il  m'apparoistra  qu'ilz 
auront  fait  injure  et  desnié  justice  :  partant,  vous  en  donnerez 
acte  à  tous  ceux  de  ceste  condition,  dont  vous  aurez  telle  cog- 
noissance  et  preuve  qu'il  convient  et  qui  vous  en  feront  instance, 
et  si  la  dite  dame  use  de  revanche  sur  mes  dits  subjectz,  sans 
autre  subject,  comme  ce  sera  violler  ouvertement  noz  traittez,  je 
rompray  tout  commerce  avec  elle  et  ses  ditssujectz  et  prendray, 
outre  cela,  les  conseilz  que  Dieu  me  conseillera  :  ce  pendant  je 
mettray  peyne  de  me  rendre  fort  sur  la  mer,  suyvant  le  vostre, 
que  je  recognois  estre  le  plus  seur  et  honorable  que  je  puisse 
suyvre.  Je  verray  aussy  si  je  pourray  augmenter  les  impositions 
que  payent  les  estrangers,  suyvant  vostre  proposition;  neant- 
moins,  comme  je  ne  puis  acquérir  les  dites  forces  par  mer,  telles 
qu'elles  sont  nécessaires  pour  estre  utilles  avec  le  tempz,  sachez 
que  je  useray  avec  discrétion  et  modération  du  remède  des  dites 
représailles,  mais  je  veux  que  les  Angloix  croyent  le  contraire. 
Partant,  parlez  leur  en  comme  d'ung  arrest  digéré  et  basty  en  la 
dite  assemblée,  sur  tel  fondement  que  vous  estimerez  qu'il  sera 
difficille  d'en  empescher  ny  seullement  retarder  l'effect,  s'ilz  ne 
ne  font  raison  à  mes  dits  subjectz,  autrement  qu'ilz  n'ont  faict 

jusques  à  présent;  surtout,  je  veux  que  la  dite  Royne  et  ses  mi 
nistres  sçachent  que  je  rompray  toute  sorte  de  commerce  avec 
eux,  s'ilz  entreprennent  d'empescher  à  mes  subjectz  celuy  d'Es- 
paigne  et  violler  la  liberté  et  seureté  de  ma  bannière,  ce  que 
vous  leur  déclarerez  ouvertement,  leur  remonstrant  que  nous  ne 
nous  trouverions  maintenant  en  ceste  peyne,  s'ilz  eussent  voulu 
arrester  et  exécuter  les  reiglemens  que  vous  avez  traittez  et 
comme  concertez  avec  eux,  ausquelz  s'ilz  vouloyent  encores  re- 
venir, je  vous  diray  confidemment  que  je  y  entend-rois  encores 
plus  volontiers  que  je  ne  feray  à  permettre  les  dites  représailles 
et  user  des  autres  rigueurs  contre  eux,  pour  la  particulière  amityé 
que  je  porte  à  la  dite  dame  et  le  désir  que  j'ay  de  la  perpétuer  : 
de  quoy,  toutesfois,  il  ne  fault  se  déclarer  que  bien  à  propos,  car 
plus  on  les  flattera,  moins  ilz  nous  respecteront,  comme  ceux  qui 
sont  coustumiers  d'attribuer  à  foiblesse  et  crainte  les  décla- 
rations de  bienveuillance  etremonstrances  fondées  sur  considéra- 
tions d'estat.  J'ay  doncques,  pour  ceste  heure,  envie  de  leur  faire 
plus  de  peur  que  de  mal,  principallement  jusques  à  ce  que  je  me 
soys  fortiffié  par  mer  :  au  moyen  de  quoy  advisez  de  vous  con- 
duire envers  eux,  sur  la  déclaration  présente  que  je  vous  fais  de 
mon  intention,  avec  vostre  prudence  accoustumée,  affm  d'en 
proffitter  le  mieux  que  vous  pourrez,  sans  toutesfois  refuser  à 
mes  dits  subjectz  les  actes  et  certiffications  du  desny  de  justice 
qui  leur  seront  nécessaires;  car,  par  deçà  je  feray  croire  à  un 
chascun  que  je  suis  très  resollu  de  accorder  dos  lettres  de  marque 
à  tous  ceux  qui  les  mériteront,  quoy  qu'il  en  puisse  advenir,  et 
mesmes  de  passer  après  au  remède  de  l'interdiction  susdite  du 
dit  commerce  et  autres  que  je  cognoistroy  estre  nécessaires.  Le 
i''  président  de  ma  court  de  parlement  de  Rouen  s'estant  trouvé 
on  la  dite  assemblée,  je  luy  ay  commandé  de  continuer  à  traitter 
les  marchans  angloix,  sur  le  faict  des  drapz,  le  plus  doucement 
qu'il  pourra,  comme  en  vérité  il  a  esté  fait  jusques  à  prosent  ; 
car,  tant  s'en  faut  que  l'on  ait  confisqué  les  dits  drapz  mal  faicts, 
ny  que  l'on  ayt  précipité  l'exécution  de  l'arrest  donné  en  mon 
conseil  sur  cola,  duquel  ilz  font  tant  do  bruit,  que  l'on  a  faict 
tout  le  contraire,  osperans  que  les  dits  Angloix  apportoroyont  do 
meilleurs  drapz,  après  le  dit  arrosl.  Mais,  (piand  ilz  ont  vou  que 

mes  officiers  espargnoyenl  les  premiers  abus,  ilz  ont  remply  la 
ville  de  Rouen  d'une  telle  quantité  de  mauvaise  marchandise, 
que  la  court  a  esté  contrainte  de  leur  en  interdire  le  débit,  et 
c'est  pourquoy  ilz  demandent  de  présent  la  surseance  de  l'exécu- 
tion du  ditarrest,  espérant,  avec  icelle,  vendre  les  dits  draps,  voire 
en  faire  passer  de  nouveaux  de  semblable  estoffe;  mais,  je  ne 
l'endureray  pas  :  vray  est  qu'il  ne  leur  sera  fait  autre  mal,  pour  le 
présent,  que  d'en  empescherla  vente.  Ledit  président  dit  qu'il  ne 
s'est  présenté  aux  commissaires,  que  j'ay  ordonnez  pour  faire 
justice  aus  dits  Anglois,  que  deux  causes  qu'ilz  ont  jugées  au 
proffit  d'iceux,  et  pour  le  regard  des  frais  de  la  justice,  qu'ilz  sont 
traittez  ne  plus  ne  moins  que  mes  propres  subjectz.  Il  y  a  icy  ung 
secrétaire,  que  y  a  laissé  le  sieur  de  Neville,  qui  fait  ung  tel  bruit 
des  arrestz  et  resolutions  que  je  prens  en  mon  conseil,  qu'il  ne 
menace  pas  moins  que  de  la  guerre  ;  mais  il  est  si  inconsidéré,  qu'il 
ne  mérite  que  l'on  s'arreste  à  ses  parolles  :  toutesfois,  j'ay  voullu 
vous  advertir,  affin  que  vous  sachiez  quel  est  son  stille  de  deçà, 
lequel  il  ne  doibt,  à  mon  advis,  addoucir,  quand  il  luy  fait  passer 
la  mer.  Enfin,  le  roy  d'Espaigne  a  juré  la  paix  de  Vervins  :  ce 
fut  le  xxvii^'du  moys  passé,  qu'il  n'en  estoit  aucunement  recherché 
de  ma  part,  et  s'en  est  acquitté  solennellement,  en  la  forme  ac- 
coustumée.  Depuis,  il  a  donné  parolle  à  mon  ambassadeur,  la- 
quelle luy  a  esté  aussy  confirmée  par  le  duc  de  Lerme,  de  faire 
justice  à  mes  dits  subjectz  et  reparer  les  tortz  receus  de  l'adelan- 
tado,  avec  tant  de  belles  et  expresses  déclarations  de  l'ardent  de- 
sir  que  le  Roy  a  de  me  contanter,  que,  si  les  cffectz  s'en  ensuy- 
vent,  j'auray  occasion  de  m'en  louer.  Gecy  m'a  fait  surseoir 
l'exécution  des  resolutions,  que  je  n'ay  pas  laissé  de  prendre,  de 
me  revanchcr  des  dites  injustices,  par  les  mesmes  voyes  des- 
quelles j'entens  user  contre  les  dits  Angloix,  et  toutes  autres  que 
je  pourray  excogiter;  car,  je  veux  encores  moins  endurer  d'eux 
que  des  autres,  comme  je  feray  cognoistre  par  effect,  s'ilz  ne  con- 
tantent  mes  dits  subjectz,  ausquelz  ils  reprochent  aussy  bien  le 
commerce  d'Angleterre  et  de  Hollande,  que  leur  font  les  dits  An- 
gloix celluy  d'Espaigne;  tellement  que,  si  cela  duroit,  il  ne  leur 
seroit  loisible  de  trafficquer  en  aucun  lieu,  et  seroit  leur  condition 
pire  qu'en  pleine  guerre,  chose  que  je  n'endureray  aucunement 

des  uns  ny  des  autres.  J'ay  appris,  par  vos  dites  lettres,  qu'ilz 
ont  commancé  à  renouveller  la  poursuitte  de  la  paix  avec  les  Ar- 
chiducz,  à  quoy j'entends  que ceux-cyprestent volontiers  l'oreille; 
mais  le  conseil  d'Espaigne,  duquel  ilz  dépendent,  n'y  est  pas  si 
disposé  que  eux,  et  semble  que  la  contenance  que  fait  la  royne 
d'Angleterre  de  voulloir  secourir  les  Estats  tende  plustost  à  faire 
craindre  ses  armes  et  son  assistance  en  faveur  des  dits  Estats, 
pour  advancer  la  dite  paix,  que  à  faire  autre  mal  aus  dits  Archi- 
ducz,  de  quoy  nous  debvons  estre  bien  tost  esclaircis,  et  auray  à 
plaisir  que  vous  m'advertissiez  de  ce  que  vous  en  jugerez  et  des- 
couvrirez. Mais,  mon  ambassadeur  d'Espaigne  ne  m'a  donné  au- 
cun adviz  de  l'armement  par  mer,  que  l'on  leur  a  rapporté  par 
delà  se  préparer  à  la  Corongne  :  au  contraire,  il  semble  que  le  dit 
roy  d'Espaigne  ayt  aujourd'huy  plus  grand  désir  et  besoing  de  se 
descharger  de  despenses  et  s'abstenir  de  nouveaux  desseings,  que 
de  faire  autre  chose.  Les  forces  qu'il  fait  passer  d'Italie  en  Flan- 
dres, en  nombre  de  six  mil  hommes  de  pied  et  douze  ou  quinze 
cens  chevaux,  ont  passé  les  montz  et  peuvent  estre  de  présent 
arrivées  au  Rhosne,'pour  entrer  au  comté  de  Bourgongne,  par  le 
pays  de  Saint-Claude,  qui  est  le  chemin  qui  leur  a  esté  délaissé 
par  le  traitté  que  j'ay  faict  avec  le  duc  de  Savoye,  auquel  ont  esté 
rendues  toutes  les  places  promises  par  le  dit  traitté,  excepté  celles 
qu'il  a  deslaissées  en  gage  au  sieur  de  Lesdiguieres,  pour  la  seu- 
reté  des  deniers  qu'il  luy  doibt,  conformément  au  dit  traitté.  Le 
dit  roy  d'Espaigne  envoyé  aussy  au  secours  de  l'archiduc  Ferdi- 
nand, sonbeau-frere,  une  partyedes  forces  qu'il  avoit  assemblées 
en  Itallie;  outre  cela,  il  arme  par  mer  à  Gennes  et  publie  que 
c'est  pour  tenter  quelque  entreprise  contre  le  Turc  :  mais,  je  ne 
suis  encor  du  tout  exempt  de  jalousie  qu'il  n'en  veuille  à  la  Pro- 
vence, jaçoit  qu'il  ayt  juré  la  dite  paix  et  (lu'il  me  face  tous  les 
jours  asseurer  qu'il  veut  vivre  en  bonne  amityé  avec  moy;  car, 
je  sçay  qu'il  a  des  serviteurs  en  Itallye,  qui  désirent  l'engager  en 
affaires  contre  moy,  aultant  pour  s'en  advantager  contre  ceux 
(fui  gouvernent  en  llespaignc,  que  pour  fain^  le  service  de  leur 
maistre;  mais,  j'ay  donné  si  bon  ordre  à  la  seurclé  de  ma  cosle, 
que  j'espcre  qu'il  n'en  mcsadviendra.  Il  est  arrivé  icy,  ces  jours 
j)assez,  ung  médecin  du  dit  Turc,  (jui  est  né  mon  subject,  lequel 

m'a  apporté  des  lettres  de  luy  et  de  Hebrain,  son  premier  bassa 
et  lieutenant  gênerai  en  l'armée  de  Hongrie,  par  lesquelles  j'ay 
appris,  comme  j'ay  faict  par  les  propos  qu'il  m'a  tenus,  qu'ilz  sont 
très  las  de  la  guerre  et  qu'il  ne  tiendra  à  eux  qu'ilz  ne  facent  la  paix 
avec  l'Empereur,  lequel  de  son  costé  y  est  aussy  très  disposé,  si 
bien  qu'il  y  a  grande  apparence  de  croire  que  la  dite  paix  se  fera, 
si  le  Pape  et  le  dit  roy  d'IIespaigne  ne  Tempeschent  l'un  et  l'autre, 
envoyans  ceste  année  en  Hongrie  de  grandes  forces,  exprès  pour 
rompre  la  dite  paix,  à  laquelle  les  ditz  Turcz  sont  ainsi  disposez, 
tant  par  ce  que  leur  prince  est  ennemy  de  la  guerre,  que  pour  la 
jalousie  qu'ilz  ont  de  celle  de  Perse,  et  y  avoir  aussy  plusieurs 
révoltes  en  son  empire,  qui  troublent  et  incommodent  grande- 
ment ses  affaires.  J'ay  bien  considéré  les  langages  qui  vous  ont  esté 
tenus  par  le  comte  de  Marre,  avec  vostre  responce  à  iceux,  que 
j'ay  trouvée  très  sage  et  considérée  ;  car,  je  désire  éviter  de  tout 
mon  pouvoir  l'occasion  d'estre  requis  du  roy  d'Escosse  d'inter- 
céder pour  luy  envers  la  royne  d'Angleterre,  pour  le  faict  de  sa 
succession,  sachant  combien  tel  office  seroit  mal  receu  d'elle  et 
peu  utille  aussy  au  dit  roy  d'Escosse,  vers  lequel  j'ay  voulu  dif- 
férer d'envoyer  celuy  que  j'avois  proposé,  jusques  à  l'arrivée  par 
deçà  du  comte  de  Lenox,  puis  qu'elle  doibt  estre  si  prompte, 
affin  de  voir  ce  qu'il  apportera  et,  sur  ce,  desliberer  comme  j'auray 
à  me  conduire  envers  luy.  Cependant,  j'ay  esté  très  ayse  de  sça- 
voir  l'inclination  du  dit  comte  de  Marre  et  le  compte  que  vous 
estimez  que  je  doibs  faire  de  son  affection,  comme  j'ay  celle  du 
dit  de  Lenox,  et  désire  que  vous  continuiez  à  me  donner  advis 
de  choses  semblables,  et  sur  tout  des  partis  qui  se  dressent  en 
Angleterre,  sur  le  subjectde  la  dite  succession;  car,  encor  qu'il 
semble  que  la  faction  du  comte  d'Essex  soit  entièrement  abbattue, 
toutesfois  j'estime  qu'elle  est  encores  redoubtée  par  ceux  qui 
gouvernent  les  affaires  de  la  dite  Royne,  à  quoy  vous  prendrez 
garde,  comme  à  se  qui  se  passera  en  Irlande,  pour  continuer  à 
m'en  advertir;  ayant  commandé  à  ceux  de  mon  conseil  de 
pourveoir  au  transport  de  l'or  et  argent,  que  vous  nous  avez  es- 
cript  se  faire  de  mon  royaume  en  Angleterre,  sur  lequel  vous 
continuerez  aussi  à  veiller.  Mais,  je  ne  puis,  pour  le  présent,  me 
servir  de  la  proposition  que  vous  m'avez  faicte  par  vostre  der- 

nière,  pour  boniffier  ma  ville  de  Galays  \  pour  le  préjudice  que 
les  autres  villes  et  portz  de  mon  royaume  en  recepvroyent  ; 
neantmoins,  je  n'ay  pas  laissé  de  la  prendre  en  bonne  part  et  de 
la  considérer,  comme  le  mérite  vostre  zelle  au  bien  public  de 
mon  royaume.  Et  d'autant  que  j'ay  entendu  que  vous  desirez 
avoir  congé  de  revenir  servir  auprès  de  moy,  ayant  accomply  le 
tempz  ordinaire  de  vostre  légation,  je  vous  diray  que  je  me  suis 
disposé  vous  donner  ce  contantement,  encores  que  je  recon- 
noisse  vostre  service  par  delà  m'estre  très  utille  et  aggreable. 
Sur  cela,  j'ay  faict  élection  de  la  personne  du  sieur  deBeaumont, 
pour  estre  vostre  successeur,  dont  vous  advertirez  la  Royne, 
quand  vous  jugerez  estre  bon  de  le  faire,  de  quoy  je  me  remets 
à  vous  entièrement,  car  je  sçay  que  vous  affectionnez  tant  l'hon- 
neur et  le  bien  de  mon  dit  service,  que  vous  ne  hasterez  vostre 
retour,  au  dommage  d'iceluy,  et  je  vous  asseure  aussi  que  j'auray 
à  grand  plaisir  que  la  dite  Royne  et  ses  conseillers  voulussent, 
devant  vostre  parlement,  prendre  une  bonne  resolution  avec 
vous  sur  toutes  les  affaires  et  disputes  de  la  marine  ;  car,  les  ayant 
traittées  et  esbauchées  avec  eulx,  comme  vous  avez  faict,  vous 
m'y  pouvez  mieux  servir  que  nul  autre ,  et  estime  que  ce  seroit 
le  bien  et  repos  de  la  dite  dame  et  de  ses  subjectz  comme  le 
mien.  Partant,  je  vous  prie  leur  en  parler,  sur  l'occasion  de  vostre 
dit  retour,  leur  faisant  paroistre  le  regret  que  vous  aurez  de 
partir  et  laisser  les  choses  en  la  confusion  et  aux  termes  aus- 
quelz  elles  sont  par  leur  faulte,  puisque  le  tout  dépend  de  leur 
resolution.  Au  reste,  vous  sçaurez  que  j'ay  faict  venir  icy  les  pri- 
sonniers, qui  estoyent  à  Mets  chargez  de  l'entreprise  sur  la  dite 
ville,  dont  je  vous  ay  donné  advis,  affin  que,  les  faisant  juger 

i.  Le  6  juin,  M.  de  Boi.ssise  écrivait  au  Roi  : 

«  Sire,  Depuis  ung  an,  j'ay  proposé  quelques  moyens  à  Vostre  Majesté,  pour 
augmenter  le  traffic  de  sa  ville  de  Calais,  dont  le  principal  estoit  de  donner 
passage  libre,  par  vostre  royaume,  pour  toutes  marchandises  que  l'on  y  voul- 
(Iroit  faire  entrer,  ou  les  en  tirer,  par  le  dit  lieu  de  Calais,  moyennant  un 
impoz  modéré,  qui  se  mettroit  sur  les  dites  marcliandises  qui  passeroyent  par 
vostre  dit  royaume,  et,  pour  celles  qui  y  demeureroyent,  rimj)osition  ordi- 
naire auroit  lieu.  La  seureté  du  dit  passage  et  commodité  du  port  y  pourroit 
attirer  ung  grand  commerce,  ce  qui  mérite  bien  d'estre  mis  en  quelque  consi- 
dération. ..  (Bibl.  nat.,  Ms.  fr.  4128,  fol.  267.) 

par  les  gens  de  mon  parlement,  personne  n'ayt  occasion  de  se 
plaindre  de  la  justice  qui  leur  sera  faicte,  du  succez  de  laquelle 
vous  serez  adverty,  comme  vous  le  serez,  par  la  lin  de  la  pré- 
sente, de  la  continuation  de  ma  bonne  santé  et  de  la  grossesse 
de  la  Royne,  ma  femme;  priant  Dieu,  Monsieur  de  Boissize, 

HENRY. 

DE    NEUFVILLE. 

Copie.  —  BibL  uat.,  Ms.  fr.  4128,  fol.  279. 

A   MONSIEUR   DE    BOISSISE 

Monsieur  de  Boissize,  Edmont  arriva  en  ceste  ville,  le  xvii^'de 
ce  mois  et  le  xix'^  je  luy  ay  donné  audience.  J'avoisreceu  devant, 
fort  à  propos,  vostre  lettre  du  ix'^  ;  j'avois  aussy  commandé  ma 
response  à  celles  du  xxvi*"  et  dernier  du  mois  passé,  pour  vous 
faire  sçavoir,  que  je  ne  suis  moins  contant  de  toutes  celles  que 
vous  avez  faittes  aux  propos  indiscretz  des  conseillers  de  la  Royne, 
ma  bonne  sœur  et  cousine,  que  vous  m'avez  représentez  par 
l'une  de  vos  dites  lettres,  que  très  mal  ediffié  et  contant  d'eux. 
Mais,  ilz  s'abusent  grandement,  s'ilz  espèrent  obtenir  de  moy 
quelque  chose  par  semblables  procédures,  qu'ilz  ont  fondées 
sur  le  langage  que  j'avois  commandé  au  sieur  de  Yilleroy  de 
tenir  au  secrétaire  de  la  dite  Royne,  sur  l'instance  qu'il  faisoit 
que  les  arrestz  donnez  en  mon  conseil,  touchant  leurs  draps  et 
les  représailles  accordées  au  marchant  de  Saint-Jehan-de-Luz, 
fussent  revocquez.  Ils  s'altèrent  et  offensent,  quand  vous  vous 
plaignez  du  peu  de  raison  et  justice  qu'ilz  font  à  mes  subjects 
depredez  par  les  leur  et  sont  marris  de  me  voir  en  estât  de  pou- 
voir changer  le  stille  de  ma  patience,  de  laquelle  ils  ont  souvent 

abusé,  en  une  revanche  digne  de  moy,  ce  qui  m'augmentera 
plustost  qu'il  ne  me  diminuera  le  désir  et  la  volonté  que  j'ay,  de 
n'endurer  plus  rien  de  la  malice  de  ceux  qui  proffitent  des  dites 
déprédations,  au  préjudice  de  la  réputation  de  leur  souveraine 
et  de  l'auctorité  qu'elle  leur  donne  et  de  la  confiance  qu'elle  a  en 
eux,  dont  ilz  abusent  trop  licentieusement.  J'ay  trop  bonne  mé- 
moire aussi  de  ce  qui  s'est  passé  en  cela,  depuis  mon  règne,  spé- 
cialement depuis  vostre  légation,  et  pareillement  du  bon  debvoir 
que  vous  avez  faict,  pour  y  trouver  et  applicquer  quelque  bon 
remède,  affin  d'asseurer,  voire  accroistre  nostre  amitié,  pour  le 
commun  bien  de  nos  subjects  et  affaires,  pour  à  présent  vous 
accuser  de  ce  qui  est  advenu,  comme  les  dits  conseillers  vou- 
droyent  que  je  feisse;  mais,  tant  s'en  fault  que  j'en  use  ainsy, 
que  j'en  diray  mon  advis  au  dit  Edmont,  devant  qu'il  parte,  tel 
que  le  requiert  ma  dignité,  vostre  sincérité  et  la  justice  de  la 
cause  que  vous  avez  deffendue;  m'estant  contante,  en  sa  première 
audience,  d'escouter  sa  proposition,  luy  faire  déclaration  en  gê- 
nerai, tant  de  la  continuation  de  mon  affection  envers  la  dite 
Royne  que  des  occasions  que  mes  subjects  ont  de  se  plaindre 
des  dites  piratteries,  qui  sont  plus  fréquentes  que  jamais,  autant 
en  la  mer  de  Levant  que  celle  de  deçà,  et  l'ayant  renvoyé  à  ceux 
de  mon  conseil  pour  le  surplus,  desquelz  il  fut  ouy,  samedy  der- 
nier, presens  Monsieur  le  chancelier  et  les  sieurs  de  Rosny,  de 
Villeroy,  de  Maisse  et  de  Sillery.  Ce  qu'il  leur  dit  fut  fort  gêne- 
rai, se  plaignant  premièrement  du  mauvais  traittcment  que  les 
marchans  angloix  reçoivent  en  mon  royaume  en  leur  traffic, 
principallement  en  celuy  des  drapz,  à  cause  des  arrestz  donnez 
tant  en  mon  conseil  que  au  parlement  de  Rouen;  puis,  il  dit  que 
encores  la  Royne  eust,  contre  les  loix  et  coustumes  de  son 
royaume,  ordonné  une  chambre  composée  des  plus  gens  de  bien 
qu'elle  avoit  peu  choisir,  pour  juger  les  prises  qui  se  faisoyent 
en  mer  sur  mes  subjectz,  et  qu'elle  en  eust  osté  la  connoissance 
à  ceux  de  l'admiraulé,  pour  me  contanter  et  vous  aussy,  et 
qu'iceux  commissaires  eussent  très  bien  et  lidellement  exécuté 
lescommandemensdeladitedame,  neantmoins  sa  bonne  volonté 
et  le  debvoir  des  autres  n'avoyent  peu  vous  contanter,  comme 
ils  estimoyent  vous  avoir  donné  occasion  de  l'estre;  que,  sur  les 

plainctes  que  vous  en  aviez  faictes  à  la  dite  dame  et  à  ceux  du 
dit  Conseil,  elle  avoit  souvent  commandé  à  ceux-cy  et  eux 
avoyent  appelle  et  faict  venir  devant  eux-mesmes,  en  vostre  pré- 
sence, les  dits  commissaires,  pour  rendre  raison  de  leurs  procé- 
dures et  jugemens,  qu'ilz  avoyent  justifiiez  de  bouche  et  par 
escript,  tellement  qu'ilz  avoyent  donné  occasion  d'estre  plustost 
louez  que  repris;  neantmoins,  vous  ne  vous  en  estiez  appaisé, 
ayant  donné  par  deçà  des  advis,  qui  m'avoyent  donné  autre  im- 
pression de  la  justice  de  la  dite  Royne  et  de  ses  conseillers  et  offi- 
ciers, que  ne  meritoit  ia  bonne  volonté  qu'elle  portoit  à  la  justice 
et  son  amitié  envers  moy,  ny  les  actions  des  autres;  que,  sur 
cela,  on  avoit  donné  l'arrest  en  faveur  du  Basque  Martisant 
de  Horgues,  de  S'-Jehan-de-Lux,  au  préjudice  des  citoyens  et 
marchans  de  Londres,  duquel  il  s'est  plainct  comme  des  dessus 
dits  sortis  contre  leurs  draps,  le  commerce  et  apport  desquelz  en 
ce  royaume  il  sembloit  que  l'on  vouUust  bannir  du  tout,  à  pré- 
sent que  l'Angleterre  estoit  privée  de  tout  commerce  ailleurs, 
affm  d'affliger  la  dite  dame,  sur  les  afflictions  et  grands  affaires 
qu'elle  avoit  de  présent  sur  les  bras,  au  lieu  de  l'assister  et  luy 
rendre  la  pareille  des  plaisirs  que  j'avois  tirez  d'elle  en  ma  néces- 
sité, ny  seullement  luy  payer  les  deniers  qu'elle  m'avoit  prestez 
en  mon  besoing,  exaggerant  fort  ce  dernier  poinct,  comme  celuy 
auquel  en  vérité  il  est  mieux  fondé  ;  concluant  par  remonstrer 
que  la  dite  dame,  sa  souveraine,  n'avoit  mérité  telle  recompense 
de  moy  ny  de  mes  serviteurs.  A  quoy  luy  fut  respondu  que  j'ho- 
noroiset  aymois  la  personne  de  la  dite  dame  d'entière  et  cordialle 
affection,  et  reconnoistrois  à  jamais  les  grâces  et  faveurs  que 
j'en  avois  receues  en  ma  nécessité,  aultant  que  mes  forces  se 
pourroyent  estendre,  sans  mesmes  y  espargner  ma  propre  vie, 
quand  l'occasion  s'en  presenteroit,  ainsi  que  j'eusse  faict  très 
volontiers  paroistre  par  effect,  lorsque  l'on  disoit  qu'elle  debvoit 
estre  assaillie  en  son  royaume  par  le  roy  d'Espaigne,  depuis  la 
paix  de  Yervins,  l'observation  et  utillité  de  laquelle  n'auroit 
jamais  tant  de  pouvoir  qu'auroit  ma  gratitude  et  mon  affection 
en  son  endroit;  que  je  n'avois  doubté  de  l'amityé  ny  de  la  justice 
de  la  dite  dame,  ny  pareillement  de  sa  prudence  et  bonté,  que 
l'heur  de  son  règne  rendoit  trop  de  tesmoignage  des  vertus  sus- 

dites,  qui  reluisoyent  en  elle  abondamment;  que  vous  m'aviez 
tousjours  certiffié  par  voz  lettres,  depuis  que  vous  me  servez 
auprès  d'elle,  les  occasions  que  vous  aviez  de  vous  louer  d'elle  en 
cela,  dont  aussy  je  ne  m'estois  jamais  plainct  ;  neantmoins, 
n'estre  que  trop  véritable  que  mes  subjectz  estoyent  tous  les 
jours  depredez  et  pillez  par  les  siens,  où  ilz  les  rcncontroyent 
plus  foiblcs  que  eux,  tant  en  la  mer  Méditerranée  que  en  l'Océan  ; 
que  la  dite  dame,  à  vostre  poursuitte,  avoit  commis  et  estably 
des  juges  extraordinaires,  pour  faire  justice  des  dites  dépréda- 
tions, comme  j'avois  faict  de  mon  costé,  et  toutesfois  je  pouvois 
prouver  qu'ilz  n'avoyent  faict  justice  et  raison  à  tous  mes  dits 
subjectz,  comme  la  dite  dame  l'entendoit,  et  que  leurs  sentences 
et  jugemens  avoyent  souvent  causé  plus  de  dommage  à  ceux  en 
faveur  desquelz  ils  pretendoyent  les  avoir  donnez  et  qui  les 
avoyent  poursuyvis,  que  de  réparation  de  leurs  pertes,  tant  par 
faute  d'exécution,  pour  estre  les  condampnez  insolvables  et  sup- 
portez, que  pour  n'avoir  esté  les  recompenses  qui  leur  ont  esté 
adjugées  correspondantes  à  leurs  pertes,  ny  mesmes  souvent 
bastantes  pour  rembourser  les  frais  faictz  parles  parties  à  la  pour- 
suitte d'icelles;  que  vous  m'aviez  envoyé  les  responses  faictes 
parescript,  parles  dits  commissaires,  aux  plainctes  que  vous  avez 
faictes  pour  mes  dits  subjects  et  que  vous  m'avez  tousjours  repré- 
senté fidellement  et  au  vray,  par  toutes  voz  lettres,  ce  qui  s'estoit 
faict  et  passé  en  cela,  tant  de  la  part  de  la  dite  dame  et  de  ses  con- 
seillers que  par  les  dits  commissaires,  alin  de  m'en  laisser  le  ju- 
gement; que  j'avois  donné  charge,  à  ceux  de  mon  conseil  qui 
estoyent  presens,  d'examiner  le  tout  avec  le  dit  Edmont,  faire  le 
semblable  aussy  des  griefz  (ju'il  alleguoit  contre  les  dessus  dits 
arreiz  donnez  en  faveur  de  Martissant  de  Horgues  et  sur  leurs 
drapz,  et  toutes  les  autres  plainctes  qu'il  avoit  charge  de  faire, 
aflin  d'adviser  quelle  provision  l'on  y  donneroit;  ([ue  la  vérité 
du  debvoir  faict  par  nos  commissaires  de  part  et  d'autre  en  la 
distribution  de  la  justice  fust  connue  et  leurs  faultcs  reparées, 
comme  la  raison  (;t  hi  désir  (\\u\  j'avois  de  vivn;en  bonne  amilyé 
avec  la  dil(»  dame  recpieroyent  estre  faict.  Sur  cela  ont  eslé  des- 
duiltes  et  représentées  au  dit  Edmont  par  le  menu  les  raisons 
sur  lesquelles  les  arrestz  susdits  ont  esté  donnez,  et  principalle- 

ment  celuy  du  dit  Basque  de  SWehan-de-Lux,  luy  remons- 
trant  que  je  debvois  justice  à  mes  dits  subjectz  et  que  j'en  estois 
responsable  devant  Dieu;  que,  leur  estant  desniée  ailleurs,  les 
traittez  de  paix  nous  permettoyent  d'user  du  remède  des  lettres 
de  marque  et  represaille;  partant  que,  m'en  estant  servy  en 
ceste  occasion,  je  n'avois  contrevenu  aus  dits  traittez  ny  à  nostre 
amityé,  estant  ce  jugement  fondé  en  justice  et  les  formes  en  telz 
cas  requises  y  ayans  esté  gardées,  comme  il  appartient,  joinct 
qu'ilz  avoyent  les  premiers  commancé  à  pratticquer  ce  remède 
contre  les  Marsillois,  ainsy  que  vous  avez  remonstré  à  ceux  du 
conseil  de  la  dite  dame,  lesquelz  s'estoyent  plus  altérez,  en  ceste 
occasion,  que  vostre  modération  et  bonne  intention  à  l'entretene- 
ment  de  nostre  amityé  n'avoit  mérité  ;  que  je  vous  avois  com- 
mandé, vous  envoyant  par  delà,  de  proposer  et  poursuyvre  ung 
reiglement  sur  la  navigation,  exprès  pour  faire  cesser  les  desor- 
dres et  volleries  dont  la  mer  estoit  pleine,  prévoyant  qu'ilz 
seroyent  cause,  s'ilz  continuoyentet  estoyenttollerez,  comme  ilz 
estoyent  auparavant,  d'altérer  nostre  amitié  ;  qu'il  en  avoit  esté 
dressé  quelques  articles,  desquelz  vous  estiez  tumbé  d'accord 
avec  eux,  après  plusieurs  contestations  et  disputes;  toutesfois, 
ceux  du  conseil  de  la  dite  dame  n'avoyent  depuis  trouvé  bon  de 
les  signer  et  arrester  ;  que  leur  ambassadeur  avoit  depuis  proposé 
de  renouveler  noz  traittez,  et  mesmes  celuy  qui  fut  fait  l'an  1572, 
lequel  il  pretendoit  estre  expiré,  d'aultant  que  j'avois  oublié  à  le 
confirmer,  dedans  le  tempz  porté  par  iceluy,  après  la  mort  du 
feu  Roy;  à  quoy  ayant  desclaré  et  respondu  que  j'estois  très  con- 
tant et  prest  d'entendre,  en  y  adjoustant  ce  qui  seroit  jugé 
nécessaire,  pour  affermir  nostre  amitié  et  accommoder  le  com- 
merce entre  nos  subjectz,  ilz  s'estoyent  refroidiz  et  avoyent  mon- 
stre le  mespriser  :  de  quoy  je  m'estois  aucunement  altéré,  pour 
le  respect  que  je  porte  à  la  dite  dame  et  le  désir  que  j'ay  de  me 
composer  et  accommoder,  autant  qu'il  m'est  possible,  à  toutes  ses 
volontez;  que  j'avois  aussy  offert  lors  de  m'obliger,  parle  dit 
traitté,  de  payer  à  la  dite  dame  ce  que  je  luy  doibs,  par  certains 
termes  desquelz  nous  conviendrions,  affm  de  mieux  asseurer  la 
dite  debte,  n'ayant  moyen  de  l'acquitter  à  une  fois,  comme 
j'eusse  bien  désiré  pouvoir  faire,  pour  la  contanter;  que  mon 

offre  avoit  esté  non  seullement  rejectée,  mais  aussy  interprétée 
et  prise  en  mauvaise  part,  à  mon  grand  regret  ;  que  la  guerre  de 
Savoye  esloit  survenue  sur  cela,  qui  avoit  depuis  diverty  et  con- 
sommé mes  moyens  et  m'avoit  mis  en  arrière,  de  façon  que  je 
n'avois  peu  entrer  au  payement  des  dites  debtes,  dont  j'estois  le 
plus  marry;  adjoustant  que  j'avois  cncor  à  fournir  une  lourde 
somme  aux  Suisses,  pour  renouveller  l'alliance  que  ceste  cou- 
ronne avoit  avec  eux,  laquelle  estant  expirée  mes  voisins  s'effor- 
ceroyentde  me  faire  perdre  ;  que  cela  m'empeschoit  de  contanter 
la  dite  dame  ceste  année,  non  que  je  voulusse  préférer  la  dite 
alliance  à  l'amityé  d'icelle,  mais  parce  que  j'estois  si  asseuré  de 
celle-cy,  que  je  me  persuadois  que  ce  peu  de  retardement  ne 
pourroit  estre  cause  de  me  la  faire  perdre,  ce  que  j'avois  toute 
occasion  de  craindre  l'autre,  pour  estre  la  nation  de  Suisse  trop 
subjecte  à  l'argent  et  facile  à  desbauclier;  que  je  desirois  que  la 
dite  dame  prist  ces  raisons  en  bonne  part  et  que  elle  creust  que 
j'avois  très  bonne  volonté  de  m'acquitter  de  ce  que  je  luy  debvois 
et  la  contanter,  comme  j'esperois  de  faire  avec  le  tempz.  Le  dit 
Edmont,  par  sa  replicque,  s'attacha  au  payement,  dont  il  renou- 
vella  l'instance  avec  ardeur  fondée  en  la  nécessité  en  laquelle  la 
dite  dame  setrouvoit,  et  dit  plusieurs  choses  sur  cela,  qu'il  n'est 
nécessaire  vous  représenter,  car  vous  estes  trop  bien  instruict  de 
leur  stille  sur  ce  faict.  Il  demanda  aussi  que  l'arrest  dudit  Basque 
fust  reveu  et  la  partie  ouye,  et  pareillement  ceux  qui  se  plai- 
gnoyent  du  reiglement  et  arrest  des  draps.  Ces  deux  derniers 
poinctz  luy  furent  accordez  et  répété  sur  le  premier  ce  que  on 
luy  avoit  ja  dit,  et  de  plus  que  je  commanderois  que  l'on  feist 
fonds,  en  dressant  Testât  de  mes  finances  de  l'année  prochaine, 
pour  commancer  à  payer.  Puis  fut  accordé  que  le  dit  Edmont 
mettroit  entre  les  mains  du  dit  de  Maysse  tous  ses  mémoires  et 
qu'ilz  en  confereroyent  ensemble,  pour  amender  de  part  et 
d'autre  ce  qui  seroit  reconnu  en  avoir  besoing;  que  nous  rever- 
rions aussy  les  articles  de  la  navigation,  qui  avoyent  esté  traittez 
par  vous  avec  ceux  du  conseil  d(î  ladite  dame,  pour  les  résoudre 
et  signer,  affin  qu'ilz  nous  servissent  de  loy  et  reigl(»ment  contre 
les  dites  piratteri(*s  et  à  destruire  les  prétextes,  des(|uels  on  se 
servoit  pour  les  nourrir,  au  commun  dommage  do  nos  siibjoctz. 

Le  dit  Kdniont  a  dit  quo  los  articles  estoyont  observez  par  ceux 
du  conseil  de  la  dite  dame,  depuis  que  vous  en  estiez  tumbé 
d'accord  avec  eux;  il  a  adjousté  aussy  que  la  dite  dame  m'avoit 
escrit  une  lettre,  par  hicfuelh^  elle  m'avoit  mandé  qu'elle  tenoit 
nostre  traitté  de  l'an  1572  pour  continué  en  ma  personne,  tout 
ainsi  que  si  les  déclarations  en  eussent  esté  faittes  et  envoyées 
dedans  le  tempz  porté  par  iceluy.  A  quoy  luy  a  esté  respondu 
que  je  n'ay  receu  la  dite  lettre,  de  laquelle  il  nous  a  appris  que 
le  sieur  de  Neville  revenant  par  deçà  devoit  aussy  estre  porteur, 
s'il  n'eust  esté  retenu  en  Angleterre.  Pareillement,  il  luy  fut 
dit  que  je  n'avois  point  sceu  ny  recongnu,  par  le  procéder  de 
leurs  officiers  et  subjectz  envers  les  miens,  que  les  dits  articles 
traittez  par  vous  de  la  navigation  eussent  depuis  esté  observez 
par  eux  ;  que  si  ainsi  estoit  et  que  l'intention  de  la  dite  dame  et 
de  ceux  de  son  conseil  fust  qu'ilz  eussent  lieu,  pourquoy  avoit- 
elle  fait  difliculté  de  les  signer,  ayant  offert  de  ce  faire  de  mon 
costé.  Il  respondit  que  la  dite  dame  avoit  esté  si  offensée  de  l'ou- 
verture, que  j'avois  faict  faire,  de  prendre  terme  pour  nostre 
traitté  de  payer  ce  que  je  luy  doibs,  ayant  creu  que  je  nevoulois 
y  satisfaire  et  que  je  mesprisois  son  amitié,  que  elle  n'avoit 
depuis  voullu  signer  les  dits  articles  ny  s'obliger  davantage  avec 
moy,  comme  si  elle  fust  entrée  en  desespoir  des  effectz  qu'elle 
s'estoit  tousjours  promise  de  mon  amityé  et  de  celle  qu'elle 
m'avoit  tesmoignée,  au  prix  de  sa  bourse  et  du  sang  de  ses  sub- 
jects  employé  en  nos  guerres.  Sur  quoy  il  n'a  esté  oublié  à  luy 
remonstrer  le  tort  qu'elle  avoit  fait  à  la  sincérité  de  mon  amitié 
et  bonne  volonté  et  à  ma  gratitude,  d'avoir  donné  telle  interpré- 
tation à  la  susdite  proposition,  laquelle  j'avois  faitte  à  fin  toute 
contraire  à  celle  pour  laquelle  elle  l'avoit  receue,  comme  il  avoit 
esté  des  lors  représenté  au  dit  de  Neville  et  vous  avoit  esté  escript, 
pour  le  confirmer  à  la  dite  dame  et  à  ceux  de  son  conseil  :  à  quoy 
on  avoit  eu  si  peu  d'esgard,  qu'il  sembloit  que  l'on  n'eust  esté 
marry  d'avoir  et  entretenir  ce  prétexte  de  fonder  quelque  altéra- 
tion entre  nous,  de  quoy  je  m'estois  peu  esmeu,  jaçoit  que  j'en 
fusse  très  desplaisant,  me  consoUant  en  la  candeur  de  mon  inten- 
tion, me  promectant  aussy  que  la  dite  dame  la  recognoistroit, 
avec  le  tempz,  telle  qu'elle  estoit,  par  les  occasions  que  je  m'estu- 

dirois  luy  donner  de  croire,  qu'elle  ne  peut  jamais  acquérir  ami- 
tyé  qui  luy  soit  si  asseurée  et  utille  que  la  mienne.  L'assemblée 
de  ceux  de  mon  conseil  avec  le  ditEdmont  s'est  séparée  sur  cela, 
et  ay  voulu  vous  renvoyer  ce  porteur,  avec  la  présente,  pour  vous 
informer  de  tout  ce  qui  s'est  passé  jusques  à  présent,  mais  parti- 
culièrement pour  faire  sçavoir,  que  tout  ce  que  nous  a  dit  de  vous 
le  dit  Edmont  m'a  plustost  accreu  que  diminué  ce  contantement 
que  j'avoys  de  vostre  procédure  et  conduitte,  en  tout  ce  qui 
s'est  passé  par  delà  :  partant,  je  vous  prie  de  la  continuer,  ayant 
tousjours  devant  les  yeux  que  je  veux,  suyvant  le  conseil  que 
vous  m'avez  tousjours  donné,  faire  tout  ce  que  ma  dignité  et  le 
bien  de  mes  affaires  me  permettront  pour  conserver,  voire 
estraindre  davantage,  le  lien  de  l'amytiéet  alliance  que  j'ay  avec 
la  dite  dame,  affin  que  vous  continuiez  à  dresser  et  reigler  toutes 
vos  actions  sur  ce  fondement,  avec  discrétion  et  prudence  à  vostre 
accoustumée  ;  mais,  comme  je  recognoys  qu'il  est  expédient,  pour 
mieux  faire  réussir  ce  mien  désir,  de  luy  faire  paroistre  par  delà, 
par  parolles  et  par  effectz,  que  je  ne  veux  qu'ilz  abusent  de  ma 
bonne  volonté  et  patience,  pratticquez  ce  stylle  de  vostre  costé, 
comme  je  feray  du  mien,  et  m'advertissez  de  ce  qui  se  passera. 
Le  dit  Edmont  ne  m'a  parlé  encores  qu'en  termes  generaulx  de 
la  négociation  de  leur  paix  avec  le  roy  d'Espaigne  et  les  archi- 
ducz  de  Flandres  et  a  voullu  me  faire  croire  que  le  siège  d'Os- 
tende  y  apportera  du  changement  et  qu'il  aura  picqué  et  altéré 
sa  maistresse,  de  quoy  le  temps  vous  esclaircira.  Il  est  certain 
(jue  les  Archiducz  ont  demandé  que  je  feisse  commandement  à 
mes  subjects  d'aller  trafficquer  en  leurs  portz  ;  mais,  j'ay  respondu 
que  je  ne  pouvois  les  contraindre  d'y  aller  plustost  qu'ailleurs  et 
que  j'entendois  les  maintenir  en  la  liberté  du  commerce,  sans  les 
forcer  d'en  user,  autrement  je  serois  marry  que  cela  servist  de 
prétexte  à  la  dite  dame  de  priver  mes  dits  subgects  de  la  dite 
liberté,  et  vous  asseure  que,  si  elle  l'entreprend,  je  nel'endureray 
pas.  Pour  fin,  je  vous  diray  qu'il  a  esté  accordé,  avec  le  dit 
Edmont,  que  nous  ne  parlerions,  pour  le  présent,  que  des  dites 
piratteries  qui  ont  esté  faictes  de  part  et  d'autre,  depuis  mon 
advenement  à  la  couronne,  aflin  de  ne  renouveller  les  antiennes 
(|uerellcset  pourvoiraussy  plus  facillement  aux  dernières  :  vous 

serez  adverty  do  ce  qui  on  succédera,  comme  je  le  désire  estre 
de  ce  qui  se  sera  passé  entre  la  Royne  et  vous,  on  l'audience 
qu'elle  vous  aura  donnée,  et  de  vostre  adviz  sur  tout  ce  qui  a  esté 
proposé  par  le  dit  Edmont.  Je  prie  Dieu  qu'il  vous  ayt.  Monsieur 
de  Boissize,  

HENRY. 

DE    NEUFVILLE. 


24    JUILLET    1601 

Orig.  —  Bibl.  nat.,  Ms.  fr.  15980,  fol.  42. 

A    MONSIEUR    DE    BOISSTSE, 

CONSEILLER   EN   MON   CONSEIL  d'eSTAT  ET   MON   AMBASSADEUR  EN  ANGLETERRE 

Monsieur  de  Boissize,  J'ay  sceu  que,  quelque  instance  que 
vous  ayez  faicte  par  delà,  pour  faire  faire  raison  et  justice  à  Mi- 
chelot  et  Tremblaye,  mes  subjectz,  sur  le  procez  qui  leur  a  esté 
faict  en  leur  absence,  en  conséquence  des  faulses  accusations, 
qui  leur  ont  esté  mises  sus,  d'avoir  vendu  un  navire  nommé  le 
Tigre  à  des  Espagnolz,  avec  l'artillerie  qui  estoit  dans  icelluy,  et 
pour  réparation  de  quoy  ilz  ont  esté  condampnez  en  ni™  in" 
escus,  vous  n'avez  neantmoings  peu  faire  que  lez  commissaires 
depputez  par  la  royne  d'Angleterre,  ma  bonne  seur,  pour  reveoir 
le  dict  procez,  leur  ayent  voulu  donner  aucune  audience,  com- 
bien que  leurs  cautions  soyent  en  peine,  pour  le  payement  de  la 
dicte  réparation,  et  presque  contrainctz  à  quicter  et  abandonner 
leurs  maisons,  si  l'on  en  passe  plus  avant.  J'en  escris  de  rechef 
à  la  dite  Royne  la  lettre  cy-enclose,  dont  je  vous  envoyé  la  cop- 
pie,  affin  que,  suivant  icelle,  vous  ayez  à  vous  employer  et  faire 
en  sorte  qu'ilz  puissent  avoir  audience  des  dicts  commissaires  et 
que  cependant  toutes  exécutions  demeurent  surcizes  tant  allen- 

contre  d'eulx  que  de  leurs  dictes  cautions;  et,  m'asseurant  que 
vous  apporterez  toute  la  recommandation  qu'il  vous  sera  pos- 
sible, pour  les  délivrer  de  ceste  injuste  vexation,  je  ne  vous  en 
diray  davantage,  priant  Dieu,  Monsieur  de  Boissize,  qu'il  vous 
ayt  ensasaincte  et  digne  garde.  Escript  à  Paris,  le  xxiiii®  jour  de 
juillet  1601. 

HENRY. 

DE   NEUFVILLE. 


25   JUILLET    1601 

Copie.  —  BibL  nat.,  Ms.  fr.  15980,  fol.  43. 

A    LA    REINE    d'aNGLETERRE 

Très  haute,  très  excellente  et  très  puissante  princesse,  nostre 
très  chère  et  très  aymée  bonne  sœur  et  cousine,  Nous  vous 
avons,  depuis  cinq  ans  ença,  escrit  diverses  fois,  en  faveur  de 
Guillaume  Michelot  et  Michel-Anne  Tremblaye,  nos  sujectz,pour 
vous  prier  de  leur  faire  faire  justice  sur  les  fauses  accusations, 
qui  ont  esté  mises  en  avant  contre  eux,  d'avoir  vendu  à  des  Espa- 
gnol un  navire  nommé  le  Tigre,  avecq  les  munitions  et  artil- 
leries qui  estoyent  dans  iceluy;  mais,  quelque  instance  qui  vous 
en  ayt  esté  faicte  par  le  sieur  de  Boissise,  nostre  ambassadeur 
par  delà,  et  bien  qu'ayez  ordonné  des  commissaires,  pour  revoir 
le  procez  qui  a  esté  faict  contre  eux,  en  leur  absence,  auquel  ilz 
ont  esté  condamnez  en  la  somme  de  trois  mille  trois  centz  escus 
pour  réparation,  encore  que  la  dicte  artillerie  et  munitions 
n'aycnt  esté  appréciez  que  la  somme  de  six  centz  escus,  neant- 
moins  les  cautions  du  dict  Michelot  et  Tremblaye  sont  journel- 
lenu'ut  poursuyvis  au  payement  de  la  dicte  somme,  et  ne  peu- 
vent avoir  justice  ny  audience  des  dicts  commissaires,   pour 

fairo  ontondro  leur  innoconco  ot  so  purgor  d(^s  dictos  accusa- 
tions; de  quoy  nous  vous  avons  bien  voulu  de  rechef  escrire 
ceste  lettre,  pour  vous  prier  affectueusement,  comme  nous 
faisons,  de  commander  que  l'exécution  du  dict  procès  faicte 
contre  les  dictz  Michelot  et  Tremhlaye,  pour  raison  de  la  vente 
du  dict  navire,  soit  sursise  sur  eux  et  leurs  dictes  cautions, 
jusques  à  ce  qu'ilz  ayent  esté  ouys  par  devant  les  dicts  commis- 
saires, que  vous  avez  ordonnés  pour  leur  rendre  justice,  et  leur 
commander  bien  expressément  qu'ilz  ayent  à  leur  donner  au- 
dience, sans  les  faire  consumer  en  une  plus  longue  poursuyte; 
et,  s'il  se  présente  occasion  d'user  de  semblable  revenche,  à  l'en- 
droit de  vos  sujectz,  nous  le  ferons  d'entière  affection,  ainsi  que 
le  dict  sieur  de  Boissise  vous  fera  plus  amplement  entendre. 
A  Paris,  le  25  juillet  1601. 

HENUY. 

DE    NEUFVILLE. 


8  AOUT   1601 

Copie.  —  Bibl.  nat.,  Ms.  fr.  4128,  fol,  287. 

A    MONSIEUR    DE    BOISSISE 

Monsieur  de  Boissize,  J'ay  sceu,  par  vostre  lettre  du  SS*"  du 
mois  passé,  que  j'ay  receu  le  l*"^  du  présent,  les  propos  que  vous 
avez  eu  avec  la  royne  d'Angleterre,  en  l'audience  qu'elle  vous 
avoit  donnée,  après  plusieurs  remises.  Je  sçay  très  mauvaiz  gré 
à  ses  serviteurs  et  officiers,  qui  sont  causes  des  piratteries  et  in- 
justices qui  nous  altèrent;  car,  je  ne  désire  rien  tant  que  de  vivre 
avec  elle  en  toute  bonne  amitié  et  intelligence,  pour  nostre  com- 
mun contantement  et  le  bien  de  noz  subjects.  Je  l'ay  dit  à  Edmont, 
combien  qu'il  semble  estre  venu  par  deçà,  aultant  pour  faire 

plaisir  et  service  aux  particuliers  intéressez  en  ce  qui  se  passe, 
que  pour  faire  reparer  et  cesser  les  desordres  qui  sont  causes  de 
noz  mescontantemens.  Il  dit  et  veut  que  je  croye  que  les  articles 
conccrnans  la  navigation,  desquelz  vous  avez  traitté  et  convenu 
avec  ceux  du  conseil  de  sa  maistresse,encores  qu'ilz  n'ayent  esté 
signez,  sont  neantmoins  suyvis  et  observez  et  tenus  de  part  et 
d'autre  pour  loy;  que  c'est  aussy  sur  l'observation  d'iceux  que 
vous  fondez  voz  plainctes  et  que  les  officiers  de  la  Royne  reiglent 
leurs  jugemens;  et,  comme  je  luy  ay  faict  demander,  puis  que 
ainsy  estoit,  pourquoy  on  faisoit  difficulté  de  les  signer,  il  a  rcs- 
pondu  que  sa  maistresse  les  signeroit  volontiers,  quand  je  voul- 
drois,  et  que  cela  se  feroit  à  son  retour.  Je  vous  ay  escript,  par 
mes  dernières,  comme,  l'ayant  renvoyé  à  ceux  de  mon  conseil, 
il  avoit  esté  ouy  d'eux,  avec  ce  qui  s'y  estoit  passé,  et  comme  le 
sieur  de  Maisse  avoit  esté  commis,  pour  traitter  plus  particuliè- 
rement avec  luy  de  toutes  choses,  ce  qu'il  a  faict  depuis  par  plu- 
sieurs reprises.  Il  luy  a  justiffié  l'arrest  donné  en  mon  conseil  sur 
leurs  drapz,  de  façon  qu'il  a  recognu  et  advoué  que  l'on  ne  s'en 
pouvoit  plaindre  justement  ;  il  en  a  faict  autant  de  celuy  qui  a 
esté  donné  en  faveur  du  marchand  de  S^-Jehan-de-Luz,  duquel 
ceux  de  Londres  se  plaignent;  mais,  quand  il  a  esté  question  de 
veriffier  les  piratteries  faictes  de  part  et  d'autre,  encores  que  les 
Angloix,  depuis  l'establissement  de  noz  commissaires,  n'ayent 
poursuyvi  que  deux  causes,  qui  ont  esté  jugées  en  leur  faveur, 
ainsy  que  vous  verrez  par  la  dernière  lettre  que  le  premier  pré- 
sident de  la  court  de  parlement  de  Rouen  en  a  escripte  au  sieur 
de  Villeroy,  que  j'ay  commandé  vous  estre  envoyée,  toutesfois  il 
a  présenté  ung  mémoire,  qu'il  a  compilé  icy,  contenant  plusieurs 
plainctes,  dont  il  a  demandé  estre  faict  raison;  mais,  il  en  a  usé 
ainsi,  affin  de  venir  à  une  compensation  ou  oubliance  generaUo 
de  toutes  les  dites  piratteries  passées  :  i\  quoy  je  n'ay  pas  estimé 
(lebvoir  me  rclaschcr,  principallement  pour  ne  faire  tort  à  mes 
dits  subjectz  qui  y  ont  interest,  ausquelz  je  doibs  protection  et 
justice;  seulement  j'ay  voullu,  pour  tesmoigner  à  la  Royne  le 
(lesir  que  j'ay  de  la  contanter,  accorder  une  surseance  pour  trois 
mois  de  l'exécution  des  lettres  de  marque  et  represaille  que  j'ay 
faict  depcschor,  pourvou  qu'il  en  soit  usé  de  mosmedcson  costé, 

et  qu'il  sera  faict  une  conférence  de  noz  députez,  pour  décider 
et  terminer  les  différends  des  dites  piratteries  et  injustices  et  y 
pourveoir  par  ung  bon  reiglement  à  l'advenir.  Quand  au  lieu  où 
la  dite  conférence  se  fera,  j'ay  faict  dire  au  dit  Edmont  que  je 
m'en  remettray  au  bon  advis  de  la  dite  dame  et  luy  en  deferray 
le  choix,  pour  le  respect  que  je  luy  porte,  ayant  desliberé,  si  elle 
trouve  bon  que  ce  soit  auprès  d'elle,  de  vous  commettre  pour  ce 
faire  et  d'y  joindre  le  sieur  de  Beaumont,  affîn  de  l'instruire  des 
affaires  qui  s'y  traitteront  et  recepvoir  de  vous  deux  ce  service, 
quand  le  dit  Edmont  sera  depesché  pour  s'en  retourner.  Je  vous 
envoyeray  ung  double  de  la  responce  qui  luy  sera  faicte,  dont 
vous  recepvrez  cependant  le  présent  adviz  par  prévention.  Il 
reste  le  poinct  du  remboursement  des  deniers  que  la  dite  Royne 
m'a  prestez,  duquel  je  me  trouve  en  peyne,  car  je  désire  la  con- 
tanter,  recognoissant  que  la  raison  m'y  oblige,  et  toutesfois,  je  ne 
puis  y  satisfaire  ceste  année,  ny  à  présent  luy  donner  parolle  et 
asseurance  de  ce  que  je  feray  la  prochaine,  comme  insiste  le 
dit  Edmont,  parce  que  je  ne  puis  m'en  résoudre  que  lorsque 
j'arresteray  Testât  gênerai  de  mes  finances  de  la  dite  année, 
pour  ne  rien  promettre  que  je  n'accomplisse  ;  mais,  j'asseureray 
le  dit  Edmont  que  je  m'efforceray  lors  de  la  contanter,  tant 
qu'il  me  sera  possible,  ce  que  je  mettray  peine,  devant  qu'il 
parte,  de  luy  persuader,  de  façon  que  il  le  face  croire  à  la  dite 
dame,  à  son  retour.  Le  dit  Edmont  a  quelques  fois  lasché  des 
parolles  du  désir  que  sa  maistresse  a  de  renouveller  et 
estraindre  noz  traittez  d'alliance,  mais  j'ay  recognu  qu'il  l'a  faict 
aultant  pour  nous  faire  parler  que  pour  envie  d'en  venir  à  l'effect; 
toutesfois,  nous  luy  avons  fait  entendre  que  je  y  suis 
très  disposé  et  que  nous  y  mettrons  la  main,  quand  la  dite  dame 
l'aura  aggreable.  Davantage,  je  reconnois  qu'ilzfuyent  d'y  entrer, 
parla  crainte  qu'ilz  ont  que  je  face  instance  que  mes  subjectz, 
qui  trafficquent  en  Angleterre,  y  soyent  traittez  aussy  favorable- 
ment que  sont  les  siens  en  mon  royaume,  pour  rendre  nostre 
amityé  et  alliance  plus  ferme  et  durable  par  telle  égalité  ;  neant- 
moins  il  faudra  en  venir  là  tost  ou  tard  ;  car,  puisqu'il  a  pieu  à 
Dieu  me  faire  la  grâce  de  deslivrer  mon  royaume  des  afflictions  et 
calamitez  qui  ont  contrainctz  les  roys,  mes  prédécesseurs,  de 

céder  et  accorder  plusieurs  advantages  à  noz  voisins,  je  désire 
aussy  remettre  les  choses  en  leur  antiens  ordres  et  faire  que 
mes  dits  subjectz  soyent  chéris  et  traittez  par  mes  amis  et  alliez, 
comme  ilz  doibvent  estre,  ainsy  que  je  diray  au  dit  Edmont, 
devant  qu'il  parte,  et  veux  que  vous  faciez  entendre  par  delà  à 
la  dite  dame,  avec  laquelle  si  nous  ne  regaignons  ce  poinct,  en  ceste 
saison  qu'elle  a  besoing  de  mon  amityé,  n'ayant  pas  grande 
occasion  d'espérer  la  paix  avec  le  roy  d'Espaigne  et  les  Archiducz, 
il  ne  faut  pas  que  nous  attendions  de  la  y  ranger  jamays.  Le 
secours  qu'elle  a  envoyé  à  Ostende  altérera  encor  la  dite  paix, 
comme  fera  celuy  qu'ilz  ont  préparé  en  Hespaigne  et  Portugal 
pour  Irlande,  lequel  on  m'a  adverty  estre  composé  de  cinq  mil 
hommes,  qu'ayant  faict  voille  il  a  esté  contrainct  de  relascher 
en  la  coste  d'Espaigne.  J'ay  bien  notté  les  langages  que  la  dite 
Royne  vous  a  tenus  du  secours  que  les  Estats  ont  d'elle  et  de 
moy,  comme  j'ay  faict  de  vostre  response,  que  j'ay  approuvée.  Le 
dit  Edmont  m'a  dit  le  semblable,  de  façon  qu'il  semble  toutesfois 
que  sa  maistresse  et  luy  tendent  plus  à  descouvrir  ma  deslibera- 
tion  que  à  y  prendre  une  bonne  et  ferme  resolution,  tellement 
que  j'en  suis  demeuré  avec  luy  ,  jusques  à  présent,  dedans  les 
termes  generaulx  et  ne  passeray  oultre,  s'il  ne  m'en  donne  occa- 
sion, encores  que  je  n'aye  que  très  bonne  volonté  de  la  faire,  recog- 
noissant  combien  il  nous  importe  de  soustenir  les  Estats,  pour 
tenir  en  bride  l'insolence  et  audace  des  Espaignolz,  qui  est  gran- 
dement accreue,  en  la  personne  et  au  conseil  du  roy  d'Hespaigne 
d'aujourd'huy,  à  cause  de  l'inexpérience  et  insuffisance  de  Tung 
et  de  l'autre,  si  bien  qu'il  n'en  fault  attendre  que  tout  mal,  si  elle 
n'est  tenue  en  bride  par  force,  en  luy  roignant  les  aislcs  par  tout 
moyen  possible.  Ces  jours  passez,  ilz  en  ont  mis  en  évidence  ung 
eschantillon,  que  je  veux  que  vous  sçachiez,  c'est  que  le  dit  roy 
d'Hespaigne  feit  escheller  et  forcer  la  maison  de  mon  ambassa- 
deur, le  xviii''  du  moys  passé,  à  trois  heures  du  matin,  par  trois 
alcades  de  sa  cour  suyviz  de  quattrc  ou  cinq  cens  hommes  armez 
jusquos  au  collet,  soubz  prétexte  d'une  batterie  advenue,  la  nuict 
m«îsm<»s,  entre  aucuns  domesticques  de  mon  ambassadeur  et 
([uclques  habitans  de  Vailladolit,  après  s'cslre  baignez,  de  quoy 
deux  des  dits  habitans  auroyent  esté  tuez  et  ung  autre  blessé; 

les  dits  alcades  ayant  emprisonné  et  enlevé  par  force,  en  la  pré- 
sence du  dit  ambassadeur,  jusques  à  xxv  personnes  de  la  maison 
d'iceluy,  entre  lesquelz  est  ung  sien  nepveu,  les  injuriant  et 
oultragcant,  tant  en  la  dite  maison  que  par  les  rues,  les  menans 
aux  prisons,  sans  avoir  esgard  à  la  dignité  du  dit  ambassadeur 
nyà  l'offre  qu'il  leur  feit  de  livrer  luy-mesmesses  dits  serviteurs, 
qui  seroyent  trouvez  coulpables  du  prétendu  delict,  affin  que  les 
innocens  ne  pâtissent  pour  les  autres,  ausquelzilz  ont  depuis 
faict  donner  la  question  à  leur  mode,  pour  leur  faire  confesser  le 
dit  delict  :  et  je  vous  asseure  que  j'ay  bien  desliberé  de  n'endurer 
ceste  viollence  et  injure,  quoy  qui  en  puisse  arriver,  non  que  je 
veuille  empescher  que  les  gens  de  mon  dit  ambassadeur  soyent 
chastiez,  s'ilz  ont  failly,  mais  je  ne  puis  avaller  l'affront  qu'ilz 
m'ont  faict  en  sa  personne,  par  la  forme  qu'ilz  y  ont  procédé,  de 
quoy  je  sçauray  bien  me  revancher,  si  l'on  ne  me  fait  raison, 
ainsi  que  j'ay  dit  à  l'ambassadeur  du  dit  Roy,  et  serez  adverty  de 
ce  qui  s'en  ensuyvra.  J'ay  ja  rappelle  mon  dit  ambassadeur  et  ay 
fait  suspendre  le  commerce  d'Hespaigne,  resollu  de  passer  outre, 
si  on  ne  me  contante  :  toutesfois,  vous  en  parlerez  par  delà  so- 
brement et  attendrez  que  l'on  s'en  informe  de  vous,  devant  que 
d'en  rien  dire.  Nous  attendons  la  certitude  de  la  capitulation  de 
Rhinberg,  de  laquelle  il  est  passé  icy  quelque  advis,  et  du  conseil 
que  prendra  le  prince  Maurice,  après  qu'il  aura  achevé  ceste 
besongne.  Cependant,  ceuxd'Ostende  donneront  de  l'exercice  aux 
Archiducz,  puisque  la  Royne  y  a  engagé  sa  réputation  avec  ses 
gens,  car  j'estime  qu'elle  vouldra  conserver  l'une  et  ne  laisser 
perdre  les  autres,  et  auray  à  plaisir  de  sçavoir  ce  qui  en  arrivera. 
Le  duc  de  Lenos,  que  le  roy  d'Escosse  a  envoyé  versmoy,  est  des- 
cendu en  mon  royaume  et  doibt  arriver  icy  demain  ou  vendredy. 
Quand  je  l'auray  ouy,  je  vous  advertiray  de  sa  charge.  Cependant, 
vous  sçaurez  qu'il  m'a  esté  escript  d'Espagne  que  le  roy  du  dit 
pays  veult  gaigner  le  roy  d'Escosse  et  luy  offre  toute  sorte  de 
assistance,  s'il  veult,  dès  à  présent,  poursuyvre  le  droict  qu'il  a  au 
royaume  d'Angleterre  et  se  prevalloir  des  occasions  et  moyens 
qui  se  présentent  de  s'en  mettre  en  possession;  car,  on  dit  que 
ceux  de  la  province  de  Galles,  qui  affectionnoyent  le  comte  d'Es- 
sex,  sont  très  mal  contans  du  conseil  de  la  dite  dame  et  qu'ilz 

sont  prestz  à  se  révolter,  avec  plusieurs  autres  du  dit  royaume, 
chose  que  le  roy  d'Hespaigne  désire  de  fomenter,  se  montrant  plus 
oflencé  de  la  dite  dame  que  ne  fut  jamais  son  père  et  plus  dési- 
reux de  se  vanger  d'elle.  Mais, la  jalousie  qu'elle  a  connue  de  moy, 
contre  raison,  luy  aveugle  les  yeux  et  à  ceux  de  son  conseil,  dont 
je  suis  très  desplaisant,  car  ce  n'est  son  bien  ny  le  mien  que  cela 
soyt,  comme  vous  luy  remonstrerez,  quand  vous  la  rencontrerez 
en  bonne  humeur.  Advisez  aussy  s'il  est  bon  d'en  dire  quelque 
chose  au  secrétaire  Gccille,  luy  représentant  qu'il  ne  tiendra  qu'à 
luy  qu'il  ne  soit  cause  de  ce  bon  œuvre,  par  lequel,  en  asseurant 
les  affaires  de  sa  maistresse,  il  peult  aussy  appuyer  sa  fortune  et 
celle  de  sa  maistresse.  Je  prie  Dieu,  Monsieur  de  Boissize, 

HENRY. 

DE    NEUFVILLE. 


15  AOUT   1601 

Copie.  —  Bibl.  nat.,  Ms.  Ir.  4128,  fol.  290  vo. 

A    MONSIEUR    DE    BOISSISE 

Monsieur  de  Boissize,  Je  vous  ay  escript,  par  ma  dernière 
portée  par  Dubois,  la  response  que  j'avois  desliberé  de  faire  au 
secrétaire  Edmond,  sur  les  plainctes  et  instances  qu'il  m'a  faictes 
de  la  part  de  la  Royne,  sa  maistresse,  ma  bonne  sœur  et  cousine. 
Suyvant  cela,  deux  jours  après,  il  fut  appeRé  en  mon  conseil,  où 
elle  luy  fut  prononcée  par  Monsieur  le  chancelier,  en  termes  les 
plus  gracieux  desquelz  il  se  peut  adviser  :  tout(»sfois^  il  n'en  de- 
meura contant  et  répéta  phisieurs  choses,  (pi'il  avoil  remonstrécs 
auparavant,  lesquelles  ne  furent  jugées  sufllsanles,  par  ceux  de 
mon  dit  conseil,  pour  leur  faire  changer  d'advis.  Depuis,  il  a  eu 
recours  à  moy,  de  qui  il  a  obtenu  que  je  conunanderois  eslre 

commis  à  la  Visitation  des  drapz,  qui  viennent  d'Angleterre,  outre 
les  marchans  drappans,  que  les  Angloix  prétendent  estrc  leurs 
partyes,  quelques  autres  personnes  expertes  et  non  suspectes 
aux  dits  Angloix,  aflin  que  la  dite  Visitation  fust  faicte  sans  dol  et 
comme  il  convient.  J'ay  accordé  aussyque  les  drapz  jugez  vicieux 
ne  seront  confisquez  à  leur  arrivée,  mais  renvoyez  en  Angleterre, 
à  la  charge  d'estre  marquez,  et  si,  après  cela,  ils  estoyent  exposez 
en  vente  en  mon  dit  royaume,  d'estre  subjectz  à  la  dite  confis- 
cation, ainsy  que  le  dit  Edmont  m'a  demandé;  dequoyj'ayvoullu 
le  gratiffier,  exprès  pour  addoucir  la  dite  Royne  et,  par  ce  moyen, 
acheminer  les  affaires  à  quelque  meilleure  reformation.  Le  dit 
Edniont  a  fort  insisté  que  l'arrest  de  Martissant  de  Horgues  fust 
revocqué  dez  à  présent,  en  faveur  de  ceux  de  Londres,  mais  je 
l'en  ay  esconduit  et  suis  demeuré,  pour  ce  regard,  dedans  les 
termes  de  ma  première  resolution.  Mais,  quand  à  l'argent  que  je 
doibz  à  la  dite  dame,  c'est  ce  qui  m'a  mis  en  peyne  :  toutesfois,  je 
luy  ay  dit  ingenuement  que,  estant  à  la  veille  d'entrer  en  guerre 
avec  le  roy  d'Espaigne,  à  cause  de  l'injure  faicte  à  mon  ambassa- 
deur, laquelle  je  ne  voy  pas  qu'il  se  dispose  de  reparer,  je  ne 
puis  me  deffaire  de  mon  argent,  pour  le  besoing  que  j'en  auray, 
rompant  avec  le  dit  Roy,  et  aussy  que  je  ne  veux  faire  promesse 
à  la  dite  Royne,  que  je  ne  sois  asseuré  de  l'accomplir  à  poinct 
nommé,  mais,  que  je  luy  parlerois  plus  clairement,  dedans  deux 
moys,  et  qu'elle  cognoistroit  lors  par  effect  combien  je  désire  la  con- 
tanter  :  ce  que  le  dit  Edmont  m'a  promis  de  luy  représenter  de 
telle  façon,  qu'il  m'a  donné  espérance  qu'elle  recepvramon  excuse 
et  remise  en  bonne  part,  et  certainement  je  le  désire  ainsy,  car 
il  importe  grandement  au  bien  de  mon  Estât  que  je  conserve 
l'amityé  de  la  dite  dame  et  qu'elle  n'entre  en  desespoir  de  la 
mienne,  mesmes  sur  la  rencontre  des  affaires  présentes.  Partant, 
je  désire  que  vous  embrassiez  les  occasions  de  me  servir  en  cela, 
selon  mon  intention,  sans  toutesfois  rien  rabbattre  de  la  dignité 
de  vostre  charge  ny  de  la  justice  de  vostre  procédure  aux  choses 
qui  sont  de  conséquence.  Je  vous  envoyé  le  double  de  la  lettre 
que  j'ay  advisé  d'escripre  à  la  dite  Royne  par  le  dit  Edmont;  mais, 
j'estime  qu'il  ne  sera  besoing  que  vous  pressiez  la  dite  dame  de 
prendre  resolution  sur  la  conférence,  que  luy  doibt  proposer  le  dit 

Edmont,  car  cela  peult-estre  seroit cause  qu'elle  s'y  rendroit  plus 
difficille.  Il  suffira  doncques  que  vous  m'advertissiez  de  ce  que 
vous  en  apprendrez.  Il  importe  tant  qu'elle  continue  à  favoriser 
la  deflense  d'Ostende,  qu'il  ne  fault  rien  faire  qui  l'en  puisse  des- 
gouter,  et  quand  la  dite  conférence  debvroit  estre  inutille  aux 
eflectz  pour  lesquelz  nous  la  demandons,  peult-estre  en  naistra-il 
d'autres,  qui  les  vaudront  bien  :  c'est  pourquoy  je  désire  qu'elle 
l'accepte  et  fault  la  y  disposer  encores  doucement,  et,  pour  ce 
faire,  la  deslivrer  de  tous  les  soupçons  qui  pourroyent  l'en 
divertir;  car,  vous  sçavez  que  la  deffiance  de  ses  ministres  excède 
de  beaucoup  leur  prudence.  Conduisez  cela  doncques  avec  vostre 
prudence  accoustumée  et  vous  asseurez  que  je  suis  très  contant 
de  vostre  conduitte,  sans  vous  mettre  en  peyne  de  l'opinion 
qu'ilz  en  ont  par  delà.  J'ay  receu  vostre  lettre  du  l*""  de  ce  moys, 
et,  parce  que  je  sçay  que  vous  estes  bien  informé  de  ce  qui  se 
passe  à  Ostende,  par  les  advis  que  vous  en  donne  le  sieur  de  Vie 
et  qu'en  reçoit  la  Royne,  je  ne  vous  en  escriray  rien  par  la  pré- 
sente, sinon  que  l'Archiduc  estresollu  de  poursuy vre  son  desseing 
jusques  au  bout,  à  ce  conforté  par  les  Flamands,  qui  font  de 
très  grands  eflorts  pour  l'assister,  desquelz  ils  sentiront  l'incom- 
modité, si  la  place  ne  se  prend,  plus  qu'ilz  ne  font  en  l'ardeur 
en  laquelle  ilz  sont.  Je  prie  Dieu,  Monsieur  de  Doissize, 

HENRY. 

DE    NEUFVILLK. 


18  AOUT   1601 
Copie.  —  Bibl.  nat.,  Ms.  fr.  4i28,  fol.  290. 

\ 

A    MONSIEUR    DE    BOISSISE 

Monsieur  de  Boissizc,  J'appréhende  le  succez  du  sicgo  d'Os- 
tende, pour  mes  amys  et  pour  moy,  comme  le  mérite  l'importance 

de  la  place,  laquelle,  bien  qu'elle  soit  secourue  par  la  Royrie  et 
par  les  Estais  gaillardement,  ne  résistera  toutesfois  à  la  longue 
aux  efîortz  que  faict  l'Archiduc,  si  elle  n'est  secourue  de  forces 
suffisantes  pour  la  deslivrer  du  siège  entièrement.  Je  l'ay  dit  à 
Edmont,  quand  il  est  party,  et  les  advis  que  j'ay  receus  du  pro- 
grez  du  dit  siège,  depuis  son  parlement,  me  confirmant  en  ma 
crainte,  chose  que  je  pense  n'estre  recognue  et  appréhendée  de 
la  dite  Royne  ny  par  ses  conseillers,  comme  elle  luy  importe  ; 
c'est  pourquoy  j'ay  desliberé  m'approcher  de  là  et,  à  ceste  lin, 
advancer  mon  voyage  à  Calais,  lequel  j'avois  remis  après  la 
couche  de  la  Royne,  ma  femme,  au  moyen  de  quoy  je  m'y  ren- 
dray  sans  faulte,  à  la  fin  de  ce  moys,  où  je  désire  trouver  le  dit 
Edmont,  avec  les  volontez  et  desliberations  de  sa  maistresse  sur 
ce  faict,  pour  en  conférer  et  resouldre  avec  luy,  soubz  prétexte 
neantmoins  de  la  continuation  de  la  négociation  qu'il  a  com- 
mancée  à  faire  avec  nous,  en  son  dernier  voyage.  Mais  surtout, 
il  ne  fault  pas  retarder  la  dite  resolution;  car,  si  les  assiegeans 
gaignont  ung  certain  advantage  auquel  ilz  adspirent ,  le  mal 
deviendra  incurable,  à  la  honte  et  au  dommage  de  qui  il  appar- 
tiendra: à  quoy  j'auray  peult-estre  moins  de  part  que  les  autres, 
pour  estre  mes  affaires  dedans  et  dehors  mon  royaume  en  Testât 
qu'elles  sont.  Dites  doncques  au  dit  Edmont  qu'il  se  haste  et,  s'il 
cognoist  que  la  Royne  soit  resollue  de  sauver  la  place,  qu'il  l'ad- 
vertisse,  devant  qu'il  parte,  de  préparer  ung  secours  de  unze  ou 
douze  mil  hommes  pour  y  employer,  sy,  après  que  nous  aurons 
parlé  ensemble,  il  est  jugé  à  propoz  de  le  faire.  J'ay  commandé 
au  sieur  de  Villeroy  d'escrire  une  lettre  au  dit  Edmont,  que  vous 
recepvrez  avec  la  présente,  par  laquelle  je  luy  mande  que  vous 
avez  charge  déparier  à  luy  :  elle  est  fondée  sur  ung  autre  subject, 
mais,  en  efl'ect,  c'est  affin  qu'il  adjouste  foy  à  ce  que  vous  luy  direz 
de  ma  part,  suyvant  la  présente,  du  subject  de  laquelle  vous  ne 
parlerez  à  autre  qu'à  luy  et  n'en  manderez  rien  àCalais,  ny  ailleurs; 
mais,  vous  m'advertirez  en  dilligence  de  sa  response  par  ce  por- 
teur, que  je  vous  envoyé   exprès.   Je  prie  Dieu,   Monsieur  de 

Boissize, 

HENRY. 

DE   NEUFVILLE. 

4    SEPTEMBRE    1601 

Copie.   —  Bibl.  nat.,  Ms.  fr.  4128,  fol.  295  vo. 

A    .MONSIEUR    DE    BOISSISE 

Monsieur  de  Boissize,  Edmont  arriva  en  ceste  ville,  hier 
à.  midy;  j'estois  à  la  chasse,  dont  je  revins  fort  tard,  tellement 
que  je  ne  l'ay  veu  que  ce  matin.  Il  m'a  présenté  la  lettre  de  la 
Royne,  de  laquelle  je  vous  envoyé  ung  double,  et  m'a  parlé  du 
secours  d'Ostende,  comme  si  vous  aviez  proposé  de  ma  part  que 
je  y  employerois  ung  bon  corpz  de  forces  prises  en  mon 
royaume,  disant  que  pourveu  que  je  voulusse  faire  cest  effort, 
qu'il  a  feit  estime  que  sa  maistresse  y  envoyeroit  jusques  à  six 
ou  huict  mil  hommes  et  feroit  encores  mieux,  s'il  estoit  besoing, 
tant  elle  estimoit  le  jugement  que  je  faisoys  de  l'importance  de  la 
place.  Ce  langage  m'a  ung  peu  estonné,  car  vous  sçavez  que  je 
ne  vous  ay  commandé  faire  telles  offres,  mais  seuUement  luy  re- 
présenter l'importance  de  la  dite  place,  la  mauvaise  opinion  que 
j'ay  de  l'issue  du  siège  et  solliciter  le  retour  du  dit  Edmont,  avec 
la  volonté  de  la  Royne,  pour  adviser  avec  luy  ce  que  l'on  pour- 
roit  faire,  pour  sauver  la  dite  ville,  en  l'exhortant  de  disposer  sa 
maistresse,  devant  que  de  partir,  de  préparer  ung  secours  de 
dix  ou  douze  mil  hommes,  si  elle  voulloit  à  bon  escient  sauver 
la  dite  place.  Je  luy  ay  dit  aussy  que  je  n'avois  appris,  par  voz 
lettres,  que  vous  eussiez  passé  plus  avant  que  cela  et  partant  ne 
pouvois  adjouster  foy  à  ce  qu'il  m'en  disoit;  mesmes  j'ay  voullu 
luy  faire  lire  vostre  dernière  lettre  du  1°'  de  ce  mois,  par  la- 
(luelle  vous  m'aviez  rendu  compte  de  ce  que  vous  en  aviez  traitté 
avec  le  secrétaire  Cecyl  ;  neanlmoins,  il  asoustenu  que  vous  aviez 
asseuré  que  je  contribuerois  des  gens  de  guerre  au  dit  secours, 
tellement  que  la  Royne,  sa  maistresse,  avoit  fondé  sur  cela  sa 
depesche  et  son  retour,  qu'elle  n'eust  autrement  approuvé,  ad- 
jouslant  que  le  sieur  Caron,  qui  avoit  esté  envoyé  en  Hollande, 

exprès  pour  y  porter  vostre  dite  proposition,  avec  la  deslibe- 
ration  de  la  Royne,  et  sçavoir  quel  effort  ilz  pourroyent  faire  de 
leur  costé,  avoit  esté  présent  à  vostre  dite  proposition,  de  la 
vérité  de  laquelle  il  seroit  tousjours  bon  tesmoing,  et  que  ledit 
Gecyl  avoit  pris  grand  peyne  à  eschauffer  la  dite  dame  et  la  faire 
resouldre,  sur  vostre  offre,  à  la  secourir  des  moyens  dont  elle  luy 
avoit  donné  charge  de  me  faire  déclaration.  Sur  quoy,  je  luy  ay 
remonstré  que  les  affaires  de  mon  royaume  ne  avoyent  encor 
besoing  de  guerre  et  que  je  ne  pourroys  envoyer  des  gens  de 
guerre  au  secours  d'Ostende,  sans  rompre  la  paix,  quand  bien  je 
les  aurois  tous  assemblez  et  prests  à  partir,  ce  que  je  n'avois  pas  : 
par  ainsi,  l'on  s'estoit  fort  mesconté,  premièrement  d'avoir  ainsy 
interprété  vostre  proposition  et  secondement  de  s'estre  imaginé 
que  je  voullusse  rompre  la  paix,  qui  m'est  si  chère  et  nécessaire 
pour  sauver  la  dite  place,  laquelle  changeant  de  main  ne  pou- 
voit  m'incommoder,  sinon  en  tant  qu'elle  affoibliroit  les  dits 
Estats  et  fortiffieroit  le  s  Hespaignolz  contre  la  dite  dame  et  son 
royaume;  mais,  que  l'on  pourroit  bien  secourir  la  dite  place, 
sans  m'engagcr  en  la  dite  rupture,  si  la  dite  Royne  voulloit 
renforcer  le  prince  Maurice  du  nombre  d'hommes  que  vous 
aviez  proposé,  ou  seulement  de  huict  mil  bien  choisis,  lesquelz, 
estans  joinctz  à  ceux  que  avoit  le  dit  prince  Maurice  du  reste  de 
son  armée  et  ceux  qu'il  pouvoit  encores  tirer  du  dit  Ostende, 
où  il  y  avoit  trop  de  gens,  seroyent  bastanspour  combattre  les  Ar- 
chiducs, ou  assaillir  quelque  place  en  Flandres,  qui  leur  fust  d'im" 
portance,  auquel  cas  je  ne  ferois  difficulté  de  contribuer  quelque 
bonne  somme  d'argent,  pour  ayder  à  porter  le  faix  d'ung  tel 
secours,  comme  seroit  de  payer,  pour  ung  moys,  les  dits 
huict  mil  hommes,  que  fourniroit  la  dite  Royne.  De  quoy  le  dit 
Edmont  a  fait  peu  de  compte  et  a  monstre  regretter  la  peyne 
qu'il  avoit  prise  de  passer  la  mer  pour  cela  et  de  craindre  que  la 
dite  Royne  (  laquelle  il  veut  que  je  croye  qu'il  avoit  bien  dispo- 
sée, devant  vostre  ouverture,  à  me  complaire  et  contanter,  au 
faict  de  la  marine,)  ne  soit  tellement  indignée  et  desgoutée  de 
ce  changement,  qu'elle  prenne  autre  conseil:  dont  je  luy  ay 
respondu  que  je  serois  très  marry  et  que  ce  seroit  sans  raison, 
quand  elle  le  feroit,  d'aultant  que  je  meritois  plustost  d'estre 

remercié  de  la  dite  offre  que  repris,  rien  ne  me  contraignant  ou 
obligeant  à  la  faire,  que  TafTection  que  je  porte  à  la  dite  dame  et 
aus  dits  Estats;  et,  si  ainsi  estoit  que  sa  maistresse  n'en  deust 
faire  compte,  qu'il  n'estoit  question  que  la  supprimer  et  oublyer 
tout-à-fait  et  se  contanter  de  pourveoir  au  faict  de  la  marine, 
par  le  moyen  de  la  conférence  qui  avoit  esté  proposée,  pour  la- 
quelle je  ferois  depescher  et  acheminer  des  commissaires  vers 
elle,  si  tost  que  je  serois  de  retour  à  Paris,  où  j'avois  desliberé 
de  m'acheminer  bien  tost,  affm  de  me  trouver  à  l'accouchement 
de  la  Royne,  ma  femme,  ainsy  que  je  luy  avois  promis;  mais, 
que  je  ferois  partir  dans  deux  jours  le  duc  de  Biron,  pour  aller 
visiter  et  salluer  la  dite  dame,  de  ma  part,  et  luy  raffraischir  les 
asseurances  de  mon  amitié  et  bonne  voisinance.  Je  luy  ay  parlé 
aussy,  en  passant,  de  renouveller  et  estraindre  nostre  alliance,  de 
quoy  il  m'a  semblé  qu'il  s'est  peu  esmeu,  soit  qu'il  fust  picqué  et 
fasché  de  ne  m'avoir  trouvé  aussy  prompt  de  me  rembarquer 
à  faire  la  guerre  aux  Espaignolz,  comme  il  s'estoit  persuadé,  ou 
que  ce  soit  leur  coustume  de  monstrer  mespriser  les  oflres  que 
l'on  leur  faict,  par  deffiance  ou  par  art,  tellement  que  je  ne  l'ay 
pas  pressé  davantage  sur  ce  poinct,  ny  mesme  sur  les  autres. 
Or,  Monsieur  de  Boissize,  quoy  que  le  dit  Edmont  ayt  dit  de  la 
proposition  que  vous  avez  faicte,  je  ne  croy  pas  que  vous  l'ayez 
plus  estendu  que  la  lettre  que  je  vous  en  ay  escripte  et  ce  que 
vous  m'en  avez  représenté,  par  la  vostre  du  1''''  de  ce  mois  :  ainsy 
debvez-vous  demeurer  en  repos  pour  ce  regard,  aussy  ne  veux-je 
pas  que  vous  vous  mettiez  en  peine  de  veriffier  plus  avant  ce 
faict  avec  eux,  ny  mesmes  que  vous  en  parliez  à  la  royne  d'An- 
gleterre ny  à  Gecil,  et,  s'ilz  vous  mettent  en  propos  de  ce  qui 
s'est  passé,  contantez-vous  de  leur  représenter  simplement  ce 
(pie  vous  en  avez  dit,  que  vous  m'avez  fîdellement  représenté 
par  voz  lettres,  et  les  renvoyez  à  ce  que  j'en  traitteray  icy  avec 
le  dit  Edmont,  lequel  n'a  voullu  retourner  avec  ma  susdite 
response,  soit  qu'il  ayt  estimé  qu'elle  ne  seroit  aggreable  à  sa 
iii.ii-iinsse,  ne  respondante  aux  espérances  que  luy  et  le  secre- 
tMirc  dccilb'  avoyent  conceucs  et  luy  avoyent  données,  ou  qu'il 
ait  eu  cliarge  d'attendre  auprès  de  moy  les  commandemens  de 
la  dite  dame,  sur  ma  susdite  response.  En  tout  cas,  vous  ne  vous 

romuoroz  ny  formaliserez  de  ce  faict  en  sorte  quelconque,  et, 
parce  qu'ilz  sçauront  que  je  vous  auray  envoyé  ce  courrier,  vous 
leur  direz  que  je  l'ay  faict,  pour  vous  advertir  du  voyage  du  dit 
duc  de  Biron,  affm  que  vous  veniez  au  devant  de  luy,  ainsy  que 
je  désire  que  vous  faciez,  devant  qu'il  arrive  à  Londres,  pour 
l'assister  de  vostre  conseil  et  de  vostre  personne,  en  ce  voyage 
que  je  luy  fais  faire,  seullement  pour  visiter  la  dite  dame  et  luy 
tesmoigner  mon  affection.  Il  semble  que  ceux  qui  sont  dedans 
Ostende  ayent  meilleure  espérance  que  devant  de  garder  et  def- 
fendre  la  place,  et  au  contraire  qu'elle  refroidisse  du  costé  des 
Archiducs,  ainsy  que  j'ay  appris  par  gens  qui  sont  arrivez  icy  des 
deux  costez,  lesquelz  m'ont  informé  si  particulièrement  de  Tes- 
tât auquel  ce  siège  se  retrouve,  que  je  commance  à  tourner  mon 
jugement  en  faveur  des  assiégez.  Je  ne  vous  en  diroy  les  raisons, 
car  vous  les  apprendrez  du  dit  duc  de  Biron,  qui  pourra  s'em- 
barquer jeudy  et  ira  prendre  la  poste  à  Douvre  ;  car,  comme  je 
suis  venu  icy  en  poste,  nous  n'avons  point  d'autres  montures  ny 
d'autres  habits  que  de  courriers  et  chasseurs.  Partant,  il  aura 
besoing  de  trouver  cinquante  ou  soixante  chevaulx,  à  chascune 
poste,  de  quoy  le  dit  Edmont  a  promis  d'advertir  ceux  ausquelz 
il  touche  d'y  pourveoir;  mesmes  il  l'escrira  à  la  Royne,  affin 
qu'elle  ne  s'esloigne  davantage  de  Londres  ;  et,  parce  qu'il  est 
nécessaire  que  vous  l'assistiez  et  conduisiez,  vous  ne  pourrez 
avoir  le  loisir  de  me  venir  trouver  en  ceste  ville,  car,  je  doubte  si 
je  y  attendray  le  dit  duc,  d'autant  que  je  veux  me  trouver  aux 
couches  de  la  Royne,  ainsi  que  je  vous  ay  dit;  mais,  je  feray 
partir  au  plus  tost  vostre  successeur,  affm  que  vous  puissiez  re- 
venir par  deçà  me  servir  auprès  de  ma  personne,  comme  vous 
vous  en  estes  très  lîdcllement  et  à  mon  contentement  acquitté 
où  vous  estes  ;  priant  Dieu,  Monsieur  de  Boissize,  

HENRY. 

DE    NEUFVILLE. 

6  SEPTEMBRE  1601 

Copie.  —  Bibl.  n;it.,  Ms.  fr.  4128,  fol.  297. 

A    MONSIEUR    DE    BOISSISE 

Monsieur  de  Boissize ,  Vous  recepvrcz  la  présente  par  les 
mains  de  mon  cousin,  le  duc  de  Biron,  pair  et  mareschal  de 
France,  que  j'envoye  présentement  vers  la  royne  d'Angleterre, 
ma  bonne  sœur  et  cousine,  ainsy  que  je  vous  ay  escriptpar  ma 
dernière  lettre,  seullement  pour  la  salluer  et  visiter  en  mon  nom 
et  l'asseurer  de  la  continuation  de  mon  amityé.  Vous  l'assisterez 
en  ceste  action  de  vostre  personne  et  de  vostre  bon  conseil, 
comme  il  mérite  et  que  le  requiert  mon  service,  et  je  me  remet- 
tray  sur  luy  de  toutes  choses,  pour  prier  Dieu,  Monsieur  de 
Boissize,  qu'il  vous  ayt... 

Escript  à  Calais,  le  vi*' jour  de  septembre  1601. 

HENRY. 

DE    NEUFVILLE. 


27    SEPTEMBRE    1601 
Copie.  —  Bibl.  nat.,  Ms.  fr.  4128,  fol.  299  v». 

A    MONSIEUR    hE    HOISSISE 

Monsieur  de  Boissize,  Geste  lettre  n'est  que  pour  vous  faire 
sçavoir  que  présentement  la  Royne,  ma  femme,  s'est  heureuse- 
ment deslivrée  d'ung  Daulphin,  d*»  (jiioy  je  n'ay  vouHu  larder 

davantage  à  vous  donner  advis,  affin  que  vous  le  donniez  aussi  à 
la  royne  d'Angleterre,  ma  bonne  sœur  et  cousine,  faisant  en  cela 
l'office  convenable  et  rasseurantque  la  mère  et  l'enfant  se  portent 
très  bien.  Vous  ferez  part  de  ceste  nouvelle  à  mon  cousin,  le  duc  de 
Biron,  s'il  est  encores  par  delà,  affin  que  tous  deux  ensemble 
vous  faciez  le  dit  office  ;  et,  n'estant  la  présente  à  autre  cfTect,  je 
prie  Dieu,  Monsieur  de  Boissize, 

HENRY. 

DE   NEUFVILLE. 


25    OCTOBRE    1601 

Copie.  —  Bibl.  nat.,  Ms.  fr.  4128,  fol.  303. 

A    MONSIEUK    DE    BOTSSISE 

Monsieur  de  Boissize,  Le  duc  de  Biron,  par  les  mains  duquel 
j'ay  receu,  le  x^  de  ce  moys,  vostre  lettre  du  xxviii*'  septembre, 
m'a  rendu  bon  compte  des  faveurs  et  caresses  qu'il  a  receues  de 
la  Royne,  ma  bonne  sjeur  et  cousine,  et  des  discours  qui  luy  ont 
esté  faictz  par  elle  et  par  ses  ministres,  et  le  bon  tesmoignage 
que  vous  m'avez  donné,  par  vostre  dite  lettre,  du  bon  debvoir 
qu'il  a  faict  de  me  servir,  en  ce  voyage,  ne  m'a  esté  moins 
aggreable.  Or,  vous  verrez  la  dite  dame,  sur  ce  subject,  et  luy 
rendrez  grâces,  en  mon  nom,  du  traittement  honorable  qu'elle  a 
faict  au  dit  duc  et  à  sa  suitte,  duquel  vous  luy  direz  que  j'ay 
receu  très  grand  contantement,  et  sur  tout  d'avoir  entendu 
qu'elle  a  eu  aggreable  que  j'aye  fait  paroistre,  par  ceste  légation, 
le  respect  que  je  luy  porte.  Depuis,  j'ay  receu  vostre  lettre  du 
xiii'',  par  laquelle  j'ay  sceu  l'ayse  que  la  dite  Royne  a  monstre 
de  la  naissance  de  mon  filz,  dont  j'ay  esté  fort  contant;  car,  l'ay- 
mant  comme  je  fais,  je  désire  qu'elle  prenne  telle  part  à  toutes 

mes  prosperitez  que  moy-mesmes.  Vous  l'asseurerez  maintenant 
de  la  bonne  disposition  d'icelluy,  comme  de  celle  de  la  mère  et 
de  la  mienne,  qui  sont  toutes  desdiées  à  l'honorer  et  servir.  J'ay 
considéré  ce  qu'elle  vous  a  dit  d'Ostende  et  la  response  que  vous 
luy  avez  faicte,  conformément  aux  commandemens  que  je  vous 
ay  faictz  cy-devanl  et  à  la  vérité  de  ce  qui  s'est  passé,  que  vous 
avez  bien  faict  de  faire  recognoistre  et  de  confesser  par  Gecil, 
comme  elle  a  esté  à  la  fin  par  Garon  envers  Buzanval.  La  dite 
Royne  et  ses  ministres  se  gouvernent  avec  moy  d'une  manière 
qu'il  m'est  impossible  de  rien  traitter  avec  elle,  car  toutes  les 
propositions  que  je  leur  fais  leur  sont  suspectes:  outre  cela,  ilz 
desguisent  et  veulent  me  faire  croire  que  j'ay  dit  et  promis  ce 
que  je  n'ay  jamais  pensé,  esperans  m'engager  ou  surprendre,  par 
leurs  inventions,  lesquelles,  estans  recognues  de  moy  telles 
qu'elles  sont,  me  contraignent  d'entrer  en  des  deffiances  de  la 
dite  dame,  que  je  mets  peine  de  fuir  tant  qu'il  m'est  possible. 
Edmont  a  soustenu  que  vous  luy  aviez  offert  des  gens  de  guerre, 
pour  secourir  la  dite  ville  d'Ostende  ;  la  royne  d'Angleterre  l'a 
mandé  aux  Estats  et  a  envoyé  vers  eux  le  dit  Garon,  exprès  pour 
publier  la  dite  offre.  Voyez  aussy  comme  le  dit  Edmont  a  estendu 
la  surseance  sur  le  faict  des  déprédations,  à  laquelle  volontai- 
rement je  me  soubmiz,  estant  sur  le  poinct  d'accorder  des  let- 
tres de  marque  et  represaille  à  plusieurs  de  mes  subjectz,  aus- 
quelz  justice  avoit  esté  desnyée,  vous  ayant  esté  soustenu  la 
la  dite  surceance  avoir  esté  entendue,  autant  pour'l'execution  de 
leurs  jugemens  donnez  en  faveur  de  mes  subjectz  et  pour  les  dé- 
prédations qui  se  font  journellement  que  pour  celles  desquelles 
je  me  plaignois  avoir  esté  refusé  justice,  et  toutesfois,  c'est  chose 
qui  ne  fut  oncques  ditte  ny  entendue  de  ceste  sorte;  ce  qui  me 
donne  juste  occasion  de  croire  que  le  dit  Edmont  et  ceux  qui  le 
font  parler  ainsy  n'ont  pas  grande  envie  que  je  vive  en  paix  avec 
la  dite  dame.  Le  dit  Edmont  me  dit  bien  à  Calais  que  la  dite  dame 
approuvoit  la  conférence,  qui  avoit  esté  proposée  pour  vui- 
der  les  dits  différends,  mais  ce  fut  si  froidement  et  avec  ung  tel 
desdaing,  parce  que  je  ne  voullus  accorder  le  reste  de  ce  qu'il 
me  dcmandoil,  que  je  creus  qu'ilz  n'avoyent  pas  grande  envie  de 
la  faire,  et,  quand  elle  se  feroit,  de  la  rendre  peu  utille,  ce  qui 

m'a  esté  confirmé  par  la  façon  de  laquelle  vous  nous  avez  escript 
qu'ilz  ont  explicqué  et  ampliffié  la  dite  surceance.  Ainsy,  je  ne 
sçay  à  quoy  j'en  suis  avec  eux  :  ilz  ont  mesprisé  mes  offres,  pour 
le  secours  d'Ostende,  et  ne  parlent  qu'entre  les  dents  de  celuy 
qu'ilz  y  veullent  contribuer;  sur  cela,  ilz  veulent  que  je  croye 
que  la  place  se  perdra  et  me  blasment  des  espérances  de  secours 
qu'ilz  disent  que  Buzanval  a  données  de  ma  part  aux  dits  Estats, 
et  je  sçay  que  le  dit  Buzanval  n'a  eu  charge  de  ce  faire,  aussy 
qu'il  ne  l'a  pas  faict  et  que  c'est  le  voyage  du  dit  Garon  qui  a  tout 
gasté  et  esmeu  sans  fondement.  Je  ne  sçay  aussy  si  la  dite  con- 
ferance  se  fera,  le  lieu,  le  tempz  ny  la  forme  qu'ilz  entendent  y 
observer  ;  car,  ilz  n'en  ont  traitté  avec  vous  et  se  contantent  de  me 
voir  engagé  à  la  faire  et,  cependant,  jouir  de  la  dite  surceance,  à 
leur  mode  et  selon  leur  interprétation.  J'ay  déclaré  estre  contant 
d'envoyer  vers  la  dite  dame  et  accomplir  l'office  de  demandeur 
tout-à-faict,  chose  que  je  n'avoys  faicte  à  l'endroict  d'ung  autre; 
je  n'ay  depuis  changé  d'advis,  car  ma  volonté  à  honorer  la  dite 
dame  ne  changera  jamays;  toutesfois,  pour  ce  qu'ilz  ne  parlent 
qu'à  demy,  je  ne  sçay  du  tout  ce  que  je  doibs  faire.  Je  l'ay  faict 
dire  icy  au  secrétaire  de  la  dite  dame  qui  poursuyt  ses  affaires, 
lequel  me  vint  trouver,  lundy  dernier,  ainsy  que  je  descendoy  de 
cheval,  venant  en  poste  de  Fontainebleau  en  cachettes,  pour  me 
demander  de  l'argent,  me  disant  que  j'avois  promis  au  dit 
Edmont  de  contanter  sa maistresse  en  cela,  dedans  six  sepmaines, 
après  son  partement  de  Galays,  lesquelles  estoyent  quasi  pas- 
sées, disant  que  ce  nouveau  besoing,  que  sa  maistresse  en  avoit, 
debvoit  me  faire  abbreger  le  dit  tempz,  tellement  que  je  n'eusse 
peu  mettre  la  main  à  la  bourse  assez  tost  pour  le  contanter, 
quand  je  la  luy  eusse  mise  sur  le  champ.  Je  luy  respondiz  que 
j'avoys  ja  sceu  par  vous  la  descente  en  Irlande  des  Hespai- 
gnolz,  de  laquelle  j'eusse  esté  très  ayse  que  la  royne  d'Angle- 
terre et  son  conseil  n'eussent  mesprisé  les  advertissemens  qui 
luy  ont  esté  donnez,  mais  que  l'on  avoit  faict  plus  de  compte  de 
ceux  de  Cumans  que  des  miens  ;  que  je  n'avois  promis  à  Edmont 
de  faire  bailler  de  l'argent  à  la  Royne  devant  six  sepmaynes, 
comme  il  m'avoit  dit,  mais  seullement  de  dire,  dedans  ce  temps- 
là,  quelle  somme  je  pourroys  fournir  à  la  dite  dame,  dedans  l'an- 

née  prochaine  :  à  quoy  j'avois  depuis  assez  pensé,  mays  qu'il 
me  surprenoit  de  façon  que  je  ne  pouvoys  luy  en  dire  davan- 
tage pour  lors,  remettant  à  ce  faire  à  samedy  prochain,  que  je 
retournerois  ouvertement  et  avec  toute  ma  court  en  ceste  ville, 
dont  maintenant  je  voullois  que  luy  et  tous  autres  creussent 
que  j'estois  encores  absent,  combien  que  je  y  fusse  ja  arrivé.  Il 
s'en  retourna  avec  cela,  grondant  à  son  accoustumée  :  il  est  vray 
Anglois.  Depuis,  ayant  esgard  à  ce  que  vous  m'avez  escript,  j'ay 
voullu  regarder  ce  que  je  pourroy  faire  pour  la  dite  dame,  affm 
de  l'assister  en  ceste  occasion  ;  à  quoy  je  me  suis  trouvé  très 
empesché,  car,  c'est  à  ceste  heure  qu'il  faut  que  je  face  mes  plus 
grands  efforts  pour  contanter  les  Suysses,  d'aultant  qu'ilz  ont 
accepté  et  resollu  nostre  alliance,  et  n'est  plus  question  que  de 
fournir  et  compter  l'argent  qui  a  esté  offert  et  accordé,  qui  re- 
vient à  une  très  grande  et  lourde  somme,  de  laquelle  il  fault 
que  j'advance  le  recouvrement,  si  je  veux  parachever  la  dite 
alliance,  et  vous  sçavez  que  mes  finances  sont  tousjours  basses, 
au  dernier  quartier  de  l'année.  C'est  pourquoy  il  m'est  du  tout 
impossible  maintenant  de  rien  bailler  de  comptant  à  la  dite 
dame  ;  mais,  j'avois  faict  estât  de  luy  payer  l'année  prochaine 
jusques  à  soixante  ou  soixante-dix  mil  escus  ;  toutesfois,  je  ne 
l'ay  voulu  dire  au  dit  secrétaire,  car  je  suis  asseuré  qu'il  n'en 
eust  faict  compte  et  ne  sçaysi  je  vous  doibs  conseiller  de  le  dire 
à  la  dite  dame,  de  crainte  que  j'ay  que  cela  la  scandalize  et 
irrite,  plustost  qu'il  ne  la  contantera.  Je  m'en  remets  à  vous, 
mais  il  semble  qu'il  vault  mieux  ne  s'en  explicquer  pas  encores 
avec  elle  que  de  luy  ofl'rir  chose  qui  luy  desplaise  ou  qui  la  mes- 
contante;  car,  nous  pouvons  trouver  des  moyens  de  recuUer  et 
gaigner  encores  quelque  tempz  avec  elle  sans  la  désespérer, 
comme  à  l'adventure  feroit  la  dite  offre,  estant  faicte  telle,  sur  la 
peine  en  laquelle  la  descente  des  dits  Hespaignolz  l'a  mise,  qui 
pourra  peult-estre  changer  :  car,  pour  mon  regard  je  ne  puis 
croire  que  les  dits  Hespaignolz  facent  leurs  affaires  au  dit  pays, 
y  estans  arrivez  si  tard  et  y  ayant  trouvé  le  comte  de  Tyron  et 
son  party  si  affoibly  qu'il  est.  Il  me  semble  doncqucs  qu'il  n'est 
que  bon  de  voir  ce  qui  adviendra,  en  son  prochain  parlement, 
devant  que  s'engager  plus  avant  avec  elle  :  toutesfois,  je  vous 

diray  derechef  que  je  remets  le  tout  à  vostre  bon  advis.  En  tout 
cas,  il  faut  que  je  sçache  comment  je  doibs  vivre  avec  la  dite 
dame  et  les  siens,  pour  le  faict  de  la  mer  et  du  commerce,  de- 
vant que  je  desbourse  mon  argent  :  il  faut  doncques  haster  ceste 
conferance,  qui  a  esté  véritablement  proposée  de  nostre  part, 
mais  autant  pour  contanter  et  contenir  la  dite  dame,  sur  les 
occasions  qui  se  présentent,  que  pour  autre  utillité  que  j'en 
attende,  n'ayant  pas  estimé  debvoir  rompre  avec  elle,  ny  la  mes- 
contanter,  en  Testât  que  les  affaires  publicques  sont.  C'est  pour- 
quoy  je  persiste  à  dire  que  je  veux  envoyer  vers  elle,  quand  elle 
vouldra,  où  je  fais  estât  d'employer  le  sieur  de  Maysse,  parce  que 
je  sçay  qu'il  luy  est  très  aggreable,  et  d'envoyer  avec  luy  le 
sieur  de  Beaumont,  qui  vous  doibt  succéder,  affm  qu'il  s'ins- 
truise des  affaires  et  puisse  suyvre  les  traces  que  vous  luy  avez 
marquées.  Sçachez  doncques  leurs  intentions  et  les  faictes 
parler  clair,  s'il  est  possible,  affin  que  nous  advancions  et  trait- 
tions  les  affaires  nettement  et  comme  "doibvent  faire  bons  amys. 
C'est  mon  désir  et  mon  voulloir  d'en  user  ainsy. 

Le  duc  de  Lenox,  venu  icy  de  la  part  du  roy  d'Escosse,  n'a 
rien  traitté  de  particulier  avec  moy.  Il  m'a  asseuré  en  termes 
généraux  de  la  bonne  amityé  de  son  Roy  et  prié  de  favoriser  son 
advancement,  aux  occasions  qui  se  présenteront,  et  je  luy  ay 
respondu  en  mesmes  termes.  Il  doibt  partir  dedans  trois  jours, 
pour  s'en  retourner,  et  dit  qu'il  prendra  le  chemin  d'Angleterre, 
pour  sa  commodité  seullement  et  non  pour  affaires  :  à  quoy  vous 
prendrez  garde.  Le  colonnel  Sauvage  a  tenu  au  dit  duc  de  Biron 
certains  propos,  qu'il  vous  a  communicquez,  que  j'ay  estimé  ne 
debvoir  du  tout  mespriser;  car,  encores  que  tout  ce  qui  sort  des 
Angloix  me  soit  suspect,  je  considère  qu'ilz  sont  de  présent  en 
ung  estât  au  dit  pays,  qui  oblige  les  particuliers  de  penser  à  leur 
conservation  future  par  voyes  extraordinaires.  C'est  pourquoy, 
confortez  doulcement  le  dit  Sauvage  à  passer  la  mer  et  à  cher- 
cher quelque  occasion  d'y  estre  envoyé,  affm  que  je  puisse  parler 
à  luy  et  entendre  de  sa  bouche  ses  conceptions,  sans  toutesfois 
luy  faire  cognoistre  que  vous  en  ayez  ouy  parler,  ny  que  je  le 
désire  veoir  pour  ung  tel  subject;  car,  vous  sçavez  qu'ilz  sont  si 
soupçonneux  et  legiers,  que  peu  de   chose  leur  faict  changer 

d'opinion  et  de  langage.  Advertissez  moy  de  ce  que  vous  en  ap- 
prendrez, comme  de  toutes  autres  occurrances,  et  je  prieray 
Dieu,  Monsieur  de  Boissize, 

HENRY. 

DE   NEUFVILLE. 


16    NOVEMBRE    1601 

Copie.  —  Bil)l.  nat.,  Ms.  fr.  4128,  fol.  306  v». 

A   MONSIEUR    DE    BOISSISE 

Monsieur  de  Boissize,  J'ay  esté  adverty  d'Hespaigne,  que  l'ar- 
mée descendue  en  Irlande,  quand  elle  feit  voille  pour  s'y  ache- 
miner, estoit  composée  de  deux  escadres,  en  l'une  desquelles 
estoit  dom  Diego  Brochero,  gênerai  d'icelle  pour  la  mer,  et  dom 
Joan  de  l'Aquilla,  pour  la  terre,  et  qu'en  l'autre  commandoit 
ung  Basque  nommé  Soubiaoux,  qui  a  le  bruit  d'estre  assez  bon 
pilotte,  mais,  que  cestuy-cy  fut  contrainct  de  relascher  aux  ha- 
vres du  Ferrol  et  de  la  Gourongne,  avec  toute  son  esquadre  fort 
battue  et  fracassée,  hors  mis  cinq  ou  six  navires  qui  s'estoyent 
perdus,  qu'ayant  sceu  depuis  (ce  fut  seulement  le  dernier  du 
moys  passé)  que  la  première  avoit  pris  terre  en  la  dite  isle  d'Ir- 
lande, Hz  avoyent  commandé  au  dit  Basque  de  partir  et  s'y  ache- 
miner, pour  la  fortiflier  et  secourir,  tellement  que  je  croy  qu'il 
s'y  rendra  bien  tost,  le  conseil  d'Espaigne  faisant  estât  de  ne  rien 
espargner,  pour  conserver  l'advantage  qu'ilz  estiment  avoir  ac- 
quis au  dit  pays  :  toutesfois,  s'ilz  y  sont  attacqucz  promptement 
et  vifvement,  je  ne  pense  pas  qu'ilz  y  puissent  subsister,  car  la 
saison  leur  est  fort  contraire,  comme  l'on  dit  que  le  pays  l'est 
aussy.  J'ay  appris,  par  vostre  lettre  du  xxvi*  du  dit  moys  d'oc- 
tobre, les  dilligences  d'y  pourvoir  que  faisoit  la  Royne,  par  les- 

quelles  sans  double  elle  préviendra  les  autres;  je  vous  ay  escript 
par  Duboys  ce  que  je  puis  faire  pour  la  dite  dame,  de  quoy  je 
désire  qu'elle  se  contante;  j'ay  de  nouveau  esté  pressé  parle  se- 
crétaire, qui  réside  icy,  de  m'en  cxplicquer  à  luy;  toutesfois  Je 
ne  Tay  faict,  luy  ayant  respondu  vous  avoir  escript  mes  inten- 
tions. Je  considère  assez  combien  il  m'importe  de  assister  et 
contanter  la  dite  dame,  tant  pour  me  revanger  des  plaisirs  que 
j'en  ay  receus  et  luy  payer  ce  qu'elle  m'a  preste  en  ma  nécessité, 
que  pour  la  divertir  de  traitter  avec  les  Hespaignolz  :  il  fault  que 
je  vous  die,  outre  mon  impuissance  en  matière  d'argent,  que  je 
vous  ay  représentée  par  ma  dernière,  que  j'ay  si  peu  d'occasion 
de  me  confier  de  la  volonté  de  la  dite  dame,  que  j'estime  que  je 
feray  plus,  pour  la  cause  publicque,  de  secourir  puissamment  les 
Estats,  l'année  prochaine ,  que  de  diviser  mes  moyens  en  faveur 
de  la  dite  dame,  ne  pouvant  luy  arriver  mal  de  conséquence  en 
Testât  qu'elle  est,  comme  il  peut  faire  aus  dits  Estatz  prestz  à 
succomber  soubz  le  faix  qu'ilz  supportent,  joinct  que  tant  s'en 
fault  qu'ilz  tiennent  d'elle  aucun  soullagement  que  elle  en  ex- 
crocque  tous  les  jours  quelque  chose  davantage.  Ces  allées  et 
venues  de  Gumans  me  sont  fort  suspectes  et  craindrois,  ayant 
desboursé  argent,  que  elle  le  recognust  d'une  paix  faicte  à  la 
haste,  etd'aultantplus  que  l'on  m'a  adverty  que  les  Hespaignolz, 
qui  sont  auprès  ^de  l'Archiduc,  font  démonstration  à  présent  de 
voulloir  conclurre  la  dite  paix,  à  quelque  prix  que  ce  soit,  et 
pour  ce  faire  ilz  ne  parleront  plus  de  la  relligion  catholicque  en 
Angleterre,  de  r'avoir  les  villes  en  Zelande,  de  faire  renoncer  les 
Anglois  au  commerce  de  Hollande,  n'y  d'en  faire  retirer  les  An- 
gloix;  seulement  chercheront-ilz  de  faire  rendre  neutres  les  dites 
villes,  de  restraindre  le  dit  commerce,  tant  qu'ilz  pourront,  et  de 
s'asseurer  qu'il  n'yra  plus  en  Hollande  d'Angloix  que  ceux  qui 
y  sont  desja;  mays,  ilz  stipuleront  quelque  chose  pour  Ostende, 
s'ilz  peuvent,  sans  toutesfois  s'y  adheurter.  Si  le  dit  advis  est 
vray,  j'estime  que  la  dite  dame  acceptera  les  dites  conditions, 
qu'elle  fera  entendre  aus  dits  Estats  qu'elle  pourra  mieux  les 
secourir  en  paix  qu'en  guerre  :  or,  je  veux  veoir  ce  qui  en  succé- 
dera, devant  que  de  desbourser  noz  deniers  et  pareillement  ce 
que  produira  le  parlement  du  pays,  que  la  dite  dame  a  assem- 

blé.  Partant,  il  fault  gaigner  le  tempz  avec  elle,  le  plus  doul- 
cement  que  nous  pourrons,  qui  est  tout  ce  que  je  adjousteray 
à  mes  dernières,  pour  response  à  vostre  susdite  du  xxvi^  du 
dit  moys  d'octobre,  que  j'ay  receue  par  ce  porteur  le  mi"  du 
présent.  Je  prie  Dieu  qu'il  vous  ayt,  Monsieur  de  Boissize,  

HENRY. 

DE    NEUFVILLE. 


PIÈGES  DIVERSES 


9    JUILLET    1596 

Public  Record  Office  :  State  papers,  France,  bundle  116. 


COPIE*  DE  LA  RATIFICATION  DU  TRAICTÉ  CONCLUD  ENTRE  LES  DEPUTEZ 
DU  ROY  TRES  CllRESTIEN  ET  CEUX  DE  LA  SERENISSIME  ROYNE  d'aN- 
GLETERRE. 

Henry,  par  la  grâce  de  Dieu  roy  de  France  et  Navarre,  à 
tous  ceux  qui  ces  présents  lettres  verront  salut.  Comme,  suivant 
les  pouvoirs  respectivement  donnez  par  nous  et  très  haulte,  très 
excellente  et  très  puissante  princesse,  la  royne  d'Angleterre, 
nostre  très  chère  et  très  amée  bonne  sœur  et  cousine,  [à]  noz 
communs  députez,  ilz  aient  à  chasteau  de  Grenwiche  en  Angle- 
terre, le  vingt-quatriesme  jour  de  may  dernier  passé,  selon  la 
supputation  et  le  stile  du  dit  pais,  conclud  et  arresté  le  traicté  de 
ligue  offensive  et  défensive  entre  nous,  noz  païs,  royaulmes  et 
subjectz,  pour  la  conservation  et  seureté  d'iceulx,  contre  les 
invasions  et  desseins  du  roy  d'Espagne  et  pour  la  mutuelle 
defence  de  noz  personnes,  duquel  la  teneur  s'ensuit  : 

Suivent  les  articles  du  traité  du  24  mai ,  tels  qu'ils  ont  été  imprimés  dans 
le  Corps  universel  diplomatique. 

Nous,  aïans  agréable  tous  et  chascuns  les  points  et  articles 

1.  Parmi  les  pièces  du  bundle  116  se  trouvent  l'original  de  la  ratification 
du  Roi  signé  de  sa  main  Henry  et  au  dessous  :  De  par  le  Roy,  de  Neufville, 
et  une  copie  de  ce  même  document. 

cy-dessus  contenus  et  déclarez,  lesquels  nous  avons  ouïs  et  bien 
entendus  de  mot  à  mot,  avons  iceulx,  tant  pour  nous  que  pour 
noz  héritiers,  successeurs,  royaulmes,  pais,  terres,  seigneuries  et 
subjects  acceptez,  ratifiez,  approuvez  et  confirmez,  acceptons, 
approuvons,  ratifions  et  confirmons,  et  le  tout  promettons  en  foy 
et  paroUe  de  royet  soubz  l'obligation  de  tous  et  chascuns  noz  biens 
presens  et  avcinir,  garder,  entretenir  et  observer  inviolablement, 
sans  jamais  aller  [ny]  venir  au  contraire,  directement  ou  indirec- 
tement, en  quelque  sorte  et  manière  que  ce  soit.  En  tesmoing  de 
quoy,  nous  avons  signé  ces  présentes  de  nostre  propre  main  et  à 
icelles  fait  mettre  et  apposer  nostre  secl.  Donné  à  Amiens,  le 
O'^jour  de  juillet,  l'an  de  grâce  1596  et  de  nostre  règne  le  septiesme. 

Nous,  Henry  de  la  Tour,  duc  de  Bouillon,  marshall  de  France, 
et  Nicholas  de  Sancy,  sieur  de  Harlay,  députez  par  le  Roy  Très 
Ghristicn  pour  traicter  avec  la  serenissime  royne  d'Angliterre  une 
ligue  offensive  et  défensive  contre  le  roy  d'Espagne,  confessons 
avoir  convenu  avec  Messieurs  les  conseillers  de  la  dicte  dame 
Royne,  députez  pareillement  par  sa  dicte  Majestie  pour  traicter  la 
dicte  ligue,  les  articles  qui  ensuivent  : 

C'est  à  sçavoir  qu'encores  que,  par  les  articles  qui  ont  esté  ce 
jourd'huy  convenus  et  accordez  entre  nous  pour  le  faict  de  la 
dicte  ligue  offensive  et  défensive,  il  soit  dict  que  la  Royne  assis- 
tera présentement  le  Roy  de  4.000  hommes,  dont  la  dicte  Royne 
advancera  la  solde  de  six  mois,  neantmoins,  il  a  esté  accordé 
entre  nous  qu'en  considération  des  grands  affaires  que  la  Royne 
a  maintenant  à  supporter,  tant  pour  la  guerre  d'Irelande  que 
pour  le  voyage  de  mer  qui  présentement  s'entreprend  en  Angle- 
terre, le  Roy  se  contentera  que  la  Royne  l'assiste  présentement 
de  deux  mil  hommes  et  qu'elle  en  advancera  la  paie  pour  quatre 
mois  seulement,  et  qu'au  bout  de  quatre  mois  ilz  soient  paiez 
de  vingt  mil  (3scuts  que  la  Royne  a  ces  jours  passez  prestes  au 
Roy,  soubz  noz  cautions  et  obligations  particulières,  lesquelz  vingt 
mil  escuts  promettons  payerai  rendre  il  la  dite  dame  Royne  dans 
la  fin  de  septembre  prochain  (stile  nouveau),  pourestre  emploiez 
à  l'effect  que  dessus,  encores  que  par  nostre  obligation  nous  ne 
fussions  point  tenus  de  les  rendre  que  d'icy  à  un  an,  lesquelz 

n 

deux  mil  hommes  ne  pourront  estre  employez  que  pour  mettre  en 
garrison  dans  les  villes  de  Boullongne  et  de  Monstreul,  ou  près 
de  la  personne  du  Roy,  lorsqu'avec  son  armée  il  sera  en  Picardie 
proche  de  la  coste  de  la  mer.  Nous  confessons  avoir  pareillement 
accordé  que,  jusques  à  la  fin  du  mois  de  mars  prochain,  la  Royne 
ne  sera  tenue  de  bailler  aultre  secours  au  Roy  que  des  dicts  deux 
mil  hommes  souldoiez  comme  dit  est  cy-dessus. 

Pareillement,  nous  certifions  qu'encores  que,  par  les  articles 
de  la  dite  ligue,  il  soit  dict  qu'au  plus  tost  que  faire  se  pourra  il 
se  dressera  une  armée  composée  de  forces  communes,  aux  des- 
pens  de  touts  les  associez,  pour  assaillir  le  roy  d'Espagne  dans 
ses  pais  et  Estats,  neantmoins  il  a  esté  accordé  entre  nous  que 
cest  article  seroit  inséré  au  traicté,  pour  la  réputation  de  la  ligue 
et  non  pour  obliger  la  Royne  à  aucune  despence  pour  dresser  à 
présent  le  dict  corps  d'armée.  Et  promettons  [faire]  ratifier  et 
avoir  pour  agréables  ces  articles  secretz  au  Roy  Très  Ghres- 
tien,  nostre  maistre. 


Copie.  —  Bibl.  nat.,  Ms.  15980,  n"  93. 

ARTICLES    PROPOSEZ    PAR    l' AMBASSADEUR    DE    FRANCE 
SUR    LE    REGLEMENT    DE    LA    NAVIGATION. 

I.  Pour  ce  que  la  liberté  du  commerce  est  ung  des  prin- 
cipaux moyens  d'enrichir  les  peuples  et  royaumes.  Leurs  Ma- 
jestez,  suivant  les  traictez  d'alliance  cy-devant  faictz  entre  eux, 
prendront  respectivement  les  marchans  et  subjectz  l'un  de  l'autre 
en  leur  protection,  à  ce  que  librement  et  seurement  ilz  puissent 
traficquer  partout,  sans  permectre  leur  estre  faict  aucun  empes- 
chement. 

II.  Et,  pour  remédier  aux  maux  et  desordres,  qui  se  com- 
mectent  journellement  de  part  et  d'autre  sur  la  mer,  les  maires. 

eschcvins  et  aultres  officiers  des  villes  de  France  ou  d'Angleterre 
ne  permecteront  sortir  de  leurs  portz  ou  havres  aulcuns  navires 
ou  autres  vesseaus  équipez  en  guerre  ou  en  marchandise,  ou 
quelque  autre  manière  que  ce  puisse  estre,  que  les  cappitaines, 
propriétaires,  maistres  et  avituailleurs  des  dits  navires  ou  vais- 
seaus  n'ayent  baillé,  par  devant  le  juge  des  lieux,  les  dits  maires 
ou  autres  officiers  des  dites  villes  appeliez,  bonne  et  suffizante 
caution  de  ne  faire,  par  eux  ou  leurs  gens,  aulcun  tort  ou  dom- 
mage aus  dits  subjectz  de  Leurs  Majestez;  et,  à  faulte  de  ce,  res- 
ponderont  et  seront  tenuz  les  dits  maires ,  officiers  et  corps  des 
dites  villes  des  tortz,  injures,  viollances  et  maléfices  et  dommai- 
ges,  que  feront  les  dits  cappitaines  et  gens  des  dits  navires  aux 
subjectz  de  Leurs  Majestez. 

III.  Seront  de  part  et  d'autre  commis  des  juges  de  suffizance 
et  intégrité  requise,  pour  juger  et  terminer  souverainement  et 
en  dernier  ressort  tous  procès  et  differendz,  qui  s'intenteront 
pour  raison  des  prises  et  autres  actes  qui  se  commecteront  de 
part  et  d'autre  sur  la  mer;  lesquelz  procès  les  dits  juges  seront 
tenuz  de  juger  et  vuider  dans  trois  mois,  à  peyne  de  tous  des- 
pens,  dommaiges  et  interestz  des  parties. 

IV.  Et  si,  par  le  jugement  qui  s'en  ensuivra,  il  y  eschet  con- 
dempnation,  elle  s'adjugera  contre  les  dits  cappitaines,  proprié- 
taires, maistres  et  auvituailleurs  et  leurs  cautions  solidairement, 
et,  à  faulte  d'y  satisfaire  par  eux,  contre  les  dits  officiers  et  corps 
des  villes,  sauf  le  recours  entre  les  dits  cappitaines,  maistres  et 
auvictuailleurs  et  leur  cautions. 

V.  En  cas  de  refuz  ou  delay,  (fue  feront  les  dits  maires,  es- 
chevins  et  corps  des  villes,  d'obeyr  aus  dits  jugoinens,  seront 
aux  partyes  intéressées  octroyées  lettres  de  marque,  pour  pran- 
dre,  saisir  et  arrester  les  navires,  biens  et  marchandises  appar- 
tenans  aux  habitans  des  villes  ou  lieux,  d'où  seront  partiz  les 
(lits  navires  ou  vaisseaux,  pour  estre  appliccpiez  au  rambource- 
ment  de  ceux  qui  auront  soufl'ert  le  dommaige,  les  ambassadeurs 
cl  ministres  residens  près  le  prince  (pii  sera  requis  dos  dites  let- 
tres de  marque  preallablement  advertiz. 

VL  Les  François  et  Anglois,  ayans  les  banieres  hnultes  ou 
passeport  des  aduiiraulx  des  dits  royaumes,  ne  se  pourront,  pour 

quelque  cause  ou  prétexte  que  ce  soyt,  arrester  ne  prandre  les 
ungs  les  autres,  sur  peyne  de  tous  despens,  dommaiges  et  in- 
terestz. 

VII.  Les  navires  qui,  par  tempeste  ou  autrement,  seront 
ject-ez  en  aulcun  lieu,  port  ou  havre,  ne  pourront  estre  arrestez, 
ny  les  marchans  contrainctz  vendre  leur  marchandises,  sinon  de 
gré  à  gré  et  à  leur  prix  et  proffict,  à  peyne  de  tous  despens , 
dommaiges  et  interestz,  pour  lesquelz  aussy  seront  octroyez 
lettres  de  marque  sur  les  habitans  des  dits  lieux. 

VIII.  S'il  s'en  trouvoit  quelques-ungs  si  cruelz  et  barbares 
que  de  tuer,  noyer  ou  vendre  aulcuns  subjectz  de  leurs  dites 
Majestez,  les  habitans  des  dits  portz  et  havres,  d'où  seront  partiz 
ceux  qui  auront  commis  les  dits  crimes,  seront  tenuz  et  obligez 
de  poursuivre,  à  leurs  propres  coustz  et  despens,  les  delinquans, 
jusques  à  ce  que  leur  procès  leur  soit  faict  et  parfaict,  et  iceulx 
punis  selon  la  quallité  du  crime,  et,  à  faulte  de  ce,  en  seront 
tenuz  les  dits  habitans  civillement. 

IX.  Toutes  lettres  de  marque  octroyées  de  part  et  d'aultre 
jusques  à  huy  seront  revocquées. 

X.  Que  les  sieurs  admiraulx  des  dits  royaumes  n'octroyeront 
aucuns  passeportz  ,  qu'il  ne  leur  soyt  aparu  des  dites  cautions 
baillées  en  la  forme  cy-dessus. 


12    JANVIER    1599 

Copie.  —  Bibl.  nat.,   Ms.  fr.  15980,  nMO. 

RESPONSA    AD    ARÏICULOS    PROPOSITOS   AR    ILLUSTRI    CHRTSTIAMSSIMI 
REGIS    LEGATO. 

I.  In  primis  œquum  videtur  ut  omnes  et  singuh  subditi  reg- 
norum  et  dominiorum  utriusque  principis,  mercaturam  hcite 
exercentes,  oo  modo  quo  por  antiquos  tractatus  in  suo  robore 

adhuc  existentes  conventum  est,  ab  utroque  principe  reciproce 
in  protectionem  suscipiantur  mutuoque  protegantur. 

II.  Ut  in  posterum  latrociniis  piraticis  aliisque  depredatio- 
nibus  maritimis  obvietur,  hinc  inde  prospiciendum  videtur  ut, 
antequam  aliqua  navis  a  portu  quocunque  regnorum  Angliae 
sive  Galliœ,  terrarum,  locorum  aut  dominiorum  eisdem  subdi- 
torum  exoat,  admirallus,  viceadmirallus,  eorum  vices  gerentes, 
locum  tenentes  nut  deputati  capiant  idoneam  cautionem  ad  va- 
lorem navis  et  apparatus  ac  victualium,  a  dominis,  exercitoribus, 
capitaneis,  magistris  et  bursariis  ejusdem  navis,  quod  pacem 
erga  quoscumque  subditos  alterius  principis  conservent,  nec 
vim  aliquam,  damnum  vel  injuriam  alicui  illorurn  facient  infc- 
rentve,  aut  fieri  inferrive  procurabunt. 

III.  Serenissima  Regina,  domina  nostra  clementissima,  pro 
componendis  et  terminandis  de  spoliis  et  aliis  depredationibus 
querelis,  judices  constituit  idemque  expectatvicissim  a  Ghristia- 
nissimo  Rege,  fratre  suo,  in  regno  Franciœ  fieri  quam  celer- 
rime,  juxta  antiquos  tractatus;  non  tamen  videtur  tempus  in 
his  articulis  limitatum  ad  omnes  hujus  generis  lites  et  querelas 
rite  et  bene  fmiendas  sufficere  posse  ;  adhibebitur  tamen  omnis 
diligentia,  ut  quam  citissime  causse  expediantur. 

IV.  Sententiœ  contra  dominos,  excrcitores,  capitaneos,  ma- 
gistros  et  alios  in  his  causis  latse  sine  mora  efficaciter  contra 
eosdem  executioni  demandabuntur,  prout  in  antiquis  tractatibus 
antea  provisum  fuit. 

V.  Post  denegatam  aut  plus  aequo  protractam  a  judicibus 
in  his  causis  justitiam,  principem  ejus  regni  ubi  justitia  deside- 
ratur  de  bac  injustitia  admoneri  sequum  est  :  nec  modus  prae- 
scriptus,  ut  scilicet  id  fiât  per  legatum  vel  ambassiatorem  in  ils 
partibusdogentem,  displicet;  verumid  cavendum  videtur  ut,  post 
monitionem  de  ea  re  factam,  aliquod  tempus  convenions,  puta 
trimestre  vel  aliud  simile  et  certum,  prœfigatur  ac  interponatur, 
priusquam  repressaliaî  concedantur. 

VI.  Sexti  articuli  contentis  ita  asscnsus  prœbetur  ut  ojus 
tamen  prœtextu  nec  victualia  nec  munitionos  aut  arma  bellica, 
nec  aliœ  rcs  prohibitœ  ad  inimicos  alterius  partis  deferantur  vel 
asportentur,  prout  in  antiquis  tractatibus  cautum  existit. 

Vil.  Soptinioarliculo  facile  assentilur  (jualoniis  cuin  anliquis 
fœderibus  convenit,  ita  taiiien  ut  principibus  ulriusque  regni 
(necessitate  id  exigente)  liceat  bona  hujusmodi  sistere  eadem- 
que  appretiata  (justo  procio  soluto)  ad  suos  usus  disponore,  quo 
casu  non  iniquum  videtur,  si  niorcatores  sino  dispendio  ant 
damno  aliquo  principuin  usui  sese  acconriodont. 

VIII.  Pium  sano  est  tam  barbararn  crudelitatem  (si  in  ali- 
quibus  biijuscemodi  feritas  unquam  reperiatur)  impunitam  non 
manere,  sed  ut  modis  et  mediis  omnibus,  quibus  commode  fieri 
possit,  in  delinquentes  sedulo  inquiratur,  ac  iidem  convicti  debitis 
et  legitimis  pœnis  puniantur.  Non  tamen  œquum  est  magistratus 
locorum  nihil  mali  demerentes  propter  aliorum  crimina  damno 
affici. 

IX.  Placet  quod  omnes  pignorationes  ac  repressalise  antehac 
concessœ  revocentur  ac  annullentur. 

X.  Rationi  consentaneum  videtur  quod  postremo  in  bis  arti- 
culis  adiicitur,  dummodo  ad  naves  mercatorum  aut  aliarum  pri- 
vatarum  personarum  restringatur  permittaturque  utrique  prin- 
cipi  naves  suas  bellicas,  vel  pro  defensione  regnorum  suorum  vel 
propter  alia  sua  negotia  et  servicia  publica,  cum  ita  illis  vide 
bitur,  authoritate  sua  (bis  non  obstantibus)  ad  mare  emittere  : 
œquum  tamen  existimamus  ut  ad  hœc  munera  obeunda  cligantur 
viri  probi  et  honesti,  qui  non  sint  taies  injurias  subditis  alteru 
trius  principis  illaturi  et  ut  talia  facinora  perpétrantes  post  re- 
ditum  severe  puniantur. 

Copie.  —  Bibl.  nat.,  Ms.  fr.  15980,  n»  94. 


replicquf:  a  la   response  donnée  aux  articles  proposez  par 

l'aMRASSADEUR    de    FRANCE    TOUCHANT     LE    REIGLEMENT    DE    LA 
NAVIGATION. 

I.  Le  premier  article  de  la  dite  response  est  conforme  aux 
traitez  tant  antiens  que  modernes  faitz  entre  les  deux  couronnes, 
et  neantmoins,  pour  esclaircir  davantage  l'intention  de  Leurs 
Majestez,  semble  raisonnable  d'y  adjouster  que  Leurs  Majestez 
prendront  respectifvement  les  marchans  et  subjectz  l'ungde  l'autre 
en  leur  protection,  à  ce  que  librement  et  seurement  ilz  puissent 
trafficquer  partout. 

IL  Le  second  article  semble  ne  pourvoir  suffesamment  à  la 
seureté  du  dit  traffic,  pour  ce  qu'il  est  advenu  souvent  que  les 
sieurs  admiraux  ou  leurs  lieutenans  n'ont  point  pris  du  tout  de 
cautions  de  ceux  qui  sont  sortis  de  leurs  portz  et  havres,  comme 
ilz  sont  tenuz  par  les  ditz  traittez,  ou,  s'ilz  en  ont  pris,  elles  ne 
se  sont  trouvées  suffisantes;  d'où  est  advenu  lamine  de  plusieurs 
personnes,  lesquelz  ayans  esté  pillez  sur  la  mer  n'ont  peu  tirer 
aucune  raison  et  justice  des  dommages  par  eux  receus.  C'est 
pourquoy,  le  Roy,  voullant  en  son  royaume  faire  cesser  toutes 
viollances  et  piratteries,  a  jugé  raisonnable  que,  outre  les  cau- 
tions que  sont  tenus  prendre  les  dits  sieurs  admiraux  ou  leur 
lieutenans,  les  maires,  eschevins  ou  autres  officiers  des  villes 
ayans  portz  ou  havres  s'obligeront  de  reparer  tous  les  dom- 
mages, que  feront  ceux  qui  seront  sortiz  de  leurs  dits  portz,  au 
cas  que  les  dites  cautions  ne  se  trouvent  suffisantes,  et  qu'à  ceste 
(in  les  dits  maires  et  eschevins  seront  appeliez,  lorsfju'il  sera 
question  de  recepvoir  les  dites  cautions,  d'autant  qu'ils  cognois- 
sent  vollontiers  ceux  qui  sortent  de  leur  dits  portz  et  peuvent 
juger  si  c'est  en  intention  de  trafticcpierou  pour  escumer  la  mer, 
à  l'occasion  de  quoy  ilz  tir'ndront  la  main  que  les  cautions  soyent 

données,  selon  la  quallité  et  conditions  des  personnes,  ce  que  la 
dite  dame  ne  doibt  refuser,  puisque  c'est  lo  bien  commun  des 
subjofz  de  Leurs  Majestez. 

111.  Sur  le  troisiesme  article,  sera  considéré  que  le  Roy,  ayant 
entendu  que  ses  officiers  de  l'admirauté  ne  rendoyent  la  justice 
aux  subjectz  de  la  dite  dame,  a  desliberé  de  commettre  les  pre- 
miers presidens  et  plus  antiens  conseillers  de  ses  cours  souve- 
raines, pour  juger  souverainement  et  en  dernier  ressort  tous  les 
procez  et  difîerendz  de  la  dite  admiraulté,  et  fera  la  dite  dame, 
s'il  luy  plaist,  le  semblable  en  son  royaume  ;  car,  quand  à  la 
commission  communicquée  au  dit  ambassadeur,  encores  que  cinq 
des  sieurs  maistres  des  Ilequestes  y  soyent  nommez,  toutesfoiz 
le  pouvoir  de  juger  est  donné  à  deux  seulement,  chose  qui  n'est 
point  accoustumée  en  France  ;  et  partant,  à  ce  que  la  justice  soit 
esgallement  rendue  de  part  et  d'autre,  semble  raisonnable  que 
les  dites  commissions ,  qui  seront  baillées  par  Leurs  dites  Ma- 
jestez, soyent  conformes,  autant  que  faire  se  pourra,  tant  au 
nombre  des  juges  qu'en  la  forme  de  juger;  et  pour  le  regard  du 
tempz  dans  lequel  les  dits  juges  debvront  terminer  les  dits  pro- 
cez, si  le  terme  de  trois  mois  semble  trop  brief,  sera  porté  par 
les  dits  articles  que  les  dits  juges  seront  tenus  de  juger  dans  six 
mois. 

IV  et  V.  Les  IIII  et  V''^  articles  dépendent  de  ce  qui  sera  ac 
cordé  par  Leurs  dites  Majestez  touchant  les  cautions. 

YL  Pour  le  regard  du  VP  article,  si  les  exceptions  y  con- 
tenues ont  lieu ,  il  n'y  aura  aucune  seureté  ny  liberté  de  traffic- 
quer  pour  les  François,  d'autant  que,  depuis  les  deffenses  faictes 
par  la  dite  dame  de  porter  vivres,  armes  et  autres  munitions  de 
guerre  en  Espagne,  tous  les  François,  qui  ont  esté  rencontrez 
en  mer  par  les  Anglois,  ont  tousjours  esté  pris,  pillez  et  depredez 
par  eux,  soubs  le  prétexte  des  dites  deffenses,  lesquelles  toutes- 
fois  ne  se  peuvent  estendre  aux  subjectz  du  Roy.  La  dite  dame 
partant  aura  aggreable,  s'il  luy  plaist,  que,  suyvant  tous  les 
traittez  precedens,  les  dits  subjectz  du  Roy  puissent  trafficquer 
seurement  et  librement,  partout  où  bon  leur  semblera,  et  de 
telles  marchandises  qu'il  leur  plairra,  sans  aucune  restriction, 
et  à  ceste  fin  recommandera  la  dite  dame,  s'il  luy  plaist,  qu'il 

soit  publié  par  tous  les  portz  et  havres  de  son  royaume  deffense 
à  tous  ses  subjectz  d'arrester,  molester  et  inquiéter  en  aucune 
manière,  pour  quelque  cause  ou  prétexte  que  ce  soit,  les  dits 
François,  sur  peine  de  punition  corporelle ,  se  pouvant  asseurer 
la  dite  dame  que  le  Roi  donnera  bon  ordre  que  ses  dits  subjectz 
n'abusent  de  la  liberté  du  dit  traffic  à  son  préjudice. 

VII.  L'exception  contenue  au  VIP  article  semble  raison- 
nable, pourveu  que  les  arrestz,  qui  se  feront  des  dites  marchan- 
dises dont  les  dits  princes  auront  besoing,  se  facent  en  vertu 
de  lettres-patentes  de  Leurs  Majestez,  de  peur  qu'il  n'en  soyt 
abusé. 

VIII.  Les  crimes,  dont  est  faict  mention  au  VHP  article, 
sont  si  énormes  que  chascun  en  doibt  favoriser  la  punition, 
et  est  partant  raisonnable  que  les  poursuittes  s'en  facent 
par  les  corpz  des  villes,  d'oii  seront  partis  ceux  qui  auront 
commis  le  dit  cas  et,  à  faute  de  ce,  qu'ilz  en  soyent  tenus  civil- 
lement. 

IX.  Le  IX"  article  est  accordé  de  part  et  d'autre. 

X.  Si  les  cautions  qui  doibvent  estre  baillées  sont  restrainctes 
aux  navires  des  marchans  et  autres  personnes  privées,  suyvant 
le  contenu  au  dixiesme  article,  il  en  adviendra  plusieurs  incon- 
veniens,  pour  ce  qu'il  est  notoire  qu'il  y  a  grand  nombre  devais- 
seaux  pour  le  jour  d'huy,  qui  font  la  guerre  en  mer,  sous  le  nom 
de  la  dite  dame,  combien  que  les  dits  vaisseaux  ne  luy  appar- 
tiennent, desquelz  à  ceste  occasion  l'on  ne  prend  aucune  cau- 
tion, combien  que  les  dommages  et  injures  que  reçoivent  les 
François  soyent  commises  par  ceux  qui  commandent  ez  dits 
vaisseaux  ;  par  quoy,  si  tous  les  navires  advouez  par  la  dite  dame 
ne  sont  adstraintz  de  donner  les  seuretez  qui  seront  convenues, 
il  plairra  à  la  dite  dame  y  pourvoir  en  telle  façon  qu'elle  jugera 
raisonnable. 

XI.  La  dite  dame  aura,  s'il  luy  plaist,  aggreable  qu'il  soit 
adjousfé  aus  dits  articles  ce  qui  est  contenu  en  tous  les  traittez, 
assavoir  qu'il  ne  se  fera  aucun  partage,  transport  ou  allienalion 
dos  choses  prises  en  mer,  avant  l'avoir  porté  en  l'admirauté, 
])()ur  en  ostre  ordonné  et  deffendu  à  cry  public  d'achepter, 
prendre,  accepter  ou  receler  aucuns  biens  pris  en  mer,  avant 

qiio  par  la  dite  admirante  en  ait  esté  ordonné,  sur  peine  de 
punition  corporelle  et  de  tous  despends,  dommages  et  inte- 
restz. 


AVRIL    1599 

Copie.  —  Bibl.  nat.,  Ms.  fr.  4128,  fol.  o5  v». 

ARTICLES    DU    TRAITÉ    DE    NAVIGATION    ACCEPTÉS    ET    SIGNÉS 
PAR    R.    CECIL 

Primus  arliculus.  —  ^Equum  videtur  ut  omnes  et  singuli 
subditi  et  mercatores  utriusque  principis  in  mutuam  protec- 
tionem  suscipiantur,  quo  libère  ac  secure  licitam  mercaturam 
exercere  possint;  quod  commodissime  fiet  secundum  conven- 
tiones  in  prioribus  tractatibus  inter  utriusque  regni  principes 
initas. 

Secundus  ai'tkulus.  —  Quo  melius  obvietur  deprœdationibus 
aliisque  latrociniis  piraticis,  œquitati  consonum  videtur  ut  bona 
et  sufficiens  cautio  ab  admirallo,  viceadmirallo  seu  illorum  loca 
tenentibus  capiatur,  videlicet  pro  navibus  mercatorum  et  alio- 
rum  subditorum  posthac  cum  bellico  apparatu  et  reprisaliis 
emittendis  in  duplici  navis,  apparatus  et  victualium  valore  et  de 
aliis  qu»  tantum  mercaturœ  caussa  sine  reprisaliis  et  apparatu 
bellico  emittuntur  in  simplici,  secundum  antiquos  tractatus;  et 
si  dicti  admirallus,  viceadmirallus  seu  eorum  loca  tenentes  nul- 
lam  vel  minus  idoneam  acceperint  cautionem,  culpa  eorum  in- 
terveniente,  de  injuriis  illatis  ipsi  respondere  teneantur,  quem- 
admodum  in  antiquis  tractatibus  cautum  est. 

Terlius  articulus.  —  Quo  impensis  mercatorum  qui  lites  in- 
tenturi  sunt  melius  prospiciatur,  conventum  est  ut  eorum 
causscP  intra  sex  menses  expediantur,  si  commode  fieri  possit, 

idque  per  commissarios  a  Ghristianissimo  Rege  in  Gallia  consti- 
tutos,  gratis  et  sine  sumptibus  partium,  quemadmodum  jam  in 
Anglia  a  Serenissima  Regina  constitutum  est. 

Quartiis  articulus.  —  Sententiœ  seu  condemnationes  in  actio- 
nibus  civiliter  intentatis  in  eos  qui  piraticam  exercent  latae  in 
singulos  delinquentes  irnposterum  in  solidum  fiant.  Fidejussores 
vero  pœnam  stipulatam  praîstabunt  tantummodo,  quoad  inju- 
riam  passo  seu  spoliato  satisfiat. 

Quintus  articulus.  —  Post  très  menses  elapsos  a  tempore  tra- 
ditionis  litterarum  principis  utriusque  regni  vel  a  requisitione 
oratoris  residentis,  si  denegata  justitia  fuerit,  reprœsaliœ  hinc 
inde  concedi  possunt. 

Sextus  aiHicuius.  —  Gum  serenissima  Angliae  regina,  ex  rela- 
tione  magnifici  domini  Régis  Ghristianissimi  legati,  intellexisset 
Regeni  jam  statuisse  se  suis  subditis  sub  pœna  mortis  inhibi- 
turum  ne  ulla  armorum  vel  munitionum  bellicarum  gênera  in 
Hispaniam  transportarent  neve,  sub  prœtextu  liberi  commercii 
nunc  conventi,  quicquam  perpetrarent  in  Sua;  Majestatis  prœju- 
dicium,  ac  ea  de  caussa  mota  in  omnibus  regni  sui  portubus 
edicto  publicodenuntiari  fecerit,  ne  quis  subditorum  suorum,  sub 
pœna  mortis  et  confiscationis  bonorum,  quascunque  subdi- 
torum Ghristianissimi  Régis  naves  spoliaret,  ita  vicissim  Majestas 
Sua  expectat  ut  Rex  Ghristianissimus,  pari  honoris  intuitu,  sub 
eisdem  pœnis  publico  edicto  reciproce  inhibeat  rie  uRa  armorum 
aut  beRicarum  munitionum  gênera  terrestria  sivemaritimaasuis 
subditis  in  Hispaniam  aHave  régis  iRius  dominia  transportentur, 
neve  sui  subditi  concessa  commercii  libertate  in  prrTJudicium 
Suae  Majestatis  quovis  modo  abutantur. 

Seplimus  articulus. —  Nostris  receptis  moribus  minime  conve- 
nit  ut  ad  singularum  rerum  quae  inSuœ  Majestatis  usus  a  minis- 
tris  capiunlur  testationem  faciendam,  magnum  regni  sigiRum 
adhibeatur,  muUoque  minus  ut  ob  dilatam  sohitionem  repra»- 
saliae  concedantur;  sed,  si  quid  antehac  a  regiis  ministris  cap- 
tum  seudetentum  fuerit,  pretio  non  soluto,  ab  ulraque  Majestate 
sedula  cura  adhibeatur,  ut  re  cognita  congruo  et  opporluno 
tempore,  débita  solutio  prîcstetur. 

Octavus  articulus.  —  Gonceditur,  prou!   in   priori   responso 

nostro,  scilicet  ut  qui  tam  barbaram  crudelitatem  exercent,  de- 
bitis  et  legitimis  pœnis  puniantur. 

Nonus  articuhis.  —  Reprsesalias  non  modo  suspendendai!  sed 
penitus  utrinqne  revocandas  existimamus. 

Decimus  articulus. —  Navcs  omnes  immediato  principum  man- 
dato  emissa?  vel  a  regiaî  classis  pra?fectis  in  usus  publicos  adscitai 
et  matriculis  inscriptae  pro  regiis  navibus  habeantur,  et,  si  quid  ab 
iisdem  commissum  fuerit,  ut  justitia  administretur  ipsi  prin- 
cipes prospicient. 

Undecimus  articulus.  —  Edicta  publica  fiant  ne  ulla  bonorum 
mari  captorum  divisio,  transportatio  seu  alienatio  permittatur, 
neve  quis  eadem  spolia  emat,  receptet  seu  celet,  nisi  judicis  admi- 
rallitatis  sententia  seu  decreto  justse  et  légitimas  prœdaî  loco 
habenda  defmiantur.  Neve  maritimarum  civitatum  seu  villarum 
alterutrius  regni  magistratus  piratas  secundum  alterutrius  regni 
leges  proscriptos  et  publiée  denuntiatos  in  portus  seu  infra  dic- 
tarum  civitatum  seu  villarum  limites  "  recipiant,  seu  stationem 
facere  permittant;  neve  dictarum  civitatum  seu  villarum  incolae 
dictos  proscriptos  hospitio  excipiant,  aut  iisdem  victualia,  auxi- 
lium  favoremve  ullum  prcBstent,  sed  detineri  illos  ac  judicio  sisti 
faciant,  idque  sub  pœnis  jure  debitis  cum  reparatione  damno- 
rum  et  interesse. 

Protestatio.  —  Quse  superius  proponuntur  non  aliter  acci- 
piantur  quam  sub  hac  protestatione,  videlicet  ut,  si  quid  in  iis 
pristinis  fœderum  tractatibusrepugnans  fuerit,  nihil  inde  ab  an- 
tiquis  fœderibus  derogatum  intelligatur,  sed  ut  pro  horum  tem- 
porum  injuria  piraticis  deprœdationibus  melius  provideri  possit, 
hoc  ipsum  per  viam  provisionis  solummodo  accipiatur,  donec 
amplior  tractatus  pro  utriusque  principis  commoditate  de  sin- 
gulis  haberi  possit. 

Robert  CECILL. 

Decimo  aprilis  1599. 

28    SEPTEMBRE    1600 

Copie.  —  Bibl.  nat.,  Ms.  fr.  15980,  n»  62. 

MEMOIRE  DES  CAUSES  DES  FRANÇOIS  TANT  JUGÉES  PAR  LES  SIEURS 
C03IMISSAIRES,  DESQUELZ  LES  JUGEMENTS  n'oNT  SORTY  AUCUN 
EFFECT,   QUE  PENDANTES  P:NC0RES    PAR   DEVANT  LES  DITS  JUGES. 

Jacques  Garrog  et  François  Bogna  et  autres  habitans  de 
Roscou,  après  seize  mois  de  poursuitte,  ont  obtenu  sentence, 
depuis  ung  an  et  demy,  contre  Arthur  Ghampernon  et  Matthieu 
Morgaunt,  par  laquelle  ilz  ont  esté  condamnez  en  la  somme  de 
sept  mille  tant  d'escus,  pour  l'estimation  de  plusieurs  marchan- 
dises prises  sur  les  dits  François;  mais,  la  dite  sentence  n'a  peu 
sortir  aucune  exécution,  pour  ce  que  les  dits  condamnez  ne  se 
trouvent  avoir  aucuns  biens  meubles  et  les  dits  sieurs  commis 
saires  refusent  de  donner  exécutoire  sur  les  biens  immeubles  des 
dits  condampnez. 

Jehan  Gamon,  de  Roscou,  après  avoir  poursuyvy  plus  d'ung 
an,  pour  la  restitution  de  plusieurs  marchandises  à  luy  prises 
par  le  cappitayne  Watson,  auroit  enfin  obtenu  sentence,  il  y  a 
plus  d'ung  an,  laquelle  luy  est  inutille,  pour  ce  que  le  dit  Wat- 
son est  insolvable,  ainsy  qu'il  prétend,  comme  de  faict  il  est  pri- 
sonnier; mais,  la  détention  de  sa  personne  ne  le  contraindra 
jamais  de  satisfaire  au  dit  jugement,  estant  aussi  libre  et  h.  son 
ayse  en  la  dicte  prison  qu'en  sa  propre  maison. 

Jehan  Maugars,  du  bourg  d'Ollonno,  a  poursuyvi,  l'espace  d'ung 
an  et  plus,  la  restitution  d'ung  sien  navire  nommé  le  CathoUcquey 
retenu  par  le  cappitayne  Morgaunt,  sur  quoy,  après  plusieurs 
longues  procédures,  seroit  intervenu  sentence  par  laquelle  ledit 
Morgaunt  est  condamné  rendre  le  dit  vaisseau,  en  remboursant 
par  le  dit  Maugars  les  impenses  et  meliorations  faictes  en  iceluy, 
combien  que  les  dites  impenses  et  améliorations,  s'aucunes  se 

trouvent  avoir  este  faittcs,  ont  esté  faittes  par  le  dit  Morgant  de 
mauvaise  foy  et  depuis  que  le  dit  Maugars  auroit  faict  sa  de- 
mande, ainsy  qu'il  apparoistra  par  les  actes  de  la  cause,  mesmes 
par  la  commission  octroyée  au  dit  Maugars  pour  estre  mis  en 
possession  de  son  dit  navire  ;  ce  que  s'il  plaist  aus  dits  sieurs 
commissaires  de  considérer,  trouveront  que  le  dit  Maugars  ne 
devoit  estre  condampné  de  rembourser  au  dit  Morgaunt  les  dites 
impenses  et  meliorations,  lesquelles  aussy,  àvray  dire,  sont  plus- 
tost  détériorations,  ayant  le  dit  Morgaunt  d'ung  navire  marchand 
faict  ung  navire  de  guerre,  ce  qui  ne  se  peut  faire,  sans  gran- 
dement endommager  le  dit  vaisseau  ;  et,  en  tout  cas,  il  y  avoit  lieu 
de  compenser  les  dites  meliorations  prétendues  avec  le  fret  du 
dit  navire,  que  le  dit  Morgaunt  a  deux  fois  mis  on  mer,  depuis  la 
demande  intentée  par  le  dit  Maugars. 

Jean  Bodou,  de  Saint-Malo,  ayant  obtenu  sentence,  deux  ans 
sont  et  plus,  contre  le  cappitayne  Basset,  ne  Ta  peu  faire  exécuter, 
pour  l'absence  et  latitation  affectée  de  sa  partye,  combien  qu'il 
ayt  faict  quattre  voyages  en  ce  pays,  à  cest  effect,  et  imploré  l'of- 
fice des  dicts  sieurs  commissaires. 

Le  sieur  de  Bebezé,  lieutenant  au  gouvernement  de  Quillebœuf, 
ayant  obtenu  sentence  contre  ung  nommé  Tavison,  ne  la  peut 
faire  mettre  à  exécution,  soy  disant  le  dit  Tavison  insolvable  et 
comme  tel  tenant  prison,  nonobstant  laquelle  il  va  et  vient  par- 
tout où  bon  luy  semble,  qui  est  ung  moyen  de  rendre  tous  les 
jugements  des  dits  sieurs  commissaires  inutilles  et  frusLratoires. 

Jacques  Merceron  et  Jehan  Magdclineau,  marchands  de  la  ville 
de  Nantes,  ayans  esté  pris  et  spoliez  en  mer  de  plusieurs  mar- 
chandises de  grand  valleur  par  ung  navire,  duquel  est  proprié- 
taire Jehan  Davis,  habitant  de  ceste  ville  de  Londres,  après  plu- 
sieurs longues  poursuyttes  de  l'espace  de  plus  de  seize  mois,  les 
dits  sieurs  commissaires,  par  leur  jugement,  auroyent  absous  le 
dit  Davis  de  la  demande  des  dits  François,  lequel  jugement  sem- 
ble estre  fondé  sur  ce  que  les  bourgeois  et  propriétaires  des  na- 
vires ne  sont  tenus  des  excez  et  dommages  commis  par  les  cap- 
pitaynes  et  mariniers,  sinon  jusques  à  la  valleur  de  ce  qui  seroit 
prouvé  avoir  esté  par  eux  touché  des  biens  depredez,  combien 
que,  par  tous  les  traittez  anciens  faicts  entre  les  deux  couronnes 

et  articles  nagueres  accordez  avec  l'ambassadeur  de  France  pour 
la  seureté  de  la  navigation,  il  soyt  expressément  porté  que  les 
dits  bourgeois  seront  tenus  civilement  des  fautes  commises  par 
les  cappitaynes  et  mariniers  qu'ilz  mettront  dans  leurs  navires  et, 
à  cest  effect,  bailleront  bonne  et  suffisante  caution  de  garder  la 
paix  entre  les  deux  couronnes,  ce  qui  est  aussi  conforme  au 
droict  escript. 

Jehan  Vincent,  du  Groizic  en  Bretaigne,  ayant  esté  pris 
et  ung  sien  navire  depredé  dans  le  port  de  Millefford,  avec 
meurtre  de  plusieurs  hommes  de  son  esquippage,  le  huictiesme 
novembre  1598,  par  ung  nommé  Richard  Hcrrisson,  et,  outre 
ceste  perte,  luy  ayant  le  sieur  Guadolphin  retenu  deux  cens  cin- 
buante  barrils  de  sel,  ainsy  qu'il  auroit  recognu  par  devant  les 
dits  sieurs  commissaires,  n'auroit  neantmoins  peu  obtenir  aul- 
cune  condampnation  contre  le  dit  sieur  Guadolphin  ny  contre  le 
dit  Herrisson,  ou  contre  le  bourgeois  du  navire  nommé  Taules, 
combien  qu'à  ceste  fin  il  ayt  obtenu  des  dits  sieurs  commis- 
saires quatre  mandemens  pour  faire  comparoistre  le  dit  Taules, 
lequel  se  seroit  tousjours  absenté  et  latité,  mesprisant  rauctorité 
de  la  justice,  de  sorte  que  le  dit  Jehan  Vincent,  après  avoir  pour- 
suyvy  plus  d'ung  an  et  despendu  tous  ses  moyens,  auroit  esté 
contrainct  de  se  retirer  en  son  pays. 

Jehan  Boucher  et  Joseph  Bremault,  marchands  d'Ollonne, 
poursuyvent,  il  y  a  plus  d'ung  an,  par  devant  les  dits  sieurs 
commissaires,  la  restitution  de  plusieurs  biens  et  marchandises 
sur  eux  prinses  par  le  cappitayne  Greffln,  dont  ilz  n'ont  peu 
avoir  aulcune  expédition. 

Guillaume  de  la  Porte,  marchand  de  la  ville  de  Vannes,  pris 
en  mer  par  ung  cappitayne  commandant  à  ung  navire  apparte- 
nant à  Grantflldehals  do  Plymoutli  et  précipité  inhumainement 
dans  la  mer,  auroit  commencé  sa  poursuytte,  il  y  a  plus  d'ung  an, 
en  laquelle  il  auroit  esté  contrainct  d'obtenir  sept  mandemens 
ou  commissions,  pour  faire  comparoistre  sa  partye,  qui  n'auroit 
obey  que  au  soptiesme,  de  sorte  que  le  dit  marchand  est  ruiné 
de  la  longueur  de  ceste  procédure. 

Christophle  Thomas  et  Jehan  Salmon,  habitans  de  Saint-Malo, 
rencontrez,  au  mois  de  janvier  dernier,  par  le  cappitayne  Car- 

penlicr,  commandant  à  ung  navire  du  sieur  Thomas  Sharley,  le 
dit  Garpentier  leur  auroit  osté  plusieurs  marchandises,  dont  ilz 
n'ont  peu  tirer  aulcune  raison. 

Le  sieur  de  Lussan,  gouverneur  de  Blaye,  n'a  peu  obtenir 
restitution  de  plusieurs  marchandises  à  luy  prises  par  deux  fois, 
il  y  a  plus  de  trois  ou  quatre  ans. 

NicollasFrottet,  sieur  de  la  Landelle,  de  la  ville  de  Saint-Malo, 
faict  poursuytte,  par  devant  les  sieurs  commissaires,  il  y  a  plus 
de  six  mois,  pour  la  réparation  des  dommages  et  pertes  par  luy 
receus,  à  cause  d'ung  sien  vaisseau  coulé  à  fond  par  ung  cappi- 
tayne  et  mariniers  anglois,  avec  perte  de  vingt  ou  vingt-cinq 
personnes. 

Jehan  Frein  poursuyt,  depuis  quelques  mois,  la  restitution 
de  plusieurs  marchandises  à  luy  prises,  et  n'y  a  encor  aulcun 
advancement  en  sa  cause. 

Pierre  Gravé,  de  Saint-Malo,  poursuyt,  depuis  huict  ou  neuf 
mois  en  ça,  la  restitution  de  plusieurs  marchandises  et  n'a  peu 
avoir  aulcune  expédition. 

Le  sieur  de  Sourdeac,  gouverneur  de  Brest,  tient  homme 
exprès  en  ceste  ville,  depuis  ung  an,  pour  la  restitution  de  plu- 
sieurs choses  de  valleur,  qui  luy  ont  esté  prises,  dont  il  a  rap- 
porté preuve  suffisante,  ainsy  qu'il  en  avoit  esté  chargé  par  le 
sieur  admirai;  et,  combien  que  Sa  Majesté  Serenissime  luy  ayt 
souvent  escript  qu'elle  vouloit  et  entendoit  que  raison  luy  fust 
faicte  et  que  le  dit  sieur  admirai  d'Angleterre  luy  en  ayt  escript 
de  mesme  que,  faisant  apparoir  des  choses  chargées  en  son  dit 
navire,  restitution  luy  enseroit  faicte,  il  ne  s'en  est  toutesfois  en- 
suyvy  aulcun  effect. 

Jacob  Berger  poursuyt  la  restitution  d'ung  sien  navire  pris 
en  la  coste  de  Portugal,  en  febvrier  1599,  par  le  cappitayne  Bal- 
thazar  Lancelot,  commandant  le  navire  nommé  le  Porc-espic, 
appartenant  au  sieur  Henry  Sidney  et  André  Walart,  et  n'a  peu 
encor  obtenir  aulcune  expédition,  combien  que  ses  dites  partyes 
ne  veuillent  advouer  le  dit  navire  nommé  le  Poi^c-espic  et  soit 
partant  raisonnable  qu'il  en  ait  l'adjudication,  pour  satisfaire  en 
partye  au  dommage  par  luy  receu. 

Josselin  Grosnier,  de  Saint-Malo,   poursuit  depuis  nagueres 

la  restitution  d'ung  navire  et  marchandises  prises  par  le  sieur 
comte  de  Comberland,  lequel  navire  et  marchandises,  dez  Tan 
1589,  auroyt  esté  ordonné  par  le  sieur  admirai  d'Angleterre 
qu'ilz  luy  seroyent  rendues,  dont  toutesfois  ne  seroit  ensuyvye 
aulcune  exécution  depuis  le  dit  temps. 

Pierre  Prévost,  du  Conquest,  poursuit,  il  y  a  quelque  tempz, 
la  restitution  de  plusieurs  marchandises  et  argent  à  luy  pris  par 
le  cappitayne  Greffin,  dont  il  plairra  aus  dits  sieurs  commissaires, 
comme  des  autres  causes,  faire  bonne  et  prompte  expédition. 

Ce  que  dessus  est  la  moindre  part  des  injures  et  dommages 
que  les  François  ont  receus,  depuis  deux  ans,  dont  ilz  ne  font  aul- 
cune poursuytte,  pour  la  longueur  des  procédures  et  le  peu  de 
proffit  qui  en  revient  à  ceux  qui  ont  recours  à  la  justice  de  ce 
pays  ;  à  quoy  le  principal  remède  seroit  de  faire  garder  et  entre- 
tenir estroittement  les  deffenses  faictes  par  Sa  Majesté  Serenis- 
sime,  de  prendre  ou  arrester  en  mer  aulcuns  vaisseaux  françois, 
pour  quelque  cause  ou  prétexte  que  ce  soit,  et  punir  sévère- 
ment ceux  qui  contreviendroyent  aus  dites  deffenses.  L'autre 
remède  seroit  de  prendre  bonnes  et  suffisantes  cautions  des  pro- 
priétaires et  bourgeois,  maistres  et  cappitaynes  des  navires,  avant 
que  leur  permettre  de  partir  des  portz  et  havres  de  ce  royaume, 
et  traicter  les  causes  de  l'admiraulté  sommairement,  ainsi  qu'il 
est  porté  par  les  antiens  traittez,  et  donner  exécutoire  des  juge- 
ments non  seulement  sur  les  biens  meubles  des  condampnez, 
mais  sur  tous  leurs  immeubles,  noms,  raisons  et  actions,  ainsy 
qu'il  est  accoustumé  en  France  et  partout  ailleurs  ;  et  s'il  s'en 
trouvoit  qui  se  prétendissent  insolvables,  leur  faire  tenir  prison 
close  et  les  contraindre  par  ce  moyen  de  satisfaire  aux  jugements 
des  dits  sieurs  commissaires,  lesquelz  autrement  seront  tousjours 
inutilleset  frustratoires,  au  mespris  et  diminution  de  l'auctorité 
de  Sa  Majesté  Serenissimc  et  de  sa  justice,  au  grand  préjudice  de 
l'alliance  des  deux  couronnes  et  à  la  ruynedes  pauvres  François. 

ADDITIONS   AU   MÉMOIRE  POSTÉRIEURES  A   SA  DATE. 

Jehan  et  Ollivicr  Oiseaux,  marchans  habitans  du  Groisic  en 
Bretaigne,  n'ont  peu  avoir  aucune  raison  ny  justice  d'ung  vais- 

seau  et  marchandises,  de  la  valleur  d'environ  6.000  escuz,  à  eux 
prises  par  ung  cappitayne  angloix  nommé  Jehan  Ward,  au  mois 
de  juin  dernier  passé  1601. 

Simon  Vincent  et  Charles  Fontaynes,  marchans  habitans  de 
la  ville  de  Gaen  en  Normandye,  ayans,  dez  le  moysde  juing  1601, 
envoyé  par  deçà  ung  nommé  Lavallée,  leur  facteur,  pour  faire 
poursuitte  de  la  restitution  de  plusieurs  marchandises,  de  la  val- 
leur  d'environ  8.000  escus,  qu'ilz  avoyent  chargées  pour  Irlande 
et  qui  leur  avoyent  esté  prises  par  le  maire  et  officiers  de  Gorcq, 
ville  du  dit  pays,  pretendans  que  ce  soit  pour  le  service  de  la 
Royne,  n'en  ont  peu  neantmoings  les  dits  marchans  avoir  jus- 
ques  icy  aucune  justice  ni  satisfaction,  quelque  dilligence  qu'ait 
fait  le  dit  Lavallée. 

Mémoire  de  demander  restitution  des  marchandises  et  navire 
nommé  le  Don-Dieu  appartenans  à  Thomas  Chauvin  et  à  la  vefve 
de  feu  Michel  Mariage,  marchans  de  Rouen. 

Item,  de  parler  de  l'affaire  de  Guersan  de  Calais. 

Item,  de  l'affaire  du  cappitayne  Yvon  de  la  Rochelle. 

Item,  de  l'affaire  de  Abraham  Harderet,  manchant  françois, 
habitant  de  Londres. 


Copie.  —  Bibl.  nat.,  Ms.  fr.  15980,  no  89. 
AFFAIRE     3IARTISSANS     DE     HORGUES 

Martissans  de  Haurques,  marchant  marinier  de  S*-Jehan- 
de-Lus ,  près  Rayonne ,  ayant  avecq  ses  frères ,  en  l'année 
M.YMIIP^XI,  faict  fréter  et  équiper  ung  navire  nommé  S^-Esprity 
du  port  de  n*'  tonneaux,  et  envoie  aux  Terres-Neufves,  retour- 
nant chargé  de  xx^xv  milliers  de  morue  et  lx  banques  d'huilles 
de  poisson,  auroit  esté  rencontré  par  cinq  navires  angloix  équipez 

en  guerre,  où  commendoient  les  cappitaines  Groce  et  Thuic  et 
autres  cappitaines  anglois,  qui  auroient  par  force  prins  le  dit 
navire  et  marchandise  et  avecq  les  matelotz  menés  au  havre  de 
Millefort,  en  Angleterre,  où  ils  en  auroient  disposé  à  leur  plaisir 
et  faict  part  à  aucuns  de  leurs  supérieurs;  dont  ayans  demandé 
raison  et  justice  audit  pais  d'Angleterre,  ilz  y  auroient,  pour  cest 
effect,  séjourné  environ  trois  ans,  où  l'ung  de  ses  dits  frères  se- 
roit  mort  à  la  poursuicte,  sans  neantmoings  l'avoir  peu  obtenir  ; 
dont  s'estant  plainct,  par  diverses  fois,  au  sieur  de  Beauvais-la- 
Nocle,  ambassadeur  de  France,  il  en  auroit  faict  grandes  instances 
vers  la  royne  d'Angleterre,  sans  y  rien  profficter;  qui  l'auroit 
contrainct  renvoyer  le  dit  de  Haurgues  pardevers  le  Roy,  pour 
obtenir  lettres  de  marque  et  représailles,  affin  d'estre  satisfaict 
de  la  dite  prinse,  ce  que  Sa  Majesté  n'auroit  trouvé  bon,  sans  aupa- 
ravant en  rescrire  à  la  dite  Royne  et  au  dit  sieur  ambassadeur, 
pour  y  tenir  la  main;  mais,  ce  fust  en  vain,  car  la  justice  luy  fust 
aussi  peu  rendue  qu'auparavant,  tellement  qu'il  se  seroit  de  rechef 
retiré  au  Roy,  avecques  lettres  du  dit  sieur  de  la  Nocle,  contenant 
le  dit  desny  de  justice  ;  dont  les  marchans  angloix  traffiquans  en 
France  estans  advertiz  et  que  le  dit  de  Haurgues  recerchoit  d'a- 
voir lettres  de  marque  et  représailles  sur  eux,  présentèrent  re- 
queste  au  Conseil,  le  nii*^  jour  de  febvrier  IIIF^XV,  à  ce  qu'ilz 
fussent  receuz  appelans  de  l'appretiation  qui  avoit  esté  faicte  des 
dits  navire  et  marchandise,  et  ordonné  que  nouvelle  appretia- 
tion  fust  faicte,  offrans  le  païer  sur  certains  deniers  prétendus 
mal  levés  sur  les  marchandises,  es  villes  de  Rouen  et  Caen,  et, 
en  ce  faisant,  que  le  dit  de  Haurgues  fust  tenu  leur  cedder  ses 
actions  contre  les  dits  cappitaines  angloix,  pour  la  restitution  de 
la  valleur  du  dit  navire  et  marchandise  ;  sur  laquelle  Icsdits  mar- 
chans angloix,  en  tant  que  touchoit  le  différend  d'entre  eulx  et 
le  dit  de  Haurgues,  auroient  esté  renvoyés  au  siège  de  l'admi- 
raulté,à  la  table  de  marbre  dupallais  à  Paris,  pour  estre  ouys  sur 
le  dit  appel,  faire  nouvelle  estimation  et  y  estre  reiglés  sur  la  ces- 
sion d'action  demandée  par  les  dits  Angloix,  et,  en  tant  que  touche 
les  levées  extraordinaires  pretenduz  par  les  dits  marchans  estre 
faictes  sur  leurs  marchandises  es  dites  villes  de  Rouen  et  Caen  et 
autres  portz  et  havres  de  Normandie,  ordonné  que  les  fermiers 

des  traictes  et  impositions  es  dites  villes  seront  appeliez  au  Con- 
seil, pour,  eux  ouys,  y  estre  faict  droit  ;  lequel  juge  de  l'admi- 
raulté,  après  longue  procédure  entre  les  dits  marchans  anglois 
demandeurs  en  exécution  d'arrest  d'une  part  et  le  dit  de  Haur- 
gues  defïendeur  d'autre,  par  sentence  du  xn*"  jour  de  janvier 
IlIF^XVI,  auroit  évalué  la  perte  des  dits  navire  et  marchandises 
et  tous  les  despens,  dommages  et  interestz  à  la  somme  de  vingt 
trois  mil  n^iiii^^xii  livres,  pour  remboursement  de  laquelle  l'au- 
rait renvoie  au  Conseil,  pour  luy  estre  pourveu;  auquel  est  donné 
arrest  sur  toutes  les  instances,  par  lequel,  sans  avoir  esgard  aux 
requestes  présentées  par  les  dits  marchans  angloix  contre  les 
dits  fermiers  et  eschevins  de  la  ville  de  Gaen,  auroit  esté  ordonné 
que  les  lettres  de  marque  et  représailles  seroient  octroyées  au 
dit  de  Haurgues ,  jusques  à  la  concurrance  de  vingt  trois  mil 
jjcjjjjXXj^jj  livres,  à  prendre  sur  tous  les  marchans  angloix  non 
domiciliez  et  residens  en  France,  qui  luy  furent  expédiées  le 
xxnii''  novembre  IIIF^XVI ,  sur  diverses  marchandises,  navires 
et  autres  biens  tant  dedans  que  dehors  le  royaume,  appartenans 
aux  Angloix  non  regnicoles  ny  naturalisez.  En  vertu  de  ces  let- 
tres, il  saisist  aussitost,  à  Rouen  et  le  long  de  la  coste  de  Nor- 
mandie, tout  ce  qui  peult  apartenir  aux  Anglois,  dont  l'ambas- 
sadeur d'Angleterre  averty  supplie  Sa  Majesté,  lors  à  Rouen,  de 
faire  surseoir  l'exécution  de  ses  lettres  de  marque,  de  deux 
mois,  dans  lesquelz  il  promet  faire  faire  raison  au  dit  de  Haur- 
gues de  la  perte  de  son  vaisseau.  Gela  luy  est  accordé  et,  par 
mesme  moïen,  main-levée  des  dites  saisies,  soudain  laquelle 
toute  la  coste  est  nue  et  les  Angloix  retirent  leurs  biens,  et  quant 
à  la  raison  promise  néant,  en  sorte  que  ce  paouvre  marchant  ne 
trouve  à  qui  se  prendre,  jusques  à  l'an  mil  six  cens,  qu'il  ren- 
contre de  fortune,  à  Paris,  le  dit  cappitaine  Thuic,  qui  estoit  à 
la  prise  de  son  vaisseau,  le  faict  constituer  prisonnier;  enfin, 
arrest  du  Conseil,  du  xx!!!!*"  may  l'an  passé,  qui  luy  donne  liberté, 
en  paiant  ii^lxvi  livres  tournois  à  Haurgues,  qu'il  confessa  avoir 
eus  pour  sa  part  du  pillage  du  vaisseau.  Cest  arrest  fust  donné 
ainsy  plain  de  grâce,  pour  dernière  semonse  à  la  royne  d'Angle- 
terre, de  faire  faire  raison  à  ce  paouvre  homme,  d'aultant  qu'elle 
avoit  escript  en  la  recommendation  du  cappitaine  Thuic;  mais, 

peu  de  jours  après ,  aiant  sceu  qu'au  parlement  de  Paris  arrest 
avoit  esté  donné,  au  mois  d'aoust  l'an  passé,  par  lequel  les  Ro- 
chelois  sont  condamnez  vers  Nicolas  Baroche,  Thomas  Hacton  et 
autres  marchans  angloix,  en  la  somme  de  unze  mil  escus  et 
interrestz  depuis  le  xi''  septembre  IIIF^XVI,  avecq  despens,  il 
auroit  fait  saisir  la  dite  somme,  par  permission  du  siège  de  l'ad- 
miraulté  de  Guyenne,  et,  ayant  requis  dellivrance  de  ceste 
somme,  présent  le  procureur  des  Anglois,  le  juge  les  renvoie  au 
conseil  du  Roy.  Sur  ce,  les  dits  Angloix  se  veullent  pourveoir  au 
Parlement,  mais  le  dit  Haurgues,  d'aultant  que  ces  lettres  de 
marque  reservent  congnoissance  au  Conseil,  obtient  lettres,  par 
vertu  desquelles  il  y  faict  assigner  les  Angloix,  où  ilz  comparent 
et  produisent  de  part  et  d'autre  ;  et  disent  les  Angloix ,  pour 
toutes  raisons ,  que  les  lettres  de  marque  n'ont  lieu  que  contre 
marchans  traffiquans  et  non  contre  veufves  et  orphelins,  que 
leur  debte  est  ung  prest  faict  par  leurs  pères,  y  a  trente  ans,  aux 
Rochelois,  lors  de  leur  siège,  et  partant  porte  son  privilège  avecq 
soy;  Haurgues,  au  contraire,  que  telle  debte  n'a  aucun  privilège, 
aiant  esté  faicte  contre  le  service  du  Roy,  que  ces  lettres  n'ont 
pour  deUmitation  que  des  regnicoles  ;  quant  à  luy,  qu'il  a  veriffié 
et  évalué  sa  perte  avecq  les  Angloix  et  obtenu  lettres  de  repré- 
sailles d'ung  bien  si  injustement  perdu,  dix  ans  sont  et  plus  :  sur 
quoy,  le  Conseil,  qui  a  dilligemment  examiné  et  pesé  tous  les 
droictz  des  parties,  a  condamné  les  Rochelois  paier  à  Haurgues 
ce  qu'ilz  doibvent  aux  Angloix,  qui  sera  défalqué  sur  la  lettre  de 
marque,  et  sauf  aus  dits  Anglois  leur  recours  contre  les  dépré- 
dateurs du  dit  vaisseau,  et  sans  despens. 

9    NOVEMBRE    1600 

Copie.  —  Bibl.  nat.,  Ms.  fr.  H28,  fol.  214  v". 

M.     DE    VILLEROY*     A     31.     DE    BOISSISE. 

Monsieur,  Voz  dernières  sont  du  cinquiesme  d'octobre  et  les 
nostres  du  xxi%  par  lesquelles  nous  vous  donnons  advis  de  la 
capitulation  du  chasteau  de  Montmelyan.  Depuis,  Monsieur  de 
Savoye  a  fait  ce  qu'il  a  peu  pour  la  faire  rompre.  Vous  verrez  ce 
qu'il  en  a  escript  au  comte  de  Brandix,  de  la  maison  de  Mont- 
major,  qui  commande  en  la  place,  par  la  lettre  de  laquelle  je 
vous  envoyé  icy  le  double,  l'original  estant  tumbé  en  noz  mains 
heureusement,  pour  retenir  ce  Briqueras,  duquel  elle  faict 
mention,  qui,  estant  allé  trouver  le  dit  duc,  avec  ung  sauf- 
conduict  de  Sa  Majesté,  pour  l'advertir  de  la  dite  capitulation, 
s'estoit  chargé  d'apporter  paroUe  au  dit  comte,  pour  la  faire 
violler  :  à  quoy  tant  s'en  fault  que  le  dit  comte  ayt  voulu  avoir 
esgard,  ny  ceux  qui  l'assistent,  qu'il  a  de  nouveau  promis  d'y 
satisfaire,  si,  dedans  le  xvi°  de  ce  mois,  ilz  ne  sont  secouruz  d'une 
armée,  qui  contraigne  Sa  Majesté  de  lever  le  siège.  Voilà  où  nous 
en  sommes.  Sur  cela,  le  duc  s'est  advancé  avec  une  armée  com- 
posée de  dix-huict  à  vingt  mil  hommes,  tant  Espagnolz,  Napo- 
litains, Milanois,  Piedmontois,  Suisses  et  Savoysiens  en  la  val 
d'Oste,  voulant  passer  le  petit  Sainct-Bernard,  pour  descendre  en 
la  Tarantaise,  où  Sa  Majesté  renvoya  hier  Monsieur  des  Di- 
guieres,  avec  une  partie  de  l'armée,  avec  laquelle  nous  espérons 
bien  l'empescher  de  passer  et  venir  jusques  à  Montmelyan,  du 
moins  devant  l'expiration  du  dit  terme.  Sur  ces  entrefaictes,  le 
cardinal  Aldobrandin  est  arrivé  :  il  feit  hier  son  entrée  en  ceste 
ville  et  Sa  Majesté  le  doibt  voir  aujourd'huy.  Quand  il  nous  aura 

1.  Je  publie  les  quatre  lettres  suivantes  de  M.  de  Villeroy,  qui  complètent 
la  correspondance  du  Roi  avec  son  ambassadeur  à  Londres,  au  sujet  de  la 
guerre  de  Savoie. 

estallé  sa  marchandise,  nous  jugerons  du  prix  d'icelle,  de  quoy 
nous  vous  donnerons  advis,  comme  je  n'ay  voullu  différer  à  faire 
de  ce  que  dessus,  encores  que  Sa  Majesté  ne  m'ait  commandé 
vous  en  faire  en  son  nom  une  depesche... 


6     DÉCEMBRE     1600 

Copie.  —  Bibl.  nat.,  Ms.  ïv.  4128,  fol.  221. 

M.     DK     VILLEROY     A     M.     DE     BOISSISE. 

Monsieur,  Le  Roy  estant  venu  faire  une  course  jusques  icy, 
pour  recognoistre  ce  fort  de  Saincte-Catherine,  la  bonne  fortune 
de  Sa  Majesté  a  voulu  que  ceux  de  dedans  ayent  capitulé  avec 
elle,  comme  ilz  ont  faict,  et  promis  de  luy  rendre  la  place,  le  xvii° 
de  ce  mois,  en  cas  qu'il  ne  leur  vienne  une  armée  qui  la  con- 
traigne de  lever  le  siège,  tellement  que.  Dieu  ayant  beny  ses  en- 
treprises jusques  icy,  nous  espérons  qu'il  couronnera  l'œuvre  par 
la  reddition  du  dit  fort,  au  tempz  qu'il  a  esté  promis,  de  quoy 
Sa  Majesté  m'a  commandé  vous  advertir,  en  vous  envoyant  le 
mémoire  de  ce  qui  s'est  passé  en  ses  affaires,  depuis  mes 
dernières... 


5    JANVIER    1601 

Copie.  —  Bibl.  nat.,  Ms.  fr.  4128,  fol.  228  v». 

M.     DE     VILEEUOY    A     M.     DE    HOISSISE. 

Monsieur,  Nostre  accord    avec  Monsieur  de   Savoye  n'est 
accroché  qu'au  poincf  que  vous  escrit  le  Roy,  car  nous  avons 

convenu  de  l'cschangc.  Nous  luy  laissons  le  marquizat,  avec 
Cental,  Demont  et  Rocquespervieres,  ensemble  l'artillerie  qui  y 
estoit,  et  luy  rendons  la  Savoye,  avec  tout  ce  que  nous  avons  pris 
sur  luy,  et  il  nous  cède  toute  la  Bresse,  avec  le  Baugey  et  Ve- 
roiné,  jusques  à  la  rivière  du  Hhosne  inclusivement,  avec  cer- 
tains villages  assis  sur  le  bord  de  la  dite  rivière,  du  costé  de  delà. 
Il  nous  transporte  aussy  le  balliage  Gez,  qui  abbouttit  à  la  ville 
de  Genefve  et  passe  jusques  aux  terres  du  canton  de  Berne.  Il 
est  vray  que  nous  avons  consenti  estre  retranché  du  dit  partage 
ung  chemin  et  passage,  par  ung  coing  du  Baugey,  pour  aller  de 
Savoye  au  comté  de  Bourgongne,pour  contanter  les  Ilespaignolz, 
à  la  charge  aussy  qu'ilz  ne  pourront  faire  aucune  forteresse,  tel- 
lement que  le  dit  passage  demeurera  tousjours  à  la  discrétion  du 
Roy.  Le  chemin  est  fort  court  et  estroict  :  il  est  plus  pour  l'hon- 
neur que  pour  la  seureté.  Outre  cela,  le  dit  duc  nous  doibt  bailler 
cent  mil  escus  en  argent  comptant,  plus  pour  tenir  lieu  d'amande 
de  sa  faulte  que  pour  l'argent,  nous  estans  contantez  de  l'art-il- 
lerie  qui  est  dedans  Bourg,  avec  celle  que  nous  avons  gaignée  en 
Savoye  ;  mais  le  cardinal  Aldobrandin  insiste  d'avoir  Saincte-Ga- 
therine,  au  lieu  que  le  Roy  veut  qu'il  soit  desmoly,  et  de  faict  il 
a  commandé  qu'il  soit  ruiné... 

Par  le  susdit  eschange,  il  semble  que  nous  vouhons  abandon- 
ner le  soing  des  affaires  de  l'Italye,  quittans  toutes  les  places 
qui  sont  delà  les  monts  qui  nous  appartiennent,  de  quoy  les 
Hespaignolz  ne  seront  marris,  car  ils  seront  deslivrez  de  la  jalou- 
sie qu'ilz  en  avoyent.  Il  est  vray  que  nous  estendons  aussy  gran- 
dement les  bornes  de  nostre  frontière  du  costé  de  deçà,  car  les 
dits  pays  de  Bresse,  Baugey  et  Veromé  sont  grandement  bons  et 
pleins  de  noblesse,  et  nous  donnent  le  chemin  de  Suisse  et  d'Al- 
lemaigne  à  souhait.  Tant  y  a  que  ce  partage  a  esté  jugé  plus  utille 
et  plus  scur  que  l'autre,  bien  que  de  plusieurs  cestuy-ci  fust 
estimé  plus  honorable,  tant  pour  ce  que  le  dit  marquisat  estoit 
le  subject  de  nostre  querelle  que  c'est  nostre  antien  patrimoyne, 
et  qu'il  nous  donnoit  ung  grand  advantage  sur  les  voisins  d'ice- 
luy,  avec  non  moindre  créance  et  auctorité  en  Italye.  Or  le  tcmpz 
sera  le  meilleur  juge  de  l'élection  que  nous  avons  faicte  du  dit 
eschange,  et  ne  vous  en  diray  davantage,... 

28    JANVIER    1601 

Copie.  —  Bibl.  nat.,Ms.  fr.  4128,  fol.  233. 

M.     DE    VILLEROY    A    M.     DE    BOISSISE. 

Monsieur,  Le  Roy  est  party  d'icy,  le  xxi®  de  ce  mois,  pour 
retourner  à  Paris.  Nous  avions  receu,  le  jour  de  devant,  vostre 
depesche  du  xxix'^  de  décembre,  et  le  xxii''  arriva  en  ceste  viUe 
celle  du  vni®,  et,  comme  je  n'ay  eu  loisir  ny  moyen  de  recepvoir 
et  escrire  les  commandementz  de  Sa  Majesté  sur  l'une  et  sur 
l'autre,  devant  son  partement,  aussy  n'aurez-vous  pour  ceste  fois 
autre  lettre  que  la  présente,  pour  vous  advertir  que  Sa  Majesté 
n'a  laissé  d'entendre  le  contenu  des  vostres... 

Les  articles  (du  traité  de  Lyon)  en  furent  signez,  le  xvii*^  de 
ce  mois,  après  avoir  longuement  contesté  sur  la  démolition  de  la 
forteresse  de  Saincte-Gatherine,  qui  fut  faicte  par  le  comman- 
dement du  Roy,  le  vi''  du  dit  moys  ;  car,  Monsieur  le  légat  ne  pou- 
voit  digérer  les  raisons  qui  avoyent  meu  Sa  Majesté  de  la  faire 
exécuter,  parce  que  ceux  de  Genefve  et  de  Berne,  qu'il  n'ayme 
pas,  y  proffitoyent  plus  que  les  autres;  mais,  la  chose  estant 
faicte  enfin,  le  dit  sieur  légat  s'est  accommodé  à  ce  qu'il  ne  pou- 
voit  plus  empescher  qu'il  ne  fust  faict.  Nous  avons  besoigné  par 
eschange,  en  quoy  nous  estimons  que  les  partyes  ont  de  part  et 
d  'autre  rencontré  et  pris  ce  qui  leur  estoit  plus  commode  et 
utiUe.  Nous  avons  maintenant  pour  borne  la  rivière  du  Rhosne 
avec  Monsieur  de  Savoye,  et  pourrons  aller  sur  noz  terres,  sans 
passer  sur  celles  d'autruy,  à  Genefve  et  partant  en  Suisse  et 
ARemaigne,  de  quoy  nous  espérons  tirer  plusieurs  advantages 
j)()ur  nous  et  pour  noz  amis.  Le  passage  sur  le  Rhosne  et  le 
chemin  que  nous  avons  délaissé  au  dit  duc  par  le  Baugey  pour 
aller  de  Savoye  au  comté  de  Bourgongne,  n'est  qu'ung  passage 
d'honneur;  car,  il  est  si  estroict  et  incommode  et  si  foible,  que  le 
Roy  en  disposera  tousjours  comme  il  luy  plaira.   Ainsy  nous 

estimons  avoir  amendé  nostre  condition  et  nous  croyons  que  le 
dit  duc  a  la  mesme  opinion  de  son  partage,  pour  nous  avoir 
deslogez  de  delà  les  monts  et  s'estre  tiré  du  pied  l'espine.du 
marquisat  de  Saluées,  qui  Teust  tenu,  estant  à  Thurin,  en  per- 
pétuelle allarme  et  subjection.  Les  Espaignolz  n'estiment  pas  d'y 
avoir  moins  gaigné  que  les  autres  :  quoy  estant,  Monsieur  le  lé- 
gat aura-il  pas  fait  ung  bon  œuvre  de  nous  avoir  contantez  tous. 
Je  vous  asseure  qu'il  ne  l'a  pas  moins  esté  que  tous  les  autres 
ensemble,  d'avoir  achevé  ce  chef  d'œuvre  et  de  s'estre  desveloppé 
de  l'embarassement  de  ceste  légation,  pour  pouvoir  retourner 
en  son  empire.  Il  partit  d'icy  le  xxiii"  de  ce  mois  et  a  pris  son 
chemin  par  la  ville  d'Avignon.  Le  Roy  a  laissé  en  celle-cy  Mon- 
sieur le  connestable  et  Messieurs  deSillery  et  Janin  et  moy,  pour 
tenir  main  à  réexécution  de  nostre  accord,  auquel  nous  com- 
mancerons  à  besoigner,  si  tost  que  nous  aurons  receu  la  ratifl- 
cation  de  Monsieur  de  Savoye,  que  nous  n'attendons  plus  tost  que 
mardy  ou  mercredy,  parce  qu'il  est  allé  trouver  le  comte  de 
Fuentes  auprès  de  Pavye,  pour  conférer  avec  luy  de  la  dite  paix. 
Nous  debvons  commancer  par  la  reddition  de  la  citadelle  de  Bourg, 
pour  estre  nantis  les  premiers,  et  deslivrer  ceux  qui  la  gardent 
de  la  misera  où  ilz  sont,  faulte  de  vivres.  Messieurs  les  comtes  de 
Maugiron  et  deCheverny  entrent  en  ostage,  pour  la  seureté  delà 
foy  de  Sa  Majesté,  et  espérons  avoir  accomply  toutes  choses 
dedans  le  mois  de  febvrier... 

Le  Roy  désire  que  vous  faciez  entendre  à  la  Royne  la  conclu- 
sion de  la  dite  paix,  par  laquelle  celle  de  Yervins  a  esté  confir- 
mée, luy  représentant  les  advantages  que  Sa  Majesté  espère  d'en 
tirer,  tant  pour  son  Estât  que  pour  ses  alliez,  au  nombre  des- 
quelz  elle  tiendra  tousjours  le  premier  lieu... 

A  Lyon,  ce  xxvm^jour  de  janvier  1601. 

